Cu jumătate de secol în urmă, Sfântul loan lacob Hozevitul scria: „Cle- 
ricii şi mirenii care nu ascultă de Biserica lui Alexie se adună în locuri 
ascunse sub pământ (în catacombe) şi fac slujbe. Aceştia fac parte din 
Biserica liberă a «Catacombelor» şi au astăzi 10 arhierei şi mulţime de 
preoţi, care se poartă mireneşte la arătare. Prin rugăciunile lor ne milu- 
ieşte Dumnezeu şi pe noi nevrednicii, care nu avem nicio silă şi totuşi ne 
poticnim spre cele deşarte şi nu purtăm grijă de mântuire“ (din volumul 
Din Ierihon către Sion - capitolul „Curajul credinţei“). Este greu de expli- 
cat cum, la atâţia ani după aşa-zisa cădere a comunismului, în România 
nu este cunoscut adevărul despre rezistenţa Bisericii Ortodoxe în Rusia, 
în perioada de după trecerea la Domnului a Sfântului Patriarh Tihon. E 
greu de înţeles cum Sfântul loan Iacob aflase în Ţara Sfântă lucruri despre 
situaţia bisericească din Rusia pe care noi, la începutul secolului XXI, nu 
avem surse obiective prin care să le cunoaştem. De ce oare dădea el atâta 
importanţă Bisericii de Catacombe? Citind această carte vom înţelege... 

Cartea a apărut în America, în California, în anul 1982. A fost tipărită 
de părintele Serafim Rose şi de părintele Gherman Podmoşenski, care nu 
doar au editat textul lui Ivan Andreev, ci au făcut completări şi anexe care 
uşurează receptarea materialului... 


„Suntem o minoritate... Ce înseamnă aceasta pentru noi? Trebuie să ne 
retragem din faţa ateismului militant? Să nu fie aceasta! Indiferent de 
cât de puţini am fi, întreaga putere a făgăduinţei lui Hristos cu privire 
la invincibilitatea Bisericii rămâne cu noi. Cu noi este Hristos, Biruitorul 
morții şi al iadului. Istoria creştinismului ne arată că în toate perioadele 
când ispitele şi ereziile au tulburat Biserica, purtătorii adevărului Bisericii 
şi cei care l-au exprimat au fost puţini, dar aceşti puţini, cu focul credin- 
ţei lor şi cu statornicia lor zeloasă în adevăr, i-au aprins treptat pe toţi... 
Acelaşi lucru se va întâmpla şi acum dacă noi, cei puţini, ne vom împlini 
datoria înaintea lui Hristos şi a Bisericii Sale până la sfârşit.“ 


Episcopul Damaschin de Glukhov 
Acest volum se distribuie gratuit. 


Comercializarea sa este interzisă. 
ISBN: 978-973-0-18606-2 

„Azi în Rusia, mâine în America!” 


Foto coperta 1: Procesiunea de la parohia iosefită a Schimbării la 
Faţă, 1920, după primul arest al părintelui Ismail Rojdestvenski 


Traducerea s-a făcut după volumul Russia's Catacomb Saints, 
de Ivan Andreev, apărută la Saint Herman of Alaska Press, 
Platina, 1982. 


Cartea se distribuie gratuit. 
Comercializarea sa este interzisă. 


Ivan Andreev 

Vieţile noilor mucenici 


Traducere din limba engleză de Alina Aursulesei 


Bucureşti, 2015 


Prefaţă la ediţia în limba engleză: 


Din zilele lui Ioan Botezătorul până acum 
împărăţia cerurilor se ia prin stăruinţă şi 
cei ce se silesc pun mâna pe ea. 

(Matei 11: 12) 


Cine are urechi de auzit să audă. 
(Matei 11: 15) 


Cartea de faţă este un dar din experienţa profundă a Rusiei ortodo- 
xe din secolul al XX-lea pentru toţi cunoscătorii limbii engleze. Această 
experienţă i-a atins cumva pe toţi ruşii ortodocşi, de acasă sau din exil, 
dar este aproape imposibil de redat în întregime celor care nu au trăit-o 
în mod direct. 

În aceste pagini s-a făcut încercarea de a oferi şi o istorie exterioară 
a tragicelor evenimente ale vieţii Bisericii Ruse din anii '20-'30, pu- 
nându-se accentul în principal pe prezentarea cât se poate de directă a 
mărturiei pătimitorilor creştini. Această mărturie, care adesea ne prezin- 
tă deschis experienţa vieţii în Hristos, este cel mai bun dar pe care Rusia 
ortodoxă îl poate oferi Occidentului. Aceasta nu va opri ca lucruri simila- 
re să se întâmple şi în Vest — se poate deja simţi cum vin spre noi —, dar 
ne va ajuta să facem față suferințelor veacului nostru necredincios cu 
tărie şi cu convingere creştină adevărată. Fie ca această mărturie să ne 
ajute să ne trezim din somnul nostru de auto-mulţumire şi de creştinism 
prea adesea fals (sau cel puţin necercat)! 

Deşi întreaga carte a fost inspirată de profesorul Andreev, doar par- 
tea I, la drept vorbind, a fost scrisă de el. Pentru restul textului, editorul 
poartă întreaga responsabilitate. 

Majoritatea materialului a fost compilat din articole care au apărut 
în diferite perioade, din 1965 până în prezent, în periodicul The Or- 
thodox Word. Faptul că întregul material a fost scris sau tradus înainte 
de canonizarea Noilor Mucenici, în 1981, explică şi de ce, în paginile căr- 
ţii, aceştia nu sunt numiţi „sfinţi” — titlu care li se dă acum de către Bise- 
rica rusă credincioasă. 


Starețul Gherman, 
Mănăstirea Sfântul Gherman din Alaska, 
Sfintele Paşti, 1982 


1 Notele din această carte - cu excepţia celor ale traducătorului, care sunt menţionate 
ca atare - aparţin editorilor americani. O parte dintre notele ediţiei originale, care 
precizau sursele unor materiale greu accesibile cititorilor români, nu au mai fost 
reproduse, întrucât titlurile respective se regăsesc în bibliografia de la sfârşitul 
volumului (n.ed.rom.). 

O, voi, flori ale păşunii Rusiei, care minunat aţi înflorit în 
anii de cumplite persecuții, noilor nenumărați mucenici şi 
mărturisitori, împărăteşti purtători de chinuri, ierarhi şi 
păstori, monahi şi mireni, bărbaţi, femei şi copii, care cu 
răbdare aţi adus roadă bună în Hristos, rugaţi-L stăruitor, ca 
pe Unul care v-a sădit, să izbăvească poporul Său de oamenii 
cei răi şi ca Biserica Rusiei să fie întărită prin sângele şi 
suferinţele voastre, pentru mântuirea sufletelor noastre. 


(Tropar din slujba Sfinţilor Noi Mucenici ai Rusiei, glasul al 4-lea) 


Act de canonizare a noilor mucenici ai Rusiei 


În numele Tatălui şi al Fiului şi al Sfântului Duh. 

Sinodul episcopilor Bisericii Ortodoxe Ruse din afara Rusiei, re- 
prezentând singura parte liberă a Bisericii Ortodoxe Ruse, a discutat cu 
venerație despre eroismul muceniciei şi al mărturisirii nenumăraţilor 
credincioşi din pământul rus care au suferit din cauza celor necredin- 
cioşi — prigonitorii credinţei lui Hristos. 

Din zilele marelui cneaz Vladimir, poporul rus a primit din toată 
inima sfânta credinţă ortodoxă. Această credinţă i-a inspirat pe mulţi 
sfinţi cneji, ierarhi şi asceţi, sfinţind categoria creştinilor din cultura ru- 
să. Aceştia au avut ca temei al vieţii lor Sfânta Scriptură şi Sfânta Tradi- 
ţie a Bisericii Ortodoxe. Fiind realizate în viaţa naţională rusă în diferite 
grade, în diferite perioade ale istoriei, aceste principii au continuat să 
existe în toate straturile sociale ale poporului rus, de la ţar până la ulti- 
mul sărac, pe parcursul a mai bine de 900 de ani. Cu toate acestea, în ul- 
timele două secole, instigat de duşmanul mântuirii noastre, principiul 
anti-creştin al ateismului revoluţionar şi-a îndreptat întreaga putere 
spre anihilarea acestor principii în poporul rus. 

Din 1917, începând cu păcatul întregului popor de încălcare a jură- 
mântului de loialitate faţă de credinţă, faţă de ţar şi faţă de patrie, dat 
înaintea crucii şi Evangheliei, a început să fie pusă în practică de către 
atei dezrădăcinarea întregului duh ortodox din guvern şi din modul de 
viaţă al poporului, care — şi unul, şi celălalt — se întorseseră de la Dum- 
nezeu. Acest rău a fost pus în practică prin mijloace barbare de persecu- 
tare a credinţei şi a modului ortodox de vieţuire; toate categoriile popu- 
laţiei au fost victime ale acestui proces, de la ţar şi ierarhie, până la cei 
mai simpli credincioşi. 

Imediat, chiar de la începutul Revoluţiei, a început o persecutare şi 
o batjocorire a ţarului închis şi a familiei lui şi, aproape simultan, un 

asalt împotriva reprezentanţilor Bisericii: episcopi, păstori şi credincioşi. 
Chiar în primul an al Revoluţiei, Biserica noastră a fost înroşită cu sân- 
gele ţarului răsturnat de la putere, cu toată familia sa, şi cu sângele 
membrilor familiei ţariste care se aflau între graniţele Rusiei, precum şi 
al multor credincioşi. Mai târziu, lor li s-au adăugat victimele persecuției 
datorate schismei renovaţioniste şi mărturisitorii care nu au fost de a- 
cord cu niciun compromis faţă de autoritatea anticreştină, din care fă- 
ceau parte liderii patriarhiei moscovite de atunci, în încercarea lor de a 
sluji atât pe Hristos, cât şi pe Veliar. S-a format un sobor de milioane de 
mucenici şi mărturisitori. În timpul celor 64 de ani de stăpânire sovieti- 
că, zeci de mii de biserici şi mănăstiri au fost distruse şi milioane de 
oameni au suferit martiriul, deoarece şi-au păstrat credinţa ortodoxă şi 
nu s-au plecat idolului materialismului. 

Plecându-ne în rugăciune înaintea tuturor acestora, Sinodul epis- 
copilor hotărăşte că ar trebui să fie alăturaţi soborului sfinţilor toţi mu- 
cenicii şi mărturisitorii care au suferit în Rusia necredincioasă: ierarhi, 
clerici, monahi, monahii şi toţi ortodocşii care au fost torturați şi omo- 
râţi pentru credinţa ortodoxă şi pentru principiile Sfintei Rusii. 

Numele acestor sfinţi sunt atât de numeroase, încât pot fi ştiute 
deplin doar de Atotştiutorul Dumnezeu, şi Sinodul episcopilor va trebui 
să suplimenteze lista numelor cu cele ale altor oameni care s-au luptat 
pentru credinţa şi slava lui Dumnezeu. 

Un loc aparte în soborul sfinţilor noi mucenici este ocupat de către 
Țarul Mucenic Nicolae al II-lea, ca uns al lui Dumnezeu, purtătorul ideii 
de stat ortodox, şi de familia sa. Prin urmare, o slujbă specială li se va 
dedica în ziua uciderii lor, ziua de tristeţe, 4/17 iulie, împreună cu citirea 
la Liturghie a unei rugăciuni de dezlegare care fusese mai înainte sta- 
bilită a se citi la panahide. 

Tuturor acestor sfinţi mucenici şi mărturisitori trebuie să le adu- 
cem laudă, rugându-i stăruitor ca, prin mijlocirea lor la tronul lui Dum- 
nezeu, să dobândească pentru Rusia izbăvirea de necredinţă şi renaşte- 
rea vieţii ortodoxe, şi ca prin exemplul lor să îi inspire şi pe alţi fii ai 
Bisericii Ruse să intre şi ei pe calea luptei pentru credinţă şi evlavie. 

Sărbătoarea generală a noilor mucenici şi mărturisitori ruşi se va 
celebra în duminica dintre 22 şi 28 ianuarie, conform calendarului or- 
todox (vechi). Pomenirea individuală a mucenicilor şi mărturisitorilor se 
va săvârşi în ziua binecuvântatei lor adormiri, atunci când este cunoscu- 
tă, iar altfel, în ziua sărbătorii generale a sfinţilor mucenici. 


Preşedintele Sinodului Episcopilor, 
t Mitropolitul Filaret (Vosnejenski), 
şi membrii Sinodului 


Introducere 


La 16/29 iulie 1927, Mitropolitul Serghie de Nijni-Novgorod, a- 
tunci locţiitorul scaunului patriarhal al Moscovei, a emis infama lui De- 
claraţie despre loialitatea Bisericii Ortodoxe Ruse faţă de guvernul sovie- 
tic şi solidaritatea faţă de „bucuriile” şi „tristeţile” lui. Acest document a 
fost publicat în ziarul sovietic oficial Izvestia la 6/19 august, în acelaşi 
an, şi a fost cauza publică a diviziunii fundamentale care s-a petrecut 
atunci în Biserica rusă şi care durează până în prezent. In cuvintele unui 
istoric al Bisericii despre această perioadă (el însuşi „serghianist”), anul 
Declaraţiei a fost „un punct de cotitură. Până acum, întreaga viaţă biseri- 
cească continuă sub semnul acestui an” (A. Krasnov-Levitin, Memoirs, 
YMCA Press, 1977, p. 91, în limba rusă). 

Această diviziune nu este pur şi simplu între două organizaţii bise- 
riceşti diferite (deşi este şi aceasta); mai exact, este o diviziune între 
două perspective total diferite asupra a ceea ce este Biserica lui Hristos 
şi asupra modului în care ar trebui să acţioneze în această lume păcătoa- 
să, în timp ce îşi conduce fiii la limanul vieţii veşnice, fără de păcat, în 
împărăţia cerurilor. 

Din perspectiva patriarhiei moscovite de astăzi, căreia numele de 
„serghianism” i se potriveşte cel mai bine, Biserica este văzută, mai întâi 
de toate, ca o organizaţie a cărei formă exterioară trebuie menţinută cu 
orice preţ; neascultarea sau separarea de această organizaţie este privită 
ca un act de „schismă” sau chiar de „sectarism”. Apologeţii serghianismu- 
lui — atât în Rusia, cât şi în afara ei — subliniază permanent că politica Mi- 
tropolitului Serghie „a menţinut” ierarhia, organizaţia bisericească, sluj- 
bele Bisericii, posibilitatea primirii Sfintelor Taine, şi că aceasta este 
activitatea principală a Bisericii sau chiar întreaga ei rațiune de a exista. 
Astfel de apologii, produse ale declinului general al conştiinţei bisericeşti 
ortodoxe în vremurile noastre, sunt ele însele simptome ale maladiei 
ecleziale a serghianismului, ale lipsei de contact cu rădăcinile creştinis- 
mului ortodox şi ale înlocuirii trăirii şi întregii ortodoxii cu forme exte- 
rioare şi „canonice”. Această mentalitate este, poate, cauza principală a 
răspândirii sectelor protestante în Rusia zilelor noastre: simpla aparen- 
tă a întâietății chestiunilor duhovniceşti (chiar dacă golite de adevăra- 
tul conținut creştin) este suficientă pentru a copleşi simplul ataşament 
faţă de formele exterioare printre multe milioane de ruşi care sunt con- 
vinşi că biserica serghianistă (pentru că este singura vizibilă) este or- 
todoxie. 

Cealaltă perspectivă, cea a Bisericii Ruse din catacombe, cu adevă- 
rat ortodoxă, vede ca primă responsabilitate a Bisericii Ortodoxe credin- 

cioşia faţă de Hristos şi fată de adevăratul duh al ortodoxiei, cu orice 
preţ exterior. Această mentalitate nu dispreţuieşte deloc formele exteri- 
oare; ştim că Biserica din catacombe a păstrat sfintele slujbe şi ierarhia 
bisericească până în prezent. Preţul plătit de Biserica din catacombe 
pentru credincioşia faţă de adevărata ortodoxie a fost pierderea apropie- 
rii de oamenii din popor, mulţi neştiind deloc de existenţa ei, majorita- 
tea neştiind nici unde şi nici cum să ia legătura cu membrii ei. Însă a- 
ceastă pierdere are drept contrapondere o autoritate duhovnicească şi 
morală care nu poate fi apreciată de cei care judecă aceste probleme din 
exterior, dar care va deveni evidentă când libertatea se va întoarce în 
Rusia. 

Mentalitatea Bisericii din catacombe în URSS este cel mai bine 
descrisă de propriii săi membri. Iată cum descrie I.M. Andreev, un parti- 
cipant activ la evenimentele bisericeşti din 1927 şi de mai târziu, forma- 
rea Bisericii din catacombe în acei ani. 

„Conform mărturiei prietenului apropiat al Patriarhului Tihon, 
profesorul şi doctorul în medicină M.A. Zizilenko (fostul medic şef al 
închisorii Taganka din Moscova), patriarhul, nu mult înainte de moartea 
sa, devenind convins, cu mare teamă, de faptul că graniţa cererilor «po- 
litice» ale regimului sovietic va merge dincolo de graniţele credincioşiei 
faţă de Biserică şi faţă de Hristos, a exprimat ideea că, probabil, singura 
modalitate pentru Biserica Ortodoxă Rusă de a-şi păstra credincioşia fa- 
tă de Hristos ar fi, în viitorul apropiat, să intre în catacombe. Prin urma- 
re, Patriarhul Tihon l-a binecuvântat pe profesorul Zizilenko să accepte 
tunderea în taină şi apoi, în viitorul apropiat, în cazul în care ierarhii 
conducători ai Bisericii Il vor trăda pe Hristos şi vor preda regimului 
sovietic libertatea Bisericii, să devină episcop în secret. 

În 1927, când Mitropolitul Serghie a emis Declaraţia sa, după care 
s-a petrecut schisma bisericească, profesorul Zizilenko a împlinit voia 
Patriarhului Tihon şi a devenit primul episcop secret, Maxim de Serpu- 
hov. 

După schisma din 1927, cei care l-au urmat pe Mitropolitul Serghie, 
acceptând Declaraţia sa, au început să fie numiţi «serghianişti», în timp 
ce aceia care au rămas credincioşi Bisericii Ortodoxe, care nu au acceptat 
declaraţia şi s-au separat de Mitropolitul Serghie, au început să fie numiţi 
«iozefiţi» (după Mitropolitul Iosif al Petrogradului). Acest din urmă nu- 
me, dat de către serghianişti, nu definea poziţia celor care protestau, nici 
în esenţă şi nici formal. În afară de Mitropolitul Iosif, şi alţi ierarhi de 
seamă, împreună cu credincioşii lor, s-au despărţit de comuniunea cu 
Mitropolitul Serghie. Autoritatea religios-morală a celor care au protestat 
şi s-au separat era atât de mare şi virtutea lor era atât de evidentă, încât, 
pentru viitorul istoric al Bisericii, nu poate fi nicio îndoială cu privire la 
corectitudinea oponenților Mitropolitului Serghie. Aceştia din urmă ar 

putea fi numiţi mai corect credincioşi «tihoniţi». Iar activităţile Mitropoli- 
tului Serghie şi ale celor dimpreună cu dânsul trebuie caracterizate ca o 
schismă neo-renovaţionistă. 

Toţi cei care au protestat împotriva Declaraţiei Mitropolitului Ser- 
ghie au fost arestaţi de către regimul sovietic ca fiind «contrarevoluţio- 
nari»; ei au fost împuşcaţi sau au fost trimişi în lagăre ori în exil. La in- 
terogatorii, cei care interogau, cu sarcasm şi cu maliţiozitate, dovedeau 
«canonicitatea strictă» a Mitropolitului Serghie şi a Declaraţiei sale, care 
«nu a alterat nici canoanele şi nici dogmele». Execuţiile în masă, perse- 
cuţiile şi torturile la care au fost supuşi credincioşii Bisericii lui Hristos 
rămân dincolo de orice închipuire. 

Pentru Biserica Ortodoxă adevărată nu mai rămânea nicio alterna- 
tivă decât intrarea în catacombe. 

Părintele duhovnicesc care a dat naştere ideii de Biserică în cata- 
combe a fost Patriarhul Tihon. În primii ani ai existenţei sale, Biserica 
din catacombe nu avea nici organizare şi nici administraţie, era disper- 
sată fizic şi geografic, şi era unită numai prin numele Mitropolitului 
Petru. Primul episcop din catacombe, Maxim, a fost arestat în 1928 şi a 
fost trimis în lagărul de concentrare de la Solovki; în 1930, el a fost tri- 
mis din lagăr la Moscova şi a fost împuşcat. 

Începând din 1928, în lagărele de concentrare de la Solovki şi Svir, 
la «Belbaltlag», şi în multe alte lagăre din Siberia, au început să se facă 
multe hirotonii secrete. (În lagărul de la Solovki, unde eram eu, se fă- 
ceau de către episcopii Maxim, Victor, Ilarion şi Nectarie.) 

După moartea Mitropoliţilor Petru şi Chiril (amândoi morţi în exil, 
în 1936), conducătorul administrativ şi duhovnicesc al Bisericii din cata- 
combe — care până atunci dobândise un anumit grad de organizare — a 
devenit Mitropolitul Iosif (chiar dacă se afla în exil). 

La sfârşitul lui 1938, din cauza faptului că s-a ocupat de conduce- 
rea şi îndrumarea Bisericii secrete din catacombe, Mitropolitul Iosif a 
fost executat. 

După moartea lui, Biserica din catacombe a început cu şi mai mare 
stricteţe să-şi păzească secretele, în special numele şi locaţiile conducă- 
torilor ei duhovniceşti. 

Nu voi spune vrăjmaşilor Tăi taina Ta — cu acest motto au apărut, 
din când în când, scurte informaţii despre viaţa acestei Biserici secrete” 
(I.M. Andreev, Brief Review of the History of the Russian Church from 
the Revolution to our Days, Jordanville, 1951, pp. 70-72). 

Există o mulţime de materiale documentare privitoare la această 
primă perioadă din istoria Bisericii din catacombe, atât în epistolele 
episcopilor şi ale altora care s-au separat de Mitropolitul Serghie, cât şi 
în memoriile şi relatările unor membri individuali ai Bisericii din cata- 
combe, care au scăpat din Uniunea Sovietică în timpul celui de-al Doilea 

Război Mondial. Multe din aceste documente sunt conţinute în cele do- 
uă volume ale cărţii Noii martiri ai Rusiei, alcătuită de către protopopul 
Mihail Polski (Jordanville, 1949 şi 1957); cele mai importante dintre a- 
cestea şi o parte din alte surse sunt prezentate în părţile a II-a şi a III-a 
ale acestei cărţi, multe dintre ele pentru prima oară în limba engleză. 

În perioada de dinaintea celui de-al Doilea Război Mondial, perse- 
cutarea creştinilor în Uniunea Sovietică a atins punctul cel mai drama- 
tic, când chiar şi organizaţia bisericească „serghianistă” a ajuns la lichi- 
dare şi de Biserica din catacombe nu se mai auzea nimic. Doar puţini 
dintre cei mai de seamă colaboratori ai sovieticilor, cum ar fi însuşi Mi- 
tropolitul Serghie, au scăpat de închisoare sau de exil, fapt care, treizeci 
de ani mai târziu, a dus la acuzaţia lui Boris Talantov cum că „Mitropoli- 
tul Serghie, prin adaptarea şi minciunile sale, nu a salvat pe nimeni şi ni- 
mic, cu excepţia propriei sale persoane”. 

Când Stalin, pentru a profita de sentimentele patriotice şi religioa- 
se ale poporului rus în războiul împotriva germanilor, a deschis o parte 
dintre bisericile închise şi a permis alegerea unui „patriarh”, în 1943, a 
început o nouă perioadă în relaţia Biserică-Stat, moment în care patriar- 
hia moscovită a devenit în fapt „Biserica de stat” a guvernului sovietic, 
răspândind propaganda comunistă în toată lumea în numele religiei şi 
negând categoric existenţa vreunei persecuții religioase în Uniunea So- 
vietică. Simpla existenţă a Bisericii Ortodoxe din catacombe, opuse aces- 
tei politici, bineînţeles, putea să aibă un efect dezastruos, în special dacă 
devenea larg cunoscută în străinătate. Toate grupurile Bisericii din cata- 
combe erau dezrădăcinate fără milă de către autorităţile sovietice atunci 
când erau descoperite, iar membrii ei erau condamnaţi la lungi perioade 
de detenţie. Majoritatea informaţiilor, puţine de altfel, pe care le avem 
din această perioadă a istoriei Bisericii din catacombe din Rusia provin 
din presa sovietică; dar nici până astăzi nu se cunoaşte aproape nimic 
despre organizarea şi conducerea Bisericii din catacombe în această pe- 
rioadă. 

Sub Hruşciov, în 1959, a început o nouă şi intensă persecuție a reli- 
giei de către conducerea URSS, inaugurând cea mai recentă perioadă a is- 
toriei Bisericii ruse, o perioadă în care însăşi organizarea bisericească ser- 
ghianist-marionetă este folosită pentru lichidarea ortodoxiei în Rusia, în 
timp ce peste hotare a continuat propaganda comunistă şi incredibilele 
aserţiuni despre absenţa oricărei persecuții a religiei în URSS. Majoritatea 
bisericilor, mănăstirilor şi seminarelor serghianiste rămase au fost închise 
în această perioadă şi o persecuție deosebit de feroce a fost purtată împo- 
triva comunităţilor bisericeşti „neînregistrate”, cum ar fi Biserica Ortodoxă 
din catacombe, care este cunoscută autorităţilor sovietice sub numele de 
„iozefiţi”, „tihoniţi” sau „Biserica Ortodoxă adevărată”. Persecuţia a fost 
deosebit de feroce între anii 1959-1964; de la căderea lui Hruşciov a fost 

mai puţin intensă, dar a continuat fără întrerupere, îndeosebi împotriva 
comunităţilor „neînregistrate”. 

În perioada cea mai recentă, un nou suflu de curaj a pătruns în viaţa 
bisericească din Rusia; acesta, unit cu o mult mai mare libertate de comu- 
nicare între URSS şi lumea liberă, a produs ceea ce, începând cu puţinele 
proteste izolate de la începutul anilor '60, a devenit acum un val de pro- 
test şi de indignare a credincioşilor din Rusia împotriva persecuțiilor gu- 
vernului sovietic şi împotriva explicaţiilor jalnice ale organizaţiei biseri- 
ceşti oficiale. Scrisoarea deschisă către Patriarhul Alexei a preoţilor mos- 
coviţi Gleb Yakunin şi Nicolae Eşliman în 1965, articolele despre „ser- 
ghianism” ale lui Boris Talantov în 1968, protestele îndreptăţite împotriva 
politicii bisericeşti duse de patriarhia moscovită ale unor creştini orto- 
docşi, precum arhiepiscopul Ermoghen şi Alexandr Soljeniţin, şi, mai 
recent, disperatele strigăte de conştiinţă ale părintelui Dimitrie Dudko şi 
noua istorie bisericească a lui Lev Regelson (care a oferit prima relatare 
simpatetică despre „iozefiţi” din interiorul patriarhiei moscovite) au con- 
dus la o veritabilă „criză a serghianismului” în Rusia; factorul principal 
care acum împiedică o nouă ruptură de patriarhia moscovită la scara miş- 
cării „iozefite” din 1927 pare să fie o anumită frică de fantasma „schismei” 
şi a „sectarismului”, unite cu o ignoranță larg răspândită despre starea 
actuală şi mentalitatea Bisericii din catacombe din ziua de astăzi. Cele mai 
izbitoare mărturii cu privire la înţelesul „serghianismului” din cadrul pa- 
triarhiei moscovite de astăzi sunt incluse în partea a IV-a a cărţii. 

În sfârşit, ultimii câţiva ani, începând cu moartea Patriarhului Ale- 
xei în 1971, au generat o anumită reapariţie a Bisericii din catacombe în 
Rusia. În special cele două „documente despre catacombe” din 1071 
ne-au oferit prima perspectivă reală în patruzeci de ani despre mentali- 
tatea Bisericii din catacombe din zilele noastre, care pare să fie destul de 
sobră şi deloc „sectară” sau „fanatică” (o impresie care este întărită de 
epistola din 1962, de curând publicată, a cărei existenţă a fost cunoscută 
până acum doar de câteva persoane din Uniunea Sovietică); mărturia lui 
A. Krasnov-Levitin, după ce a fost exilat din Uniunea Sovietică în 1974, 
ne-a oferit prima informaţie reală din 1938 cu privire la episcopat şi la 
ierarhul conducător al Bisericii din catacombe; iar informaţiile din pre- 
sa sovietică din 1976 privind procesul arhimandritului Ghenadie consti- 
tuie cea mai izbitoare dovadă anterioară celui de-al Doilea Război Mon- 
dial despre activitatea reală a Bisericii din catacombe şi despre uimitorul 
ei scop. Aceste documente sunt conţinute în partea a V-a a cărţii. 

Această carte nu ar trebui privită ca o simplă „apologie” a Bisericii 
din catacombe; am încercat să fim ceva mai „obiectivi” decât atât. De 
fapt, momentul istoric actual, chiar după a 50-a aniversare a Declaraţiei 
care a divizat ortodoxia Rusiei în secolul al XX-lea, ne oferă o incompa- 
rabilă oportunitate a unei perspective „obiective” asupra vieţii bisericeşti 

din cea de-a doua jumătate a secolului trecut, nouă, celor care aparţinem 
singurei părţi libere şi necompromise a Bisericii Ruse. Sufletul Rusiei 
vorbeşte astăzi mai clar decât oricând de la începutul serghianismului; 
dar durerea şi dificultatea de a vorbi fac aproape imposibilă pentru cei 
din Uniunea Sovietică înţelegerea pe deplin a mesajului. 

În special, cei din patriarhia moscovită se găsesc încă închişi în- 
tr-un „cerc vrăjit” de idei moştenite despre organizarea Bisericii, care 
probabil nu va fi spart până când nu vor conştientiza în cele din urmă că 
Biserica rusă din catacombe nu este în primul rând „o organizaţie bise- 
ricească” rivală care cere o schimbare a credinţei episcopale, ci este, mai 
înainte de toate, purtătoarea stindardului credincioşiei faţă de Hristos, 
fapt care inspiră o altă atitudine faţă de Biserică şi față de organizarea ei 
decât cea care predomină acum în mare parte în lumea ortodoxă. Aceas- 
tă conştientizare probabil nu va apărea înainte de căderea regimului 
ateu; dar când se va întâmpla aceasta, de organizarea bisericească ser- 
ghianistă şi de întreaga ei rațiune de a fi se va alege praful. În această 
lumină, cu siguranţă nu este o exagerare a spune că viitorul Rusiei, dacă 
este să fie ortodox, aparţine Bisericii din catacombe. 

În anexa care conţine sursele pentru istoria Bisericii din catacombe 
s-a încercat intenţionat să se arate „înclinaţia” autorilor, fie ei „serghia- 
nişti” sau „iozefiţi”. Desigur că au fost exagerări de ambele părţi. Pentru 
viitorul istoric al Bisericii Ruse, într-adevăr nu va exista nicio îndoială 
(de fapt, istoria bisericească a lui Lev Regelson dovedeşte deja acest lu- 
cru) că iozefiţii au fost corecţi şi că serghianiştii au fost în fatală eroare. 
Dar semnificaţia Bisericii din catacombe nu constă în „corectitudinea” 
ei, ci în păstrarea adevăratului duh al ortodoxiei, duhul libertăţii în 
Hristos. 

Serghianismul nu a fost pur şi simplu greşit prin alegerea politicii 
bisericeşti, a fost ceva mult mai rău: a fost o trădare a lui Hristos bazată 
pe învoirea cu duhul acestei lumi. Este rezultatul inevitabil atunci când 
politica bisericească se conduce după logica lumească şi nu după înţe- 
lepciunea lui Hristos. 

LM. Andreev 


I.M. Andreev 


O CONVERTIRE ADEVĂRATĂ LA ORTODOXIE 
ÎN INTELECTUALITATEA RUSĂ 


La începutul secolului al XX-lea, clasa intelectuală rusă — intelec- 
tualitatea - se depărtase de rădăcinile creştin-ortodoxe ale vieţii ruse. 
Începuturile promițătoare de la jumătatea secolului al XIX-lea ale unei 
filosofii autentic ortodoxe, capabile să întâmpine provocarea ideilor oc- 
cidentale (Kireievski, Homiakov), aveau puţini aderenţi. Cu câteva ex- 
cepţii (cum este Constantin Leontiev), intelectualitatea rusă din a doua 
jumătate a secolului al XIX-lea s-a îndepărtat mult de Biserica Ortodoxă, 
apropiindu-se ca niciodată de ideile revoluţionare occidentale şi sfârşind 
în materialism şi marxism. 

Reacţia naturală împotriva materialismului la sfârşitul secolului al 
XIX-lea nu a luat o formă ortodoxă. Filosofia religioasă puternică a lui 
Vladimir Soloviov i-a influenţat pe mulţi să revină la un fel de religie, 
dar la o religie „liberă”, nu la ortodoxia tradiţiei bizantine sau ruseşti. Ca 
rezultat, „renaşterea” religioasă rusă de la începutul secolului al XX-lea 
era străină de ortodoxie; era un curent de „liberă cugetare” religioasă ca- 
re pregătea terenul pentru „renovaţionism” în Rusia şi pentru „libera- 
lism” religios şi erezie evidentă în Diaspora. 

În multe minţi rămâne impresia că intelectualitatea rusă, chiar şi 
atunci când este religioasă, este în esenţă liber cugetătoare, modernistă, 
renovaţionistă, chiar şi atunci când membrii ei se regăsesc în rândurile 
clerului ortodox, în timp ce aceia care li se opun reprezintă doar „cercu- 
rile bisericeşti strâmte” care nu au „creativitate”, ci păstrează pur şi sim- 
plu tradiţia bisericească a trecutului, fără niciun răspuns la „problemele 
timpului”. 

O astfel de viziune supra-simplificată nu arată integritatea adevă- 
raţilor purtători ai tradiţiei, care transmit filosofia patristică ortodoxă a 
vieţii fără marea criză, „conversiunile” şi fanfara intelectualităţii, şi în- 
deplinesc într-adevăr o sarcină dificilă şi creativă în trăirea şi transmi- 
terea tradiţiei, în ciuda tuturor atacurilor lumii moderne; nici nu acordă 
suficientă atenţie acelor membri ai intelectualităţii a căror convertire de 
la materialism şi de la ideile occidentale este completă şi nu parţială şi 
care, prin urmare, se alătură păstrătorilor tradiţiei şi încetează de a fi o 
parte a intelectualităţii rebele. 

Aceşti din urmă „convertiţi” sunt în mod invariabil şi îndeosebi re- 
negaţi de către intelectualitatea liberală, iar opiniile lor sunt văzute ca 
nemeritând respect. Dar experienţa lor de creştere filosofică şi duhovni- 

cească este de mare valoare, atât pentru tinerii ruşi cât şi pentru conver- 
tiţii occidentali, a căror experienţă în vremurile noastre (atât de ostile 
tradiţiei) este mult mai apropiată de a lor decât de a celor care nu s-au 
revoltat niciodată. Un astfel de convertit, un exemplu care produce entu- 
ziasm în vremurile noastre, a fost I.M. Andreev, a cărui convertire şi 
creştere duhovnicească poate fi urmărită în cea mai mare parte în frag- 
mentele din propriile sale scrieri. 

Ivan Mihailovici Andreevski (Andreev fiind pseudonimul său lite- 
rar) s-a născut la 14 martie 1894, din părinţi înstăriți, în Petersburg şi a 
urmat şcoala secundară în acest oraş. A avut cel puţin o soră (poetesa 
Maria Şakapskaia) şi un frate. Bineînţeles că a fost crescut în credinţa 
ortodoxă (chiar s-a întâlnit de două ori cu Sfântul Ioan de Kronstadt), 
dar spre sfârşitul adolescenţei a intrat într-o perioadă de „revoltă”. Con- 
cepţia sa despre viaţă la sfârşitul şcolii secundare poate fi văzută în ur- 
mătoarea relatare a cuiva care îl cunoştea atunci, Nicolae Sergheev (scri- 
soare personală din 7 februarie 1977): 

„Ivan Mihailovici a venit în clasa a VI-a la Gimnaziul Viedenski, în 
1911-1912; unde fusese înainte de aceasta, nu ştiu. El stătea la o distanţă 
de două scaune de mine; era un băiat serios, nu glumea niciodată, era un 
elev destul de bun... Eu cântam în corul bisericii, dar nu l-am văzut ni- 
ciodată pe I. M. în biserică. În clasa a VII-a, cred că în noiembrie 1912, 
am fost cu toţii uimiţi când am aflat din ziar că se descoperise un grup 
revoluţionar (în şcoala noastră şi în Gimnaziul Wideman) — I. M. şi un 
elev dintr-o clasă mai mare, în a cărui cameră fuseseră găsite o maşină 
de litografiere şi proclamaţii (cel din urmă s-a sinucis). Nu l-am mai vă- 
zut pe I. M. la gimnaziu după aceea. Nu pot să scriu decât ceea ce se spu- 
nea: a fost un proces; membrii grupului au fost luaţi sub protecţia mi- 
lionarului Shacht şi au fost trimişi la studii în Elveţia.” 

Prin urmare, începutul căii intelectuale şi spirituale a lui Andreev 
este clar: nu frecventa biserica, era un tânăr cu vederi revoluţionare, aşa 
cum se obişnuia în Rusia la începutul secolului al XX-lea. 

Se pare că a terminat şcoala secundară în Elveţia, şi auzim despre 
el după aceea la Paris. „In 1914 eram tânăr student la secţia de filosofie 
de la Sorbona şi aveam dreptul de a asista la cursuri la College-de- 
France. Apoi i-am ascultat pe Lalande şi Bergson.” El a asistat şi la 
cursurile lui Emile Durkheim, Lévy Bruhl şi la ale altor filosofi şi oameni 
de ştiinţă renumiţi şi şi-a terminat studiile la secţia de filosofie de la 
Sorbona. Cel mai mult era sub influenţa lui Bergson: „Bergson conferen- 
ţia cu inspiraţie, improviza, gândea cu voce tare, crea la catedră, şi con- 
ducea minţile tinerei generaţii, în special ale ruşilor. Eu eram printre cei 
din urmă” („The Path of Prof. S.A. Askoldov”, în Orthodox Way, 1955, 
Jordanville, p. 55; toate sursele traduse din rusă). 

Aici, din nou, nu este dificil de înţeles cursul creşterii intelectuale a 
lui Andreev. Tânărul „revoluţionar”, lărgindu-şi orizontul datorită expu- 
nerii la unele dintre principalele minţi ştiinţifice şi filosofice din Europa, 
a făcut acelaşi salt de la „marxism la idealism” care a fost făcut atunci de 
Bulgakov, Berdiaev şi de alţi membri celebri ai intelectualităţii ruse. Fi- 
losofia lui Bergson a fost o reacţie împotriva materialismului şi ateismu- 
lui secolului al XIX-lea, care se străduia să obţină o realitate superioară 
prin intermediul „intuiţiei”, făcând uz de filosofia ştiinţifică la modă a- 
tunci pentru a crea o nouă filosofie de „evoluţie creatoare”, în care lumea 
este văzută ca o realitate care se schimbă constant, care este constant 
creată şi care se luptă constant pentru ceva dincolo de ea însăşi. „Dum- 
nezeu” Însuşi, conform lui Bergson, este în continuă mişcare şi schimba- 
re, iar „lumile” pe care le creează sunt într-un continuu proces de „evolu- 
ţie”, fiinţele inferioare fiind transformate în ființe superioare, virtual 
fără nicio limită de creştere a acestui proces ireversibil: „Există un cen- 
tru din care lumile sunt lansate ca nişte rachete din dispozitivul lor de 
lansare... Dumnezeu, astfel definit, nu are nimic din pre-existent; el este 
neîncetată viaţă, acţiune, libertate... Toate fiinţele sunt împreună şi toate 
cedează în faţa aceluiaşi teribil impuls. Animalul este dependent de 
plantă, omul trece peste animalitate şi peste întreaga umanitate, în spa- 
tiu şi în timp, este o singură armată imensă care galopează pe lângă şi 
înaintea şi în spatele fiecăruia dintre noi cu o încărcătură copleşitoare, în 
stare să doboare orice rezistenţă şi să înlăture cele mai formidabile ob- 
stacole, poate chiar şi moartea” (Bergson, Creative Evolution). O astfel 
de filosofie trebuie să fi fost într-adevăr ispititoare pentru un „filosof” de 
20 de ani, de curând trezit din insuficienţa unei filosofii materialiste şi 
de absoluta stupiditate a ateismului, dar încă nepregătit pentru a vedea 
vreo altă cale de ieşire din criza filosofiei moderne europene, afară de un 
vag, iraţionalism romantic. Filosofia lui Bergson nu a lăsat o urmă adân- 
că asupra concepţiei mature despre lume a lui Andreev; a fost, mai de- 
grabă, o etapă importantă în asimilarea a ceea ce era mai bun din „înţe- 
lepciunea” modernă, care l-a ajutat mai târziu să fie un apologet strălucit 
pentru înțelepciunea mai înaltă a ortodoxiei. Contemporanul său mai în 
vârstă, Berdiaev, nu a părăsit niciodată această etapă imatură a „idealis- 
mului romantic”; dar Andreev a avansat, pas cu pas, pe o cale care avea 
să-l ducă spre adevărata ortodoxie. 

Bergson a fost cel care i-a recomandat lui Andreev un filosof mai 
matur decât el însuşi. În înseşi cuvintele lui Andreev: „Odată, după unul 
din cursurile sale inspirate, strălucitor ca formă, Bergson i-a întrebat pe 
cei care îl înconjurau pe coridor: cine, în opinia lor, era cel mai remarca- 
bil gânditor din lume în acel moment? Văzând perplexitatea ascultători- 
lor săi, el a spus clar şi distinct: «Este un modest filosof rus, pe nume 
Askoldov ». Era extrem de măgulitor pentru mine, un student rus, să 


17 


aud o astfel de opinie despre un filosof rus; dar, spre ruşinea mea, a tre- 
buit să recunosc că atunci am auzit numele lui Askoldov pentru prima 
oară şi nu ştiam absolut nimic despre el” (Ibidem, p. 55). Câţiva ani mai 
târziu, avea să-l întâlnească pe acest remarcabil şi puţin cunoscut filosof 
rus şi să devină discipolul său. 

Andreev s-a întors în Rusia după izbucnirea Revoluţiei, deja mult 
schimbat faţă de cum era atunci când plecase. Nu mai era sub vraja idei- 
lor revoluţionare şi nu a luat parte la Revoluţia care se învolbura în jurul 
lui. El a început studii aprofundate de medicină şi psihiatrie la Institutul 
Behterev din Petrograd, iar aceste studii l-au ajutat şi la dezvoltarea sa 
intelectuală şi filosofică. Mai târziu avea să spună: „Am ajuns la Dumne- 
zeu prin ştiinţă”, şi această afirmaţie arată clar calea vieţii sale spiritua- 
le: printr-o arzătoare iubire de adevăr (ca fiind opusă opiniilor şi preju- 
decăţilor care adesea uzurpă numele de ştiinţă), a ajuns în cele din urmă 
la Adevărul însuşi. 

În primii ani ai regimului sovietic, el studia, de asemenea, şi litera- 
tura la Universitatea din Petersburg; într-adevăr, interesul său pentru 
psihiatrie fusese iniţial trezit de adâncimile sufletului omenesc pe care le 
găsise revelate în romanele lui Dostoievski. Şi în literatură căuta în pri- 
mul rând adevărul. 

Vigoarea intelectuală şi profunzimea anilor de studenţie ai lui An- 
dreev sunt cu adevărat uimitoare. Fiind evident un om de geniu, el a pri- 
mit în trei ani trei doctorate: în medicină, în literatură şi în filosofie; 
câţiva ani mai târziu avea să adauge un al patrulea: în teologie. 

Din punct de vedere filosofic, Andreev a ajuns în această perioadă 
sub influenţa lui N. Losski, unul dintre cei mai renumiţi filosofi ruşi ai 
timpului, un „idealist” şi un „intuiţionist” (dar destul de „libera!” în orto- 
doxia lui), care l-a adus pe Andreev un pic mai aproape de rădăcinile or- 
todoxe. Dar cel mai important eveniment din viaţa lui intelectuală a fost 
întâlnirea, la Universitatea din Petersburg, în 1919, cu S.A. Askoldov, 
filosoful rus care îi fusese indicat la Paris de către Bergson. 

Natura influenţei lui Askoldov asupra lui Andreev nu poate fi înţe- 
leasă de către jalnica lume academică de astăzi, care este orientată către 
predarea unor cunoştinţe şi a unor opinii „fragmentate”, iar nu spre o 
concepţie holistică asupra lumii. „Pentru prima oară după Bergson”, 
scrie Andreev, „am experimentat o teamă duhovnicească la contactul cu 
un om de geniu. Am simţit că am găsit, în sfârşit, un adevărat învăţător” 
(Ibidem, p. 56). „Am învăţat de la el adevărata filosofare” (Outlines of 
the History of Russian Literature, p. 305). Askoldov l-a învăţat multe 
despre filosofie şi i-a făcut cunoştinţă cu prietenii săi filosofi, printre ca- 
re părintele Pavel Florenski şi părintele Teodor Andreev; dar, mai im- 
portant, Andreev a preluat de la învățătorul său o întreagă atitudine a 
minţii şi a sufletului, care era exact ceea ce avea nevoie el pentru viitoa- 

rea lui creştere intelectuală şi duhovnicească. „Tot ceea ce am ajuns să 
cunosc din ceea ce a scris Askoldov a produs asupra mea o impresie ex- 
traordinar de puternică, deoarece răspundea direct şi clar la cele mai 
profunde întrebări ale sufletului meu” (Orthodox Way, 1950, p. 57). 

Askoldov avea o permanentă „voinţă pentru dreptate şi adevăr... 
Necinstea intelectuală trezea în el o explozie de nemulţumire” (Ibidem, 
p. 62). Andreev însuşi a moştenit de la învățătorul său această dreptate 
intelectuală, care nu putea să tolereze nici cea mai mică necinste sau 
falsitate, fie în filosofie, fie în viaţa bisericească. 

De la Askoldov, Andreev a învăţat, de asemenea, despre legătura 
organică, adesea complexă, dintre bine şi rău şi despre necesitatea de a 
alege în viaţa reală „binele principal”, chiar dacă este legat de un „rău se- 
cundar”. De exemplu, ordinea politică şi socială a Rusiei imperiale a fost 
un bine principal (deoarece era întemeiată pe Dumnezeu şi pe ortodo- 
xie) legat de rele secundare (defectele morale ale unora dintre reprezen- 
tanţii ei, nedreptăţi sociale etc.), în timp ce Revoluţia, chiar şi în ceea ce 
avea ea mai bun, oferea un bine secundar (corectarea nedreptăţilor) le- 
gat de un rău principal (eliminarea ordinii rânduite de Dumnezeu, insta- 
larea ateismului). Din perspectiva lui Andreev, aceasta este, de aseme- 
nea, cheia de înţelegere a lui Antihrist, care va părea „bun” celor care au 
pierdut ierarhia valorică creştină şi nu văd războiul împotriva lui Hristos 
şi a Bisericii Sale ascuns sub masca „umanitarismului”. 

Askoldov i-a arătat lui Andreev cum poate omul modern să creadă 
în minuni şi în nemurirea sufletului, şi i-a dat „cheia unei adevărate în- 
ţelegeri a evenimentelor contemporane din lume: recunoaşterea vremu- 
rilor noastre ca fiind apocaliptice” (Ibidem, p. 64). Când i se amintea 
despre greşelile acelor gânditori creştini din trecut care au crezut că vre- 
murile lor erau şi ele apocaliptice, „Askoldov răspundea de obicei că nu 
greşiseră atunci; şi dădea un exemplu: se întâmplă ca oamenii să fie 
aproape de moarte, şi acest lucru este ştiut şi simţit de ei, precum şi de 
medicii care îi tratează şi de rudele lor apropiate. Dar, atunci când un 
astfel de om îşi revine, nu se poate spune că nu a fost la un pas de moar- 
te; el a fost la un pas de moarte, şi cei care sunt sensibili la chestiuni 
religioase au simţit acest lucru, şi nu a fost nicio greşeală în aceasta. La 
fel şi acum: lumea este «la un pas de moarte»” (Ibidem, p. 64). 

Askoldov l-a influenţat mai departe pe Andreev în cele religioase 
prin „perspectiva sa religioasă asupra sufletului, prin setea de puritate şi 
prin darul lacrimilor de pocăință” (Ortodox Way, 1950, p. 61). Odată, în 
timpul celui de-al Doilea Război Mondial, când cei doi erau împreună 
într-o căsuţă de lemn şi nu aveau unde să fugă în timpul unui groaznic 
bombardament, Andreev a fost uimit când Askoldov, în absenţa unui 
preot, i-a cerut voie să-şi mărturisească păcatele în faţa sa în clipa mor- 

ţii. „Nu voi uita niciodată această mărturisire: o căinţă mai sinceră ar fi 
greu de imaginat” (loc. cit.). 

Într-un cuvânt, Askoldov l-a adus pe Andreev, prin influenţa sa in- 
telectuală, morală şi religioasă, la pragul unei adevărate conştiinţe creş- 
tin ortodoxe. Dar, curând, discipolul avea să-l depăşească pe învăţător. 
Askoldov, deşi era de religie ortodoxă, avea câteva opinii eretice, şi An- 
dreev a început să discute cu dânsul despre ele, încercând să-l convingă 
pe învățătorul său să devină deplin ortodox şi să nu mai persiste în opi- 
niile sale greşite. Profunda iubire şi prietenie a acestor doi oameni, care 
aveau să împărtăşească împreună ani de viaţă sovietică, de exil şi de 
război, a produs cel mai remarcabil rod pe patul de moarte al lui Askol- 
dov, în Germania, în 1945, de unde i-a scris lui Andreev că se hotărâse în 
sfârşit să-şi ardă lucrarea sa Despre reîncarnare, împăcându-se deplin 
cu tot ceea ce era bisericesc, în mare măsură sub influenţa lui Andreev 
(Ibidem, p. 60). 

Askoldov a fost cel care i-a făcut cunoscute lui Andreev primele in- 
fluenţe bisericeşti în viaţa sa intelectuală şi duhovnicească, prin inter- 
mediul profesorului (mai târziu, preotul) Teodor K. Andreev, al cărui 
nume avea să-l preia datorită marelui respect pentru el. Andreev scrie 
astfel despre prima sa impresie despre acest strălucit tânăr profesor: „În 
1921-1922, profesorul T.K. Andreev ţinea uneori cursuri sau, mai adesea, 
dezbateri. Deosebit de uimitor a fost discursul său la «Sala oamenilor de 
ştiinţă», în discuţia de după cursul profesorului N.O. Losski, în 1921, 
Despre natura diabolicului, când tânărul profesor, cu profundă simţire 
şi bogată erudiție, l-a criticat pe renumitul filosof Losski, citind ca un fel 
de contra-lectură pe tema Originii răului (Pr. M. Polski, Noii martiri ai 
Rusiei, Jordanville, 1957, vol. II, p. 134). Aceasta a fost probabil prima 
ciocnire la care Andreev a fost martor în anii de maturitate, dintre înţe- 
lepciunea lumii acesteia, pe care o urmase până atunci, şi înţelepciunea 
Bisericii, care acum începea să-i cucerească mintea şi sufletul. 

Mai târziu, în 1924, după ce a lucrat pentru scurt timp ca medic la 
Spitalul Militar din Nikolaevski, ca profesor la Universitatea din Peters- 
burg şi ca profesor de literatură la un liceu din Petrograd, Andreev a lo- 
cuit într-un sanatoriu lângă Ţarskoie Selo (împărțind aceeaşi cameră cu 
Askoldov), unde mulţi dintre locuitori erau fii duhovniceşti ai părintelui 
Teodor Andreev, care fusese hirotonit de curând. Aici se purtau adesea 
discuţii filosofice şi religioase, şi părintele Teodor însuşi (şi Andreev 
după dânsul) îşi desăvârşea în mod evident partea strict ortodoxă a filo- 
sofiei sale, găsindu-l pe fostul său profesor şi prieten, părintele Pavel 
Florenski, mai degrabă ne-ortodox şi chiar într-o stare subtilă de înşela- 
re duhovnicească. Părintele Teodor preda teologia dogmatică şi liturgica 
la „Cursurile pastorale” care fuseseră înfiinţate în Petrograd de un nu- 
măr de profesori de teologie ca replică la alte două şcoli teologice rămase 

în oraş, un institut teologic „renovaţionist” şi unul „liberal”. Andreev a 
studiat în această „academie teologică” din 1924 până în 1928 şi aici şi-a 
primit licenţa sa teologică din „catacombe”. O altă influenţă bisericească 
asupra lui Andreev a fost părintele Serghie Tikhomirov, duhovnicul său 
şi al lui Askoldov, care era un vizitator obişnuit al Mănăstirii Optina şi 
avea legături duhovniceşti cu stareţii ei. De asemenea, în aceşti ani, după 
ce Andreev şi Askoldov şi-au pierdut calitatea de profesori la Univer- 
sitate şi predau la colegii tehnice şi licee, ambii au început să formeze 
grupuri religios-filosofice cu cei mai buni dintre elevii lor, împărtăşin- 
du-le matura lor perspectivă ortodoxă asupra lumii, cărți din bibliotecile 
lor şi entuziasmul lor pentru chestiunile religioase importante. Din aces- 
te grupuri s-a format în 1926 o „Frăţie a Sfântului Serafim de Sarov” — 
un indiciu al direcţiei în care îi ducea creşterea lor duhovnicească. 

Până în 1926, Andreev citise un număr mare de surse patristice 
ortodoxe, sub a căror influenţă a ajuns la maturitate intelectuală în orto- 
doxie, şi vizitase câteva mănăstiri ortodoxe, unde a văzut adevărata orto- 
doxie pusă în practică. „Bergson, Losski, Askoldov: acestea sunt trei eta- 
pe ale dezvoltării mele filosofice. Filosofice, iar nu religioase. Pentru cea 
din urmă cale am avut învăţători cu totul diferiţi: episcopul Teofan Ză- 
vorâtul, episcopul Ignatie Briancianinov, stareţii de la Optina şi vredni- 
cul de pomenire părinte Ioan de Kronstadt; apoi, Filocalia şi, în general, 
literatura patristică ortodoxă. Cu stareţul Nectarie de la Optina am avut 
o corespondenţă lungă, iar cu stareţul Dositei am avut legături perso- 
nale. De asemenea, de două ori am avut contact personal cu părintele 
Ioan de Kronstadt. Fiind învăţat de către ei metoda duhovnicească strict 
ortodoxă (dacă se poate să te exprimi astfel), mi-am fixat-o bine cu aju- 
torul impresiilor de neuitat ale vizitelor la remarcabilele mănăstiri ruse 
(Valaam, Solovki, Lavra Pecerska de la Kiev, Sarov, Diveevo, Mănăstirea 
Optina şi altele). Ca rezultat, a devenit clară pentru mine alegerea între 
ortodoxia conservatoare a părintelui loan de Kronstadt şi ortodoxia 
«modernizată» a lui V. Soloviov şi a şcolii sale. Fără să şovăi, am ales ca- 
lea dintâi” (Outlines of the History of Russian Literature, p. 304). 

Venind la adevărata ortodoxie, Andreev a avut parte în cele din ur- 
mă, într-un pelerinaj la Mănăstirea Diveevo a Sfântului Serafim, de o ex- 
perienţă pe care a descris-o ca fiind „naşterea lui duhovnicească”. Era 
obiceiul ca pelerinii la Diveevo să rămână cel puţin 24 de ore în mă- 
năstire şi să împlinească rânduiala scrisă de însuşi Sfântul Serafim: să 
meargă de trei ori în jurul „canafcăi” Maicii lui Dumnezeu (cărarea din 
jurul mănăstirii) spunând o rugăciune specială cu metaniile, rugându-se 
pentru toţi cunoscuţii şi apropiații, şi, la sfârşit, să-şi pună o dorinţă sin- 
ceră şi presantă, a cărei împlinire era garantată neîndoielnic, în funcţie 
de rugăciunea fiecăruia. Andreev descrie astfel experienţa lui: 

„Când, la sfârşitul celui de-al treilea circuit în jurul «canafcăi», îm- 
plinind întreaga rânduială, am vrut să-mi exprim cele mai profunde do- 
rințe, mi s-a întâmplat ceva minunat, bineînţeles prin marea milă a 
Sfântului Serafim. Am fost dintr-odată cuprins de o bucurie cu totul deo- 
sebită, liniştită, călduroasă şi încântătoare — o convingere neîndoielnică 
a întregii mele fiinţe despre existenţa lui Dumnezeu şi a unei comuniuni 
de rugăciune cu El, deplin reale. Şi mi-a devenit cu totul evident şi clar 
că orice rugăciune pentru orice lucru pământesc ar fi echivalentă cu ru- 
găciunea: «Doamne, depărtează de la mine şi lipseşte-mă de darul Tău 
minunat...». Şi, din interior, m-am adresat cu înfocare lui Dumnezeu: 
«Doamne, nu-mi da nimic, ia de la mine toată bogăţia pământească, dar 
nu mă lipsi de bucuria comuniunii cu Tine, sau, dacă este posibil să păs- 
trăm aceasta întotdeauna în viaţa noastră, atunci dă-mi aducerea aminte 
a inimii, dă-mi posibilitatea de a păstra până la moarte amintirea acestui 
moment binecuvântat de vedere a Duhului Tău cel Sfânt!» 

A doua zi am plecat la Sarov. Am cinstit moaştele Sfântului Sera- 
fim cu mare emoție, cu teamă duhovnicească şi cu venerație. Am simţit 
că fusesem născut duhovniceşte ziua anterioară la Diveevo. Totul deve- 
nise nou în mine. Mai înainte nu înţelesesem un adevăr atât de simplu: 
lucrurile duhovniceşti sunt mai diferite de cele ale sufletului decât sunt 
cele din urmă faţă de lucrurile trupeşti. Dar acum am înţeles bine aceas- 
ta. Înlăuntru, în adâncurile sufletului meu, era linişte, calm, bucurie. Mi- 
nunile din afară, de la racla Sfântului Serafim, care se petreceau înaintea 
ochilor mei, nu mă uimeau. Totul părea simplu şi natural... 

Intreaga mea viaţă s-a schimbat după pelerinajul la Mănăstirea Sa- 
rov. Domnul a luat de la mine, conform rugăciunii mele de la «canafcă», 
toate bunurile pământeşti, dar a păstrat în mine pentru totdeauna amin- 
tirea acelui moment în care, în bunătatea Lui fără margini, prin mila 
Prea Sfintei Maici a lui Dumnezeu şi prin rugăciunile Sfântului Serafim, 
mie, păcătosului, cu desăvârşită nevrednicie, mi s-a dat să experiez în 
mine însumi adierea liniştită, înveselitoare, blândă şi înmiresmată a Du- 
hului celui Sfânt al Domnului” („A Pilgrimage to Sarov and Diveyevo in 
1926”, în Orthodox Way, 1953, pp. 20-21, 25). 

Astfel a ajuns Andreev, după maturitatea sa intelectuală, la maturi- 
tatea duhovnicească. El însuşi avea să le descrie mai târziu studenţilor 
săi aceşti ani din formarea sa intelectuală şi duhovnicească şi creşterea 
sa desăvârşită de la „trup” (ştiinţă, medicină) la „suflet” (literatură, filo- 
sofie) şi la „duh” (teologie, adevărata ortodoxie), folosind această împăr- 
tire triplă a personalităţii umane discutată de Sfântul Serafim, de epis- 
copul Teofan Zăvorâtul şi de mulţi alţi Părinţi, pe baza cuvintelor Sfân- 
tului Pavel (I Cor. 2: 14-15 etc.). Prin „duh”, bineînţeles, nu se înţelege o 
componentă separată a naturii umane, aşa cum au învăţat unii eretici, ci 
doar partea superioară a sufletului, unde se deschide contactul cu Dum- 

nezeu şi cu lumea duhovnicească, ca fiind opusă părţii inferioare a sufle- 
tului, care se ocupă cu îndeletniciri omeneşti normale — artă şi ştiinţă, fi- 
losofie şi cultură. Conştientizarea — experienţa personală — acestei dis- 
tincţii critice între suflet şi duh avea să dea mai târziu învăţăturii sale o 
adâncime şi o precizie pe care puţini filosofi şi gânditori o dobândesc. 

În 1926, Andreev a ajuns la maturitatea filosofică şi duhovniceas- 
că; în 1927 a început perioada lui de testare. În acest din urmă an, Mitro- 
politul Serghie şi-a prezentat infama sa Declaraţie, iar credincioşii or- 
todocşi erau împărţiţi în două tabere. Andreev împreună cu majoritatea 
celor din cercul său de prieteni — Askoldov, părintele Teodor Andreev, 
părintele Serghie Tikhomirov, chiar şi părintele Pavel Florenski — au 
protestat împotriva Declaraţiei şi s-au alăturat opozanților acesteia, opo- 
ziţie din care s-a format Biserica din catacombe de astăzi. În această ale- 
gere importantă, temeinicia şi justeţea formaţiei duhovniceşti a lui An- 
dreev au fost confirmate. 

Activităţile lui Andreev, mai întâi de protest împotriva Declaraţiei 
şi apoi suferirea detenţiei (la Solovki, între 1929-1931) şi a exilului pen- 
tru opiniile sale religioase, sunt descrise în câteva din articolele sale care 
sunt redate mai jos. În timpul anilor 1930, a fost un participant activ la 
mişcarea „iozefită” din catacombe, în timp ce activa ca medic şi psihiatru 
oriunde putea să facă aceasta; este cunoscut faptul că participa la sluj- 
bele din catacombă ale părintelui Ismail Rojdestvenski şi a fost pentru o 
perioadă fiul său duhovnicesc. Cu puţin înainte de cel de-al Doilea Răz- 
boi Mondial, el a fost şef de secţie la Spitalul Regional de Psihiatrie din 
Novgorod. Când germanii au avansat, el se găsea în zona ocupată, iar 
când s-au retras, a plecat în Germania, stabilindu-se în cele din urmă (în 
1950) la Mănăstirea Sfânta Treime, lângă Jordanville, New York. Aici s-a 
alăturat corpului profesoral al Seminarului Sfânta Treime, care în timpul 
său (anii 1950 şi 1960) includea câteva din minţile remarcabile ale Dia- 
sporei ruse, care erau într-adevăr un grup de gânditori ortodocşi tradi- 
ţionalişti, fără rivali în întreaga lume ortodoxă pentru adâncimea şi rafi- 
namentul gândirii lor în teologie, filosofie şi literatură, şi pentru holis- 
mul şi echilibrul perspectivei asupra situaţiei bisericeşti de la acea dată. 
(În afară de cei doi rectori teologi, arhiepiscopii Vitalie şi Averchie, pot fi 
enumeraţi şi arhimandritul Constantin, părintele M. Pomazanski, I.M. 
Konţevici, N. Talberg şi alţii). 

Din nefericire, din cauza lipsei de profunzime şi de rafinament a 
majorităţii creştinilor ortodocşi de astăzi şi, de asemenea, datorită abso- 
lutei modestii şi smerenii a acestor superbe roade ale autenticei tradiţii 
ortodoxe, aceşti gânditori ortodocşi — printre care şi Andreev - au fost 
rareori apreciaţi la deplina lor valoare, şi chiar şi cei în mijlocul cărora 
au trăit şi au studiat rareori au realizat comorile pe care le-ar fi putut ex- 
ploata şi bogăţia lor de cunoştinţe şi experienţă ortodoxă. Maturitatea 

lor duhovnicească şi intelectuală, rafinamentul lor clasic, cu arta lor sub- 
tilă de a nuanţa, precum şi holismul perspectivei lor ortodoxe asupra lu- 
mii — toate acestea au trecut în mare parte nebăgate în seamă de o gene- 
raţie tânără (fie rusă, greacă sau convertită) care prea adesea caută răs- 
punsuri simple la întrebări supra-simplificate, care este atât de uşor 
scandalizată de mici defecte, încât ratează sensul unei munci de o viață 
profund ortodoxă, generaţie a cărei imaturitate duhovnicească şi lipsă 
de cultură intelectuală pur şi simplu nu poate urma procesul de gândire 
al unui gânditor ortodox matur, generaţie a cărei lipsă de sensibilitate 
artistică şi literară poate duce la o falsă duhovnicie, făcându-i pe unii 
nesimţitori faţă de elementele părţii inferioare a „sufletului”, care poate 
uzurpa locul superior al „duhului” dacă cineva nu este antrenat pentru a 
le distinge, generaţie a cărei incapacitate de a simţi ortodox o face să fie 
oarbă faţă de uriaşii ortodocşi din mijlocul ei. Noi toţi suferim de aceas- 
ta. Deci, cu atât mai mult, trebuie să ne străduim să-i înţelegem pe aceşti 
uriaşi care acum au răposat, lăsându-i pe toţi eventualii apărători ai or- 
todoxiei într-o poziţie foarte precară împotriva ispitelor din ce în ce mai 
subtile ale unei epoci anti-creştine. Fără o lărgire şi o aprofundare a per- 
spectivei ortodoxe despre lume, fără a asimila cel puţin o parte din învă- 
ţătura autentic ortodoxă a marilor oameni care ne-au transmis ortodo- 
xia, cu greu vom supravieţui. 

Arhiepiscopul Vitalie de Jordanville l-a prețuit foarte mult pe An- 
dreev ca fiind un gânditor şi mărturisitor ortodox; cu numeroase ocazii 
l-a binecuvântat să-şi pună stiharul de predicator şi să ţină predici în 
biserica mănăstirii. Elevii săi şi-l amintesc ca pe un conferenţiar foarte 
entuziast, elocvent şi captivant (la un nivel de Sorbona mai degrabă de- 
cât la nivel de seminar), predând subiecte în care credea cu toată inima 
şi faţă de care era profund devotat. Era absolut intolerant faţă de un 
singur lucru: falsul, fie în viaţa duhovnicească, fie în cea intelectuală. 

În America, Andreev a fost un participant activ la viaţa bisericeas- 
că, precum şi în cercurile de studiu şi ştiinţifice. Era director al Societăţii 
Pirogov (organizaţie de medici ruşi în Statele Unite), unde ţinea adesea 
discursuri pe teme medicale, şi participa şi susţinea cursuri la Societatea 
Literară Puşkin. În afara Seminarului, cea mai îndrăgită îndeletnicire 
bisericească a sa era legată de Societatea Sfântul Vladimir, fondată de 
către arhiepiscopul Vitalie cu scopul de a construi o biserică-memorial a 
Sfântului Vladimir în Cassville, New Jersey (unde este acum înmormân- 
tat), şi pentru a le aminti în mod constant ruşilor din America despre 
rădăcinile lor ortodoxe în Sfânta Rusie. Andreev era editorul anuarului 
St. Vladimir Calendar, unde publica propriile sale articole teologice şi 
filosofice şi ale multor altora, în apărarea adevăratei ortodoxii şi conți- 
nând materiale despre originea şi istoria Bisericii din catacombe din Ru- 
sia. În fiecare an de sărbătoarea Sfântului Vladimir, când ruşii din toate 


24 


părţile Statelor Unite veneau în pelerinaj la biserica memorial, Andreev 
susţinea discursuri înflăcărate despre adevărata ortodoxie, despre com- 
baterea lumescului şi a ateismului, despre viitoarea reînviere a Rusiei 
ortodoxe, şi despre principiile monarhiei ortodoxe (fără de care găsea 
viitorul Rusiei de negândit). 


I.M. Andreev nu este uşor de clasificat ca gânditor ortodox. Aşa 
cum arată cele patru doctorate ale sale, el era medic şi psihiatru calificat, 
istoric al literaturii, filosof şi teolog. Scrierile sale descoperă simultan 
elemente din toate aceste direcţii intelectuale, şi acest fapt este ceea ce le 
dă o calitate şi o valoare unică. 

Filonul principal al învăţăturii sale ortodoxe este apărarea adevă- 
ratei ortodoxii. La nivelul cel mai evident („jurisdicţional”), acest lucru 
înseamnă o apărare a Bisericii cu adevărat ortodoxe a Rusiei (cea din ca- 
tacombe), de care a aparţinut şi pentru care a devenit unul dintre princi- 
palii apologeţi din lumea liberă. Printre „jurisdicţiile” ruse ale Diasporei, 
el a considerat că doar Biserica Ortodoxă rusă din afara Rusiei are duhul 
Bisericii din catacombe din Rusia, ceilalţi fiind separatişti moderniza- 
tori, înrudiţi duhovniceşte cu patriarhia moscovită, pe care în diferite 
momente au recunoscut-o ca având autoritate duhovnicească asupra lor. 
Apărarea Bisericii din catacombe era întotdeauna la un nivel foarte înalt, 
întotdeauna pe temeiuri teologice şi duhovniceşti, şi chiar la înălţimea 
disputelor polemice, şi, după propria sa experienţă amară în Uniunea 
Sovietică, el nu a apelat la extreme care nu erau necesare în condamna- 
rea trădării ortodoxiei făcute de patriarhia moscovită. Chiar şi în artico- 
lul său comemorativ şi provocator, „Are Patriarhia Moscovei har?” (Or- 
thodox Russia, 1948, nr. 17, 18, 19), după ce a enumerat motivele pentru 
care este îndoielnic faptul că Tainele patriarhiei moscovite sunt pline de 
har, el se dă cu grijă înapoi de la orice afirmaţie imprudentă cu observa- 
ţia foarte înţeleaptă că „depărtarea unei Biserici de la Dumnezeu şi 
transformarea ei într-o «sinagogă a satanei» este un proces. Dar Biserica 
sovietică a intrat pe calea care o va duce la această «sinagogă» — despre 
aceasta nu poate fi nicio îndoială”. Fără a avea îndrăzneala de a face el 
însuşi orice judecată asupra acestei chestiuni, el lasă aceasta unui viitor 
sinod al întregii Biserici Ortodoxe Ruse. Acest articol, în general, este 
destul de profund filosofic şi teologic, prezentând aceeaşi idee ca în „do- 
cumentele de catacombă” din 1971: că autoritatea sovietică nu este o au- 
toritate adevărată care să ceară ascultare, conform Sfântului Pavel 
(Rom. 13, 1), ci o autoritate nelegitimă anti-creştină. Cu mare pătrunde- 
re vorbeşte despre „puterea mistică” a comunismului, pe care îl vede ca 
pe un nou fenomen în istoria omenirii, o pregătire directă pentru îm- 
părăţia lui Antihrist. În alte articole, el supune însuşi comunismul unei 
critici ştiinţifice şi filosofice implacabile, arătând că, în timp ce a fost 

lipsit de putere în dovedirea adevărului ateismului şi materialismului, el 
a dovedit (prin uciderile, torturile, crimele fără număr şi prin distrugere) 
existenţa răului obiectiv şi a întemeietorului lui, diavolul. (A se vedea 
„On the Character of Scientific-Atheistic Propaganda in Soviet Russia” — 
„Despre caracterul propagandei ştiinţific-ateiste a Rusiei sovietice” —, 
Orthodox Way, 1956; „Christianity and Bolshevism” — „Creştinism şi 
bolşevism” —, St. Vladimir Calendar, 1955). Datele generale oferite de el 
despre istoria Bisericii Ruse de la Revoluţie până în prezent (The His- 
tory of the Russian Church from the Revolution to the Present Day, Jor- 
danville, 1952) reprezintă de fapt singura carte de acest fel care exami- 
nează istoria „jurisdicţională” a ortodoxiei ruse din secolul al XX-lea din 
punctul de vedere al credincioşiei faţă de Hristos şi faţă de tradiţia bise- 
ricească. Pentru Andreev, conceptul de ortodoxie adevărată este în în- 
tregime pătruns de experienţa noilor catacombe ale secolului nostru: tot 
ceea ce a scris are o încărcătură de urgenţă, de seriozitate şi de adâncă 
angajare, care adesea nu este de înţeles pentru cei care nu au trăit în 
condiţii de persecuție, de trădare şi de întâlniri bisericeşti secrete (adesea, 
literalmente, în catacombe). Învățătura sa constituie o teologie şi o filoso- 
fie de catacombă pentru ortodocşii creştini de astăzi, departe de exerci- 
tiile academice zadarnice ale majorităţii „teologilor ortodocşi” din seco- 
lul al XX-lea. 

Toate scrierile lui Andreev reflectă instrucţia sa filosofică, dar el 
şi-a folosit probabil cel mai bine mintea sa filosofică în articolele despre 
utilităţile şi limitele ştiinţei. Oamenii de ştiinţă pregătiţi sunt arareori 
capabili să privească suficient de departe din afara specialităţii lor pen- 
tru a plasa ştiinţa într-un context filosofic mai larg şi mai profund; iar 
cei care încearcă să evalueze ştiinţa din punctul de vedere al teologiei 
sau al filosofiei academice sunt adesea prea generali şi imprecişi în con- 
cluziile lor. Andreev, cu toate acestea, fiind atât om de ştiinţă pregătit, 
cât şi filosof şi teolog, s-a aflat într-o poziţie avantajoasă unică pentru a 
vedea toate cele trei domenii în perspectiva potrivită. Articolul său, 
„Christian Truth and Scientific Knowledge” — „Adevărul creştin şi cu- 
noaşterea ştiinţifică” — (Orthodox Way, 1961), defineşte remarcabil sfe- 
rele şi metodele acestor două moduri de cunoaştere şi evidenţiază cum 
se poate să nu existe niciun conflict între adevărata ştiinţă şi adevăratul 
creştinism. „Doar cu o cunoaştere superficială apar false contradicții în- 
tre credinţă şi cunoaştere, între religie şi ştiinţă... O educaţie ştiinţifică şi 
filosofică bogată şi profundă nu doar că nu împiedică credinţa în Dum- 
nezeu, ci o face mai uşoară, pentru că întregul arsenal al aptitudinilor 
autentice ale gândirii ştiinţifico-filosofice reprezintă un material apolo- 
getic natural pentru credinţa religioasă. Mai mult decât atât, cunoaşte- 
rea onestă adesea are o oportunitate metodică de a descoperi coruperile 

credinţei şi superstiţiilor periculoase, fie că sunt religioase sau ştiinţifi- 
co-filosofice” (p. 72). 

În cazul lui Andreev, cunoştinţele sale ştiinţifice şi filosofice au fost 
deosebit de valoroase în apărarea creştinismului ortodox împotriva ata- 
catorilor contemporani. În cartea sa Teologia apologetică ortodoxă — 
(singura lui carte care a fost tradusă în engleză, Jordanville, 1957), el în- 
cearcă să ofere „o bază pentru o concepţie ortodoxă asupra lumii organic 
holistică” (p. 5). În această carte, el face uz de date ştiinţifice, dar nu su- 
praestimează valoarea lor, realizând că, „în utilizarea datelor ştiinţifice, 
este necesară o precauţie deosebită pentru a nu deveni prea absorbit de 
demonstraţia strict ştiinţifică, aşa cum fac romano-catolicii, ţinând min- 
te că toate ştiinţele oferă doar o cunoaştere ipotetică temporară, în timp 
ce obiectul apologeticii este eternul şi imuabilul adevăr” (p. 7). El rezistă 
şi în faţa ispitei de a accentua prea mult critica perspectivelor anti-creş- 
tine „la care sunt expuşi apologeţii creştini neexperimentați”, văzând 
faptul că apologetica „nu ar trebui să-şi risipească eforturile într-o critică 
inutilă a erorilor personale, de îngustime de minte”, ci ar trebui să ac- 
centueze „imaginea radiant-strălucitoare a adevărului creştin”, prezentat 
în modul cel mai inteligibil, care să „convingă mult mai mult decât cele 
mai exacte dovezi logice” (p. 6). Credincioasă acestor principii, cartea 
are un ton calm şi moderat, amplă ca domeniu de acţiune (făcând uz 
maxim de surse non-ortodoxe atunci când sunt relevante) şi destul de 
precisă în concluzii, chiar şi în sferele pe care unii apologeţi ortodocşi, 
mai puţin echipați ştiinţific, ar prefera să le lase nedeterminate sau con- 
fuze. Astfel, de exemplu, el nu evită chestiunea „evoluţiei” acolo unde se 
referă la originea omului, şi ajunge la concluzii pe baza unor dovezi 
ştiinţifice şi patristice, destul de diferite faţă de credinţa sa tinerească în 
evoluționismul lui Bergson: „regnul animal ca strămoş al omenirii există 
doar în invenţia darwiniştilor; el nu există nicăieri în natură şi nu a 
existat niciodată... A nega faptul că omul a existat doar de 8000 de ani 
este aproape imposibil” (pp. 66-67). Critica sa legată de „uniformita- 
rianism” şi ideile sale despre „evoluţia legilor naturii” oferă material 
pentru o investigare patristică mai detaliată a unora dintre cele mai im- 
portante întrebări ridicate de teoria evoluţiei. 

Interesant este faptul că Teologia apologetică ortodoxă a pătruns 
Cortina de fier şi a fost folosită foarte mult de preotul moscovit Dimitrie 
Dudko în predicile către comunitatea sa, în 1974 (publicate în engleză 
sub numele Our Hope, Crestwood, N.Y., 1977), dovedindu-şi astfel va- 
loarea apologetică în Rusia sovietică de astăzi. În tonul moral imperios 
al părintelui Dimitrie, în accentul pus pe importanţa suferinţei şi în abi- 
litatea de a ajunge repede la subiectul unei chestiuni intelectuale, el se 
înrudeşte cu Andreev; dar îi lipseşte precizia în chestiunile bisericeşti, pe 
care Andreev a dobândit-o prin experienţa sa din catacombe. În ciuda 

faptului că părintele Dimitrie citează în cartea sa mai mult din Andreev 
(pp. 68-72, 95-99) decât din oricare altă sursă şi că dă numele lui, titlul 
şi data publicării Teologiei apologetice ortodoxe, totuşi, traducătorul 
(care dă informaţii în note de subsol despre alte eventuale surse citate) 
nu oferă nicio informaţie despre cine ar putea fi „I.M. Andreev”. Un co- 
mentariu trist dar simptomatic despre vremurile noastre: că una din cele 
mai profunde minţi ruse ale secolului este un nume „necunoscut” eru- 
diţilor, deoarece el a respins înţelepciunea acestei lumi şi a ales calea 
„conservatorilor”, a veritabilei ortodoxii. 

Dintre scrierile teologice ale lui Andreev trebuie citată în special 
Teologia morală creştin ortodoxă (Orthodox Christian Moral Theology, 
Jordanville, 1966), unde exprimă principiile generale ale comportamen- 
tului creştin conform învăţăturii patristice, cu aderenţă strictă la ierarhia 
valorică ortodoxă, conform căreia conduita morală este în întregime de- 
pendentă de principiile religioase şi nu poate niciodată să fie despărțită 
de ele pentru a forma o „moralitate autonomă”. El dedică, de asemenea, 
numeroase articole Prea Sfintei Maici a lui Dumnezeu, punând în con- 
trast cinstirea ortodoxă care i se aduce cu ideile protestante şi roma- 
no-catolice, descriind „slăvita sărbătoare” dragă lui — Bunavestire. 

Poate că cele mai pătrunzătoare scrieri ale lui Andreev sunt cele 
dedicate literaturii ruse. Cartea sa Schițe ale istoriei literaturii ruse în 
secolul al XIX-lea (Outlines of the History of Russian Literature in the 
19th Century, Jordanville, 1968) este o colecţie de eseuri care sunt real- 
mente unice în critica literară. Sunt scrise cu o dimensiune şi cu o pro- 
funzime teologică, plinătate filosofică a concepţiei asupra lumii şi cu o 
pătrundere psihologică pe care nu le mai găsim împreună la niciun alt 
gânditor. Eseul său despre Soloviov din această colecţie este o capodo- 
peră care analizează sensibil „experienţele spirituale” ale acestui filosof 
religios şi le prezintă, pe baza scrierilor patristice ortodoxe, ca fiind 
exemple clasice de prelest, înşelare duhovnicească. Fără a-şi pierde sim- 
patia pentru Soloviov (în special, în ultimii ani de viaţă, când acesta a 
venit mai aproape de ortodoxie), Andreev foloseşte acest articol pentru a 
pune în opoziţie clară creştinismul „renovaţionist” al lui Soloviov şi al 
adepților săi şi ortodoxia „conservatoare” a Sfinţilor Părinţi. „Renova- 
ţioniştii” au atacat în special Biserica rusă a ultimelor două secole, acu- 
zând-o de o stare de „paralizie” (sau, mai recent, de a fi „prizonieră a Oc- 
cidentului”), de orbire faţă de mulţimea de sfinţi asceţi şi mărturisitori 
cărora acea Biserică le-a dat naştere în special în aceste secole. „Nu a- 
vem nevoie de nicio «renaştere» a creştinismului, de nicio «conştiinţă 
de sine religioasă», deoarece creştinismul ortodox nu a murit niciodată 
şi nu poate să moară vreodată, şi nu există nicio conştiinţă religioasă 
«nouă» care să ducă la mântuire!” (p. 279). 

Eseul despre Dostoievski din aceeaşi carte este un remarcabil 
exemplu de critică literară profund creştină. Cu o pătrundere psihologi- 
că adâncă, el caută realitatea creşterii lui Dostoievski în creştinism, ju- 
decând mesajul său creştin matur în lumina ierarhiei valorice ortodoxe, 
fără a trece cu vederea minusurile care au fost şi ele prezente. Deosebit 
de uimitor în acest eseu este răspunsul lui Andreev faţă de preocuparea 
umanitară a lui Ivan Karamazov cu privire la suferinţele copiilor; el ci- 
tează Vieţile Sfinţilor ortodocşi care descriu cununile cereşti obţinute de 
copii pentru suferinţele lor nevinovate. 

Alte scrieri ale lui Andreev (de exemplu „On the Orthodox Chris- 
tian Moral Upbringing of Pre-school Children” — „Despre creşterea în 
morala creştin-ortodoxă a copiilor preşcolari”, Orthodox Way, 1959; 
despre Sfântul Ioan de Kronstadt, Orthodox Way, 1958; despre princi- 
piile monarhiei ortodoxe, Orthodox Way, 1951; despre mucenicii din fa- 
milia imperială şi despre nevoia poporului rus de a se căi pentru regici- 
dul lor şi pentru apostazie, St. Vladimir Calendar, 1972) l-au arătat a fi 
un convertit meticulos la ortodoxia „conservatoare” adevărată, fără acele 
multe „rezerve” prin care numeroşi convertiți — atât noi, cât şi vechi — 
şi-au arătat neputinţa de a înţelege plenitudinea perspectivei ortodoxe 
asupra lumii. 

În toate aceste scrieri, precum şi în viaţa sa, Andreev a fost un om 
cu inimă mare. A suferit groaznic din cauza conştiinţei bisericeşti şi mo- 
rale scăzute din vremurile noastre, atât în Uniunea Sovietică, cât şi în lu- 
mea liberă. Este foarte probabil că anii săi de creativitate ar fi fost mult 
mai rodnici dacă nu ar fi fost tras în jos de sentimentul că sunt prea pu- 
tini cei cărora le pasă de Dumnezeu, de ortodoxie, de aproapele lor. Un 
articol în mod special (tipărit ca anexă la Teologia sa morală) ne des- 
coperă preocuparea sa profund creştină, ceva ce acum pare să dispară cu 
desăvârşire de pe faţa pământului. 

Acest articol, intitulat simplu „Plângeţi!” — „Weep!” — şi dedicat co- 
memorării lui Dostoievski (care mai mult decât oricare altă figură din li- 
teratura rusă a descris suferinţa omenească şi sensul ei), relatează sim- 
plu despre una din recile şi „absurdele” crime ale unui mare oraş ameri- 
can. O mamă în vârstă de 29 de ani din New York, într-o criză de furie, 
îşi omoară în bătaie fiul de două luni, lăsându-l inimaginabil de defor- 
mat; şi nu-şi exprimă niciun fel de regret față de crimă. Andreev descrie 
rănile suferite de băieţel, cu detalii clinice înfiorătoare, şi apoi se opreş- 
te, ştiind că mulţi cititori vor protesta împotriva unor astfel de detalii 
„inutile”. „Oamenii au devenit surzi faţă de suferinţe. Ei fie că nu aud, fie 
nu vor să audă despre ceea ce se petrece, nu într-un coşmar, ci în realita- 
te.” El face apel la conştiinţa ortodoxă a cititorilor săi. „Toţi pentru unul 
şi unul pentru toţi suntem vinovaţi: aceasta este esenţa eticii sociale a 
creştinismului... Toţi suntem vinovaţi, pentru că toţi suntem păcătoşi; 

facem rele, contribuim cu răul nostru la «magazia universală a răului». 
Şi acest rău se acumulează într-o imensă energie universală a răului şi îşi 
caută întruparea în vasele trupurilor lipsite de har, şi, atunci când le 
găseşte, se întrupează în ele, şi ele fac mari fapte rele... Să ne gândim 
fiecare la noi înşine... Ce făceai în acea seară când această faptă rea, de 
necrezut, dar reală, a fost făcută? Poate că a fost păcatul tău, fapta ta 
imorală, maliţia ta, care s-a dovedit a fi ultima mică picătură care a făcut 
ca vasul răutăţii să dea pe dinafară. Acesta este modul în care trebuie să 
reflectăm, dacă suntem creştini... 

Plângeţi, fraţi şi surori! Nu vă fie ruşine de aceste lacrimi! Plân- 
geţi!... Lăsaţi ca aceste lacrimi să-i trezească şi pe mulţi dintre cei in- 
diferenţi... Nu vă fie ruşine să plângeţi cu lacrimi de supărare, de com- 
pasiune şi de pocăință.” 

Aceste cuvinte sunt testamentul lui Andreev pentru noi, strigătul 
înflăcărat al sufletului său. Un om de mare erudiție şi sensibilitate, el 
şi-a pus toate darurile în slujba lui Dumnezeu, cu întreaga sa inimă în- 
flăcărată şi cu sufletul său. Pentru el, adevărata ortodoxie nu era un 
simplu slogan şi nu era doar un simplu mijloc de a se feri pe el însuşi de 
apostazia unei lumi stricate. EI a realizat profund faptul că cine va voi 
să-şi scape sufletul, îl va pierde; iar cine îşi va pierde sufletul pentru 
Mine, îl va afla (Matei 16: 25); prin urmare, adânc înrădăcinat în adevă- 
rata ortodoxie, el şi-a cheltuit viaţa pierzându-şi sufletul, sacrificându-se 
pentru alţii, din iubire pentru Hristos. 

Adevăratul creştinism a devenit atât de slab astăzi, încât toate a- 
cestea ar putea să pară ciudate pentru mulţi care se privesc pe ei înşişi ca 
perfect ortodocşi. Puţini l-au înţeles pe Andreev în timpul vieţii sale; era 
prea profund, prea arzător pentru ei. Într-un anumit fel, el era un semn 
al viitoarei învieri a Sfintei Rusii, pe care o nădăjduia cu fervoare. 
Experimentând profund şi deplin atracţia faţă de ce era mai bun din în- 
ţelepciunea modernă, el a sfârşit nu pur şi simplu renunțând la ea, ci de- 
păşind-o prin însuşirea înţelepciunii celei mai înalte a Sfinţilor Părinţi. 
Experienţa lui de „convertit” este de nepreţuit pentru noi şi ne oferă o 
cheie a înţelegerii esenței adevăratei ortodoxii, Biserica din catacombe, 
în Rusia de astăzi. 

În ultima parte a vieţii sale, Andreev însuşi a suferit o lovitură ne- 
miloasă din partea răcelii lumii moderne: a fost atacat şi bătut de huli- 
gani într-un ascensor din New York. Nu şi-a revenit niciodată deplin de 
pe urma acestui incident, şi în ultimii săi ani creativitatea sa intelectuală 
dispăruse. În ultimele luni din viaţa sa a fost în mare parte inconştient. 
Dar chiar şi astfel, rugăciunea sa către Dumnezeu de la „canafca” din Di- 
veevo a primit răspuns: „O, Doamne, ia de la mine toată bogăţia pămân- 
tească...” Fiind lipsit de cel mai mare dar pământesc al său, intelectul 
său strălucit, el a trăit din capitalul duhovnicesc dobândit până atunci. 

În discursul lui cu privire la „Psihologia şi psihopatia bătrâneţii” („The 
Psychology and Psychopaty of Old Age”, St. Vladimir Calendar, 1970), 
iniţial susţinut înaintea Societăţii Pirogov, Andreev a accentuat că „o 
mare consolare a tuturor necazurilor din viaţă în anii de maturitate, şi în 
special la bătrâneţe, este sentimentul religios care a fost păstrat. Această 
consolare poate să dea o bătrâneţe liniştită şi calmă şi poate ajuta la ac- 
ceptarea calmă a morţii ca un somn în speranţa că viaţa veşnică există 
într-o altă lume mai bună”. 

Nu putem crede decât că Dumnezeu, fiind credincios celor care Îl 
slujesc cu adevărat, a răspuns, în aceşti ultimi ani, şi la a doua jumătate 
a cererii lui Andreev de la Diveevo: „Nu mă lipsi de bucuria comuniunii 
cu Tine, dă-mi să păstrez până la moarte amintirea acestei binecuvânta- 
te clipe de acum de simţire a Duhului Tău cel Sfânt”. 

Adevărata experiere a Duhului Sfânt, credincioşia față de adevăra- 
ta ortodoxie cu toată inima şi cu tot sufletul: acesta este mesajul lui I.M. 
Andreev pentru cei care nu au devenit prea reci la inimă pentru a-l auzi. 

I.M. Andreev 


I. Biserica din catacombe 


Pentru adevărata Biserică Ortodoxă nu mai 
rămăsese nicio alternativă în afară de aceea de a 
merge în catacombe... 

Adevărata Biserică Ortodoxă Rusă a mers 
în catacombe, unde a rămas până în prezent ca 
un oraş invizibil al Kitej-ului, păstrându-se ca 
Mireasă neprihănită a lui Hristos. 


I.M. Andreev 


1. Biserica din catacombe 


Realitatea vieţii din Uniunea Sovietică este un coşmar înfricoşător 
care nu poate nici să fie înţeles, nici să fie crezut de cei care nu l-au trăit. 
Şi cel mai înfricoşător lucru nu este privarea de cele necesare, aresturile 
şi exilările, ci mai degrabă faptul că se duce o bătălie conştientă, siste- 
matică şi ingenios de diabolică împotriva lui Dumnezeu, pentru poseda- 
rea sufletului omenesc. Aceasta este ţinta principală, iar toate celelalte îi 
sunt subordonate. 

Din punct de vedere calitativ, precursorii lui Antihrist au făcut deja 
din împărăţia sa o realitate acolo. Antihrist nu va inventa nimic nou: nu 
îi va rămâne decât să popularizeze metodele NKVD-ului sovietic (Poliţia 
secretă) în celelalte cinci şesimi din suprafaţa pământului. Singurul fe- 
nomen luminos, bucuros şi încurajator de acolo este existenţa Bisericii 
din catacombe, Biserica din pustietate. Aceasta ne permite să evaluăm 
optimist bătălia sufletului rus cu ateismul: acolo a fost menţinută Bise- 
rica infailibilă, pe care, aşa cum ne-a promis Hristos, porţile iadului nu o 
vor birui. 

Nu pot da multe nume şi evenimente. Din motive uşor de înţeles, 
nu pot descrie multe în detaliu. Nu pot să spun decât foarte pe scurt sau 
să las să se înțeleagă. Dar nici nu pot păstra tăcerea; nu am acest drept şi 
nici nu îmi doresc aceasta, de vreme ce prin tăcerea mea aş trăda Ade- 
vărul şi memoria preoţilor mucenici pe care i-am văzut, cu care am vor- 
bit şi împreună cu care mi-am petrecut cinci ani înfricoşători de închi- 
soare în lagărul de concentrare de la Solovki. 

Patriarhul Tihon a condus cu înţelepciune corabia Bisericii pe ma- 
rea vieţii, care devenise agitată din cauza Revoluţiei. Situaţia sa era deo- 
sebit de dificilă, nu doar din cauză că era în permanenţă ameninţat de 
pericole fizice, nici măcar din cauza faptului că, pe parcursul celor şapte 
ani ca patriarh, el a trecut în fiecare zi prin torturi morale, ci în primul 
rând deoarece nu mai fusese niciodată o astfel de situaţie în istoria 
Bisericii. El trebuia să pregătească un drum cu totul nou într-un ţinut 
neumblat. De aceea erorile sale sunt de înţeles şi demne de iertare. Iar 
meritul său este cu atât mai mare, pentru că el a prevăzut şi a pregătit 
bazele Bisericii din catacombe. Mai târziu, profesorul Zizilenko, lucrând 
ca medic sub sovietici, a primit hirotonia în secret şi a devenit unul din- 
tre episcopii Bisericii din catacombe, fiind ulterior arestat, închis şi, în 
1930, împuşcat. 

După moartea patriarhului, succesorii săi, unul după altul, au fost 
exilați. Şi apoi, când Mitropolitul Serghie a ajuns capul Bisericii, a publi- 
cat Declaraţia cunoscută tuturor, care recunoştea bucuriile şi tristeţile 

sovieticilor ca fiind şi ale lui proprii şi îi declara pe toţi mucenicii crimi- 
nali politici. 

Întreaga Rusie ortodoxă a fost zguduită, iar delegaţii cu proteste au 
ajuns la Mitropolitul Serghie din toate colţurile ţării. 

Ca membru al unei astfel de delegaţii din eparhia Petrogradului, 
am venit şi eu la Moscova. În camera de recepţie a mitropolitului aş- 
teptau patruzeci de persoane, şi toţi cei pe care i-am întrebat despre mo- 
tivul pentru care veniseră au răspuns că veniseră ca delegaţi pentru a-l 
vedea pe mitropolit. Rusia nu acceptase Declaraţia! 

Mitropolitul ne-a primit. Descoperind motivul pentru care venise- 
răm, el a reafirmat tot ceea ce scrisese în Declaraţie şi, ca răspuns la con- 
vingerile noastre, ne-a numit „contra-revoluţionari” şi „schismatici”. Ne- 
luând binecuvântarea lui, am plecat fără să fi obţinut ceva. 

Curând, bisericile care nu acceptaseră Declaraţia au început să fie 
închise. În Petrograd nu a rămas decât una, dar toţi cei care intrau în ea 
erau înregistraţi şi apoi erau arestaţi. Aceasta a fost perioada în care pu- 
terea ateistă sovietică le cerea credincioşilor să meargă la bisericile Bise- 
ricii oficiale. 

Eu, de asemenea, am fost arestat şi am fost exilat pentru cinci ani. 
La Solovki am întâlnit mulţi ierarhi din Biserica adevărată. Şi acolo chiar 
am avut propria noastră biserică în catacombe. 

În lagărele de concentrare, persecuțiile împotriva credinţei erau fi- 
reşti: preoţii erau tungi şi bărbieriţi, li se interzicea să poarte reverende şi 
cruci. Pentru cel care îşi făcea semnul crucii se dădea un nou termen de 
condamnare. Desigur, nici nu se punea problema să se ţină slujbe. Moaş- 
tele sfinţilor erau expuse pentru batjocură într-un muzeu anti-religios cu 
inscripţii blasfemiatoare — până şi sfinţii pătimeau cu noi! Călugărilor din 
Solovki, care rămăseseră acolo ca muncitori calificaţi, li se interzicea să 
aibă legături cu deţinuţii, sub pedeapsa cu moartea. Era deosebit de dificil 
înaintea marilor sărbători: era imposibil să se adune doi, nimănui nu i se 
permitea să meargă nicăieri fără permisii speciale, raidurile de noapte erau 
mai frecvente, santinelele se dublau. Pentru ca cineva să se roage, trebuia 
în fiecare moment să fie gata pentru o moarte de mucenic. Şi eram gata 
pentru aceasta, purtând întotdeauna cu noi, ca primii creştini, o părticică 
din Sfintele Taine. Am adus o astfel de părticică peste hotare şi i-am dat-o 
Mitropolitului Anastasie. 

Şi nu doar că eram gata să murim, ci mulţi chiar au murit, încreză- 
tori că undeva acolo, departe de autorităţile sovietice, unde este liberta- 
te, acolo Adevărul străluceşte în toată puritatea lui. Acolo oamenii tră- 
iesc prin ea şi se supun ei. Acolo oamenii nu se închină lui Antihrist. Şi 
ce teroare m-a copleşit atunci când, destul de recent, am reuşit să vin 
peste hotare şi am descoperit că unii oameni recunosc aici în mod „du- 
hovnicesc” Biserica sovietică. Duhovnicesc! Mulţi dintre noi cad acolo, 

„de teama iudeilor”, sau cedând în faţa ispitei cooperării exterioare cu 
autorităţile. Ştiam preoţi ai Bisericii oficiale care, acasă, îşi smulgeau pă- 
rul, îşi izbeau capul prosternându-se, implorând iertare pentru apostazia 
lor, numindu-se pe ei înşişi Caini, dar, cu toate acestea, nu aveau pute- 
rea să se hotărască pentru mucenicie. Dar nici chiar ei nu recunoşteau 
duhovniceşte Biserica roşie. Dar cei de peste hotare se supun ei tocmai 
în mod duhovnicesc. Ce bine că preoţii noştri mucenici, murind, nu au 
aflat despre această trădare!2 

Când m-am întors din exil (în Leningrad), am găsit Biserica din ca- 
tacombe. Eu personal ştiam aproximativ două sute de locuri în care se să- 
vârşeau slujbe. Douăzeci de preoţi itineranţi şi doi episcopi slujeau aici. 
Aceste locuri erau destul de diverse: de la bordeie de ţărani până la in- 
stituţii sovietice, în care erai admis doar prin permis. Dar pe atunci Bi- 
serica din catacombe nu avea nicio organizare generală de interconectare. 

Ajungând peste hotare, în mod firesc am început să caut oameni 
care aparținuseră Bisericii din catacombe. Cei mai mulţi dintre refugiaţi 
nu ştiau nimic despre ea. Dar aproape în fiecare an am întâlnit cel puţin 
un reprezentant al ei, chiar şi preoţi, şi tineam legătura în scris cu un 
episcop. 

După informaţiile mele, Biserica din catacombe acum nu doar că a 
devenit mai puternică, dar a ajuns şi la anumite forme de organizare. 
După unul din episcopi, deşi sunt comparativ puţini membri activi ai 
Bisericii din catacombe, marea majoritate a oamenilor simpatizează cu 
ei şi îi ajută. Fără această susţinere, în condiţiile sovietice, Biserica din 
catacombe nu ar putea să existe deloc. 

Peste hotare am fost uluit de faptul că majoritatea clerului Bisericii 
din catacombe care a venit aici continuă să rămână în secret, neintrând 
nici măcar în adevărata Biserică sinodală. Acest lucru m-a tulburat mult: 
greşisem oare că am intrat în Biserica rusă din afara Rusiei? Şi dacă nu, 
atunci de ce rămân ei în secret? Şi apoi, de curând, am primit un răs- 
puns la uimirea mea: un episcop al Bisericii din catacombe, necunoscut 
mie, care locuieşte în străinătate, mi-a trimis printr-o a treia persoană o 
scrisoare. El vorbeşte în principal despre articolele mele, pe care le citise 
în Rusia ortodoxă, şi în general despre corectitudinea poziţiei mele. 
Apoi el îmi oferă un răspuns la îndoielile mele. El spune că personalul 
clerical al Bisericii din catacombe adesea nu intră în Biserica rusă din 


2 Sovieticii, în legătură cu recenta victorie a Bisericii serghianiste de a fi câştigat recu- 
noaşterea de către Mitropolia Americană, au încercat să îi lipsească pe credincioşi 
chiar şi de această consolare. Doi tineri ierarhi ai Mitropoliei, episcopul Vladimir de 
Tokyo şi Teodosie de Sitka, au vizitat „Biserica mamă” din URSS, cel din urmă - după 
cum raportează presa Mitropoliei - fiind urmat pretutindeni de mulţimi mari de 
oameni, deşi el se purta de parcă le-ar fi spus credincioşilor: „Abandonaţi nădejdea în 
vreo Biserică Rusă liberă peste hotare - ierarhii ei sunt cu opresorii voştri!” 

afara Rusiei — care nu a greşit în ceea ce priveşte relaţia ei cu comunis- 
mul ateist — deoarece lupta continuă încă şi cine poate spune dacă nu va 
fi necesar ca ei să aplice experienţa pe care o au şi aici, în Vest. Pre- 
cursorii lui Antihrist au apărut deja şi nimeni nu ştie când va veni timpul 
ca fiecare credincios, fără a intra în casă, va trebui să fugă în munţi, 
adică să meargă în catacombe. Şi el are dreptate: nu sunt aceştia cei care 
doresc să anihileze Biserica rusă din afara Rusiei? Cu privire la aceasta, 
cei care au plecat din ea au rostit deja primul cuvânt. Şi, dacă ar fi să se în- 
tâmple astfel — ne rugăm Domnului să nu permită aceasta! — unde vom 
găsi atunci refugiu, unde vom găsi Biserica infailibilă? Deja aproape toa- 
te Bisericile ortodoxe locale fie s-au plecat în faţa precursorilor lui Anti- 
hrist, fie îi „îmbrăţişează frățeşte” pe servitorii săi loiali! 

Astăzi nu este şi nu poate fi nicio separare între problemele eclezi- 
ale şi politică. Politica se pretinde universală, adică doreşte să ia în mâi- 
nile ei şi rezolvarea chestiunilor privind viaţa duhovnicească. Acest lucru 
înseamnă că acţiunile politice nu pot fi indiferente nici pentru Biserică. 
Mai mult decât atât, când Antihrist va avea putere pe pământ, el va fi în 
mod firesc o figură politică. Acest lucru înseamnă că Biserica va trebui să 
se opună şi persecuției sale politice. Şi, pentru a slăbi această opoziţie, 
chiar şi acum, precursorii lui, profitând de ideea că Biserica ar trebui să 
fie deasupra politicii, îşi ascund războiul lor împotriva lui Dumnezeu sub 
o mască politică: mucenicii sunt „criminali politici”. Cu siguranţă, Bise- 
rica nu ar trebui să discute acestea, dar atunci când politica atinge ches- 
tiuni de viaţă duhovnicească, Biserica nu poate să închidă ochii. 

De aceea, chestiunea despre lupta împotriva comunismului este o 
chestiune a duhului, iar nu a politicii. De aceea, chestiunea despre divi- 
ziunile noastre jurisdicţionale nu este o chestiune de „certuri între epis- 
copi asupra tronurilor arhiereşti”. Nu, este o chestiune de cooperare (sau 
de acord tacit) cu precursorii lui Antihrist, sau a unei bătălii fără com- 
promis împotriva lor. Doar aceasta ne separă de cei care s-au rupt de 
Adevăr; dar nu ne separă de poporul rus, deoarece sufletul, chiar dacă 
este invizibil, şi chiar dacă s-a retras în sine însuşi, încă este viu, nu este 
înrobit duhovniceşte; este împins spre lumina Adevărului. Iar o măr- 
turie despre aceasta este existența Bisericii din catacombe, care nu a 
căzut, în condiţiile înfricoşătoare ale Uniunii Sovietice, unde sunt mulţi 
Iuda din frică, iar alţii din inconştienţă. 

2. Episcopul Maxim al Serpuhovului 
PRIMUL EPISCOP AL BISERICII DIN CATACOMBE 
Pomenit la 6 iulie (t1930) 


„Chiar dacă toată lumea va intra în comuniune cu 
patriarhul (eretic), eu nu voi intra.” 
Sfântul Maxim Mărturisitorul 


Episcopul Maxim al Serpuhovului, eparhia Moscovei, s-a numit în 
lume Mihail Alexandrovici Zizilenko şi s-a născut la 2 martie 1885. Pă- 
rinţii săi locuiau atunci în Kalişa (Polonia), unde tatăl său era procurator 
al Curţii de circuit din Kalişa de 25 de ani şi se bucura de mare respect 
printre oameni. Familia era numeroasă, patriarhală, armonioasă; toţi cei 
nouă copii au crescut şi au studiat în Kalişa. Mama i-a crescut pe toţi în- 
tr-un duh religios, inspirându-le copiilor dragostea de Dumnezeu, de Bi- 
serică şi de aproapele. 

El era fratele mai tânăr al bine cunoscutului profesor de drept cri- 
minalistic de la Universitatea din Petersburg, Alexandru Alexandrovici 
Zizilenko, care în 1922 a apărut ca avocat al apărării în faimosul proces 
al Mitropolitului Veniamin. După spusele Vlădicăi Maxim, fratele lui nu 
era un om religios şi, la apariţia sa la procesul „feţelor bisericeşti”, a de- 
clarat la începutul mărturiei sale că el apărea, fiind ateu, doar ca repre- 
zentant al legii şi ca apărător al justiţiei. Cu toate acestea, atunci când a 
aflat despre tunderea secretă în monahism a fratelui său mai tânăr, 
Alexandru Alexandrovici a venit la reşedinţa acestuia şi a primit binecu- 
vântarea sa. În cuvintele văduvei lui A.A. Zizilenko (el murind curând 
după tunderea fratelui său), acest eveniment (tunderea secretă şi hiroto- 
nia întru episcop) au produs o impresie puternică asupra lui şi, pe când 
murea, a spus în delir: „Ei spun că nu este niciun Dumnezeu, dar până la 
urmă El există”. 

După ce a terminat şcoala preparatoare, Mihail Alexandrovici a in- 
trat la Universitatea din Moscova, la departamentul de medicină. Rudele 
lui au fost surprinse, deoarece tatăl său şi trei fraţi erau avocaţi. Acest 
lucru se întâmpla prin anul 1908. Prin 1911, fiind student, el s-a căsătorit 
cu o colegă studentă, dar a trăit cu ea doar jumătate de an. Mergând la 
părinţii ei în oraşul Eysk, ea a murit acolo, neputând să poarte prima ei 
sarcină. Cuplul nu a dorit sub nicio formă ca această sarcină să fie dusă 
la termen în mod artificial, deşi amândoi ştiau că era în pericol de moar- 
te. Vlădica şi-a numit soţia răposată „o dreaptă”. În acelaşi timp, şi el era 
foarte bolnav şi, fiind supus unei operaţii de apendicită, se simţea atât 
de rău, încât oamenilor le era frică să îi spună despre moartea soţiei sale. 

Atunci când a început să-şi revină, mare a fost durerea şi disperarea 
pentru pierderea suferită. 

După cum a relatat sora lui, în acest moment fratele ei a avut un 
vis care i-a afectat foarte mult viaţa de mai târziu. El a văzut-o pe mama 
sa răposată, care i-a spus să se roage Sfântului Pantelimon tămăduitorul, 
pe care ea îl cinstise foarte mult în timpul vieţii. În ziua următoare, Mi- 
hail a mers la paraclisul Sfântul Pantelimon din Moscova, a cumpărat o 
icoană mică a sfântului şi niciodată nu a dat-o nimănui, iar rugăciunile 
către Sfântul Pantelimon tămăduitorul l-au ajutat mai târziu în viaţă. El 
a devenit credincios, deosebit de bun, săritor la durerile celorlalţi şi aju- 
tător al celor săraci. 

Dumnezeu i-a dat un mare talent muzical. El cânta la pian minu- 
nat, compunea muzică, iar ca psihiatru folosea muzica în tratarea paci- 
enţilor săi. 

După ce a absolvit universitatea, Mihail era psihiatru în Sokolniki, 
districtul Moscova. Când a izbucnit războiul, în 1914, a devenit doctor în 
Batalionul Kuban Plastan şi a fost pe frontul austriac. Aici aproape că a 
murit de tifos, infectându-se de la prizonierii austrieci. 

Pentru o scurtă perioadă de timp, a fost profesor de psihiatrie la o 
universitate de provincie şi apoi a devenit doctor terapeut practicant. 
Pentru următorii ani, a fost medic şef de secţie la închisoarea Taganka, 
în Moscova. 

În 1921, sora lui din Belgrad a primit prima şi ultima scrisoare de 
la fratele ei. În această scrisoare, care începea cu semnul crucii, el scria 
că toţi suntem păcătoşi în nenorocirile care au venit asupra noastră, că 
trebuie să ne rugăm Domnului şi să-l cerem iertarea şi ajutorul. Un an 
sau doi mai târziu a ajuns o altă scrisoare de la prieteni, în care, într-o 
manieră distinsă, se spunea că Mihail primise preoţia fără a-şi fi aban- 
donat prima poziţie, adică cea de doctor de închisoare. Astfel, el a deve- 
nit doctor atât trupesc, cât şi duhovnicesc; pentru moment, duşmanii nu 
aflaseră despre aceasta. Mai târziu, ea a fost de asemenea informată că el 
fusese trimis pentru trei ani „în unul din centrele nordice” (adică într-un 
lagăr de concentrare). 

Doctorul spitalului închisorii era cunoscut de către toţi cei care 
erau închişi în acest loc înfricoşător, care era plin peste măsură în pri- 
mul rând cu delincvenţi, dar într-o măsură considerabilă şi cu deţinuţi 
politici; toţi îl ştiau şi şi-l aminteau pe cel care fusese cunoscut pentru 
multă vreme ca îngerul păzitor al închisorii. 

În acest post dificil el nu era doar doctor, ci şi un mare maestru al 
inimii, un mângâietor şi un părinte. Înaintea lui, a medicului, nu mai 
puţin adesea ca înaintea unui preot, se mărturiseau cei mai vechi şi mai 
incorigibili delincvenţi, găsind pentru ei înşişi nu doar mângâiere, ci 
adesea şi o revenire la o viaţă onestă. Mulţi din Moscova ştiau că el dor- 

mea adesea pe scânduri goale, că mânca hrană de închisoare şi că îm- 
părţea tot salariul său deţinuţilor. El se comporta astfel nu doar sub bol- 
şevici, ci şi înainte de ei, sub guvernarea imperială. 

Fiind un om profund religios, vlădica, pe când încă era laic, a făcut 
cunoştinţă cu Preafericitul Patriarh Tihon, pe care l-a prețuit profund. 
Acest patriarh îl iubea mult pe doctorul Zizilenko şi adesea se folosea de 
sfatul lui. În timp, relaţia lor a luat forma celei mai intime prietenii. Du- 
pă spusele Vlădicăi Maxim, patriarhul îi încredința cele mai intime gân- 
duri şi sentimente. Astfel, de exemplu, într-una din conversațiile lor, 
Preafericirea Sa şi-a exprimat către Vlădica Maxim (pe atunci încă sim- 
plu doctor) îndoielile sale dureroase cu privire la beneficiile viitoarelor 
concesii față de puterea sovietică. Făcând aceste concesii, el devenea din 
ce în ce mai convins, cu oroare, că graniţa cererilor politice ale puterii 
sovietice se găsea dincolo de limitele credinţei față de Hristos şi Biserică. 
Şi nu cu mult înainte de moartea sa, patriarhul şi-a exprimat gândul că 
în aparenţă singura modalitate ca Biserica Ortodoxă Rusă să-şi păstreze 
credinţa faţă de Hristos ar fi, în viitorul apropiat, să meargă în catacom- 
be. Prin urmare, Patriarhul Tihon l-a binecuvântat pe doctorul Zizilenko 
să accepte tunderea monahală în secret şi apoi, în caz că în viitorul apro- 
piat înalta ierarhie bisericească avea să-L trădeze pe Hristos şi să cedeze 
puterii sovietice libertatea Bisericii, să devină episcop în secret. 

În timp ce ne spunea nouă, medicilor închişi la Solovki şi adevăraţi 
„tihoniţi”, despre refuzul Patriarhului Tihon de a-l binecuvânta pe unul 
din participanţii la Mişcarea albă, vlădica a relatat în detaliu despre grija 
extremă a Patriarhului Tihon, care nu îşi arăta celor din preajma sa ade- 
vărata sa atitudine profundă faţă de chestiunile politice, dar descoperea 
acestea în strictă confidenţialitate prietenului său nu mai puţin precaut, 
şi despre imensa bucurie pe care o avea în legătură cu activitatea Mitro- 
politului Antonie peste hotare. „Cum de ei înţeleg bine totul şi nu mă ju- 
decă după aparenţe?”, s-a exprimat odată patriarhul cu lacrimi, având în 
minte activitatea aşa numitului Sinod de la Karloviţ.3 

Vlădica Maxim ne-a spus în detaliu despre numeroasele încercări de 
a-l omori pe Patriarhul Tihon. Odată, un nebun închipuit s-a aruncat 
asupra patriarhului cu un cuţit, când acesta ieşea din altar. În mod neaş- 
teptat, totuşi, în locul Patriarhului Tihon a ieşit altcineva din altar, iar 
„nebunul”, fiind „surprins în mod raţional”, nu i-a făcut nicio rană celui 
care a ieşit. Altădată, când ucenicul de chilie al patriarhului a fost omorât, 
ucigaşul alerga prin camerele patriarhului fără a-l observa pe Patriarhul 
Tihon stând într-un fotoliu. Numeroase încercări de a-l otrăvi pe Preafe- 
ricitul au fost făcute cu ajutorul medicamentelor care i se trimiteau. 


3 Adică, Biserica rusă din afara Rusiei, condusă de către Mitropolitul Antonie Hrapo- 
vitki până la moartea sa, în 1936. 

Vlădica Maxim ne-a spus şi despre anumite neînţelegeri cu Patri- 
arhul Tihon. Cea mai importantă constă în faptul că Preafericitul era în- 
clinat spre optimism, crezând că toate terorile vieţii sovietice puteau to- 
tuşi să treacă şi că Rusia mai putea să renască prin pocăință. Cu toate 
acestea, Vlădica Maxim era înclinat spre o vedere pesimistă asupra eve- 
nimentelor care aveau loc şi credea că intraserăm deja în ultimele zile 
ale perioadei apocaliptice. „Aparent”, a concluzionat Vlădica Maxim 
zâmbind (ceea ce se întâmpla rar), „ne-am molipsit unul pe altul cu ati- 
tudinile noastre: eu l-am molipsit de pesimism, iar el m-a molipsit de 
optimism”. 

Preafericirea Sa, Patriarhul Tihon, a murit la 25 martie 1925, fiind, 
după cum spunea Vlădica Maxim, fără îndoială otrăvit. „Testamentul” 
patriarhului, după afirmaţia categorică a Vlădicăi Maxim, a fost contra- 
făcut. În acelaşi timp, el a citat opinia autorizată asupra acestei chestiuni 
a fratelui său, profesor de Drept criminalistic. 

Mihail Alexandrovici a împlinit voia Patriarhului Tihon şi, în 1927, 
când Mitropolitul Serghie a publicat bine cunoscuta sa Declaraţie, el a 
primit tunderea în secret cu numele de Maxim şi a devenit primul epis- 
cop secret din catacombe. 

Când noul episcop ilegal a apărut în secret în Serpuhov, fiind hiro- 
tonit în Petrograd de către „rebelul” şi „suspendatul din funcţie” episcop 
Dimitrie Gdov, care atunci, ca succesor al Mitropolitului Iosif, conducea 
întreaga opoziţie față de Mitropolitul Serghie, şi când credincioşii din 
Moscova au recunoscut în persoana noului episcop pe doctorul din Ta- 
ganka, acest eveniment a produs o impresie puternică. In Serpuhov, în 
foarte scurt timp, toate cele optsprezece parohii s-au supus noului epis- 
cop, adică opoziţiei. În Kolomna vecină s-a întâmplat acelaşi lucru. În 
Zvenigorod, Volokolamsk, Pereyaslav Zadesski şi în alte oraşe, un număr 
semnificativ de parohii au urmat exemplul din Serpuhov. 

De mare interes este următorul document: o declaraţie trimisă Mi- 
tropolitului Serghie de către clerul şi mirenii din Serpuhov la 30 decem- 
brie 1927, care cu certitudine a fost scrisă nu fără influenţa, editarea sau 
chiar paternitatea episcopului Maxim. 

„În numele Tatălui şi al Fiului şi al Duhului Sfânt. Amin. 

Nemaigăsind posibilă rămânerea noastră pe calea alunecoasă şi 
ambiguă pe care Înaltpreasfinţia Voastră, prin Declaraţia şi prin decrete- 
le voastre, aţi adus întreaga Biserică Ortodoxă şi supunându-ne vocii 
conştiinţei şi a datoriei înaintea lui Dumnezeu şi înaintea credincioşilor, 
noi, subsemnaţii, rupem comuniunea canonică şi de rugăciune cu Inalt- 
preasfinţia Voastră şi cu aşa numitul «sinod patriarhal» şi refuzăm să vă 
recunoaştem pe Inaltpreasfinţia Voastră ca locţiitor al scaunului patriar- 
hal, pentru următoarele motive: 

Episcopul Maxim, nou martir de la Solovki (desen contemporan) 


Declaraţia Înaltpreasfinţiei Voastre din 6 iulie, ukazul din 20 oc- 
tombrie şi tot ceea ce este cunoscut despre conducerea Bisericii de către 
Înaltpreasfinţia Voastră vorbesc în mod manifest despre faptul că aţi po- 
ziţionat Biserica în dependenţă faţă de autoritatea civilă şi aţi privat-o de 
libertatea internă şi de independenţă, prin urmare, violând, de aseme- 
nea, canoanele bisericeşti şi mergând şi împotriva decretelor autorităţii 
civile. 

1. Astfel, nu sunteţi altceva decât un continuator al aşa numitei 
mişcări «renovaţioniste» (Biserica Vie), doar într-o formă mai rafinată şi 
foarte periculoasă, deoarece, în timp ce vă declaraţi ataşamentul faţă de 
ortodoxie şi menţinerea canonicităţii, înceţoşaţi minţile credincioşilor şi 
în mod conştient ascundeţi de privirile lor prăpastia către care toate de- 
cretele Înaltpreasfinţiei Voastre conduc în mod iminent Biserica. 

2. Rezultatele politicii Înaltpreasfinţiei Voastre sunt înaintea noas- 
tră. Credincioşii oraşului Serpuhov, tulburaţi de decretele Inaltpreasfin- 
tiei Voastre, sunt impacientaţi şi stupefiaţi de schimbările cu privire la 
destinul Sfintei Biserici Ortodoxe. Noi, păstorii ei, puşi de către Inaltprea- 
sfinţia Voastră pe un drum ambiguu, nu doar că nu le putem linişti min- 
tile şi inimile, ci mai degrabă suntem suspectaţi de trădare a lucrării or- 
todoxiei şi trecerea în tabăra «renovaţionismului». 

Toate acestea ne obligă în mod imperativ să ne ridicăm vocile cu 
curaj şi să încetăm criminala trecere sub tăcere a greşelilor Înaltprea- 
sfinţiei Voastre şi a acţiunilor incorecte şi, cu binecuvântarea episcopu- 
lui Dimitrie al Gdovului, să ne disociem de Înaltpreasfinţia Voastră şi de 
cei care vă înconjoară. Părăsindu-vă, noi nu ne despărţim de locţiitorul 
legitim, Mitropolitul Petru, şi ne vom supune judecății unui viitor sinod. 
Fie ca acest dorit sinod, singurul nostru judecător competent, să nu con- 
sidere curajul nostru drept vină. Fie ca el să ne judece nu ca dispreţuitori 
ai sfintelor canoane ale Sfinţilor Părinţi, ci doar ca temători de a nu le 
încălca.” 

Influenţa episcopului Maxim a crescut în mod constant şi s-a in- 
tensificat îndeosebi atunci când a fost introdusă în Liturghia din Petro- 
grad celebra „rugăciune pentru Sfânta Biserică”, care a primit printre 
credincioşi titlul „rugăciunea cu privire la bolşevici”. Zvonurile puneau 
această rugăciune sub semnătura nimănui altuia decât a episcopului 
Maxim. Soarta sa era pecetluită. Autorităţile sovietice îl ştiau ca medic, 
ca angajat sovietic. Apariţia sa în rasă neagră la conducerea Bisericii 
mărturisitoare le părea cel mai mare scandal. 

Vlădica nu a rămas mult timp în noua sa poziţie. El a fost arestat la 
jumătatea lui 1929 şi, prin urmare, a petrecut doi ani întregi în închisoa- 
re, înainte de a dobândi cununa de mucenic. 

Episcopul secret s-a purtat atât de precaut, iar atunci când a fost 
arestat ca urmare a raportului unui informator, a răspuns la interogato- 

riu atât de înţelept, încât autoritatea de investigare a Poliţiei secrete nu a 
putut să-l incrimineze de nimic, cu excepţia tunderii sale secrete, deşi, în 
acelaşi timp, lucra ca medic şef de secţie la închisoarea Taganka, şi, ca 
atare, ei s-au limitat la o pedeapsă de „trei ani în lagărul de concentrare 
Solovki” (în acord cu art. 58, p. 10, adică pentru propagandă contra-re- 
voluţionară). 

La sfârşitul lui octombrie 1929, un medic a venit la Secţia 4 a Lagă- 
rului de activitate specială din Solovki, pe insula Solovki din Marea Albă, 
împreună cu unul din grupurile de noi deţinuţi. Comandantul taberei l-a 
adus în Compania 10, unde se aflau lucrătorii diviziei sanitare, l-a con- 
dus în celula medicilor şi l-a prezentat: „Aveţi aici un nou medic pentru 
voi, profesor, doctor în medicină, Mihail Alexandrovici Zizilenko”. Noi, 
medicii încarceraţi din divizia sanitară a lagărului de concentrare, am 
mers la noul nostru camarad de închisoare şi ne-am prezentat. Colegul 
nostru nou venit era înalt de statură, cu o înfăţişare herculeană, cu o 
barbă deasă şi gri şi sprâncene gri, care atârnau sever deasupra ochilor 
albaştri şi calzi. 

Cu o săptămână înainte de venirea doctorului Zizilenko, noi am 
fost informaţi de către prietenii noştri din biroul diviziei sanitare că nou- 
aşteptatul medic nu era un om obişnuit, ci că a fost închis cu un dosar 
special, „secret”, şi că se găsea într-o poziţie specială, sub supraveghere 
specială, şi că era posibil să nu i se permită să lucreze ca medic, ci să fie 
transferat la Secţia 14 specială, aşa numita secţie pentru cei „interzişi”, 
cărora li se interzicea să lucreze în specialitatea lor şi care trebuiau să-şi 
petreacă întreaga perioadă de condamnare în aşa-numita muncă fizică 
grea generală. Motivul pentru o astfel de poziţie „specială” era acesta: 
doctorul Zizilenko, în timp ce era şef de secţie la închisoarea Taganka în 
Moscova, era în acelaşi timp şi episcop secret, având numele monahal de 
Maxim, episcop de Serpuhov. 

După un schimb de opinii asupra unor chestiuni generale, trei din- 
tre noi, care eram medici, i-am spus noului venit că îi cunoşteam trecu- 
tul, motivul arestului şi condamnării sale la Solovki, şi am mers la el 
pentru binecuvântare. Chipul medicului-episcop a devenit concentrat, 
sprâncenele sale gri au devenit încă şi mai unite şi ne-a binecuvântat în- 
cet şi solemn. Ochii săi albaştri au devenit încă şi mai calzi, mai blânzi şi 
luminaţi de o lumină plină de bucurie. 

O întreagă săptămână s-a scurs pentru noi într-o aşteptare apăsă- 
toare, până când, în cele din urmă, poziţia noului venit a fost clarificată. 
Nu a fost transferat la secţia celor „interzişi”. Conducătorul întregii divi- 
zii sanitare din lagărele de concentrare de la Solovki, dr. V.I. Zakhontov 
(un fost deţinut criminal, care, după expirarea condamnării sale, a ră- 
mas să lucreze ca medic la Poliţia secretă), chiar a vrut să-l numească pe 
doctorul Zizilenko, ca medic experimentat, şef al diviziei sanitare de la 

Aceeaşi — închisoare comunistă 


Secţia 4 (adică pentru întreaga insulă Solovki), dar această propunere a 
întâmpinat opoziţie din partea şefului secţiei de informare-interogare, 
cea mai groaznică secţie din lagărele de concentrare, de care depindea 
soarta şi viaţa tuturor deţinuţilor în întregime. Poziţia de medic al infir- 
meriei centrale i-a fost, de asemenea, interzisă doctorului Zizilenko. Du- 
pă aceasta, experimentatul medic a fost numit să se ocupe de una dintre 
barăcile cu bolnavi de tifos şi a fost subordonat unui medic mai tânăr, 
care avea autoritate administrativă. Totuşi, curând, au fost descoperite 
talentul excepţional şi experienţa doctorului Zizilenko ca medic curant şi 
au început să-l cheme pentru consulturi în toate cazurile complicate. 
Chiar şi conducătorii importanţi ai lagărului, importanţi agenţi comu- 
nişti GPU, au început să apeleze la el pentru ajutor medical pentru ei în- 
şişi şi pentru familiile lor, şi aproape toţi doctorii — atât cei tineri, cât şi 
cei în vârstă — au început să înveţe de la noul lor coleg, profitând de sfa- 
tul său şi studiind metoda lui de diagnosticare. 

La sfârşitul anului 1929 a izbucnit o epidemie de febră tifoidă în 
Solovki, care curând a luat proporţii uluitoare: din 18000 de deţinuţi de 
pe insulă, la sfârşitul lui ianuarie 1930 erau bolnavi 5000. Rata de mor- 
talitate era extrem de mare, de 20% până la 30%. Şi doar în secţia unde 
era doctorul Zizilenko rata mortalităţii nu a depăşit 8-10%. Medicul- 
episcop examina pe fiecare nou bolnav în detaliu şi primele informaţii 
din istoria bolii sale erau întotdeauna multe. Pe lângă diagnosticarea de 
bază a bolii principale, doctorul scria întotdeauna diagnosticul tuturor 
bolilor care însoțeau afecțiunea de bază şi oferea o concluzie detaliată 
asupra stării fiecărui organ în parte. Diagnosticele sale erau întotdeauna 
precise şi fără greşeală, aşa cum se confirma la autopsiile celor morţi: nu 
s-a observat niciodată nici cea mai mică discrepanţă între diagnosticul 
clinic şi raportul patologico-anatomic. 

Prescripţiile sale medicale de cele mai multe ori erau puţine, dar 
uneori medicamentului principal îi adăuga şi altele, al căror rol nu era 
clar nici măcar pentru alt medic. În cazurile serioase, lipsite de speranţă 
din punct de vedere medical, el prescria adesea un tratament foarte 
complicat, care cerea să fie urmat fără abateri, în ciuda faptului că unele 
medicamente trebuia să fie administrate la fiecare oră timp de mai mul- 
te zile. Odată, după ce a examinat cu grijă un bărbat bolnav şi i-a pre- 
scris un tratament, la următoarea vizită, a lăsat impresia că doctorul Zi- 
zilenko nu i-a oferit prea multă atenţie şi s-a oprit la patul său nu mai 
mult de un minut, luându-i pulsul şi uitându-se intens în ochii lui. Mul- 
tora dintre cei bolnavi nu le plăcea aceasta şi erau multe plângeri în legă- 
tură cu „neglijenţa” doctorului. Odată, doctorul Zizilenko a fost chemat 
pentru această chestiune ca să dea explicaţii şefului diviziei sanitare. În 
justificarea sa, medicul-episcop a indicat statisticile ratei de mortalitate 
la secţia încredinţată lui (extrem de scăzută în comparaţie cu alte secţii 

şi cu toţi ceilalţi medici) şi exactitatea diagnosticelor. În timp ce îşi vizita 
cu „neglijență” bolnavii, câteodată se oprea la un anumit pat şi, ca şi 
când ar fi făcut aceasta pentru prima dată, examina cu grijă pacientul 
din nou, schimbându-i tratamentul. Acest lucru însemna întotdeauna că 
avusese loc o înrăutăţire serioasă a condiţiei pacientului, despre care pa- 
cientul însuşi încă nu se plânsese. 

Bolnavii mureau întotdeauna în braţele lui. Se părea că momentul 
apropierii morţii era întotdeauna ştiut cu exactitate de el. Chiar şi noap- 
tea venea dintr-odată în secţia lui la un muribund, cu câteva minute îna- 
inte de moartea acestuia. El închidea ochii fiecărui om mort, îi încrucişa 
mâinile pe piept în formă de cruce şi stătea în linişte, fără a se mişca, 
timp de mai multe minute. Aparent, se ruga. În mai puţin de un an, noi, 
toţi colegii săi, am ajuns să înţelegem că el era nu doar un medic remar- 
cabil, ci şi un mare om al rugăciunii. 

În legăturile personale, medicul-episcop, pe care noi toţi, în celula 
doctorilor, îl numeam „vlădica”, era foarte rezervat, mai degrabă sec, 
uneori chiar sever, închis în sine însuşi, taciturn, necomunicativ până la 
extrem. În ceea ce îl privea, el prefera să nu spună nimic. Subiectele con- 
versaţiei sale îi priveau întotdeauna fie pe bolnavi, fie (în cercul acelor 
persoane care îi erau foarte apropiate duhovniceşte) situaţia Bisericii. 

Venirea Vlădicăi Maxim la Solovki a produs o mare schimbare în 
atitudinea clerului care era închis. În această perioadă, în Secţia 4 a la- 
gărelor de la Solovki (adică, pe insula Solovki), printre episcopii şi preo- 
ţii închişi a fost observată aceeaşi schismă care avusese loc şi în „liber- 
tate” după bine cunoscuta Declaraţie a Mitropolitului Serghie. O parte 
din episcopi şi din cler rupsese complet comuniunea cu Mitropolitul Ser- 
ghie, rămânând credincioşi poziţiei neschimbătoare a Mitropoliţilor Pe- 
tru, Chiril, Agatanghel şi Iosif, a arhiepiscopilor Serafim de Uglich şi a 
multor altora, care dădeau mărturie de credinţă faţă de Hristos şi faţă de 
Biserică prin mărturisire şi mucenicie. Ceilalţi, deveniți „serghianişti”, 
au acceptat aşa-numita „nouă politică bisericească” a Mitropolitului Ser- 
ghie, care a fondat Biserica sovietică şi a produs o schismă neo-renova- 
ţionistă. Dacă la început majoritatea deţinuţilor care au ajuns la Solovki 
înainte de publicarea Declaraţiei Mitropolitului Serghie erau „serghia- 
nişti”, în rândul noilor deţinuţi, care au venit după Declaraţie, dimpotri- 
vă, predominau aşa numiții „iozefiţi”, numiţi după Mitropolitul Iosif, în 
jurul căruia s-a grupat cea mai mare parte a fiilor de neclintit şi credin- 
cioşi ai Bisericii. Odată cu sosirea unor noi deţinuţi, numărul celor din 
urmă creştea din ce în ce mai mult. 

Chiar înaintea sosirii Vlădicăi Maxim, la Solovki erau următorii 
episcopi „iozefiţi”: episcopul Victor Glazovski (primul care a înaintat o 
epistolă de acuzare împotriva Declaraţiei Mitropolitului Serghie), epis- 
copul Ilarion, vicar de Smolensk, şi episcopul Nectarie Trezvinski. Apar- 

ţineau „serghianiştilor” următorii: ÎPS Antonie de Mariupol şi PS Ioasaf 
(prinţul Jevakov). Mai puţin violent, dar cu toate acestea „serghianist”, 
era ÎPS Ilarion Troiţki, care condamnase Declaraţia Mitropolitului Ser- 
ghie, dar nu rupsese comuniunea cu el, considerându-l întâi-stătătorul 
„corect din punct de vedere canonic” al Bisericii ruse. 

Venirea Vlădicăi Maxim a crescut mult influenţa „iozefiţilor” (care 
deja prevala şi înainte de aceasta). 

Când, după severele interdicții impuse de către Mitropolitul Ser- 
ghie asupra „neascultătorilor”, aceştia din urmă au început să fie arestaţi 
şi executaţi, atunci adevărata Biserică Ortodoxă Rusă a început să mear- 
gă în catacombe. Mitropolitul Serghie şi toţi „serghianiştii” au negat ca- 
tegoric existenţa Bisericii din catacombe. „Serghianiştii” de la Solovki, 
bineînţeles, nici ei nu credeau în existenţa acesteia. Şi, dintr-odată, un 
martor viu: primul episcop din catacombe, Maxim de Serpuhov, a venit 
la Solovki. 

Curând, ÎPS Ilarion Troiţki a fost dus undeva afară din Solovki şi, 
împreună cu el, a dispărut şi atitudinea „serghianistă” a multora. Doar 
ÎPS Antonie şi, în special, PS Ioasaf Jevakov au rămas în mod persistent 
„serghianişti”. Ei nu voiau nici măcar să se întâlnească şi să stea de vor- 
bă cu episcopul Maxim. Pe de altă parte, episcopii Victor, Ilarion de 
Smolensk şi Nectarie au găsit repede posibilitatea nu doar de a se întâl- 
ni, ci şi de a sluji împreună cu Vlădica Maxim slujbe secrete în catacom- 
be, în adâncurile pădurilor din Solovki. Cât despre „serghianişti”, ei se 
purtau cu mare grijă şi nu organizau niciun fel de slujbe secrete. În 
schimb, autoritatea lagărului de concentrare îi trata cu mai multă con- 
descendență decât pe episcopii, preoţii şi laicii despre care se ştia că 
„nu-l recunosc” nici pe Mitropolitul Serghie şi nici „Biserica sovietică”. 

Toţi cei arestaţi din raţiuni ecleziale (şi astfel, conform unor sta- 
tistici oficiale secrete, în 1928-1929, la Solovki erau 20% dintre ei) la in- 
terogatorii erau în mod invariabil întrebaţi despre atitudinea lor faţă de 
Mitropolitul „nostru” Serghie, care conducea „Biserica sovietică”. În ace- 
laşi timp, anchetatorii GPU, cu o bucurie răutăcioasă şi cu sarcasm, 
demonstrau „stricta canonicitate” a Mitropolitul Serghie şi a Declaraţiei 
sale, care „nu încălca nici canoanele, nici dogmele”. 

Negând Biserica din catacombe, „serghianiştii” din Solovki negau 
şi „zvonurile” că s-ar fi scris epistole acuzatorii şi că la Mitropolitul Ser- 
ghie ar fi ajuns delegaţii protestatare din eparhie. Descoperind că eu, un 
laic, participasem personal într-o astfel de delegaţie, o dată, IPS Antonie 
de Mariupol, fiind bolnav la infirmerie, şi-a exprimat dorinţa de a-mi 
asculta relatarea despre vizita mea la Mitropolitul Serghie împreună cu 
reprezentanţi ai episcopatului şi ai clerului. Vlădicii Victor şi Maxim 
m-au binecuvântat să merg la infirmerie, unde se afla IPS Antonie, şi 
să-i povestesc despre această vizită. În caz că el, după relatarea mea, ar 

arăta solidaritate faţă de cei care au protestat împotriva „noii politici bi- 
sericeşti”, mi se permitea să primesc binecuvântarea lui. Dar, dacă el a- 
vea să persiste în „serghianism”, nu trebuia să-i primesc binecuvântarea. 

Conversaţia mea cu ÎPS Antonie a durat mai mult de două ore. 
I-am povestit în detaliu despre Delegaţia istorică a Eparhiei din Petro- 
grad în 1927, după care a avut loc schisma bisericească. La sfârşitul rela- 
tării mele, ÎPS Antonie mi-a cerut să-i spun despre persoana şi activita- 
tea Vlădicăi Maxim. Eu i-am răspuns foarte rezervat şi scurt, iar el a 
observat că nu aveam încredere deplină în el. El m-a întrebat despre 
aceasta. Eu i-am răspuns sincer că noi, cei din catacombe, ne temeam nu 
doar de agenţii GPU, ci şi de „serghianişti”, care de multe ori ne dădu- 
seră pe mâinile agenţilor GPU. ÎPS Antonie a fost foarte supărat la auzul 
acestora şi s-a plimbat mult timp în camera doctorilor în care eu îl che- 
masem ca pentru o examinare, fiind medic-consultant. Apoi, dintr-oda- 
tă, a spus decisiv: „Cu toate acestea, voi rămâne cu Mitropolitul Ser- 
ghie”. Eu m-am ridicat, i-am pus plecăciune şi eram gata să plec. El şi-a 
ridicat mâna pentru binecuvântare, dar eu, amintindu-mi de dispoziţia 
Vlădicilor Victor şi Maxim, am evitat să primesc binecuvântarea şi am 
plecat. 

Când i-am povestit Vlădicăi Maxim ceea ce se întâmplase, el a 
afirmat din nou că nu trebuie să iau niciodată binecuvântare de la „ser- 
ghianiştii” îndârjiţi. „Biserica sovietică şi cea din catacombe sunt incom- 
patibile”, a accentuat Vlădica Maxim, cu fermitate şi convingere, şi, după 
o tăcere, a adăugat încet: „Biserica secretă din catacombe, din sălbăticie, 
i-a anatemizat pe «serghianişti» şi pe cei care sunt cu ei”. 

În ciuda stricteţii extreme a disciplinei de la Solovki, ceea ce în- 
seamnă că ei riscau să fie torturați şi împuşcaţi, Vlădicii Victor, Ilarion, 
Nectarie şi Maxim nu doar că slujeau adesea împreună în secret în pă- 
durile insulei, dar săvârşeau şi numeroase noi hirotonii întru episcop. 
Ele se săvârşeau păstrând desăvârşită discreţie chiar şi faţă de persoa- 
nele cele mai apropiate de candidaţi, astfel încât, în caz de arest sau 
tortură, să nu dea în mâinile GPU-ului episcopi cu adevărat secreţi. Abia 
în ajunul plecării mele de la Solovki am aflat de la prietenul meu 
apropiat, un preot celibatar, că el nu mai era preot, ci episcop secret. 

Părintele duhovnicesc comun al întregului episcopat din catacom- 
be şi al clerului de pe insula Solovki era remarcabilul mărturisitor, şi 
apoi mucenic, protoiereul Nicolae Piskanovski (din oraşul Voronej). Vlă- 
dica Maxim îl aprecia profund şi îl numea „dreptar al ortodoxiei”. Odată, 
Vlădica Maxim, cu mare tulburare a sufletului şi cu lacrimi din inimă 
(arareori se găsea într-o astfel de stare), mi-a arătat o carte poştală pe 
care părintele Nicolae o primise de la soţia sa şi de la tânărul său fiu. Pe 
această carte poştală erau scrise următoarele: „Ne bucurăm întotdeauna, 
gândindu-ne la suferinţele tale în lagărul de concentrare pentru Hristos 

şi pentru Biserica Lui. Fie ca şi tu să te bucuri că şi noi am fost vrednici 
încă o dată şi încă o dată ca să fim prigoniţi pentru Domnul”. 

La Solovki aveam numeroase „biserici”-catacombe secrete, dar 
„preferatele” noastre erau două: „Catedrala” Sfintei Treimi şi Biserica 
Sfântul Nicolae făcătorul de minuni. Prima era un mic luminiş în mijlo- 
cul unei păduri dese, în direcţia Ariei de verificare „Savvati”. Acoperişul 
acestei biserici era cerul. Pereţii erau pădurea de mesteacăn. Biserica 
Sfântul Nicolae se afla în pădurea adâncă, spre Aria de verificare „Muk- 
solm”. Era un desiş format natural din şapte molizi mari. Cel mai adesea 
slujbele secrete se săvârşeau aici, în Biserica Sfântul Nicolae. In „Cate- 
drala Sfânta Treime”, slujbele se săvârşeau doar vara, la marile sărbători 
şi, cu deosebită solemnitate, în ziua Pogorârii Duhului Sfânt. Dar 
câteodată, în funcţie de circumstanţe, slujbe cu mult mai secrete se 
săvârşeau şi în alte locuri. Astfel, de exemplu, în Joia Mare din 1929, 
slujba citirii celor douăsprezece Evanghelii s-a ţinut în celula medicilor 
din Tabăra 10. Vlădica Victor şi părintele Nicolae au venit la noi, ca 
pentru dezinfecţie. Apoi, în stilul specific catacombelor, ei au ţinut 
slujba cu uşa încuiată. În Vinerea Mare s-a citit un ordin în toate 
taberele prin care se informa că pentru următoarele trei zile nimănui nu 
i se permitea să părăsească taberele după ora 8 p.m., cu excepţia unor 
circumstanţe extraordinare şi printr-un permis special, scris de 
comandantul de tabără. 

Vineri la 7 p.m., când noi, medicii, tocmai ne întorseserăm în celu- 
lele noastre după ziua de muncă de 12 ore, părintele Nicolae a venit la 
noi şi ne-a spus că un epitaf (un giulgiu cu imaginea lui Hristos pe el) de 
mărimea unei palme fusese pictat de artistul R. Slujba — prohodul — 
avea să se facă şi avea să înceapă într-o oră. „Unde?” — a întrebat Vlădica 
Maxim. „În marea cutie pentru uscat peşte care se găseşte aproape de 
pădure, lângă tabăra N. Parola: trei ciocănituri şi apoi două. Este mai 
bine să se vină câte unul o dată”. 

Într-o jumătate de oră, Vlădica Maxim şi cu mine am părăsit tabă- 
ra şi am pornit spre „adresa” indicată. De două ori cei care patrulau 
ne-au cerut permisele. Noi, ca medici, le aveam. Dar ceilalţi: Vlădica 
Victor, Vlădica Ilarion, Vlădica Nectarie şi părintele Nicolae? Vlădica 
Victor era contabil la fabrica de funii. Vlădica Nectarie era pescar; iar 
ceilalţi ţeseau plase... Aici era capătul pădurii. Aici se afla cutia, de apro- 
ximativ zece metri lungime, fără ferestre, uşa abia vizibilă. Lumină de 
amurg, cerul acoperit cu nori negri. Ciocănim de trei ori şi apoi de două 
ori. Părintele Nicolae deschide. Vlădica Victor şi Vlădica Ilarion sunt 
deja aici... În câteva minute vine şi Vlădica Nectarie. Interiorul cutiei a 
fost transformat în biserică. Pe podea, pe pereţi, crengi de molid. Câteva 
lumânări pâlpâiau. Mici icoane de hârtie. Micul epitaf este acoperit de 
crengi verzi. Zece oameni au venit să se roage. Mai târziu vin alţi patru 

sau cinci, dintre care doi sunt călugări. Slujba începe, în şoaptă. Părea că 
nu avem trupuri, ci că eram doar suflete. Nimic nu distrăgea sau nu se 
interfera cu rugăciunea... Nu îmi amintesc cum ne-am dus „acasă”, adică 
la taberele noastre. Domnul ne-a acoperit! 

Turele de control ale taberei noastre erau făcute de către coman- 
dantul taberei înainte şi după slujbe, la 11 p.m. şi la 4 a.m. Găsindu-ne 
pe noi, patru medici în frunte cu Vlădica Maxim, în ultima lui tură, co- 
mandantul a spus: „Ce este, doctorilor, nu dormiţi?” Şi imediat a adău- 
gat: „Aşa noapte... şi să nu vrei să dormi!” Şi a plecat. 

„Doamne Iisuse Hristoase! Îţi mulţumim pentru minunea milei şi 
a puterii Tale”, a spus cu emoție Vlădica Maxim, exprimând sentimen- 
tele noastre comune. 

Noaptea albă de la Solovki se apropia de sfârşit. Dimineaţa pasca- 
lă, de la Solovki, delicată şi trandafirie, soarele jucând de bucurie, dă- 
deau bineţe lagărului de concentrare mănăstiresc, transformându-l în 
oraşul invizibil Kitej, umplând sufletele noastre libere cu o bucurie paş- 
nică, nepământească. Mulţi ani au trecut de atunci, dar amintirea parfu- 
mată a acestei dimineţi pascale delicate este vie şi de neuitat; parcă ieri a 
fost. Şi inima crede că printre noi era atunci un sfânt. 

Vlădica Maxim era deosebit de prietenos cu Vlădica Victor, care 
era opusul episcopului-medic. Vlădica Victor era mic de statură, îndesat, 
plin de veselie, deschis, accesibil, prietenos cu toţi, comunicativ. „Trebu- 
ie să-l mângâi pe fiecare om cu ceva”, spunea el, şi pe fiecare om pe care 
îl întâlnea ştia cum să-l mângâie, cum să-l facă fericit, cum să-i smulgă 
un zâmbet. El venea adesea şi discuta cu Vlădica Maxim despre destinul 
Bisericii Ortodoxe Ruse. Fiind un optimist, el încerca în mod constant 
să-l „infecteze” pe Vlădica Maxim cu credinţa în viitorul strălucitor al 
Rusiei; dar cel din urmă rămânea un pesimist sau, după cum se definea 
el însuşi prin cuvintele lui K. Leontiev, „un pesimist optimist”. Sfârşitul 
tragic al istoriei lumii se apropie, şi aşa mai departe, după cuvântul 
Domnului, trebuie „să-ţi pleci capul” în aşteptarea triumfului sigur al 
adevărului lui Hristos! 

Pe 21 ianuarie (3 februarie) 1930, de ziua Sfântului Maxim Mărtu- 
risitorul (ziua de nume a Vlădicăi Maxim), noi, doctorii, ne-am întâlnit 
şi am cumpărat de la magazinul din tabăra noastră o ceaşcă de ceai 
imensă, de porțelan, „pontificală”, de calitate deosebită, şi i-am prezen- 
tat-o solemn drept cadou dragului nostru Vlădică. Vlădica mânca puţin, 
dar îi plăcea să bea ceai. Darul a avut un mare succes. Şi această zi am 
petrecut-o împreună în întregime, ca de Paşti, în celula noastră, şi Vlădi- 
ca Victor ne-a spus multe privind detalii interesante ale procesului Sfân- 
tului Maxim Mărturisitorul. „Vlădica, aveţi şansa de a purta în zilele 
noastre numele unui mare protector ceresc şi mărturisitor”, a concluzio- 
nat Vlădica Victor în finalul relatării, cu sinceră bucurie. 

La 5 (18) iulie 1930, de sărbătoarea Sfântului Serghie de Radonej, 
prietenii noştri din biroul diviziei sanitare m-au informat că voi fi arestat 
noaptea şi voi fi trimis cu un „convoi special” la Leningrad, pentru „noi 
afaceri”. Fiind dinainte prevenit, m-am pregătit, mi-am luat rămas bun 
de la prieteni şi, fără a mă întinde ca să dorm, am început să-mi aştept 
arestarea. Auzind la două dimineaţa un zgomot şi paşi jos pe scări (ce- 
lula noastră era la etajul doi), i-am pus metanie Vlădicăi Maxim (care de 
asemenea nu dormea) şi i-am cerut să mă binecuvânteze şi să se roage 
ca Domnul să-mi trimită putere ca să suport supărările şi suferinţele 
care vor veni şi, poate, tortura şi moartea. Vlădica s-a ridicat în picioare, 
s-a ridicat în toată statura sa herculeană (mi se părea că crescuse şi că 
devenise enorm), m-a binecuvântat încet, m-a sărutat de trei ori şi a 
spus cu emoție: „Vei avea multe supărări şi încercări grele, dar viaţa ta 
va fi păstrată, iar în cele din urmă vei merge afară, în libertate. Insă, în 
ceea ce mă priveşte, în câteva luni mă vor aresta şi pe mine şi... mă vor 
împuşca! Şi tu să te rogi pentru mine, cât timp mai sunt în viaţă şi, 
îndeosebi, după moartea mea.” 

Proorocia Vlădicăi Maxim a fost împlinită întocmai. În decembrie 
1930, el a fost arestat şi dus la Moscova. Presa rusă din străinătate a 
scris următorul anunţ în 1931: „Vatican, 30 noiembrie. Abia astăzi Comi- 
sia vaticană «pro-Rusia» a primit vestea morţii lui Maxim, episcop orto- 
dox de Serpuhov. Episcopul Maxim a fost împuşcat pe 6 iulie, de către 
bolşevici, pentru faptul de a fi refuzat recunoaşterea Mitropolitului Ser- 
ghie, care, după cum se ştie, s-a pus în acord cu autoritatea sovietică”. 

Cu sfinţii odihneşte, Doamne, sufletul robului Tău, Maxim, primul 
episcop din catacombe al mult pătimitoarei Biserici Ortodoxe Ruse. 

Nota editorului: Sfinţenia episcopului mucenic Maxim — nu doar 
în privinţa muceniciei, ci şi în ceea ce priveşte viaţa sa — străluceşte cu 
claritate în acest manuscris (tipărit iniţial în Calea ortodoxă, Jordan- 
ville, 1951). O mărturie recentă a acestui fapt este atestată de către ne- 
poata sa, care locuieşte în New York. Anul acesta a fost salvată dintr-o 
situaţie aproape imposibilă, printr-un ajutor fără îndoială ceresc, şi scrie 
următoarele: „Cred cu fermitate că aceasta s-a întâmplat deoarece 
unchiul meu s-a rugat pentru mine înaintea Domnului”. 

Şi astfel putem crede că creştinul ortodox de astăzi are o mijlocire 
cerească specială în necazuri şi în încercările credinţei care se apropie, 
atât prin episcopul-mucenic Maxim, cât şi prin întregul sobor al milioa- 
nelor de noi mucenici ai jugului comunist ateu. 

Sfinte noule mucenic Maxim, roagă-te lui Dumnezeu pentru noi! 
Amin. 

3. Alexandru Jacobson 


Nou mărturisitor al Casei lui Israel 
Pomenit la 8 septembrie (t1930) 


M-au urât pe nedrept. 
(Ioan 15: 25) 


În anul 1929, în groaznicul lagăr de concentrare de la Solovki, înce- 
pând cu sfârşitul iernii mulţi deţinuţi s-au îmbolnăvit de scorbut, iar 
spre primăvară, din 18000 de deţinuţi din Divizia a 4-a a lagărului 
(divizia care ocupa însăşi insula Solovki), numărul celor afectaţi 
ajunsese la 5000. Mie, ca medic deţinut, mi s-a oferit, pe lângă munca 
mea obişnuită, să îmi asum supravegherea uneia dintre noile barăci cu 
300 de deţinuţi bolnavi de scorbut. 

Când am venit la aceste barăci, am fost întâmpinat de un tânăr in- 
firmier evreu, care avea un chip frumos şi vioi. El era student la Medi- 
cină în anul IV. Să ai un astfel de ajutor calificat era o mare raritate şi un 
mare ajutor. Alexandru Yakovlevici Jacobson (acesta era numele lui) a 
mers cu mine la toate barăcile şi mi-a arătat toţi pacienţii. La fiecare în 
parte, el mi-a spus în detaliu diagnosticul şi trăsăturile caracteristice ale 
bolii. Pacienţii se aflau toţi în stare gravă. Gingii intrate în putrefacție şi 
purulente, cangrene de scorbut, umflături puternice ale încheieturilor, 
sângerări cauzate de scorbut sub formă de pete albastre la extremităţi — 
acestea mi-au sărit în ochi la o examinare grăbită. La o investigare mai 
amănunţită, mulţi dintre ei s-au dovedit a avea complicaţii grave la orga- 
nele interne: nefrită hemoragică, pleurezie şi pericardită, afecţiuni grave 
ale ochiului şi aşa mai departe. Din explicaţiile infirmierului, am înţeles 
că ştia cu precizie bolile stomatologice şi că stabilea corect diagnoze şi 
prognoze. 

Aflând că Alexandru lucra fără oprire câte 24 de ore, l-am trimis la 
odihnă şi am început să merg şi să examinez pacienţii singur. În istoricul 
bolii lor erau înregistrate toate aşa-numitele date uzuale, adică: numele, 
prenumele, data şi locul naşterii şi aşa mai departe; diagnosticul era pre- 
zentat în continuare şi nemulţumirile subiective erau înregistrate. Pe 
câţiva dintre numeroşii pacienţi am fost nevoit să-i examinez în grabă şi 
să fac unele observaţii extrem de scurte. Cu toate acestea, examinarea 
mea, care a început la 8 dimineaţa, s-a terminat doar la 3 dimineaţa, cu 
două pauze de câte jumătate de oră, pentru prânz şi pentru cină. A doua 
zi am venit din nou la barăci la 8 dimineaţa şi l-am găsit pe Alexandru, 

care trecuse deja pe la toţi pacienţii, împlinind toate prescripţiile mele şi 
adunând informaţii în cazurile cele mai grave. Lucrase de la 12 p.m. 
până la 8 a.m., adică 20 de ore, din nou, fără oprire. Faţa lui era umflată 
şi avea urme clare de lovituri serioase. Ca răspuns la întrebările mele, el 
mi-a spus următoarele: la 7 a.m., barăcile fuseseră vizitate de şeful poli- 
ţiei politice (GPU) din lagăr. Acest şef era beat. Mergând printre paci- 
enţi, el îi întreba dacă erau mulţumiţi de munca medicului şi a infir- 
mierului. Unii dintre deţinuţii bolnavi au declarat că doctorul nu venise 
decât noaptea le „a aruncat o privire” şi s-a uitat „repede” la „câţiva” 
dintre pacienţi, „fără a fi oferit vreun ajutor celor grav bolnavi”, în timp 
ce infirmierul nu venise la muncă decât ieri pe la prânz. 

Fără a fi cercetat dacă aceste plângeri erau corecte sau nu şi fără a 
fi cerut explicaţii de la infirmier, şeful l-a lovit pe cel din urmă de câteva 
ori în faţă şi mi-a ordonat mie, ca medic însărcinat cu această secţie, să 
vin la el la 12 p. m. „pentru o explicaţie”. 

„Alexandru Yakovlevici”, m-am adresat eu infirmierului, „eu trebu- 
ie să plec, după cum ştii, pentru un interogatoriu. Tu însuţi vezi cât de 
mulți pacienţi grav bolnavi sunt. Deşi ai muncit deja 20 de ore, nu ai mai 
putea să lucrezi alte două sau trei ore până mă întorc (sper) de la intero- 
gatoriu?” 

„Bineînţeles că da, doctore”, mi-a răspuns cu supunere infirmierul. 
„Voi rămâne şi îi voi supraveghea pe toţi cei grav bolnavi.” 

„Te rog să faci aşa, pentru că, până la urmă, tu vezi ceea ce este 
până şi în cele mai complicate cazuri şi nu pot decât să-ţi mulţumesc 
călduros pentru ajutorul tău. Şi, cât mă priveşte pe mine, voi încerca să-i 
explic şefului GPU că a fost nedrept cu tine.” 

„O, nu vă deranjaţi pentru mine”, a strigat infirmierul foarte viva- 
ce, „şi nu-mi luaţi apărarea. Am fost nevoit să sufăr chinuri mult mai 
grele fără niciun fel de vină şi nu am făcut decât să-I mulţumesc Dom- 
nului pentru ele. Amintiţi-vă ceea ce a spus Sfântul Ioan Gură de Aur: 
«Slavă lui Dumnezeu pentru toate!»” 

„Eşti creştin deci?” — l-am întrebat eu, uimit. 

„Da, sunt evreu ortodox” — a răspuns el, zâmbind vesel. 

În linişte i-am strâns mâna şi am spus: „Ei bine, la revedere. Îţi 
mulțumesc. Mâine vom vorbi. Roagă-te pentru mine.” 

„Fiţi liniştit”, mi-a spus infirmierul pe un ton confidenţial. „Ruga- 
ţi-vă neîntrerupt îngerului păzitor cât veţi sta la interogatoriu. Domnul 
să vă aibă în pază, doctore.” 

Am ieşit. Pe drum m-am rugat Domnului, Maicii Sale Preacurate, 
Sfântului Nicolae, făcătorul de minuni, şi, în special, îngerului meu păzi- 
tor, împlinind bunul sfat al lui Alexandru. 

Intrând în biroul şefului diviziei GPU, pentru ultima dată m-am 

rugat în gând îngerului păzitor: „Apără-mă! Luminează-mă! 

Şeful m-a primit în linişte, sever. Cu un deget a indicat un scaun. 
M-am aşezat. 

„Spune-mi când ai făcut vizite pacienţilor ieri şi de ce ajutorul tău, 

acest infirmier evreu, merge la muncă doar la vremea prânzului?” 
Ș În minte, fără cuvinte, l-am chemat în ajutor pe îngerul păzitor. 
Încercând să fiu calm, cu o voce joasă şi calmă, fără să mă grăbesc, i-am 
povestit totul în detaliu. I-am povestit că, prin directiva şefului diviziei 
sanitare, trebuia să vin să iau în grijă barăcile la 8 a.m. Aflând că infir- 
mierul, după ce a deschis un nou salon, primind 300 de pacienţi şi pre- 
gătind tot ceea ce era nevoie pentru venirea mea, lucrase fără întrerupe- 
re o zi şi o noapte, l-am trimis la odihnă pentru câteva ore, în timp ce eu 
însumi m-am ocupat de vizitarea pacienţilor. Vizitele mele au durat de la 
8 dimineaţa până la 3 noaptea. Şi, de fapt, ultimul grup de pacienţi, la 
mansardă, l-am examinat doar între orele 2 şi 3 noaptea. Infirmierul, 
după tura lui de 24 de ore fără pauză, după ce a dormit trei sau patru 
ore, a venit din nou la muncă ieri, la ora 12 p.m., şi lucrează din nou fără 
întrerupere de 24 de ore, până în momentul de faţă. 

„Atunci, pentru ce se plâng porcii ăia?” — m-a întrerupt şeful. 
„Spune-le ălora buni de aruncat că îi voi băga în celule individuale!” 

„Nu este vina lor”, am răspuns eu. „Până la urmă, ei n-au ştiut con- 
diţiile de lucru. Ei v-au spus adevărul, că infirmierul a venit la ei în man- 
sardă la 12 p. m. şi că medicul i-a vizitat abia la ora 2 dimineaţa.” 

„Bine”, a spus el, scărpinându-se în cap şi căscând, „bine, mergi”. 

Intorcându-mă de la interogatoriu, am plecat imediat la barăci- 
le-salon. Acolo l-am găsit pe şeful diviziei sanitare, un medic care, după 
ce şi-a ispăşit condamnarea sa (pentru un avort care s-a soldat cu 
moarte), a rămas să lucreze ca „angajat liber”. 

Şeful diviziei sanitare striga la infirmier pentru ceva ce nu era în 
regulă. „Ce scandalos să apari atât de târziu la muncă”, a strigat el la 
mine. Eu i-am explicat şi a plecat. 

„De ce este atât de furios pe tine?” — l-am întrebat pe Alexandru. 

„Pentru că este un miros greu aici. Eu i-am explicat că 90% dintre 
pacienţi au răni purulente. Apoi el a strigat «Linişte!» şi apoi aţi intrat 
dumneavoastră.” 

„Mergi la culcare”, i-am spus. „Să vii la şase seara”. 

De mult voiam să îl cunosc mai bine pe Alexandru şi să avem o 
discuţie de la inimă la inimă; dar, pentru că eram atât de ocupați şi 
epuizați, de multă vreme nu reuşeam să facem aceasta. 

Cu toate acestea, odată, la praznicul Naşterii Preasfintei Maici a lui 
Dumnezeu, sub pretextul inspectării unui punct de lucru depărtat, am 
reuşit să îi determin să ne trimită pe amândoi împreună. Dimineaţa de- 
vreme am venit cu el chiar de la Mănăstirea Solovki, pe strada Sfântul 
Savatie, şi, după ce am mers câţiva kilometri, am ieşit de pe stradă şi am 

intrat într-o pădure de pin. Era o zi de toamnă minunată, senină şi cal- 
dă, aşa cum se vede rareori în Solovki. Sub razele soarelui, mestecenii 
străluceau într-un auriu ca nişte pete mari în pădurea de pin. Acest pei- 
saj levitanian4 dădea o tristeţe liniştită de bucurie duhovnicească sărbă- 
torii Maicii Domnului. Mergând spre adâncul pădurii, m-am aşezat cu 
Alexandru pe nişte buturugi şi i-am cerut să-mi vorbească despre el. 

El mi-a spus următoarele: era fiu al unui negustor de la Piaţa Sfân- 
tul Alexandru din Petersburg. Şi-a pierdut părinţii de timpuriu şi a înce- 
put să meargă pe drumul său în viaţă. Fiind student în anul II la Medici- 
nă, el a cunoscut şi a devenit prieten cu un anumit geolog, un evreu care 
era tolstoit, care l-a atras cu poveştile lui despre Lev Tolstoi şi cu învăţă- 
turile tolstoiţilor. O impresie puternică au avut asupra lui Alexandru nu 
lucrările teologice ale lui Tolstoi, ci poveştile şi istoriile sale: „Dumnezeu 
este acolo unde este iubire”, „Ce om trăieşte în conformitate” şi altele. 
Într-un an, fiind de acum student în anul III, el a întâlnit un medic bă- 
trân care îl cunoscuse personal pe Lev Tolstoi. Acest medic, un creştin 
ortodox convins, i-a explicat lui Alexandru esenţa sectei lui Tolstoi şi i-a 
descoperit „comoara inestimabilă a Bisericii Ortodoxe”. După trecerea 
unui alt an, Alexandru a fost botezat şi a devenit creştin ortodox. 

„După botezul meu”, a povestit Alexandru, „nu puteam să-i privesc 
cu indiferenţă pe evreii credincioşi. Evreii atei, aşa cum sunt majoritatea 
acum, nu mă interesau prea mult. Dar acei evrei care credeau în Dumne- 
zeu începeau să mi se pară pur şi simplu nişte oameni lipsiţi de soartă, 
aflaţi în eroare, faţă de care eram obligat moral să îi aduc la Hristos. Li 
întrebam de ce ei nu erau creştini. De ce nu ÎI iubeau pe Hristos?” 

Disputele şi predicile noului convertit au devenit cunoscute, iar 
Alexandru a fost arestat. 

„La unul din lagărele de concentrare”, a continuat Alexandru, „un- 
de lucram la obişnuitele munci foarte grele, la supraveghere era o bestie 
groaznică pe post de şef. Dimineaţa şi seara, înainte şi după muncă, el 
alinia toţi deţinuţii şi le poruncea să cânte «rugăciunile de dimineaţă şi 
de seară»: dimineaţa, «internaţionala», iar seara, un fel de cântec sovie- 
tic în care erau cuvintele «toţi ca unul vom muri pentru puterea sovieti- 
cilor». Toată lumea cânta, dar eu nu puteam; eu tăceam. Trecând printre 
rânduri, şeful a observat că eu tăceam şi a început să mă lovească în faţă. 
Apoi am cântat tare, în mod neaşteptat chiar şi pentru mine, uitându-mă 
la cer: «Tatăl nostru care eşti în ceruri». Această bestie de şef a devenit 
posedat de răutate şi, aruncându-mă la pământ, m-a lovit până la incon- 
ştienţă cu călcâiele. După ce am fost eliberat din lagărul de concentrare, 
am primit un «exil voluntar» la oraşul Viatka.” 

„Ei bine, şi cum te-ai stabilit în Viatka?”, l-am întrebat eu. 


4 Isaac Ilici Levitan (1860-1900) — pictor clasic peisagist rus-lituanian. 

„Când am venit în Viatka, un oraş total necunoscut pentru mine, 
mai întâi de toate am întrebat unde este biserica. (Pe atunci, încă nu fu- 
seseră închise toate bisericile.) Când am venit la biserică, am întrebat 
dacă se afla acolo o icoană a Sfântului Trifon de Viatka şi care este ziua 
lui de pomenire. Ei mi-au arătat o icoană şi mi-au spus că sfântul era 
pomenit a doua zi, 8 octombrie. Inima mi-a tresăltat de bucurie pentru 
că Sfântul Trifon mă adusese în oraşul lui chiar de ziua lui. Căzând în 
genunchi înaintea icoanei sfântului, i-am spus că nu aveam niciun prie- 
ten în Viatka în afară de el şi că nu aveam pe altcineva de la care să cer 
ajutor. I-am cerut să-mi aranjeze viaţa şi munca în Viatka. După rugă- 
ciune, inima mea era liniştită, în pace şi plină de o bucurie calmă — un 
semn evident al faptului că rugăciunea mea fusese ascultată. Ieşind afară 
din biserică, după privegherea de toată noaptea, am luat-o încet pe stra- 
da principală, ţinând în braţe bocceluţa cu lucrurile mele. „Ei bine, dra- 
gul meu, tocmai ai ieşit din spital?” — am auzit dintr-odată o voce plăcu- 
tă de femeie. În faţa mea se oprise o doamnă în vârstă şi durdulie, cu o 
eşarfă albă, curată pe cap, îmbrăcată modest, curat şi îngrijit, privin- 
du-mă cu ochi senini şi blânzi. „Nu, mătuşă”, i-am răspuns eu, „nu am 
venit de la spital; am venit de la închisoare. Am fost eliberat din lagărul 
de concentrare şi am fost trimis la Viatka.” 

„O, pentru ce crime ai suferit pedepse: pentru tâlhărie, pentru furt, 
pentru ucidere?” „Nu, pentru credinţa în Dumnezeu şi pentru că, evreu 
fiind, am devenit creştin”, i-am răspuns eu. S-a iscat o discuţie. Ea m-a 
invitat să intru în casa ei. În camera ei totul era curat şi ordonat, şi colţul 
de deasupra patului era plin cu icoane, în faţă cărora ardeau trei candele 
de culori diferite. „Mâine este pomenirea Sfântului Trifon de Viatka, 
apărătorul şi protectorul oraşului”, a spus femeia şi mi-a arătat o mică 
icoană a sfântului. Eu am căzut în genunchi înaintea icoanei şi am plâns 
de bucurie recunoscătoare şi, astfel, am aranjat să locuiesc cu această 
văduvă evlavioasă; două zile mai târziu am găsit de lucru ca şofer de 
camion. Astfel, am trăit în pace, slavă lui Dumnezeu, timp de jumătate 
de an, dar în primăvară am fost arestat din nou şi de data aceasta am 
primit zece ani, şi am venit în această sfântă insulă Solovki. Acum sunt 
Sfinţii Zosima şi Savatie cei care mă ajută cu rugăciunile lor.” 

În tăcere am mers mai departe cu Alexandru în adâncurile pădurii. 
Şi, dintr-odată, cu totul pe neaşteptate, am dat peste un paraclis de pia- 
tră veche şi pe jumătate părăginită, cu ferestrele şi uşa blocate cu scân- 
duri. Scândurile erau vechi şi foarte uşor de înlăturat cu puţin efort. Am 
intrat în paraclis şi am văzut pe perete o icoană mare a Maicii Domnului 
din Smolensk. Pictura de pe icoană era cojită, şi doar chipul Maicii Dom- 
nului se păstrase clar — de fapt, doar iubiții ei ochi. 

Alexandru dintr-odată a căzut în genunchi în faţa acestei icoane, 
ridicându-şi în sus amândouă mâinile şi cu voce tare a cântat „Cuvine-se 

cu adevărat”. EI a cântat rugăciunea până la sfârşit. Ceva mă ţinea de gât 
şi nu am putut să cânt cu vocea mea; dar întregul meu suflet a cântat şi 
s-a bucurat, uitându-mă la cele două perechi de ochi: minunaţii ochi ai 
Maicii Domnului şi ochii trişti ai lui Alexandru. 

La o lună după această plimbare, Alexandru a fost arestat şi trimis 
nu se ştie unde. Arestul unui deţinut sfârşea de obicei cu plutonul de 
execuţie. 

Aproape patruzeci de ani au trecut de atunci şi în faţa mea apare 
adesea cu o claritate de neuitat minunata imagine a rugăciunii acestui 
evreu ortodox mărturisitor înaintea ochilor icoanei Maicii Domnului. Şi 
aud vocea lui veselă răsunând cu credinţă de neînvins şi cu o dorinţă 
arzătoare şi profundă de a o slăvi pe ea, care este „mai cinstită decât 
heruvimii...” 


XXX 


(Profesorul S.V. Grotov, care se afla atunci în Solovki şi îl cunoştea 
bine pe Alexandru Jacobson ca un confrate oponent al serghianismului, 
dă mărturie despre faptul că a fost împuşcat în 1930.) 

4. Călugăriţele de la Şamordino 
în închisoarea Solovki 


ŞI MINUNEA CURAJULUI LOR 
Pomenite la 12 noiembrie 


Pe cel care se nevoieşte, Dumnezeu îl umbreşte cu mila 
Sa; dar cel care iubeşte dobândeşte mângâiere. 
Starețul Ambrozie de la Optina 


În vara lui 1929 au venit în Solovki aproximativ treizeci de călugă- 
rite. Probabil, majoritatea erau de la Mănăstirea Şamordino, care se afla 
lângă renumita sihăstrie de la Optina. 

Călugăriţele nu au fost duse la secţiile speciale pentru femei, ci au 
fost ţinute separat. Când au început să fie interogate şi verificate după 
listă, ele au refuzat să dea aşa-numitele date de bază despre ele, adică 
răspunsul la întrebările cu privire la numele lor, anul şi locul naşterii, 
educaţia şi aşa mai departe. 

După ţipete, ameninţări şi bătăi, ele au fost puse în celule izolate şi 
au fost chinuite cu foamea, setea şi cu privarea de somn, adică li s-au 
aplicat toate metodele coercitive obişnuite. Dar călugărițele au rămas de 
neclintit şi chiar au fost destul de curajoase — un fapt foarte rar în lagă- 
rul de concentrare — ca să refuze orice fel de muncă forţată. 

După câteva zile, eu şi profesorul doctor Zizilenko (care fusese tri- 
mis la Solovki deoarece, în timp ce era medic şef de secţie la închisoarea 
Taganka din Moscova, acceptase în secret tunderea monahală şi deveni- 
se episcop cu numele de Maxim) am fost chemaţi la şeful diviziei sanita- 
re. Ni s-a ordonat confidenţial să le facem călugăriţelor o examinare me- 
dicală, cu scopul de a confirma că nu sunt apte pentru muncă, pentru a 
avea astfel o bază oficială pentru a le elibera de munca fizică forţată. 

Era pentru prima oară în istoria insulei Solovki când administraţia 
se găsea într-o situaţie atât de complicată. De obicei, în astfel de cazuri 
ei acționau foarte aspru şi barbar. După o bătaie serioasă a celor care re- 
fuzau să lucreze, erau trimişi pe insula pentru pedepsire Anzersk, de un- 
de nimeni nu s-a întors niciodată viu. 

De ce aceste călugăriţe rebele nu erau trimise la Anzersk nu pu- 
team înţelege. I-am pus această întrebare şefului diviziei sanitare a în- 
tregului lagăr de concentrare. El ne-a explicat că protestul tăcut şi con- 
trolat al călugăriţelor nu se asemăna întru nimic cu protestele cu care 
era obişnuită administraţia să aibă de-a face. Celelalte proteste erau 
adesea însoţite de scandal, ţipete şi huliganism. Dar aici era linişte, sim- 

Turnurile Mănăstirii Solovki iarna, cam prin 1930, 
un lagăr de concentrare comunist 


plitate, umilinţă şi o supunere extraordinară. „Ele sunt muceniţe fanati- 
ce, care caută suferinţe”, a explicat şeful diviziei sanitare. „Ele sunt un fel 
de cazuri psihice, masochiste, dar nouă ne pare nespus de rău pentru 
ele. Eu nu pot să suport să văd umilinţa şi supunerea cu care îndură pre- 
siunea. Şi nu doar eu. Nici Vladimir Yegorovici, şeful lagărului de con- 
centrare, nu a putut să suporte asta. El chiar s-a certat cu şeful diviziei 
GPU şi vrea oarecum să uşureze şi să rezolve această chestiune. Dacă le 
găsiţi inapte pentru muncă fizică, vor fi lăsate în pace.” 

Când am ajuns la barăcile unde erau ţinute călugărițele, am văzut 
nişte femei extraordinar de sobre, paşnice şi cu stăpânire de sine, în veş- 
minte monahale vechi şi peticite, dar curate. 

Erau vreo treizeci. Li se putea da vârsta unui „etern treizeci” de 
ani, deşi, fără îndoială, unele erau mai în vârstă şi unele mai tinere. Pe 
toate feţele se afla ceva din expresia Maicii Domnului „Bucuria tuturor 
celor necăjiţi”, şi această supărare era atât de evidentă şi de modestă, în- 
cât cu totul involuntar mi-am amintit de anumite versuri din Tiucev. 
Apariţia lor supusă era de o asemenea frumuseţe duhovnicească, încât 
nu putea decât să evoce un sentiment de regret profund şi de respect. 

„Ca să nu le supăr, mai bine să ies, doctore”, a spus şeful secţiei ca- 
re m-a întâmpinat şi care trebuia să fie prezent ca reprezentant al comi- 
tetului medical. Am rămas singur cu ele. E 

„Bună ziua, maicilor”, m-am plecat în faţa lor. În linişte, mi-au răs- 
puns cu o plecăciune adâncă. 

„Sunt medic. Am fost trimis să vă examinez.” 

„Suntem bine. Nu este nevoie să ne examinaţi”, m-au întrerupt câ- 
teva voci. 

„Eu sunt un credincios creştin ortodox şi sunt în acest lagăr de 
concentrare ca deţinut din pricina poziţiei mele bisericeşti.” 

„Slavă lui Dumnezeu”, câteva voci mi-au răspuns din nou. 

„Tulburarea voastră este de înţeles pentru mine”, am continuat, 
„dar nu vă voi examina. Îmi veţi spune doar lucrurile de care vă plângeţi, 
iar eu vă voi trece la categoria celor incapabili de muncă.” 

„Dar noi nu ne plângem de nimic. Suntem destul de sănătoase.” 

„Dar, fără o definiţie a inabilităţii pe care o aveţi pentru lucru, vă 
vor trimite la o muncă extraordinar de dificilă.” 

„Este acelaşi lucru: nu vom munci nici dacă este o muncă dificilă, 
nici dacă este una uşoară.” 

„De ce?” — am întrebat uimit. 

„Pentru că nu vrem să muncim pentru regimul lui Antihrist.” 

„Ce spuneţi?”, am întrebat supărat. „Până la urmă, la Solovki sunt 
mulţi episcopi şi preoţi care au fost trimişi aici pentru mărturisirea lor. 
Toţi muncesc, fiecare după cum este în stare. Episcopul de Viatka, de 
exemplu, lucrează pe post de contabil la fabrica de funii, iar în departa- 

mentul de lemnărie muncesc mulţi preoţi. Ei ţes plase. Vinerea muncesc 
24 de ore, zi şi noapte, astfel încât să îndeplinească repede cota supli- 
mentară şi astfel să-şi elibereze o parte din timp pentru rugăciune în 
seara de sâmbătă şi dimineaţa de duminică.” 

„Dar noi nu vom munci sub constrângerea ordinelor pentru regi- 
mul lui Antihrist.” 

„Ei bine, fără examinare voi da un oarecare diagnostic pentru voi şi 
voi concluziona că nu sunteţi capabile de muncă fizică grea.” 

„Nu, nu este nevoie să faceţi astfel. Iertaţi-ne, dar vom fi obligate 
să spunem că acest lucru nu este adevărat. Suntem bine. Putem munci, 
dar nu vrem să muncim pentru acest regim al lui Antihrist şi nu vom 
munci nici chiar de-ar fi să ne omoare pentru asta.” 

„Nu vă vor ucide, dar vă vor tortura până la moarte”, am spus în 
şoaptă, riscând să fiu auzit şi de alţii; am spus-o cu durerea inimii. 

„Dumnezeu ne va ajuta să îndurăm torturile”, a spus una dintre că- 
lugăriţe, de asemenea încet. Mi-au venit lacrimi în ochi. M-am plecat 
înaintea lor în linişte. Aş fi vrut să mă aplec până la pământ şi să le sărut 
picioarele. 

Într-o săptămână, comandantul diviziei sanitare a intrat în biroul 
medicilor şi, printre alte lucruri, ne-a informat: „Ne-am săturat de călu- 
găriţele astea, dar acum au fost de acord să muncească. Ele cos şi repară 
îmbrăcămintea de la salonul principal. Doar că au pus condiţia ca să fie 
toate împreună şi să li se permită să cânte un fel de cântece în timp ce 
muncesc. Şeful lagărului de concentrare a permis acest lucru. Acolo se 
găsesc acum, cântând şi muncind.” 

Călugăriţele erau în aşa măsură izolate, încât chiar şi noi, medicii 
diviziei sanitare, care ne bucuram de o oarecare libertate de mişcare şi 
care aveam multe legături şi mulţi prieteni, pentru multă vreme nu am 
putut primi niciun fel de veşti despre ele. Şi doar o lună mai târziu am 
aflat cum avusese loc ultimul act al tragediei lor. 

Într-unul din convoaiele care veniseră la Solovki a fost adus şi un 
preot, care s-a dovedit a fi părintele duhovnic al câtorva dintre călugă- 
riţe. Şi, chiar dacă legăturile dintre ei păreau, în condiţiile lagărului de 
concentrare, cu totul imposibile, călugărițele au reuşit într-un anumit fel 
să ceară îndrumări din partea povăţuitorului lor. 

Esenţa întrebărilor lor consta în următoarele: „Noi am venit în la- 
gărul de concentrare pentru suferinţă, dar aici suntem bine. Suntem îm- 
preună; cântăm rugăciuni; munca ne este plăcută; am acţionat corect că 
am fost de acord să muncim sub condiţiile regimului lui Antihrist? Nu ar 
trebui să renunţăm şi la această muncă?” 

Părintele duhovnic a răspuns cu o interdicţie a muncii destul de 
neclară. 

Şi apoi călugărițele au renunţat la orice fel de muncă. Administra- 
ţia a aflat cine era vinovat pentru asta. Preotul a fost împuşcat. Dar, când 
călugărițele au fost informate despre aceasta, au spus: „Nimeni nu este 
în stare să ne dezlege de această interdicţie”. 

Călugăriţele au fost despărțite curând şi, una câte una, au fost duse 
în diferite locuri. 

În ciuda încercărilor noastre, nu am reuşit să mai aflăm alte ştiri 
despre ele. Au dispărut fără urmă. 

Câţiva ani mai târziu, din gura unui deţinut american care muncea 
ca un sclav într-un lagăr de concentrare, vine următoarea informaţie su- 
plimentară, care aruncă lumină peste finalitatea duhovnicească a fermi- 
tăţii ascetice a unora dintre aceste călugăriţe. 


MINUNEA CĂLUGĂRIŢELOR 


Când conversaţia a trecut la religie, aşa cum s-a întâmplat curând, 
am auzit despre o întâmplare extraordinară, o minune, care avusese loc 
de curând la Vorkuta. Dumnezeu era într-adevăr acolo cu noi! Şi entuzi- 
asmul cu care omul mi-a spus această poveste nu a lăsat nicio îndoială 
asupra faptului că Cortina de fier nu putea să-L ţină pe Dumnezeu în 
afara unei ţări sau în afara minţilor şi inimilor poporului Său. 

Era în luna noiembrie a anului 1950, chiar imediat după sosirea 
noastră, când trei călugăriţe au ajuns în lagărul de concentrare cu sen- 
tinţa pentru muncă silnică. Miile de femei deţinute de la Vorkuta nu 
munceau în mine, ci făceau alte munci grele, iar călugărițele au fost tri- 
mise într-un pluton unde se făceau cărămizi pentru muncile de con- 
strucţie din întreaga zonă arctică şi din Rusia. 

Când călugărițele au fost duse pentru prima dată la fabrica de că- 
rămizi, i-au spus şefului că ele priveau orice muncă făcută pentru regi- 
mul comunist ca şi când ar fi fost pentru diavol şi, de vreme ce ele erau 
slujitoarele lui Dumnezeu şi nu ale lui Satan, ele nu îşi propuneau să se 
plece ordinelor şefului lor, în ciuda oricăror ameninţări ale acestuia. 

Dezbrăcate de veşmintele religioase, aveau drept armură credinţa. 
Ele erau gata să înfrunte orice pentru a-şi ţine făgăduinţa şi chiar au în- 
fruntat pedeapsa, o dovadă vie de mare curaj. Li s-au dat raţii de pe- 
deapsă, constând în pâine neagră şi supă râncedă, zi de zi. Dar în fiecare 
dimineaţă când li se poruncea să meargă la fabrica de cărămizi, în gro- 
pile cu pământ, sau la oricare altă muncă de rupt spatele, ele refuzau. 
Acest refuz însemna, desigur, că trebuia să treacă prin chinuri şi mai 
mari. Mâniaţi de încăpăţânarea lor şi temându-se de efectul asupra ce- 
lorlalţi muncitori sclavi, comandantul a poruncit să fie puse în cămaşă 
de forţă. Mâinile le-au fost legate la spate şi apoi funia cu care le-au fost 
legate încheieturile mâinilor a fost trecută în jurul gleznelor şi dusă în 

sus strâns. În acest fel, picioarele le-au fost trase în spate, iar umerii au 
fost traşi în spate şi în jos într-o poziţie de durere groaznică. 

Călugăriţele se zvârcoleau în agonie, dar niciun țipăt de protest nu 
le-a scăpat. Şi, când comandantul a poruncit să se arunce apă peste ele, 
astfel încât materialul de bumbac al cămăşilor de forţă să se strângă, se 
aştepta ca ele să ţipe din cauza acestei presiuni asupra trupurilor tortu- 
rate, dar tot ceea ce s-a întâmplat a fost că ele au gemut încet şi au căzut 
în stare de inconştienţă. Legăturile lor au fost atunci desfăcute şi ele 
şi-au revenit; după aceea au fost legate din nou şi încă o dată binecu- 
vântata uşurare a leşinului a venit peste ele. Ele au fost ţinute în această 
stare mai bine de două ore, dar paznicii nu au îndrăznit să mai continue 
tortura, deoarece circulaţia lor fusese întreruptă şi femeile erau la un pas 
de moarte. Regimul comunist voia sclavi, nu schelete. Ei nu transportau 
oameni până la Vorkuta pentru a-i omorî. Guvernul sovietic voia să fie 
scos cărbunele din mine. Muncitorii sclavi puteau fi eliminaţi, bineînţe- 
les, dar numai după ani de muncă. Prin urmare, scopul comandantului 
era să tortureze aceste călugăriţe până ce aveau să fie de acord să mun- 
cească. 

În cele din urmă, comandantul a hotărât să încerce. Fie călugări- 
tele aveau să muncească, fie va trebui să le omoare, încercând să le obli- 
ge. El a poruncit să fie din nou numite la munca de afară şi, dacă ar con- 
tinua să refuze, să fie duse pe un deal în vântul aspru al iernii arctice 
timpurii şi să fie lăsate să stea acolo nemişcate toată ziua, privind ce- 
lelalte femei care munceau. Li s-a aplicat, de asemenea, şi această 
tortură. Când lumina pală a zilei arctice scurte răsărea, ele erau văzute 
îngenunchind acolo, iar paznicii mergeau la ele aşteptând să le găsească 
îngheţate, dar ele păreau relaxate şi calde. 

Văzând aceasta, comandantul a ordonat să li se scoată mănuşile şi 
căciulile, astfel încât să fie expuse la deplina furie a vântului. Pe parcur- 
sul celor opt ore de muncă ale zilei, ele îngenuncheau pe vârful dealului 
vântos în rugăciune. Sub ele, femeile care frământau pământul pentru 
cuptoarele de cărămizi sufereau intens din cauza frigului. Multe se plân- 
geau că le îngheţau picioarele, în ciuda faptului că purtau nişte cizme ca- 
re se presupunea a fi călduroase. Seara, când alţi paznici au mers pe deal 
ca să le ia pe călugăriţe şi să le aducă înapoi la barăci, se aşteptau să le 
găsească degerături la urechi, la mâini şi la picioare. Din nou în ziua ur- 
mătoare au îngenunchiat timp de opt ore în vânt, nepurtând nici pălării, 
nici mănuşi, la temperaturi cu mult sub zero grade. În noaptea aceea în- 
că nu suferiseră nicio degerătură serioasă şi încă mai erau hotărâte în 
refuzul lor de a lucra. Cu toate acestea, a treia zi au fost duse afară şi, de 
data aceasta, eşarfele le-au fost luate. 

În acest timp, vestea despre ceea ce se întâmpla se răspândise în 
toate lagărele de concentrare din regiunea Vorkuta. Când, la sfârşitul 

celei de a treia zi, o zi cu mult mai rece decât cele pe care le trăisem în 
acea iarnă, călugărițele cu capul gol au fost aduse în continuare fără cea 
mai mică urmă de degerătură, toată lumea murmura că într-adevăr 
Dumnezeu făcuse o minune. Nu mai era alt subiect de conversaţie în 
toată Vorkuta. Chiar şi bărbaţii duri din alte tabere găseau scuze ca să 
vină la fabrica de cărămizi şi să arunce pe furiş o privire la cele trei per- 
sonaje de pe deal. Femeile care lucrau în groapa de jos îşi făceau cruce şi 
murmurau rugăciuni. Chiar şi comandantul era foarte deranjat. Dacă nu 
era un om religios, el era cel puţin într-un anumit fel superstiţios şi ştia 
destul de bine atunci când era martor al unei Puteri care nu era de pe 
acest pământ! 

În ziua a patra, chiar şi paznicii înşişi erau înfricoşaţi de puterea 
nepământească pe care păreau să o aibă aceste femei şi au refuzat cate- 
goric să le atingă sau să mai aibă ceva de-a face cu ele. Comandantului 
însuşi îi era frică să meargă şi să le ordone să meargă pe deal. Şi astfel, 
ele nu au mai fost deranjate în rugăciunile lor şi au fost scoase de la 
rațiile de pedeapsă. Când am plecat din Vorkuta, patru ani mai târziu, 
acele călugăriţe încă mai erau la tabăra fabricii de cărămizi şi nici una 
din ele nu făcuse nicio zi de muncă productivă pentru regimul comunist. 
Ele erau păzite cu teamă şi respect. Paznicii aveau indicaţii să nu se atin- 
gă de ele sau să le deranjeze. Ele îşi pregăteau propria mâncare şi îşi fă- 
ceau chiar şi propriile haine. Ele îşi manifestau religiozitatea în felul lor 
propriu şi păreau în pace şi mulţumite. Deşi deţinute, ele erau duhovni- 
ceşte libere. Nimeni în Uniunea Sovietică nu avea o astfel de libertate 
religioasă ca ele. 

Cum anume a stimulat exemplul lor credinţa religioasă a mii de 
deţinuţi şi paznici acolo la Vorkuta, nu pot spune. Mai târziu, când am a- 
vut şansa, ca responsabil al vestiarului bărbaţilor MVD, să vorbesc cu u- 
nii dintre cei mai înrăiţi comunişti ruşi despre religie, niciunul nu a pre- 
getat să menţioneze minunea călugăriţelor. (John Noble: L-am găsit pe 
Dumnezeu în Uniunea Sovietică, Zondervan, Mich. 1971, pp. 112-117). 

5. Maica Maria din Gatchina 


STAREŢA DIN CATACOMBE, MÂNGÂIETOAREA 
Pomenită la 26 ianuarie (t1930) 


Suferințele intense, precum aurul în topitoare, 
curăţă sufletul, îi dau viaţă, îl întăresc şi îl temperează. 
Sfântul Iosif al Petrogradului 


La aproximativ cincizeci de kilometri de Petrograd se află micul 
oraş Gatchina, bine cunoscut tuturor locuitorilor din Petrograd pentru 
grădinile, parcurile şi palatele lui. În acest oraş a trăit înainte de Revolu- 
ţie o călugăriță, Maria, care era cunoscută nu doar de locuitorii din Gat- 
china, ci şi de mulţi locuitori ai Petrogradului. Revoluţia din 1917 a gă- 
sit-o pe maica Maria pe patul de suferinţă. După ce a suferit de encefa- 
lită (o inflamație a creierului), ea s-a îmbolnăvit de Parkinson (boală de- 
generativă a sistemului nervos central, numită astfel după medicul Par- 
kinson care a descris această stare patologică): corpul ei, cu totul nemiş- 
cat, părea încătuşat, iar faţa anemică era ca o mască; putea vorbi, dar în- 
cepuse să vorbească doar cu jumătate de gură, printre dinţi, pronunţând 
încet şi monoton. Ea era totalmente invalidă şi avea mereu nevoie de a- 
jutor şi de o îngrijire atentă. De obicei, această boală continuă cu schim- 
bări psihologice radicale (iritabilitate, o încăpățânare obositoare de a re- 
peta întrebări stereotipe, un egoism şi egocentrism exagerat, manifestări 
de senilitate şi altele asemenea), fapt pentru care astfel de pacienţi sfâr- 
şesc adesea în spitalele de psihiatrie. Dar maica Maria, fiind invalidă fi- 
zic în totalitate, nu doar că nu a degenerat psihic, ci a arătat trăsături de 
personalitate şi de caracter cu totul deosebite, care nu sunt caracteristice 
pentru aceşti pacienţi. Ea a devenit extrem de supusă, de umilă, ascultă- 
toare, necerând nimic, concentrată în sine însăşi; ea a devenit absorbită 
de rugăciunea permanentă, purtându-şi boala dificilă fără nici cel mai 
mic murmur. Ca o recompensă pentru această umilinţă şi răbdare, Dom- 
nul i-a trimis un dar: mângâierea celor întristaţi. Oameni cu totul străini 
şi necunoscuţi, care se găseau în supărări, întristări, depresie, deznădej- 
de, au început să o viziteze şi să converseze cu ea. Şi toţi cei care veneau 
la ea plecau consolaţi, simțind o iluminare a supărării lor, o liniştire a în- 
tristării, o calmare a temerilor, o îndepărtare a depresiei şi a deznădejdii. 
Vestea despre această călugăriţă extraordinară s-a răspândit treptat 
dincolo de graniţele oraşului Gatchina. 

Maica Maria trăia într-o căsuţă de lemn, la periferia oraşului, unde 
am vizitat-o în martie, 1927. În timp ce aşteptam să fiu primit, am exa- 

minat numeroasele fotografii din camera de primire şi am observat do- 
uă: Mitropolitul Veniamin (al Petrogradului, noul mucenic) şi Mitropoli- 
tul Iosif (curând avea să devină conducătorul mişcării „iozefite”). Mitro- 
politul Iosif scrisese pe fotografia sa o dedicație emoţionantă maicii Ma- 
ria, citând un paragraf lung din lucrarea sa În îmbrăţişarea Tatălui, în 
timp ce Mitropolitul Veniamin scrisese scurt: „Către profund respectata 
pătimitoare Maica Maria, care, printre mulţi întristaţi, m-a consolat şi 
pe mine, un păcătos...” 

Am avut şansa binecuvântată de a fi prezent la manifestarea minu- 
nii vindecării sufletelor întristate. Un tânăr, care devenise deznădăjduit 
după arestul şi exilul tatălui său preot, a plecat de la maica având un 
zâmbet de bucurie, hotărându-se să accepte treapta de diacon. La fel, o 
tânără femeie care suferea a devenit strălucitor de bucuroasă, hotărân- 
du-se să devină călugăriţă. Un bărbat mai în vârstă, care suferea profund 
din cauza morţii fiului său, a plecat de la maica Maria cu fruntea sus şi 
încurajat. O femeie în vârstă, care venise cu lacrimi, a plecat calmă şi 
fermă. 

Când am intrat la ea, i-am spus maicii Maria că mă ataca adesea o 
depresie teribilă, durând câteodată mai multe săptămâni şi că nu pu- 
team găsi nicio metodă de a scăpa de ea. 

„Depresia este o cruce duhovnicească”, mi-a spus ea; „ea este tri- 
misă să ajute penitentul care nu ştie să se pocăiască, adică pe acela care, 
după pocăință, cade din nou în păcatele de mai înainte... Şi, prin urmare, 
doar două medicamente pot trata această suferinţă a sufletului, uneori 
foarte mare. Trebuie fie să înveţe să se pocăiască şi să ofere roadele 
pocăinţei; sau, dacă nu, să poarte această cruce duhovnicească, depresia, 
cu umilinţă, supunere, răbdare şi cu mare mulţumire faţă de Domnul, 
amintindu-şi că purtarea acestei cruci este socotită de Domnul ca rod al 
pocăinţei... Şi, până la urmă, ce mare consolare este să realizezi că des- 
curajarea ta este rodul nerecunoscut al pocăinţei, o pedepsire de sine in- 
conştientă pentru absenţa roadelor care sunt cerute... De la acest gând 
ar trebui să ajungă la căinţă şi, apoi, depresia se topeşte treptat şi ade- 
văratele roade ale pocăinţei vor apărea...” 

Aceste cuvinte ale maicii Maria au fost literalmente ca şi când ar fi 
făcut o operaţie pe sufletul meu şi ar fi îndepărtat o tumoră duhovni- 
cească... Şi eu am plecat alt om. 

Prin 1930, maica Maria a fost arestată. Ea a fost acuzată de propa- 
gandă contra-revoluţionară şi de a fi participat într-o organizaţie con- 
tra-revoluţionară, în conformitate cu paragrafele 10 şi 11 ale articolului 
58 (al Codului Penal sovietic). Fratele ei a fost, de asemenea, arestat. 
„Organizaţia” era compusă doar din doi oameni. Iar „propaganda” împo- 
triva regimului comunist era darul ei de a mângâia oamenii aflaţi în su- 
ferinţe. Cei care au fost prezenţi în timpul arestului descriu o imagine în- 

fricoşătoare a batjocurii şi a crudei violenţe asupra pacientei suferinde, 
care era paralizată şi incapabilă de orice mişcare fizică. „Crima reli- 
gios-politică” a maicii Maria s-a agravat prin refuzul ei de a-l recunoaşte 
pe Mitropolitul Serghie după faimoasa Declaraţie din 1927, care a dus la 
o schismă în Biserica rusă. 

Biata suferindă a fost trasă de braţe, care au fost răsucite la spate, 
pe podea şi pe pământ, de la patul ei până la camionetă, de către doi 
cekişti. Lovindu-i încă şi mai mult trupul suferind şi paralizat, cekiştii au 
aruncat-o în camionetă şi au luat-o. Fratele ei a fost luat într-un alt 
automobil, într-un aşa numit „corb negru” (o limuzină neagră, folosită 
în special pentru transportarea victimelor arestărilor făcute în toiul 
nopţii; este descrisă de către Soljeniţin în primul volum al Arhipelagului 
Gulag). Cinstitorii compătimitori ai maicii Maria au început să-i aducă 
în închisoare pachete modeste. Acestea au fost acceptate timp de o lună. 
Apoi, dintr-odată, nu au mai acceptat pachetele şi au spus scurt: „A mu- 
rit în spital”. (Astfel de pacienţi neajutoraţi erau de obicei omorâţi.) Tru- 
pul nu a fost dat înapoi. 

Fratele ei, un tânăr slab, mic şi rafinat, care o îngrijise cu jertfă de 
sine şi care primea vizitatorii, după nouă luni de investigaţii a primit 
cinci ani de închisoare într-un lagăr de concentrare siberian. 

6. Arhiepiscopul Dimitrie al Gdovului 


ŞI PREOTUL SĂU, NICOLAE PROZORON 
Pomeniţi la 6 august (t1938) 


Şi veţi cunoaşte adevărul, 
iar adevărul vă va face liberi. 
(loan 8: 32) 


Fiu al lui Gabriel Liubimov, viitorul ierarh mucenic Dimitrie era 
originar din Petersburg. A absolvit Academia Teologică din Petersburg 
în 1883 şi a fost numit psalt la biserica rusă din Stuttgart. În următorul 
an preda la Şcoala Teologică din Rostov. În 1886 a fost hirotonit preot şi 
a fost numit la Biserica Sfântul Mihail din Oranienbaum. Doi ani mai 
târziu, a fost transferat în Petersburg, la biserica mare de parohie a Mai- 
cii Domnului, unde a slujit timp de 30 de ani. Această biserică susţinea o 
mare varietate de servicii caritabile: conducea un orfelinat, aziluri de bă- 
trâni, şcoli etc. Se afla lângă piaţa Senniy, într-un cartier care a fost făcut 
celebru de scrierile lui Dostoievski, unde se găseau săracii şi proscrişii 
societăţii. Părintele Dimitrie avea mare dragoste faţă de oamenii săraci 
şi nenorociţi din această parohie, iar această dragoste şi lucrările sale 
altruiste pentru ei au justificat din belşug numele său Liubimov — „cel 
iubit”. 

După Revoluţie, părintele Dimitrie a rămas văduv, dar timpurile 
de încercare ale Golgotei ruseşti nu au făcut să se clatine credinţa sa. Ci, 
dimpotrivă, el a devenit un apărător înflăcărat al adevărului lui Hristos, 
acum ca episcop. Execuţia şocantă a Mitropolitului de Petersburg, Ve- 
niamin, în august 1922, a fost urmată de arestul tuturor celor patru 
episcopi vicari ai săi, iar vechea capitală a rămas timp de patru ani fără 
ierarh conducător. În 1926, Mitropolitul Petru de Krutiţa, el însuşi deja 
arestat, a numit ca succesor al Mitropolitului mucenic Veniamin pe arhi- 
episcopul Iosif Petrovici, ridicându-l la rangul de mitropolit. Alţi doi 
episcopi au fost eliberaţi din închisoare şi câteva hirotonii întru episcop 
au urmat imediat, una dintre acestea fiind şi hirotonia părintelui Dimi- 
trie. El a fost tuns monah, purtând acelaşi nume, Dimitrie, dar cu un 
nou sfânt protector, şi a fost făcut vicar al eparhiei Petersburg. 

Spre bucuria credincioşilor, în august 1926, noul Mitropolit Iosif 
trebuia să ajungă în eparhie şi să slujească împreună cu vicarii săi slujba 
de priveghere pentru sărbătoarea patronului capitalei, Sfântul Alexan- 
dru Nevski. „Nu voi uita niciodată” — scrie Alexei Rostov, un martor ocu- 
lar al evenimentelor din această perioadă şi un membru al Bisericii din 
catacombe timp de mulţi ani, care a oferit toate informaţiile ce urmează 

Arhiepiscopul Dimitrie al Gdovului pe vremea 
când era protoiereu în Petersburg 


— „slujba privegherii din 29 august în catedrala lavrei Sfântul Alexandru 
Nevski, când şapte episcopi vicari au slujit cu Mitropolitul Iosif. Acatis- 
tul a fost cântat de către toţi episcopii şi de către oameni cu o singură 
inimă şi un singur suflet înaintea icoanei Sfântului Alexandru, care con- 
ţinea o părticică din sfintele lui moaşte. Nu mai avuseserăm o astfel de 
slujbă solemnă în Petrograd din 1917. Dar, curând, mari încercări aveau 
să se abată asupra noastră, cauzate de Declaraţia Mitropolitului Ser- 
ghie.” 

Mitropolitul Iosif nu a recunoscut Declaraţia şi a fost urmat de că- 
tre episcopul Dimitrie şi de către un grup de episcopi, de cler şi de mi- 
reni. Unul din preoţii din acest grup, un viitor împreună-mucenic cu 
episcopul Dimitrie, a fost înflăcăratul părinte Nicolae Prozorov. După 
istorica Declaraţie de la Petrograd, Mitropolitul Iosif, atunci deja exilat, 
l-a ridicat pe episcopul Dimitrie la rangul de arhiepiscop şi conducător 
temporar al eparhiei Petrograd. În consecinţă, Mitropolitul Serghie l-a 
pus sub interdicţie pe arhiepiscopul Dimitrie prin ukazul său din 17 ia- 
nuarie 1928, arătându-şi lipsa de milă faţă de mărturisitorii adevăratei 
ortodoxii, afirmând că, pentru neascultare, „...Biserica noastră ameninţă 
cu excomunicare directă şi cu anatema, privându-i pe cei vinovaţi chiar 
şi de dreptul de a apela la o judecată sinodală”, spunând mai departe că 
„nicio taină nu poate fi primită de la ei şi nici alte slujbe private, căci ori- 
cine intră în comuniune eclezială cu cei excomunicați şi demişi şi se roa- 
gă cu ei, chiar numai şi acasă, este, de asemenea, declarat excomunicat”. 

Arhiepiscopul Dimitrie, urmând fără teamă paşii Mitropolitului Io- 
sif, a refuzat să accepte acest decret sau oricare altele care veneau de la 
Mitropolitul Serghie, considerând că, prin „adoptarea ateismului”, acela 
se poziţionase în schismă faţă de Biserica rusă. GPU (poliţia secretă), 
încercând să mărească dezbinarea în cadrul Bisericii, la început nu a luat 
nicio atitudine faţă de „iozefiţi”; dar, curând, prima lovitură a venit, în 
1928, cu arestul tânărului şi talentatului teolog, părintele profesor Teo- 
dor Andreev, care, după ce a suferit în închisoare, a murit în aprilie 
1929. Arhiepiscopul Dimitrie, care îl numise „un om făcut pentru orto- 
doxie”, din cauza criticii drepte pe care a făcut-o lui Bulgakov, lui Ber- 
diaev şi altor gânditori pseudo-ortodocşi, a săvârşit o slujbă de înmor- 
mântare solemnă. În noiembrie 1929, el însuşi a fost arestat împreună 
cu părintele Nicolae Prozorov şi cu alţi clerici şi mireni, din cauză că a 
refuzat recunoaşterea Declaraţiei. Eu însumi am fost membru al acestui 
grup şi am fost ţinut în celula nr. 9, în „Casa de detenţie preliminară”, pe 
strada Voinova (Şpalernaia), în Leningrad. 

La 10 aprilie 1930, patru dintre noi am fost mutaţi la o altă închi- 
soare, nr. 21, unde erau 20 de paturi şi 100 de deţinuţi care le împăr- 
teau, în timp ce în celula anterioară fuseseră 14 paturi şi 35 sau 45 de 
bărbaţi. Aici l-am cunoscut pe tânărul preot, părintele Nicolae Prozorov. 

Mai era şi un alt preot, părintele Ioan, precum şi părintele Nicolae Zago- 
rovski, un bărbat sfânt de 75 de ani, care fusese adus de la Harkov tot în 
legătură cu Declaraţia Mitropolitului Serghie. 

În acea perioadă, arhiepiscopul Dimitrie se afla şi el în această în- 
chisoare, în detenţie solitară, şi am avut şansa să-l văd o dată în timp ce 
noi scoteam o cutie foarte mare, plină cu gunoi. Un soldat ne însoțea. 
Ieşind afară, în curtea închisorii, Vlădica Dimitrie se întorcea de la plim- 
barea sa de zece minute, de asemenea însoţit de un soldat. Era o seară 
caldă de iulie, şi am putut să-l văd clar. Era un bărbat în vârstă, înalt şi 
solid, în rasă, cu o barbă albă şi deasă, cu obrajii puţin roz şi cu ochi al- 
baştri. El nu purta engolpion în închisoare. Aici era un adevărat mărtu- 
risitor al mult suferindei noastre Biserici din catacombe. 

Preoţii care petrecuseră cea mai lungă perioadă în această celulă 
ocupau colţul de lângă bare, separați de un perete de carton de restul 
celulei; acesta era numit „colţul sfânt”, şi aici dormeau unul lângă altul; 
dimineaţa făceau slujba, iar seara slujeau vecernia sau, înainte de o săr- 
bătoare, privegherea de toată noaptea. Ei stăteau în rând pe taburete, şi 
li se alăturau doi sau trei mireni, şi îl ascultau pe cel care slujea, repro- 
ducând cuvintele din memorie cu voce joasă. Ceilalţi deţinuţi se prefă- 
ceau că nu observă nimic. Aici mi-am petrecut primul Paşte în închisoa- 
re. Deşi am fost avertizat de un bun prieten de-al meu să nu mă duc la 
„colţul sfânt”, fapt pentru care puteam primi cu uşurinţă câţiva ani în 
plus la sentinţa mea, totuşi nu am putut să rezist şi am mers acolo când 
părintele Nicolae a început să cânte imnul pascal de început: „Invierea 
Ta, Hristoase, Mântuitorule, îngerii o laudă în ceruri, şi pe noi pe pă- 
mânt ne învredniceşte, cu inimă curată, să Te slăvim”. Alţi preoţi îl susti- 
neau şi, astfel, am avut întreaga slujbă plină de bucurie. Întorcându-mă 
la patul meu, am văzut cât de mulţi deţinuţi îşi mai făceau cruce încă, 
curgându-le lacrimi pe obrajii nebărbieriţi. Toţi cei din celulă urmăriseră 
cu grijă şi în linişte slujba noastră. 

Aici în celulă am cunoscut „viaţa” tovarăşului meu de închisoare, 
părintele Nicolae. El era de statură mijlocie, cu ten închis la culoare, cu 
trăsături destul de aspre, cu ochii negri, la fel şi părul, şi cu o barbă mi- 
că. El era un om simplu, nu un intelectual învăţat, dar cu o credinţă pro- 
fundă şi ferm în mărturisire; şi, astfel, el credea că prin acceptarea cu 
bucurie a muceniciei îşi deschidea pentru sine intrarea în împărăţia ce- 
rurilor. Se născuse în 1896 şi mersese la seminar, dar în 1915 renunţase 
şi, având doar 18 ani, a mers ca voluntar pe front. Revoluţia l-a găsit ca 
sublocotenent. După ce s-a întors de pe front în Voronejul său, a fost 
arestat şi acuzat împreună cu alţii de „conspiraţie” în timpul înfricoşăto- 
rilor ani de Război Civil, şi a fost condamnat la execuţie. Găsindu-se 
într-o celulă comună cu un grup de ofiţeri condamnaţi, el le-a propus 
credincioşilor să citească Acatistul Sfântului Nicolae, făcătorul de mi- 


75 


nuni, apărătorul celor condamnaţi pe nedrept, cu voce tare. Din întâm- 
plare, avea o copie a acatistului la el. Câţiva dintre ofiţeri au fost de 
acord şi s-au dat într-o parte şi au cântat acatistul încet. Un alt grup, evi- 
dent ofiţerii care erau necredincioşi sau care nu erau evlavioşi, nu a luat 
parte la această rugăciune. Şi s-a petrecut o minune extraordinară, care 
a tulburat sufletul tânărului ofiţer Prozorov din temelii: dimineaţa, toţi 
cei care citiseră acatistul au fost salvaţi de la execuţie, dându-li-se în 
schimb diferite termene de detenţie, în timp ce ceilalţi ofiţeri au fost toţi 
împuşcaţi. Prozorov a făgăduit să devină preot imediat ce va ieşi din în- 
chisoare şi, fiind eliberat înainte de a fi trecut prea mult timp, el şi-a îm- 
plinit făgăduinţa. El a fost hirotonit de arhiepiscopul Ioan Pommer, care 
a fost mai târziu omorât cu bestialitate de către teroriştii bolşevici în 
Riga, la 12 octombrie 1934. 

Cu toate acestea, GPU i-a interzis părintelui Nicolae să rămână în 
Voronej, şi el a mers în Petrograd, unde a slujit în Bisericuța Sfântul Ale- 
xandru Nevski, la periferia oraşului, lângă gara Piskareva. 

Odată, unul din liderii comunişti ai Leningradului a venit la el şi 
i-a cerut să-l cunune cu o fată care refuza să trăiască împreună cu el fără 
cununia religioasă. „Biserica dumneavoastră este în pădure, nimeni nu 
va afla”, a spus el, de vreme ce în calitate de comunist ar fi fost exclus 
din Partid pentru cununia religioasă. Părintele Nicolae a fost de acord şi 
i-a spus să se pregătească pentru Sfânta Impărtăşanie înainte. Comu- 
nistul s-a enervat şi a spus: „Voi satisface capriciul unei fete, dar nu voi 
recunoaşte nicio confesiune religioasă. Cunună-ne chiar acum! Voi plăti 
oricât vei vrea, mai mult decât câştigi într-un an. Cât timp sunt în viaţă, 
nimeni nu te va aresta. Până la urmă, sunt membru al Comitetului 
Central al Partidului!” Astfel l-a ameninţat pe părintele Nicolae acel 
membru al Partidului, care era cunoscut în toată Rusia. Dar cel din urmă 
a refuzat şi, astfel, a rămas în nevoi cu familia sa, lipsindu-se de 
oportunitatea de a obţine un puternic apărător la Kremlin. 

În dimineaţa de 4 august, mulţi din celula noastră au fost strigaţi, 
pe coridor, şi ni s-a spus să semnăm cum că citiserăm sentinţele noastre: 
unii au primit cinci ani, alţii, zece. Doar părintele Nicolae nu a fost che- 
mat ca să-şi audă sentinţa. În dimineaţa următoare, în timpul perioadei 
de exerciţii, am aflat, printr-un set complicat de semne, că arhiepiscopul 
Dimitrie, în vârstă de 75 de ani, primise zece ani în închisoarea de izo- 
lare. Nu l-am mai văzut niciodată. 

În ziua următoare, tuturor celor care fuseseră condamnaţi li s-a or- 
donat să meargă la gară şi şi-au luat rămas bun de la noi. Părintele Ni- 
colae nu ştia dacă să se bucure sau să se întristeze. Dacă ar fi fost achitat, 
cel mai probabil ar fi fost eliberat. Dar, curând, totul a devenit mai clar: 
era un alt motiv pentru care fusese uitat când prietenii săi fuseseră tri- 
mişi în altă parte. 

Întreaga zi de 5/18 august, în ajunul Schimbării la Faţă, am încer- 
cat să nu îl părăsesc pe părintele Nicolae, care, odată cu plecarea priete- 
nilor săi, s-a simţit singur. 

Dintre sutele de deţinuţi, cei mai mulţi nu ştiau despre ce era vor- 
ba, iar alţii credeau că acesta era un indiciu că va fi eliberat. El singur a 
slujit, din memorie, întreaga priveghere de toată noaptea a Schimbării la 
Faţă, şi eu am ascultat; alţi mireni, care ascultau de obicei, fuseseră tri- 
mişi deja în lagărele de concentrare — în celule venind alţi deţinuţi. El a 
scos din buzunarul reverendei o fotografie a celor trei fiice ale sale: de 
şase, patru şi doi ani; şi, uitându-se cu drag la ele, mi-a spus: „Cred că 
Domnul nu le va părăsi pe aceste orfane în lumea groaznică a bolşevi- 
cilor”. 

Pregătirile obişnuite pentru noapte au început pe la 9 p.m. Cei mai 
vechi în celulă stăteau întinşi pe paturi, restul, pe mesele şi pe băncile 
formate din taburete, iar nou-veniţii, pe sub mese şi pe sub paturi. Patul 
meu era lângă fereastră, iar cel al părintelui Nicolae se afla lângă gratiile 
care ne separau de coridor. Când toţi se întinseseră, ofiţerul de serviciu a 
apărut pe coridor şi s-a oprit la uşa gratiilor: „Prozorov e aici?” 

„Da, eu sunt!” — a sărit din patul său părintele Nicolae. 

„Nume şi prenume?”, a întrebat ofiţerul, verificându-şi lista. 

„Nicolae Kiriakovici”, a răspuns părintele, îmbrăcându-se. 

„Pregăteşte-ţi lucrurile.” 

Părintele Nicolae a înţeles totul. De multe ori am observat împreu- 
nă cum ofiţerul de serviciu îi chema pe oameni pentru execuţie. 

Părintele Nicolae a început să se îmbrace repede şi să împacheteze o 
cutie legată cu sfoară, în care se aflau „bunurile” sale din închisoare. Eu 
stăteam la celălalt capăt al celulei şi nu puteam ajunge la el prin camera 
care era blocată cu mese, bănci, paturi şi trupuri care stăteau întinse peste 
tot. Dar, din colţul luminat unde împacheta el, puteam vedea clar faţa sa 
curajoasă cu barbă neagră, care strălucea cu o bucurie nepământească. 
Avea 33 de ani, ca Mântuitorul când a urcat pe Golgota. În întreaga came- 
ră s-a făcut linişte şi toată lumea îl privea pe părintele Nicolae. De cealaltă 
parte a gratiilor, ofițerul nu-şi lua ochii de la el. Părintele Nicolae, cu un 
zâmbet vesel, s-a uitat la noi toţi şi a mers repede la gratiile pe care ofiţe- 
rul le-a deschis pentru el. Pe prag, el s-a întors spre noi şi a spus cu voce 
tare: „Domnul mă cheamă la El, şi acum voi fi cu EI. 

În linişte, mişcaţi de mărimea de suflet a acestui păstor modest, 
noi toţi ne-am uitat şi am văzut cum s-au închis gratiile după el şi cum, 
cu pas repede, mergea în faţa ofițerului, care îl urma. Toţi am început să 
vorbim despre părintele Nicolae în şoaptă, cu adâncă simţire. Nu doar 
cei credincioşi, dar şi ateii — troţkişti, menşevici, bandiți şi simpli derbe- 
dei sovietici — au fost însufleţiţi de respect şi sentimente profunde față 
de credinţa lui fermă. 

Arhiepiscopul Dimitrie al Gdovului 
(schiţă iconografică contemporană) 


În următoarea zi de vizită, deţinuţii care s-au întors de la întâlnirea cu 
rudele lor ne-au spus că soțiile preoţilor fuseseră informate despre sen- 
tinţele împotriva soţilor lor. Şi apoi am aflat că părintele Nicolae fusese 
împuşcat în ajunul Schimbării la Faţă, 6 august 1930. 

Soarta episcopului Dimitrie a fost asemănătoare, deşi nu ştim data 
la care a primit cununa de mucenic. După opt ani de detenţie solitară în 
închisoarea de izolare de la Yaroslavl, a fost împuşcat în 1938. 

Sfinţii mucenici care au murit pentru Hristos cu sutele şi cu miile 
în vremurile străvechi au fost cinstiţi de Biserică fără vreo procedură 
specială de canonizare. Asemenea şi astăzi, când pătimitorii fără de nu- 
măr sunt încununaţi cu slava mucenicilor, nimeni nu trebuie să ezite să-i 
recunoască ca sfinţi slăviţi, mijlocitori ai noştri înaintea lui Dumnezeu. 
Fie ca ei să ne întărească acum, când ceasul înfricoşător al încercării cre- 
dincioşiei noastre faţă de Hristos se apropie. 

Sfinţilor mucenici Dimitrie şi Nicolae, împreună cu mulţimea 
nenumărată şi cerească a pătimitorilor din noile catacombe, rugaţi-vă lui 
Dumnezeu pentru noi! 


DELEGAŢIA ISTORICĂ DIN PETROGRAD DIN 1927 
ÎNTÂLNIREA CU MITROPOLITUL SERGHIE 


Infama Declaraţie a Mitropolitului Serghie, prezentată la 16/29 iu- 
lie 1927, a dat o lovitură puternică întregii lumi ortodoxe ruse. Din toate 
colţurile pământului rusesc au răsunat voci de protest ale clerului şi mi- 
renilor. O mulţime de „epistole” au fost trimise Mitropolitului Serghie şi 
copii ale lor au fost trimise prin ţară. Autorii acestor „epistole” îl implo- 
rau pe Mitropolitul Serghie să renunţe la calea pierzătoare pe care o 
alesese. 

După un întreg val de astfel de „epistole” de protest, un şuvoi 
nesfârşit de delegaţii a început să curgă către Mitropolitul Serghie în 
Moscova. 

Una dintre aceste delegaţii fără număr a fost Delegaţia istorică a 
Eparhiei Petrograd, care a venit la Moscova la 27 noiembrie 1927, fiind 
compusă din următorii membri: preasfinţitul Dimitrie Liubimov, epis- 
cop de Gdov (vicar al eparhiei din Petrograd), protopop Victorin Dobro- 
nravov, profesorul I.M. Andreev (eu însumi) şi C.A. Alexeev. Episcopul 
Dimitrie l-a reprezentat pe Mitropolitul Iosif al Petrogradului şi avea cu 
el o lungă scrisoare care fusese semnată de către şapte episcopi care erau 
în Petrograd (printre ei, pe lângă Mitropolitul Iosif şi episcopul Dimitrie, 
mai erau şi episcopul Gavriil, episcopul Ştefan şi episcopul Serghie de 
Narva). Protopopul Dobronravov reprezenta un grup numeros din clerul 
Petrogradului, având şi o scrisoare de la ei, semnată de către protopopul 

profesor F.K. Andreev. Eu reprezentam cercurile academice şi am adus o 
scrisoare de la un grup de academicieni şi profesori de la Academia de 
Ştiinţe, de la Universitate şi de la alte instituţii de învăţământ superior; 
scrisoarea fusese compusă de către profesorul S.S. Avramovici - Bara- 
novski (fost profesor al Academiei Militare de Jurisprudenţă) şi de către 
profesorul M.A. Novoselov (bine cunoscutul publicist şi editor al „Biblio- 
tecii de religie şi morală”, care a locuit apoi în secret în Petrograd şi în 
Moscova). C.A. Alexeev reprezenta masele largi ale populaţiei. 

În ciuda faptului că delegaţia de la Petrograd a ajuns la Moscova 
mai târziu decât multe alte delegaţii care veniseră cu acelaşi scop, a fost 
primită peste rând. Întrevederea delegaţiei cu Mitropolitul Serghie a du- 
rat două ore. 

După ce au intrat la Mitropolitul Serghie, toți membrii delegaţiei 
s-au ridicat şi s-au îndreptat spre el pentru a-i primi binecuvântarea, 
s-au prezentat şi au justificat faptul că veneau ca fii credincioşi ai Bise- 
ricii Ortodoxe. 

Când Mitropolitul Serghie a terminat de citit scrisorile care fusese- 
ră aduse la el (de la episcopat, de la cler şi de la laici), episcopul Dimitrie 
— care avea 70 de ani — a căzut în genunchi înaintea lui şi a exclamat în 
lacrimi: „Vlădica! Ascultă-ne, în numele lui Hristos!” 

Mitropolitul Serghie l-a ridicat imediat din genunchi, l-a aşezat în- 
tr-un fotoliu şi a spus cu o voce fermă şi întrucâtva iritată: „Ce este de 
ascultat? Tot ceea ce aţi scris voi a fost scris de alţii mai înainte şi la toa- 
te acestea am răspuns deja de multe ori în mod clar şi categoric. Ce vă 
rămâne vouă neclar?!” 

„Vlădica — a început episcopul Dimitrie cu voce tremurândă şi cu 
lacrimi îmbelşugate —, la vremea hirotoniei mele mi-aţi spus că trebuie 
să fiu credincios Bisericii Ortodoxe şi, în caz de necesitate, ar trebui să 
fiu pregătit să-mi pun şi propria viaţă pentru Hristos. Iar acum a venit 
un astfel de timp al mărturisirii şi vreau să sufăr pentru Hristos; dar 
Înaltpreasfinţia Voastră, prin Declaraţia dumneavoastră, în locul unui 
drum către Golgota ne propuneţi să păşim pe calea colaborării cu regi- 
mul luptător împotriva lui Dumnezeu, care Îl persecută şi Îl blasfemiază 
pe Hristos; ne propuneţi să ne bucurăm de bucuriile acestui regim şi să 
ne întristăm pentru mâhnirile lui... Conducătorii noştri se luptă să ani- 
hileze religia şi Biserica şi se bucură de distrugerea bisericilor, se bucură 
de succesul propagandei lor anti-religioase. Această bucurie a lor este 
sursa mâhnirii noastre. Înaltpreasfinţia Voastră ne propuneţi să mulţu- 
mim guvernului sovietic pentru atenţia sa faţă de nevoile populaţiei 
ortodoxe. Dar cum se exprimă această atenţie? Prin uciderea a sute de 
episcopi, a mii de preoţi, a milioane de credincioşi. Prin profanarea lu- 
crurilor sfinte, prin batjocorirea sfintelor moaşte, prin distrugerea unui 

număr imens de biserici şi prin închiderea tuturor mănăstirilor. Cu sigu- 
ranţă ar fi fost mai bine dacă nu ne-ar fi acordat o astfel de «atenţie»!” 

„Guvernul nostru” — l-a întrerupt brusc Mitropolitul Serghie pe 
episcopul Dimitrie — „a persecutat clerul doar pentru crime politice”. 

„Aceasta este o calomnie!” — a strigat înfierbântat episcopul Dimi- 
trie. 

„Noi dorim să obţinem o reconciliere a Bisericii Ortodoxe cu regi- 
mul de guvernare”, a continuat cu iritare Mitropolitul Serghie, „în timp 
ce voi luptaţi să evidenţiaţi caracterul contra-revoluţionar al Bisericii... 
Prin urmare, voi sunteţi contra-revoluţionari, în timp ce noi suntem cu 
totul loiali regimului sovietic!” 

„Acest lucru nu este adevărat!” — a exclamat înfierbântat episcopul 
Dimitrie. „Aceasta este o altă calomnie împotriva mărturisitorilor, a mu- 
cenicilor, a celor care au fost împuşcaţi şi a celor care pier în lagărele de 
concentrare şi în exil... Ce faptă contra-revoluţionară a făcut Mitropoli- 
tul Veniamin, care a fost executat? În ce constă «contra-revoluţia» 
Mitropolitului Petru de Krutiţa!?” 

„Şi, în opinia ta, nici soborul de la Karloviţ nu a avut un caracter 
politic?” — l-a întrerupt din nou Mitropolitul Serghie. 

„Nu a fost niciun sobor la Karloviţ în Rusia”, a răspuns liniştit epis- 
copul Dimitrie, „şi mulţi mucenici în lagărele de concentrare nici nu au 
ştiut nimic despre acest sobor.” „Eu personal”, a continuat episcopul Di- 
mitrie, „sunt un om complet apolitic şi, dacă ar trebui să mă acuz la GPU 
pe mine însumi, nu aş putea să-mi imaginez nimic de care să fiu vinovat 
în faţa regimului sovietic. Doar mă mâhnesc şi mă întristez văzând per- 
secuţia împotriva religiei şi a Bisericii. Nouă, păstorilor, ne este interzis 
să vorbim despre aceasta şi păstrăm tăcerea. Dar la întrebarea dacă este 
vreo persecuție împotriva religiei şi a Bisericii în URSS, nu aş putea răs- 
punde altfel decât afirmativ. Vlădica, atunci când v-au propus să scrieţi 
Declaraţia, de ce nu aţi răspuns ca Mitropolitul Petru, că puteţi păstra 
tăcerea, dar nu puteţi spune ceea ce nu este adevărat?” 

„Şi unde este neadevărul?”, a exclamat Mitropolitul Serghie. 

„In faptul că persecuția împotriva religiei — «opiumul poporului», 
conform dogmei marxiste — nu doar că există printre noi, ci a depăşit 
orice limită în cruzime, cinism şi blasfemie!” 

„Ei bine, ne luptăm cu aceasta, a remarcat Mitropolitul Serghie, dar 
ne luptăm legal, şi nu ca cei care sunt contra-revoluţionari... Şi atunci 
când ne vom fi demonstrat poziţia noastră complet faţă de regimul so- 
vietic, rezultatele vor fi încă şi mai vizibile. Probabil că vom fi în stare să 
publicăm, ca o contrapondere la Ateul, mica noastră revistă religioasă...” 

„Aţi uitat, vlădica, a remarcat protopopul Dobronravov, că Biserica 
este Trupul lui Hristos, iar nu un consistoriu, o «mică revistă» sub cen- 
zura regimului ateist!” 

„Nu conştiinţa noastră politică, ci cea religioasă este cea care nu ne 
permite să ne alăturăm Declaraţiei dumneavoastră”, am observat eu. 

„Eu vreau să pătimesc pentru Hristos, iar Înaltpreasfinţia Voastră 
ne propuneţi să renunţăm la EI”, a spus C.A. Alexeev cu amărăciune. 

„Aşadar, voi vreţi o schismă?!” — a întrebat ameninţător Mitropoli- 
tul Serghie. „Nu uitaţi că păcatul schismei nu este spălat nici măcar de 
sângele muceniciei! Majoritatea este de acord cu mine”, a adăugat el 
autoritar. 

„Vocile trebuiesc cântărite, nu numărate, vlădica, am obiectat eu. 
Până la urmă, Mitropolitul Petru, locţiitorul legitim al tronului patriar- 
hal, nu este de acord cu Înaltpreasfinţia Voastră; nici Mitropoliţii Aga- 
tanghel, Chiril şi Iosif; nici alţi luminători, precum Mitropolitul Arsenie, 
arhiepiscopul Serafim de Uglich, arhiepiscopul Pahomie, episcopii Vic- 
tor, Damaschin, Averchie şi mulţi alţii; nici stareţii de la Optina, nici 
deţinuţii de la Solovki...” 

„Adevărul nu este întotdeauna acolo unde este majoritatea, a re- 
marcat protopopul Dobronravov; altfel Mântuitorul nu ar fi vorbit des- 
pre «mica turmă». Şi conducătorul Bisericii nu s-a dovedit întotdeauna 
a fi de partea Adevărului. Este suficient să ne amintim de vremea lui 
Maxim Mărturisitorul.” 

„Prin noua mea politică bisericească, eu salvez Biserica”, a răspuns 
intenţionat Mitropolitul Serghie. 

„Ce spuneţi, vlădica?” — au exclamat cu o singură voce toţi mem- 
brii delegaţiei. „Biserica nu are nevoie de salvare, a adăugat protopopul 
Dobronravov; porţile iadului nu o vor birui pe ea. Înaltpreasfinţia Voas- 
tră aveţi nevoie de salvare prin Biserică.” 

„Am spus aceasta într-un sens diferit”, a răspuns Mitropolitul Ser- 
ghie, oarecum tulburat. 

„Şi de ce, vlădica, aţi poruncit să fie introdusă în Liturghie o rugă- 
ciune pentru regim, în timp ce aţi interzis rugăciunea pentru cei din în- 
chisori şi din exil?” — am întrebat eu. 

„Chiar trebuie să vă reamintesc de bine cunoscutul text de la Apos- 
tolul Pavel privind autorităţile?” — a întrebat Mitropolitul Serghie cu 
ironie. „Cât despre rugăciunea pentru «cei aflaţi în exil», mulţi diaconi 
fac o demonstraţie din asta”. 

„Şi când, vlădica, veţi schimba Fericirile de la Liturghie?” — am 
obiectat eu din nou; „până la urmă, se poate face şi din acestea obiect de 
demonstraţie”. 

„Eu nu alterez Liturghia”, a spus Mitropolitul Serghie, ironic. 

„Şi cine are nevoie de rugăciunea pentru regim? Cu siguranţă regi- 
mul sovietic ateist nu are nevoie de ea. Şi credincioşii ar putea să se roa- 
ge doar în sensul unei cereri «pentru îmblânzirea inimilor împietrite ale 

conducătorilor» sau «pentru luminarea celor care se află în eroare». Dar 
să te rogi pentru un regim anti-creştin este imposibil.” 

„Chiar aşa! Ce fel de Antihrist găsiţi aici?”, a răspuns Mitropolitul 
Serghie, cu un gest dispreţuitor al mâinii. 

„Dar duhul este exact cel al lui Antihrist”, am insistat eu. „Şi ce 
anume a dat naştere acestei rugăciuni? V-au forţat să introduceţi această 
cerere?” 

„Ei bine, eu însumi am găsit că este necesară.” 

„Nu, vlădica, răspundeţi ca înaintea lui Dumnezeu, din adâncul 
conştiinţei voastre pastorale: v-au forţat să faceţi aceasta, precum şi 
celelalte din «noua politică bisericească», sau nu?” 

Această întrebare a trebuit să fie repetată cu încăpățânare şi per- 
sistenţă de numeroase ori, înainte ca Mitropolitul Serghie să răspundă în 
cele din urmă: „Ei bine, ei fac astfel de presiuni asupra unora şi îi forţează, 
dar şi eu gândesc în acest fel”, a conchis grăbit şi înfricoşat. 

„Şi de ce, vlădica, aţi poruncit ca imediat după numele Mitropoli- 
tului Petru să fie pomenit numele Înaltpreasfinţiei Voastre? Am auzit că 
şi acest lucru a fost poruncit de sus, cu intenţia de a omite curând nume- 
le Mitropolitul Petru”. Mitropolitul Serghie nu a răspuns la aceasta. (În 
1936, pomenirea Mitropolitul Petru, care a murit în 1937 sau 1938, a fost 
interzisă.) 

„Şi cine v-a aprobat «sinodul patriarhal temporar»? Şi cine s-a 
ocupat cu numirea şi transferarea episcopilor? De ce a fost mutat împo- 
triva dorinţei sale Mitropolitul Iosif (al Petrogradului) de la turma sa? 
Vlădica, noi ştim că toate acestea sunt făcute de «procurorul superior» 
neoficial al sinodului vostru, agentul secret de poliţie, comunistul 
Tuchkov, împotriva voinţei voastre.” 

„De unde aţi scos toate astea?” — a întrebat Mitropolitul Serghie, 
oarecum tulburat. 

„Toată lumea ştie acestea, vlădica.” 

„Şi de către cine v-aţi înconjurat, vlădica?” a adăugat protopopul 
Dobronravov. „Singur numele episcopului Alexei Simanski (care ulterior 
a ajuns patriarh) este suficient pentru a vă discredita întregul sinod.” 

Mitropolitul Serghie s-a ridicat în picioare şi a spus că se va gândi 
la tot ceea ce spuseserăm şi că va da un scurt răspuns în trei zile. Audi- 
enţa era terminată. În trei zile, Mitropolitul Serghie a dat un răspuns 
scris, repetând în expresii generale şi obscure tezele Declaraţiei sale. 

Delegaţia s-a întors la Petrograd. Şi, la scurtă vreme, a avut loc o 
schismă. Pentru cei care rupeau comuniunea cu Mitropolitul Serghie, 
scrisoarea răspundea cu interdicții; organele poliţiei secrete îl ajutau cu 
cinism. 

Membrii delegaţiei de la Petrograd au fost curând arestaţi şi au su- 
ferit cumplit. Bătrânul episcop Dimitrie a fost pus în secţia de izolare po- 

litică de la Yaroslavl pentru zece ani şi apoi a fost împuşcat. Protopopul 
Dobronravov a fost trimis la un lagăr de concentrare pentru zece ani şi a 
apoi a fost condamnat la încă zece ani fără drept de corespondenţă. Eu 
am fost trimis la lagărul de concentrare de la Solovki. C.A. Alexeev, după 
ce a devenit preot, a fost împuşcat. 

Adevărata Biserică Ortodoxă Rusă a mers în catacombe, unde a ră- 
mas până astăzi ca o cetate nevăzută a Kitejului, păstrându-se ca Mirea- 
să nepătată a lui Hristos. 


SEPARAREA EPISCOPULUI DIMITRIE DE GDOV 
ŞI A CREDINCIOŞILOR DIN PETROGRAD 


Document din 14 decembrie (27) 1927 


În numele Tatălui şi al Fiului şi al Sfântului Duh. 

Aceasta este mărturia conştiinţei noastre (II Cor. 1: 12): nu ne mai 
este îngăduit, fără a păcătui împotriva canoanelor Sfintei Biserici Orto- 
doxe, să rămânem în comuniune eclezială cu substituitorul locţiitorului 
tronului patriarhal, Serghie, Mitropolit de Nijegorod, şi cu sinodul său şi 
cu toţi cei care gândesc ca el. Nu din mândrie — să nu fie aceasta nicioda- 
tă! —, ci de dragul păcii conştiinţei, noi ne dezicem de persoana şi de fap- 
tele fostului nostru conducător, care în mod nelegiuit şi necumpătat şi-a 
depăşit drepturile şi a introdus mare tulburare şi „trufia lumii” în Bise- 
rica lui Hristos, a cărei datorie este să aducă lumina simplităţii şi prino- 
sul înţelepciunii în smerenie celor care doresc să-L vadă pe Dumnezeu 
(din Epistola sinodului african către papa Celestin). 

Şi am decis asupra acestui lucru numai după am primit mărturie 
din mâinile Mitropolitului Serghie însuşi cum că noua direcţie şi orien- 
tare a vieţii bisericeşti ruse pe care el şi-a asumat-o nu este pasibilă de 
nicio schimbare. 

Prin urmare, rămânând prin mila lui Dumnezeu întru toate fii as- 
cultători ai Bisericii celei Una, Sfântă, Sobornicească şi Apostolească şi 
menţinând succesiunea apostolică prin locţiitorul tronului patriarhal Pe- 
tru, Mitropolitul de Krutiţa, noi rupem comuniunea canonică cu Mitro- 
politul Serghie şi cu cei aflaţi în subordinea sa; până la judecata unui 
„Sinod local complet”, anume cu participarea tuturor episcopilor orto- 
docşi, sau până la pocăinţa deschisă şi desăvârşită a mitropolitului în- 
suşi înaintea Sfintei Biserici, noi păstrăm comuniunea în rugăciune doar 
cu cei care păzesc să nu fie încălcate canoanele Părinților... şi ca să nu 
pierdem în mod imperceptibil, încetul cu încetul, libertatea pe care 
Domnul nostru lisus Hristos, Izbăvitorul tuturor oamenilor, ne-a dat-o 

nouă ca un dar liber prin propriul Lui Sânge (Canonul al 8-lea al celui 
de-al Treilea Sinod Ecumenic). Amin. 


Dimitrie, Episcop de Gdov 


SCRISOARE A EPISCOPULUI DIMITRIE DE GDOV, 
CONDUCĂTORUL TEMPORAR AL EPARHIEI PETROGRAD, 
CĂTRE PREOȚII EPARHIEI 
Document din 4 (17) ianuarie 1928 


Dragi părinţi în Domnul, 

Ca răspuns la petiția dumneavoastră din 30 decembrie (pe vechiul 
calendar), care a fost adresată smereniei mele, răspund că vă accept cu 
iubire în comuniune de rugăciune cu mine şi sub conducerea mea arhi- 
păstorească şi vă cer cu dinadinsul sfintele rugăciuni pentru mine, cel 
păcătos, pentru ca Domnul Dumnezeu, după mulţimea harului Său, să 
ne învrednicească să rămânem credincioşi Bisericii cea Una, Sfântă, So- 
bornicească şi Apostolească, acceptând în calitate de conducător al nos- 
tru în ordinea ierarhiei ecleziale pe locţiitorul patriarhal, Petru, Mitropo- 
litul de Krutiţa, până la vremea întrunirii unui Sinod local complet al Bi- 
sericii ruse, la care va fi prezent întregul episcopat activ — adică mărturi- 
sitorii exilați în prezent —, care va justifica prin autoritatea sa sinodală 
modul nostru de a acţiona, sau până când Mitropolitul Serghie îşi va 
veni în sine şi se va pocăi de păcatele sale nu doar împotriva ordinii ca- 
nonice a Bisericii, ci şi împotriva fiinţei ei (blasfemiind sfinţenia erois- 
mului mărturisitorilor ei, aruncând îndoiala asupra convingerilor lor 
creştine, ca şi când ar fi amestecate cu politica), împotriva sinodalităţii 
sale (prin actele sale de coerciţie), împotriva apostolicităţii sale (supu- 
nând Biserica regulilor lumeşti) şi prin ruptura sa interioară — pentru a 
menţine o falsă unitate — de Mitropolitul Petru, care nu i-a dat Mitropo- 
litului Serghie consimţământul pentru ultimele sale acte, începând cu 
epistola (Declaraţia) din 16/29 iulie 1927. Prin urmare, fraților, staţi 
neclintiți şi ţineţi predaniile (II Tes. 2: 15). 


85 


II. 
Părinţii fondatori 
ai Bisericii din catacombe 
şi documentele lor 


Totuşi, teama şi tremurul meu încep să 
crească la gândul că, în timp ce tăria şi zelul 
conducătorilor Bisericii lui Hristos de astăzi sunt 
departe de a rivaliza cu cele ale Apostolilor, ei 
trebuie să se lupte cu duşmani considerabil mai 
puternici şi trebuie să întâmpine obstacole şi difi- 
cultăți mult mai mari în această slujire. 


Mitropolitul Iosif 


Priviţi rănile sângerânde ale captivilor 
absoluți ai iubirii lui Hristos, care îşi purtau 
rănile având pe buze o smerită rugăciune 
pentru călăii lor şi o strălucire nepământească 
pe fețele lor! 


Priviţi toate ororile persecuției, tulbu- 
rările, torturile — toate felurile de chinuri ale 
morții prin care iadul a încercat să îi 
împiedice pe trimişii Celui Răstignit, 
adâncindu-şi prin aceasta propria înfrângere 
şi dizgrație. 


Mitropolitul Iosif 


7. Mitropolitul Iosif al Petrogradului 


ŞI ÎNCEPUTUL BISERICII DIN CATACOMBE 
Comemorat la 15 decembrie (t1938) 


Nu vă temeti de cei ce ucid trupul, iar sufletul nu pot să-l 
ucidă; temeți-vă mai curând de acela care poate şi sufletul şi 
trupul să le piardă în gheenă. (Matei 10: 28) 


În istoria Bisericii lui Hristos au existat mai multe momente criti- 
ce, în care conducătorii oficiali ai unei Biserici locale au căzut din dreap- 
ta credinţă şi, pentru o anumită perioadă, credincioşii au ezitat, neştiind 
pe cine să urmeze sau neştiind unde este de găsit Însăşi Biserica. În ast- 
fel de momente, Hristos Domnul, credincios făgăduinţei Sale că porțile 
iadului nu vor birui Biserica Lui (Matei 16: 18), ridică un atlet care să 
spună adevărul şi să-i atragă pe credincioşi de partea ortodoxiei. La în- 
ceputul perioadei moderne, un astfel de atlet este Sfântul Marcu al Efe- 
sului, singurul dintre ierarhii Bisericii Răsăritene care a condamnat fără 
reţinere necuviosul Sinod şi pseudo-unirea de la Florenţa şi i-a trezit pe 
credincioşii ortodocşi, făcându-i să realizeze că Biserica Romei căzuse în 
erezie, iar cei care s-au unit cu ea se poziţionau prin aceasta în afara 
Bisericii lui Hristos. 

În secolul nostru, când a apărut un duşman al Bisericii şi mai de 
temut, sub forma totalitarismului pseudo-religios al comunismului ate- 
ist, şi când conducătorul Bisericii ruse, Mitropolitul Serghie, a proclamat 
prin Declaraţia sa din 1927 principiul cooperării practice şi ideologice cu 
forțele anti-creştinismului, atunci Dumnezeu a ridicat, în fruntea unei 
adevărate armate de mărturisitori, un atlet în persoana Mitropolitului 
Iosif, ca să se opună şi să acuze această „legalizare” distrugătoare de su- 
flet şi să conducă mişcarea celor credincioşi Bisericii Ortodoxe Ruse în 
catacombe. 

Viaţa Mitropolitului Iosif Petrovici de dinainte de Revoluţie ne este 
în mare măsură necunoscută, deşi trăsăturile ei generale pot fi descope- 
rite în scrierile sale, care au început să apară în presa religioasă rusească 
pe la sfârşitul secolului. Astfel, ştim că s-a născut aproximativ între 1870 
şi 1875, în provincia Novgorod, în teritoriul Tikhvin, care era cunoscut 
pentru icoana făcătoare de minuni a Maicii Domnului, faţă de care viito- 
rul ierarh avea o mare evlavie. În 1899 a fost într-un pelerinaj la Locurile 
Sfinte şi poate că aici scânteia credinţei sale ortodoxe a fost aprinsă în 
flacăra unei dorinţe arzătoare de a sluji Bisericii lui Hristos. 

După ce a petrecut întreaga noapte de 18 spre 19 iunie în Biserica 
Sfântului Mormânt, a ieşit la ivirea zorilor şi, mergând pe străzile pustii 

ale Ierusalimului, a fost cuprins de cele mai nobile simţăminte: „Era atât 
de bine, aşa cum este numai de Paşti, când te întorci acasă de la slujbă, 
arzând de dorinţa de a îmbrăţişa întreaga lume, de a renunţa la pământ 
şi de a zbura undeva departe, foarte departe, în adâncul cerului de necu- 
prins!...” Toată viaţa avea să rămână credincios acestui entuziasm inspi- 
rat de Hristos din tinereţea lui. Peste ani, maturizat de nevoinţele asceti- 
ce şi de suferinţă, acest entuziasm l-a făcut să devină un mărturisitor şi 
un mucenic pentru Hristos şi pentru Biserica Sa cea sfântă. 

Scrierile Mitropolitului Iosif despre diferite aspecte ale vieţii du- 
hovniceşti descoperă o profundă înrădăcinare în literatura patristică şi 
ascetică ortodoxă şi inspirarea sa din textele cărţilor de slujbă ale Biseri- 
cii. În 1901, când era ieromonah, a scris un articol cuprinzător şi precis 
asupra întrebării: „Poate un creştin ortodox — cum anume — să se roage 
pentru creştinii neortodocşi?” La începutul lui 1905, fiind acum arhi- 
mandrit, a publicat lucrarea sa cea mai importantă, o carte întreagă 
compusă din scurte cugetări duhovniceşti cu titlul Sub îmbrățişarea Ta- 
tălui: din jurnalul unui monah. Următoarele fragmente din lucrarea sa 
vor reda o imagine despre sensibilitatea autorului şi vor oferi o perspec- 
tivă exactă asupra chestiunilor duhovniceşti. 

„Necazurile mari curăţă sufletul, precum este curăţit aurul în cup- 
tor, îi dau viaţă, îl fortifică şi îl domolesc. Omul devine mai puţin sensibil 
faţă de necazurile zilnice şi faţă de suferinţele de aici, devine mai calm, 
mai echilibrat, priveşte lumea mai serios şi mai sobru, devine mai puţin 
ataşat de cele pământeşti, însetează mai mult după cele cereşti, veşnice 
şi fără sfârşit.” 

„Omul are multă energie pentru activitate; doar că aceasta trebuie 
să fie trezită. Este trezită prin nevoi, necazuri, prin lupta pentru existen- 
tă, prin dragostea față de Dumnezeu, prin setea de mântuire, prin con- 
ştiinţa fragilităţii vieţii prezente şi a dulceţii vieţii viitoare şi prin toate 
celelalte pe care le învaţă Biserica prin mijloacele pe care le posedă pen- 
tru îndrumarea şi iluminarea fiecărui om care îi este dat...” 

„Cu cât ne încredem mai mult în ajutorul care vine de la oameni şi 
în apărarea altora, cu atât sunt mai departe de noi harul milostiv şi aju- 
torul lui Dumnezeu. Şi acest lucru este firesc: deoarece, până la urmă, 
dacă am primi ajutor de la Dumnezeu atunci când ne aşteptăm să-l pri- 
mim de la om, i-am atribui omului ceea ce este al lui Dumnezeu şi am 
schimba slava lui Dumnezeu cu slava omenească. Prin urmare, Dumne- 
zeu aşază lucrurile astfel încât ajutorul Său devine tot mai evident pen- 
tru noi în măsura în care starea noastră de neajutorare devine mai sigu- 
ră şi mai evidentă şi toată nădejdea noastră rămâne la EI!” 

La scurt timp după 1908, arhimandritul Iosif a fost hirotonit epis- 
cop de Uglich. Cuvântul rostit cu această ocazie, citat mai jos în întregi- 
me, este în mod evident profetic. Pătruns de conştiinţa mişcării crescân- 


90 


de de anarhie şi necredinţă care dizolva deja structura cea mai intimă a 
civilizaţiei ortodoxe ruse şi care era pe punctul de a da naştere hidoasei 
Revoluții, cuvintele tânărului ierarh sună aproape ca un manifest al su- 
fletului Rusiei sfinte, care se confruntă chiar şi astăzi cu armatele unite 
ale satanismului mondial. 


Preasfinţia Voastră, preaînţelepți Arhipăstori! 

În acest moment unic, extrem de important şi cel mai sfânt din 
viața mea, când chemarea Domnului nostru — „urmează-mi Mie” — a 
atins chiar şi marea mea nevrednicie, bucuria şi frica, binecuvântarea 
şi suferința îmbrățişează umilul meu suflet. 

Am înaintea ochilor cetele sfinţilor Apostoli, demnităţile marilor 
ierarhi — cei care au semănat credința şi au păstorit Biserica lui Hris- 
tos pe pământ... De la cei simpli la cei foarte educați, de la cei infirmi la 
cei puternici şi bogaţi în puterea sufletului, ei au oferit şi şi-au pus via- 
ta şi toată puterea lor pe altarul iubirii lui Hristos, s-au dat pe sine ca 
materie acelui Foc sfânt al lui Hristos, prin care întregul univers stră- 
luceşte în har. 

Să ating şi eu acest Foc dătător de har; să îmi ofer şi eu slabele 
mele puteri — sau mai degrabă neputinţe — pe altarul Bisericii Soborni- 
ceşti; să îmi pun şi eu viaţa în cuptorul Flăcării lui Hristos, să aud che- 
marea lui Hristos de a sluji o atât de mare lucrare a lui Dumnezeu şi să 
primesc posibilitatea de a răspunde acestei chemări prin slujirea care 
este cea mai înaltă expresie apostolească de iubire şi devoțiune faţă de 
Cel mai dulce şi dumnezeiesc Ierarh — o, câte motive de bucurie! Este 
îndeajuns aceasta pentru a umple pe cineva cu un simțământ de sin- 
ceră şi negrăită mângâiere şi cu un sentiment gingaş!... 

Cu toate acestea, sursa unei astfel de bucurii şi mângâieri repre- 
zintă în acelaşi timp pentru mine şi o sursă de teamă apăsătoare, de 
nelinişti, de suferințe şi necazuri. Frumusețea izbânzilor apostolilor, 
frumuseţea celei mai înălțătoare expresii a iubirii şi devoţiunii față de 
Mântuitorul, a celei mai înalte slujiri aduse Bisericii lui Dumnezeu pe 
pământ — apar înaintea privirii mele nu ca simple CUVINTE, ci ca fap- 
te adevărate, ca cea mai vie REALITATE, dincolo de înfrumuseţările 
gândului şi ale cuvântului. 

Şi ce nevoinţțe, ce asceză, ce suferinţă nu ne-au fost date de aceas- 
tă realitate ca exemplu şi ca întărire! Priviţi rănile sângerânde ale cap- 
tivilor absoluți ai iubirii lui Hristos, care îşi purtau rănile având pe bu- 
ze o smerită rugăciune pentru călăii lor şi o strălucire nepământească 
pe fetele lor! Priviţi toate ororile persecuției, tulburările, torturile — 
toate felurile de chinuri ale morţii prin care iadul a încercat să îi împie- 
dice pe trimişii Celui Răstignit, adâncindu-şi prin aceasta propria în- 
frângere şi dizgrație. 

Având în minte toate acestea — lucruri mari şi minunate nu după 
standardele omeneşti, dar prin care a fost întemeiată Biserica lui Hris- 
tos, mare şi puternică până acum —, fără să vreau mă întreb: este oare 
posibil să fiu până şi eu capabil de a îndura toate acestea? Este posibil 
să am şi eu destulă statornicie, destul curaj, ca să stau în aceeaşi dem- 
nitate cu astfel de exemple ale puterii lui Dumnezeu şi ale tuturor celor 
care sunt făcute prin puterea iubirii lui Dumnezeu faţă de om şi prin 
iubirea omului faţă de Dumnezeu?... 

Totuşi, teama şi tremurul meu încep să crească la gândul că, în 
timp ce tăria şi zelul conducătorilor Bisericii lui Hristos de astăzi sunt 
departe de a rivaliza cu cele ale Apostolilor, ei trebuie să se lupte cu 
duşmani considerabil mai puternici şi trebuie să întâmpine obstacole şi 
dificultăţi mult mai mari în această slujire. Sfinţii Apostoli, până la ur- 
mă, au avut împotriva lor o luptă ferventă — deşi direcționată în mod 
greşit — pentru adevăr, în timp ce noi, în vremurile noastre, trebuie să 
ne înfruntăm cu o îndărătnică RESPINGERE A ADEVĂRULUI şi chiar 
şi a ideii unui Dumnezeu viu şi a importanţei Sale vitale pentru inima 
omului. Cu toate părţile lor negative, cu toate insuficienţele şi erorile 
lor, păgânismul şi iudaismul antichităţii erau totuşi o căutare sinceră a 
lui Dumnezeu, o dorinţă sinceră de a-l sluji Lui, o exemplificare vie şi 
activă a setei de comuniune cu El. Dar necredința de astăzi, toate for- 
mele posibile de eroare şi agitaţie — cei învățați şi cei analfabeți, anti- 
religioşi şi anti-morali — şi întreaga viaţă publică de astăzi, nu expri- 
mă ele în om o profundă rea-voinţă de a nu-L cunoaşte pe Dumnezeu, o 
rea-voinţă de a nu admite nici măcar existenţa Lui, iar pe de altă parte 
dorința de a se debarasa complet de El, de a se descurca fără El, de a 
trăi numai din cuceririle minţii umane trufaşe şi din cele ale culturii? 

In astfel de vremuri dureroase, când acceptarea cu supunere a 
noii slujiri a Bisericii lui Hristos a adus asupra mea voința lui Dumne- 
zeu, cu toată smerenia vă implor, preaînţelepți păstori, să aduceți asu- 
pra mea prin rugăciunile voastre arhiereşti puterea de la Dumnezeu ca 
să lucrez în mod cuviincios în această mare slujire. Fie ca atotputerni- 
cul har al Duhului lui Dumnezeu să coboare peste creştetul celui ascul- 
tător chemării lui Dumnezeu şi să facă în mine, care sunt nevrednic, 
voia şi puterea Sa. Amin. 


Odată cu venirea revoluţiei, forțele necredinţei, a căror putere ie- 
rarhul o ştia foarte bine, s-au dezlănţuit cu toată furia asupra pământu- 
lui rusesc şi, în special, asupra Bisericii Ortodoxe, a cărei simplă existen- 
tă era o ameninţare pentru programul bolşevic şi un reproş făcut con- 
ştiinţei care mai rămânea în agitaţii atei. Cât timp Patriarhul Tihon a ră- 
mas în viaţă, Biserica a avut un centru vizibil de unitate. Chiar şi atunci 
când patriarhul a fost închis, când apostaţii „Bisericii Vii” au luat în stă- 

pânire majoritatea bisericilor ortodoxe din Rusia, iar Biserica „progre- 
sistă” a Constantinopolului dăduse un prestigiu internaţional acestei si- 
nagogi a lui satan, recunoscând-o ca Biserica Ortodoxă a Rusiei, cei cre- 
dincioşi, prin faptul că au rămas credincioşi patriarhului, au rămas orto- 
docşi, şi credincioşia lor faţă de patriarh a devenit testul de verificare a 
ortodoxiei lor; şi acest fapt mai mult decât orice altceva a diminuat pute- 
rea „Bisericii Vii”. 

Dar, odată cu moartea Patriarhului Tihon, în 1925, situaţia a deve- 
nit mult mai neclară. În condiţii de persecuție era imposibilă adunarea 
unui sinod pentru alegerea unui nou patriarh; prevăzând acest lucru, Pa- 
triarhul Tihon a desemnat trei ierarhi, unul dintre aceştia (oricare din ei 
nu s-ar fi aflat în închisoare sau sub interdicţie) trebuind să devină Lo- 
cum Tenens al tronului patriarhal la moartea lui şi să menţină unitatea 
externă a Bisericii. Dintre aceşti trei ierarhi, doar unul — Mitropolitul 
Petru de Krutiţa — era liber în momentul morţii patriarhului, şi a fost ac- 
ceptat, printr-un act special, semnat de mai mult de cinzeci de episcopi, 
în calitate de conducător al Bisericii ruse. La rândul său, Mitropolitul 
Petru a desemnat trei „substituţi” pentru poziţia de Locum Tenens, în 
caz că ar fi fost şi el arestat sau omorât, unul dintre aceştia fiind Mitro- 
politul Iosif (în acea perioadă, arhiepiscop de Rostov), iar un altul, Mi- 
tropolitul Serghie (mai târziu „Patriarh”). Mitropolitul Petru a fost ares- 
tat peste cinci luni pentru refuzul de a fi semnat o declaraţie care să fi 
dat pe mâna regimului ateist libertatea internă a Bisericii. Din 1925 până 
în 1927, niciun candidat nu a fost capabil să-i ia locul pentru mai mult de 
câteva luni înainte de a fi închis, şi a devenit un fapt evident că guvernul 
sovietic nu se va linişti până când nu avea să găsească sau nu va reuşi să 
forţeze un ierarh să semneze un document pe placul regimului. Acest ie- 
rarh a fost găsit în persoana Mitropolitului Serghie, care în 16/29 iulie 
1927, după ce a fost eliberat după mai multe luni de închisoare, a făcut 
publică infama Declaraţie care l-a făcut pe el şi pe cei care l-au urmat 
agenţii în fapt ai Statului sovietic. Publicând Declaraţia în 19 august, 
ziarul oficial sovietic Izvestia a specificat că „partea vizionară a clerului 
se afla deja pe acest drum încă din 1922”, referindu-se la „Biserica Vie”. 
Astfel a reuşit regimul ateist să introducă „înnoirea” chiar în Biserica Pa- 
triarhală, iar rezultatul a fost protestul decisiv al ierarhilor Bisericii ruse, 
care, când au văzut că Mitropolitul Serghie era în mod clar hotărât să-şi 
impună voinţa sa în întreaga Biserică, curând au început să întrerupă 
comuniunea cu el. 

Astfel a devenit imediat clar că Declaraţia se afla în contradicţie 
flagrantă cu al 34-lea Canon Apostolic, fiind proclamată „fără consimţă- 
mântul tuturor” episcopilor, fiind doar lucrarea lui Serghie dictată de re- 
gimul ateist; şi, prin urmare, singura posibilitate pentru Serghie era ace- 
ea de a retracta Declaraţia în faţa unei astfel de copleşitoare dezaprobări 

a confraţilor săi ierarhi. Cu toate acestea, în loc să facă astfel, ca şi când 
ar fi vrut să dovedească faptul că nu mai considera necesară opinia Bise- 
ricii, ci că devenise unealta supusă a regimului, el a început, împreună 
cu „Sinodul” său necanonic, a cărui formare depăşea cu mult atribuţiile 
sale de înlocuitor al locţiitorului patriarhal, un transfer nemaiîntâlnit de 
episcopi dintr-un scaun episcopal în altul şi i-a suspendat pe cei care nu 
erau de acord cu el, fondând astfel docila Biserică „Sovietică”. 

Mitropolitul Iosif, ca unul dintre primii care au protestat împotriva 
Declaraţiei, a fost imediat „transferat” din Petrograd, eparhie în care nu 
avea să revină decât în septembrie 1926. Printr-un act al „Sinodului” din 
19 octombrie 1927, „Mitropolitul Iosif este considerat transferat în Epar- 
hia Odessa, şi i se sugerează să nu fie tentat de facila posibilitate de a lo- 
cui în Rostov, lucru care ar cauza tulburare atât printre credincioşii din 
Leningrad, cât şi printre cei din Rostov...” Ca răspuns, Mitropolitul Iosif 
a citat acele canoane care interzic transferul inutil al episcopilor din oraş 
în oraş şi a afirmat, citând canoanele: „Chiar dacă am permis să mi se fa- 
că un astfel de lucru contrar Sinodului Sfinţilor Părinţi, acest ordin tot 
mai poate fi considerat «a fi complet invalid», iar cel care a fost îndepăr- 
tat poate «să revină» la propria sa Biserică”. Lăsând cazul său pe seama 
„judecății lui Dumnezeu”, el a refuzat să se mute. 

În acel moment, în toamna lui 1927, Mitropolitul Iosif încă mai 
considera cazul său ca unul personal, şi, aşa cum afirmă într-unul din 
„Documentele” care urmează, era pregătit să se retragă cu ruşine şi sub 
interdicţie pentru a nu fi în comuniune cu Serghie, dar nu avea nicio in- 
tenţie de a se implica într-o „schismă”. 

Cu toate acestea, curând a devenit clar că situaţia lui nu era decât o 
mică parte dintr-o chestiune care convulsionase întreaga Rusie Ortodo- 
xă. Episcopii care se mai aflau încă în liberate şi erau capabili să judece 
această chestiune au ajuns la concluzia că Serghie însuşi devenise schis- 
matic prin Declaraţia sa şi prin actele sale arbitrare îndreptate împotriva 
Bisericii şi s-au grăbit să-şi declare separarea de el, la sfârşitul lui 1927 şi 
începutul lui 1928. În toată această perioadă, Mitropolitului Iosif nu i se 
permitea de către autorităţi să-şi ocupe scaunul episcopal de la Petro- 
grad (Leningrad), dar în decembrie 1927 dăduse deja binecuvântarea 
episcopilor săi vicari să se îndepărteze de Serghie; şi, fiind el însuşi în 
Rostov, a semnat, împreună cu Mitropolitul Agatanghel şi cu alţi ierarhi 
din regiunea Yaroslavl, o epistolă adresată Mitropolitului Serghie în 6 fe- 
bruarie 1928, în care era declarată separarea lor de el până când acesta 
nu va fi arătat pocăință pentru greşelile sale, recunoscând în acelaşi timp 
în calitate de cap al Bisericii pe Mitropolitul Petru, care fusese exilat. 

În această perioadă, Petrogradul devenise centrul protestului Bise- 
ricii împotriva lui Serghie şi se putea găsi cu greu un suflet ortodox în 
fosta capitală care să nu fi fost neliniştit de întrebarea pe cine să urmeze. 

Mulţi au refuzat pentru o vreme să primească Împărtăşania în vreo bise- 
rică, nefiind siguri ale cui Taine sunt valide sau unde se găsea Biserica 
lui Hristos. După semnarea epistolei arhiepiscopilor din Yaroslavl, 
Mitropolitul Iosif a păşit curajos în lupta pentru Biserică şi a dat binecu- 
vântare clerului şi credincioşilor din Petrograd să-i urmeze exemplul de 
a se separa de Serghie, oferindu-şi îndrumarea duhovnicească şi purta- 
rea de grijă faţă de această mişcare şi încredințând conducerea Eparhiei 
din Petrograd vicarului său, sincer oponent al lui Serghie, episcopul 
Dimitrie al Gdovului. Binecuvântând „buna hotărâre a zeloţilor pentru 
adevărul lui Hristos”, el s-a rugat „ca Domnul să ne păzească pe toţi în 
unire şi sfântă statornicie a duhului în noua încercare la care este supusă 
Biserica”. 

Dar împotriva armelor duhovniceşti ale ostaşilor lui Hristos, cel 
rău adunase toate forţele primului regim satanist al lumii. Interdicţiile 
impuse de Mitropolitul Serghie erau semnul pentru Poliţia politică so- 
vietică de a purcede la arestarea şi exilarea episcopilor protestatari; nici 
dintre cei care frecventau bisericile „legale” ale lui Serghie nu au fost 
cruţaţi mulţi de către autorităţi, iar rezultatul cel mai important al politi- 
cii „serghianismului” — pentru a cita cuvintele, născute dintr-o experien- 
tă amară, folosite patruzeci de ani mai târziu în interiorul URSS-ului de 
către Boris Talantov — era acela că „acţiunile Mitropolitului Serghie nu-i 
salvau decât propria lui piele”. O noapte întunecată de suferinţă ispăşi- 
toare s-a aşternut peste pământul rusesc şi peste credincioşi. „Serghia- 
nismul” a fost respins de credincioşi deoarece — şi aici îl cităm încă o da- 
tă pe Talantov — „pe la începutul celui de-al Doilea Război Mondial... cea 
mai mare parte dintre acele biserici care rămăseseră nu îl recunoşteau 
pe Mitropolitul Serghie.” Din cei 100 de episcopi cunoscuţi ca fiind ră- 
maşi în viaţă în 1943, Serghie nu a putut să găsească decât 18 (şi unii 
dintre aceştia erau de curând hirotoniți) care să-l aleagă „patriarh” în 
acel an. 

Mitropolitul Iosif, prin cuvintele şi faptele sale hotărâte şi prin po- 
ziţia sa — era unul dintre înlocuitorii locţiitorului tronului patriarhal — a 
devenit în fapt conducătorul mişcării separatiste, acţionând în numele 
locţiitorului exilat, Mitropolitul Petru, a cărui atitudine potrivnică ser- 
ghianismului nu va fi cunoscută decât după o perioadă de timp. Atât de 
puternice erau influenţa şi exemplul Mitropolitului Iosif, încât toţi cei 
care l-au urmat au fost numiţi „iozefiţi” şi, până astăzi, toţi cei care apără 
patriarhia lui Serghie numesc această mişcare a celor zeloşi pentru orto- 
doxie „schisma iozefită”. 

Au fost „serghianişti” atunci, aşa cum sunt şi astăzi, care, chiar în 
timp ce admit că cele mai bune elemente din cler şi dintre credincioşi au 
trecut de partea „iozefiţilor”, îi acuză şi îi condamnă pentru „mândria” 
lor de a crede că ei reprezintă adevărată Biserică Ortodoxă a Rusiei. Afir- 

maţiile Mitropolitului Iosif, este adevărat, sunt deosebit de sincere, ab- 
solut necompromiţătoare în vreun fel şi necruțătoare faţă de toţi. Poate 
cei care găsesc „mândrie” în astfel de cuvinte sunt pur şi simplu incon- 
ştienţi de cât de critică este chestiunea în discuţie. Când Biserica este 
trădată şi credincioşii sunt conduşi în direcţii greşite, nu mai este timp 
pentru complimente şi „dialoguri” politicoase şi nici pentru a pune „înţe- 
legerea compătimitoare” mai presus de adevăr. Pentru sufletele curajoa- 
se, cunoaşterea faptului că fiecare cuvânt poate aduce închisoarea şi 
moartea nu face decât să le mărească îndrăzneala de a spune adevărul 
fără cosmetizări. Şi astfel a fost întotdeauna în Biserica lui Hristos; neîn- 
fricaţii ei apărători sunt cântaţi ca atleți în imnele de cinstire ale Biseri- 
cii. În mod deosebit, polemica dreaptă a Mitropolitului Iosif şi a celor 
care îl urmau a reapărut în Uniunea Sovietică în scrierile lui Boris Talan- 
tov (a se vedea capitolul 33 din această carte) şi a altor critici sinceri ai 
ierarhiei serghianiste. În comparaţie cu acestea, criticile serghianismului 
din diaspora rusească sunt destul de blânde şi înţelegătoare. 

Curând a fost arestat şi Mitropolitul Iosif şi a fost trimis în exil în 
Asia Centrală. Chiar şi în exil şi în închisoare, autorităţile persecutau re- 
ligia şi interziceau serviciile liturgice; aşa se face că, pe întreg pământul 
Rusiei, în acest vast câmp de concentrare, în perioada de după 1927, „io- 
zefiţii” au fost transformați într-o Biserică din catacombă. Adevărata 
măsură a faptelor eroice şi a suferințelor acestei Biserici vor deveni cu- 
noscute doar în Ziua Domnului. Dar chiar şi înainte de mult aşteptatul 
moment, este posibil să fie întrezărite unele fragmente din istoria ei. Ur- 
mătoarea mărturie a fost scrisă de către Natalia V. Urusova, care a reuşit 
să fugă din Uniunea Sovietică în timpul celui de-al Doilea Război Mon- 
dial şi a murit în 1968 în New York. 

„In august 1936 locuia în Alma Ata (Asia centrală) tânărul arhi- 
mandrit Arsenie. De la el am aflat pentru prima dată că există o Biserică 
secretă în catacombă, condusă de către Mitropolitul Iosif al Petrogradu- 
lui şi organizată de el cu binecuvântarea Mitropolitului Petru de Krutiţa, 
cu care a avut legături secrete când s-a aflat în exil în Chemkent, la 100 
de mile de Alma Ata. Arhimandritul Arsenie fusese hirotonit de către 
mitropolit şi avea şansa de a-l susţine material, câştigându-şi existenţa 
din confecţionarea manechinelor şi a unor diferite articole mici pentru 
muzee. El avea o biserică sub pământ, în adâncime, în care slujeau el şi 
Mitropolitul Iosif. Mitropolitul sfinţise această biserică în secret, cu oca- 
zia uneia dintre rarele sale vizite în Alma Ata. Părintele Arsenie reuşise 
să scoată biserica la suprafaţă, după o muncă grea şi lungă. 

Noi îl respectam foarte mult pe arhimandritul Arsenie, mai ales 
pentru faptul că era iubit de către Mitropolitul Iosif şi prin el aveam 
legătură cu cel din urmă. Ín acea perioadă, mitropolitul locuia în Chem- 
kent. Înainte de aceasta, chiar de la începutul exilului, el locuise în micul 

orăşel Aulieta, unde nu i se permisese să locuiască într-o cameră, ci fuse- 
se plasat într-un grajd cu animale, patul său fiind separat de animale 
printr-un gard de bețe. 

Biserica săpată în pământ se afla sub apartamentul arhimandritu- 
lui Arsenie. Intrarea se făcea printr-o uşă ascunsă, acoperită de un co- 
vor. Partea de deasupra se dădea la o parte, iar sub ea se afla o scară care 
ducea în pivniţă. Într-un colţ al pivniţei se găsea o deschizătură în pă- 
mânt, care era acoperită cu pietre. Pietrele se dădeau la o parte şi stând 
pe vine trebuia să te târăşti trei paşi înainte — acolo se afla intrarea în 
mica biserică. Se găseau multe icoane şi ardeau candele. Mitropolitul Io- 
sif era foarte înalt şi, cu toate acestea, în prezenţa mea a călătorit de do- 
uă ori până aici în secret şi a intrat în biserică. 

Această biserică îţi dădea o stare duhovnicească deosebită, dar nu 
ascund faptul că frica de a fi descoperiţi în timpul slujbei, îndeosebi 
noaptea, era greu de stăpânit. Atunci când câinele cel mare aflat în lanţ 
în curte începea să latre — chiar dacă lătratul era înăbuşit, totuşi se auzea 
sub pământ —, toată lumea aştepta să audă strigătul şi lovitura în uşă a 
GPU-ului. Tot anul 1936, până în septembrie 1937, totul a fost în ordine. 
Fiul meu cânta aici împreună cu o călugăriţă. Pe 26 august, Mitropolitul 
Iosif a venit şi ne-a onorat cu vizita sa chiar de ziua numelui meu. 

Ce om al rugăciunii, minunat, smerit şi de neclintit! Aceste trăsă- 
turi se reflectau pe chipul şi în ochii săi ca într-o oglindă. Foarte înalt, cu 
o barbă mare, albă şi cu un chip extrem de blând, îi atrăgea pe toţi şi fă- 
cea pe oricine să îşi dorească să nu se mai despartă niciodată de el. Hai- 
nele monahale erau ascunse, la fel şi părul său; altfel ar fi fost arestat 
imediat, chiar în mijlocul străzii, de vreme ce era supravegheat şi nu 
avea voie să călătorească. El însuşi a spus că Patriarhul Tihon, imediat 
după alegerea sa, a vrut să-l desemneze pe el ca primul său înlocuitor. 
Dintr-un oarecare motiv, acest lucru nu fusese notat nicăieri în istoria 
instituirii funcţiei de Locum Tenens. El l-a recunoscut pe Mitropolitul 
Petru de Krutiţa în calitate de conducător legitim al Bisericii şi, până la 
arestul său din septembrie 1937, a avut legături secrete cu el, chiar şi 
atunci când circulau peste tot zvonuri cum că Mitropolitul Petru ar fi 
murit. Mitropolitul Iosif a rămas la ceai cu noi mai mult de o oră. Despre 
perioada sa de exil de aproape zece ani, el a spus că îi fusese extrem de 
greu. Locuise într-o cocină de porci într-o magazie, dormise pe scânduri, 
despărţit de porci prin câteva bețe. In astfel de condiţii a suportat frigul 
şi căldura, pe orice fel de vreme, şi aerul irespirabil. Odată, un şarpe, 
agăţat de un băț din acoperiş, s-a târât în jos chiar pe capul lui. Se pare 
că aceste condiţii erau cauza bolii sale. Uneori suferea cumplit din cauza 
unui ulcer intestinal, sau probabil că avea o tumoră intestinală, poate 
canceroasă, şi urma un regim pe care arhimandritul Arsenie îl ajuta să-l 
ţină. Suferea orice ca un drept, iar atunci când povestea persecuțiile sale 

Mitropolitul losif al Petrogradului 


o făcea deoarece noi toţi ne aminteam de cruzimile GPU. Părintele Arse- 
nie a povestit despre o formă de tortură şi de batjocură. «Atunci când ne 
duceau prin Siberia, era un ger cumplit. În tren exista un vagon-cadă. Ei 
ne-au mânat, complet goi, prin vagoane până la vagonul unde se afla ca- 
da. Cu mare bucurie ne-am înmuiat în apa fierbinte şi ne-am încălzit un 
pic, vagoanele fiind aproape neîncălzite. Fără a ne fi dat ceva pentru a ne 
şterge, având părul ud, ne-au mânat înapoi. Pe platforma de metal din- 
tre vagoane ne opreau în mod deliberat, iar picioarele noastre ude în- 
gheţau lipindu-se de metal. La comanda de a porni din loc, ne smulgeam 
cu sânge degetele îngheţate ale picioarelor...» 

Ziua următoare, după ce stătuse peste noapte cu părintele Arsenie, 
mitropolitul s-a întors la locul său. Acum avea alte condiţii. După mulţi 
ani, i se permisese să-şi găsească un apartament pentru sine în Chem- 
kent. Arhimandritul Arsenie îi aranjase un apartament în care să poată 
trăi în linişte, se îngrijea de mâncarea sa, nu doar ca aceasta să fie sufi- 
cientă, ci şi pentru a-şi putea ţine regimul. Mai întâi o ţiteră şi apoi o ar- 
monică au fost obţinute pentru el, lucruri care erau o bucurie pentru mi- 
tropolit, care era un bun muzician. El punea psalmii pe note şi îi cânta. 

Pe 23 septembrie 1937, peste tot în cartierul Alma Ata, în întreg 
Kazahstanul, toţi cei din clerul bisericilor iozefite din catacombe au fost 
arestaţi, după ce îşi ispăşiseră perioada de exil pentru refuzul de a recu- 
noaşte bisericile sovietice. Toţi au fost condamnaţi la încă zece ani fără 
drept de corespondenţă şi, aşa cum am descoperit mai târziu, Mitropoli- 
tul Iosif se afla şi el printre ei. Arhimandritul Arsenie a fost şi el arestat. 
După arestul fiului meu, care era lângă mine, eu am alergat la părintele 
Arsenie chiar la ivirea zorilor şi, ajungând la casa lui, am văzut un auto- 
mobil cu un membru GPU care mergea la el. Din fericire, nu m-au văzut. 
Biserica din catacombe a părintelui Arsenie a fost descoperită. Din lipsă 
de precauţie, el a descoperit la un moment dat secretul său unui om în 
vârstă, respectabil în aparenţă, care s-a dovedit a fi un agent al GPU. La 
revenirea mea în Moscova, după cei trei ani de exil voluntar împreună cu 
fiul meu, am aflat curând de existenţa, şi aici, a bisericilor iozefite secre- 
te — adică nu biserici, ci slujbe în camere secrete, unde uneori se adunau 
douăzeci, douăzeci şi cinci de oameni. Slujba avea loc în şoaptă, credin- 
cioşii fiind sub un control strict, pentru a se evita posibilitatea trădării. 
Oamenii veneau de obicei la răsăritul soarelui, după un semnal hotărât. 
Cei mai mulţi loveau uşor burlanul de lângă o fereastră, unde cineva 
stătea şi asculta. 

Până la sosirea nemților în Mozaisk în 1941, eu am trăit în pace în 
acest oraş şi am mers la slujbele din catacombe în Moscova.” 

La sfârşitul anului 1938, Mitropolitul Iosif a fost împuşcat de un 
pluton de execuţie pentru „crima” de a-i fi încurajat pe preoţii călători. 
Cu mulţi ani înainte de acest moment, el s-a pregătit sufleteşte pentru 

propria sa mucenicie. El a scris în Jurnalul unui monah, într-un frag- 
ment publicat în septembrie 1905: 

„Iubiţi pe vrăjmaşii voştri (Luca 6: 35). Să spui aceasta este uşor, 
dar cât este de dificil să faci aceasta. Este un lucru mult mai înalt decât 
să-ţi iubeşti aproapele. Este supremul triumf al iubirii, este adevărata 
esenţă şi cea mai sublimă expresie... Pentru ca inima cuiva să ardă de iu- 
bire faţă de duşmanul său este nevoie de o stare duhovnicească specială, 
plină de har, de o înrâurire cerească a inimii: trebuie să fie acea calitate 
inexprimabilă şi de nedescris care a umplut din plin sufletul primului 
mucenic Ştefan atunci când, fiind lovit cu pietre, cu faţa strălucind ca a 
unui înger, s-a rugat pentru ucigaşii săi: Doamne, nu le socoti lor păca- 
tul acesta (Fapte 7: 6). O, în acest mare moment, cât de puţin loc îşi gă- 
seau cele pământeşti în el! Ce erau cei care îl executau pentru el? Inain- 
tea lui erau cerurile deschise, Fiul lui Dumnezeu la dreapta Tatălui; slava 
cerească i-a umplut sufletul şi l-a cuprins o stare de extaz neînţeleasă, 
iar cei care îl executau, cu răutatea lor vrednică de plâns, nu doar că nu 
au putut să împiedice aceasta, ci chiar au asistat neputincioşi; în acest 
moment, ei erau ca şi când ar fi fost binefăcătorii lui, grăbindu-i despăr- 
țirea de trup şi cufundarea sufletului său în acest ocean de extaz ceresc şi 
de binecuvântare... Într-un asemenea moment, putea oare cel care sufe- 
rise acele torturi să strige altfel decât cu o voce plină de triumful suprem 
al iubirii pentru duşmani?” 

Exemplul acestui neînfricat mărturisitor şi atlet al Bisericii lui 
Hristos nu a fost în zadar. După Patriarhul Tihon însuşi, numele Mitro- 
politului Iosif apare ca un simbol al integrităţii şi al autenticităţii ortodo- 
xiei Bisericii ruse. Chiar şi după o jumătate de secol de persecuții, teroa- 
re şi trădare, adevărata Biserică a Rusiei, deşi ascunsă, nu era învinsă. 
Astăzi, Biserica din catacombe poate fi numită în mod corect biserica 
„tihoniţilor” sau a „iozefiţilor”; dar, mai exact, ea este cunoscută, chiar şi 
autorităţilor sovietice, ca „adevărata Biserică ortodoxă”. În următoarea 
descriere sovietică, luată din Dicţionarul ateist (Moscova, ediţia 2, 1966) 
— un ghid practic pentru agitatorii anti-religioşi —, se poate vedea, dinco- 
lo de exagerările şi producţiile minţii sovietice, adevărata şi mărturisi- 
toarea Biserică ortodoxă a Rusiei de astăzi. Se poate observa că sovieticii 
înşişi sunt conştienţi de continuitatea istorică confuză; deoarece ei 
datează „adevărata Biserică ortodoxă” în perioada 1922-1926, adică în 
perioada Patriarhului Tihon şi a celor care l-au urmat; în timp ce „ser- 
ghianiştii”, aşa cum a observat în mod clar Izvestia în 1927, îşi au origi- 
nea în „Biserica Vie” din aceeaşi perioadă. 

„ADEVĂRATA BISERICĂ ORTODOXĂ (ABO): O sectă ortodoxă- 
monarhistă, apărută în anii 1922-1926, care a fost organizată în 1927, 
când Mitropolitul Serghie a proclamat principiile unei relaţii loiale faţă 
de autoritatea sovietică. Elemente monarhiste, unite în jurul Mitropoli- 

tului Iosif (Petrovici) de Leningrad, sau iozefiţi, au stabilit în 1928 un 
centru de conducere al ABO şi au unit toate grupurile şi elementele care 
se manifestaseră împotriva ordinii sovietice. În ţară, ABO avea susțină- 
tori printre cei aflaţi în gulaguri şi împreună cu elementele anti-sovietice 
ei s-au manifestat împotriva colectivizării şi au organizat acte teroriste 
împotriva Partidului şi a activităţilor sovietice, revolte etc. Avea sub con- 
ducere în mediul rural o mulţime de călugări şi călugăriţe, care se plim- 
bau din loc în loc prin sate, vehiculând idei anti-sovietice. ABO a fost o 
organizaţie monarhist-revoluţionară amplu ramificată. Ea cuprindea 613 
preoţi şi călugări, 416 ţărani înstăriți, 70 de foşti oficiali ţarişti şi ofițeri. 
Cei mai fanatici membri, femeile nebune, dându-se drept profeti, sfinte 
şi vindecătoare, membre ale familiei imperiale, împrăştiau idei mo- 
narhiste, conduceau propaganda împotriva conducerii Bisericii Orto- 
doxe şi îi îndemnau pe oameni să nu se supună legilor sovietice. 

Caracteristici de bază ale sectei: (1) respingerea Bisericii Ortodoxe 
condusă de patriarh, ca fiind „vândută lui antihrist” şi lumii; (2) recu- 
noaşterea canonică doar a celor care fuseseră hirotoniți de urmaşii lui 
Tihon; (3) acceptarea riturilor ortodoxe; (4) răspândirea ideii asupra 
apropierii sfârşitului lumii; (5) cultul membrilor familiei imperiale Ro- 
manov: portretele lor sunt păstrate ca obiecte sfinte, iar credincioşii în 
secret se prosternează în faţa lor; (6) însuşirea numelor tarilor şi a rude- 
lor lor de către liderii sectei; (7) păstrarea şi propagarea literaturii mo- 
narhiste contra-revoluţionare; (8) înfiinţarea bisericilor din catacombe 
şi a mănăstirilor în case. Instituţia preoţiei este păstrată, dar, în multe 
situaţii, anumite rituri sunt îndeplinite de simpli credincioşi. În marile 
sărbători religioase, membrii sectei se întâlnesc la aşa-numitele surse 
(lacuri, izvoare şi altele asemenea), unde propaganda este susţinută de 
diferite tipuri de înainte-văzători, prevestitori, oameni nebuni, proşti 
sfinţi, care se bucură de un respect deosebit în cadrul sectei. Luptându-se 
să îi separe pe membrii sectei de influenţa realităţii sovietice, liderii sectei, 
pentru a-i speria pe credincioşi, se folosesc de mitul lui Antihrist, care se 
presupune că ar domni în lume din 1917. Deci, pentru a nu cădea în cap- 
cana lui, creştinii trebuie să ducă o viaţă claustrată, un tip de vieţuire 
eremitică, să-şi petreacă tot timpul în rugăciune, şi să nu ia parte la viaţa 
publică.” 

Presa sovietică, în anii recenți, a dat ample dovezi ale existenţei 
acestei Adevărate Biserici Ortodoxe. Existenţa ei este ilegală, iar mem- 
brii ei sunt trataţi ca delincvenţi de către regim. Din necesitate, princi- 
piul ei de guvernare trebuie să fie instruirea dată de Mitropolitul Iosif în 
1927 celor care îl urmau: „conduceţi-vă în mod independent”; iar mem- 
brii ei sunt propriii lideri, după cum prevăzuse, „nu doar episcopii şi 
preoţii, ci şi simplii muritori”. 

Existenţa acestei Biserici din catacombe este cu adevărat un semn 
pentru lumea ortodoxă: epoca măreției ortodoxiei a trecut; suntem în 
plină epocă a catacombelor. În Rusia acest adevăr este mai mult decât 
evident; printre multele dovezi, probabil că cea mai şocantă este istoria 
Bisericii lui Hristos Mântuitorul din Moscova. Cândva un templu minu- 
nat, un monument al păstrării pământului rusesc de către Dumnezeu în 
1812 şi un simbol vizibil al credinţei întregului popor, a fost în întregime 
distrus de sovietici şi, până astăzi, nimic nu s-a mai construit pe locul 
acela şi a rămas un gol în centrul capitalei ateismului mondial. O sur- 
prinzătoare mărturie a sensului său pentru poporul rus se regăseşte şi 
astăzi în nuvela Iskuplenye (zbăvirea), de scriitorul sovietic Iulii Da- 
niel; deşi nu era el însuşi credincios, observaţiile sale ating ceva foarte 
adânc în viaţa sovietică. „L-am întâlnit pe Mişka Lurye la staţia de me- 
trou «Hala sovieticilor», lângă gardul care înconjura excavaţia. Intere- 
sant: vor construi ceva aici, sau această gaură va rămâne aşa, ca un mo- 
nument al demolării Bisericii lui Hristos Mântuitorul? Câţi ani au stat 
aceste scânduri aici, cu afişe lipite pe ele... «Mişka, dar când au demolat 
biserica?» «Ce biserică...? O, au demolat-o în '34...» Acum 29 de ani au 
demolat biserica. În ciuda proverbului, locul sfânt este gol. Desigur, nu 
discut, nu sunt de niciun folos bisericile, chiar deloc; sunt monumente 
arhitecturale, nimic mai mult: dar este acelaşi lucru... L-au demolat pe 
Dumnezeu, iar valul de şoc de la explozie l-a rănit pe om, i-a produs o 
leziune. Surzenie, muţenie... Puroiul se prelinge de sub pansament, de 
sub articolele despre umanism...” (Autorul se află în închisoare acum.) 

Chiar şi aşa, cel care caută Biserica în Uniunea Sovietică găseşte 
astăzi o gaură în pământ, o rană adâncă a poporului ortodox rus, care nu 
este nicidecum ascunsă de faţada falsă a patriarhiei moscovite. Dar în 
lumea liberă este situaţia diferită? Aici apostazia voluntară, reînnoirea şi 
erezia au obţinut aproape aceleaşi rezultate ca şi coerciţia regimului ate- 
ist în URSS. In spatele fațadei strălucitoare a majorităţii Bisericilor orto- 
doxe libere, cu triumful lor „ecumenist”, se află o mare gaură în pământ, 
abisul diferenţei care există între apostaţii „oficiali” şi „simplii muritori”: 
rămăşiţa mântuitoare a Bisericii credincioase a multor naţiuni. Chiar şi 
acum, aceşti credincioşi sunt conduşi în catacombele voluntare ale în- 
grădirii de ereziarhii ecumenişti, adunându-se în jurul puţinilor episcopi 
care au mai rămas ortodocşi cu adevărat. Astfel, Capul dumnezeiesc al 
Bisericii îi pregăteşte pentru necazurile şi mai mari care se pare că stau 
înainte. Profeţia Sfântului înainte-văzător Ignatie Harbin, făcută acum 
30 de ani, nu mai pare atât de îndepărtată: „Ceea ce a început în Rusia 
se va termina în America”. 

Dar, dacă astfel de vremuri groaznice vor veni peste noi, chiar şi 
America ortodoxă — atât de slabă, de lipsită de experienţă şi de naivă — are 
tot ceea ce îi este necesar pentru a face faţă acestor vremuri, în exemplul 

Mitropolitului Iosif şi cel al adevăraţilor creştini ortodocşi din primul 
pământ care a experimentat jugul înfricoşător al ateismului satanic. 

Sfinte sfinţite noule mucenice Iosif şi toţi noii mucenici ai jugului 
comunist, rugaţi-vă lui Dumnezeu pentru noi! 


EPISTOLELE MITROPOLITULUI IOSIF 


Acestea sunt principalele epistole care au ajuns la noi de la pri- 
mul conducător al Bisericii din catacombe, care demonstrează poziția 
sa neînfricată împotriva serghianismului, precum şi apariţia lui. 


REZOLUȚIE ASUPRA RAPORTULUI VICARILOR PETROGRADULUI 
Document din 23 decembrie 1927 


Pentru a condamna şi contracara ultimele acţiuni ale Mitropolitu- 
lui Serghie, care sunt contrare duhului şi binelui Sfintei Biserici a lui 
Hristos, în condiţiile prezente nu avem alte mijloace în afară de separa- 
rea decisivă de el şi ignorarea ordinelor lui. De acum înainte, aceste or- 
dine să fie acceptate doar de hârtia pe care sunt scrise, şi care tolerează 
orice, şi de aerul nesimţitor care conţine orice, dar nu şi de sufletele vii 
ale copiilor credincioşi ai Bisericii lui Hristos. 

Separându-ne de Mitropolitul Serghie şi de actele sale, noi nu ne 
separăm de ierarhul conducător legal, Mitropolitul Petru, şi nici de Sino- 
dul acelor ierarhi care au rămas credincioşi şi care se va întruni la un 
moment dat în viitor. Fie ca acest Sinod, singurul nostru judecător com- 
petent, să nu ne găsească vinovaţi de îndrăzneala noastră. Fie ca el să ne 
judece nu ca dispreţuitori ai sfintelor canoane ale Părinților, ci doar ca 
temându-ne de a nu le încălca. Chiar dacă am greşit, noi am greşit în 
mod sincer, din râvnă pentru puritatea ortodoxiei în această epocă plină 
de răutate. Şi dacă ne vom dovedi a fi vinovaţi, atunci să merităm în mod 
deosebit a fi dispreţuiţi, iar nu depuşi. 

Şi, astfel, chiar dacă toţi păstorii ar fi să ne părăsească, fie ca Păsto- 
rul dumnezeiesc să nu ne părăsească, după nemincinoasa Lui făgăduinţă 
de a rămâne în Biserica Sa până la sfârşitul veacurilor. 


APEL CĂTRE CREDINCIOŞII DIN PETROGRAD 
Document de la începutul anului 1928, scris din Rostov 


Arhipăstorii provinciei ecleziale din Yaroslavl — Agatanghel, Mitro- 
polit de Yaroslavl, Serafim, arhiepiscop de Uglich, fost înlocuitor al loc- 
ţiitorului patriarhal, arhiepiscopul Varlaam, fost de Pskov, acum condu- 

când vicariatul Daşedovski al eparhiei Yaroslavl, şi Evghenie, episcop de 
Rostov — printr-un document special şi-au declarat îngrădirea de Mitro- 
politul Serghie şi independenţa lor în ceea ce priveşte conducerea tur- 
melor încredințate lor de Dumnezeu. Acest document, semnat în 27 ia- 
nuarie (7 februarie), a fost atât de necesar în condiţiile acestor vremuri şi 
datorită atitudinii maselor de credincioşi, iar această îngrădire este atât 
de bine fundamentată, încât eu, locuind în regiunea Yaroslavl, am luat 
parte la această întâlnire şi am adăugat semnătura mea. 

Prin urmare, de acum înainte, toate ordinele Mitropolitului Ser- 
ghie nu mai au nicio autoritate asupra noastră. Toate acestea mă îndrep- 
tăţesc să protestez din nou împotriva mutării mele ilegale din sânul tur- 
mei din Leningrad şi să cer o decizie corectă din punct de vedere canonic 
cu privire la această chestiune, în cadrul unei examinări adecvate de că- 
tre episcopii ortodocşi. Iar până la stabilirea unei astfel de hotărâri, eu 
consider că nu am dreptul de a părăsi turma care mi-a fost încredinţată 
(şi aceasta în sensul Canonului 16 al primului şi al celui de-al doilea Si- 
nod) pe baza unor decizii arbitrare a administratorilor Bisericii, care nu 
au parte de încrederea noastră: şi, înaintea Domnului Dumnezeu şi a 
conştiinţei mele, eu îmi asum obligaţia de a lua măsuri pentru liniştirea 
turmei mele tulburate şi agitate. Pentru aceasta, le cer în primul rând 
episcopilor mei vicari să slujească turma credincioşilor din Leningrad în 
acord cu mine. Preasfinţitului Dimitrie, episcop al Gdovului, îi ofer con- 
ducerea temporară a eparhiei Leningradului. Şi Preasfinţitului Grigorie 
îi cer, de asemenea, să continue să slujească în Lavra Sfântul Alexandru 
Nevski ca locţiitor al meu, în acord cu mine. 

Cerând binecuvântarea lui Dumnezeu peste păstori şi peste toţi 
credincioşii, vă cer şi vă implor să aveţi încredere în conducerea noastră 
şi în purtarea de grijă pastorală, în pace şi în linişte continuând lucrarea 
rugăciunii, mântuirea sufletului şi a slujbei dumnezeieşti, supunându-vă 
cu smerenie autorităţii civile, care pentru moment nu a permis smereni- 
ei mele să fie în imediată comuniune de rugăciune cu turma încredinţată 
mie. În ciuda faptului că sunt departe, permanent îmi voi aminti în rugă- 
ciune de voi şi vă voi purta de grijă, cerând ca numele meu să fie po- 
menit la sfintele slujbe în mod obişnuit. 

Fie ca Domnul să audă cererea noastră comună şi fie ca El să bine- 
cuvânteze în pace şi linişte Biserica noastră mult suferindă. 


EPISTOLĂ CĂTRE UN ARHIMANDRIT DIN PETROGRAD (1928) 


Dragă părinte, 
Până nu de mult am crezut că disputa mea cu Mitropolitul Serghie 
a luat sfârşit şi că, refuzând să mă dedic politicii murdare, intrigilor şi 

urmăririi duşmanilor şi trădătorilor Bisericii, puteam să mă retrag în pa- 
ce, dedicându-mă protestului şi războiului împotriva acestei politici neo- 
neste şi împotriva arbitrariului. Şi am fost deplin sincer atunci când am 
gândit şi am spus că „nu încep niciun fel de schismă” şi că mă voi supune 
pedepsei nedrepte — până la oprire de la slujire şi excomunicare —, spe- 
rând doar în dreptatea lui Dumnezeu. 

Dar s-a dovedit că viaţa eclezială nu stă la temperatura de îngheţ, 
ci clocoteşte şi face spume peste temperatura normală de fierbere. „Ca- 
zul meu minor” s-a dovedit curând a fi doar o mică parte a unui abuz 
monstruos, slavă omenească şi trădare a Bisericii pentru interesele ateis- 
mului şi pentru distrugerea acestei Biserici, încât pentru mine a rămas 
de mirare, de aici înainte, nu doar propriul meu calm şi răbdarea mea, ci 
şi indiferența şi orbirea acelora care încă mai cred că cei care au permis 
şi au făcut acest lucru hidos fac lucrarea lui Dumnezeu, că „salvează” Bi- 
serica şi că o conduc, iar nu că o rănesc fără milă, o batjocoresc, numă- 
rându-se între duşmanii ei, tăindu-se de la trupul ei — pentru că nu sunt 
ei cei care îi taie din Trup pe cei care nu mai pot îndura această destră- 
bălare, această coerciţie şi această politică hidos de blasfemiatoare. 

Poate că aş fi putut suporta şi acestea. Puteam presupune că nu mă 
privesc aceste lucruri, după cum problema mea de acum nu este a ta. 
Dar, dragă părinte, dintr-odată am început să simt, cu multă durere, că 
sunt în mare măsură responsabil pentru soarta cea rea a Bisericii. Până 
la urmă, după cum ştii, sunt unul dintre înlocuitorii locţiitorului patriar- 
hal, care, având datoria de a pătimi, este obligat nu doar să ia locul pre- 
decesorului arestat, ci să fie pentru el, chiar şi atunci când este liber, o 
„rezervă” gata să-i ia locul în caz de cădere duhovnicească. Pentru mai 
multă siguranţă, o astfel de cădere, în condiţii normale de viaţă eclezială, 
trebuie să fie însoţită de un proces şi de o decizie sinodală. Dar ce fel de 
proces şi decizie sinodală sunt posibile acum, în condiţiile actuale? Şi în 
urma cărei examinări şi hotărâri sinodale mi s-a aplicat o pedeapsă care, 
după canoane, este permisă doar în cazul unui păcat foarte mare săvârşit 
de mine? Din care motiv, cerând examinare şi decizie sinodală într-o si- 
tuaţie, permiţi lipsa acestora într-o alta? 

Un astfel de argument nu poate servi decât ca material pentru ca- 
pitolul privitor la contradicții dintr-un manual de logică. Dar nu trebuie 
decât să aşteptăm, sperând că va veni timpul când vom vorbi despre toa- 
te acestea tot la o judecată. Şi rămâne de văzut cine va fi atunci mai acu- 
zat. Dar, pentru moment, lucrurile stau astfel: nu vom da Biserica în 
mâinile trădătorilor, ale politicienilor lipsiţi de onestitate şi ale agenţilor 
ateismului şi distrugerii. Iar prin acest protest nu ne tăiem din Trupul ei, 
ci îi tăiem pe ei de la noi şi spunem cu îndrăzneală: nu doar că nu am fu- 
git, dar nici nu vom fugi şi nu vom pleca niciodată de la sânul adevăratei 
Biserici Ortodoxe, dar pe cei care nu sunt cu noi şi pentru noi, ci împo- 

triva noastră, îi considerăm a fi duşmanii ei, trădători şi ucigaşi. Nu noi 
suntem cei care facem schismă, nesupunându-ne Mitropolitului Serghie, 
ci mai degrabă voi, care sunteţi supuşi lui, mergeţi în adâncul condam- 
nării Bisericii. Vă chemăm şi vă întărim puterile ca să luptaţi pentru in- 
dependenţa Bisericii, doar că nu în maniera în care credeţi că vi se cere: 
nu prin acordul cu cei care robesc Biserica şi cu cei care ucid sfânta ei 
independenţă, care se manifestă acum prin sfânta ei dreptate, ci mai de- 
grabă printr-un protest puternic şi decisiv împotriva oricărei concesii, 
împotriva compromisurilor ipocrite şi mincinoase şi împotriva trădării 
intereselor ei în favoarea satanismului fără Dumnezeu şi a războiului 
amarnic împotriva lui Hristos şi a Bisericii Sale. 

Chiar nu vedeţi contradicţia şi neconcordanţa, care nu sunt com- 
patibile cu nimic din dilema voastră? Vei zice: „Ne veţi priva de asculta- 
rea pe care v-o datorăm prin faptul că deveniți schismatic, sau, supunân- 
du-vă Mitropolitului Serghie, ne veţi întări puterile în lupta pentru inde- 
pendenţa Sfintei Biserici?” Eu sunt schismatic?! Supunerea față de Ser- 
ghie este o „luptă pentru independenţa Bisericii”?! Dragul meu! Orice 
bătrânică din Leningrad ar râde de o astfel de idee! 

Poate, nu spun nu, „în prezent sunt mai mulţi ca tine, decât ca 
noi”. Şi poate că „majoritatea nu este de partea mea”, după cum spui. 
Dar eu nu mă voi considera niciodată schismatic, chiar dacă ar fi să ră- 
mân absolut singur, aşa cum a fost cândva unul din sfinţii mărturisitori. 
Problema nu este una de cantitate, să nu uiţi aceasta niciodată: Fiul lui 
Dumnezeu, când va veni, va găsi El oare credință pe pământ? (Luca 
18: 8). Şi poate că ultimii „răzvrătiţi” împotriva trădătorilor Bisericii şi a 
complicilor ruinării Sale nu vor fi episcopi şi arhiepiscopi, ci doar simpli 
muritori, tot astfel cum lângă Crucea lui Hristos ultima Lui suflare de 
suferinţă a fost auzită de câteva suflete simple, care erau aproape de El. 

Aşadar, dragă părinte, nu mă judeca atât de aspru, mai ales din 
perspectiva lui Balsamon al tău. Eu cred că el este departe de ceea ce, pe 
înţelesul tuturor şi deasupra oricăror comentarii, au scris autorii sfinte- 
lor canoane şi că, în orice caz, acest Balsamon nu poate fi considerat un 
comentariu pertinent şi fidel al situaţiei în care ne aflăm noi, care nu a 
fost prevăzută de niciun comentariu sau canon. 

Nu mă judeca atât de aspru şi înţelege în mod clar cele ce urmează: 

1. Eu nu sunt deloc schismatic şi nu cer schismă, ci purificarea 
Bisericii de aceia care au semănat adevărata schismă şi au provocat-o. 

2. A arăta cuiva propriile erori şi greşeli nu înseamnă schismă, dar, 
pentru a vorbi fără ocolişuri, înseamnă să pui la ham un cal sălbatic. 

3. Refuzul de a accepta reproşurile întemeiate şi directivele este de 
fapt o schismă şi o dispreţuire a adevărului. 

4. În construirea vieţii ecleziale, participanţii nu sunt doar cei din 
conducere, ci întregul trup al Bisericii, iar schismatic este acela care îşi 

arogă drepturi care-i depăşesc autoritatea şi în numele Bisericii îşi per- 
mite să spună ceea ce nu este împărtăşit de colegii săi. 

5. Mitropolitul Serghie s-a arătat a fi un astfel de schismatic, deoa- 
rece şi-a depăşit cu mult atribuţiile şi a respins şi a disprețuit vocile mul- 
tor ierarhi, în mijlocul cărora adevărul a fost păstrat. 

Tu observi, printre altele, că între diferitele drumuri spre adevăr, 
„Hristos ne-a arătat o nouă cale: cea a iubirii de aproapele”. Referitor la 
aceasta, îţi amintesc doar, părinte, despre minunata concluzie a Mitro- 
politului Filaret din predica sa despre iubirea duşmanilor: „Deci, dispre- 
țuiţi-i pe duşmanii lui Dumnezeu, loviți duşmanii neamului, iubiţi-i pe 
duşmanii voştri! Amin.” (Vol.1, p. 285. Vezi şi Apostolul iubirii, II Ioan 1: 
10-11). 

Apărătorii lui Serghie spun că, după canoane, este permis să te se- 
pari de episcop doar din motiv de erezie condamnată de un sinod. Împo- 
triva acestui argument se poate răspunde că faptele Mitropolitului Ser- 
ghie se încadrează destul de mult şi în această categorie, dacă se are în 
vedere o violare atât de flagrantă a libertăţii şi demnităţii Bisericii, Cea 
Una, Sfântă, Sobornicească şi Apostolească. 

Dar, dincolo de aceasta, canoanele însele nu au putut să prevadă 
multe lucruri. Şi poate cineva să nege faptul că este chiar mai rău decât 
orice erezie atunci când cineva înfige un cuţit în însăşi inima Bisericii — 
libertatea şi demnitatea ei? Ce este mai rău: un eretic sau un ucigaş (al 
Bisericii)? 

„Ca să nu pierdem pe nesimţite, încetul cu încetul, libertatea pe ca- 
re Domnul nostru lisus Hristos, Izbăvitorul tuturor oamenilor, ne-a 
dat-o ca un dar prin propriul Său Sânge...” (din Canonul al 8-lea al celui 
de-al treilea Sinod Ecumenic). 

8. Episcopul lerotei 
ŞI PRIETENUL SĂU, IEROSCHIMONAHUL SERAFIM 


Pomeniţi la 31 mai (11928) 


Păstorul cel bun îşi pune sufletul pentru oile sale. 
(loan 10: 11) 


Primul mucenic al Bisericii din catacombe, care a murit pentru cu- 
răţia Bisericii lui Hristos chiar la începutul izbucnirii necuviosului ser- 
ghianism, a fost un tânăr şi zelos ierarh, bine cunoscut Patriarhului Ti- 
hon, episcopul Ierotei Athonik de Nikolsk, din eparhia Ustiug cel Mare, 
un vicariat al Vologdăi. Şi pământul muceniciei sale, câmpiile din nordul 
Rusiei, cândva bogat în sfinţi călugări glorioşi ai „Tebaidei nordice”, a 
devenit acum şi mai plin de sfinţi, de mucenicii şi mărturisitorii Bisericii 
lui Hristos. 

Episcopul Ierotei era mult iubit şi foarte popular printre membrii 
turmei sale. Sinceritatea lui şi refuzul său de a se supune Mitropolitului 
Serghie şi noii sale politici bisericeşti sau de a se ruga, în timpul slujbe- 
lor bisericeşti, pentru statul sovietic urâtor de Dumnezeu, l-a condus la 
cununa mucenicească. În mai 1928, când autorităţile sovietice au venit 
să îl aresteze, oamenii s-au adunat în număr mare şi nu au permis ca el 
să fie arestat. Fără a mai pierde timpul, autorităţile l-au împuşcat în cap 
şi l-au omorât. Astfel, căzând mort în braţele turmei sale iubite, muceni- 
cul a împlinit literal cuvintele lui Hristos, pe care tocmai le citase în 
epistola sa către turmă (a se vedea mai jos): Păstorul cel bun îşi pune su- 
fletul pentru oile sale. Şi, ca o jertfă aleasă, el a mers direct la tronul lui 
Dumnezeu ca primul mijlocitor ceresc al Bisericii din catacombe, ai cărei 
membri, începând din acel moment, aveau să treacă prin cele mai groaz- 
nice suferinţe şi chinuri, cu toate acestea crescând şi devenind purtătorii 
curăţiei adevăratei Biserici Ortodoxe în Rusia. 

Episcopul Ierotei avea un tânăr prieten, părintele Serafim. Urmă- 
toarea povestire din viaţa lui este descrisă de o rudă a sa, E. Konţevici. 

„Părintele Serafim s-a născut în 1897 şi i s-a pus numele Serghie. 
Şi-a petrecut copilăria la Petersburg, unde tatăl său, Constantin Voenski, 
era paznicul şef al arhivelor Ministerului de Educaţie Publică şi istoric. 
Ciudat de spus, era ceva asemănător între familia Voenski şi Karamazo- 
vii romanului lui Dostoievski. Tatăl familiei, ducând din copilărie o viaţă 
imorală, avea o minte uşuratică şi soţia lui, Olga, fiind exasperată de 
comportamentul lui, era în permanenţă în război cu el, fapt care crea 
scene neplăcute, aşa încât atmosfera căminului era dificilă. 

Înmormântarea unui mucenic — O licărire de lumină rară sub jugul comunist. 
Episcopul lerotei săvârşeşte slujba de înmormântare pentru prietenul său. 
Tânărul părinte Serafim stând în sicriul său, de nerecunoscut după suferinţele 
trăite în timpul detenţiei, mama sa şi prietenii ţărani din zonă îşi luau rămas bun 
de la rămășițele sale pământești. Jos: părintele Serafim, înainte de mucenicia sa. 


Acest lucru s-a reflectat în mod negativ asupra băiatului, care era fragil 
şi sensibil. El a realizat curând că tatăl său trăia pentru patimile lui. 
Serghie nu voia să fie astfel. Prin urmare, el a început să-şi dezvolte cu 
putere voinţa. El a citit cărţi cu acest subiect, dormea pe podeaua goală 
şi chiar a fost pe punctul de a se apuca de yoga. Apoi, într-o zi a mers la 
Valaam. Grandoarea marii mănăstiri a lăsat o impresie adâncă asupra 
lui; acolo, sufletul său şi-a găsit casa. El a început să meargă des în 
pelerinaj la Valaam; chiar l-a convins şi pe tatăl lui să meargă acolo. În 
acel loc, tatăl lui a renunţat printr-o minune la fumat, lucru pe care nu a 
fost capabil să-l facă până atunci. În 1917, Serghie a terminat Academia 
Militară. Vârtejul revoluţiei a împrăştiat membrii familiei: tatăl său a 
murit în Malta, iar Serghie şi mama lui s-au dus în oraşul Nikolski, unde 
s-au aşezat în casa unui preot şi au trăit în mare sărăcie. 

Aici a avut loc cea mai semnificativă întâlnire a lui Serghie cu tână- 
rul episcop Ierotei. Episcopul l-a hirotonit preot şi a slujit într-o parohie. 
Intre timp, Revoluţia se întindea şi clerul era exterminat. Episcopul Ie- 
rotei l-a prezentat pe părintele Serghie Patriarhului Tihon în calitate de 
candidat pentru episcop. Patriarhul l-a chemat la Moscova. El a mers, 
s-a întâlnit cu patriarhul şi la întoarcerea sa la Nikolsk a fost arestat. În 
închisoare a trecut prin torturile obişnuite care se aplicau membrilor 
clerului de către regimul ateist. A făcut tuberculoză. A fost în cele din ur- 
mă eliberat din închisoare ca „să moară acasă”, fapt care s-a întâmplat 
de altfel foarte curând, în anul 1923, când avea doar 26 de ani. Pe patul 
de moarte, prietenul său, episcopul Ierotei, l-a tuns în schima mare cu 
numele de Serafim şi l-a înmormântat după obiceiul Bisericii. 

În 1915 l-am întâlnit pe părintele Serafim pentru prima dată. Era 
pe atunci studentul Serghie, un prieten apropiat al fratelui meu, care ur- 
ma şcoala în Petersburg. Era un tânăr scund şi slab, cu părul negru şi cu 
un chip extraordinar de drăguţ şi de atrăgător. EI avea ochi frumoşi, de 
un albastru închis. Era în el ceva de dincolo de lumea aceasta. 

Când a venit vestea morţii părintelui Serafim, i-am scris tatălui 
său: „Dragă unchiule Kostea, cât de fericit sunteţi. Sunteţi tatăl unui 
sfânt! În ziua morţii va veni la dumneavoastră şi vă va duce în acel pă- 
mânt unde se află el acum, unde nu vor mai fi lacrimi şi tristeţe, ci bu- 
curie veşnică”. 

O, Doamne, odihneşte cu drepţii sufletele robilor tăi, episcopul Ie- 
rotei şi ieroschimonahul Serafim, şi, pentru rugăciunile lor, dă-ne şi no- 
uă tăria de a mărturisi adevărata ortodoxie până la ultima noastră sufla- 
re. Amin. 

Episcopul lerotei de Nikolsk lângă trupul prietenului 
său, ieroschimonahul Serafim. monah în Hiroşima 


SEPARAREA LUI IEROTEI, EPISCOP DE NIKOLSK 
Document din 12 ianuarie 1928 


Către toţi împreună-lucrătorii cu mine în numele Domnului în pă- 
mântul duhovnicesc, către clerul şi către laicii din eparhia Ustiug: In 
numele Tatălui şi al Fiului şi al Duhului Sfânt. 

Şi ne învredniceşte pe noi cu o singură gură şi cu o singură inimă 
să slăvim Numele Tău preaslăvit. 

Dragi păstori şi credincioşi fii ai Bisericii Ortodoxe, voi ştiţi că fără 
unitate nu există mântuire. Organismul Bisericii este unul: Hristos este 
capul Bisericii; gura, ochii, mâinile şi picioarele sunt păstorii şi învăţăto- 
rii, organele Bisericii; iar trupul Bisericii sunt toţi cei ce cred în numele 
Domnului nostru lisus Hristos. 

Întregul trup se mişcă cu un singur suflet şi este animat de o singu- 
ră inimă. Partea trupului care nu este hrănită de sângele inimii se des- 
prinde şi piere. Astfel, în faţa ochilor noştri, au căzut din Biserică reno- 
vaţioniştii; ei nu voiau să fie în comuniune cu întâi-stătătorul Bisericii, 
cu Preafericitul Patriarh, şi acum putrezesc treptat, ca o mână sau un pi- 
cior nefolositor, care a fost tăiat şi aruncat pe pământ. 

După renovaţioniştii „Bisericii Vii”, au fost „autocefaliştii” — cei ca- 
re l-au urmat pe arhiepiscopul Grigorie de Ekaterinburg (gregorienii), 
care nu îl recunoşteau ca locţiitor patriarhal pe Mitropolitul Petru. Iar a- 
cum, unitatea Bisericii a fost ruptă de Mitropolitul Serghie, înlocuitorul 
Mitropolitului Petru. Atâta timp cât a fost un păzitor credincios al scau- 
nului patriarhal care i-a fost încredinţat, întreaga Biserică l-a considerat 
călăuzitorul ei; dar când a desfăşurat acţiuni arbitrare care n-au fost 
aprobate nici de oamenii Bisericii, nici de Sinodul Episcopilor, şi fără bi- 
necuvântarea Mitropolitului Petru, atunci nimeni nu este obligat să ur- 
meze calea erorilor lui. 

În perioada renovaţionismului Bisericii Vii, toţi fiii adevăraţi ai Bi- 
sericii s-au separat de Sinodul renovaţionist din 1923 şi de Sinodul Bise- 
ricii Vii, şi, treptat, s-au adunat în jurul Preafericitului Părinte Patriarh 
şi în jurul episcopilor care se aflau în comuniune bisericească cu el. Tot 
astfel şi acum, Mitropoliţii Petru şi Chiril, Mitropoliţii Iosif al Leningra- 
dului, Arsenie al Novgorodului şi Agatanghel al Yaroslavlului, episcopul 
Arsenie — vicar al Moscovei (fost al Serpuhovului, acum retras), arhie- 
piscopul Serafim de Uglich, arhiepiscopul Atanasie al Kievului, episcopii 
Dimitrie al Gdovului, Victor de Votkinsk, Serafim, fost al Dimitrievului 
(Zvezdinski, retras), Irinarh al Marelui Ustiug, episcopii din exil şi mulţi 
alţii, şi, de asemenea, un grup al clerului din capitală şi delegaţii autori- 
zate de comunităţi de credincioşi — toţi, în forme diferite, au declarat 
Mitropolitului Serghie dezacordul şi separarea lor de el. 

Patriarhul Tihon, icoană contemporană. 


Ales pe tronul patriarhal la începutul celei mai agonizante perioade din istoria 
Rusiei, a devenit adevăratul Părinte al ruşilor credincioşi, anatemizându-i 
pe comunişti şi pe toţi colaboratorii lor. a rămas până în zilele noas- 
tre simbolul libertăţii şi vitejiei pierdute a poporului rus ortodox. Adevă- 
rata Biserică Ortodoxă se mai numeşte pe sine şi Biserica „Tihonită”, 
după acest unic și autentic Patriarh al Ortodoxiei Ruse a secolului XX. 


Unii dintre ei declară că Serghie şi-a întins mâinile spre tronul patri- 
arhal, luptându-se să îl răstoarne, întrucât în Sinodul său sunt persoane 
în care Biserica nu are încredere. Alţii spun că Serghie a introdus o ten- 
dinţă politică în viaţa Bisericii (a se vedea Declaraţia lui din Izvestia, 19 
august 1927). Totuşi, alţii indică faptul că Mitropolitul Serghie a ales o 
cale infamă de duplicitate diplomatică, de înţelegeri şi compromisuri — 
ca pentru salvarea Bisericii — şi a lăsat deoparte calea dreaptă, dar plină 
de necazuri, a Crucii, adică a răbdării şi a fermităţii. 

În sfârşit, el a făcut uz de înşelăciune, numindu-şi Sinodul „orto- 
dox şi patriarhal”, în timp ce în realitate organizarea lui este o călcare în 
picioare a canoanelor Bisericii: Mitropolitul Petru, locţiitorul patriarhu- 
lui, nu şi-a dat acordul pentru un astfel de lucru, el nereuşind să obţină 
nici binecuvântarea Preafericitului Patriarh în 1924. Ceea ce renovaţio- 
niştii şi gregorienii nu au reuşit să facă, a făcut cu viclenie Mitropolitul 
Serghie: a legat Biserica de autoritatea civilă, exprimând supunere du- 
hovnicească faţă de ea. 

Decretul asupra separării Bisericii de Guvern nu există pentru Ser- 
ghie şi pentru cei care-l urmează. Prin urmare, pentru realizarea planu- 
rilor sale, Mitropolitul Serghie, încălcând Canonul 9 al Sinodului de la 
Calcedon, face uz chiar şi de puterea non-bisericească. 

În ceea ce mă priveşte, recunoscându-mi responsabilitatea înain- 
tea lui Dumnezeu şi a turmei încredințate mie, am declarat, la 10/23 ia- 
nuarie anul acesta, episcopului Sofronie, care a fost numit pe scaunul 
Marelui Ustiug, de către Sinod (cel al lui Serghie), că turma mea şi clerul 
din Nikolsk — cu excepţia clerului de catedrală, care a fost respins de că- 
tre oameni — nu putem să îl acceptăm pe el, deoarece ne-am separat de 
Serghie şi de Sinodul lui. Şi, pe de altă parte, eu l-am informat pe Mitro- 
politul Iosif (al Leningradului) că unesc canonic cu el clerul şi laicii epar- 
hiei Marelui Ustiug, în acord cu binecuvântarea Vlădicăi Irinarh, al cărui 
înlocuitor legitim sunt în momentul de faţă pentru întreaga eparhie a 
Marelui Ustiug. 

A trebuit să sufăr mult tot felul de calomnii şi jigniri pentru lucră- 
rile mele arhipastorale pentru binele Bisericii. Dacă sunt canoane apos- 
tolice conform cărora clerul nu trebuie să facă nimic fără voia episcopu- 
lui lor, atunci voia mea exprimată în epistola de faţă este prin urmare cu 
atât mai mult vrednică de a fi acceptată. 

Cu toate acestea, dorind să aud de la voi, dragi copii, că sunteţi în- 
tr-un singur suflet şi într-un singur cuget cu mine şi, de asemenea, res- 
pectând libertatea voastră de auto-determinare, propun ca epistola mea 
să fie citită şi să se mediteze asupra ei la adunările credincioşilor, astfel 
încât toţi să ştie cum stau lucrurile şi să intre în comuniune cu mine în 
mod liber, rămânând credincioşi locţiitorului tronului patriarhal, Mitro- 

Vladimir de Kiev, episcop vicar, întâi-mucenic 


politului Petru, şi întregii Biserici Ortodoxe Ruse, pentru care lucru vă 
cer să-mi trimiteţi o declaraţie scrisă. 

Numai clerul de la catedrala Întâmpinării Domnului din Nikolsk, 
preotul de la renovaţionişti Serghie Aranovici (din Kudrilo) şi protopo- 
pul Ioan Golubev (din Şango) s-au manifestat în mod deschis împotriva 
mea, împrăştiind tot felul de ştiri rele, de bârfe şi absurdităţi. Ei au scris 
plângeri nefondate împotriva mea către Sinod şi protopopul Mihail Kra- 
sov (din Vokhma) a dus personal aceste plângeri la Moscova; fapt pentru 
care au fost opriţi de la slujirea celor sfinte şi sunt în stare de excomuni- 
care din partea mea până când nu vor arăta părere de rău sinceră în for- 
ma stabilită pentru renovaţionişti, sau până când un sinod complet al 
episcopilor nu va judeca situaţia Mitropolitului Serghie şi a celor care 
sunt cu el (Canonul 10 al Sfinţilor Apostoli). 

Îi pun înaintea voastră pe aceşti mercenari, care văd lupul apropi- 
indu-se şi fug; să nu-i urmaţi, fraţii şi copiii mei, ci să avem înaintea 
noastră un alt exemplu: pe păstorul cel bun. Păstorul cel bun îşi pune 
sufletul pentru oile sale. Amin. 

Pe 12/25 ianuarie 1928, am primit răspunsul Mitropolitului Iosif: 
„Conduceţi-vă independent. Justificarea noastră: credinţă faţă de Mitro- 
politul Petru. Iosif.” 

Ierotei, episcop de Nikolsk 

9. Episcopul Victor al Glazovului 
ŞI ÎNVĂȚĂTURA LUI DESPRE LIBERTATEA BISERICII 
Pomenit la 19 iulie (11934) 


Acum ştiţi că prietenia lumii este duşmănie 
faţă de Dumnezeu. 
(Iacov 4: 4) 


Episcopul Victor Ostrovidov a fost fiu al unui cântăreţ bisericesc. 
El a intrat în mănăstire de tânăr şi a petrecut mulţi ani acolo. El a do- 
bândit şi o educaţie teologică bună şi în 1912 a publicat un studiu deta- 
liat asupra „Noilor teologi”, criticând o nouă modă teologică care găsise 
expresie mai ales în cartea Mitropolitului (mai târziu „Patriarh”) Serghie 
Doctrina mântuirii (Kazan, 1898). 

După revoluţia din 1917, el a fost episcop vicar al eparhiei Viatka, 
cu titlul „al Glazovului şi Votkinskului”, cu sediul în Viatka. În 1922 a 
fost arestat şi a stat în închisoare până în 1925. Când a apărut Declaraţia 
din 1927, vocea sa a fost prima care a protestat şi turma lui i s-a alăturat 
în separarea de Mitropolitul Serghie, ceea ce a dus la arestarea şi întem- 
nițarea sa în lagărul de concentrare de la Solovki, unde a stat din 1928 
până în 1930, lucrând pe post de contabil la fabrica de funii, la aproxi- 
mativ un kilometru şi jumătate de clădirea principală a fostei Mănăstiri 
Solovki. Casa mică în care locuia şi muncea se afla într-un luminiş al 
pădurii; în adâncul acestei păduri el săvârşea în secret slujbe bisericeşti, 
împreună cu alţi membri ai Bisericii din catacombe. 

În Solovki, în ciuda stării tragice a Rusiei sovietice, episcopul Vic- 
tor îşi păstra o perspectivă optimistă asupra viitorului şi chiar încerca 
să-l molipsească de acesta pe mai realistul episcop Maxim de Serpuhov. 
Dar, în câţiva ani, acest optimism părea să fi dispărut, pentru că un mar- 
tor care l-a văzut în primăvara lui 1931 în lagărul de concentrare Mai 
Guba, în Nordul îndepărtat, l-a auzit spunând: „De aici înainte nu este 
nimic altceva decât suferinţă”. În vara aceluiaşi an a fost eliberat din la- 
gărul său şi exilat pentru trei ani pe malul râului Onega, în regiunea Ar- 
hanghelsk, unde, după unele relatări, a fost în legătură cu ierarhii din ca- 
tacombe, cu Mitropolitul Iosif şi episcopul Damaschin. Târziu, în 1933, 
el a fost trimis într-un exil încă şi mai îndepărtat, în Siberia şi, după 
aceasta, nu s-a mai auzit nimic despre el. 

Dar, dacă se ştie puţin despre viaţa şi suferinţele acestui nou măr- 
turisitor, sufletul său curajos şi vertical este prezentat în documentele pe 
care le-a lăsat în urmă, care acuză serghianismul ca o profundă eroare 
care neagă însăşi natura Bisericii lui Hristos. 

EPISTOLELE EPISCOPULUI VICTOR 


SCRISOARE CĂTRE MITROPOLITUL SERGHIE 
Document din 16 decembrie 1927 


Înalt Prea Sfinţia Voastră, milostiv arhipăstor, cel mai vrednic de 
cinste şi drag vlădică. 

În octombrie, cu dragostea unui fiu, am avut curajul să-mi exprim 
faţă de Înalt Prea Sfinţia Voastră tristeţea mea cu privire la distrugerea 
dezastruoasă a Bisericii Ortodoxe care a fost introdusă „ca principiu de 
administrare”. 

O astfel de distrugere a Bisericii este consecinţa cu totul naturală şi 
inevitabilă a căii pe care v-a plasat Declaraţia dumneavoastră din 16 iu- 
lie, o Declaraţie care pentru noi, cei smeriţi şi temători de Dumnezeu, şi 
pentru toţi oamenii iubitori de Hristos este cu totul inacceptabilă. 

De la început până la sfârşit este plină de neadevăr dureros şi este 
o batjocură, tulburând profund sufletele credincioşilor împotriva Sfintei 
Biserici Ortodoxe şi împotriva poziţiei noastre de mărturisire a adevăru- 
lui lui Dumnezeu. Şi, printr-o trădare a Bisericii lui Hristos înaintea 
batjocurii „păgânilor”, este cea mai dureroasă renunțare la propria mân- 
tuire, o renunțare la Însuşi Domnul şi Mântuitorul nostru. 

Acest păcat, după cum dă mărturie Cuvântul lui Dumnezeu, nu es- 
te mai mic decât nicio erezie sau schismă, ci este chiar incomparabil mai 
mare, deoarece îl aruncă pe om imediat în prăpastia distrugerii, după 
Cuvântul nemincinos: Cel ce se va lepăda de Mine înaintea oamenilor... 
(Matei 10: 33). 

Atât cât a stat în puterea noastră, ne-am păzit pe noi înşine şi tur- 
ma noastră să fim părtaşi la acest păcat şi pentru acest motiv am trimis 
înapoi însăşi Declaraţia dumneavoastră. Acceptarea Declaraţiei ar fi fost 
o mărturie înaintea lui Dumnezeu despre dezinteresul şi indiferența noas- 
tră cu privire la Preasfânta Biserică a lui Dumnezeu, Mireasa lui Hristos. 

Din frică de Dumnezeu, găsesc acum inacceptabil şi decretul pri- 
vind transferul meu: „Mă tem — aşa cum îmi scrie un ierarh — ca o ex- 
presie a ascultării din partea noastră să nu fie considerată de ei (Sino- 
dul) ca o aprobare a ceea ce au făcut”. Şi, prin urmare, dacă mi s-ar acor- 
da deplină libertate de mişcare — ceea ce nu am, fiind exilat administra- 
tiv —, m-aş întreba: nu va trebui oare să răspund înaintea lui Dumnezeu 
pentru această ascultare, pentru că în esenţă mă uneşte cu oameni care 
s-au separat de Dumnezeu? Şi faptul că Declaraţia este vrednică de plâns 
şi că îl separă pe om de Dumnezeu - privitor la aceasta am expus 
gândurile mele separat, în forma unei scrisori către prieteni, care este 
ataşată aici. 

Şi ce se poate spune despre viitor? Pentru viitor m-aş ruga lui Dum- 
nezeu — şi nu doar eu, ci şi întreaga Biserică Ortodoxă — să nu vă împie- 
trească inima, aşa cum a făcut cândva cu inima lui Faraon, ci să vă dea 
harul de a recunoaşte păcatul pe care l-aţi făcut şi să vă căiţi toată viaţa. 
Atunci, toţi credincioşii, cu bucurie şi cu lacrimi de mulţumire către Dum- 
nezeu, vor veni din nou la dumneavoastră ca la un tată, păstorii ca la un 
conducător al păstorilor şi întreaga Biserică Rusă ca la conducătorul ei 
sfinţit. Duşmanul v-a ademenit şi v-a sedus a doua oară (Mitropolitul Ser- 
ghie se alăturase mai înainte „Bisericii Vii” şi apoi se căise) cu ideea orga- 
nizării Bisericii. Dar, dacă preţul plătit pentru această organizare face ca 
Biserica lui Hristos să nu mai fie casa dătătoare de harul mântuirii pentru 
oameni, iar cel care primeşte organizarea încetează de a mai fi ceea ce a 
fost — pentru că este scris: Facă-se casa lui pustie şi să nu aibă cine să 
locuiască în ea! Şi slujirea lui s-o ia altul (Fapte 1: 20) —, atunci ar fi mai 
bine pentru noi să nu avem niciodată niciun fel de organizare. 

Care este câştigul dacă, după ce am devenit, prin harul lui Dumne- 
zeu, temple ale Duhului Sfânt, ajungem dintr-odată să nu mai valorăm 
nimic, doar pentru a primi un nou mod de organizare pentru noi înşine? 
Niciunul. Fie ca întreaga lume materială vizibilă să piară; să fie mai im- 
portantă în ochii noştri acea pierdere a sufletului la care va fi supus cel 
care prezintă astfel de pretexte evidente pentru păcat. 

Dar, dacă împietrirea inimii voastre a ajuns atât de departe şi nu 
rămâne nicio nădejde de căinţă, chiar şi pentru acest rezultat avem un 
text care să ne lumineze: De aceea: ieşiţi din mijlocul lor şi vă osebiţi, 
zice Domnul, şi de ce este necurat să nu vă atingeti şi Eu vă voi primi 
pe voi, şi voi fi vouă Tată, şi veti fi Mie fii şi fiice, zice Domnul Atotţii- 
torul (II Cor. 6: 17-18). 


Sincer devotatul frate în Hristos 
al Înalt Prea Sfinţiei Voastre, 
Preacuvioase arhipăstor, 

Episcopul Victor 


O SCRISOARE CĂTRE PRIETENI 
Document din decembrie 1927 
Vedeţi să nu fiți amăgiţi. 
(Luca 21: 8) 
Harul Domnului nostru Iisus Hristos să fie cu voi cu toţi! 


Iubiţi prieteni! Cu mare întristare a inimii vă spun despre o nouă 
înşelare, prin care duşmanul nostru, diavolul, vrea să ademenească su- 

fletele creştinilor pe calea pierzării, lipsindu-le de harul mântuirii veşni- 
ce. Şi această înşelare — vai nouă, păcătoşilor! — este mult mai amară de- 
cât cea dintâi: pe când nebunia celor din Biserica Vie — renovaţioniştii şi 
gregorienii — se putea vedea cu uşurinţă, esenţa distrugătoare a înşelării 
din urmă nu poate fi văzută de oricine şi, mai ales, n-o pot vedea cei ale 
căror minţi şi inimi sunt întoarse spre lucrurile pământeşti, de dragul 
cărora şi ajung să renunţe la Domnul. Dar să ştie toată lumea că ultima 
Declaraţie din 16/29 iulie a acestui an a Mitropolitului Serghie este o 
trădare clară a Adevărului (cf. Ioan 14: 6). 

Pe cine au trădat semnatarii acestei declaraţii şi la cine au renunţat 
ei? Fi au renunţat la Preasfânta Biserică Ortodoxă, care este întotdeauna 
şi în toate curată şi sfântă, neavând în sine nicio pată, sau zbârcitură 
sau altceva de acest fel (Efes. 5: 27). Ei au pricinuit judecarea publică a 
Bisericii în faţa întregii lumi; ei au legat-o şi au dat-o spre batjocură 
„profanilor”, ca pe un răufăcător, ca pe un ucigaş, ca pe un trădător al 
Preasfântului Mire, Hristos - Adevărul Veşnic, Dreptatea Veşnică. Ce 
lucru groaznic... 

Sfânta Biserică, pe care Domnul a câştigat-o cu scump sângele 
Său (Fapte 20: 28) din lumea aceasta, şi care este Trupul Său (cf. Col. 1: 
24), şi care este pentru noi toţi casa mântuirii prin har din această viaţă 
a pierzării, acum această dumnezeiască şi sfântă Biserică a lui Hristos 
este adaptată pentru a servi unor interese nu doar străine ei, ci cu totul 
incompatibile cu dumnezeirea ei şi cu libertatea ei duhovnicească. Mulţi 
creştini se arată duşmani ai Crucii lui Hristos, spune Apostolul; ei au în 
gând cele pământeşti (politica), uitând că cetatea noastră este în ceruri 
(Fil. 3: 18-20), căci nu avem aici cetate stătătoare, ci o căutăm pe aceea 
ce va să fie (Evr. 13: 14). Şi ce fel de unire poate fi între Biserica lui 
Dumnezeu şi autoritatea civilă de orice tip, când scopurile activităţii ce- 
lei din urmă sunt orientate exclusiv într-o direcţie material-economică, 
şi, în timp ce la suprafaţă ele pot fi morale, în fapt sunt străine sau chiar 
ostile credinţei în Dumnezeu? 

În acelaşi timp, scopul activităţilor Bisericii este exclusiv duhovni- 
cesc şi moral şi, prin credinţa în Dumnezeu, ele îl duc pe om dincolo de 
limitele vieţii pământeşti, pentru dobândirea harului lui Dumnezeu şi al 
bunurilor cereşti veşnice. Nu ştiţi, oare, că prietenia lumii este duşmă- 
nie fată de Dumnezeu? Cine deci va voi să fie prieten cu lumea se face 
vrăjmaş lui Dumnezeu (Iacov 4: 4). 

Prin urmare, Biserica lui Hristos, prin însăşi firea ei, niciodată n-ar 
putea fi o organizaţie politică, pentru că ar înceta de a mai fi Biserica lui 
Hristos, Biserica lui Dumnezeu, Biserica mântuirii veşnice. Iar dacă a- 
cum, prin „Declaraţie”, Biserica este unită cu regimul civil, aceasta nu 
este doar o simplă manevră exterioară, ci, pe lângă îngrozitoarea insultă 
şi distrugerea Bisericii Ortodoxe, se mai înfăptuieşte aici şi monstruosul 

păcat al renunţării la Adevărul Bisericii, un păcat care nu poate fi justifi- 
cat de obţinerea niciunui bun pământesc pentru Biserică. Să nu îmi spu- 
neţi că în acest fel s-a format o conducere centrală şi se vor forma con- 
duceri locale şi se obţine aparenţa unui calm exterior pentru Biserică 
sau, aşa cum spune Declaraţia, „o existenţă legală a Bisericii” — toţi cei 
care mai înainte au fost prinşi de duşmanul nostru, diavolul, şi au căzut 
din Biserica Ortodoxă iubesc să spună şi asta şi alte lucruri similare. Dar 
care este câştigul dacă noi înşine, după ce am fost făcuţi şi numiţi temple 
ale lui Dumnezeu (cf. II Cor. 4: 16), am devenit fără valoare şi dezgustă- 
tori în ochii lui Dumnezeu, acceptând să avem o conducere exterioară? 
Mai degrabă să nu avem niciodată niciun fel de conducere, mai bine să 
rătăcim, chiar şi neavând unde să ne plecăm capul, după felul celor des- 
pre care s-a spus odată: Au pribegit în piei de oaie şi în piei de capră, 
lipsiţi, strâmtoraţi, rău primiţi. Ei, de care lumea nu era vrednică, au 
rătăcit în pustii, şi în munţi, şi în peşteri, şi în crăpăturile pământului 
(Evr. 11: 37-38). Dar prin astfel de suferinţe sunt păstrate sufletele orto- 
doxe în harul mântuirii, de care sunt lipsiţi toţi cei care sunt prinşi de 
diavol cu astfel de pretexte exterioare. Vai lumii din pricina smintelilor! 
Că smintelile trebuie să vină; fiecare suflet trebuie să fie încercat şi fie- 
care loc trebuie cernut, pentru ca grâul să fie ales de neghină, chiar dacă 
într-o cantitate mică; de vreme ce sunt puţini aleşi, Domnul a spus: dar 
vai omului aceluia prin care vine sminteala (Matei 18: 7). Dar, prieteni- 
lor, să nu aducem nicio jignire Bisericii lui Dumnezeu, ca să nu fim con- 
damnati la Judecata Domnului. 

Vedeţi să nu fiţi amăgiți, căci mulți vor veni în numele Meu... şi îi 
vor amăgi pe mulţi, ne avertizează Domnul (Luca 21: 18). Şi sfântul 
apostol, arătându-şi grija faţă de noi, spune: Deci luaţi seama cu grijă 
cum umblați, nu ca nişte neînțelepți, ci ca cei înţelepţi, răscumpărând 
vremea, căci zilele rele sunt (Efes. 5: 15-16). 

Fie ca Domnul să nu împietrească inimile celor care au semnat De- 
claraţia, ci fie ca ei să se căiască şi să se întoarcă şi fie ca păcatele lor să 
fie şterse. Dar, dacă nu va fi astfel, atunci să ne păzim de comuniunea cu 
ei, ştiind că starea de comuniune cu cei care au căzut este propria noas- 
tră renuntare la Hristos Domnul. 

Prieteni ai mei, dacă noi credem cu adevărat că în afara Bisericii 
Ortodoxe omul nu se poate mântui, atunci când adevărul ei este perver- 
tit nu putem continua să o cinstim pasiv, pe ascuns, ci trebuie să mărtu- 
risim înaintea tuturor adevărul Bisericii. Şi dacă alţii, oricât de mulţi, fie 
ei şi ierarhi conducători, rămân indiferenți şi pot chiar să-şi folosească 
interdicțiile împotriva noastră, nu este nimic surprinzător în aceasta. 
Până la urmă, acest lucru s-a întâmplat nu de puţine ori în trecut, şi la 
fel a fost şi acum patru ani, când cei care au căzut din adevăr au adunat 
sinoade şi s-au numit Biserică a lui Dumnezeu şi, pretinzând că sunt 

preocupaţi de canoane, au pus interdicții asupra celor care nu s-au su- 
pus lipsei lor de sens; dar au făcut toate acestea spre ruşinea lor şi spre 
pieirea lor veşnică. 

Dar credincios este Domnul, Care vă va întări şi vă va păzi de cel 
viclean... Iar Domnul să îndrepteze inimile voastre spre dragostea lui 
Dumnezeu şi spre răbdarea lui Hristos! (II Tes. 3: 3-5). 


Episcopul Victor 


RĂSPUNSURILE EPISCOPULUI VICTOR LA 15 ÎNTREBĂRI ALE GPU CU 
PRIVIRE LA DECLARAŢIA MITROPOLITULUI SERGHIE 


Document din 18 ianuarie 1928 


Întrebările s-au păstrat mai mult sub forma unor scurte 
indicaţii, decât în întregime. Unele dintre răspunsuri, 
conținând repetiţii sau referindu-se mai mult la aspecte 
politice, au fost omise sau au fost scurtate. 


1. „Cum aţi interpreta, din punct de vedere civil şi eclezial, apariţia 
noii tendinţe bisericeşti — platforma Declaraţiei din 29 iulie 1927?” 

Din punct de vedere eclezial, ca o învăţătură incorectă despre Bise- 
Trică şi, în ceea ce priveşte chestiunea mântuirii noastre în Iisus Hristos, 
o eroare de principiu a Mitropolitului Serghie... 

2. „Cum priviţi Declaraţia? etc.” 

Declaraţia este o separare de adevărul mântuirii. Priveşte mântui- 
rea ca pe o perfecţionare morală naturală a omului; este o doctrină filo- 
sofică păgână a mântuirii şi, pentru realizarea ei, este absolut necesară 
conducerea externă. În opinia mea, aceasta este aceeaşi eroare de care, 
chiar din 1912, l-am acuzat pe Mitropolitul Serghie... 

Eu însumi am crescut printre oameni simpli, fiu al unui citeţ de bi- 
serică, şi mi-am petrecut întreaga viaţă printre oameni simpli, în mănă- 
stiri. Aşa cum cred oamenii, aşa cred şi eu, anume: noi credem că sun- 
tem mântuiţi în Hristos Iisus prin harul lui Dumnezeu -— acest har al lui 
Dumnezeu este prezent doar în Biserica Ortodoxă şi ne este dat nouă 
prin Sfintele Taine — şi Biserica însăşi este casa mântuirii prin har din 
această viaţă de pierzare, iar nu vreun fel de organizare politică. Ca o 
unitate prin har a credincioşilor, Biserica există fără — şi chiar nu trebuie 
să aibă — nicio organizare politică printre membrii ei; Biserica roma- 
no-catolică învaţă altfel. Membrii Bisericii, ca cetăţeni, au o organizaţie 
politică civilă comună pentru toţi, în care sunt în dependenţă de autori- 
tatea civilă. 


123 


3. Sinodul a apărut fără binecuvântarea Mitropolitului Petru, care 
este conducătorul temporar al Bisericii Ortodoxe Ruse. Mitropolitul Ser- 
ghie, convocând această întâlnire, şi-a depăşit autoritatea; el a fost în- 
sărcinat doar cu o păzire temporară a Bisericii, cu o satisfacere a nevoi- 
lor duhovniceşti stringente ale credincioşilor; dar el a început o întreagă 
revizuire generală a Bisericii. El nu este stăpânul Casei lui Dumnezeu, ci 
doar un păzitor al acesteia; prin urmare, relaţia mea cu Sinodul şi cu în- 
treaga platformă este negativă. 

4. Chestiunea membrilor Sinodului nu are o mare importanţă, a- 
vând în vedere starea sa de neacceptat. Însăşi platforma lui este inaccep- 
tabilă, deoarece vede în Biserică o organizaţie politică externă, pe care o 
uneşte cu organizaţia civilă a regimului URSS şi, în conformitate cu a- 
ceasta, vede o activitate politică pentru Biserica Ortodoxă — în felul aces- 
ta împingând Biserica pe o cale plină de şocuri şi întâmplări neaşteptate; 
pe lângă asta, perverteşte însăşi firea Bisericii. Prin firea ei lăuntrică, Bi- 
serica nu ar trebui să fie din această lume, şi în mod deosebit în virtutea 
intereselor duhovniceşti pe care ea le împlineşte pentru membrii ei cre- 
dincioşi. Ea este o unitate dătătoare de har pentru mântuirea prin har a 
cetăţenilor credincioşi. 

5. Eu îmi propun să mă menţin departe de Sinod până când Mitro- 
politul Petru sau Mitropolitul Chiril, de a căror ortodoxie nu am niciun 
motiv să mă îndoiesc, vor lua parte la viaţa Bisericii. 

6. „Despre dezvoltarea ulterioară a luptei contra noii tendinţe”. 

Eu personal, atât până în momentul de faţă cât şi pe viitor, nu am 
nicio intenţie de a purta vreun război, ci doar mă apăr pe mine şi turma 
mea, ca să nu fim părtaşi la păcatele altora, respectiv ale „Sinodului”. Ce- 
lor apropiaţi care apelează la mine pentru a se lămuri cu privire la noua 
tendinţă de viaţă bisericească le explic după cum eu însumi înţeleg. Mai 
mult decât atât, problema nu a dispărut şi, cred eu, nu va dispărea, cu 
toate că eu sunt o persoană prea insignifiantă în comparaţie cu Mitropo- 
litul Serghie şi cu Sinodul. Şi, de altfel, eu nu mă consider capabil de ni- 
ciun fel de activitate administrativă şi organizatorică, de vreme ce nu am 
avut nicio experienţă de acest gen. 

7. „Asupra scopurilor...” 

Doar mântuirea sufletului, de vreme ce eu cred că ei, „sinodalii”, 
distrug, ortodoxia, făcând-o lumească, făcând-o pământească şi perver- 
tind cu totul natura Bisericii Ortodoxe. 

8. „Despre metodele şi modurile de luptă etc.” 

Nu am avut niciun fel de metode sau moduri de luptă. Eu împreu- 
nă cu mai mulţi preoţi şi laici (dar nu cu toţi) i-am declarat Mitropolitu- 
lui Serghie că respingem povăţuirea lui duhovnicească, până ce nu îşi re- 
cunoaşte greşeala de a fi tras Biserica spre sarcini lumeşti nepotrivite 
pentru ea şi până nu renunţă astfel la Declaraţia sa din 29 iulie. 

9. „Cum a fost purtată lupta?... 

Până în prezent nu a avut loc nicio luptă în sensul exact al cuvântu- 
lui. Doar ne-am separat de cei care ne declară: „Noi suntem superiorii 
voştri şi, prin urmare, vă punem sub interdicţie pentru neascultare”, şi 
altele asemenea. Cu toate acestea, în ceea ce îi priveşte pe păstorii şi pe 
laicii supuşi mie, şi cu atât mai mult pe oricine altcineva, nu am aplicat 
niciun fel de interdicții, ameninţări, blesteme, privaţiuni, nici nu am fost 
malitios în vreun fel, şi nu voi proceda niciodată astfel, deoarece chestiu- 
nea de credinţă, de mântuire este una de libertate a conştiinţei, de alege- 
re, şi nu de constrângere. 


. . eeose .. . . . . . . . . . ooo . .  . . . . . .  . . .  .  . .  .  . . l  . l Ml ‘l ... l 


12. Eu sunt un slujitor al mântuirii, iar cei care îşi caută mântuirea 
duhovnicească veşnică pot întotdeauna să găsească în mine ajutor pen- 
tru lămurirea adevărului. Dar, aşa cum mi se pare mie, oamenii simpli 
care se tem să nu cadă din ortodoxie sunt mai interesaţi de aceasta, în 
timp ce păstorii, din nefericire, rămân mai indiferenți şi dezinteresaţi, 
chiar dacă sunt educați teologic. 

13. „Despre parolele conspirative etc.” 

Biserica Ortodoxă este unica Biserică dătătoare de har, în care prin 
harul lui Dumnezeu se împlineşte mântuirea noastră din această viaţă 
de pierzare. Căderea din ortodoxie a „renovaţioniştilor”, precum şi per- 
vertirea naturii Bisericii Ortodoxe de către „sinodali”, îl lipsesc pe om de 
harul mântuirii. 

14. „Despre unitatea Bisericii şi relaţia ei cu guvernul.” 

Unitatea Bisericii poate fi doar în har, nu din sfera civilă; pentru 
noi, după cuvântul Domnului, locul, naționalitatea etc. nu au nicio im- 
portanță. Un ortodox japonez îmi este la fel de drag ca un ortodox rus. 

O organizaţie pur politică a credincioşilor este posibilă doar ca u- 
nealtă auxiliară a autorităţii civile, aşa cum s-a întâmplat după revoluţie. 
Numai guvernul ştie întreaga viaţă exterioară a unui om, în timp ce Bise- 
rica ştie exclusiv nevoile duhovniceşti ale credinciosului, precum şi tot 
ceea ce ţine de rugăciune. Noi nu protestăm împotriva decretului de se- 
parare a Bisericii de Stat, dar, din nefericire, guvernul nu crede sinceri- 
tatea declaraţiilor noastre despre aceasta. 

O SCRISOARE CĂTRE PĂSTORI (FRAGMENTE) 
Document din 28 februarie 1928 


Cei ce voiţi să vă îndreptaţi prin Lege v-aţi 
îndepărtat de Hristos, ați căzut din har. (Gal. 5: 4) 


Şi această cădere a lor nu este nici mică şi nici ascunsă, ci foarte 
mare şi evidentă pentru toţi cei care au înţelepciune (a lui Hristos) (cf. 
I Cor. 2: 16); şi a fost demonstrată prin binecunoscuta Declaraţie din 
16/29 iulie şi în distrugerea fără ruşine a Bisericii Ortodoxe care a urmat 
după aceasta. 

Declaraţia celor care au căzut în înşelare este un troc abominabil 
cu ceea ce este de nepreţuit, adică libertatea noastră duhovnicească în 
Hristos (cf. Ioan 8: 36); este încercarea lor, în contradicţie cu Cuvântul 
lui Dumnezeu, de a uni ceea ce nu se poate uni: soarta păcătosului cu lu- 
crarea lui Hristos, Dumnezeu şi Mamona (cf. Matei 6: 24) şi lumina cu 
întunericul (cf. II Cor. 6: 14-18). Apostaţii au schimbat Biserica lui Dum- 
nezeu dintr-o unitate de mântuire a omului prin har, din păcat şi pierza- 
re veşnică, într-o organizaţie politică, pe care au alăturat-o organizaţiei 
autorităţii civile în slujba acestei lumi care stă sub stăpânirea răului (cf. 
I Ioan 5: 19). Altceva este credincioşia credincioşilor cu privire la autori- 
tatea civilă. În situaţia din urmă, Biserica îşi menţine libertatea duhovni- 
cească în Hristos şi credincioşii devin mărturisitori când credinţa este 
prigonită; dar în prima situaţie Biserica este doar o unealtă obedientă 
pentru realizarea ideilor politice de către autoritatea civilă, iar mărturisi- 
torii pentru credinţă sunt astfel prezentaţi ca nişte criminali de stat. 

Toate acestea le vedem în activitatea Mitropolitului Serghie, care, 
în virtutea noii sale relaţii cu autoritatea civilă, este silit să uite canoane- 
le Bisericii Ortodoxe; şi sfidându-le pe acestea, i-a înlăturat pe toţi epis- 
copii-mărturisitori din scaunele lor, considerându-i criminali de stat, iar 
în locul lor a numit în mod arbitrar alţi episcopi care nu sunt recunos- 
cuti şi nu pot fi recunoscuţi de către oamenii credincioşi. În cazul Mitro- 
politului Serghie nu mai poate fi vorba de fenomenul mărturisirii pentru 
Biserică şi, prin urmare, el declară în legătură cu Declaraţia că orice 
membru al clerului care va îndrăzni să spună ceva în apărarea Adevăru- 
lui lui Dumnezeu împotriva autorităţii civile este un duşman al Bisericii 
Ortodoxe. Ce este aceasta, dacă nu nebunia care l-a cuprins pe cel care a 
căzut în înşelare? Pentru că, dacă gândim astfel, va trebui să considerăm 
duşman al lui Dumnezeu, de exemplu, pe Sfântul Filip, care l-a acuzat 
cândva pe Ivan cel Groaznic şi pentru aceasta a fost strangulat; şi, chiar 
mai mult decât atât, trebuie să numărăm printre duşmanii lui Dumne- 
zeu pe marele Înaintemergător, care l-a acuzat pe Irod şi pentru aceasta 
a fost decapitat. 

... Pentru aceasta, Sfântul Maxim Mărturisitorul, când s-a făcut o 
încercare de a-l convinge şi de a-l forţa prin torturi groaznice să intre în 
comuniune de rugăciune cu patriarhul aflat în înşelare, a exclamat: 
„Chiar dacă întregul univers ar intra în comuniune cu patriarhul, eu sin- 
gur nu voi face aceasta”. De ce? Deoarece se temea să nu-şi piardă sufle- 
tul prin comuniunea cu un patriarh care fusese atras în rătăcire, chiar 
dacă pe atunci nu fusese condamnat de un sinod, ci dimpotrivă, fusese 
apărat de o majoritate de episcopi. Deoarece autoritatea administrativă 
a Bisericii, chiar şi în sinoadele timpurii, nu a apărat întotdeauna adevă- 
rul, fapt despre care există mărturii clare — la Sfântul Atanasie cel Mare, 
Sfântul Ioan Hrisostom, Sfântul Vasile cel Mare, Sfântul Teodor Studitul 
şi alţii. Cum aş putea să rămân cu totul indiferent de acum înainte? 
Aceasta nu poate să se întâmple. Şi de aceea ne-am îndreptat pe singura 
cale posibilă pentru a ieşi din situaţia prezentă: calea mărturisirii Adevă- 
rului mântuirii. Această cale este dificilă, este o cale de luptă; dar noi nu 
nădăjduim în puterile noastre, ci mai degrabă ne uităm la Iisus, începă- 
torul şi plinitorul credinţei (Evr. 12: 2), şi lucrarea noastră nu este o se- 
parare de Biserică, ci o apărare a Adevărului şi o justificare a Poruncilor 
dumnezeieşti, sau, şi mai bine, păzirea întregii iconomii a mântuirii 
noastre. De aceea, mulţime de arhipăstori au ieşit în faţă acuzându-l pe 
Mitropolitul Serghie: Mitropoliţi (Iosif, Agatanghel, Arsenie), arhiepis- 
copi, episcopi şi o mulţime de păstori individuali, care îi declară Mitro- 
politului Serghie că nu îl mai pot recunoaşte ca povăţuitor al Bisericii 
Ortodoxe, ci, pentru moment, se vor conduce în mod independent. 

Deci, luaţi aminte, prieteni şi fraţi păstori, ca să nu fiţi atraşi de fia- 
re duhovniceşti. Căderea de dinainte, nu cu mult timp în urmă, este sufi- 
cientă; acum trebuie să mergem cu prudenţă. Fie ca pacea lui Dumnezeu 
care covârşeşte orice minte (Fil. 4: 7) să vă umple inimile şi minţile şi să 
vă îndrepte calea în Iisus Hristos, Domnul nostru. Amin. 


Episcopul Victor (sigiliu cu iniţiale) 

10. Arhiepiscopul Serafim de Uglich 
FOST APOSTOL ÎN ALASKA ŞI AMERICA 
Pomenit la 12 decembrie (t1935) 


Un adevărat creştin este un luptător, 
făcându-şi cale printre regimentele nevăzutului 
duşman către pământul ceresc. 

Sfântul Gherman al Alaskăi 


În toamna anului 1930 au venit la abia începuta construcţie a ca- 
nalului Mării Albe (unul dintre proiectele notorii de muncă forţată din 
anii '30 din Rusia de nord) câteva convoaie de prizonieri de la Solovki. 
Au fost primiţi şi, mai întâi de toate, au fost trimişi la baie pentru „dezin- 
fectare” — adică dezinfectarea hainelor pe care le purtau şi o tăiere obli- 
gatorie, cu o maşină de tuns, a părului de pe cap, de pe faţă şi de pe în- 
tregul corp. Apoi a urmat o examinare medicală de către doctorii care 
erau ei înşişi deţinuţi. Aici, pentru prima dată de când lucram ca ajutor 
de medic la acest post, l-am văzut pe arhiepiscopul Serafim, un om bă- 
trân, înalt şi gârbovit, cu capul şi faţa deja bărbierite cu maşina la numă- 
rul unu. Adesea, după aceasta, discutând, am învăţat multe de la el, şi 
am aflat de asemenea despre el de la alţi episcopi care veniseră odată cu 
el; dintre aceştia din urmă îl voi numi doar pe arhiepiscopul Pahomie de 
Cernigov, pentru că cei tineri se poate să mai fie încă în camerele de tor- 
tură acum şi orice menţiune despre ei în presă va creşte greutatea lan- 
ţurilor lor. 

Arhiepiscopul Serafim, în lume cu numele de familie Samoilovici, 
s-a născut în 1882 şi a studiat la Seminarul Teologic de la Poltava. A de- 
venit călugăr la o vârstă fragedă, într-una din eparhiile sudice, după ce a 
predat mai mulţi ani la Seminar. A fost numit la începutul secolului nos- 
tru misionar în eparhia Alaska-Aleutine din Statele Unite ale Americii, 
unde a fost un fervent colaborator al episcopului Tihon, viitorul Patri- 
arh. Episcopul Tihon l-a prețuit mult pe misionarul său zelos, care unea 
asceza personală cu o atitudine înţeleaptă atât faţă de turma aleută, pe 
jumătate sălbatică, cât şi faţă de guvernul american al Alaskăi. A petre- 
cut şase ani în America. 

După ce episcopul Tihon a fost numit la Yaroslavl în 1907, el l-a 
chemat pe ieromonahul Serafim şi l-a numit stareţ al Mănăstirii Tolga, 
la aproximativ şase kilometri mai sus de Yaroslavl, care era reşedinţa de 
vară a episcopului de Yaroslavl. Oricine a călătorit de-a lungul Volgăi 
înainte de 1920 îşi va aminti cum, când vaporul se oprea la docul mă- 
năstirii, echipajul şi pasagerii coborau pe doc pentru a cere slujirea unui 
paraclis înaintea icoanei Maicii lui Dumnezeu din Tolga (a cărei sărbă- 

Arhiepiscopul Serafim şi părintele A.P. Kaşevarov cu 
elevii Școlii Bisericești Ruse din Sitka, Alaska, pe vremea 
când patriarhul Tihon era episcop în America. 


toare este la 8/21 august), cinstind sfânta icoană, şi cum se îndepărta va- 
porul în timp ce corul mănăstirii încă mai cânta: „Împărăteasa lumii, fii 
mijlocitoarea noastră”. 

Părintele Serafim a scris o lucrare istorică serioasă, „O istorie a 
Mănăstirii Tolga — 1314-1914”, ca pregătire pentru prăznuirea celor 600 
de ani de existenţă a mănăstirii, în august 1914. În beneficiul mănăstirii 
şi al turmei de credincioşi din împrejurimi, el a construit şi a deschis în 
1913, la aproximativ un kilometru şi jumătate de mănăstire, la marginea 
unei splendide păduri, o şcoală de apicultură pentru copiii orfani de care 
avea grijă mănăstirea. Însă, cu trei săptămâni înaintea prăznuirii de şase 
sute de ani de existenţă a mănăstirii, a izbucnit Primul Război Mondial. 
Starețul, în primele zile ale războiului, a construit saloane de spital şi l-a 
ajutat în mod activ pe arhiepiscopul Agatanghel în conducerea eparhiei 
în timpul anilor de război şi de revoluţie. Curajul său şi prezenţa de spi- 
rit au salvat mănăstirea de la distrugere în vara anului 1918, când co- 
muniştii, în zilele „Revoltei din Yaroslavl”, au intrat în chilii, în pivnițe şi 
au scotocit cimitirul mănăstirii în căutarea „rebelilor”. 350 de cetăţeni 
nevinovaţi ai Yaroslavlului au fost executaţi de către plutonul de execu- 
ţie ca replică la asasinarea guvernatorului militar, comisarul Nahimson, 
şi a comisarului economic Zakgeim. 

Curând, părintele Serafim a fost transferat la Uglich, unde a fost 
făcut stareţ al Mănăstirii Acoperământul Maicii Domnului, şi a fost ridi- 
cat la rangul de arhimandrit. În 1920 a fost hirotonit episcop de Uglich, 
o eparhie pătrunsă de amintirea ţarului, care, 329 de ani înainte de mu- 
cenicia Ţarului Nicolae al II-lea din zilele noastre, a primit acelaşi sfârşit 
crud5. În 1915, episcopul Serafim a fost ridicat la rangul de arhiepiscop 
şi, în zilele dificile şi confuze de după moartea Patriarhului Tihon, a fost 
numit (în 1926) unul din înlocuitorii locţiitorului patriarhal şi a ocupat 
această poziţie din noiembrie 1926 până în martie 1927 (perioadă în care 
Mitropolitul Serghie s-a aflat în arest). 

Arhiepiscopul Serafim a refuzat categoric să emită o declaraţie de 
colaborare cu autorităţile sovietice, declaraţie pe care acestea o cereau la 
momentul respectiv (aceeaşi declaraţie pe care mai târziu Mitropolitul 
Serghie avea să o emită), spunând: „Eu nu mă consider autorizat să de- 
cid chestiuni de principiu fundamentale fără ierarhii care sunt în închi- 
soare”. La 16/29 decembrie 1926, s-a adresat Bisericii ruse cu acest me- 
saj: „Imi implor colegii, episcopii, să mă ajute să port crucea grea şi res- 
ponsabilă a conducerii Bisericii ruse; vă cer să reduceţi la minim cores- 
pondenţa şi relaţiile voastre cu mine, lăsând ca toate să fie decise local, 


5 Țarul Dimitrie, care a fost omorât în 1589, la instigarea lui Boris Godunov; pomenit 
în calendarul ortodox la 15 mai. 

Arhiepiscopul Serafim, ca egumen al Mănăstirii Tolga 


în afară de problemele de principiu şi cele care afectează întreaga Bise- 
rică (de exemplu, alegerea şi hirotonirea episcopilor)”.6 

Toţi predecesorii arhiepiscopului Serafim în poziţia de înlocuitor 
de locţiitor se aflau în închisoare şi el ştia că aceeaşi soartă îl aştepta atât 
pe el, cât şi pe succesorul pe care îl va alege în momentul propriului său 
arest. Prin urmare, când a intrat în exerciţiul autorităţii acestei poziţii, în 
decembrie 1926, el nu a desemnat niciun succesor. Când, la interogato- 
riul GPU, a fost întrebat: „Cine va fi conducătorul Bisericii dacă nu te eli- 
berăm?”, el a răspuns doar aceasta: „Însuşi Domnul lisus Hristos”. La 
acest răspuns, anchetatorul, uimit, s-a uitat la el şi a spus: „Voi, toţi epis- 
copii, aţi lăsat înlocuitori pentru voi, la fel cum a făcut şi Patriarhul 
Tihon şi Mitropolitul Petru”. „Ei bine, eu am lăsat Biserica Domnului 
Dumnezeu”, a repetat arhiepiscopul Serafim, „şi am făcut aceasta spe- 
cial. Să ştie toată lumea cât de liber trăiesc creştinii ortodocşi sub o gu- 
vernare liberă”.7 

Trei zile mai târziu, arhiepiscopul Serafim a fost eliberat şi a fost 
trimis la Uglich şi a condus Biserica până în martie 1927, când a predat 
conducerea Mitropolitului Serghie, care tocmai fusese eliberat din în- 
chisoare. 

Patru luni mai târziu, arhiepiscopul Serafim a combătut apostazia 
Mitropolitului Serghie (din Declaraţia din 16/29 iulie 1927) şi, curând, a 
fost arestat şi condamnat la cinci ani în lagărul de concentrare, fiind tri- 
mis la Solovki. Acolo, aproape tot timpul, a lucrat la muncile obişnuite. 
Odată, când împingea cărămizi pentru construcţia unei clădiri cu două 
etaje, el a căzut de pe o scară şi şi-a rupt o coastă, care s-a vindecat doar 
parţial, lăsându-l invalid. Dar niciun fel de prigonire nu putea să-i în- 
doaie voinţa puternică. 

Eu l-am văzut pentru prima dată după sosirea lui în convoiul de 
deţinuţi de la Solovki, în toamna anului 1930, la punctul de lucru numit 
„Noua Birja”, lângă staţia nordică de semafor „Mai-Gub”, pe calea ferată 
Murmansk. 

Mai târziu am avut ocazia să ne cunoaştem mai bine. Ajungând in- 
valid, el se afla adesea în secţia ambulatorie, iar noi, cei care eram aju- 
toare de medic, încercam să-l ajutăm; suferea de pleurezie cronică, pre- 
cum şi de miocardie şi de arterioscleroză generală. 


6 Faptele şi citatele din acest paragraf au fost adăugate din I.M. Andreev, Scurtă 
trecere în revistă a istoriei Bisericii Ruse de la revoluţie până în zilele noastre, 
Jordansville, 1951, p. 49; şi Lev Regelson, Tragedia Bisericii Ruse, YMCA Press, 
Paris, 1977, p. 584 (ambele în lb. rusă). 

7 Acest incident este relatat în Messenger of the Russian Student Christian 
Movement, nr. 7 / iulie 1927. 

Odată, la sfârşitul lui octombrie, într-o zi umedă şi aspră, trecând 
pe lângă cabina de dezinfecţie, unde lucrurile erau dezinfectate în spa- 
tele unei uşi închise ermetic, cu un deţinut-invalid pe post de paznic ca 
să îi ţină departe pe hoţi, m-am auzit strigat pe nume. Urcând, l-am vă- 
zut pe arhiepiscopul Serafim, paralizat de frig, stând de pază. „Ne pun pe 
noi, invalizii, la acest post câte două ore, dar eu stau aici de la douăspre- 
zece şi nu au trimis pe nimeni să mă înlocuiască” (era aproximativ 6 du- 
pă-masă). Am alergat la barăcile invalizilor. „Unde este şeful?” „A plecat 
la film”, a răspuns funcţionarul. „Spune-i că voi face un raport către di- 
rectorul Diviziei sanitare, pentru că îl ţine pe deţinutul Samoilovici la un 
post în aer liber de şase ore în loc de două”. Funcţionarul s-a deşteptat şi 
a alergat la casa de film. Zece minute mai târziu a alergat înapoi. „Şeful a 
ordonat să fie înlocuit şi vă cere să nu faceţi un raport”. „Bine, dar în 
zece minute voi verifica”. 

Şi, într-adevăr, el a trezit un colonel decrepit care dormea pe un 
pat de scânduri şi l-a trimis în fugă să îl înlocuiască pe vlădica. Bătrânul 
a alergat la camera de dezinfecţie. Jumătate de oră mai târziu am intrat 
din nou în barăci. Arhiepiscopul, amorţit, bea cu satisfacţie nişte ceai 
fierbinte dintr-o cană şi i-am urat odihnă plăcută. 

El era considerat „un ins interzis” — adică nu avea dreptul să iasă din 
lagăr în clădirile administrative, dincolo de gardul de sârmă ghimpată. 

Odată mi-a cerut să-l chem pe arhimandritul Gurie Yegorov, care 
lucra la Divizia financiară şi era un susţinător înverşunat al Mitropolitu- 
lui Serghie; mai târziu, el a fost eliberat din exil, terminându-şi cei cinci 
ani de condamnare în lagărul de concentrare în 1934 şi în 1946 a fost 
hirotonit episcop. Începând din acel moment, acesta a fost conducătorul 
Bisericii „Patriarhale” din Asia centrală, cu titlul de episcop de Taşkent 
şi Asia centrală. 

Arhimandritul Gurie s-a încruntat. „Până la urmă, arhiepiscopul 
nu este «al nostru» şi nu este potrivit pentru mine să vorbesc vreodată 
cu el. Nu am dreptul să primesc binecuvântare de la dânsul”. 

„Nimeni nu-ţi cere aceasta, părinte Gurie. Dar, în cele din urmă, el 
este unul dintre cei interzişi şi dumneavoastră şi eu avem permisie. Da- 
că, ştiind cine sunteţi, v-a cerut să veniţi la dânsul în lagăr, am protestat 
eu, putem noi, deţinuţii, să refuzăm să vizităm un deţinut în lagăr, chiar 
dacă el este un eretic? Un ajutor de medic nu ar trebui să înveţe un arhi- 
mandrit”. S-a supărat şi a venit cu mine. L-am însoţit la secţia de ambu- 
latoriu şi l-am lăsat împreună cu arhiepiscopul, pe care îl chemasem 
acolo. 

Prezentabilul arhimandrit-contabil de patruzeci de ani, plecân- 
du-şi capul, a vorbit cu încovoiatul şi decrepitul arhiepiscop. Despre ce 
au vorbit, nu ştiu. 


133 


În martie 1932, vlădica a fost eliberat cu şase luni înainte de sfârşi- 
tul detenţiei, considerându-se (potrivit decretului din 1931) cinci ani de 
muncă echivalenți cu şase. Acest lucru a fost aranjat pentru el de evla- 
vioşii deţinuţi din divizia de contabilitate, care numărau zilele de lucru 
în aşa fel încât să reducă termenul de condamnare. În 1934, acest decret 
„liberal” a fost revocat. 

Arhiepiscopul Serafim a fost trimis în convoi în exil în regiunea 
Komi, unde locuieşte populaţia ziryani, la nord de Viatka. El a slăbit cu 
trupul, dar era neclintit cu duhul. El considera că într-o epocă de per- 
secuţie nu ar trebui să fie nicio guvernare centralizată a Bisericii. Un 
episcop ar trebui să-şi conducă eparhia în mod independent. În exil ar 
trebui să fie conducătorul Bisericii secrete oriunde s-ar afla; el ar trebui 
să hirotonească preoţi în secret şi să facă tunderi monahale în secret. 

De la credincioşi am auzit că arhiepiscopul Serafim nu s-a întors 
din exil. Sentința lui s-a terminat în 1935. Se spune vag că a murit un- 
deva fără ajutor medical, în privaţiune — ceea ce este uşor de crezut pen- 
tru oricine ştia starea inimii sale bolnave, chiar şi în 1932. 

Îmi aminteam adesea de suferindul arhiepiscop Serafim în pere- 
grinările mele prin închisori şi exiluri, când, privat de contact fizic cu 
credincioşii, mi-am amintit de el mental în rugăciune. M-am gândit la 
chipul său epuizat şi blând-zâmbitor, şi, îngenunchind în rugăciune, 
simţeam aievea pe capul meu mâna sa arhiepiscopală slabă şi aspră, pli- 
nă de cicatrice. 


EPISTOLĂ A ARHIEPISOPULUI SERAFIM DE UGLICH 


Arhiepiscopul Serafim a scris numeroase epistole de protest îm- 
potriva Declaraţiei Mitropolitului Serghie. Ca vicar al eparhiei Yaro- 
slavul, el a semnat, împreună cu Mitropolitul Agatanghel, cu Mitropoli- 
tul Iosif al Petrogradului (care se afla în Yaroslavl atunci), cu arhiepis- 
copul Valaam de Perm şi cu episcopul Evghenie de Rostov, o declaraţie 
de separare de Mitropolitul Serghie la 6 februarie 1928. In acelaşi 
timp, el a trimis următoarea epistolă Mitropolitului Serghie, în numele 
său propriu. Tonul de protest curajos, bazat nu pe o îngustă „literă a le- 
gii”, ci pe o îngrijorare sinceră cu privire la binele Bisericii lui Hristos, 
unită cu o compasiune sinceră arătată faţă de greşeala Mitropolitului 
Serghie, a făcut din această scrisoare unul din documentele clasice ale 
episcopilor fondatori ai Bisericii ruse din catacombe. 

Mai târziu, în vara anului 1928, arhiepiscopul Serafim a trimis o 
nouă epistolă, acuzându-l pe Mitropolitul Serghie de păcatul grav de 
„a-i trage pe frații slabi şi lipsiţi de curaj în neo-renovaţionism”. 

ÎNDEMN AL ARHIEPISCOPULUI SERAFIM DE UGLICH, 
ADRESAT MITROPOLITULUI SERGHIE ŞI INMANAT LUI 
LA 27 IANUARIE/9 FEBRUARIE 1928 


Înalt Preasfinţia Voastră, 

Perioada de mai bine de jumătate de an care a trecut de la publica- 
rea de către dumneavoastră a Declaraţiei din 16/29 iulie 1927 a indicat 
că toate speranţele voastre pentru „o aranjare paşnică” a chestiunilor 
noastre bisericeşti, pentru aducerea întregii conduceri bisericeşti în or- 
dinea şi aranjarea cuvenită, au fost în zadar şi „încrederea voastră în po- 
sibilitatea vieţii şi activităţii noastre paşnice în limitele legii” este cu to- 
tul nerealizabilă şi, în condiţiile prezente, nu se poate realiza niciodată. 

Dimpotrivă, faptele certifică aproape în fiecare zi că pentru popo- 
rul ortodox a devenit încă şi mai greu să trăiască. Este deosebit de dificil 
de recunoscut că dumneavoastră, care atât de înţelept şi ferm aţi ţinut 
sus stindardul ortodoxiei în prima perioadă în care aţi fost înlocuitor de 
locţiitor patriarhal, aţi ieşit acum de pe calea cea dreaptă şi aţi trecut pe 
linia moartă a compromisurilor care sunt împotriva Bisericii. 

Ne-aţi expus unor chinuri morale groaznice şi v-aţi făcut primul 
dintre cei chinuiţi astfel, pentru că dumneavoastră suferiţi atât pentru 
sinele propriu, cât şi pentru noi. Mai întâi am suferit şi am îndurat în tă- 
cere, ştiind că suferim pentru adevăr şi că puterea lui Dumnezeu este cu 
noi şi nu poate fi biruită de nicio suferinţă. Această putere este cea care 
ne-a întărit şi ne-a insuflat nădejdea că, la o vreme cunoscută doar lui 
Dumnezeu, adevărul ortodoxiei va fi triumfător, căci doar acestuia îi este 
făgăduit pentru totdeauna că oricând va fi în nevoie i se va da ajutorul 
atotputernic al lui Dumnezeu. 

Prin Declaraţia dumneavoastră şi prin politica fundamentată pe 
ea, încercaţi să ne conduceţi într-o direcţie unde vom fi lipsiţi de această 
nădejde, pentru că ne conduceţi departe de slujirea adevărului; iar Dum- 
nezeu nu ajută minciunii. 

Suntem cetăţeni loiali ai URSS. Noi împlinim cu supunere toate or- 
dinele autorităţii sovietice. Nu am intenţionat niciodată şi nu intenţio- 
năm să ne răsculăm împotriva ei, ci vrem să fim membri onorabili şi 
drepţi ai Bisericii lui Hristos de pe pământ şi nu să o „revopsim în culori 
sovietice”, deoarece ştim că acest lucru este inutil şi oamenii drepţi şi 
serioşi nu vor crede aceasta. 

Cât timp încă nu este prea târziu, cât timp acest groaznic hău încă 
nu v-a copleşit cu totul, acest hău care este gată să vă înghită într-un 
mod ruşinos şi pentru totdeauna, adunaţi-vă puterile intelectuale şi mo- 
rale, care până nu demult mai erau puternice; ridicaţi-vă în toată statura 
duhovnicească; publicaţi o altă declaraţie pentru a o corecta pe prima 
sau cel puţin una asemănătoare cu cea pe care aţi trimis-o în prima pe- 

rioadă în care eraţi înlocuitor de locţiitor; tăiaţi cu imboldurile harice ale 
Duhului legăturile care vă orbesc şi veniţi la sfânta libertate. Toţi fiii 
adevăraţi ai Bisericii se vor ruga lui Dumnezeu pentru dumneavoastră; 
toţi păstorii cei buni şi arhipăstorii curajoşi vor fi imediat de partea 
dumneavoastră. Toţi numeroşii pătimitori vă vor îmbrăţişa în duh — 
această voce a mărturisitorilor adevărului care sunt trimişi în exil, de- 
parte de turmele şi de fraţii lor; însuşi Adevărul de neînvins va fi cu 
dumneavoastră. Vă va arăta calea ce urmează; vă va feri şi vă va apăra. 

Dragă vlădica: îmi imaginez cât de mult trebuie să suferiţi! Dar de 
ce, trăind aceste suferinţe, nu vreţi să le uşuraţi pentru cei care au avut 
cândva încredere în dumneavoastră? Cu câtă bucurie v-am dat drepturi- 
le mele de înlocuitor al locţiitorului patriarhal, crezând că înţelepciunea 
şi experienţa dumneavoastră vor conlucra în ceea ce priveşte conducerea 
Bisericii. 

Dar, ce s-a întâmplat? Chiar nu se poate corecta acest act fatal? 
Chiar nu veţi găsi curajul să vă recunoaşteţi eroarea, greşeala fatală, pu- 
blicarea de către dumneavoastră a Declaraţiei din 16/29 iulie 1927? 
Mi-aţi scris şi aţi crezut sincer că drumul pe care l-aţi ales va aduce pace 
în Biserică. Şi ce auziţi, ce vedeţi acum? Un geamăt înfricoşător se ridică 
din toate părţile Rusiei. Aţi promis să scoateţi doi-trei pătimitori de ici, 
de colo, şi să-i redaţi comunităţii credincioşilor; dar priviţi câţi alţi noi 
pătimitori au apărut, ale căror suferinţe sunt făcute şi mai adânci prin 
conştiinţa faptului că ele sunt rezultatul noii dumneavoastră politici bi- 
sericeşti. Acest geamăt al pătimitorilor de pe malurile râurilor Obi şi 
Enisei, din insulele îndepărtate ale Mării Albe, din deşerturile de dincolo 
de Marea Caspică, de pe crestele muntoase ale Turkestanului — acest 
geamăt nu ajunge la inima dumneavoastră? 

Cum aţi putut, prin Declaraţia dumneavoastră, să puneţi asupra 
lor şi asupra multora stigmatul opozanților ordinii civile prezente, când 
ei şi noi în natura noastră duhovnicească am fost întotdeauna străini de 
politică, păstrând cu stricteţe, cu jertfă de sine, puritatea ortodoxiei? 

Mi se cuvine mie, care sunt mai tânăr, să vă scriu aceste rânduri? Mi 
se cuvine mie să învăţ un ierarh experimentat şi învăţat al Bisericii ruse? 
Totuşi, vocea conştiinţei mele mă sileşte iar şi iar să vă tulbur inima largă 
şi bună. Arătaţi curaj! Recunoaşteţi-vă greşeala fatală şi, dacă vă este 
imposibil să publicaţi o nouă declaraţie, atunci, pentru binele Bisericii, 
predaţi autoritatea şi drepturile de înlocuitor al locţiitorului altcuiva. 

Am dreptul să vă scriu aceste rânduri şi să vă fac această propune- 
re, pentru că mulţi îmi reproşează acum, spunându-mi că v-am înmânat 
aceste drepturi de înlocuitor în grabă şi fără rezerve. 

Experimentând eu însumi această povară a conducerii bisericeşti, 
cred că în liniştea chiliei dumneavoastră vărsaţi lacrimi amare şi sunteţi 
într-o groaznică nelinişte a duhului. Şi vă compătimim şi plângem îm- 


136 


preună cu dumneavoastră. Şi dacă sunt separări de eparhii şi parohii de 
dumneavoastră şi de „sinodul” dumneavoastră, aceasta este o alarmă, o 
înfricoşătoare alarmă a inimilor extenuate ale credincioşilor, una care ar 
trebui să ajungă la inima voastră şi să o aprindă cu flacăra jertfei de sine 
şi a promptitudinii de a vă pune viaţa pentru prietenii dumneavoastră... 

Fie ca Domnul să vă ajute şi să binecuvânteze decizia dumnea- 
voastră curajoasă, pe care conştiinţa dumneavoastră arhipastorală vă va 
şopti-o şi pe care noi nu v-o dictăm, ci cu dragoste fiiască v-o oferim 
pentru mântuirea sufletului dumneavoastră şi pentru binele Bisericii. 

Mi se pare că o cale de ieşire din situaţia care a fost creată ar fi 
pentru dumneavoastră şi pentru toţi credincioşii din pământul nostru 
care gândesc într-un mod ortodox să vă îndreptaţi privirea spre cel mai 
vârstnic ierarh al Bisericii ruse, Înalt Preasfinţitul Agatanghel, Mitropo- 
litul de Yaroslavl. 

Mergeţi la dânsul cu dragoste şi încredere. În ciuda vârstei sale 
înaintate, a rămas înţelept şi puternic în duh. Apelul său din Perm a fost 
un act de zel pentru salvarea Bisericii. Întindeţi-vă braţele frăţeşti spre 
dânsul, daţi-i un salut cald şi frățesc, cereţi-i să vă ajute să ieşiţi din a- 
ceastă situaţie groaznică şi împovărătoare şi înmânaţi-i lui dreptul dum- 
neavoastră de înlocuitor până când eminenţa sa, Mitropolitul Petru, va 
reveni la putere. 

Noi, arhipăstorii, împreună cu dumneavoastră, îl vom ajuta la con- 
ducerea Bisericii cu tăria şi înţelegerea pe care le avem, chiar şi fără or- 
ganizarea unui „sinod”. 

Serafim, arhiepiscop de Uglich, vicar al Eparhiei Yaroslavl, fost în- 
locuitor al locţiitorului patriarhal. 


24 ianuarie/ 6 februarie 1928 

11. Episcopul Alexei Bui de Voronej 
ŞI BINECUVÂNTATA NEBUNĂ PENTRU HRISTOS, TEOCTISTA 
Pomeniţi la 12 februarie (11936) 


Nimeni să nu se amăgească. Dacă i se pare cuiva, 
între voi, că este înțelept în veacul acesta, să se facă 
nebun, ca să fie înţelept. Căci înțelepciunea lumii 
acesteia este nebunie înaintea lui Dumnezeu. 

(I Cor. 3: 18-19) 


Oraşul Voronej este situat în inima Sfintei Rusii, nu departe de 
Sfintele Mănăstiri Optina, Sarov şi Glinsk, cu sfinţii lor stareţi care au 
transmis adevărata tradiţie duhovnicească ortodoxă chiar până în seco- 
lul nostru. 

Voronej însuşi este în centrul unei eparhii care în 1903 număra 18 
mănăstiri, 2500 de monahi şi monahii, peste 1000 de biserici şi paracli- 
se şi aproximativ 3000 de clerici de mir. Inima duhovnicească a oraşului 
era Mănăstirea Bunavestire a Sfântului Mitrofan, unde se şi păstrează 
moaştele acestui mare sfânt al secolului al XVIII-lea, primul episcop al 
Voronejului. Tot în secolul al XVIII-lea, dar mai târziu, un alt mare sfânt 
a fost episcop aici: Sfântul Tihon, care spre sfârşitul vieţii s-a retras nu 
departe de Mănăstirea Zadonsk. Un alt om sfânt (deşi necanonizat încă), 
Antonie, a fost episcopul Voronejului în secolul al XIX-lea şi a fost cel 
care s-a ocupat de canonizarea celor doi sfinţi predecesori ai săi. 

O altă mănăstire importantă din Voronej era Mănăstirea Sfântul 
Alexei, cu 30 de călugări înainte de Revoluţie; şi cea mai importantă mă- 
năstire de maici era Mănăstirea Sfântului Acoperământ, cu 600 de vie- 
țuitoare. 


I; 

După Revoluția din 1917, Voronejul a fost un important câmp de 
luptă în Războiul Civil, în care au murit multi. Încă de la începutul Revo- 
luţiei, Voronejul a fost glorificat prin noii săi mucenici, dintre care îi pu- 
tem enumera pe cei de mai jos. 

Părintele Gheorghe Snesarev, preot la Biserica Minunea Maicii 
Domnului a spitalului din Voronej, a primit mucenicia în 1919. El a fost 
scalpat (i s-a jupuit pielea şi părul de pe cap) şi i s-au aplicat 63 de lovi- 
turi. I s-au pus cuie şi ace sub degetele de la mâini şi de la picioare. A 
fost atât de mutilat, încât era aproape imposibil să fie recunoscut; rudele 
lui l-au recunoscut numai după mâini. 

În 1919, când Armata Roşie a intrat în Voronej, iar Armata Albă l-a 
părăsit, şapte călugăriţe de la Mănăstirea Acoperământului au fost fierte 

într-un cazan cu păcură pentru că făcuseră un paraclis pentru membrii 
Armatei Albe. 

Ieromonahul Nectarie Ivanov, instructor la Seminarul Voronej, ca- 
re era absolvent al Academiei Teologice din Moscova, a fost omorât în 
1918 prin diferite torturi dintre cele mai sălbatice: el a fost tras de pi- 
cioare, mâinile şi picioarele i-au fost rupte, i-au bătut cuie de lemn, i s-a 
dat „împărtăşanie” de cositor topit. Mucenicul s-a rugat: „Acum slobo- 
zeşte pe robul Tău în pace, Stăpâne”. 

Arhimandritul Dimitrie a fost omorât în 1918, după ce a fost scalpat. 

Au fost şi alţi mucenici în oraşele din apropiere. 

Ierarhul conducător al eparhiei era pe atunci Mitropolitul Vladimir 
de Voronej. În iulie 1925, arhiepiscopul Petru Zverev a fost trimis să îl 
ajute pe mitropolitul suferind, care a murit de Naşterea Domnului în 
acelaşi an. În 1926, pe 15 noiembrie, arhiepiscopul Petru însuşi a slujit 
pentru ultima oară la Voronej. În următoarea zi a fost arestat de GPU şi 
pus într-un tren, iar în 1929 a murit la Solovki. Un număr de scrisori de 
la Solovki ale acestui nou sfânt mucenic au supravieţuit. 


II. 

După plecarea arhiepiscopului Petru, episcopul Alexei Bui, un 
episcop vicar al eparhiei Voronej, a preluat administrarea eparhiei. Epis- 
copul Alexei era înalt şi slab, un predicator inspirat, un mare postitor şi 
un adevărat călugăr. El nu avea educaţie teologică şi fusese stareţul Mă- 
năstirii Kozlov. El săvârşea slujbele dumnezeieşti cu mare concentrare. 

Era o perioadă foarte dificilă în Voronej, ca în întreaga Rusie. Re- 
voluţia adusese o anarhie profundă şi tulburare; persecutarea Bisericii 
continua neabătută, iar poliţia secretă folosea orice trucuri pentru a-i 
prinde pe oameni în acţiuni sau afirmaţii „ilegale”. În Voronej, GPU a fă- 
cut tot ce a putut pentru a isca neînţelegeri între membrii clerului, pen- 
tru a folosi cuvintele celor aflaţi în conflict, cuvinte care, fiind raportate 
de către spioni, erau folosite ca acuzaţii împotriva lor. În acelaşi timp, 
Sfânta Rusie era încă în viaţă şi încă mai erau oameni sfinţi ca în veacu- 
rile de dinainte; în Voronej era o femeie sfântă, Teoctista Mihailovna. 

Chiar în această perioadă, pe la mijlocul lui 1927, a fost publicată 
Declaraţia Mitropolitului Serghie şi Voronejul a fost împărţit ca şi în- 
treaga Rusie. Toate privirile erau îndreptate asupra episcopului Alexei, 
iar el a răspuns cu o respingere curajoasă a Declaraţiei şi cu anunţarea 
faptului că alesese să îl urmeze pe Mitropolitul Iosif al Petrogradului. 

Această epistolă a fost semnată şi de către şase dintre preoţii con- 
ducători ai Voronejului: protopopii loan Andreevski, Nicolae Piskanov- 
ski, Petru Novosilţev, Pavel Smirnski, Alexandru Filipenko şi Ioan Ste- 

blin-Kamenski. Aceşti preoţi curajoşi au suferit din acest motiv, după 
cum urmează. 

Protopopul Ioan Andreevski a avut o importanţă majoră în susti- 
nerea ortodoxiei în Voronej. Mai întâi el s-a ridicat împotriva renovaţio- 
nismului, apoi s-a împotrivit Mitropolitului Serghie. A fost arestat în 
1928 şi a fost exilat în Asia Centrală. Când episcopul Alexei a auzit des- 
pre acest arest, el a venit în aceeaşi zi fără teamă la biserica unde slujise 
preotul şi a mângâiat turma mâhnită. După ce s-a întors din exil, părin- 
tele Ioan a dispărut şi nu s-a mai auzit de el vreodată. 

Protopopul Nicolae Piskanovski a fost arestat şi a fost trimis la So- 
lovki, unde a rămas din 1928 până la moartea sa, probabil în 1932. El fă- 
cea acolo plase de pescuit, în timp ce spunea rugăciunea lui Iisus în mod 
constant. El era părintele duhovnicesc al tuturor clericilor din catacom- 
be şi al credincioşilor din lagărul de concentrare Solovki. Toţi episcopii 
de la Solovki care refuzaseră să accepte Declaraţia Mitropolitului Ser- 
ghie aveau un mare respect faţă de el şi era iubit de toţi pentru blândeţea 
lui, pentru solicitudine, pentru calmul permanent al sufletului şi pentru 
abilitatea lui de a-i consola pe cei aflaţi în orice fel de mâhnire. 

Protopopul Alexandru Filipenko a fost mai întâi arestat şi exilat în 
1926, perioadă în care aproape toţi membrii familiei sale au murit de 
foame. Găsindu-se în Voronej în 1927, el s-a alăturat celor care s-au o- 
pus Declaraţiei Mitropolitului Serghie. Curând, a intrat în monahism şi a 
fost făcut arhimandrit. Mai târziu, a locuit ilegal în Miciurinsk (Kozlov), 
lucrând la confecţionarea sobelor din cărămizi, şi a slujit în Biserica din 
catacombe. 

Protopopul Ioan Steblin-Kamenski a pătimit în lagărul de la Solov- 
ki din 1924 până în 1927. El a devenit preot celib după o carieră de ofiţer 
naval. A fost arestat din nou în 1929; s-a păstrat scrisoarea sa către tur- 
mă, scrisă din închisoare, în 1929; este un document care aminteşte de 
epistolele de iubire ale părinţilor apostolici ai Bisericii primare din cata- 
combe. 

Tot clerul rămas în Voronej care nu era de acord cu Mitropolitul 
Serghie a fost arestat în 1930; în această perioadă au suferit mai ales că- 
lugării de la Mănăstirile Sfântul Alexei şi Sfântul Mitrofan. 

Mănăstirea Sfântul Alexei, până la închiderea ei după Paştile din 
1931, era un centru de factură veche, ortodox-„tihonită”, pentru clerul 
local şi cel aflat în trecere care s-a opus renovaţionismului şi apoi serghi- 
anismului. Nu a rămas nicio altă biserică pe această poziţie. 

După închiderea Mănăstirii Sfântul Alexei şi anihilarea clerului ei, 
aceia dintre enoriaşi care au fost credincioşi păstorilor lor şi concepţiei 
acestora au rămas cu totul fără biserici şi fără slujbe, nevrând să meargă 
la bisericile serghianiste deschise. Preoţii secreţi veneau rar şi din în- 
tâmplare şi slujeau în case. Doar oamenii de încredere, cu aceleaşi con- 

vingeri, cunoşteau acestea şi le spuneau despre slujbe şi altora care a- 
veau aceleaşi convingeri. Preotul slujea noaptea şi până atunci se as- 
cundea într-un depozit sau într-un grajd, iar când venea noaptea pleca 
în altă parte. În timpul slujbelor, oamenii cântau încet şi se uitau pe fe- 
reastră, ca să vadă dacă vine cineva. Dacă se auzea o ciocănitură, mai în- 
tâi îl ascundeau pe preot şi apoi deschideau uşa. Erau cazuri când cei ca- 
re aveau grijă de casă nu ştiau că se săvârşea o slujbă, deoarece acestea 
aveau loc atunci când ei plecau la muncă. Unii participanţi ai Bisericii 
ruse din catacombe, care au plecat peste hotare în 1943, au intrat atunci 
pentru prima dată după treisprezece ani într-o biserică. 

Din cauza epistolei sale, episcopul Alexei a fost suspendat de Mi- 
tropolitul Serghie şi apoi, pe 21 februarie 1930, a fost arestat de GPU şi a 
murit în închisoare. 

Despre ultimele zile din viaţa episcopului Alexei, avem date din re- 
latările protopopului Serghie Şukin, de curând adormit, care îşi aminteş- 
te astfel întâlnirea cu dânsul: 

„În vara anului 1936 am fost trimişi în convoi în lagărul de concen- 
trare Ukht - Pecersk (în nordul îndepărtat). Transferul a durat aproape o 
lună întreagă, de vreme ce la fiecare două sau trei zile făceam un popas; 
astfel, ne-am oprit în Harkov, Orel, Syzran, Viatka şi Kotlas. In Kotlas, 
calea ferată s-a sfârşit şi am fost conduşi mai departe în bărci de-a lun- 
gul Dvinei nordice şi Vişegdei, către portul Ust-Vym. De acolo am fost 
luaţi în vagoane de lagăr către diferitele puncte de concentrare. 

La început, în acest convoi nu erau clerici; era un amestec de exi- 
laţi politici şi criminali. Dar, la fiecare popas, convoiul nostru se schim- 
ba: unii plecau, alţii erau adăugaţi. Şi, la Syzran, ni s-a alăturat arhiepis- 
copul Alexei, fost de Voronej şi Kozlov. Era un episcop bătrân, de aproxi- 
mativ 65 de ani, înalt şi cu o statură robustă, cu chipul de o culoare 
nepământească. Dar lucrul extraordinar era că vlădica ducea cu el două 
valize mari şi grele. Nu le putea căra el însuşi şi, prin urmare, trebuia să 
primească ajutor de la alţii. Ceilalţi oameni din convoi aveau o singură 
boccea cu pâine uscată şi haine, pentru a nu atrage atenţia delincvenţi- 
lor. Dar lucrul important era că fiecare îşi căra bocceaua sa şi şi-o punea 
sub cap noaptea. 

Era firesc ca apariţia vlădicăi cu două valize să devină imediat su- 
biect de interes pentru delincvenţii din celula noastră. Eu şi tovarăşii 
mei am făcut cunoştinţă cu arhiepiscopul şi l-am sfătuit să aibă grijă, în 
special noaptea, când delincvenţii ieşeau să vâneze lucrurile celorlalţi. 
Dar vlădica nu s-a tulburat şi, ridicând din umeri, a răspuns: «Ce pot să 
fac? Lasă-i să le ia... Tot la fel voi dormi noaptea». Apoi am decis să fa- 
cem cu schimbul noaptea, ca să păzim valizele vlădicăi... Delincvenţii e- 
rau foarte nemulţumiţi de această schimbare, şi, dimineaţă, nu şi-au as- 
cuns mânia, dar Dumnezeu ne-a păzit de necazuri... 

Episcopul Alexis Bui de Voronej (schiţă iconografică) 


În aceeaşi seară am fost aduşi la staţie pentru următoarea călăto- 
rie. NKVD-ul aranja astfel de transferuri întotdeauna noaptea, pentru a 
nu atrage atenţia locuitorilor. Tovarăşii mei duceau valizele vlădicăi, iar 
noi ne aflam într-unul din compartimentele vagonului «Stolipin». 

Sub guvernarea ţaristă, oamenii din astfel de convoaie primeau 
mâncare caldă de două ori pe zi, dar, sub sovietici, li se dădea doar o 
«porţie uscată»: 400 de grame de pâine neagră, 20 de grame de zahăr şi 
o bucată de hering. Apă se dădea doar de două ori pe zi, dimineaţa şi 
seara. Prin urmare, primind dimineaţa o cană de apă şi după aceea nişte 
peşte sărat, cei din convoi erau chinuiţi de sete toată ziua. 

Toată ziua vlădica stătea întins şi moţăia. El vorbea puţin şi arare- 
ori; era evident că era bolnav şi nu mânca nimic. Bineînţeles că atât va- 
gonul cât şi cele din jurul său acționau asupra lui într-un mod opresiv. 
În ziua următoare, când am ajuns la staţia Kotlas, am fost separați de 
vlădica. Deşi el se îndrepta spre acelaşi câmp Ukht-Pecersk, a fost pus în 
nişte barăci diferite de transfer şi nu l-am mai văzut. 

Judecând după condiţia fizică a Vlădicăi Alexei, regimul lagărului 
era peste puterile lui. El nu putea să muncească şi, prin urmare, se putea 
aştepta la cea mai proastă raţie: 300 de grame de pâine şi o dată pe zi 
supă fără gust. Chiar dacă oamenii ar fi putut să-i trimită pachete cu 
mâncare, nu ar fi putut să le aducă la cunoştinţă imediat adresa sa. Chiar 
dacă ar fi fost trimis la spitalul lagărului, acolo nu ar fi primit niciun tra- 
tament, de vreme ce nu erau niciun fel de medicamente. Nu se lua în 
considerare deloc dieta deţinuţilor; mâncarea era cât se poate de simplă 
şi nevariată. E de presupus că vlădica nu putea supravieţui prea mult în 
aceste de condiţii. Astfel era sistemul de lagăr NKVD pentru a-i alege pe 
cei incapabili de muncă...” 

Influenţa episcopului Alexei asupra dezvoltării viitoare a Bisericii 
cu adevărat ortodoxe sau din catacombe din Rusia a fost considerabilă; 
cercetătorii sovietici îl găsesc a fi fondatorul unei „secte”, numită „buiţi” 
(„Bui-ţi”). O carte recentă despre ortodoxia din catacombe în Uniunea 
Sovietică oferă un rezumat general, preluat din surse sovietice, despre a- 
ceastă mişcare (care este în mod evident doar partea locală din mişcarea 
mai amplă „iozefită” sau din catacombe), care mai poate fi reconstituită 
şi douăzeci de ani după arestarea episcopului Alexei: 

„Erudiţia sovietică a oferit, chiar dacă din întâmplare, informaţii 
destul de detaliate despre una din ramurile iozefiţilor, care ne oferă des- 
tulă pătrundere în natura acestei mişcări. Organizaţia Buiţi a apărut în 
regiunea Tambov ca răspuns la evenimentele din 1927, fiind condusă de 
episcopul Alexei Bui de Voronej şi a fost afiliată mişcării iozefite mai 
mari... Mişcarea care a fost iniţiată de episcopul Alexei şi care a devenit 
cunoscută sub numele său (laic), Buevţi, a constituit o parte din acele 
mişcări similare mai mult sau mai puţin unite sub aripa schismei iozefi- 

te. Întrucât mişcarea buiţilor şi-a menţinut identitatea şi a exercitat şi o 
influenţă istorică aparte, ea poate fi luată în considerare şi separat. 

Mişcarea buiţilor a apărut mai întâi ca o mişcare locală, centrată în 
Voronej şi cu influenţe concentrate în zonele din împrejurimi. Cu toate 
acestea, potrivit cercetărilor sovietice, a avut legături directe şi în multe 
alte regiuni. Din punct de vedere organizatoric, mişcarea apare ca fiind 
relativ sofisticată şi bine întemeiată... Mărimea mişcării este dificil de 
determinat, dar aparent era destul de substanţială, destul de capabilă de 
a atrage aderenţi... Treizeci de ani mai târziu, cercetătorii sovietici au 
descoperit urmele a aproape patruzeci de obşti cu aproximativ 700 de 
membri aparţinând mişcării buiţilor din 1930. Având în vedere circum- 
stanţele neobişnuite de care avea nevoie viaţa bisericească clandestină, 
totuşi, este dificil de imaginat că cercetarea istorică sovietică a fost capa- 
bilă să identifice mai mult de o fracțiune a aderenţilor unei mişcări ca a- 
ceasta şi aceste numere pot cu adevărat să fie nesemnificative în estima- 
rea mărimii, a puterii şi a influenţei mişcării. 

Bui însuşi a fost arestat la 21 februarie 1930, dar nu s-ar părea că 
arestul conducătorului titular al mişcării a împiedicat în mod serios dez- 
voltarea grupării buiţilor. Pentru următorii trei ani cel puţin, ei şi-au 
continuat activitatea cu mare vigoare, iar influenţa lor a continuat să fie 
resimţită şi pentru următoarea decadă” (pp. 69-71). 

„Deşi centrul organizatoric se afla în Voronej, mişcarea s-a bucurat 
de mare succes în regiunea dimprejurul Tambovului, la aproximativ 160 
de kilometri nord-est, şi, într-adevăr, era activă într-o arie extinsă din 
Caucaz şi Ucraina... 

Aparent, a avut loc un atac feroce împotriva mişcării, care a sfârşit 
prin încarcerarea liderilor ei şi dizolvarea structurii organizatorice în 
1930 sau 1931... După acest atac iniţial, mişcarea a fost reorganizată 
printr-un subordonat şi, din nou, conform investigatorilor sovietici, avea 
circa 200 de susţinători în 1932. Academicianul sovietic Mitrokhin afir- 
mă că, «la sfârşitul lui 1932, organizaţia buiţilor a luat sfârşit şi membrii 
ei cei mai activi au fost închişi pentru activitate anti-sovietică», dar pre- 
cizează apoi că adepţii mişcării, în ciuda pretinsei distrugeri a organiza- 
tiei, au condus agitația anti-sovietică din timpul campaniei electorale în 
1939... 

În timpul campaniei de colectivizare, buiţii, ca şi alte mişcări înru- 
dite din ţară, au condus o agitaţie viguroasă împotriva colhozurilor (a 
fermelor colective)... Pentru că numărul bisericilor pe care buiţii puteau 
să le folosească era departe de a fi suficient, au apărut o serie de lăcaşe 
neoficiale, dând astfel mişcării avantajul filialelor locale care puteau 
atrage oameni din numeroase sate fără dezavantajele unei locaţii fixe, 
cum ar fi o biserică normală, care ar fi fost mult mai susceptibilă de pre- 
siunea poliţiei... Eshatologia juca un rol considerabil în doctrina buiţilor. 


144 


Cercetarea sovietică ulterioară sugerează că acest motiv eshatologic era 
împletit cu aspirații concrete către elaborarea unei restaurări a monarhi- 
ei.” (pp. 107-109). 

Mai târziu, „organizaţia buiţilor a cuprins o serie de oameni care 
ulterior au devenit liderii Adevăratei Biserici Ortodoxe şi, chiar după ce 
această mişcare a fost lichidată ca organizaţie, aceşti membri şi-au conti- 
nuat activitatea ortodoxă în catacombe de-a lungul anilor treizeci”. Mai 
mult decât atât, conform sursei sovietice (Mitrokhin) folosite de această 
carte, „această organizaţie (buiţii) a servit ca punct de plecare — atât ca 
idee, cât şi ca organizare — pentru adepţii Adevăratei Biserici Ortodoxe 
în 1946-1952. Printre slujitorii Adevăratei Biserici Ortodoxe din această 
perioadă întâlnim în mod constant buiţi sau oameni care la un moment 
dat au avut legătură cu ei” (pp. 181-182). 

Astfel, sursele sovietice confirmă continuitatea poziţiei curajoase a 
episcopului Alexei în 1927 cu Biserica Ortodoxă Adevărată, care, după 
cum ştim din multe alte surse, continuă până în ziua de astăzi, la fel de 
persecutată şi ascunsă ca întotdeauna. 


HI. 
EPISTOLA EPISCOPULUI ALEXEI BUI DE VORONEJ 


Mai mare bucurie decât aceasta nu am, 
să aud că fiii mei umblă întru adevăr. 
(III Ioan 1: 4) 


Stând de pază pentru ortodoxie şi urmărind cu vigilență toate ma- 
nifestările vieții bisericeşti nu doar în eparhia încredințată smereniei 
noastre, ci, în general, în întreaga patriarhie, spre marea noastră mâhni- 
re am descoperit în acțiunile recente ale Mitropolitului Serghie de Nije- 
gorod, care s-a întors la îndatoririle lui de înlocuitor al locțiitorului pa- 
triarhal, un declin rapid spre renovaţionism, o depăşire a drepturilor şi 
autorităţii rezervate pentru el şi o încălcare a sfintelor canoane (hotărâ- 
rea unor chestiuni de principiu în mod independent, transfer şi destitui- 
re de episcopi fără judecată şi cercetare etc.; a se vedea Epistola canoni- 
că a Sfântului Chiril, Canonul apostolic 34). 

Prin acţiunile sale împotriva duhului ortodoxiei, Mitropolitul Ser- 
ghie s-a rupt din unitatea cu Sfânta, Soborniceasca şi Apostoleasca Bise- 
rică şi a pierdut dreptul de conducere a Bisericii ruse. 

Ierarhii şi păstorii ortodocşi au încercat în orice fel să îl influenţeze 
pe Mitropolitul Serghie şi să îl întoarcă la calea dreaptă şi adevărată, dar 
nu au reuşit. 

Înaltpreasfinţitul Mitropolit Iosif şi arhipăstorii ortodocşi într-un 
cuget cu dânsul, fiind râvnitori pentru slava lui Dumnezeu şi dorind să 
pună o limită viitoarei încălcări de către Mitropolitul Serghie a integrită- 
ţii şi inviolabilităţii sfintelor canoane şi decrete ale ordinii bisericeşti şi 
să păstreze nestricată comuniunea canonică cu conducătorul legitim, 
Inaltpreasfinţitul Mitropolit Petru de Krutiţa, locţiitor patriarhal, au 
condamnat acţiunile lui Serghie şi l-au lipsit de comuniunea cu ei. 

Fiind, cu voia lui Dumnezeu şi cu binecuvântarea înlocuitorului de 
locţiitor patriarhal, arhiepiscopul Serafim de Uglich, învestit, la 16/29 
februarie 1927, cu înalta autoritate de a fi păzitorul Bisericii din Voronej, 
rămânând în acelaşi timp şi episcop al districtului Kozlov şi împărtăşind 
pe deplin opinia şi punctul de vedere al credincioşilor ierarhi ortodocşi 
şi a turmei lor, de acum înainte mă separ de Mitropolitul Serghie, de si- 
nodul său necanonic şi de acţiunile lui, păstrând succesiune canonică 
prin locţiitorul patriarhal, Mitropolitul Petru de Krutiţa. 

L-am ales pe Înaltpreasfinţitul Iosif (Mitropolit al Petrogradului), 
numit de către locţiitorul patriarhal, Mitropolitul Petru de Krutiţa, la 6 
decembrie 1925, ca al treilea candidat la postul de înlocuitor de locţiitor 
patriarhal, ca cel mai înalt povăţuitor duhovnicesc. 

Il rog stăruitor pe Domnul „să păzească ţara noastră în pace”, să sus- 
ţină şi să păzească Sfânta Lui Biserică de necredinţă, de erezii şi de schismă 
şi să ne dea râvnă şi curaj ca să umblăm fără greşeală în legile Lui. 

Administrând Eparhia Voronej, 
Episcopul Alexei de Kozlov 


(Sigiliu) 9/22 ianuarie 1928 
Sfântul Filip, Mitropolit al Moscovei 
Voronej. 


IV. 
BINECUVÂN TATA TEOCTISTA, 
CEA NEBUNA PENTRU HRISTOS 
Pomenită la 22 februarie (11936) 


În perioada în care arhiepiscopul Petru şi episcopul Alexei se a- 
flau în Voronej, trăia aici o remarcabilă femeie sfântă, o nebună pen- 
tru Hristos, binecuvântata Teoctista Mihailovna. 

Următoarele două relatări provin de la doi foşti locuitori ai Voro- 
nejului, care o cunoşteau personal pe fericită. Primul, arhimandritul 
Mitrofan de la Biserica Sfântul Tihon de Zadonsk din San Francisco, 
fiu duhovnicesc al noului făcător de minuni, arhiepiscopul Ioan Maxi- 
movici, ne-a spus următoarele: 

Este greu pentru om să alunge de la el mândria, să o omoare. Firea 
umană nu suportă acuzaţiile şi va încerca întotdeauna să se apere, să 
răspundă la acuzaţii, chiar dacă sunt drepte. Dar calea nebunilor pentru 
Hristos este una specială, cea mai directă spre Dumnezeu. Lor le face 
plăcere să-şi rănească mândria. Teoctista Mihailovna atrăgea persecuții 
asupra sa în mod deliberat; mulţi îşi băteau joc de ea, o urau şi chiar o 
băteau. 

Cine era ea sau de unde venea, nu ştia nimeni. Se spunea că fusese 
soţia unui ofiţer naval de rang înalt care murise în Războiul Ruso-Japo- 
nez (1904-1905) şi că, după această tragedie, devenind dezamăgită de 
duritatea vieţii pământeşti, şi-a îndreptat privirea inimii ei spre înalt şi 
şi-a luat asupra sa eroismul nebuniei pentru Hristos. Dumnezeu a răs- 
plătit-o cu darul înainte-vederii, prin care îi ajuta pe vecinii ei suferinzi. 

Ea era mică de statură, slabă, prost îmbrăcată, cu trăsăturile chipu- 
lui nobile. A trăit în Mănăstirea Sfântul Alexei din Voronej până când 
mănăstirea a fost închisă (1931), apoi s-a adăpostit la diferiţi oameni. Ea 
nu avea literalmente „unde să-şi plece capul”. Locuia din când în când şi 
la Novocerkask, unde era foarte respectată. Se spune că a fost primită 
acolo de către Atamanul cazacilor de pe Don; în ciuda gărzii armate din 
jurul casei acestuia, ea putea circula liber peste tot, chiar şi în încăperile 
lui personale. Nu degeaba îi mângâia pe oamenii din Novocerkask, 
pentru că se întâmplau catastrofe înfricoşătoare acolo; oraşul era aproa- 
pe în întregime distrus de către comunişti, deoarece cazacii fuseseră o 
susţinere uriaşă pentru guvernul țarist şi erau suspectaţi că sunt o ame- 
ninţare din cauza duhului lor iubitor de libertate. Atât în Voronej, cât şi 
în Novocerkask, ea avea cercul ei de oameni pe care îi vizita. 

O ştiam din copilărie. Îmi amintesc cum odată mama mea m-a 
adus la mănăstire ca să o vizitez. Ea servea ceaiul în camera ei şi m-a 
servit, turnându-mi ceai ea însăşi. 

În Voronej era un păstor uimitor, protopopul Mitrofan, care o res- 
pecta foarte mult şi o primea cu mare cinste. Şi dânsul a murit ca mu- 
cenic în 1931. 

Ea avea o înfăţişare deosebită. Purta ghete de soldat de măsura cea 
mai mare cu putinţă, lăsându-şi întotdeauna şireturile nelegate. Călca in- 
tenţionat prin bălți; ghetele se umpleau cu apă, iar ea continua să meargă. 

Avea un baston — un băț cu un vârf, doar o creangă uscată — şi îşi 
lua întotdeauna acest băț cu ea. Dar întotdeauna originea ei nobilă, aris- 
tocratică, era vizibilă. Mergea şi revărsa o ploaie de înjurături, dar, în 
acelaşi timp, privea cu cei mai blânzi ochi. În timp ce mergea, închidea 
ferestrele de pe stradă cu băţul. Era gălăgioasă. Mă iubea foarte mult şi 
mă vizita adesea. 


147 


Binecuvântata Teoctista Mihailovna 


Cel mai uimitor dar al Teoctistei Mihailovna era înainte-vederea ei, pe 
care o manifesta în ultimii ei ani cu deosebită claritate. Acestea sunt 
câteva cazuri la care eu însumi am fost martor. 

1. Era deja înfricoşătoarea perioadă sovietică — anii '20. Tatăl meu 
era preot şi îmi era teamă pentru el. După o lungă despărţire, am reuşit 
cumva să vin să stau cu el. M-am bucurat mult la reîntâlnirea cu rudele 
mele. Într-o dimineaţă, Teoctista Mihailovna a trimis-o pe femeia care îi 
slujea să-mi ceară să-l părăsesc pe tatăl meu imediat şi să vin să stau cu 
ea. Nu voiam sub nicio formă să fac asta, de vreme ce vremurile erau 
periculoase şi eu venisem pentru scurt timp. 

Ea a plecat şi, după ceva vreme, a venit înapoi cu aceeaşi poruncă 
pentru mine de la Teoctista Mihailovna. Acest lucru s-a petrecut de trei 
ori la scurte intervale, până ce, în cele din urmă, m-am dus. Mă gân- 
deam: „Ce poate fi atât de urgent?” Dar ea stătea lângă samovar şi, în cel 
mai calm mod, ca şi când nimic nu s-ar fi întâmplat, mi-a pus nişte ceai, 
mi-a oferit o gustare, a purtat o discuţie liniştită despre vreme şi m-a în- 
trebat cum o mai duceam. A trebuit să mă smeresc şi să mă supun. 

Peste o oră, mama mea a venit plângând: s-a dovedit că, imediat ce 
am făcut ascultare şi am plecat la Teoctista Mihailovna, casa noastră a 
fost înconjurată şi, după o percheziţie amănunţită, tatăl meu a fost ares- 
tat. În ciuda tuturor încercărilor, nu am reuşit să mai aflu ceva despre 
soarta lui. Dacă aş fi fost acasă, m-ar fi luat şi pe mine — înainte-vederea 
Teoctistei Mihailovna mi-a salvat viaţa. După aceea, ea a luat un aer cu 
totul diferit şi m-a sfătuit să părăsesc oraşul cât mai repede cu putinţă. 

2. Următorul incident este cu privire la moartea mamei mele. Eu 
mi-am iubit mama foarte mult şi am suferit îngrozitor când a murit. Am 
avut întotdeauna repulsie faţă de băuturile alcoolice şi nu am avut nicio- 
dată vreo atracţie fată de ele. Dar, când am auzit că mama mea murise, 
în durerea mea am fost atât de înfuriat de condiţiile inumane ale luptei 
sovietice zilnice care mă înconjura, încât, din disperare, nu am mai pu- 
tut să suport şi am ieşit şi m-am îmbătat atât de tare, încât abia am reu- 
şit să ajung acasă la apartamentul meu. Teoctista Mihailovna avea o 
anumită femeie castă, cu educaţie înaltă, care îşi devotase întreaga viață 
fericitei; ea se numea Ana Vasilievna. Şi astfel i-am scris o scrisoare aces- 
tei Ana Vasilievna despre marea mea durere pentru moartea mamei mele 
şi i-am cerut să o informeze pe Teoctista Mihailovna că mama mea mu- 
rise. Şi, curând, am primit o scrisoare de la Ana Vasilievna, unde era scris: 
„Teoctista Mihailovna îmi cere să vă spun că ea nu poate să suporte be- 
tivii”. Şi astfel, în înainte-vederea ei, ea văzuse ceea ce făceam eu. 

3. Eu lucram în Orel, unde aveam o slujbă temporară în afara ora- 
şului. Când s-a aflat că sunt fiul unui preot, mi-au reţinut salariul; acest 
lucru a continuat timp de câteva luni. Nu aveam bani şi familia mea era 
îngrijorată cu privire la ceea ce aveam să fac mai departe. 

I-am scris o scrisoare Anei Vasilievna pentru Teoctista Mihailovna. 
În câteva zile am primit un răspuns: „Teoctista Mihailovna cere să vi se 
spună că ea a făcut aranjamente pentru dumneavoastră, ca să fiţi plătit”. 
În acel moment mă aflam în oraşul Eleţ. 

Am redobândit nădejde şi m-am dus la cabina telefonică ca să sun 
la oficiul de plată din Orel şi să aflu care era situaţia cu privire la plata 
mea. Şi ei au spus: „Unde sunteţi? V-am căutat ca să vă plătim”. Şi am 
primit totul fără lipsă, aşa cum nu se întâmplase niciodată până atunci. 
Şi, astfel, draga Teoctista Mihailovna făcuse într-adevăr „aranjamente”. 

4. Odată mergeam cu Teoctista Mihailovna pe stradă şi o tânără bi- 
ne îmbrăcată, plină de sănătate, venea spre noi. Evident, ceva îi fusese 
descoperit Teoctistei Mihailovna despre ea, deoarece, dintr-odată, a lo- 
vit-o pe femeie pe spate cu toată puterea ei şi, apoi, a adăugat un cuvânt 
puternic, necenzurat, care corespundea aparent imoralităţii ei tăinuite. 
Femeia a îngheţat pe loc, dar apoi şi-a continuat drumul, ştiind, se pare, 
pentru ce fusese pedepsită. 

Ana Vasilievna a relatat că Teoctista Mihailovna nu dormea nopti- 
le, ci şi le petrecea în rugăciune şi în priveghere. Atunci când mergea în 
vizite, ea se prefăcea că ia insectele de pe ea şi le omoară şi întotdeauna 
se scărpina. Bineînţeles, oamenii o judecau pentru aceasta. Când se în- 
tâlnea cu străini, adesea începea să vorbească tot felul de absurdităţi şi 
uneori rostea câte o înjurătură. Dar imediat ce străinii plecau, începea o 
conversaţie coerentă de stareță înainte-văzătoare. Avea o minte remar- 
cabilă şi un mod rafinat de a-şi exprima gândurile şi simţămintele. Era 
evident că fusese bine educată. 

În Voronej se găsea o piaţă publică mare; de o parte a ei, se aflau 
clădiri ale Comitetului Regional al Partidului şi Comitetului Executiv Re- 
gional, şi aici se găseau monumentele lui Lenin şi Stalin. Gărzi stăteau 
pretutindeni de pază. Odată a mers la aceste monumente şi, în faţa tu- 
turor, s-a uşurat; acolo s-a format o baltă. A fost luată imediat la cartie- 
rul general CEKA şi, acolo, în biroul şefului, a făcut o murdărie şi mai 
mare, chiar pe biroul lui, cu toate hârtiile lui. A fost reţinută şi apoi eli- 
berată ca anormală. 

Ea avea o prietenă, Anisia, care o iubea foarte mult. Odată, această 
Anisia s-a îmbolnăvit şi se pregătea să moară, de vreme ce nimeni nu 
putea s-o ajute. Teoctista Mihailovna a venit la ea şi i s-a spus că Anisia 
era pe moarte. „Se preface”, a răspuns Teoctista Mihailovna. Apoi s-a 
dus la ea, a luat-o de mână (şi era evident că era într-adevăr pe moarte) 
şi a spus: „Anişca, ridică-te!” Cea din urmă s-a ridicat imediat, a început 
să le pregătească masa şi toată boala ei a luat sfârşit. Aceasta se petrecea 
în Voronej. 

O anumită femeie era supusă cercetării de către poliţie. Ea avea o 
mică rezervă de bani pe care o ascunsese într-un portmoneu pe un raft. 

Dintr-odată a venit poliţia şi a început percheziţia. În minte, a strigat du- 
pă ajutor: „Teoctista Mihailovna, ajută-mă!” Cel care conducea perche- 
ziţia a atins portmoneul, dar nu a văzut nimic. A mutat întregul bufet şi 
toate rafturile, dar nu a găsit banii. 


O altă mărturie despre Teoctista Mihailovna este dată de o fiică 
duhovnicească din Voronej, din anii 1920, a arhiepiscopului Petru Zve- 
rev; ea este acum călugăriță, vieţuind într-o mănăstire din California, 
maica X. 

O văd pe ea, pe fericita Teoctista Mihailovna, înaintea ochilor mei 
ca şi când ar fi fost ieri, deşi a trecut atât de mult timp de când am vă- 
zut-o ultima oară în oraşul Voronej. Era mică de statură, îmbrăcată în- 
tr-o fustă lungă şi cu o haină de culoare închisă, urâtă; pe cap avea multe 
basmale greoaie, ca şi când ceva nu ar fi fost în regulă cu ea sau ca şi 
când ar fi fost bolnavă. Nu mergea pe trotuar, ci mai mult direct pe stra- 
dă. Era întotdeauna însoţită de câteva femei, poate de vreo călugăriţă 
sau vreo soră de la Mănăstirea Acoperământul Maicii Domnului, unde 
fericita Teoctista trăia printre surorile rămase, care nu fuseseră încă 
arestate şi trimise în exil. Mănăstirea fusese închisă de sovietici cu mult 
timp în urmă şi fusese transformată într-un aşa-numit „sat al muncitori- 
lor”, casele ei fiind închiriate laicilor. 

Teoctista Mihailovna locuia într-una din chiliile mănăstirii. De vre- 
me ce acum mirenii locuiau acolo şi copiii de şcoală erau îndoctrinaţi cu 
propagandă comunistă, fericita era adesea văzută fiind urmărită de o 
bandă de băieţi — tineri huligani. De obicei nu le dădea atenţie, dar une- 
ori se oprea, se întorcea către ei şi le spunea ceva. Am văzut-o de de- 
parte, deoarece să venim aproape de ea era un pic riscant, de vreme ce 
era cunoscută de toţi ca fiind nebună. Existau familii pe care le vizita şi 
poate că stătea câteodată cu unele dintre ele. Era cunoscută tuturor lo- 
cuitorilor în vârstă ca o femeie sfântă şi era foarte respectată. 

Când episcopul Petru de Voronej a fost arestat de GPU, pe 10/23 no- 
iembrie 1925, turma lui a suferit amarnic pentru separarea de dânsul şi a 
apelat la fericita Teoctista. „Se va întoarce vlădica în curând?” au între- 
bat ei; „Când se va întoarce vlădica?” Ea a răspuns: „Se va întoarce când 
noi vom mânca carne”. Şi, într-adevăr, cuvintele ei s-au împlinit exact: 
GPU nu l-a reţinut mult şi s-a întors acasă, ajungând în Voronej în tim- 
pul înmormântării Mitropolitului Vladimir de Voronej, la 28 decembrie, 
în timpul săptămânii cu harti după sărbătoarea Naşterii Domnului. 

La 2 februarie 1926, episcopul Petru a fost ridicat la rangul de arhi- 
episcop de Voronej şi s-a mutat într-o casă mică, nu departe de Mănăsti- 
rea Sfântul Alexei. Aici, Teoctista Mihailovna îl vizita în mod constant: 
evident, el era un prieten al fericitei. Ea mergea direct la chilia lui şi se 
aşeza pe patul lui, unde aştepta până ce vlădica îi trimitea afară pe cei 

care veneau în mod constant la el. Îl striga pe vlădica întotdeauna după 
numele de botez şi după numele de familie. 

Îmi amintesc de asemenea că în biserica de sus a Mănăstirii Sfân- 
tul Alexei, cu hramul Învierii lui Hristos, se găseau două icoane făcătoa- 
re de minuni ale Maicii Domnului: „Izvorul dătător de viaţă al Maicii 
Domnului”, pe un loc înalt, în partea dreaptă, spre care conduceau mici 
trepte cu balustradă metalică, şi, la acelaşi nivel în partea stângă, icoana 
Maicii Domnului „cu trei mâini”. Într-o zi, toţi cei din biserică erau 
foarte supăraţi pe comportamentul Teoctistei Mihailovna: ea s-a urcat 
pe locul mai înalt, la icoana „cu trei mâini”, şi a stat cu spatele la icoană 
şi a început să strige la cineva nişte cuvinte destul de urâte. Puțin mai 
târziu, nişte hoţi au spart veşmântarul, au tăiat grilajul metalic al feres- 
trei şi au furat ceva de valoare. După aceea, oamenii au înţeles că această 
faptă a sa se adresa acelor rău-făcători. 

Se spunea că, dacă îţi dădea pâine, era un semn bun. Oamenii po- 
vestesc despre cum odată bea ceai acasă la una din surorile din mănăs- 
tire, când, dintr-odată, a sărit în picioare şi a aruncat apa dintr-o farfurie 
de pe fereastră în curte; în acel moment, cuiva de aproape îi luase foc 
hornul şi Teoctista Mihailovna „stingea focul” prin acest gest. 

Odată a refuzat să ia o pâine de la o femeie, spunându-i: „Vei avea 
nevoie de ea pentru tine; vei trăi atâtea zile (şi a spus numărul) fără ni- 
mic altceva. Nu vei avea nimic altceva de mâncare”. Acest lucru s-a în- 
tâmplat exact cum a spus ea. 


Dreapta Teoctista a văzut lichidarea rapidă a bisericilor ortodoxe şi 
a monumentelor din Voronej în anii '30, ceea ce nu era decât o parte din 
programul satanic care se desfăşura în întreg pământul rusesc mult păti- 
mitor, spre furia îngrozită a aproape întregului popor rus. Împărăţia te- 
rorii luase asemenea proporţii, încât oamenii credeau că nişte nebuni se 
eliberaseră şi apucaseră frâiele guvernării. Mii de oameni erau arestaţi la 
întâmplare şi aruncaţi în închisori fără nicio idee despre motiv. Profeso- 
rul P. Kisakov din America de Sud, pe atunci tânăr, care încă îşi mai a- 
minteşte bine de fericita Teoctista, ne spune că era ca un coşmar psiho- 
tic, după care oamenii deveneau stupefiaţi şi indiferenți la tot. Cei puţini 
care rămăseseră liberi aveau un singur gând: cum să supravieţuiască şi 
să aibă grijă de cei apropiaţi care erau zdrobiţi. Peste toate acestea, în 
toată regiunea sudică — cea mai fertilă parte a Rusiei dintotdeauna — 
bântuia o foamete provocată intenţionat şi mii de oameni nevinovaţi 
mureau de pe urma ei. 

Toate acestea le-a văzut bine fericita Teoctista şi a împreună-păti- 
mit cu creştinii rămaşi. Pe la mijlocul anilor 1930, toate bisericile erau 
închise, nivelate de dinamită sau transformate în magazii pentru fabrici. 
Creştinismul a mers în adâncul catacombelor şi puţinii credincioşi pu- 


152 


teau să se furişeze pentru slujbele bisericii doar în adâncul nopţii. Inima 
fericitei, care a inspirat atât de multe fapte bune pentru vecinii ei, nu 
mai putea să îndure. Într-o zi, sângele i-a dat năvală pe gât şi, la 22 fe- 
bruarie 1936, Teoctista Mihailovna a murit. S-a spus că, înainte de 
moartea ei, s-a îmbrăcat toată în alb, ca să-L întâlnească pe Mirele ei, 
Hristos, şi a murit la mănăstire. A fost înmormântată în cimitirul din 
afara oraşului şi amintirea ei a fost ştearsă din Voronej. Dar conştiinţa 
creştină poartă imaginea ei în inimile iubitoare în întreaga lume, oriun- 
de este înţelegere pentru sfinţii ruşi din catacombe. 

12. Arhiepiscopul Pahomie de Cernigov 
FRATELE SĂU, ARHIEPISCOPUL AVERCHIE, ŞI EPISTOLA LOR 


Pomeniţi la 15 mai (11938) 


Cel care a dobândit iubirea Îl gustă pe Hristos 

în fiecare zi şi în fiecare ceas şi devine nemuritor prin aceasta. 
Iubirea este mult mai dulce decât viaţa. 

Cel care a dobândit iubirea se îmbracă în Dumnezeu. 

Sfântul Isaac Sirul 


În familia Kedrov erau trei fraţi episcopi, originari din regiunea 
Viatka. Tatăl lor, Petru Kedrov, era citeţ la biserică şi le-a dat fiilor săi o 
educaţie bisericească şi teologică bună. 

Fiul cel mai mare, Petru, viitorul ierarh mărturisitor Pahomie de 
Cernigov, s-a născut în 1877. El era serios, modest şi smerit din fire, 
gânditor şi orientat spre biserică pe măsură ce creştea. După ce a absol- 
vit Şcoala Teologică Secundară, el a intrat la Academia Teologică din Ka- 
zan în perioada în care rector era Antonie Hrapoviţki, viitorul mitropolit 
şi primul ierarh conducător al Bisericii Ortodoxe din afara Rusiei. 

Duhul şcolii în acea perioadă era deosebit de fervent; era cu adevă- 
rat o familie duhovnicească sau, mai degrabă, o mică armată de studenţi 
cu o mentalitate monahală, iar inima ei era tânărul episcop-rector. Cu o 
iubire plină de modestie, el le inspira ucenicilor săi o sete nepotolită 
pentru aplicarea adevărului ortodox în viaţă, şi aceasta într-o perioadă 
în care ideile revoluţionare se răspândeau în Sfânta Rusie ortodoxă. Stu- 
denţii, temeinic pregătiţi şi cunoscând bine duhul vremurilor, ardeau de 
dorinţa de a merge să-i înveţe pe oameni Evanghelia adevărului. Slujbele 
bisericeşti ale Academiei, săvârşite după Tipic, la care luau parte toţi, 
erau un izvor viu de inspiraţie pentru studenţi. Tânărul Petru avea ca as- 
cultare aprinderea candelelor, pe care o împlinea cu seriozitatea profun- 
dă care îl caracteriza. 

Fiind puţin prea zelos în religiozitatea sa, Petru s-a hotărât să îm- 
plinească literal porunca Domnului: Iar dacă ochiul tău cel drept te 
sminteşte pe tine, scoate-l şi aruncă-l de la tine (Matei 5: 29), şi într-o 
noapte a încercat să-şi ardă ochiul drept cu o candelă. Colegul său de ca- 
meră de atunci era Vasile Maximenko, viitorul arhiepiscop Vitalie de 
Jordanville. El a fost trezit în miezul nopţii de scrâşnitul dinţilor colegu- 
lui său, care încerca în acest fel să îndure durerea. Văzând ceea ce se în- 
tâmplase, el a strigat şi a salvat ochiul colegului său. Cu toate acestea, ar- 

surile erau atât de grave, încât a fost nevoie de operaţie la pleoapă şi la 
sprânceană, iar cicatricea a rămas pentru tot restul vieţii sale. 

În 1898, Petru a absolvit Academia şi Mitropolitul Antonie l-a tuns 
monah, numindu-l Pahomie; în urma transferului la eparhia Volhinia, 
Mitropolitul Antonie l-a luat cu el pe tânărul ieromonah şi, aici, cel din 
urmă a făcut misiune, trăind în Mănăstirea Derman, de lângă Lavra 
Sfântului Iov de la Poceaev. În 1911, el a fost hirotonit episcop de Nov- 
gorod-Severski, un vicariat al Cernigovului şi curând a fost ridicat chiar 
pe scaunul vechii Eparhii a Cernigovului, recunoscute pentru sfintele 
moaşte ale Sfântului Teodosie, episcopul de Cernigov care fusese cano- 
nizat în 1896. În timpul revoluţiei, el a luat parte la Sinodul din 
1917-1918 şi, pe 30 octombrie 1917, a susţinut un raport privind proce- 
dura de alegere a patriarhului; în acest raport, el a reflectat opinia men- 
torului său, Mitropolitul Antonie, pe care nu doar că îl iubea din tot su- 
fletul, ci al cărui zel pastoral i se întipărise şi în inimă. Această conştiinţă 
pastorală a păstrat-o întreaga sa viaţă, lucru care se vede clar în epistola 
sa împotriva „legalizării” din 1927, precum şi în activitatea sa pastorală 
din perioada de după Războiul Civil rus. Când Armata Albă s-a retras 
împreună cu Mitropolitul său iubit, Antonie, şi Armata Roşie a pus stă- 
pânire complet pe Rusia, ţara se afla în colaps total, cu transportul para- 
lizat, dar acestea nu l-au oprit pe bunul păstor. Cu colaboratorii săi, ar- 
hiepiscopul Pahomie a mers pe jos pe la toate bisericile din eparhia lui! 
De vreme ce malul stâng al râului Nipru, conform cu noua împărţire ad- 
ministrativă, aparţinea eparhiei Cernigov, el trebuia să viziteze şi perife- 
ria Kievului, şi astfel a vizitat şi Lavra Peşterilor din Kiev. 

Fiind arhiepiscop de Cernigov, el era şi stareţul unei mănăstiri din 
zonă, în care locuia. Oraşul Cernigov încă mai trăia viaţa Sfintei Rusii în 
acea perioadă, iar pe străzile lui încă mai umblau bărbaţi şi femei credin- 
cioase; unul dintre aceştia era nebunul pentru Hristos, Mihail Binecu- 
vântatul. 

În lume, dreptul Mihail a fost un inginer civil foarte respectat. 
Odată a fost însărcinat cu construirea unui pod mare. Podul a fost con- 
struit după instrucţiunile lui. Într-o zi, acest pod s-a prăbuşit, omorând 
mai mulţi oameni. Atât de lovit a fost inginerul de vestea tragediei, încât 
şi-a dat jos costumul de afaceri scump şi, punându-şi o cămaşă lungă, el 
a plecat de acasă fără să se mai întoarcă vreodată. El a devenit nebun 
pentru Hristos. Mânca foarte puţin, aproape că nu avea unde să doarmă, 
îngenunchea în toate nopţile în rugăciune şi vorbea foarte puţin, spu- 
nând doar: „Mă pocăiesc”. Binecuvântatul Mihail a dobândit o mare 
sfinţenie şi îl vizita adesea pe arhiepiscopul Pahomie. Când a murit, în 
1922, întregul oraş a plâns moartea lui dreaptă şi a participat la înmor- 
mântarea săvârşită de arhiepiscopul Pahomie cu lacrimi amare în ochi. 
Tainele descoperite prin acest sfânt nebun pentru Hristos despre viitorul 

Arhiepiscopul Pahomie de Cernigov 


Rusiei şi al întregii lumi erau fără îndoială împărtăşite arhiepiscopului 
Pahomie, pentru că acesta din urmă i se asemăna în caracter şi era în 
stare să înțeleagă şi să păstreze tainele lui Dumnezeu în inima lui. 

În acelaşi an, autorităţile comuniste au făcut multe încercări de a-l 
aresta pe arhiepiscopul Pahomie. Într-o zi au dat buzna în catedrală, în 
timp ce se săvârşea Sfânta Liturghie, ca să-l aresteze pe loc. Cu toate 
acestea, mulţimea de credincioşi s-a îngrămădit direct spre altar şi a îm- 
piedicat pentru o vreme arestarea iubitului arhipăstor. Dar GPU nu s-a 
lăsat uşor convins să-şi abandoneze planul viclean. Arhiepiscopul avea 
obiceiul de a rămâne în altar mult după terminarea slujbei din ziua res- 
pectivă şi, când a rămas doar ucenicul său de chilie, agenţii GPU au dat 
buzna în altar şi au capturat victima cea sfântă. Astfel a fost arestat arhi- 
episcopul Pahomie. El a fost eliberat doar pentru a fi arestat iar şi iar. 
Toate aceste aresturi îi păreau o succesiune neîncetată de coşmaruri, 
care în cele din urmă au început să-i slăbească pacea sufletului. 

Aproape în aceeaşi perioadă, autorităţile comuniste din întreaga 
Rusie au început o „investigaţie” blasfemiatoare a sfintelor moaşte, des- 
chizând raclele multor sfinţi pentru a încerca să dovedească „ştiinţific” 
publicului presupusa falsitate a incoruptibilităţii sfinţilor. Această miş- 
care a produs spectacole înfricoşătoare şi sacrilegii, determinând protes- 
te enorme şi rezistenţă din partea oamenilor, dintre care mulţi au suferit 
închisoare şi exil. Dar „investigatorii ştiinţifici” au fost ei înşişi ruşinaţi, 
pentru că ei înşişi au fost nevoiţi să admită incoruptibilitatea moaştelor, 
pe care nu o puteau explica ştiinţific, şi acest lucru a fost scris în toate zia- 
rele. Credincioşii ortodocşi s-au bucurat de rezultat, dar, cu toate acestea, 
autorităţile şi-au făcut treaba: ei au pus moaştele sfinţilor în muzee an- 
ti-religioase ca „mumii”. Această campanie i-a făcut pe unii episcopi con- 
ştiincioşi chiar să moară din cauza durerii provocate de batjocorirea 
sfinţilor, aşa cum s-a întâmplat cu arhiepiscopul Anatolie de Irkuţk. 

Arhiepiscopul Pahomie a avut şi el de suferit în această campanie. 
Moaştele Sfântului Teodosie au fost cerute ca să fie descoperite şi expuse 
publicului. De obicei, comisia ateistă de „oameni de ştiinţă” zgâlţâiau şi 
mişcau moaştele, dar arhiepiscopul Pahomie şi-a păstrat poziţia şi, pu- 
nându-şi epitrahilul şi mânecuţele, a dezvelit el însuşi moaştele, vărsând 
lacrimi dureroase în prezenţa unei mari mulţimi de credincioşi, care 
plângeau şi suspinau văzând cum comuniştii nu îi lăsau în pace nici pe 
morţi. Viitorul arhiepiscop Leontie de Chile, un prieten apropiat al arhi- 
episcopului Pahomie, a păstrat o fotografie rară cu deschiderea moaşte- 
lor Sfântului Teodosie de Cernigov, arătându-l pe arhiepiscopul Paho- 
mie mâhnit, ţinând moaştele, înconjurat de turma sa lovită de mâhnire. 
După aceasta, sfintele moaşte au fost confiscate, au fost aduse la Petro- 
grad şi expuse într-un muzeu anti-religios împreună cu şobolani morţi şi 
oase fosilizate. Dar credincioşii, mituind paznicii, slujeau în secret slujbe 

Arhiepiscopul Pahomie de Cernigov, ţinând moaştele Sfân- 
tului Teodosie de Cernigov când sovieticii le „investigau” 


în faţa moaştelor, în mijlocul nopţii. Bineînţeles, arhiepiscopul Pahomie 
a fost arestat în legătură cu acest fapt. 

După eliberarea sa în 1923, el nu a putut să se întoarcă în eparhia sa, 
ci a găsit adăpost la Mănăstirea Sfântul Daniil din Moscova, al cărei stareţ 
a fost ultimul rector al Academiei Teologice din Moscova, arhiepiscopul 
Teodor Pozdeev, care reuşea într-un anumit fel să facă şcoala să functio- 
neze în continuare. Arhiepiscopul Teodor a adăpostit mulţi episcopi exi- 
laţi; uneori erau câte zece episcopi care locuiau în mănăstire, care, după 
1927, a devenit un centru al clericilor anti-serghianişti. Arhiepiscopul Teo- 
dor se afla în opoziţie chiar şi cu Patriarhul Tihon, despre care considera 
că are un contact prea apropiat cu regimul comunist. În această mănăsti- 
re, fratele Vasile, viitorul arhiepiscop Leontie de Chile, l-a întâlnit pe ar- 
hiepiscopul Pahomie şi l-a văzut luând parte la un sinod cu Patriarhul 
Tihon. EI a primit chiar şi o scrisoare de la arhiepiscopul Pahomie (care 
s-a păstrat) în care mărturisitorul, dându-i binecuvântarea, spune că se 
îndoieşte „că Domnul va face să ne mai întâlnim din nou”. 

Fratele mai mic al arhiepiscopului Pahomie, Procopie, care de ase- 
menea era teolog, înainte de a deveni călugăr, preda Noul Testament la 
Seminarul Teologic de la Vilna. Fiind tuns cu numele de Averchie, el a 
fost curând făcut episcop de Zitomir şi locuia în Mănăstirea Teofania de 
acolo. El a fost bine primit de turma sa. Era tânăr, cu părul blond şi on- 
dulat, foarte pios, energic, prietenos şi arăta plin de viaţă şi sănătate. Era 
puternic în credinţă, binevoitor, accesibil şi era foarte iubit de toţi. El 
ţinea întotdeauna predici. Slujea cu mare solemnitate şi îi plăcea să facă 
procesiuni pe distanţe mari, vizitând oraşe şi sate, cântând tot drumul 
cu oamenii, ţinând predici în care indica în mod deschis calea pe care ar 
trebui să meargă creştinii în acele vremuri periculoase pentru credinţă. 
Curând, însă, procesiunile au fost interzise. El iubea, de asemenea, şi 
privegherile de toată noaptea, care se terminau în zori, şi făcea adesea 
astfel de privegheri, adunând mulţi oameni pentru ele. Apoi a fost ares- 
tat, bătut, apoi eliberat, doar pentru a fi arestat din nou după ce a scris 
împreună cu fratele său Epistola împotriva Declaraţiei Mitropolitului 
Serghie, după care nu s-a mai auzit de el. 

În 1927, infama Declaraţie a Mitropolitului Serghie cu „legalizarea” 
Bisericii (după condiţii sovietice) a dat lovitura finală credincioşilor or- 
todocşi, care s-au bucurat doar atâta timp cât persecuțiile veneau din ex- 
terior, dar nu puseseră stăpânire pe inima Bisericii. Arhiepiscopul Paho- 
mie a fost unul dintre primii care au protestat, scriind, împreună cu fra- 
tele său, arhiepiscopul Averchie, importantul document redat mai jos, 
care nu era adresat direct Mitropolitului Serghie, ci credincioşilor în ge- 
neral. Ni se oferă o imagine completă a condiţiilor bisericeşti la care s-a 
ajuns după Declaraţie. 

La scurt timp după scrierea acestei epistole, arhiepiscopul Paho- 
mie a fost arestat şi trimis la Solovki, apoi, în 1931, în lagărul de muncă 
silnică de la Mai-Guba, unde se construia canalul Marea Albă — Marea 
Baltică. Profesorul Nesterov, care se afla acolo în acea perioadă, relatea- 
ză că arhiepiscopul Pahomie a ajuns acolo aproape invalid, cu o paralizie 
a nervilor faciali. Din cauza slăbiciunii sale fizice nu putea fi folosit la 
construcţii şi, prin urmare, a fost trimis în 1932 într-un lagăr pentru in- 
valizi la Kuzema; dar chiar şi aici era scos afară, la muncă fizică, ceea ce 
era foarte dificil pentru el: să care apă, să coacă pâine etc. 

Profesorul Nesterov povesteşte un incident din această perioadă, 
caracteristic pentru arhiepiscop. Unul dintre profesorii deţinuţi lucra la 
biroul lagărului Kuzema ca funcţionar. El trebuia să alcătuiască o listă a 
celor care fuseseră trimişi la un punct de lucru diferit în lagărul Kuzema 
şi trebuia să lucreze toată noaptea. Profesorul era chinuit şi iritabil. Di- 
mineaţa, arhiepiscopul Pahomie a venit în birou şi l-a întrebat pe profe- 
sor dacă ştia unde şi când erau trimişi. Profesorul a răspuns tăios: „Mă 
deranjaţi, vlădica!”, şi a adăugat un comentariu vulgar. Arhiepiscopul 
Pahomie s-a plecat cu smerenie la picioarele lui, cerându-şi iertare pen- 
tru că îl iritase cu această întrebare. Profesorul, tulburat, şi-a cerut la 
rândul său iertare de la arhiepiscop pentru vulgaritatea sa. 

În conversațiile personale cu profesorul Nesterov, arhiepiscopul 
Pahomie condamna adesea politica Mitropolitului Serghie mult mai tă- 
ios şi mai categoric decât în epistola sa. La acea vreme, rezultatele poli- 
ticii Mitropolitului Serghie deveniseră clare, atât cu privire la soarta Bi- 
sericii în general, cât şi cu privire la episcopii exilați, în particular. In lo- 
cul legalizării promise, avea loc lichidarea bisericilor şi a clerului într-un 
ritm alert. Episcopi şi preoţi piereau în închisori fără nicio speranţă de 
eliberare. Exilările şi arestările nu doar că nu încetau, ci chiar creşteau. 

Arhiepiscopul Pahomie îl recunoştea în calitate de conducător al 
Bisericii nu pe Mitropolitul Serghie, ci pe Mitropolitul Chiril, ceea ce era 
urmarea logică a învățăturilor Patriarhului Tihon. Şi, când în locurile de 
detenţie s-a format un fel de biserică, având un număr imens de epis- 
copi, preoţi şi credincioşi, arhiepiscopul Pahomie l-a recunoscut drept 
conducător al Bisericii pe Mitropolitul Serafim (Samoilovici) de Uglich, 
care pe atunci era închis şi lucra ca funcţionar în lagărul de concentrare 
pentru femei de la Mai-Guba. 

În lipsa arhiepiscopului Pahomie, toate bisericile din eparhia Cer- 
nigov l-au pomenit pe Mitropolitul Serghie până în 1930, iar cei care 
şi-au urmat arhipăstorul — refuzând să accepte „legalizarea” — au fost 
nevoiţi să meargă în Kiev, la comunitatea stareţei Sofia, pentru a primi 
Sfintele Taine. 

Fraţii episcopi mai aveau un frate, Mihail, care între cele două răz- 
boaie a fost profesor de teologie în Polonia, la Seminarele Kremeneţ şi 

Vilna. După cel de-al Doilea Război Mondial, el a devenit călugăr şi a 
fost hirotonit episcop de Vraclaw, unde curând a murit. 

Fraţii episcopi, Pahomie şi Averchie, aşa cum arată clar documen- 
tul lor, aparţin categoriei de mărturisitori ai Adevăratei Biserici Ortodoxe 
a Rusiei din secolul XX. Epistola lor, deşi moderată ca ton şi chiar des- 
curajând o rupere imediată de comuniune cu Mitropolitul Serghie (rup- 
tură pe care mai târziu au considerat-o necesară), este atât de precisă în 
diagnosticul pus greşelilor noii politici a Mitropolitului Serghie, încât 
pare actuală şi acum, cincizeci de ani mai târziu, când rezultatele acestor 
greşeli sunt foarte evidente pentru toţi. Peste toate acestea, la fel ca la 
toţi părinţii fondatori ai Bisericii ruse din catacombe, accentul acestei 
epistole este pus pe libertatea duhovnicească, fără de care Biserica poate 
deveni o altă simplă instituţie a puterilor lumeşti. Epistola nu se găseşte 
în sursele obişnuite ale vremii, (tipărituri sau manuscrise), dar a fost 
păstrată de către E.N. Lopeşanskaia, secretara vicarului arhiepiscopului 
Pahomie, episcopul Damaschin de Glukhov, un alt opozant înflăcărat al 
Declaraţiei. Ea şi-a dedicat întreaga viaţă păstrării lucrărilor episcopului 
Damaschin şi, cu puţin înainte de a muri în San Francisco, în 1972, a 
reuşit să publice această epistolă împreună cu alte materiale despre 
„Episcopii mărturisitori” care s-au opus Mitropolitului Serghie. 


EPISTOLA FRAŢILOR EPISCOPI 
ARHIEPISCOPUL PAHOMIE DE CERNIGOV ŞI 
ARHIEPISCOPUL AVERCHIE DE JITOMIR 


Document de la sfârşitul anului 1927 


S-ar părea că până acum nu am reuşit să cădem de acord cu guver- 
nul, şi nu ne bucurăm de drepturile care se presupune că sunt acordate 
de legile Republicii sovietice fiecărei religii; şi aceasta nu este nicidecum 
pentru că Biserica noastră este contra-revoluţionară. Arhipăstorii noştri 
şi laicii, care se sting în exiluri şi munci grele, nu s-au ocupat defel cu 
vreo activitate anti-guvern. Acest fapt este acum evident pentru toată lu- 
mea. Adevăratul motiv pentru manifestările serioase trebuie găsit în di- 
vergenţa fundamentală a vederilor noastre religioase despre lumea lui 
Dumnezeu şi viaţa omenească, despre ţintele şi scopurile vieţii noastre 
pământeşti, faţă de vederile comuniste care sunt puse de guvernul sovie- 
tic ca fundament al vieţii cetăţenilor lui: ceea ce pentru noi este sfânt şi 
adevăr indiscutabil, pentru atei este opium, superstiție, înşelăciune, şar- 
latanie şi poate chiar contra-revoluţie — de exemplu, ideea patriarhiei, a 
sfintelor icoane, a sfintelor moaşte, a Sfintelor noastre Taine şi a sfinte- 
lor noastre slujbe şi însăşi credinţa în Hristos cel răstignit. Astfel, se con- 

firmă din nou pentru întreaga lume veşnicul adevăr al cuvintelor mare- 
lui Apostol Pavel: Căci cuvântul crucii, pentru cei ce pier, este nebunie; 
iar pentru noi, cei ce ne mântuim, este puterea lui Dumnezeu. Insă noi 
propovăduim pe Hristos cel răstignit: pentru iudei, sminteală; pentru 
neamuri, nebunie. Dar pentru cei chemați, şi iudei şi elini: pe Hristos, 
Puterea lui Dumnezeu şi Înţelepciunea lui Dumnezeu (I Cor. 1: 18, 
23-24). Şi înțelepciunea o propovăduim la cei desăvârşiţi, dar nu înţe- 
lepciunea acestui veac, nici a stăpânitorilor acestui veac, care sunt pie- 
ritori, ci propovăduim înţelepciunea de taină a lui Dumnezeu, ascunsă, 
pe care niciunul dintre stăpânitorii acestui veac n-a cunoscut-o (I Cor. 
2: 6-8). Dumnezeul veacului acestuia a orbit minţile necredincioşilor 
(II Cor. 4: 4); omul firesc nu primeşte cele ale Duhului lui Dumnezeu, 
căci pentru el sunt nebunie şi nu poate să le înţeleagă, fiindcă ele se 
judecă duhovniceşte (I Cor. 2: 14). 

Prin urmare, nu poate fi nicio unire între Biserică şi Stat, când este 
vorba despre Biserica noastră ortodoxă şi Uniunea Sovietică, din cauza 
diferenţei fundamentale dintre perspectivele de bază ale unei părți şi ale 
celeilalte. Este posibilă doar o înţelegere condiţională ca relaţie mutuală 
practică, doar pe baza principiului separării Bisericii de Stat. 

În fapt, se poate măcar concepe Uniunea Sovietică în unire cu Bi- 
serica? O religie de stat într-un stat anti-religios! Un guvern al Bisericii 
într-un guvern ateu! Aceasta este o absurditate; contrazice firea Bisericii 
şi a Statului sovietic; acest lucru este inacceptabil atât pentru o persoană 
sincer religioasă, cât şi pentru un ateu onest. 

Cu toate acestea, ei încearcă să realizeze această absurditate îna- 
intea ochilor noştri. Conducătorii actuali ai vieţii bisericeşti, având un 
orizont limitat, au început să aplice „o nouă direcţie a politicii biseri- 
ceşti”. Dar această nouă cale se abate spre vechile căi, ajungând la încer- 
carea de a organiza o Biserică statală ca pe vremea Imperiului rus. 

Deja în Declaraţia Mitropolitului Serghie şi a sinodului său, care a 
fost publicată cu o prefaţă batjocoritoare şi blasfemiatoare în Izvestia la 
19 august 1927, printre alte aserţiuni şi expresii nefericite s-a permis ce- 
va ce dovedeşte ştergerea de către autorii acestui document trist a grani- 
tei dintre Biserică şi Stat. Cum este posibil pentru o persoană sinceră să 
declare fără rezerve că bucuriile şi supărările Uniunii Sovietice, ca pă- 
mânt în care ne-am născut, sunt aceleaşi pentru Biserica Ortodoxă? Uni- 
unea Sovietică este un stat, şi Biserica Ortodoxă nu poate să aibă o astfel 
de identitate a bucuriilor şi supărărilor cu niciun guvern, cu atât mai pu- 
ţin cu cineva care nici măcar nu ascunde faptul că ar vrea să lichideze 
orice religie în general. Fiind implicaţi în politica bisericească, conducă- 
torii noştri au uitat îndemnul Sfântului Apostol: Nu vă înjugați la jug 
străin cu cei necredincioşi, căci ce însoţire are dreptatea cu fărădele- 
gea? Sau ce împărtăşire are lumina cu întunericul? Şi ce învoire este 

între Hristos şi Veliar? Sau ce parte are un necredincios cu un credin- 
cios? (II Cor. 6: 14-15). 

Dacă majoritatea arhipăstorilor, păstorilor şi laicilor, citind acestea 
şi alte expresii similare în Declaraţia Mitropolitului Serghie, nu s-au gră- 
bit să protesteze, este şi din cauza temerii ca nu cumva un anunţ prema- 
tur să provoace o divizare în Biserică şi ca urmare a speranţei că, în fap- 
te, Mitropolitul Serghie şi sinodul lui îşi vor corecta greşelile pe care şi 
le-au permis în scris. Dar, vai, realitatea nu a justificat speranţele noas- 
tre. Trebuie avut în vedere că, în general, când e vorba despre unirea 
dintre Biserică şi un Stat care are la dispoziţia sa puterea externă şi toate 
mijloacele acţiunii pur fizice, atunci la cea mai mică încălcare a relaţiilor 
— care sunt doar în mod ideal mutuale —, partea care va pătimi va fi în- 
totdeauna Biserica; chiar şi libertatea vieţii ei lăuntrice este cu uşurinţă 
încălcată din cauza strădaniei obişnuite a Statului de a transforma insti- 
tuţiile administrative ale Bisericii în organe ale propriului său guvern. 
Mai mult decât atât, un Stat anti-religios, care este ostil faţă de Biserică, 
Stat pentru care unele dintre fundamentele indiscutabile ale vieţii inter- 
ne a Bisericii şi autoritatea ei morală sunt superstiții, nemeritând nicio 
atenţie, un astfel de Stat, bineînţeles, nu va sta cu braţele încrucişate. Va 
folosi aparatul bisericesc (sinodul servil, conducătorii care cooperează) 
pentru ţelurile sale politice (care nu sunt deloc spre beneficiul sfintei 
credinţe) şi va aduce Biserica într-o poziţie înjositoare. Principiul liber- 
tăţii duhovniceşti a Bisericii şi neamestecul Bisericii în politică vor fi 
imediat încălcate de un astfel de Stat — un lucru pe care l-am văzut deja 
pus în practică. 

De aceea, Mitropolitul Serghie, acţionând împotriva legii sovietice 
privind „separarea Bisericii de Stat”, a pătruns pe o cale foarte periculoasă. 

Şi care este rezultatul? Acum a devenit deja clar faptul că Mitropo- 
litul Serghie şi sinodul său au căzut sub presiunea înfricoşătoare a agen- 
ţilor de guvernare, chiar şi în ceea ce priveşte propria lor activitate bise- 
ricească. Astfel, numirea şi transferul de episcopi sunt realizate cu parti- 
ciparea extrem de atentă a guvernului sovietic; local, organele adminis- 
trative şi de securitate urmăresc să vadă dacă locuitorii acceptă episcopii 
care au fost trimişi de sinodul Mitropolitului Serghie (aceşti episcopi or- 
todocşi se prezintă comunităţilor lor sub protecţia poliţiei), dacă numele 
Mitropolitului Serghie este pomenit la sfintele slujbe şi dacă se face şi o 
rugăciune pentru guvern (un guvern care consideră rugăciunea o şarla- 
tanie şi o ridiculizează). Oamenii activi ai Bisericii care nu îl recunosc pe 
Mitropolitul Serghie sunt trimişi în exil la Solovki, unde numărul episco- 
pilor creşte în fiecare an; şi chiar chestiunea distribuirii şi transferului 
clerului este hotărâtă mai mult de guvernul sovietic decât de autoritatea 
bisericească. Scaunele arhiepiscopale, în ciuda decretelor soborului din 
1917-1918, sunt desfiinţate în număr mare, ceea ce slăbeşte Biserica; iar 

episcopii care sunt numiţi, când vin la posturile lor, sunt obligaţi mai în- 
tâi de toate să raporteze binecunoscutului guvern intenţiile şi planurile 
lor pentru activitatea bisericească, şi să primească de la el instrucţiuni 
de ghidare. Autoritatea civilă nu mai are nevoie acum să îşi folosească 
propriile mijloace pentru a înlătura oamenii Bisericii care sunt inco- 
mozi; pur şi simplu dă un ordin (secret) pentru aceasta Sinodului sau 
episcopului local. 

Mitropolitul Serghie este cu totul sclav, un instrument obedient în 
mâinile unor persoane bine cunoscute nouă, reprezentanţii instituţiilor 
sovietice separate, şi şi-a pierdut complet autoritatea moral-bisericeas- 
că, în ciuda cuvântului Apostolului (cf. II Tim. 2: 15); deoarece, chiar şi 
în spatele fiecăruia dintre ordinele sale bisericeşti, pentru noi, care sun- 
tem înfricoşaţi şi suspicioşi, trebuie văzută o instigare din partea celor 
care „sunt din afară”. Pe lângă aceasta, aparatul nostru administrativ bi- 
sericesc este pus într-o apropiere de nepermis faţă de organele poliţiei în 
guvernul sovietic, un fapt fără precedent în istoria Bisericii şi care nu 
poate fi tolerat. Într-un cuvânt, o astfel de înjosire şi o astfel de pată 
Sfânta Biserică nu a mai îndurat până acum. 

Dar Sfântul Apostol Pavel ne-a predanisit: Hristos a iubit Biserica 
şi S-a dat pe Sine pentru ea, ca s-o sfințească, curățind-o cu baia apei 
prin cuvânt, şi ca s-o înfăţişeze Sieşi Biserică slăvită, neavând pată sau 
zbârcitură, ori altceva de acest fel, ci ca să fie sfântă şi fără de prihană 
(Efes. 5: 25-27), ca mireasă a lui Hristos. Aşadar, nu înjosiţi Sfânta 
Biserică, nu îi murdăriţi veşmintele imaculate. 

Biserica poate să fie supusă necazurilor exterioare, persecuțiilor şi 
situaţiilor dificile, dar nu poate renunţa la libertatea şi demnitatea ei du- 
hovnicească. Dimpotrivă, în necazuri străluceşte încă şi mai mult şi este 
necontenit reînnoită (cf. II Cor. 4: 16-17). Astfel este legea vieţii duhov- 
niceşti, atât a fiecărui creştin în parte, cât şi a întregii Biserici a lui Hris- 
tos; şi, din acest motiv, noi înţelegem lanţurile şi necazurile ca fiind mila 
lui Dumnezeu, pentru că Domnul îi încununează pentru ele pe robii Săi 
credincioşi (cf. II Cor. 4: 17). Dar Biserica nu va fi niciodată de acord cu 
degradarea Sfintei Biserici, cu călcarea în picioare a libertăţii ei lăuntri- 
ce. Nu se poate îngădui ca libertatea şi demnitatea Bisericii să fie călcate 
în picioare, numai ca să nu fim prigoniți pentru Crucea lui Hristos (Gal. 
6: 12), după cuvintele Apostolului. 

Legalizarea pe care Mitropolitul Serghie şi sinodul său se strădu- 
iesc să o realizeze este cu totul inacceptabilă şi imposibilă, deoarece con- 
trazice legile sovietice (este nelegitimă, ilegală), este contrară firii lucru- 
rilor, deoarece încearcă să unească ceea ce nu poate fi unit. O astfel de 
reformă nu poate fi aplicată în viaţă în mod practic şi, destul de evident, 
duce la prăbuşire. În ceea ce priveşte Biserica, este un act criminal, de- 

Fratele Vasile (Arhiepiscopul Leontie), arhimandritul Teodosie, stareț 
al Lavrei Pecerska de la Kiev, mai târziu mucenicit în închisorile 
sovietice, şi viitorul Arhiepiscop Ermoghen Golubev, care a murit 

în exil la Mănăstirea Jirovisi: Lavra Pecerska de la Kiev, 1926 


oarece vinde libertatea vieţii lăuntrice a Bisericii şi îi înjoseşte în mod 
blasfemiator sfinţenia şi demnitatea. 

Ca un plan al adversarilor Bisericii lui Dumnezeu şi religiei creşti- 
ne, reforma Mitropolitului Serghie este o măsură logică, bine gândită 
(dar nu de el, bineînţeles), cu scopul de a produce dezordine în Sfânta 
Biserică şi de a distruge viaţa religioasă a ţării. Dar un mitropolit orto- 
dox şi un sinod patriarhal nu pot susţine astfel de scopuri. 

Chiar dacă în noua politică bisericească a Mitropolitului Serghie 
nu ar fi nimic nelegiuit sau reprobabil cu privire la Biserică, tot ar fi ne- 
cesar să fie respinsă din acest singur motiv, şi anume că, fără a fi îmbu- 
nătăţit starea exterioară a Bisericii, pe care s-a prefăcut că o îmbună- 
tăţeşte, a stârnit mare tulburare şi scandal între oamenii Bisericii şi, în 
general, în rândul majorităţii credincioşilor, de la ierarhi până la mireni. 

Inima unui bun păstor este în mod firesc îndurerată de o mâhnire 
de nesuportat la vederea acestui peisaj şocant de mare dezolare biseri- 
cească, deja pe jumătate realizat de mâna unui conducător al Bisericii. 
Nu avem nevoie de astfel de reforme bisericeşti. Mai degrabă să mergem 
iar şi iar în lanţuri şi în exiluri, dar să păstrăm sufletele oamenilor lui 
Dumnezeu care ne-au fost încredinţaţi nouă; deoarece cu toţii vom da 
un mare răspuns pentru pierzarea copiilor noştri. Vai lumii, din pricina 
smintelilor! Că smintelile trebuie să vină, dar vai omului aceluia prin 
care vine sminteala! (Matei 18: 7). Sfântul Apostol Pavel ne învaţă: dacă 
tu personal ai o astfel de libertate şi o înţelegere superioară, astfel încât 
ceea ce este în afara ta nu te tulbură, şi chiar dacă eşti corect în toate 
faptele tale care sunt neobişnuite pentru majoritatea, cu toate acestea, 
dacă aceste fapte tulbură conştiinţa slabă a unui frate, păzeşte-te ca nu 
cumva libertatea ta să fie pricină de poticnire pentru cel slab şi ca nu 
cumva din pricina cunoştinţelor tale să piară fratele tău mai slab, pentru 
care a murit Hristos, şi, astfel păcătuind împotriva aproapelui tău şi 
rănind conştiinţa lui slabă, să păcătuieşti împotriva lui Hristos (cf. I Cor. 
8: 9-13). 

Drept aceea, să urmărim cele ale păcii şi cele ale zidirii unuia de 
către altul (Rom. 14: 15-20). Acestea le-a spus Apostolul cu privire la 
mâncare, dar printre noi chestiunea vieţii bisericeşti în general este mult 
mai importantă decât problema mâncării şi a faptelor noastre proprii, şi 
ocazia de poticnire în această arie este mult mai profundă. Nu fiți piatră 
de poticnire nici iudeilor, nici elinilor, nici Bisericii lui Dumnezeu, pre- 
cum şi eu plac tuturor în toate, necăutând folosul meu, ci pe al celor 
mulți, ca să se mântuiască (I Cor. 10: 24, 32-33). Aceasta este regula 
obligatorie pentru toţi păstorii Bisericii: să nu caute folosul lor, ci folosul 
celor mulţi, ca să poată fi mântuiţi. 

Fundamentul canonic suprem al legitimităţii autorităţii în Biserica 
rusă, atât a Mitropolitului Petru, cât şi a Mitropolitului Serghie (a celui 

din urmă în perioada în care Mitropolitul Petru este absent), se găseşte 
în faptul că atât unul cât şi celălalt au fost chemaţi şi susținuți în înves- 
titura lor temporară de întregul episcopat al Bisericii Ortodoxe Ruse. Pe 
lângă aceasta, în problema noastră este important să ne reamintim anu- 
mite calităţi personale ale Mitropolitului Serghie. 

El este un călugăr ireproşabil, un arhipăstor modest şi cuviincios, 
un gânditor bisericesc profund, autor al unei lucrări teologice de un duh 
patristic entuziast, Învățătura ortodoxă despre mântuire, un bun părin- 
te pentru viitorii clerici în academiile teologice şi un bun şi activ om al 
Bisericii, pe care toţi îl respectam şi îl iubeam. E adevărat că, având o 
voinţă slabă, Mitropolitul Serghie era nevoit să fie dependent de voinţele 
mai puternice ale prietenilor săi în lucrurile practice. Iar când, din cine 
ştie ce motiv, nu mai avea această susţinere, el devenea şovăielnic şi fă- 
cea greşeli din slăbiciunea voinţei. (Din păcate, în 1922 Mitropolitul Ser- 
ghie a mers până acolo încât a recunoscut autoritatea bisericească supe- 
rioară a „Bisericii Vii”!) În momentul de faţă, Mitropolitul Serghie nu 
doar că a fost lipsit în mod deliberat de prietenii săi, ci a fost şi înconju- 
rat de un grup de oameni pre-determinat, care au intrat în sinod nu du- 
pă alegerea sa proprie. Sub influenţa acestui nou mediu şi a presiunii ce- 
lor „din afară”, după mai multe exiluri în „închisoarea internă” a Mos- 
covei, Mitropolitul Serghie a acceptat acest nou „curs” de politică biseri- 
cească, pe care după o lungă rezistenţă l-a recunoscut în cele din urmă 
ca fiind „corect” şi obligatoriu pentru creştini şi corespunzător nevoilor 
Bisericii. 

În plus, nu trebuie să se pună la îndoială faptul că această iniţiativă 
a Mitropolitului Serghie nu a avut intenţii rele faţă de Sfânta Biserică. 
Bineînţeles, el a sperat să dobândească pacea în viaţa bisericească şi eli- 
berarea deţinuţilor. Altfel spus, un om încrezător a sperat să obţină pro- 
speritatea exterioară a Bisericii (după ce ar fi făcut ce i se ceruse, iar pro- 
misiunile care i se făcuseră ar fi fost împlinite) şi aştepta de aici şi buna 
rânduială interioară a vieţii religioase. 

Adevăratul scop urmărit de Mitropolitul Serghie — aducerea for- 
melor exterioare ale vieţii bisericeşti în acord cu condiţiile socio-politice 
contemporane, într-un mod legal — este în esenţă corect şi, repetăm, este 
în conformitate cu duhul învăţăturii apostolice. Dar conducătorul nostru 
cel lipsit de voinţă, chiar dacă nu rău intenţionat, fiind supus unei influ- 
enţe exterioare insistente, nerămânând cu fermitate între limitele biseri- 
ceşti ale acestui principiu şi supraevaluând importanţa condiţiilor exte- 
rioare pentru viaţa religioasă, a ales ca mijloace pentru scopul său corect 
nu mărturisirea adevărului Bisericii, ci mai degrabă viclenia personală, 
lipsa de sinceritate şi intrigile politice. Folosind o astfel de armă, nepo- 
trivită în activitatea bisericească, Mitropolitul Serghie a suferit el însuşi 

de pe urma ei, pentru că fiii veacului acestuia sunt întotdeauna mai în- 
demânatici decât fiii luminii în folosirea acestei arme. 

Dar Mitropolitul Serghie s-a încrezut în înţelepciunea sa, în mijloa- 
cele lumeşti, în loc să nădăjduiască deplin în mila şi în ajutorul lui Dum- 
nezeu, în puterea Adevărului lui Hristos, şi să-şi aleagă armele curăţiei, 
mărturisirii şi pregătirii constante pentru răbdarea necazurilor şi perse- 
cuţiilor — arme ale credincioşilor, prin care Biserica este împodobită şi 
reînnoită veşnic, iar nu prin bucuriile vieţii, aşa cum predică renovaţio- 
niştii. Dar mijloacele de luptă lumeşti fiind nepotrivite pentru un creş- 
tin, Apostolul Pavel renunţă cu desăvârşire la ele şi le condamnă. El pe- 
depseşte până şi umbra ipocriziei (cf. Gal. 2: 11-14) şi le porunceşte tutu- 
ror creştinilor să renunţe la minciună şi să grăiască adevărul fiecare cu 
aproapele său (Efes. 4: 25; Col. 3: 9). 

Mitropolitul Serghie, stabilind o relaţie mutuală între Biserică şi 
Statul sovietic, a deviat în fapt de la ideea fundamentală şi corectă care 
determină aceste relaţii şi, alegând metode lumești de activitate, el a în- 
călcat tradiţia Bisericii Ortodoxe cu privire la politica bisericească; în 
acelaşi timp, el nu se bazează cu fermitate nici pe legea sovietică. Şi, pe o 
astfel de temelie falsă, ce lucru bun se poate construi? Dar Mitropolitul 
Serghie nu a permis o îndepărtare de principiu de la Adevăr, de la cre- 
dinţă şi de la învăţătura Bisericii, şi nu a încălcat ordinea canonică a Bi- 
sericii. În orice caz, păcatul său nu este unul de ordin dogmatic sau ca- 
nonic, ci unul de slăbiciune în acţiune şi de greşeli practice, al unei di- 
recţii greşite în politica bisericească şi în activităţile administrative. Dar, 
de vreme ce politica lui, prin rezultatele avute, s-a dovedit vătămătoare 
şi înjositoare pentru Biserica lui Dumnezeu, trebuie să fie schimbată, co- 
rectată, sau administratorul ineficient trebuie îndepărtat, poate chiar să 
i se aplice o penitenţă, dar nu să fie excomunicat din Biserică asemenea 
unui apostat, nici să se rupă comuniunea canonică cu el ca şi cum ar fi 
eretic sau schismatic, înainte de judecata unui sinod. 

Deşi în momentul de faţă nu există posibilitatea întrunirii unui si- 
nod complet al episcopilor pentru analizarea unor chestiuni generale 
(inclusiv chestiunea politicii publice şi a relaţiei Bisericii cu Statul), to- 
tuşi, considerând greşelile şi activităţile inacceptabile ale conducătoru- 
lui, episcopii pot să-şi ridice glasul, deoarece aceste greşeli au fost destul 
de clarificate. Episcopii sunt chiar obligaţi să ia poziţie, putând chiar să-i 
ceară conducătorului să-şi corecteze greşelile şi să abandoneze calea gre- 
şită a vicleniei lumeşti în chestiunile bisericeşti. 

A declara o ruptură prematură de conducător, a refuza să participi 
la conducerea Bisericii, a ieşi la pensie — asta ar însemna să-ţi părăseşti 
turma în vremea necazurilor Sfintei Biserici, să te dai la o parte, lăsând 
loc duşmanului, numai ca să nu-ţi murdăreşti veşmintele tale cele curate 
în mijlocul confuziei generale şi ca să te poţi consola cu gândul neparti- 

Biserica Mântuitorului Hristos din Moscova, distrusă în anii '30 


cipării la păcatul conducătorului. Dar prin aceasta comitem păcatul ne- 
păsării faţă de necazurile şi suferinţele Sfintei Biserici, fără ca responsa- 
bilitatea faţă de viaţa bisericească să fie luată de la noi. În necazurile Bi- 
sericii de demult, un pustnic de mulţi ani îşi părăsea pustia pentru a sluji 
pentru împăciuirea Bisericii pătimitoare. Sfântul Apostol Pavel arată la 
el însuşi atât o dorinţă arzătoare de a fi unit prin moarte cu Hristos în 
locaşurile cereşti, cât şi de a vieţui în trupul pătimitor pentru câştigul 
turmei sale (cf. Filip. 1: 21-26). 

Avem ocazia să ne întâlnim — fie înaintea întemniţării, fie după 
aceea, sau chiar în timpul întemniţării — cu foarte mulţi arhipăstori care 
au trecut prin procese contemporane sau chiar au ispăşit condamnări în 
zilele noastre, am conversat cu ei personal sau corespondăm cu ei şi, cu 
deplină siguranţă, putem declara că ei nu îşi vor da niciodată acordul 
pentru lucrarea Mitropolitului Serghie, aşa cum se desfăşoară acum. 
Dimpotrivă, toţi ca unul spun, aproape în aceleaşi cuvinte, că, deşi se 
mâhnesc şi sunt foarte tulburaţi, totuşi nu li se pare normal să rupă co- 
muniunea cu Mitropolitul Serghie. 

Dar de ce nu îşi spun părerea? De ce nu îşi manifestă protestul? 
Deoarece sunt izolaţi şi, ca atare, insuficient informaţi şi incapabili de a 
decide să se exprime într-un mod categoric fără fapte suficiente, cu atât 
mai mult cu cât ştiu ce semnificaţie se va da răspunsului lor. Declaraţia 
Mitropolitului Serghie este cunoscută deţinuţilor doar din presă şi cau- 
zează tulburare, mâhnire, teamă pentru viaţa Sfintei Biserici. Dar cum 
este îndeplinită această reformă a sa de fapt — cum pot să ştie despre 
aceasta deţinuţii şi exilaţii din tundra siberiană sau din mlaştinile 
Ziryani? 

Dar, dacă înlocuitorul temporar al locţiitorului patriarhal îşi va con- 
tinua cu încăpățânare planul şi nu va elibera postul, ne vom depărta de el 
ca Biserică în întregime, deoarece episcopatul are dreptul şi întemeierea 
să-l lipsească de autoritatea în care l-a îmbrăcat pentru a zidi şi nu pentru 
a distruge viaţa Bisericii (cf. II Cor. 10: 8). Un om fără voinţă şi care nu 
este ferm nu poate călăuzi viaţa bisericească în vremurile noastre. Mitro- 
politul Serghie nu a fost capabil să împlinească porunca Apostolului: Um- 
blati cu înțelepciune față de cei care sunt din afară, preţuind vremea 
(Col. 4: 5). Cu cei care sunt din afară el a fost „înjugat la jug străin” (cf. II 
Cor. 6: 14) şi trebuie să îşi corecteze greşeala. Dar, dacă nu este destul de 
întărit ca să facă aceasta el însuşi, să lase sarcina altora, eliberând locul de 
conducător al Bisericii Ortodoxe Ruse. Dar, dacă Mitropolitul Serghie nu 
ascultă vocea Bisericii şi va continua cu încăpățânare politica sa şi va pre- 
tinde autoritatea ierarhului conducător, atunci bineînţeles că se va dovedi 
a fi un răzvrătit al Bisericii şi un schismatic. 

Mirenii credincioşi, ca nişte copii, se străduiesc cu propriile lor 
piepturi să apere de batjocură şi de jigniri pe Mama lor, Sfânta Biserică, 


170 


pentru că tuturor ne este mai dragă decât viaţa şi libertatea. Dar copiii 
sunt lipsiţi de putere. Părinţii trebuie să iasă în faţă. Voi, arhipăstori şi 
învăţători: asupra voastră a pus Domnul marea responsabilitate pentru 
soarta Sfintei Biserici; vouă v-a fost încredinţată apărarea ei; veţi da răs- 
puns Domnului Dumnezeu pentru sufletele fiilor voştri duhovniceşti, 
pentru care Hristos a murit. Vouă vă este adresat cuvântul lui Hristos: 
Dar vă spun vouă, prietenii Mei: nu vă temeti de cei care ucid trupul şi 
după aceasta nu au ce să mai facă. Vă voi arăta însă de cine să vă te- 
meti: temeţi-vă de acela care, după ce a ucis, are putere să arunce în 
gheenă; da, vă zic vouă, de acela să vă temeti (Luca 12: 4-5). 

Lanţurile robilor lui Hristos ajută la reuşita mai mare a predicării 
Evangheliei, aşa cum a fost şi printre Apostoli. Şi cei mai mulţi dintre 
fraţii întru Domnul, îmbărbătaţți prin lanţurile mele, au mai multă în- 
drăzneală să propovăduiască fără teamă cuvântul lui Dumnezeu. 
Pentru aceasta mă bucur. Şi mereu mă voi bucura, căci ştiu că aceasta 
îmi va fi mie spre mântuire, prin rugăciunile voastre şi cu ajutorul Du- 
hului lui Iisus Hristos (Filip. 1: 14, 18-19). A Lui fie slava în Biserică în 
vecii vecilor. Amin. 


Notă (de către autori): În 1905, la 17 februarie, la o slujbă ţinută la 
Academia Teologică din Sankt Petersburg, Mitropolitul Serghie a ţinut o 
cuvântare despre vremea în care legea civilă va înceta de a mai fi un zid 
puternic de apărare pentru Biserica rusă. „Apoi, a profeţit conducătorul 
nostru actual, ei vor cere de la noi nu fraze frumoase, nu silogisme în- 
văţate pe dinafară, ci duh şi viaţă; ne vor cere credinţă, şi credincioşie 
înflăcărată, dobândirea Duhului lui Hristos. Ei ne vor cere să scriem nu 
cu cerneală (care se poate împrumuta şi din călimări străine), ci cu sân- 
gele din piepturile noastre. Vom răspunde noi la aceste cereri, vom re- 
zista acestor încercări de foc, vom îndura această judecată cu adevărat 
înfricoşătoare? Până la urmă, nu conducerea noastră binevoitoare ne va 
judeca pe noi, şi nici noi înşine, ci însăşi Biserica lui Dumnezeu ne va 
judeca, însuşi poporul ortodox, care ne-a încredinţat lucrarea Bisericii şi 
care fără milă se va întoarce de la noi, ne va goni, dacă va găsi în noi 
doar «un mormânt văruit» şi «o sare care şi-a pierdut tăria».” 

Acum a început asupra noastră judecata Bisericii. Se vor împlini 
cuvintele bine întemeiate ale Mitropolitului Serghie? Şi, mai întâi de toa- 
te, se vor împlini în el? 


Postfaţă a editorului (E.N. Lopeşanskaia) 

Nu, cuvintele profetice ale Mitropolitului Serghie nu s-au împlinit în 
propria persoană. El a rămas nevătămat în mijlocul furtunii care îl încon- 
jura. El privea nesimţitor, indiferent la ceea ce se petrecea în jurul său. 

Sub loviturile de ciocan, cădeau sfintele lucruri ale ortodoxiei, vechi şi de 
neînlocuit, în pământul rusesc. Dincolo de cercul polar şi în nisipurile 
Turkistanului dispăreau aceia pe care îi cunoştea, împreună cu care a stu- 
diat, împreună cu care a stat în faţa altarului, care, mergând pe Golgota, îi 
aruncau reproşul de a fi trădat Biserica. El a supravieţuit tuturor acestora, 
chiar şi propriei sale Declaraţii, care a rămas o bucată de hârtie. 

În acelaşi fel, fraţii episcopi — preasfinţitul Pahomie de Cernigov şi 
preasfinţitul Averchie de Jitomir — au dispărut în nemărginitul spaţiu 
sovietic. De la ei nu rămâne decât această epistolă. Cel care o va citi cu 
atenţie, pătrunzând fiecare cuvânt, va avea imaginea clară atât a suferin- 
telor lor, cât şi a credinţei înflăcărate şi a fermităţii lor neclintite. Lupta 
lor este cu atât mai importantă cu cât ei au văzut adunându-se nori mai 
grei decât oricând şi au văzut apropiindu-se marea furtună îndreptată 
împotriva întregii creştinătăţi. 


ULTIMII SĂI ANI 


În ceea ce priveşti ultimii ani de viaţă ai acestui părinte al Bisericii 
din ultima perioadă a Creştinismului, avem o imagine detaliată din a- 
mintirile nepotului său, acum arhimandrit, care trăieşte în America. 
Acest testament este caracteristic vremurilor inumane când urâtul co- 
munism era impus forţat în păturile mijlocii ale societăţii — oameni 
obişnuiţi care încercau să trăiască în pace şi în linişte, nefăcând rău ni- 
mănui. 


„M-am născut în 1915. Tatăl meu era preot, ca şi tatăl mamei mele. 
Locuiam în eparhia Viatka, în satul Kuşin-Kubşinskoe. Fraţii mamei me- 
le erau viitorii fraţi episcopi, Pahomie şi Averchie, pe care noi — şapte 
fraţi — am regretat pe parcurs ce creşteam că nu i-am cunoscut nicioda- 
tă. Am mers la şcolile locale. Se promova de către sistemul şcolii o părti- 
nire şi o represiune intolerabile asupra copiilor familiilor de clerici, deşi 
bisericile erau deja închise şi purtarea hainelor preoțești era strict inter- 
zisă. Cu toate acestea, imediat ce aflau că cineva este copilul unui cleric, 
hărţuirea preconcepută a tinerilor absolut nevinovaţi era fără sfârşit. 
Acest chin se oprea doar dacă respectivul copil semna o declaraţie prin 
care renunţa la părinţii săi, ca fiind «duşmani ai poporului». O astfel de 
declaraţie era publicată, iar copilul era marcat pe viaţă. 

Tatăl meu a fost arestat. În absenţa lui, autorităţile au închis bise- 
rica, au blocat uşa cu scânduri şi au pus un afiş prin care anunțau închi- 
derea ei pentru credincioşi. De fapt, lucrul acesta însemna că era des- 
chisă pentru vandalizare. Apoi l-au eliberat pe tatăl meu din închisoare, 
cu intenţia deliberată de a-l aduce pe treptele bisericii sale pângărite, ca 

să vadă cu adâncă durere luarea clopotelor, ştiindu-se că vor fi topite cu 
scopul confecţionării armelor pentru a ucide oameni. Astfel, biserica 
noastră a fost distrusă. Alte biserici au fost transformate în garaje, în 
hambare, în crescătorii de pui... ; paraclisele de obicei erau transformate 
în toalete publice. Tata stătea acasă, deoarece nu avea nici măcar dreptul 
să lucreze. 

Într-o zi, fratele meu mai mare, Alexandru, i-a mărturisit mamei 
mele că la şcoală îi cereau să semneze o hârtie prin care renunţa la tatăl 
lui. Dacă refuza, era exmatriculat din şcoală. Alexandru nu avea nicio in- 
tenţie de a semna o astfel de repudiere, pe care o considera a fi o nejusti- 
ficabilă trădare a tatălui său, pe care îl iubea atât de mult şi îl respecta. 
Pentru a evita consecinţele refuzului de a semna actul de renunțare, în 
săptămâna care trecuse, el mersese în secret în pădure când ceilalţi copii 
mergeau la şcoală şi, când se întorcea acasă, nu discuta cu părinţii săi. 
Dar el ştia că nu mai putea continua aşa. Mama i-a spus aceasta tatălui 
nostru. El l-a chemat pe Alexandru ca să-l vadă şi i-a spus: «Ia loc, fiule. 
Ia un stilou şi scrie actul de renunțare». Copilul a refuzat. Apoi tatăl meu 
i-a cerut furios să scrie şi a început să dicteze textul renunţării el însuşi... 
Copilul a izbucnit în plâns. Apoi tatăl meu a început să-l roage, spunân- 
du-i: «Dragul meu Saşa, dragul meu băiat. Eu sunt bătrân şi curând voi 
fi arestat şi apoi voi muri. Tu ai o viaţă întreagă înainte. Fii rezonabil, 
băiatul meu. Trebuie să dobândeşti o educaţie şi să obţii o poziţie bună, 
pentru că fără aceasta vei pieri în societate. Ştiu că mă iubeşti; dar, dra- 
gul meu, semnează această hârtie care te va ajuta să te descurci». Dar 
fratele meu a rămas de neclintit în refuzul său de a nu-şi trăda tatăl şi nu 
a semnat renunţarea. A doua zi, el a plecat de acasă şi nu l-am văzut 
timp de mulţi ani. Curând după acest incident, tatăl meu, preotul-muce- 
nic Vladimir Zagarski, a fost arestat şi exilat la Komsomolsk pe râul 
Amur, unde a fost pus să muncească la tăierea copacilor pentru deseca- 
rea mlaştinilor. Şi s-a înecat acolo în 1937. 

Câţiva ani mai târziu, într-o zi însorită, am fost toţi surprinşi de o 
vizită: era Alexandru al nostru! Era sănătos, fericit şi ne-a cumpărat 
multe cadouri. El ne-a spus că, nevrând să-l trădeze pe iubitul nostru 
tată, plecase de acasă într-un oraş mare. Avea pe atunci 12 ani şi s-a 
alăturat unui grup de copii delincvenţi fără casă. Când a fost luat de po- 
liţie, el le-a dat un alt nume şi o altă poveste despre el. El a fost trimis la 
o şcoală ca cetăţean sovietic legitim, a primit o profesie bună şi acum 
avea o slujbă bine plătită şi urma să se căsătorească. Dar nu şi-a trădat 
niciodată tatăl. Ce exemplu de onoare şi curaj la un copil! 

După arestul tatălui meu, şi eu a trebuit să merg într-un alt oraş, în 
Yaransk, unde erau multe şcoli. Am stat acolo cu fratele mamei mele — 
preotul văduv Nicolae —, cu fiul său, Boris, şi mătuşa mea, Vera, sora 
mamei mele, care nu s-a măritat niciodată. Aici am locuit şi am mers la 

şcoală. Nu mult după sosirea mea am observat ceva ciudat: adesea se 
auzeau paşii cuiva în podul casei, dar îmi era frică să întreb cine era. Am 
observat de asemenea că mătuşa mea ducea mâncare sus în pod în fie- 
care zi. Într-o zi de vară, când verişorul meu şi cu mine ne jucam în po- 
dul grajdului, am auzit un zgomot ciudat. De pe geamul grajdului am 
văzut clar că mătuşa mea era împinsă prin fereastra podului de un băr- 
bat solid şi cu barbă. Am strigat la ea dacă avea nevoie de ajutor, dar ea a 
răspuns repede: «Nu, nu-l lăsaţi să vă vadă». S-a dovedit că ea adusese 
sus cina şi acest bărbat a vrut să plece. Mătuşa mea îl împiedicase să 
sară pe geam, iar el încercase să o împingă din calea lui când l-am văzut 
noi. Dar chiar şi după aceasta nu am îndrăznit să o întrebăm deschis 
despre el. Cu toate acestea, am pus cap la cap ceea ce ea mi-a confirmat 
mai târziu: era unchiul meu, arhiepiscopul Pahomie. 

Când a fost torturat la Solovki sau la Mai-Guba, în lagărele pentru 
muncă, sau oriunde în altă parte, el a suferit un chin de nedescris, încât 
devenise invalid, incapabil de a face munca cerută de administraţia săl- 
batică a lagărului. Această stare a sa a făcut să fie pus pe o listă cu un 
adevărat status de «om mort». Sufletul său nu a mai putut îndura condi- 
tiile inumane şi a avut o cădere nervoasă. Bineînţeles, în astfel de cazuri 
comuniştii, în acord cu directivele lui Lenin, îşi exterminau în mod con- 
venabil victimele, ca să nu îşi bată capul având grijă de ele. Dar, în cazul 
unchiului meu, starea sa nu făcea decât să servească cauza ateismului 
mondial: să laşi liber un episcop nebun, pentru ca simpla vedere a lui să 
discrediteze credinţa în Dumnezeu printre oamenii simpli. Şi astfel, pen- 
tru a arăta cât de binevoitoare este Uniunea Sovietică faţă de oamenii 
bolnavi, el a fost în mod deliberat bine îngrijit şi îmbrăcat cu afecţiune 
şi, cu un convoi de însoţire grijuliu, săracul meu unchi a fost adus îna- 
poi, «într-un mod binevoitor», la familia lui din «partea nordică», spre 
uimirea tăcută a fratelui şi a surorii sale, care l-au primit şi au avut grijă 
de el. Ei l-au pus în pod, ca să nu atragă atenţia vecinilor, ca să nu fie 
identificat şi împuşcat ca «slujitor al cultului», aducând cu aceasta un 
lung şir de consecinţe dificile. Îl îngrijea doar Mătuşa Vera, singură. El 
era încuiat şi până în acea zi în grajd nu îl văzusem deloc. Evident, în 
momentele sale de luciditate, el realiza ce povară le cauzase celor apro- 
piaţi ai săi şi, fireşte, voia să evadeze. Intr-o astfel de stare era când l-am 
văzut pentru prima oară. Cu toate acestea, ce figură frumoasă, înalt, 
maiestuos — un adevărat pătimitor nevinovat pentru păcatele lumii! 

Între timp, a ieşit un alt decret comunist: în întreaga Rusie nicio 
persoană nu putea să deţină aur sau argint; trebuia să fie predat auto- 
rităţilor. Acele persoane care nu predau astfel de lucruri voluntar riscau 
o vizită neoficială a unei echipe de cercetare speciale, care putea să dea 
buzna în orice moment, zi sau noapte, şi să cerceteze toate posesiunile 
cuiva şi să ia orice, după bunul plac. Toţi, deşi erau deja tâlhăriţi de orice 

lucru de valoare apreciabilă, îşi aduceau răbdători ceasurile, verighetele, 
lingurile, furculiţele etc., ca să nu fie terorizaţi. O doamnă în vârstă, o 
prietenă de şcoală din copilărie a unchiului Nicolae, i-a adus trei sau pa- 
tru linguriţe, care erau tot ceea ce îi rămăsese de la mama ei, şi i-a cerut 
să le ascundă, pentru ca ea să aibă ce să vândă când vremurile aveau să 
se înrăutăţească. Ca păstor, nu putea să o refuze. Au fost puse în spatele 
unei cărămizi la şemineu. Dar comitetul de cercetare a venit şi le-a găsit. 
Unchiul meu a fost judecat şi a fost condamnat la trei ani de închisoare. 
Eu am fost martor la proces şi am fost uimit de absurditatea cazului. Cu 
toate acestea, am înţeles foarte bine că era numai o prefăcătorie pentru a 
omori oamenii buni şi oneşti, deoarece ei erau o oprelişte în calea pro- 
gramului comunist de instalare a iadului lui Satan pe pământ. Unchiul 
meu, preotul Nicolae, a plecat şi a fost pierdut pentru totdeauna. Un alt 
nou mucenic în familia mea. 

Acum devenise prea greu pentru mătuşa Vera să îngrijească de un- 
chiul meu, Vlădica Pahomie. Într-o zi m-a chemat şi, cu lacrimi şi curaj 
duhovnicesc, mi-a spus: «Spune-i la revedere unchiului tău». Ea se ho- 
tărâse să îl ducă în oraşul Kukurka, lângă Kotelnik, şi să-l lase într-un 
spital de boli psihice. Îmi amintesc această despărţire foarte bine. Iarna 
se instalase; peste tot era multă zăpadă alb-strălucitoare. Unchiul meu a 
coborât îmbrăcat într-un palton călduros, cu un culion negru de Sfântul 
Munte pe cap; avea o barbă neagră mare, care încă nu încărunţise. S-a 
uitat la mine cu o privire liniştită. Nu m-a binecuvântat, pentru că ne era 
frică; doar m-a îmbrăţişat şi a dispărut. Mi s-a umplut inima de un sen- 
timent ciudat şi plăcut; a pătruns ca o muzică melancolică frumoasă, 
care încă mai zăboveşte, chiar dacă sunetul a dispărut de mult. Acestea 
sunt singurele amintiri despre unchiul meu, noul mucenic Pahomie. 

Două luni mai târziu, mătuşa mea Vera a primit o scrisoare de la 
spital, care spunea: «Fratele dumneavoastră a murit». Mătuşa mea a 
plâns în linişte mult timp. Curând a venit primăvara anului 1937. Era 
cald şi însorit şi multe flori erau înflorite. Mătuşa mea şi-a adunat lu- 
crurile şi a plecat la Kukurka să viziteze mormântul fratelui ei. Acolo era 
un cimitir al spitalului şi cruci uniforme stăteau pe morminte. Ea a găsit 
mormântul fratelui ei şi acolo a îngenunchiat şi a plâns mult timp. O 
asistentă a venit şi a întrebat-o de ce plânge. I-a spus că plângea pentru 
moartea recentă a fratelui ei. „O, nu, a spus asistenta, oamenii de aici ra- 
reori mor de moarte naturală. Fratele dumneavoastră a fost omorât, ca 
şi restul; el a fost injectat cu otravă”. Acestea mi le-a spus mătuşa mea 
Vera când s-a întors la realitatea sumbră a vieţii noastre sovietice. 

Mulţi ani mai târziu, fiind deja în America de Sud, l-am întâlnit pe 
arhiepiscopul Leontie, care îl cunoştea bine pe unchiul meu. De fapt, el a 
fost ucenicul de chilie al unchiului meu într-o mănăstire din Cernigov. El 
mi-a spus multe lucruri despre unchiul meu: cum l-a însoţit la Sinodul 

tuturor ruşilor din Moscova (1917-1918), care l-a ales pe Patriarhul Ti- 
hon; cum a întâlnit acolo mulţi ierarhi sfinţi ai lui Dumnezeu — pe arhie- 
piscopul Teodor de la Mănăstirea Daniilov şi pe alţii. Avea multe amin- 
tiri plăcute cu el şi, rememorându-le, faţa lui se lumina cu bucurie. Nu 
era greu de observat că îl iubise foarte mult pe arhiepiscopul Pahomie. 
El mi-a spus că pe când erau în Mănăstirea Cernigov, unde unchiul meu 
era stareţ, se plimbau adesea împreună în frumuseţea din sânul naturii. 
Odată, plimbându-se undeva în desişul mănăstirii, înconjurați de pomi 
înfloriţi şi de flori, de păsări care cântau şi de nori albi pufoşi, care plu- 
teau pe cerul albastru, el i-a spus melancolicului său ucenic de chilie că 
ar trebui să înceapă să înveţe pe de rost slujbele Bisericii, ca pregătire 
pentru vremurile apropiate, în care creştinii vor fi lipsiţi de toate — nu 
vor mai fi cărţi de slujbă, nu vor mai fi vase bisericeşti —, că ar trebui să 
înveţe pe de rost părţi întregi din Evanghelii, ca să fie capabil să săvâr- 
şească slujbe bisericeşti pe loc. El mi-a arătat portretul unchiului meu şi 
o inscripţie mişcătoare, pe care arhiepiscopul Leontie mi-a lăsat-o moş- 
tenire, şi pe care o împărtăşesc aici tuturor celor care iubesc Noii Muce- 
nici”. 

Aici este ceea ce i-a dat arhiepiscopul Pahomie unuia dintre cre- 
dincioşii săi următori, tânărului frate Vasile, la 24 mai 1923; un citat din 
iubitul său Isaac Sirul: 

„Dragă Vasia F., 

«Raiul este iubirea lui Dumnezeu din care a căzut Adam; şi de 
atunci bucuria nu l-a mai întâmpinat, chiar dacă a muncit şi a cultivat 
pământul dur». _ 

«Cel care a dobândit iubirea Îl gustă pe Hristos în fiecare zi şi în 
fiecare clipă şi devine nemuritor prin aceasta. Iubirea este mult mai 
dulce decât viaţa. Cel care a dobândit iubirea se îmbracă în Însuşi 
Dumnezeu.» 

«Slava trupului este supunerea față de înfrânare prin ajutorul lui 
Dumnezeu. Un trup feciorelnic în faţa lui Dumnezeu este mai de preţ 
decât o jertfă curată.» 

Din Sfântul Isaac Sirul. 

Nevrednicul arhiepiscop Pahomie.” 

13. Protoiereul Valentin 
UN DASCĂL AL ISIHASMULUI ÎN LUME 


Pomenit la 26 ianuarie (1936?) 


Viaţa duhovnicească este un tărâm 
în care înțelepciunea lumii acesteia nu pătrunde. 
Episcopul Teofan Zăvorâtul 


Din nefericire, se ştie foarte puţin despre acest râvnitor învăţător al 
ortodoxiei mistice adevărate în vremurile moderne. Puţinul pe care îl 
ştim despre el provine de la contemporanii săi progresişti care, de regu- 
lă, nu au catadicsit să recunoască unicitatea şi uniformitatea filosofiei 
patristice, care pentru el reprezenta chiar esenţa vieţii. În această privin- 
tă el era duşmanul lor, unul pe care nu îl puteau înţelege — în mod evi- 
dent, din cauza convertirii sale autentice. Învățătura revelată despre 
Dumnezeu-Omul, păstrată de-a lungul veacurilor şi îmbogăţită în inte- 
riorul protector al Bisericii Ortodoxe, este un ocean nesfârşit de înţelep- 
ciune de care ar trebuie să ne apropiem cu frică şi cutremur, astfel încât 
să nu-i pângărim nici cel mai mic aspect prin păcătoşenia şi mândria 
noastră. Ea nu poate fi nicicum îmbunătăţită de îndrăzneala deşertăciu- 
nii noastre lumeşti intelectuale. Mintea scrutătoare a părintelui Valentin 
era plină de uimire şi teamă în faţa realităţii accesibile a dumnezeirii. În 
această privinţă, el nu era din lumea aceasta, ci rămânea în lume ca păstor 
care îndrumă oamenii spre tărâmul sobrietăţii, al isihasmului şi al lumii 
de dincolo. Iar atunci când a venit o încercare crucială, sub forma ser- 
ghianismului, el a identificat imediat falsitatea lui, respingându-l public, 
anunţându-şi propria „separare de Mitropolitul Serghie”, apărând astfel 
perspectiva patristică asupra lumii. Cele două lucrări ale sale, scurte şi 
folositoare, Monahismul în lume (1921) şi Împotriva spovedaniei comune 
(1926), ne oferă destule dovezi pentru importanţa sa ca apostol modern al 
ortodoxiei pure într-o perioadă de apostazie crescândă. 

Din puţinele detalii ale biografiei sale, putem rezuma faptul că pro- 
venea dintr-o familie poloneză de aristocrați, că a primit o educaţie bună 
şi că era un tânăr extrem de talentat şi impresionant. Ochii săi mari pri- 
veau lumea cu seriozitate. La vârsta de 15 ani putea deja să dezbată filo- 
sofia lui Kant cu filosofi profesionişti şi, curând, a început o cruciadă îm- 
potriva viciilor societăţii, în care susţinea o mortificare severă a cărnii. 
Discursurile sale produceau o puternică impresie. El a publicat cel puţin 
două reviste (Probleme de religie şi Viaţa vie) care tratau probleme 
creştine într-o societate în care liderii intelectuali îi atrăgeau pe creştinii 
ortodocşi spre gusturi şi curente străine, departe de Hristos. În 1905 a 

părăsit Moscova pentru Petersburg, cu scopul de a găsi susţinători ai 
unei „Frăţii creştine militante”. A publicat o carte numită Antihrist, care 
a avut un succes considerabil. A apărat cu înflăcărare monahismul împo- 
triva liber cugetătorilor decadenţi din vremea sa, care erau slab ancoraţi 
în ortodoxia conservatoare. Acest fapt l-a determinat să viziteze asceţii 
monahi din Caucaz, iar mai târziu a inclus impresiile sale despre aceşti 
locuitori ai pustiei în cartea sa Cetăţenii cereşti sau Călătoriile mele 
printre pustnicii din Munţii Caucaz. 

După Revoluţie, s-a căsătorit şi a fost hirotonit preot; a fost paro- 
hul unei biserici din Moscova, cunoscută sub numele de „Sfântul Nicolae 
Crucea Mare”, pe strada Sfântul Ilie. Acolo, în anii '20 el a atras un nu- 
măr mare de enoriaşi prin predicile sale elocvente, care erau primite ca o 
hrană bogată în mijlocul unei lipse generale de duhovnicie ortodoxă au- 
tentică în Rusia acelor vremuri. El a mers la Mănăstirea Optina, unde a 
devenit fiul duhovnicesc al stareţului Anatolie, căruia i-a dedicat capo- 
dopera sa Şase lecturi despre Taina mărturisirii şi istoria ei, în care a 
dat o lovitură practicii spovedaniei în comun, care devenise un obicei 
printre clericii liberali din acea perioadă. 

Părintele Valentin a fost un susţinător fervent al practicării frec- 
vente a rugăciunii lui Iisus. El credea că disciplina monahală în zilele 
noastre de laxism universal printre creştini nu era doar posibilă, ci chiar 
imperativă pentru a se putea păstra „sarea pământului”, adică adevăru- 
rile ortodoxe în inimile oamenilor care sunt atacați cu perfidie de duhul 
secularizării. Având acestea în minte, el a susţinut o serie de cuvântări 
(din 1921 până în 1926), folosind învăţăturile strict monahale din Scara 
Sfântului Ioan Scărarul, pe care încerca să le aplice vieţii de zi cu zi în lu- 
mea modernă contemporană, care devenise de fapt ostilă creştinismului. 
Unul din prietenii săi, S.I. Fudel, ne oferă o imagine din lumea duhovni- 
cească a păstorului său din altă lume: 

„Părintele Valentin Sventiţki, pe de o parte părea să fie un preot 
obişnuit, cu familie, iar pe de altă parte, un experimentat învăţător al ru- 
găciunii neîncetate. Este un fapt remarcabil că, în 1925, în oraşul Mosco- 
va, acest om reuşea să ridice oamenii din parohia lui la o viaţă de rugă- 
ciune intensă. El a făcut mult pentru apărarea generală a credinţei. Dar 
cea mai mare importanţă în lucrarea lui a avut faptul de a fi îndemnat 
oamenii să practice rugăciunea neîncetată, o ardere neîntreruptă a du- 
hului. 

«Rugăciunea, spunea el, ridică ziduri în jurul mănăstirii noastre 
din lume». Tot el a fost cel care a rezolvat problema complexă a răului 
interior din Biserică. «Orice păcat în Biserică, spunea el, este nu un pă- 
cat al Bisericii, ci un păcat împotriva Bisericii». 

El mai învăţa că în timpul participării la slujbele bisericii nu tre- 
buie întreruptă rugăciunea minţii. 

Odată, când m-am întors din exil în Moscova, în 1925, s-a întâm- 
plat să fiu la liturghie când slujea părintele Valentin. Am intrat la sfâr- 
şitul slujbei şi, când el a ieşit pentru rugăciunea amvonului, am fost 
şocat să-i văd faţa. Nu pot să îmi exprim impresia decât spunând că era 
chipul unui om care tocmai se sacrificase într-o jertfă de ardere de tot — 
în adevăr şi cu durere —, iar acum, profund cutremurat, ieşea către noi, 
uitând de cele pământeşti care îl înconjurau. Dar chiar şi atunci am făcut 
o greşeală prostească. În loc să aştept până ce avea să devină liber pen- 
tru a putea vorbi cu mine, eu am mers direct în altar. Imediat el şi-a ri- 
dicat mâna ca un om cu autoritate, oprindu-mă, şi spunându-mi: «Doar 
cei care cred în Dumnezeu pot să intre aici! Crezi în Dumnezeu?» Nu ne 
văzuserăm de trei ani, iar el, primind informaţii false despre mine, mă 
luase la întrebări când încercasem să intru în sfânta sfintelor. 

Un alt moment pe care mi-l amintesc acum este acela că, aflân- 
du-mă într-o secţie aglomerată a închisorii Butirka, în 1922, mă plim- 
bam fără oprire prin mijlocul deţinuţilor, când m-am izbit de părintele 
Valentin. Fiind jenat, am întrebat fără motiv: «Unde vă duceţi?» Din- 
tr-odată faţa lui a devenit foarte luminoasă, plină de o căldură interioa- 
ră, şi a spus: «Veneam la tine». De obicei era atât de însingurat, închis în 
sine, serios şi intransigent, semănând cu o rudă îndepărtată de-a lui, un 
cardinal polonez. Dar acum radia din el o lumină blândă de sfinţenie 
rusească — blândeţea şi străvederea unui bătrân sfânt. Venea direct spre 
mine, spre sufletul meu, pe care probabil că îl proteja împotriva vreunui 
rău. Astfel, chiar şi închisoarea poate să lumineze un suflet şi să aducă 
ceva care în alte momente este imposibil de atins.” 

Ştim destul de bine care au fost consecinţele suferite de cei care 
şi-au exprimat în mod deschis dezacordul faţă de Declaraţie. Lev Regel- 
son, în cartea sa Tragedia Bisericii ruse, afirmă că în 1929 Mitropolitul 
Serghie i-a numit contra-revoluţionari pasibili de arest pe toţi cei care se 
opuneau Declaraţiei sale; cincisprezece episcopi au fost arestaţi pe loc. 
Aresturile se efectuau foarte simplu: un agent GPU venea la episcop şi îi 
punea o întrebare: „Ce părere aveţi despre Declaraţia Mitropolitului Ser- 
ghie?” Dacă episcopul răspundea că nu o acceptă, atunci agentul conchi- 
dea: „Acest lucru înseamnă că sunteţi un contra-revoluţionar”. Şi episco- 
pul era arestat în mod automat. Astfel au pierit toți cei care îşi ridicau 
vocea pentru a protesta. Iar soarta părintelui Valentin nu putea fi diferi- 
tă. 

În istoria ortodoxiei, părintele Valentin a dobândit o cunună de bi- 
ruinţă de la Dumnezeu, deoarece a păstrat flacăra adevăratei inspiraţii 
creştine şi a scos în evidenţă ispita subtilă a duşmanului mântuirii noas- 
tre, astfel conducând în rai turma încredinţată lui de Dumnezeu, a Căru- 
ia este slava şi mărirea în vecii vecilor. Amin. 

ÎNGRĂDIREA PROTOIEREULUI VALENTIN SVENTIŢKI 
Document din decembrie 1927 


Mitropolitului Serghie. 

În numele Tatălui şi al Fiului şi al Duhului Sfânt. 

Înţelegând întreaga responsabilitate pe care o am înaintea lui 
Dumnezeu în ceea ce priveşte propriul meu suflet, dar şi mântuirea su- 
fletelor turmei încredinţată mie, şi cu binecuvântarea episcopului Dimi- 
trie al Gdovului, rup comuniunea canonică şi de rugăciune cu Înaltprea- 
sfinţia Voastră, cel care v-aţi folosit în mod ilegal de titlul de „sinod pa- 
triarhal”, precum şi cu cei care se află în comuniune canonică cu Inalt- 
preasfinţia Voastră; şi nu vă mai consider de acum înainte înlocuitor al 
locţiitorului tronului patriarhal, din următoarele motive: 

Declaraţia Înaltpreasfinţiei Voastre din 16/29 iulie, precum şi tot 
ceea ce este cunoscut în general ca ocârmuire a Bisericii de către Inalt- 
preasfinţia Voastră din momentul publicării Declaraţiei, stabileşte fără 
îndoială faptul că Înaltpreasfinţia Voastră plasati Biserica în aceeaşi de- 
pendenţă faţă de guvern în care au dorit să o plaseze şi primele două 
„Reînnoiri”, în dezacord cu sfintele canoane ale Bisericii şi cu decretele 
autorităţii civile însăşi. 

Atât „Biserica Vie”, care îşi însuşise autoritatea patriarhului, cât şi 
„gregorianismul”, care îşi însuşise autoritatea locţiitorului patriarhal, şi 
acum Înaltpreasfinţia Voastră, care aţi abuzat de încrederea celui din ur- 
mă — toţi faceţi aceeaşi lucrare anti-bisericească, renovaţionistă; dar 
Înaltpreasfinţia Voastră sunteţi fondatorul celei mai periculoase forme a 
acesteia, deoarece, în timp ce vă lepădaţi de libertatea eclezială, păstraţi 
ficţiunea canonicităţii şi a ortodoxiei. Acest lucru este mai rău decât în- 
călcarea unor canoane. 

Eu nu creez o nouă schismă şi nu rup unitatea Bisericii; eu fug îm- 
preună cu turma pe care o conduc de subtila capcană a reînnoirii — „ca 
să nu pierdem pe nesimţite, încetul cu încetul, libertatea pe care Domnul 
nostru Iisus Hristos, Izbăvitorul tuturor oamenilor, ne-a dat-o ca un dar 
prin propriul Său sânge” (Canonul 8, Sinodul al treilea Ecumenic). 

Rămânând un fiu credincios şi ascultător al Bisericii celei Una, 
Sfinte şi Ortodoxe, eu îl recunosc în calitate de locţiitor al tronului pa- 
triarhal pe Mitropolitul Petru; îi recunosc, de asemenea, şi pe acei epis- 
copi care, neatribuindu-şi în mod arbitrar autoritatea bisericească gene- 
rală, au rupt deja legăturile canonice cu Înaltpreasfinţia Voastră, urmând 
mărturisirea lor: „până la judecata unui sinod local deplin”, adică a unui 
sinod la care să participe toţi episcopii ortodocşi, sau până la căinţa 
sinceră şi desăvârşită înaintea Sfintei Biserici a Mitropolitului însuşi. 


Protoiereul Valentin Sventiţki 

14. Episcopul Damaschin 
CEL CARE A LUCRAT LA ZIDIREA 
CETĂŢII INVIZIBILE A LUI DUMNEZEU 
Pomenit la 4 decembrie (11935) 


Două iubiri au construit două cetăți: 
Cetatea lui Dumnezeu şi cetatea omului. 
Fericitul Augustin 


Episcopul Damaschin, care în lume s-a numit Dimitrie Dimitrievici 
Cedrik, s-a născut în Cherson, în familia unui funcţionar de poştă sărac. 
Intreaga familie era pătrunsă de un duh creştin înalt. Acest lucru este a- 
rătat de faptul că fratele episcopului Damaschin, Nicolae, a devenit preot 
şi, chiar la începutul Revoluţiei din octombrie 1917, a fost executat prin 
împuşcare pentru mărturisirea lui de credinţă neînfricată şi pentru acu- 
zele aduse bolşevicilor. 

Episcopul Damaschin şi-a primit educaţia superioară într-un Insti- 
tut de Agricultură, pe care l-a terminat cu titlul de agronom. Mai târziu, 
în timpul exilului său în regiunea Turukhan, cunoştinţele sale i-au fost 
de mare folos. După absolvire, episcopul Damaschin a intrat la Institutul 
de Limbi Orientale din Kazan. După ce a terminat studiile, a intrat în 
monahism şi a lucrat ca misionar în misiunea Peking. Nu ştim unde a 
fost după ce s-a întors din Extremul Orient. 


PRIMII ANI AI REVOLUȚIEI 


Episcopul Damaschin a apărut ca ieromonah în Kiev în 1919. Mi- 
tropolitul Kievului, Antonie Hrapoviţki, cunoscându-l personal şi pre- 
ţuindu-l pe ieromonahul Damaschin, l-a numit misionar eparhial. A de- 
venit auditor la Academia Teologică din Kiev şi, în acelaşi timp, era nu- 
mărat printre fraţii Mănăstirii Sfântul Mihail. 

Nu stătea în caracterul episcopului Damaschin să fie inactiv şi să se 
concentreze doar asupra lui însuşi. El a găsit o mică frăţie a Sfântului 
Vladimir într-un colţişor tihnit al oraşului, nu departe de mănăstire. In- 
diferent de ceea ce se întâmpla pe străzile Kievului (în timpul Războiului 
Civil) şi indiferent de ce fel de vreme era, ieromonahul Damaschin venea 
fără greş în zilele de sărbătoare la ora şase la frăţie, săvârşea slujba şi 
acatistul şi apoi ţinea o predică, chiar dacă erau prezenţi foarte puţini 
oameni. Într-o seară furtunoasă de iarnă, fiind pe punctul de a pleca de 
la frăţie, pe stradă s-au auzit împuşcături. Poarta dinspre stradă a fost 
instantaneu blocată. Apoi, când nu s-a mai auzit nimic, toată lumea a 
ieşit în stradă. Peste drum, în contrast cu zăpada albă strălucitoare, se 
putea vedea imaginea întunecată a unui bărbat ucis. Episcopul Damas- 

chin a strigat agitat: „Ce fel de creştini suntem noi? În jurul nostru sunt 
omorâţi oameni şi noi ne ascundem în loc să ajutăm!” 

Evenimentele Războiului Civil l-au forţat pe ieromonahul Damas- 
chin să părăsească Kievul şi să meargă în Crimeea, unde curând a fost ri- 
dicat la rangul de arhimandrit şi numit ca stareţ al Mănăstirii Sfântul 
Gheorghe, care a fost demolată de bolşevici la începutul celui de-al Doi- 
lea Război Mondial. Curând după instalarea autorităţii sovietice în Cri- 
meea, arhimandritul Damaschin a fost arestat şi a petrecut multe luni în 
închisoare. Apoi a fost eliberat şi exilat în afara Crimeei. 

Din Crimeea a plecat spre Moscova, pentru a-l vedea pe Preaferici- 
tul Părinte Patriarh Tihon, care l-a hirotonit episcop de Nejin şi Gluk- 
hov, conducând eparhia Cernigov, deoarece arhiepiscopul Pahomie fuse- 
se deja arestat. Activitatea episcopului Damaschin la Cernigov a fost 
scurtă, dar energică. Fiind un misionar şi predicator talentat, curajos şi 
energic, episcopul Damaschin şi-a petrecut o bună parte din timp călă- 
torind prin oraşele mari şi mici ale eparhiei Cernigov. El a fost arestat de 
numeroase ori în Cernigov şi a petrecut mult timp în închisori, unde 
şaptezeci sau optzeci de oameni erau puşi în celule construite pentru 
douăzeci de persoane. Printre prizonieri, la fel ca peste tot, minunatul 
episcop se bucura de renume şi respect. Când era liber, oriunde mergea, 
cu prima ocazie organiza o frăţie. Acest lucru a fost adeverit mai târziu şi 
în Turukhan, şi în alte locuri. 

În total, episcopul Damaschin a petrecut, cu tot cu perioadele sale 
de arest, aproximativ doi ani în eparhia Cernigov. Apoi, la fel ca alţi epis- 
copi, a fost exilat mai întâi la Harkov, apoi a fost arestat şi trimis la Mos- 
cova, unde a stat în închisoarea Butirka. Pe atunci era deja obiceiul ca 
episcopii care nu erau exilați imediat în locuri foarte îndepărtate să călă- 
torească prin Moscova şi să slujească o panahidă solemnă la Mănăstirea 
Donskoi, la mormântul Patriarhului Tihon. Prin aceasta, ei îşi accentuau 
solidaritatea cu el, credincioşia faţă de testamentul său şi promptitudi- 
nea lor de a urma calea de pătimire pe care o arătase. 


EXILUL LA POLOI 


Episcopul Damaschin a petrecut mai multe luni în închisoarea Bu- 
tirka din Moscova. Singura lui consolare la momentul respectiv, după 
cum a povestit, era citirea unei Biblii în engleză pe care cineva i-o dă- 
duse acolo. De la Butirka, episcopul Damaschin a fost trimis în regiunea 
Turukhan, unde locuinţa sa avea să fie la Poloi, care se afla la aproxima- 
tiv 240 de kilometri nord de Turukhan şi la nord de Cercul arctic. Se 
putea călători acolo cu vaporul doar pe timpul scurtei perioade de vară, 
iar în alte perioade, pe râul îngheţat Enisei, cu sania trasă de câini. Epis- 

Episcopul Damaschin, cu maica stareță Sofia în stânga 
sa şi grupul Irpen al Mănăstirii din catacombe 


copul Damaschin a mers acolo la începutul toamnei; nu se mai naviga pe 
râul Enisei şi drumul de iarnă încă nu se întărise. Prin urmare, a trebuit 
să stea mai multe luni în Krasnoyarsk, un oraş-port mare şi bogat de pe 
râul Enisei, cu multe biserici şi mănăstiri şi cu sunete de clopote. Apariţia 
episcopului Damaschin acolo a făcut senzaţie şi nu a avut deloc probleme 
cu viaţa de zi cu zi. Călugării şi călugărițele de la multe mănăstiri din oraş 
şi din împrejurimi, asupra cărora încă nu îşi întinsese mâinile puterea 
sovietică — din cauza distanţei, desigur —, au considerat de datoria lor să 
vină la episcopul Damaschin şi să primească binecuvântarea lui. 

Curând, întinsul Enisei a îngheţat şi episcopul Damaschin a trebuit 
să-şi înceapă lunga călătorie, însoţit de un convoi al celor de la GPU. 
Săniile lungi şi înguste erau trase de şase sau doisprezece câini. Această 
călătorie a durat aproape şase săptămâni. 

În momentul sosirii episcopului Damaschin în Poloi, locul nu me- 
rita numele de sat, deoarece era compus în principal dintr-o singură ca- 
să, în care locuia familia unui vânător. Mai era o altă casă mică, în care 
locuiau doi episcopi exilați, şi mai era şi un bordei pe jumătate dărăpă- 
nat, cu acoperişul plin de găuri, cu o sobă stricată şi cu găuri de cinci 
centimetri în pereţii de scânduri; aceasta era viitoarea chilie a episcopu- 
lui Damaschin. 

Vara arctică împreună cu primăvara durau o lună. În această pe- 
rioadă, tundra capătă viaţă şi este acoperită de un covor de plante nor- 
dice. Dar, odată cu venirea verii, apar o mulţime de țânțari chinuitori şi 
musculiţe de mlaştină. Fi se lipesc de faţă şi chiar pătrund prin papuci, 
înţepând picioarele până la sânge. Locuitorii băştinaşi îşi ung feţele cu 
păcură împotriva înţepăturilor de țânțari; episcopul Damaschin purta o 
plasă. Episcopul Damaschin a arătat cât de chinuitoare erau aceste înţe- 
pături de țânțari într-una din scrisorile sale: „Unde a fost păstrată aceas- 
tă plagă egipteană?” 

Vara sunt nopţi albe, literalmente iluminate de lumină fosfores- 
centă. Iarna îngheaţă până la -65*C şi mai mult, timp de aproape jumă- 
tate de an; nopţile arctice durează douăzeci şi patru de ore, alternând cu 
un semi-întuneric domolit de lumina zăpezii şi de un apus dens, între- 
rupt de luminile nordice, preţ de o oră sau două pe zi. Şi zăpada acoperă 
totul, înveleşte totul, umple totul, dar protejează împotriva gerului cum- 
plit, acoperind găurile mari din pereţii caselor. 

Vegetaţia consta în cedri bătrâni pe malurile râului Enisei şi câteva 
tufişuri. Aici, cunoştinţele de agricultură ale episcopului Damaschin au 
fost de folos. Era capabil să se ocupe de o mică grădină şi planta câteva 
legume, care le lipseau atât de mult oamenilor de dincolo de Cercul Arc- 
tic, ceea ce făcea ca scorbutul să scape de sub control. Aceste legume şi 
pachetele l-au salvat pe episcopul Damaschin de scorbut. Acolo trăiau 
cirezi de reni şi o mulţime de urşi polari albi. 

Astfel erau condiţiile de climă în locurile în care prigonitorii creşti- 
nismului îi duceau pe aceşti episcopi cu totul nevinovaţi. Aceste condiţii 
nu puteau să nu se reflecte în starea lor de sănătate. 

Cum îşi aranja episcopul Damaschin viaţa la Poloi? Mai întâi de 
toate, el şi ipodiaconul care îl însoţise trebuia să stea cu episcopii care 
trăiau acolo, de vreme ce casa pe jumătate părăginită, care devenise va- 
cantă din cauza morţii locuitorului anterior, avea nevoie de multe repa- 
raţii, şi se puteau face reparaţii doar primăvara şi vara. În această pe- 
rioadă, a venit şi ucenicul său de chilie, şi munca avea loc cu viteză ma- 
ximă. Episcopul Damaschin cunoştea bine tâmplăria şi a reparat gaura 
din acoperiş el însuşi. El l-a învăţat pe ucenicul său de chilie cum să pre- 
gătească şi să usuce cărămizile manual; din ele au refăcut soba. Ei au 
lăsat găurile din pereţi: zăpada le repara cel mai bine. Fiind un iubitor 
de muncă şi un om inventiv, cu ajutorul ucenicului său de chilie, episco- 
pul Damaschin a făcut ceea ce era mai necesar, de asemenea şi o masă 
de altar din lemn, lipind scândurile una de alta cu clei de peşte. Folosind 
părticele de moaşte din crucea de la gâtul său, vlădica a reuşit să facă un 
antimis dintr-o simplă cârpă cu o cruce făcută pe ea. 

Poşta care venea în Turukhan o dată pe lună cu sania trasă de câini 
îi aducea episcopului Damaschin numeroase pachete cu făină de grâu şi 
cu vin din struguri de la numeroşii săi prieteni şi admiratori. Într-un loc 
unde mai înainte nu călcase picior de creştin, acum în fiecare zi se slujea 
Liturghia. 

Astfel, episcopul Damaschin a scris clerului său: „Şi vă văd pe toţi, 
apropiații mei şi dragii mei, stând cu mine la masa altarului”. Când s-a 
slujit Liturghia pentru prima dată, puţinii locuitori ai satului Poloi au ve- 
nit; ei nu aveau nicio idee despre creştinism, fiind în mare parte păgâni 
de sânge mongol. Episcopul Damaschin avea câteva cunoştinţe de medi- 
cină şi a putut să le ofere ajutor medical. Auzind cântându-se în biserică, 
copiii au săltat şi au început să cânte ei înşişi, şi era nevoie de multă os- 
teneală ca să fie liniștiți. 

Ziua episcopului Damaschin începea cu Liturghia. După Liturghie 
mânca, apoi îşi lua în mână metania de rugăciune şi se ocupa cu citirea 
Sfintei Scripturi, cu scrisorile pe care le primea şi aşa mai departe; sau îi 
dădea sfaturi duhovniceşti ucenicului său de chilie. Apoi, cu metania în 
mâini, se ducea la o plimbare pe malul râului Enisei. Datorită transpa- 
renţei extraordinare a aerului arctic, de pe malul înalt al râului se oferea 
privirii un orizont atât de îndepărtat, încât, după cuvintele ucenicului de 
chilie, chiar şi Ucraina era vizibilă. Í 

După plimbarea sa, săvârşea sfintele slujbe de seară. In intervalul 
dintre sfintele slujbe se făcea toată treaba. Vlădica îşi spăla el însuşi hai- 
nele şi cocea prescurile. Trebuie adăugat faptul că era necesară menţi- 
nerea căldurii pe întreg parcursul zilei şi al nopţii, ca să nu îngheţe. 

Acest lucru era posibil deoarece era mult lemn pentru foc în împreju- 
rimi. Iluminarea se făcea cu bețe fumegânde cu ulei, cu lumânări (când 
erau trimise) sau cu lămpi; se poate imagina câtă funingine şi cât fum se 
făcea cu unul sau cu altul din aceste mijloace şi cât de dezastruos era 
acest lucru pentru sănătatea episcopului Damaschin! 

În Poloi, episcopul Damaschin era izolat de tot ceea ce se întâmpla 
în restul Rusiei; el trăia aşa cum trebuie să fi trăit pustnicii în timpul lui 
Ivan cel Groaznic. Pe masa lui se afla Sfânta Scriptură, Istoria Bisericii şi 
Vieţile Sfinţilor. El era, mai întâi de toate, călugăr ortodox şi, în izolarea 
sa forţată, continua să caute Împărăţia lui Dumnezeu înlăuntrul său. 

Într-o scrisoare din 28 ianuarie 1928, el scria din Poloi: „Este esen- 
tial să se înţeleagă că aflarea acestei Împărăţii a lui Dumnezeu pe pă- 
mânt este cu totul independentă de condiţiile exterioare şi de formele 
vieţii publice, şi, de asemenea, că roadele dobândirii acestei împărăţii sunt 
simţite de către fiecare credincios cu totul independent de poziţia sa ma- 
terială şi publică, şi aceste roade îi dau posibilitatea de a trăi în pace şi în 
fericire în mijlocul lipsurilor, al dispreţuirilor şi al încercărilor. Acest fapt 
explică pacea şi lumina prin care amărăciunea detenţiei şi nenorocirea 
sunt transformate în bucurie printre mărturisitorii noştri, şi graba lor 
către viitoarele necazuri, care sunt rezultatul necazurilor prezente.” 

Este firesc că simţirea împărăției întunericului l-a adus pe episco- 
pul Damaschin la un mod de gândire eshatologic. În legătură cu aceasta, 
el este reprezentativ pentru epoca sa. Întreaga epocă pre-revoluţionară 
este caracterizată exact prin astfel de presentimente eshatologice vagi. 
Acest lucru poate fi văzut cel mai mult la Vladimir Soloviov, în cele Trei 
convorbiri despre Antihrist şi în poezia sa „Pan-mongolism”; de fapt, 
aici apare, pentru a înlocui steaua de la Betleem, steaua roşie cu cinci 
colţuri. Ea semnalează deja apropierea unei noi epoci şi arată dinainte 
manifestarea a ceva nou la orizontul istoriei omenirii. După apus (repre- 
zentat de literatura pre-revoluţionară), vine noaptea; episcopul Damas- 
chin şi contemporanii săi au intrat pe tărâmul nopţii. 

Sensibilul şi receptivul episcop Damaschin a simţit cel mai acut 
acest întuneric, şi i-a îndemnat pe oameni să îi contrapună lumina pe ca- 
re o dă creştinismul fiecărui suflet credincios. „Binele nostru cel mai ma- 
re constă în faptul că fiecare credincios, fiind purtătorul acestei lumini, 
nu este pierdut şi nu se rătăceşte în mijlocul întunericului ce-l încon- 
joară. Doar că trebuie să ne împărtăşim de această Lumină mai des.” 
Astfel era, în câteva cuvinte, atitudinea episcopului Damaschin în Poloi. 

De pe malurile râului Enisei, privirea pătrunzătoare a episcopului 
Damaschin căuta prin întinderile de zăpadă nemărginite spre turma sa, 
şi în lumina chiliei sale şi în luminile nordice ridica o rugăciune fierbinte 
pentru patria sa care pierea. 

Într-o zi de iarnă a avut loc un eveniment extraordinar: a venit ci- 
neva. Îl aduceau pe Mitropolitul Chiril de Kazan într-un sat la nord de 
Poloi. Mitropolitul Chiril mergea dintr-un exil într-altul şi, în cele din 
urmă, a fost adus în regiunea Turukhan, aproape lângă Pol. Ce întâlnire 
a fost între ei la Poloi! 

Şi acesta este secolul XX! În vest este sunetul zgomotos de jazz, 
muzica răsună, sunetul clopotelor bisericii se aude... teatrele şi cinema- 
tografele sunt deschise; bisericile sunt de asemenea deschise. Dar, ase- 
menea celor luminaţi la minte şi celor care gândesc profund, pentru cre- 
dincioşi şi pentru necredincioşi este o chestiune de indiferenţă ceea ce se 
întâmplă în Est, dincolo de Cercul Polar. 

Nu se ştie dacă episcopul Damaschin îl ştia pe Mitropolitul Chiril 
dinainte. Doar un singur lucru este clar: după întâlnirea lor în regiunea 
Turukhan, ei au rămas pentru totdeauna prieteni. 

Episcopul Damaschin şi Mitropolitul Chiril fac parte dintre cei care 
pe Satana l-au biruit prin sângele Mielului şi prin cuvântul mărturiei 
lor şi care nu şi-au iubit sufletul lor, până la moarte (Apoc. 12: 11), o 
moarte pe cruce. Într-o epistolă către Mitropolitul Serghie, episcopul 
Damaschin scrie: „Noi am biruit deja, dar dumneavoastră ne-aţi împie- 
dicat”. Această victorie sau, aşa cum a numit-o episcopul Damaschin, 
„calea împărătească” pe care Biserica a mers înainte de Declaraţie, a 
constat în mărturisire jertfelnică din partea întregului cler, până la ulti- 
mul său membru. 

Declaraţia Mitropolitului Serghie l-a găsit pe episcopul Damaschin 
în Poloi. Cât de adâncă a fost impresia pe care a lăsat-o asupra sa se poa- 
te vedea din faptul că a scris în legătură cu ea 150 de scrisori. Era impo- 
sibil de trimis un număr atât de mare de scrisori prin poştă; nu ar fi 
ajuns la destinaţie. Prin urmare, episcopul Damaschin a hotărât să i le 
dea ucenicului său de chilie (ipodiaconul plecase deja mai devreme) şi să 
îl trimită cu aceste scrisori la Moscova şi în alte oraşe mari din Ucraina; 
unele dintre scrisori au fost transmise personal, dar majoritatea au fost 
puse în cutiile poştale din diferite oraşe. 


ÎNTOARCEREA ÎN RUSIA CENTRALĂ 
DECLARAŢIA MITROPOLITULUI SERGHIE 


În faţa episcopului Damaschin stătea întrebarea: ce ar trebui să 
facă? Cum ar trebui să fie aranjată viaţa sa viitoare? Sufletul său era îm- 
părţit în două: pe de o parte, era tras departe de lume şi, pe de altă parte, 
nu putea rămâne un spectator pasiv al distrugerii a ceea ce îi era mai 
drag, Biserica Ortodoxă Rusă. Din Krasnoyarsk, la 28 noiembrie 1928, el 
scria: „Aveam un plan de a rămâne în Taigaua siberiană pentru următo- 
rii trei ani care mi s-au dat după împlinirea exilului la Turukhan... Sibe- 

ria mi se părea cel mai plin de speranţă refugiu în situaţia mea. Cu toate 
acestea, scrisori şi telegrame de la cei apropriaţi ai mei m-au inspirat 
să-mi schimb planurile şi astăzi plec la Starodub, în provincia Briansk, 
unde clerul m-a invitat «în unanimitate». Cu vreme în urmă, Starodub 
era o parte din eparhia Cernigov. Sunt de asemenea înclinat să vizitez şi 
Rusia europeană, din cauza dorinţei de a cunoaşte mai de aproape starea 
lucrurilor şi de a vedea anumiţi oameni”. 

Deşi nu i s-a permis să viziteze Moscova, el a reuşit totuşi pe cont 
propriu să meargă acolo şi să-l vadă personal pe Mitropolitul Serghie. El 
scria: „Văd ceva providenţial în boala mea, altfel nu aş fi putut merge la 
Moscova, pe când acum nu doar că am fost acolo şi m-am văzut cu oa- 
menii cu care trebuia, dar am avut şi o lungă conversaţie cu Mitropolitul 
Serghie. Cât despre rezultatul acestei conversații, voi spune următoarele: 
dacă de departe încă mai presupuneam posibilitatea existenţei unor fap- 
te care ar putea să justifice această conduită, acum aceste presupuneri 
au fost şi ele distruse. Acum, pentru mine, nu mai este nicio justificare 
pentru Mitropolitul Serghie şi tovarăşii săi!” 

Stabilindu-se în Starodub, episcopul Damaschin nu se simţea nici 
liniştit şi nici ferm. S-a văzut cu mulţi dintre prietenii săi, avea cu ei şi cu 
episcopii care îi erau prieteni o corespondenţă activă şi pregătea o decla- 
raţie împotriva Mitropolitului Serghie. El a făcut aceasta după o serie 
întreagă de şovăiri şi de îndoieli: merita să se adreseze Mitropolitului 
Serghie cu o epistolă de reproş? Dar partea activă din episcopul Damas- 
chin a avut prioritate asupra părţii contemplative şi ascetice. 

Episcopul Damaschin a acceptat tot ceea ce a văzut în această peri- 
oadă în modul cel mai bisericesc. Din Starodub el a scris la 23 decembrie 
1928: „Cât de monstruos de mare este crima care se face acum — ucide- 
rea sufletelor copiilor! Există oare bucurii curate printre copiii contem- 
porani? Acum, se pare că întreaga atmosferă este plină de esenţa răului 
şi a stricăciunii. Acum doar cei care păstrează în ei harul lui Hristos sunt 
izolaţi de influenţa acestor esențe satanice”. 

Şi, din nou: „Voi împărtăşi în continuare cu voi convingerea mea 
că tot sensul încercărilor de acum constă în faptul că a venit vremea să 
ne curăţim de straturile exterioare viaţa, viaţa în credinţă, viaţa prin Tai- 
nele lui Hristos. A devenit foarte clar că pentru mulţi, în special pentru 
cei căldicei, forma exterioară a vieţii religioase a înlocuit cu totul esenţa 
vieţii şi, de aceea, succesul exterior al ateilor a devenit posibil. Cât des- 
pre acest succes al lor, este real, în ceea ce priveşte coruperea generaţiei 
de copii şi de tineri”. 

În epistola sa către Mitropolitul Serghie în legătură cu Declaraţia 
acestuia, episcopul Damaschin scrie: „Examinând prezentul plin de su- 
ferinţă al Bisericii ruse din perspectiva veşniciei, am putea ajunge să în- 
ţelegem sensul major al tuturor încercărilor actuale. Stingerea duhului 

credinţei în rândul maselor, degradarea idealurilor care aduc mântuirea 
în Biserică, uitarea de către păstori a datoriei lor, înmulţirea fărădelegii 
din această cauză şi răcirea tot mai puternică a iubirii multora nu puteau 
să ducă decât la consecinţe grave. În orice organism, stingerea duhului 
produce convulsii. Stăm prea departe în viața noastră bisericească de 
poruncile lui Hristos, de călăuzirea învăţăturii Sfinţilor Apostoli, de tes- 
tamentul Sfinţilor Părinţi, mucenici şi mărturisitori. Necazuri groaznice 
au ajuns de nelipsit, pentru ca măcar astfel atenţia noastră să fie îndrep- 
tată spre păcatul cel mare al acelor purtători ai numelui lui Hristos care 
sunt chemaţi la sfinţenie”. 

„In caz că autoritatea sovietică, împotriva oricărei logici, va conti- 
nua cu încăpățânare să vadă ortodoxia în general ca fiind contra-revolu- 
ţionară — ei bine, ce va fi? Vom merge pe Golgota. Dar înainte de aceas- 
ta, Biserica trebuie să-şi împlinească datoria înaintea lumii şi, în această 
privinţă, trebuie să se remarce printr-un cuvânt autoritar de avertizare a 
oamenilor care pier. Dreptatea lumii se clatină. Minciuna a devenit legea 
şi temelia vieţii omeneşti. Cuvântul omului a pierdut orice legătură cu 
adevărul, cu Cuvântul cel veşnic; a pierdut tot dreptul de a i se acorda 
încredere şi respect. Oamenii şi-au pierdut încrederea reciprocă şi se 
îneacă într-un ocean de nesinceritate, ipocrizie şi falsitate.” 

„Dacă nu s-ar fi petrecut o astfel de stingere a duhului credinţei şi 
iubirii printre credincioşi în perioada anterioară, slujitorii credincioşi ai 
prinţului întunericului nu ar fi găsit printre noi atât de multe ajutoare 
voluntare şi involuntare pentru el însuşi.” 

Lunga izolare a episcopului Damaschin de viaţa sovietică, îndepăr- 
tarea sa de procesul gradual de sovietizare, l-au făcut să nu perceapă 
obiectiv viaţa din jurul său. În măsurile represive ale autorităţii sovieti- 
ce, în afară de rezultatele imediate, se ascundea o semnificaţie profundă. 
Între episcopii şi preoţii care piereau în lagărele de concentrare şi în în- 
chisori şi masele de credincioşi, indiferent de cât de mult s-ar fi luptat să 
rămână în credinţă, se deschisese o prăpastie de neînțelegere reciprocă. 
Mărturisitorii se luptau să-i ridice pe credincioşi pe o treaptă superioară 
şi să-i aducă la măsura lor duhovnicească. Credincioşii, fiind îngreunaţi 
de grijile vieţii şi ale familiei şi orbiţi de propagandă, dimpotrivă, au 
mers involuntar în jos. Viziuni despre o viitoare epocă de aur a îndestu- 
lării, a desăvârşitei libertăţi faţă de orice limitare exterioară şi interioară, 
a supunerii de către om a forţelor naturii; viziuni înşelătoare în care fan- 
tezia este transformată în ştiinţă (naşteri nedureroase, conexiune directă 
cu America prin Polul Nord, schimbarea climei în zona Oceanului Arctic, 
controlul razelor solare etc.) au fost folosite de către bolşevici ca să prin- 
dă în plasele lor marea majoritate a oamenilor. Doar câţiva au putut 
să-şi păstreze înălţimea duhului. 

EPISCOPUL DAMASCHIN ŞI MITROPOLITUL SERGHIE 


Şederea episcopului Damaschin în Starodub a fost marcată de lup- 
ta energică împotriva noii politici bisericeşti a Mitropolitului Serghie, 
prezentată în Declaraţia sa din 19 august 1927. O serie de epistole ale 
episcopului Damaschin şi, în special, epistola sa către Mitropolitul Ser- 
ghie în legătură cu Declaraţia sa au făcut foarte clare motivele acestei 
lupte. Rezumând conţinutul lor, se poate spune că motivul oficial pentru 
protestul împotriva Declaraţiei a fost faptul că Mitropolitul Serghie, care 
era autorizat doar temporar şi nu definitiv ca înlocuitor al Mitropolitului 
Petru, şi-a depăşit autoritatea, pe care şi-a asumat-o fără fundamente 
canonice. Prin uzurparea autorităţii, Mitropolitul Serghie punea sub 
semnul întrebării legalitatea canonică a tuturor măsurilor pe care le-a 
introdus, începând cu Declaraţia sa. 

Un lucru era sigur: o astfel de activitate a Mitropolitului Serghie, 
activitate care a continuat să se desfăşoare, a servit la distrugerea Bise- 
ricii şi la o înjosire a demnităţii şi autorităţii ei, la subminarea credinţei 
şi lucrării ei mântuitoare. 

„Când reflectez la activitatea Mitropolitului Serghie, îmi amintesc 
cuvintele epistolei scrise înaintea morţii de către Mitropolitul Veniamin: 
«Acum trebuie să lăsăm la o parte învăţătura noastră, părerea noastră, şi 
să dăm loc harului». Din partea Mitropolitului Serghie vedem exact opu- 
sul faţă de acest testament al sfinţitului mucenic. El însuşi închide ochii 
în faţa ameninţătorului pericol înaintea căruia a fost pusă Biserica noas- 
tră şi îi îndepărtează pe alţii de la o pregătire potrivită pentru acest peri- 
col. În loc să dea expresie adevăratei conştiinţe a Bisericii prin care cur- 
sul ei viitor a fost deja definit şi voinţa sa a fost exprimată pentru a nu se 
abate de la calea Crucii, care i-a fost dată de Sus, Mitropolitul Serghie se 
ascunde în mod laş de necazurile care sunt inevitabile pe o cale dreaptă 
şi se predă singur duşmanilor Bisericii, de dragul de a păstra prosperita- 
tea exterioară, şi îi trage şi pe alţii pe aceeaşi cale.” 

În ciuda executării multor episcopi, a întemniţării patriarhului, a 
închiderii bisericilor, a distrugerii mănăstirilor, în ciuda crudelor perse- 
cuţii şi a scăderii numărului credincioşilor, viaţa bisericească a avut o 
asemenea creştere şi înflorire cum nu mai cunoscuse probabil de multe 
secole. În toate bisericile erau formate asociaţii de femei care slujeau bi- 
sericile şi se ocupau cu activităţi caritabile, în special pentru clerul în- 
temniţat; şi existau consilii bisericeşti puternice care apărau bisericile. 
Se făceau colecte pentru deţinuţi, aveau loc concerte duhovniceşti, con- 
vorbiri duhovniceşti, lecturi, rugăciuni de toată noaptea. Catedralele şi 
bisericile mănăstirilor care mai rămăseseră, în care se săvârşeau sfintele 
slujbe conform tipicului, erau întotdeauna pline până la refuz. Eliberată 

de grija exterioară pentru guvern, purificată prin persecuții, Biserica res- 
pira profund şi deplin. Nu se temea de persecuții; nu era strâmtorată din 
cauza lipsei bunurilor materiale. Credincioşii, din bugetul lor redus, ar fi 
găsit mijloacele de menţinere nu doar a clerului, ci şi a academiilor teo- 
logice, dacă li s-ar fi permis. Biserica a devenit un stat în stat şi puterea 
ei duhovnicească a triumfat. Autoritatea clerului aflat în exil sau în în- 
chisori era incomparabil mai mare decât fusese în perioada imperială în 
diferite circumstanţe. Episcopul care călătorea cu un taxi închiriat sau 
cu tramvaiul, sau care mergea chiar pe jos, atrăgea un respect mai mare 
din partea credincioşilor decât un episcop care călătorea într-o caleaşcă 
în vremurile imperiale. De obicei, credincioşii îşi aşteptau episcopul afa- 
ră în stradă, îl însoțeau până la taxi sau la tramvai, iar uneori până la lo- 
cuinţa sa umilă. Dacă un episcop era în închisoare, el primea atâtea pa- 
chete, încât nu doar că îşi hrănea întreaga celulă, dar mai putea da şi al- 
tora. Era suficient doar un zvon despre presupusa eliberare a unui epis- 
cop şi în faţa porţilor închisorii se adunau credincioşii, de undeva din 
apropiere venea un taximetrist credincios şi la momentul potrivit spu- 
nea cu entuziasm: „Stăpâne, binecuvântaţi-mă să vă duc acasă!” 

Dar autorităţile sovietice se străduiau ca, pe lângă pretenţiile exte- 
rioare, să se amestece şi în interiorul Bisericii, să acţioneze şi asupra vie- 
ţii ei duhovniceşti. Acest atac asupra vieţii interioare a Bisericii, sub apa- 
renţa unei legalizări ale cărei dimensiuni şi graniţe erau imposibil de 
prevăzut, dar al cărei scop era clar, a fost motivul unui protest fervent, în 
special din partea episcopului Damaschin. 

„Ceea ce acceptaţi sub numele de «legalizare» este în esenţă un act 
de servitute care nu vă garantează niciun fel de drepturi, ci pune asupra 
voastră numeroase obligaţii. A fost o naivitate să vă aşteptaţi la orice alt- 
ceva. Autoritatea comunistă este deschisă şi logică. S-a declarat pe față 
ostilă faţă de religie şi şi-a luat drept ţintă a guvernării anihilarea Bise- 
ricii... Nu va înceta să-şi declare limpede şi clar intenţia de a-L combate 
pe Dumnezeu atât prin oficialii guvernamentali superiori, cât şi prin 
agenţii mai neînsemnaţi. Prin urmare, este naiv şi chiar criminal să cre- 
dem că aşa numita «legalizare» din partea autorităţii sovietice are măcar 
în parte scopul de a ajuta la binele Bisericii. Şi, dacă scopul unei legali- 
zări nu este bun, asta înseamnă că este rău.” 

„Chiar nu v-a intrat în cap că informaţiile date de dumneavoastră 
nu au chiar nimic în comun cu interesele Bisericii? Şi nu v-a venit în 
minte gândul că, dacă ar fi să crească puţin aceste solicitări de responsa- 
bilitate, şi dacă le-aţi împlini cu conştiinciozitate, credincioşii s-ar înde- 
părta de dumneavoastră cu dezgust ca şi când aţi fi agent recunoscut al 
organelor de securitate, cu atât mai mult cu cât chiar autorităţile încear- 
că să vă pună exact într-o astfel de lumină? Gândiţi-vă în special la fap- 
tul că prezenta dumneavoastră legalizare, ca parte a planurilor unei au- 

torităţi care a declarat război împotriva Bisericii, este un pas spre trans- 
formarea dumneavoastră într-un fel de slujitor supus în mâinile autori- 
tăţilor, pentru distrugerea Bisericii, aşa cum sunt toţi renovaţioniştii!” 

„Ni se pare că Mitropolitul Serghie a şovăit în convingerea sa des- 
pre atotputernicia Adevărului atotbiruitor, despre atotputernicia lui 
Dumnezeu, în momentul fatal în care a semnat Declaraţia. Şi această şo- 
văire, ca un şoc înspăimântător, a fost transmisă în tot trupul Bisericii şi 
l-a făcut să tremure... Nenumărate şi infinit de grele sunt consecinţele 
Declaraţiei în plan lăuntric — această vânzare a dreptului de întâi-născut 
al Adevărului pentru «blidul de linte» al unor false şi irealizabile avan- 
taje. Dar, pe lângă şocurile lăuntrice, desigur că vor exista, de asemenea, 
şi alte consecinţe, mai evidente şi mai palpabile.” 

Episcopul Damaschin a evaluat cu cea mai mare profunzime misti- 
că esenţa interioară a Declaraţiei în eseul său, „Pecetea lui Hristos şi pe- 
cetea lui Antihrist”, deşi declaraţia ca atare nu este menţionată acolo. 

„De ce pecetea lui Antihrist, aşa cum afirmă Sfântul Ioan Teologul, 
nu va fi pusă şi pe frunte şi pe mână în acelaşi timp, ci pe frunte sau pe 
mână? Tot aşa, Sfântul Andrei, arhiepiscopul Cezareii, scrie: «El se va 
lupta ca pecetea sa să fie pusă tuturor... La unii va fi pe mâna dreaptă, 
pentru a-i instrui pe cei care au fost înşelaţi să fie îndrăzneţi în înşelarea 
şi în întunericul lor». Acest lucru se va întâmpla deoarece atunci vor fi 
oameni care vor afirma că, dacă cineva rămâne creştin în sufletul său, 
este posibil şi permisibil să recunoască autoritatea lui Antihrist cea lup- 
tătoare împotriva lui Dumnezeu. Antihrist nu le va cere acestora să îm- 
părtăşească modul lui de gândire; cu alte cuvinte, unora ca aceştia nu le 
va pune pecetea pe frunte, ci le va cere doar recunoaşterea autorităţii 
sale, care, conform Sfântului Ipolit, este pecetea de pe mână, de vreme 
ce prin recunoaşterea autorităţii omeneşti — care va fi potrivnică lui 
Dumnezeu, nelegiuită şi plină de toată necuviinţa — creştinul se va lipsi 
de orice posibilitate de a face fapte bune şi drepte, deoarece din credinţa 
lui va lipsi semnul principal al dreptăţii — mărturisirea lui Dumnezeu ca 
Dumnezeu şi recunoaşterea Lui ca Fiinţă care se află deasupra a toate. 
Toţi aceştia, chiar dacă vor purta numele de creştini, prin chiar faptele 
lor, prin lucrul mâinilor lor, vor fi adevărate slugi ale lui Antihrist, care 
i-a înşelat prin cinstirea imaginii lui, care este semnul fiarei. Pocăinţa 
este imposibilă pentru unii ca aceştia, conform cu învăţătura Sfintei Bi- 
serici; şi este imposibilă doar pentru faptul că pecetea lui Hristos şi pe- 
cetea lui Antihrist sunt incompatibile una cu alta: primirea uneia înde- 
părtează prezenţa celeilalte. Indepărtarea prezenţei harului Sfântului 
Duh prin semnul fiarei umple inima tuturor celor de acest fel cu primul 
său semn — înfricoşarea —, care îi va duce uşor la distrugere. Sfântul Ipo- 
lit scrie: «Dimpotrivă, dacă cineva va fi lipsit de Duhul Sfânt, adică, dacă 
cineva nu are asupra sa sau a pierdut pecetea darului Sfântului Duh care 

a fost dată la Sfânta Mirungere, acesta se va lupta cu frica într-un mod 
laş, se va ascunde, se va teme de moartea trupească de acum, se va as- 
cunde de sabie, nu va răbda pedeapsa, de vreme ce se gândeşte neconte- 
nit la această lume».” 

Cu alte cuvinte, ortodoxia şi oricare altă religie sunt incompatibile 
cu comunismul, pentru că una o exclude pe cealaltă. În această privinţă, 
episcopul Damaschin este de acord cu Mitropolitul Chiril. 


EPISCOPUL DAMASCHIN ŞI MITROPOLITUL PETRU 


Cine ar putea, până la urmă, răspunde la întrebarea: pe care cale 
trebuie condusă corabia, pe calea Preafericirii Sale, Patriarhul Tihon, 
sau pe cea a Mitropolitului Serghie? Această dispută între tihoniţi şi ser- 
ghianişti putea fi rezolvată doar de Mitropolitul Petru, locţiitorul cano- 
nic al Preafericitului Patriarh. Fiind un om disciplinat, care nu vrea să 
facă nici cel mai mic pas în afara canoanelor, episcopul Damaschin a 
sperat că vocea Mitropolitului Petru ar putea să răsune în întreaga Bise- 
rică Ortodoxă. 

Dar Mitropolitul Petru se afla în satul îndepărtat Ho din provincia 
Tobolsk. Cum se putea ajunge la el? Dacă cineva i-ar fi scris o scrisoare 
şi i-ar fi trimis-o prin poştă, în cel mai bun caz nu ar fi ajuns la destina- 
ţie. Dacă ar fi să meargă personal, ar fi oprit pe cale. Un singur lucru ră- 
mânea: să fie trimisă la mitropolit o persoană de încredere, cu o serie de 
documente ilustrând situaţia Bisericii şi cu o scrisoare prin care i se cere 
Mitropolitului Petru să-şi dea părerea şi să elaboreze un răspuns în 
forma pe care ar considera-o cea mai acceptabilă. Acesta era un proiect 
extraordinar de dificil de executat! Mai întâi de toate, erau necesari 
mulţi bani. 

Cu toate acestea, episcopul Damaschin avea la dispoziţia sa o sumă 
suficient de mare ca să poată, fără a pierde timpul, să trimită un curier. 
Era deja luna mai. Ţinând seama de condiţiile climatice ale locului în ca- 
re stătea Mitropolitul Petru, trebuia să se grăbească. 

„Pelerinul nostru a plecat deja înainte ca eu să fi primit pachetele. 
Nu am mai putut să-l ţin. Roagă-te ca Dumnezeu să binecuvânteze lu- 
crarea mea. I-am dat un tablou aproape complet din cele mai diverse 
materiale; am trimis şi copii ale decretelor şi petiţiilor serghianiste. Ne 
putem aştepta la un răspuns abia în august.” 

Mai târziu el scria: „Pelerinul nostru a îndeplinit totul cu succes, şi 
s-a întors deja cu un răspuns — pentru moment, doar un răspuns oral, 
dar un răspuns scris va fi primit în curând. Tot ceea ce am trimis s-a 
dovedit a fi cu totul nou acolo. El nu putea trimite un răspuns imediat 
din motive cu totul exterioare. Emisarul spune că, după ce a luat cunoş- 

tinţă de situaţie, bunicul (numele pe care episcopului Damaschin i l-a 
dat Mitropolitului Petru) a vorbit despre situaţie şi despre concluziile 
inerente aproape în propriile mele cuvinte.” 

Curierul a ajuns cu dificultate în satul îndepărtat unde se afla Mi- 
tropolitul Petru. E uşor de imaginat cât de dificilă a fost călătoria pentru 
el: era conştient de faptul că, în condiţiile stăpânirii sovietice, putea fi 
urmărit pe drum şi oprit, şi chestiunea putea fi făcută să pară ca o orga- 
nizaţie contra-revoluţionară larg răspândită în Biserică cu scopuri tero- 
riste! Şi, când a ajuns la ultima staţie de tren, cum putea ajunge în micul 
sat, care se afla la aproape 200 de kilometri de calea ferată, fără a trezi 
suspiciuni din cauza necunoaşterii drumului? Nu mai puţin dificil a fost, 
odată ce a ajuns în sat, să-l caute acolo pe Mitropolitul Petru. Niciunul 
din locuitorii satului, care erau străini sau vizitatori de vară, nu bănuiau 
că monahul bătrân şi bolnav care se adăpostea în colţul unui bordei, în 
mijlocul unei familii numeroase, era ierarhul conducător al Bisericii Or- 
todoxe Ruse, care fusese cândva puternică şi plină de fală. 

Emisarul l-a găsit pe Mitropolitul Petru foarte bolnav. Era pericu- 
los, atât pentru curier cât şi pentru Mitropolitul Petru, ca el să rămână în 
sat şi să aştepte un răspuns; şi citirea atentă şi studierea celor 22 de do- 
cumente şi luarea unei decizii în conformitate cu ele cerea timp şi pu- 
tere, pe care mitropolitul începea să nu o mai aibă. 

Este remarcabil că, în ciuda vigilenţei organelor de securitate ale 
autorităţii sovietice, curierul episcopului Damaschin a reuşit să se stre- 
coare neobservat şi nu a adus nenorocirea nici asupra sa, nici asupra 
episcopului care l-a trimis. 

Cu o încordare mereu crescândă, episcopul Damaschin aştepta un 
răspuns de la Mitropolitul Petru. Cu toate acestea, în octombrie scria: 
„Dar ce aştept de fapt? Ajung la ideea că nici chiar un cuvânt hotărâtor 
din partea Mitropolitului Petru nu va schimba situaţia în mod esenţial, 
pentru că esenţa marelui păcat care se săvârşeşte nu este pe înţelesul 
multora. Poate că ar fi drept să-i las pe toţi într-o tihnită necunoaştere a 
păcatului care s-a săvârşit... Încep să cred că scopul nostru principal 
trebuie să fie întărirea noastră interioară pentru încercările mai amare” 
(Scrisoare din 5 octombrie 1929). 

Mitropolitul Petru nu a trimis niciun răspuns din exil. 

Poate că Mitropolitul Petru însuşi a trăit sentimentul lipsei de spe- 
ranţă în faţa răului care inunda tot mai mult pământul şi a predat con- 
ducerea Bisericii Ortodoxe Ruse în mâinile lui Dumnezeu, aşa cum a fă- 
cut arhiepiscopul Serafim de Uglich după scurtul timp petrecut ca înlo- 
cuitor de locţiitor patriarhal. 

Episcopul Damaschin îşi scria de obicei scrisorile în mai multe e- 
xemplare şi le trimitea prietenilor săi. Fiecare din ei era instruit să reco- 
pieze scrisoarea de mână sau la maşina de scris, tot în mai multe exem- 

plare, şi să le trimită la adresele specificate. Adresele erau în toate păr- 
tile Uniunii Sovietice: Siberia, Caucaz, Ucraina, Ural. Această activitate a 
episcopului Damaschin era ultima scânteie a neobositei sale energii. 
Apoi a avut loc o ruptură şi s-a trecut la Biserica din catacombe, după 
despărţirea decisivă de Mitropolitul Serghie. 


CETATEA LUI DUMNEZEU A EPISCOPULUI DAMASCHIN 


În ce a constat această ruptură? Într-o întoarcere la ideea după ca- 
re se condusese episcopul Damaschin pe când era încă ieromonah: prin- 
tr-o predicare răbdătoare şi îndelungată unor persoane alese cu grijă, în 
casele credincioşilor, în chilii solitare şi în locuri asemănătoare, pentru a 
crea o frăţie strâns unită a unor credincioşi devotați sincer ideii de orto- 
doxie, o Biserică mică, dar cu atât mai uşor de observat de la prima ve- 
dere în viaţa publică, cu cât rădăcinile ei ar pătrunde mai adânc în inimi- 
le oamenilor. Pe atunci, această idee fusese un fel de înainte-cunoaştere 
a împlinirii presentimentelor lui Vladimir Soloviov, dar acum se baza pe 
date concrete. 

„Acei copii ai lui Dumnezeu care nu au căzut sub presiunea uraga- 
nului satanic şi nu au fost răniţi de bucăţi din marele naufragiu sunt în 
mod clar conştienţi de situaţie şi cu desăvârşit calm şi încredere îşi vor 
asuma zidirea adevăratei Biserici a lui Hristos pe temelia sa, care a con- 
tinuat să existe, fără nervozitate excesivă, fără lamentări inutile; pentru 
că procesul de zidire cuprinde întregul sens al vieţii lor... Ieşiţi în întâm- 
pinarea acestei sarcini sfinte şi imediat veţi găsi pacea şi seninătatea su- 
fletului, odihnă şi înainte-cunoaştere. Amintiţi-vă că ziditori de biserici 
nu sunt doar clericii, ci toţi credincioşii, toţi cei care se luptă pentru 
Hristos. Şi calea noastră către Hristos este în primul rând exprimată 
prin acest proces de zidire. Procesul constă în faptul că ne oferim pe noi 
înşine drept cărămizi în sfânta zidire a Bisericii lui Hristos, care este 
Sfântul Lui Trup. Dacă partea noastră dinăuntru este compusă din iubi- 
rea lui Hristos, gândurile, sentimentele şi voinţa noastră sunt cimentate 
prin harul lui Hristos. Dacă în mod conştient vom pune această cărămi- 
dă a noastră la temelia Bisericii pentru zidirea mai departe, atunci însuşi 
Creatorul universului va arăta un loc pentru ea, astfel încât nicio furtună 
să nu o poată clinti sau doborî. În ciuda marii distrugeri care s-a petre- 
cut, este evident că fiecare dintre noi trebuie să începem să ridicăm zidi- 
rea de la temelie. Exemplul primilor ziditori ne va oferi modele clare 
pentru o astfel de lucrare. Gândiţi-vă la ei, cunoaşteţi-i mai bine prin 
Sfinţii Apostoli, prin sfinţii mucenici şi mărturisitori şi din scrierile Sfin- 
ţilor Părinţi ai acelei perioade.” 

Episcopul Damaschin a întors gândurile prietenilor şi cinstitorilor 
săi la vremea mucenicilor şi mărturisitorilor, pentru că, după o mie de 
ani de istorie a creştinismului în Rusia, Biserica a fost aruncată înapoi în 
vremurile de dinaintea lui Constantin cel Mare, în vremurile lui Nero şi 
Dioclețian. 

„Să punem propriile noastre cărămizi la temelia de neclintit a 
dreptății lui Hristos, a dumnezeiescului Adevăr, a mântuirii veşnice. Fă- 
ră vorbă multă, fără expresii răsunătoare, creați mai întâi un mic nucleu 
de câțiva oameni care se luptă pentru Hristos, care sunt pregătiți să pu- 
nă început bun idealului evanghelic în viețile lor. Uniţi-vă în jurul unui 
păstor vrednic pentru o povățuire harică şi lucraţi fiecare în mod separat 
şi toţi împreună pentru o slujire şi mai mare a lui Hristos... Câţiva oa- 
meni uniţi într-o astfel de viaţă formează deja o mică biserică, Trupul lui 
Hristos, în care locuiesc Duhul şi Iubirea lui Hristos... Dacă nu devenim 
părţi ale Trupului lui Hristos, templul Duhului Său de Viaţă Dătător, 
atunci acest Duh Se va îndepărta de lume şi rezultatul firesc vor fi zvâr- 
colirile înfricoşătoare ale trupului muribund al lumii.” 

Episcopul Damaschin credea în victoria creştinismului: „Reflecţiile 
voastre cu privire la dimineaţa şi seara creştinismului sunt incorecte, de- 
oarece par să excludă prezenţa zilei. Eu privesc altfel situaţia. Scopul Bi- 
sericii este o luptă neîntreruptă; de aceea se numeşte «Biserică luptă- 
toare», luptându-se cu împăratul acestei lumi — adică împotriva tuturor 
celor care prin orice mijloace şi modalităţi apasă duhul omului, îl îndoa- 
ie, de parcă l-ar amesteca în materie, înăbuşind treptat în el chemarea 
cerului, îl lipsesc până şi de oportunitatea de a-şi simţi adevărata sa na- 
tură, adevăratul scop al vieţii lui în această lume, şi chiar îl învârtoşează 
împotriva Luminii veşnice. Pentru duhul care s-a lipit de cele pămân- 
teşti, chiar şi acum Lumina devine dureros de chinuitoare, motiv pentru 
care are loc o răzvrătire împotriva Luminii, un efort de a stinge şi ulti- 
mele ei raze din această lume. Toate acestea sunt conţinute într-un sin- 
gur cuvânt: răul. Cât timp se mai duce o luptă conştientă cu aceste con- 
diţii de viață pe domeniul împăratului acestei lumi, o luptă cu răul, tot 
atât va dura «ziua» Bisericii lui Hristos... Este înveselitor să realizezi că 
doar această lumină are însuşirea de viață dătătoare de a crea necon- 
tenit, aprinzând nobile candele ale Luminii în mijlocul întunericului ca- 
re, după cât se pare, a acoperit deja totul. Prin urmare, fie ca întunericul 
să acopere temporar pământul (de la ceasul al şaselea până la al no- 
uălea), fie ca şi candelele unor anumite Biserici să fie ascunse sub obroc, 
ca să nu fie stinse de vârtejul satanic (aşa cum s-a întâmplat cu majori- 
tatea). După o scurtă perioadă de odihnă de la Domnul (poate chiar 
atunci când întunericul îşi va imagina că lucrarea sa a fost terminată), 
candelele se vor arăta, vor veni laolaltă, vor aprinde multe alte candele 
care fuseseră stinse, se vor uni într-o mare flacără a credinţei, care, când 

se vor face eforturi de a o stinge, va arde încă şi mai strălucitor; pentru 
că mulţi dintre cei care au fost stinşi şi au simţit chinul întunericului şi 
frigul tartarului vor prefera să ardă pe rugul flăcării credinţei decât să fie 
din nou cufundaţi în întuneric.” 

Dar toate acestea sunt utopii; ce se poate spune despre realitatea 
sovietică în momentul de faţă? „Şi, astfel, suntem o minoritate... Ce în- 
seamnă aceasta pentru noi? Trebuie să ne retragem din faţa ateismului 
militant? Să nu fie aceasta! Indiferent de cât de puţini am fi, întreaga 
putere a făgăduinţei lui Hristos cu privire la invincibilitatea Bisericii ră- 
mâne cu noi. Cu noi este Hristos, Biruitorul morţii şi al iadului. Istoria 
creştinismului ne arată că în toate perioadele când ispitele şi ereziile au 
tulburat Biserica, purtătorii adevărului Bisericii şi cei care l-au exprimat 
au fost puţini, dar aceşti puţini, cu focul credinţei lor şi cu statornicia lor 
zeloasă în adevăr, i-au aprins treptat pe toţi... Acelaşi lucru se va întâm- 
pla şi acum dacă noi, cei puţini, ne vom împlini datoria înaintea lui 
Hristos şi a Bisericii Sale până la sfârşit.” 

„Mărturisirea neînfricată a credinţei şi nădejdii şi o statornicie ne- 
clintită în legile Bisericii sunt cel mai convingător refuz al devierii ser- 
ghianiste şi sunt un obstacol de netrecut pentru puterile ostile îndrep- 
tate împotriva Bisericii. Nu te teme, turmă mică, pentru că a binevoit 
Tatăl vostru să vă dea împărăția.” 

Deja în această perioadă a vieţii sale în Starodub, episcopul Da- 
maschin îi familiariza treptat pe prietenii şi adepţii săi cu ideea că creşti- 
nismul va fi nevoit să meargă în catacombe pentru a se păstra în puritate 
şi în frumuseţe duhovnicească nestricată. Cu cât trăia mai mult în liber- 
tate, cu atât se destrămau iluziile sale privind posibilitatea influenţării 
maselor de oameni care, nu cu mult înainte de aceasta, erau numite po- 
porul „purtător de Dumnezeu”. Dar această idee s-a copt deplin abia la 
Solovki. După ce s-a întors din detenţia de la Solovki, el era un partizan 
convins al despărțirii de Mitropolitul Serghie şi trecerii Bisericii Orto- 
doxe la o existenţă semi-legală, iar apoi cu desăvârşire în catacombe (ile- 
gală). 


CELE DIN URMĂ EXILURI ALE EPISCOPULUI DAMASCHIN 


În noiembrie 1929, episcopul Damaschin a fost din nou arestat. De 
această dată, închisoarea sa a fost Solovki. Acolo, episcopul Damaschin a 
întâlnit mulţi care gândeau la fel ca el, cu care mai înainte se cunoscuse 
doar prin corespondenţă. Din nefericire, în această perioadă era foarte 
dificil să porţi corespondenţă cu episcopul Damaschin - scrisorile nu 
ajungeau şi răspunsurile nu erau primite. După ce a fost eliberat, în 
1934, episcopul Damaschin nu a spus aproape nimic despre şederea sa 

la Solovki, cu excepţia faptul că foamea îi forţa pe cei de la Solovki să 
strângă de pe țărm tot felul de scoici şi melci pentru a se hrăni cât de cât. 
Aceasta era perioada colectivizării forţate a agriculturii şi a foametei 
îngrozitoare cauzată de ea. 

A mai fost un lucru pe care episcopul Damaschin l-a menţionat cu 
privire la şederea sa în Solovki: pentru a se odihni din „ospiciul” care îl 
înconjura, el mergea în pădure. Acolo, aşa cum povesteau alţi exilați din 
aceeaşi perioadă, îl găseau în genunchi, cufundat în rugăciune profundă. 

Evident, experienţa vieţii în Starodub şi contactul direct cu lumea 
lagărelor de concentrare (în comparaţie cu care chiar şi Poloi părea rai), 
unde deţinuţii politici erau amestecați şi uneori socotiți mai răi decât 
criminalii, a lăsat o urmă adâncă în gândirea ulterioară a episcopului 
Damaschin. Deja se îndepărta de orice activitate de largă răspândire: nu 
mai scria scrisori lungi, adresate unui cerc mare de credincioşi. El a de- 
venit convins că, în condiţiile realităţii sovietice şi depravării generale, 
nu era posibilă decât o Biserică în catacombe. Şi, lucrul cel mai impor- 
tant: el a văzut exodul în masă de la religie, succesul propagandei anti- 
religioase, ateismul care se răspândea peste tot. Acum nu se mai putea 
spera la salvarea unei majorităţi, ci a unei minorităţi. 

În 1934, credincioşii erau o turmă mică: aceştia nu erau cei che- 
maţi, ci erau cei aleşi. Cineva trebuia să se gândească la binele acestei 
turme mici; episcopul Damaschin şi-a găsit mica turmă în ultima sa 
călătorie la Kiev. A mers prin oraşele pe care le cunoştea, i-a vizitat pe 
cei care gândeau ca şi el şi a descoperit şi alţii. 

În timp ce era în Kiev, episcopul Damaschin l-a chemat pe un anu- 
mit protopop, un profesor la Academia Teologică din Kiev, să se alăture 
micii sale turme. Protopopul a refuzat categoric: nu va merge în cata- 
combe, ci va rămâne în bisericuţa lui... Dintr-un motiv oarecare, refuzul 
acestui protopop l-a şocat foarte mult pe episcopul Damaschin. El a fă- 
cut un atac de cord. Se putea, oare, ca nici acum — după mai bine de şase 
ani de la publicarea Declaraţiei — să nu fie clar că, în locul „legalizării” 
Bisericii, era o lichidare a Bisericii, care se desfăşura în ritm alert? Ce 
mai era de sperat aici? 

Prietenii şi admiratorii episcopului Damaschin au încercat să ţină 
secret domiciliul său. Dar cum puteau să-l protejeze pe vlădica, dacă el 
nu îşi scotea rasa, nu îşi rădea barba sa lungă şi, după atâţia ani, conti- 
nua să se poarte ca un episcop şi mergea prin Kiev „incognito” cu basto- 
nul de episcop, când i se interzisese cu desăvârşire să apară în Ucraina! 
El nu ştia să se ascundă. El gândea aşa: „Suntem toţi ca nişte oi de jun- 
ghiere”. 

Chiar şi mai înainte, curând după publicarea Declaraţiei Mitropoli- 
tului Serghie, episcopul Damaschin se gândise la soarta Bisericii Ortodo- 
xe Ruse oglindită în imaginea a două dintre bisericile din Apocalipsă: 

cea din Filadelfia şi cea din Laodiceea. Biserica Patriarhului Tihon era 
cea din Filadelfia: Iar îngerului Bisericii din Filadelfia scrie-i: ... Deşi ai 
putere mică, tu ai păzit cuvântul Meu şi nu ai tăgăduit Numele Meu 
(Apoc. 3: 7-8). Pe cel ce biruieşte îl voi face stâlp în templul Dumnezeu- 
lui Meu şi afară nu va mai ieşi şi voi scrie pe el Numele Dumnezeului 
Meu, şi numele cetăţii Dumnezeului Meu... şi Numele Meu cel nou 
(Apoc. 3: 12). 

Şi, lângă Biserica din Filadelfia, Biserica din Laodiceea — cea a Mi- 
tropolitului Serghie: Iar îngerului Bisericii din Laodiceea scrie-i: ... Te 
sfătuiesc să cumperi de la Mine aur lămurit în foc, ca să te îmbogă- 
teşti... şi să nu se dea pe faţă ruşinea goliciunii tale, şi alifie de ochi, ca 
să-ţi ungi ochii şi să vezi (Apoc. 3: 14-18). 

Episcopul Damaschin le-a cerut celor care îl urmau ca, pe cât se 
poate, să nu lucreze în serviciul guvernamental. Oricine poate să coasă, 
să lucreze acasă. Oricine poate să se ocupe cu orice alt meşteşug, să se 
ocupe cu aceasta, ca să poată trăi o viaţă creştină şi să fugă de rău. Feri- 
cit bărbatul care n-a umblat în sfatul necredincioşilor. „Este mai bine 
să fii mulţumit cu puţin şi să-ţi păstrezi libertatea duhului.” 


URCUŞUL CĂTRE CETATEA CEREASCĂ A LUI DUMNEZEU 


În toamna anului 1934, episcopul Damaschin a fost arestat din 
nou. Dar, ce contrast cu anii anteriori — fără pachete, fără mâncare, fără 
haine, fără bani! Nu se permitea corespondenţa. Oricine dispărea în spa- 
tele gratiilor era şters din viaţă pentru totdeauna. 

Multe luni mai târziu au apărut zvonuri că episcopul Damaschin se 
afla în acea perioadă într-o fermă colectivă din Kazahstan şi lucra pe 
post de contabil. Incet au venit alte zvonuri că episcopul Damaschin fu- 
sese transportat de diferite escorte în nord şi apoi din nou în sud. Iubitul 
său fiu duhovnicesc era cu el — părintele Ioan Sm. —, un preot uimitor, 
un predicator minunat, un mărturisitor care aproape că-şi ieşise din 
minţi după primul său exil, când a fost bătut fără milă, în special în cap. 
Nu putea munci. Episcopul Damaschin şi-a aruncat sacul cu lucruri, le-a 
dat unor credincioşi şi l-a luat pe părintele Ioan pe umerii săi; aşa au 
mers spre nord. După aceea, au încetat să mai vină veşti. Ultima veste a 
venit în 1935: în Kazahstan, episcopul Damaschin a fost arestat şi din 
nou trimis în Siberia. După aceasta, linişte deplină. 

După teroarea din vremea lui Ejov în anii '30 se răspândise o le- 
gendă despre moartea episcopului Damaschin. El a fost luat cu obişnuita 
escortă în nordul îndepărtat. Undeva, pe ţărmul unui mare râu siberian, 
toamna târziu el aştepta o navă. În ultimul moment a fost adus un alt 
preot, îmbrăcat într-o reverendă subţire — a fost adus în ceea ce purta 

când a fost arestat. Episcopul Damaschin şi-a scos propria lui rasă şi cu 
aceste cuvinte: „Oricine are două haine, să îi dea celui ce nu are nici 
una”, a pus-o pe preot. Dar sănătatea sa ruinată nu putea rezista la frig 
şi, chiar acolo, pe nava pe care escorta avea să călătorească mai multe 
zile, el a murit. Trupul său a fost înfăşurat şi trimis în adâncul marelui 
râu siberian. 

Dar avem şi o altă versiune a morţii episcopului Damaschin: a fost 
întemnițat într-o închisoare siberiană. Din celula comună a fost pus în 
izolare — fără ferestre, fără lumină. Pe podeaua acestei celule era apă în- 
gheţată, şi pereţii erau acoperiţi cu gheaţă. În acest frig şi întuneric, poa- 
te şi fără mâncare, episcopul Damaschin a stat până când picioarele lui 
i-au degerat şi s-a instalat cangrena... Este dificil să-ţi imaginezi fără 
groază toate zilele înfricoşătoare ale chinului — ca cel din Ghetsimani — 
pătimit de episcopul Damaschin. În infirmeria închisorii, episcopul Da- 
maschin a murit din cauza acestei cangrene. 

În secolul al XX-lea, poporul ortodox rus în patria sa a fost de faţă 
la ridicarea Bisericii pe Golgota, la răstignirea ei, la moartea ei pe cruce, 
la punerea ei în mormânt până la strălucita înviere, după voia lui Dum- 
nezeu. Tot restul lumii, care încă se mai numeşte pe sine creştină, a tre- 
cut pe lângă piciorul crucii pe care Biserica Ortodoxă Rusă era răstignită 
— cu indiferenţă, cu răceală, uneori chiar cu dispreţ, exact la fel cum au 
trecut cărturarii şi fariseii. Nimeni nu a umezit un burete ca să-i po- 
tolească setea înaintea morţii. Nimeni nu a învelit-o în giulgiu curat şi 
nici nu i-a adus miresme. Nici măcar unul dintre patriarhii răsăriteni, cu 
care guvernul rus fusese atât de plin de mărinimie, nu a făcut aceasta. 
Pentru ei, într-adevăr, Moscova fusese a Treia Romă, care îi susţinuse 
moral, material şi politic. 

În Europa, oamenii nu erau în stare să înţeleagă un lucru: tragedia 
Bisericii Ortodoxe Ruse nu era decât începutul tragediei întregii Creşti- 
nătăţi. Atacul împotriva creştinismului este efectuat din două părţi şi 
cleştele se închide. Pe frontul ideologic se conduce din interior lucrarea 
abilă a înlocuirii creştinismului cu anti-creştinismul, folosind termenii şi 
formele creştine şi bisericeşti pentru succesul mai mare al propagandei 
bolşevice. Pentru acest scop a fost proclamată chiar şi compatibilitatea 
între comunism şi creştinism. 

Biserica Ortodoxă Rusă, timp de mai bine de 50 de ani, a purtat 
crucea mărturisirii şi, prin rugăciunile marilor ei mărturisitori din vre- 
murile noastre, porţile iadului nu o vor zdrobi. Într-o scurtă conversaţie, 
arhiepiscopul sârb Nicolae de Ohrida (Velimirovici) a spus în legătură cu 
Biserica rusă: „În momentul de faţă, înaintea tronului Celui Atotputernic 
glasurile ruşilor le acoperă pe toate celelalte!” 

15. Mitropolitul Chiril de Kazan 
PRIMUL LOCŢIITOR AL PATRIARHULUI TIHON 


Pomenit la 26 ianuarie (11937?) 


Domnul a păstrat pentru oamenii Săi aleşi un 

episcop care nu a fost de acord să-şi lepede credința de 
dragul păcii cu duşmanii Bisericii lui Hristos. Fie 
numele lui binecuvântat în neam şi în neam. 


Serghei Nilus 


Înaintea morţii sale, Patriarhul Tihon a lăsat un document cu pri- 
vire la succesorul său temporar, locţiitorul, care avea să ocupe tronul pa- 
triarhal până când putea fi ales în mod liber un nou patriarh pentru 
Rusia. Programul comunist care se impunea mult pătimitoarei Sfinte 
Rusii, şi care nu era de fapt ateu, ci mai degrabă anti-teist, făcuse deja 
extrem de puţin probabilă o astfel de alegere liberă. In alegerea ierarhi- 
lor succesori, patriarhul mucenic a indicat calea pe care trebuia să o ur- 
meze Biserica: aceşti bărbaţi erau renumiţi în special pentru ortodoxia 
strictă a credinţei şi pentru curajul mărturisirii, calităţi care îi pregăteau 
să fie mari mărturisitori — aşa cum a avut Biserica în perioada timpurie a 
existenţei sale în catacombe. Primul dintre aceşti stâlpi ai ortodoxiei fer- 
me şi pure era Mitropolitul Chiril de Kazan, figură impunătoare în 
Biserica rusă şi un susţinător al Bisericii din catacombe. 

Născut la 26 aprilie 1863, Constantin Smirnov a absolvit Academia 
Teologică din Petersburg în 1887. După căsătorie a fost hirotonit preot, 
dar curând a rămas văduv şi a fost tuns în monahism şi numit la condu- 
cerea misiunii ortodoxe din Urmia. În 1904 a fost hirotonit episcop de 
Gdov, vicar al eparhiei Petersburg, unde a fost foarte apropiat duhovni- 
ceşte de marele luminător al secolului al XIX-lea, Sfântul Ioan de Kron- 
stadt. Sfântul păstor era foarte ataşat de tânărul ierarh şi, ca ultimă do- 
rinţă, Sfântul Ioan a cerut ca înmormântarea lui să fie slujită şi să fie în- 
humat de nimeni altul decât de tânărul episcop Chiril. Când sfântul a 
murit, în 1908, episcopul Chiril i-a împlinit cererea cu mare dragoste şi 
grijă, punându-i trupul în sicriu şi fiind protos la slujba de înmormânta- 
re care a urmat, chiar dacă erau prezenţi şi mulţi alţi ierarhi mai în vâr- 
stă. Sfântul Ioan cunoştea bine şi respecta măsura duhovnicească înaltă 
a episcopului Chiril. 

În timpul praznicului Bobotezei în Petersburg, în 1909, episcopul 
Chiril s-a arătat ca un luptător uimitor pentru adevărul Bisericii şi pen- 
tru tradiţie. Sub influenţa presiunilor „ştiinţifice” lumești, s-a decretat 
oficial că toată apa care avea să fie binecuvântată pentru sărbătoare în 

Mitropolitul Chiril de Kazan, ca tânăr episcop vicar în eparhia Petersburg 


eparhia Petersburg trebuia să fie fiartă mai înainte şi, astfel, agheasma 
mare trebuia să fie făcută peste oalele aburinde. Un scriitor bisericesc 
sincer din acea vreme a notat: „Se arăta mai multă credinţă în lemnele 
necesare pentru a fierbe apa şi a omori microbii decât în Dumnezeu. Din 
fericire, cu toate acestea, nu toţi au dat înapoi de la ancora mântuirii 
noastre şi, în acelaşi Petersburg, Domnul a păstrat pentru cei aleşi ai Săi 
un singur episcop care nu a fost de acord să-şi cedeze credinţa de dragul 
păcii cu duşmanii Bisericii lui Hristos. Dacă aceste rânduri vor vedea 
vreodată lumina tiparului, fie ca ele să păstreze numele credinciosului 
slujitor al lui Dumnezeu şi arhipăstor, pentru întărirea credinţei şi a 
evlaviei printre fraţii copleşiţi. Chiril de Gdov este numele acestui epis- 
cop. Fie numele lui binecuvântat în neam şi în neam”. Sfidând aver- 
tismentele poliţiei, episcopul Chiril a binecuvântat apele râului Neva la 
Lavra Sfântul Alexandru Nevski direct printr-o gaură în gheaţă. Poliţia 
locală, cu toate acestea, a luat măsuri pentru a se asigura ca nimănui să 
nu i se permită să ia apă din „lordan”. 

Tot în 1909, aparent fără legătură cu acest incident, episcopul Chi- 
ril a fost transferat în eparhia Tambov. Aici a fost în întregime responsa- 
bil cu pregătirile pentru canonizarea Sfântului Pitirim din Tambov, care 
a avut loc în 1914, cu mare solemnitate, în catedrala sa. După aceasta, a 
devenit arhiepiscop. 

În timpul Revoluţiei, a fost unul dintre ierarhii conducători ai în- 
tregii Biserici ruse, având un rol important în Sinodul a toată Rusia din 
1917-1918. Raportul său la acest Sinod privind „educaţia publică”, pe ca- 
re l-a pregătit după ce a avut de-a face cu guvernul provizoriu şi după ce 
a vorbit personal cu Kerenski, a arătat planurile cu adevărat anti-creşti- 
ne ale celor care îl detronaseră pe ţar şi încercau să educe viitoarele ge- 
neraţii fără influenţa Bisericii. 

Când a fost numit mitropolit de Kazan, a fost imediat arestat (în 
1919), astfel încât a revenit pe scaunul mitropolitan numai după ce a 
executat o sentinţă de întemniţare în 1920. După mai multe luni în Ka- 
zan, el a fost arestat din nou, din cauza implicării sale în Organizaţia 
Americană pentru Ajutorare, care îi aproviziona cu mâncare pe cei care 
mureau din pricina foametei cauzate de Revoluţie. In această lucrare, 
Mitropolitul Chiril avea multe ajutoare devotate, dintre care unul, vii- 
toarea stareță Iuvenalia (a cărei responsabilitate principală era să ofere 
mâncare şi ajutor episcopilor întemnițați), ne-a lăsat o relatare care adu- 
ce lumină asupra condiţiilor din catacombă în care adevărații arhipăs- 
tori ai lui Hristos trebuiau să aibă grijă de turmele lor în acea perioadă: 

„În 1919, episcopul Gurie a fost arestat; el era prorector (la Aca- 
demie) în Kazan când Mitropolitul Chiril a fost rector. Prin urmare, mi- 
tropolitul (care se afla în Moscova) m-a chemat în legătură cu trimiterea 
unor anumite lucruri Vlădicăi Gurie. Aşa cum s-a dovedit, căzuse de 

acord cu dânsul dinainte despre modul în care Sfintele Taine aveau să-i 
fie trimise în închisoare. Pentru aceasta, el mi-a dat o cutiuţă cu ceea ce 
părea să fie mici bucăţi de pâine şi a spus că acestea trebuiau să fie în- 
registrate printre celelalte alimente care urmau să fie trimise. M-am su- 
părat că a trebuit să iau Sfintele Daruri cu mine şi, în general, pentru 
faptul că trebuia să le duc, şi i-am spus aceasta vlădicăi. Atunci el mi-a 
răspuns: «Ce-ţi baţi tu capul cu asta? Eu te trimit!». Dar, gândindu-se 
puţin, mi-a propus să iau Sfintele Taine de la dânsul dimineaţa devreme, 
în ziua când trebuia să duc pachetele pentru Vlădica Gurie în închisoa- 
rea Butirka. Aşa au decurs lucrurile. Curând am ajuns să merg cu pache- 
te la Vlădica Chiril însuşi, dar nu pentru multă vreme. În 1920, Mitropo- 
litul Chiril se afla în închisoarea Taganka. În aceeaşi închisoare, în acea 
perioadă, poate chiar în aceeaşi celulă, se aflau Vlădicii Teodor şi Gurie. 
În închisoarea Taganka, vechile reguli mai erau încă în uz: pentru com- 
portare bună, deţinuţii erau numiţi sau treceau la categoria «reeduca- 
ţilor» şi se bucurau de anumite privilegii. În închisoarea Taganka erau 
cinci deţinuţi în această categorie: Mitropolitul Chiril, arhiepiscopul 
Teodor, episcopul Gurie, Alex Dim. Samarin şi Vladimir Teodorovici 
Djunkovski. Pe lângă vizitele generale obişnuite, li se permitea o dată pe 
săptămână, într-o zi anume, să primească vizitatori cu gratiile ridicate. 
De obicei, la vizitele generale, când mulţi oameni vorbeau cu deţinuţii 
prin gratii duble, era aproape imposibil să conversezi din cauza zgomo- 
tului şi a strigătelor. În afară de aceasta, aceste întâlniri durau doar cinci 
minute. Pe de altă parte, vizitele la cei «reeducaţi» durau cincisprezece 
minute şi se puteau da lucruri chiar în mâinile deţinuţilor. În aceste cir- 
cumstanţe a trebuit de multe ori să vorbesc şi să-i dau Mitropolitului 
Chiril anumite lucruri. Când mitropolitul se afla în exil, am putut să-l 
ajutăm nu doar cu pachete, ci oferindu-i cărți de slujbe.” 

La un moment dat, când Mitropolitul Chiril se afla în exil în Tu- 
rukhan, el a locuit împreună cu arhiepiscopul Atanasie Saharov, în a că- 
rui biografie găsim câteva informaţii despre suferinţele Mitropolitului 
Chiril. 

În timpul exilului lor comun, cei doi arhipăstori obişnuiau să se 
roage împreună. Odată, când episcopul Atanasie era la izolare şi se afla 
în mare dificultate, Mitropolitul Chiril a început să se roage pentru el, 
folosind pravila de rugăciune a Cuviosului Partenie de la Kiev şi alter- 
nând cu citirea Evangheliilor. Pe neaşteptate, episcopul Atanasie a fost 
eliberat. Detenţia sa fusese atât de scurtă, încât Mitropolitul Chiril încă 
nu terminase de citit Evanghelia Sfântului Ioan — pe aceasta au termi- 
nat-o de citit împreună. 

Episcopul Atanasie a păstrat pentru tot restul vieţii cele mai fru- 
moase şi mai dragi amintiri despre Mitropolitul Chiril. li plăcea să po- 
vestească întâmplări despre dânsul, printre care şi următoarele: 

„În 1924, pe când Patriarhul Tihon încă mai trăia, Vlădica Chiril se 
întorcea din exilul din regiunea Ziryansk. Fusese chemat la Moscova, ca 
să apară în faţa ministrului sovietic al cultelor, Eugen Tutchkov, cu in- 
strucţiuni explicite de a nu vizita pe nimeni în drumul său. Cu toate 
acestea, când Mitropolitul Chiril a ajuns în Moscova, el a mers mai întâi 
de toate la patriarh, care tocmai semnase un acord de acceptare a comu- 
niunii cu renovaţionistul Krastinski. Când Mitropolitul Chiril l-a întrebat 
despre motivul pentru care fusese de acord cu o acţiune atât de neorto- 
doxă, Patriarhul Tihon i-a spus: 

„Mă doare inima că atât de mulţi arhipăstori sunt întemnițați. Au- 
torităţile îmi promit că îi eliberează dacă îl accept pe Krastinski.” 

La aceasta, Mitropolitul Chiril a răspuns: 

„Preafericirea voastră, nu vă faceţi griji cu privire la noi, arhipăsto- 
rii. Singurul nostru folos acum este în închisori.” 

La auzul acestor cuvinte, patriarhul a tăiat numele lui Krastinski 
de pe documentul recent semnat. Mai târziu, la întâlnirea Mitropolitului 
Chiril cu Tutchkov, când a fost discutat subiectul Krastinski, Tutchkov 
i-a reproşat cu insolenţă că nu a ascultat de patriarh, care a vrut să-l ac- 
cepte pe Krastinski. 

„Nu vă înţeleg, a spus vlădica. Exact acum un an, chiar în acest loc, 
m-aţi acuzat de ascultare excesivă faţă de patriarh, iar acum pretindeţi 
exact opusul.” 

După moartea patriarhului, nu a existat nicio posibilitate legală de 
convocare a Sinodului pentru alegerea unui nou patriarh: cei mai mulţi 
ierarhi erau în închisoare sau în exil. Pe lângă aceasta, era greu de con- 
ceput că Tutchkov le-ar fi permis să convoace un sinod. 

Arhiepiscopul Ilarion Troiţki, care se afla pe atunci în lagărul de 
concentrare de la Solovki, a propus ca alegerea noului patriarh să se facă 
prin strângerea de semnături de la diferiţi arhiepiscopi. Împreună cu 
episcopii care se aflau la Solovki şi împărtăşeau aceleaşi păreri, el a scris 
un apel pe această temă către ceilalţi episcopi ai Bisericii ruse. În acest 
apel, el recomanda să fie ales patriarh Vlădica Chiril. Un episcop care ur- 
ma să fie eliberat de la Solovki a pus acest apel într-o valiză care avea un 
fund fals şi astfel a fost strecurat afară din lagăr. Un număr destul de 
mare de semnături fuseseră strânse în favoarea candidaturii Mitropoli- 
tului Chiril. Dar, imediat ce acest apel a ajuns în mâinile Mitropolitului 
Serghie (în 1927), a fost adus la cunoştinţa autorităţilor şi a fost imediat 
înăbuşit. Acelor episcopi ale căror semnături apăreau în apel li s-au înăs- 
prit pedepsele. La fel, iniţiatorul apelului nu a rămas nepedepsit. Incă 
bolnav şi abia ţinându-se pe picioare după un atac de tifos, arhiepiscopul 
Ilarion a fost trimis sub escortă în Leningrad, într-un frig cumplit, doar 
cu o simplă rasă pe el. Ajungând la destinaţie, el a murit curând. 

Înainte ca Mitropolitul Serghie să devină „locţiitor patriarhal”, 
Tutchkov a oferit această poziţie ierarhilor aleşi de Patriarhul Tihon ca 
succesori ai săi, adică Mitropoliţilor Agatanghel şi Chiril. S-a spus că Mi- 
tropolitul Agatanghel fusese oprit de la aceasta de către o nebună pentru 
Hristos pe care o cinstea mult, Xenia cea oarbă din oraşul Rybinsk. Ea îi 
spusese: „Dacă accepţi aceasta, vei pierde tot ceea ce ai dobândit îna- 
inte”. 

Când Tutchkov l-a chemat pe Mitropolitul Chiril, cel din urmă ar fi 
acceptat această funcţie, dacă nu ar fi fost următoarele condiţii impuse 
de autorităţile comuniste: „Dacă noi hotărâm să înlăturăm anumiţi arhi- 
episcopi, a spus Tutchkov, veţi fi obligat să ne ajutaţi”. La aceasta, Mitro- 
politul Chiril a răspuns: „Dacă se găseşte că ierarhul a încălcat canoanele 
bisericeşti, atunci da; dar, dacă nu este aşa, îi voi spune: «Frate, eu nu 
am nimic împotriva ta, dar autorităţile sovietice îmi cer să te îndepărtez 
şi sunt obligat să fac astfel»”. La aceasta, Tutchkov a replicat: „Nu, nu, 
nu aşa. Va trebui să-l faci să creadă că faci aceasta după propria ta voie şi 
va trebui să găseşti anumite pretexte pentru îndepărtarea lui”. În aceste 
condiţii, bineînţeles, Vlădica Chiril a refuzat să accepte tronul patriarhal. 
Se spune că atunci i-a spus lui Tutchkov: „Ascultă, Eugen, tu nu eşti cle- 
ric, iar eu nu sunt bomba cu care speri tu să arunci în aer Biserica rusă 
dinăuntrul ei.” 

Mitropolitul Chiril a fost imediat exilat. El a fost dus la locul său de 
exil într-o mică barcă pe râul Vişegda superior. Gărzile armate care îl 
conduceau nu s-au deranjat să-l hrănească şi doar vâslaşul, din milă, i-a 
dat pe ascuns ierarhului suferind nişte pâine. Când au ajuns la destina- 
ţie, Mitropolitul Chiril a fost lăsat în grija proprietarului unei mici colibe 
din lemn. Acesta a fost instruit să nu-i dea nimic mitropolitului. Cumva, 
Vlădica Chiril şi-a confecţionat o undiţă şi a reuşit să prindă nişte peşte, 
pe care l-a fiert într-o cutie de conserve veche. Se afla într-o astfel de 
psihologic —, încât a izbucnit în lacrimi amare când maica Evdochia, 
care îi era credincioasă, după ce l-a căutat prin acele locuri sălbatice, în 
cele din urmă a reuşit să ajungă la dânsul şi l-a văzut stând pe mal pes- 
cuind astfel. 

Protoiereul Mihail Polski spune câteva cuvinte despre ce s-a petre- 
cut mai departe cu Mitropolitul Chiril: „La interogatoriile GPU, discu- 
tiile se derulează pe subiecte generale şi disputele religioase sunt chiar 
plănuite. Dacă modul de gândire şi cunoştinţele îţi sunt descoperite, să 
nu mai zicem de opinii cu privire la activităţile autorităţilor, devii un 
individ periculos fără doar şi poate. Fericit este cel care se preface că este 
prost, incapabil să răspundă ceva. Mitropolitul Chiril de Kazan, în tim- 
pul anilor exilului său interminabil, a avut două săptămâni de libertate 
chiar în Moscova. Agentul GPU i-a cerut să-şi exercite influenţa asupra 

Mitropolitul Chiril de Kazan, fotografiat în cortul său din exil 


patriarhului fie în chestiunea răspunsului către arhiepiscopul de Canter- 
bury, fie în alte chestiuni. Nu-mi amintesc care. Mitropolitul a suferit în 
tăcere de multe ori examinările meschine ale agentului, dar în cele din 
urmă i-a spus: «O, ce deştept eşti». Agentul înnebunit i-a dat Mitropoli- 
tului Chiril doar o oră ca să se pregătească. Mitropolitul a fost trimis mai 
întâi la Ust-Siolsk şi, apoi, în primăvara anului 1925, într-o pădure deasă 
la care a ajuns abia după două săptămâni de călătorie într-o barcă pe un 
râu. Nu i s-a dat nimic de mâncare, a fost lăsat să doarmă în frig în afara 
cabanelor în care se adăposteau agenţii; a fost tras de barbă şi batjocorit 
în aşa fel încât a început să-şi ceară moartea. A petrecut un an sub su- 
pravegherea unui comunist într-o pădure, unde erau doar două cabane 
de vânătoare” (Starea Bisericii în Rusia sovietică, pp. 42-43). 

În 1924, când Mitropolitul Chiril refuzase să se alăture Bisericii Vii, 
şeful poliţiei secrete, Tuchkov, i-a promis că „va putrezi în închisoare”; 
şi, într-adevăr, pentru restul vieţii sale a mers din închisoare în exil şi în 
exiluri şi mai îndepărtate. Fiind în exil în 1925, când Patriarhul Tihon a 
murit, nu a putut prelua responsabilităţile de locţiitor, şi această poziţie 
a revenit celui de-al treilea locum tenens ales de patriarh, Mitropolitul 
Petru de Krutiţa. Când înlocuitorul celui din urmă, Mitropolitul Serghie, 
şi-a publicat infama Declaraţie în 1927, Mitropolitul Chiril se afla în exil 
într-un oraş îndepărtat în Turukhan, în nordul îndepărtat, dincolo de 
Cercul arctic, suferind de o boală de rinichi. De acolo a trimis scrisori 
sincere atât Mitropolitului Serghie, cât şi episcopului Damaschin de 
Glukhov (care se afla în exil în aceeaşi regiune), rupând comuniunea cu 
Mitropolitul Serghie, declarându-i actele ca nule şi fără valoare şi afir- 
mând că acesta îşi depăşise autoritatea prin instituirea unei politici bi- 
sericeşti cu totul noi, fără consultarea locţiitorului patriarhal. Secretarul 
episcopului Damaschin din acea vreme, E. Lope, care a publicat o astfel 
de scrisoare, afirmă de asemenea, că, „în 1931, toţi episcopii din exil îl 
recunoşteau pe Mitropolitul Chiril, iar nu pe Mitropolitul Serghie, în ca- 
litate de întâi-stătător al Bisericii Ortodoxe (Ruse)” (Episcopi mărtu- 
risitori, p. 35). 

Conform informaţiilor primite din Uniunea Sovietică în 1937, Mi- 
tropolitul Chiril a fost omorât în exil în acea perioadă prin ordine primi- 
te direct de la Moscova, la începutul epurării lui „Ejov”, ca fiind „prin- 
cipalul susţinător” al Bisericii din catacombe. 


EPISTOLELE MITROPOLITULUI CHIRIL 


Cel mai remarcabil dintre ierarhii Bisericii Ortodoxe Ruse după 
moartea Patriarhului Tihon a fost, fără îndoială, Mitropolitul Chiril de 
Kazan. Fiind ales de către Patriarhul Tihon ca primul dintre cei trei loc- 

Mitropoliţii Chiril şi Antonie, Patriarhul Tihon şi Mitropolitul Arsenie în timpul 
Sinodului Bisericilor a toată Rusia, din 1917-1918, şi alegerea Patriarhului. 


ţiitori care aveau să-i ia locul în cazul morţii sale sau a retragerii din 
pricina vreunei neputinţe, el a fost desemnat, de asemenea, şi de marea 
majoritate (72) a episcopilor în 1926, într-o încercare nereuşită de numi- 
re a unui nou patriarh printr-o alegere secretă. Fiind în exil în anii de 
după 1925, el nu a putut să ocupe poziţia de locţiitor patriarhal, care, în 
consecinţă, a trecut la celălalalt candidat indicat de Patriarhul Tihon, 
Mitropolitul Petru de Krutiţa, dar vocea sa a rămas totuşi cea mai autori- 
tară în întreaga Biserică rusă din acea perioadă. 

Prin urmare, după Declaraţia Mitropolitului Serghie din 1927, era 
aşteptată cu nerăbdare opinia Mitropolitului Chiril despre acest docu- 
ment şi despre „noua direcţie” bisericească a Mitropolitului Serghie. 
Această opinie a venit, în cele din urmă, după aproape doi ani, din locul 
de exil al Mitropolitului Chiril — Turukhan, în nordul îndepărtat. În 
această scrisoare adresată prietenului său, episcopul Damaschin, şi chiar 
mai mult în corespondenţa sa ulterioară cu Mitropolitul Serghie şi cu alţi 
episcopi, până în anul 1934, Mitropolitul Chiril explică, poate mai clar 
decât oricare altul dintre ierarhii vremii, natura ecleziologică a erorii 
Mitropolitului Serghie. Observațiile sale cu privire la natura unităţii 
Bisericii şi a unităţii de cuget, despre necesitatea de a respinge legalis- 
mul canonic în Biserică, despre chestiunea ruperii comuniunii şi despre 
prezenţa sau absenţa harului în patriarhia moscovită şi la cei care s-au 
separat de ea rămân foarte relevante pentru propriile noastre vremuri. 


EPISTOLA nr. 1: 6/19 iunie 1929 


(Adresată episcopului Damaschin Cedrick, care, ca şi dân- 
sul, fusese în exil în Turukhan, dar a fost eliberat şi se afla tem- 
porar în Starodub. Tradusă, cu câteva omisiuni, după textul ru- 
sesc complet din E. Lopeşanskaia, Ierarhi mărturisitori, San 
Francisco, 1971, pp. 27-35. Un text rusesc parţial se găseşte în 
Lev Regelson, Tragedia Bisericii Ruse, Paris, YMCA Press, 1977, 
pp. 166-168, 466-467. Regelson o datează la 2/15 mai, având ca 
destinatar pe episcopul vicar de Kazan, Atanasie Malinin; cea 
din urmă este o scrisoare mai recentă, al cărei conţinut este în 
cea mai mare parte repetat în scrisoarea mai lungă adresată 
episcopului Damaschin.) 


Hristos în mijlocul nostru! Iubite frate în Hristos, dragă vlădica, 
preasfinţite episcop! 

Scrisoarea dumneavoastră de la 1 martie, grea în conţinut, am pri- 
mit-o în ziua Odovaniei Invierii. Cu adevărat, Hristos a înviat! Eu am 
citit ceea ce i-aţi scris părintelui Ioan, mulţumită atenţiei binevoitoare a 
vecinului meu faţă de mine. Atât ceea ce i-aţi spus părintelui Ioan cât şi 

scrisoarea dumneavoastră din martie m-au consolat, nu prin conţinutul 
lor grav, ci datorită unităţii de suflet şi de gând dintre noi doi, care reiese 
din faptul că avem aceeaşi opinie despre scandalul bisericesc care se pe- 
trece acum... 

Stupefacţia credincioşilor privitoare la activitatea administrativ- 
eclezială a Mitropolitul Serghie şi la Biserica aflată sub conducerea lui a 
apărut ca urmare a depăşirii autorităţii conferite de titlul de înlocuitor al 
locţiitorului tronului patriarhal, fapt lesne simţit de credincioşi. Pentru 
mine personal nu este nicio îndoială că niciun înlocuitor nu poate fi egal 
în drepturi cu cel pe care îl înlocuieşte şi nici nu poate să-i ia locul. Un 
înlocuitor este numit pentru a lua decizii în problemele curente, cu o au- 
toritate de decizie definită minuţios de regulile în vigoare, de experienţa 
anterioară şi de ordinele personale ale celui pe care îl înlocuieşte. Ni- 
ciunul din aşa-zisele „drepturi de înfiinţare”, ca un fel de reformă a in- 
stituţiilor existente, înfiinţarea de noi posturi etc., nu pot fi realizate fără 
a cere mai întâi acordul şi directivele celui care este înlocuit. Iar o schim- 
bare fundamentală a însuşi sistemului conducerii bisericeşti, la care s-a 
hazardat Mitropolitul Serghie, depăşeşte chiar şi autoritatea locţiitorului 
însuşi... 

(Urmează o discuţie tehnică despre instituţia locţiitorului sub Pa- 
triarhul Tihon, pentru a arăta modul în care Mitropolitul Serghie şi-a 
depăşit autoritatea.) 

Prin urmare, până când Mitropolitul Serghie nu anulează sinodul 
pe care l-a înfiinţat, eu nu pot recunoaşte ca obligatorie pentru mine îm- 
plinirea niciunuia dintre decretele sale ecleziastic-administrative, date 
cu participarea aşa numitului Sinod patriarhal temporar. O astfel de re- 
laţie cu Mitropolitul Serghie şi cu sinodul său nu o înţeleg ca pe o sepa- 
rare de acea parte a Bisericii Ortodoxe conduse de Mitropolitul Serghie, 
de vreme ce păcatul personal al Mitropolitului Serghie cu privire la con- 
ducerea bisericească nu dăunează învăţăturii dogmatice ortodoxe care e 
respectată şi de către această parte a Bisericii; dar sunt profund întristat 
că, printre acei episcopi care sunt de acelaşi cuget cu Mitropolitul Ser- 
ghie în încălcarea iubirii frăţeşti, porecla de „facţiune” şi cea de „schis- 
matici” este deja aplicată celor care nu sunt de acord cu dânsul şi care îl 
acuză de greşeală. 

Eu nu mă separ de nimic sfânt, de nimic ce aparţine în mod real 
Bisericii. Mă tem doar să mă apropii şi să mă agăţ de ceea ce recunosc ca 
fiind păcătos la origine şi, prin urmare, mă abţin de la comuniunea fră- 
ţească cu Mitropolitul Serghie şi cu arhipăstorii care sunt în acelaşi gând 
cu dânsul, de vreme ce nu am alte metode de a acuza un frate care gre- 
şeşte. Multe încercări (pe care le cunosc) de îndemnuri frăţeşti adresate 
Mitropolitului Serghie personal de către răposatul Mitropolit Agatan- 
ghel, de Mitropolitul Iosif şi de către cei doi vicari ai săi, de arhiepisco- 

pul Serafim de Uglich şi de episcopul Victor de Viatka, nu au reuşit să-l 
întoarcă pe Mitropolitul Serghie la locul său şi către o manieră de ac- 
ţionare potrivită. Repetarea acestei încercări de a convinge prin cuvinte 
ar fi inutilă. Prin urmare, eu consider că îndepărtarea de la comuniunea 
cu Mitropolitul Serghie şi cu acei arhipăstori care sunt de un cuget cu 
dânsul este o împlinire a datoriei pastorale de către toţi arhipăstorii şi de 
către toţi cei care consideră instituirea aşa numitului „sinod patriarhal 
temporar” ca fiind greşit. În ceea ce mă priveşte, prin această îndepărta- 
re nici nu afirm şi nici nu bănuiesc că ar lipsi harul în acţiunile sfinte şi 
în Tainele săvârşite de serghianişti (să ne păzească Dumnezeu pe toţi de 
un astfel de gând!), ci subliniez doar dezacordul meu şi refuzul de a 
participa la păcatele altora. 

Prin urmare, nu voi liturghisi cu Mitropolitul Serghie şi cu arhipăs- 
torii de acelaşi cuget cu dânsul. Dar, în caz de pericol de moarte, cu o 
conştiinţă împăcată voi primi miruirea şi rugăciunile dinaintea morţii de 
la un preot numit de Serghie sau care se supune sinodului stabilit de dân- 
sul, dacă nu este prezent un preot care împărtăşeşte aceeaşi relaţie pe care 
o am eu cu Mitropolitul Serghie şi cu aşa numitul „sinod patriarhal tem- 
porar”. În acelaşi mod, dacă mă găsesc într-o localitate unde toate biseri- 
cile se află sub „sinodul patriarhal temporar”, nu voi intra în ele ca să mă 
rog la sfintele slujbe publice, dar admit ca posibil, fără sfinţirea prealabilă 
a bisericii, să slujesc Liturghia într-una dintre acestea — fie singur, fie cu 
participarea clerului şi a laicilor credincioşi de acelaşi cuget cu mine —, 
dacă se va întâmpla ca unii ca aceştia să fie acolo. În opinia mea, fiecare 
cleric care împărtăşeşte atitudinea mea faţă de Mitropolitul Serghie şi 
faţă de sinodul stabilit de el poate să acţioneze în acelaşi mod. 

În ceea ce îi priveşte pe laici, cu toată conştiinţa nu ar trebui să 
participe activ la viaţa bisericească în parohiile care pomenesc numele 
Mitropolitului Serghie la sfintele slujbe ca prim arhipăstor. Dar, în sine, 
o astfel de pomenire a numelui Mitropolitului Serghie nu poate fi socoti- 
tă responsabilitatea laicilor şi nu ar trebui să constituie pentru ei un ob- 
stacol în a participa la sfintele slujbe şi a primi Sfintele Taine în biserici- 
le care se supun Mitropolitului Serghie, dacă în acea localitate nu se gă- 
seşte nicio biserică ortodoxă care să păstreze nevătămată relaţia ei ca- 
nonică față de locţiitorului tronului patriarhal. Şi faptul de a se ruga 
pentru Mitropolitul Serghie, împreună cu alţi arhipăstori şi creştini orto- 
docşi în general (pe listele de pomenire la Proscomidie şi la alte slujbe), 
nu este păcat. Aceasta este datoria tuturor creştinilor ortodocşi, până 
când o excomunicare bisericească generală nu va declara abuzul făcut de 
Mitropolitul Serghie faţă de autoritatea bisericească încredinţată lui ca 
fiind păcat de moarte (cf. Matei 18: 15-17; I loan 5: 16)... 

În momentul de faţă, Mitropolitul Serghie nu îşi mai ascunde ne- 
sinceritatea Declaraţiei sale, manifestând convingerea că sinodul există 


212 


cu el şi cade cu el. Într-o conversaţie avută cu dumneavoastră a declarat 
în mod direct: „Viitorii mei succesori vor fi obligaţi să ia în considerare 
situaţia pe care am creat-o eu în Biserică”. În această Declaraţie este mai 
degrabă o siguranţă de sine omenească decât o înţelegere luminată de 
Dumnezeu a situaţiei sale şi a Bisericii. Ca urmare, este de înţeles că as- 
cultarea de Mitropolitul Serghie, care se bazează doar pe autoritatea mo- 
rală, a încetat în mod automat în rândul tuturor celor sincer ortodocşi. 
Toţi aceştia au spus — atât în sinea lor, cât şi în auzul altora — că păstrea- 
ză comuniunea cu Biserica universală prin locţiitorul tronului patriarhal, 
dar nu prin delegatul său personal. 

Pentru mine personal, tot ceea ce a fost expus aici este o constatare 
suficientă a fundamentului canonic de sub picioarele mele, iar un apel 
către Mitropolitul Serghie, printr-o epistolă incomodă, îmi pare o exage- 
rare inutilă a importanţei bisericeşti a Mitropolitului Serghie şi ar pune 
gaz pe focul stimei de sine care deja îl arde pe bietul vlădica. Nu a fost 
lipsit de îndemnuri frăţeşti în aceşti doi ani; dar Mitropolitul Serghie es- 
te surd la ele. Nu va asculta niciun îndemn nou, fie el şi apelul unuia mai 
în vârstă. 

Prin urmare, mi se pare suficient, pentru el, ca înlocuitor al locţii- 
torului patriarhal, dacă toţi cei care nu sunt de acord cu politica sa bise- 
ricească îi vor aduce la cunoştinţă personal că activitatea sa nu ne afec- 
tează şi că nu o putem încuraja prin acordul şi ascultarea noastră. Putem 
cere sincer ca, atâta timp cât există aşa numitul „sinod patriarhal tempo- 
rar”, Mitropolitul Serghie să nu se deranjeze trimiţându-ne directivele 
sale, de vreme ce, în conştiinţa noastră arhipastorală, nu putem recu- 
noaşte nicio semnificaţie obligatorie a lor. 

Fie ca Duhul Sfânt, Care este pururea în Biserică, să ne călăuzească 
prin cuptorul încercărilor dificile de acum spre mai deplina dovedire a 
Adevărului Său, ca să nu ne împuţinăm nici în cea mai slabă nădejde a 
noastră sau să devenim risipiţi cu mintea în răul lumii care ne în- 
conjoară. 


O altă epistolă, aproximativ din aceeaşi perioadă, care a circulat 
printre episcopi, conţine cugetări importante cu privire la disciplina 
bisericească. 


DIN EPISTOLA nr. 2: 1929 
(Textul rus în Regelson, p. 168) 


Nu voi condamna şi nu condamn pe nimeni, dar nu pot să chem pe 
nimeni să participe la păcatele celorlalţi, la fel cum nu îi pot condamna 
pe acei ierarhi conduşi de Mitropolitul Iosif (Petrovici), care şi-au măr- 

turisit voinţa de a nu participa la ceea ce conştiinţa lor recunoaşte ca pă- 
cătos. Această mărturisire a lor este considerată de alţii ca o încălcare a 
disciplinei bisericeşti. Dar disciplina bisericească este capabilă să-şi păs- 
treze eficienţa doar atâta timp cât este o reflecţie reală a conştiinţei ie- 
rarhice a Bisericii soborniceşti; iar disciplina în sine nu poate niciodată 
să înlocuiască această conştiinţă. Imediat ce această disciplină îşi produ- 
ce cererile nu prin forţa indicaţiilor acestei conştiinţe, ci prin impulsuri 
străine Bisericii şi nesincere, conştiinţa ierarhică individuală în mod si- 
gur va sta de partea principiului ierarhic sobornicesc al existenţei Biseri- 
cii, care nu este deloc unul şi acelaşi lucru cu unitatea exterioară cu orice 
preţ. După aceea, instabilitatea disciplinei bisericeşti devine inevitabilă, 
ca o consecinţă a păcatului. Şi nu poate fi decât o singură cale de ieşire 
din păcat: căinţa şi roadele vrednice de ea. Şi, din locul meu îndepărtat, 
mi se pare că această pocăință este de aşteptat deopotrivă de la cei din 
Leningrad (adică Mitropolitul Iosif şi cei cu el) şi de la cei din Taşkent 
(adică ierarhii serghianişti) care îi condamnă... 


O copie a primei scrisori a fost trimisă Mitropolitului Serghie şi a 
provocat din partea lui următorul răspuns din 5/18 septembrie 1929: 
„Fără să ne declaraţi nici schismatici şi nici fără har, şi, prin urmare, 
neavând niciun temei acceptabil pentru schismă, totuşi rupeţi comu- 
niunea cu noi. Poate atunci să fie cineva de acord cu dumneavoastră că 
nu cauzaţi o schismă şi că rămâneţi în pace cu Sfânta Biserică? 

Aţi rupt comuniunea euharistică cu noi şi în acelaşi timp nu consi- 
deraţi că aţi cauzat o schismă sau că noi ne aflăm în afara Bisericii. O 
astfel de teorie este cu totul inacceptabilă pentru gândirea bisericească — 
este o încercare de a ţine gheaţa pe un grătar încins. Dintre toate legătu- 
rile vizibile ale trupului Bisericii, comuniunea euharistică este cea mai 
importantă, întrucât, în lipsa ei, legăturile unităţii care rămân nu ţin.” 

Chiar înainte de această scrisoare, la 24 iulie/6 august, Mitropolitul 
Serghie şi „sinodul” său declaraseră Tainele episcopilor care se separaseră 
de el ca fiind fără har, comparând schisma lor cu cea a renovaţioniştilor: 
„Tainele săvârşite în îngrădirea faţă de unitatea bisericească... de către cei 
care i-au urmat pe fostul Mitropolit Iosif al Leningradului (Petrovici), 
fostul episcop de Gdov, Dimitrie (Liubimov), fostul episcop de Urazov, 
Alexei (Bui), fiind de asemenea în stare de suspendare, sunt nevalide şi cei 
care revin din aceste schisme, dacă au fost botezați în schismă, vor fi 
primiţi prin Taina Sfintei Mirungeri; căsătoriile săvârşite de schismatici 
vor fi în mod asemănător realizate prin binecuvântare bisericească şi prin 
citirea rugăciunii finale din slujba cununiei «Tatăl, Fiul şi Duhul Sfânt». 
Celor care mor în renovaţionism şi în schismele indicate nu li se va face 
slujba înmormântării, nici chiar la rugămintea rudelor, şi nu se va sluji 
nicio Liturghie de pomenire pentru ei” (Regelson, pp. 168-169). 

Această acţiune, împreună cu scrisoarea Mitropolitului Serghie, a 
provocat o nouă epistolă a Mitropolitului Chiril, adresată de această dată 
direct Mitropolitului Serghie, în care tratează punctual „blasfemiile” de a 
nega harul în Tainele serghianiştilor sau a non-serghianiştilor. 


EPISTOLA nr. 3: 28-30 octombrie/10-12 noiembrie 1929 


Despre aceste blasfemii aud pentru prima dată de la dumneavoas- 
tră. Cât despre singura atitudine posibilă din partea mea faţă de ele, pu- 
teţi judeca cel puţin după groaza cu care „resping ideea lipsei harului în 
acţiunile sfinţitoare şi în Tainele săvârşite de serghianişti”. Voi înşivă îmi 
observați groaza şi, când după aceasta mă alăturaţi numărului unor ast- 
fel de blasfemiatori, vorbiţi pur şi simplu un neadevăr. Dacă astfel de 
blasfemii sunt rostite de cineva, ele sunt roadele temperamentului vor- 
bitorului, rodul — voi spune propriile dumneavoastră cuvinte — „întune- 
ricului neiluminat al unora şi al lipsei echilibrului duhovnicesc al altora”. 
Şi cât de amarnic este, vlădica, faptul că şi dumneavoastră, în egală mă- 
sură, arătaţi lipsa echilibrului duhovnicesc. Pentru dragostea dumnea- 
voastră de creştin, care, aşa cum spuneţi, are „un anumit curaj de a cre- 
de că afirmaţia amenințătoare a Domnului (Matei 12: 31 — Orice păcat şi 
orice hulă se va ierta oamenilor, dar hula împotriva Duhului nu se va 
ierta) nu va fi aplicată cu toată stricteţea acestor nefericiţi”, cu toate a- 
cestea nu îndrăzniţi să găsiţi o altă modalitate mai iubitoare de a acţiona 
asupra lor decât decretul sinodului vostru din 24 iulie (6 august) 1920, 
nr. 1864, care interzice, în ciuda tuturor rugăminţilor, săvârşirea slujbei 
de înmormântare pentru cei care mor înstrăinaţi de administraţia biseri- 
cească a dumneavoastră. Fără să mai menţionăm mirungerea din nou a 
celor botezați, care au fost miruiţi cu acelaşi Sfânt Mir cu care miruiesc 
preoţii supuşi dumneavoastră, sau cununarea din nou a celor deja cunu- 
naţi. În aprilie, îngrijorat de greşeală, v-aţi ocupat cu ridicarea anate- 
melor Sinodului din 1667 (adică cele împotriva rascolnicilor), în timp ce 
în august aţi consolidat disputa bisericească stârnită de activitatea dum- 
neavoastră şi care încă nu este clară pentru toţi, făcând din ea o animo- 
zitate bisericească ireconciliabilă. 

Nu uitaţi că stârniţi animozitate... în primul rând împotriva celor 
care, în timpul existenţei renovaţionismului de diferite intensităţi, prin 
trăirea lor ortodoxă, fără să cunoască legiuirile scrise, au determinat fără 
greş adevărul bisericesc autentic şi i-au întors la el pe înşişi păstorii care 
erau gata să se clatine pe cale din cauza aplicării livreşti a canoanelor 
scrise. În decretul nr. 1864 al sinodului dumneavoastră aud o sentinţă 
similară celei a marilor preoţi evrei: Dar mulțimea aceasta care nu cu- 
noaşte Legea este blestemată (loan 7: 49). 

Acest lucru decurge, bineînţeles, din faptul că dumneavoastră şi 
sinodul înţelegeţi o atitudine negativă faţă de activitatea dumneavoastră 
de administrare bisericească ca pe o negare a Bisericii însăşi, a Tainelor 
ei şi a tuturor lucrărilor ei sfinte. De aceea vă uimeşte atât de mult faptul 
că, în timp ce eu renunţ la slujirea Liturghiei cu dumneavoastră, cu toate 
acestea nu mă consider nici pe mine însumi, nici pe dumneavoastră ca 
fiind în afara Bisericii. Dumneavoastră declaraţi că, „pentru gândirea bi- 
sericească, o astfel de teorie este cu totul inacceptabilă”; „este o încerca- 
re de a ţine gheaţa pe un grătar încins”. Dacă în acest caz este vreo încer- 
care din partea mea, nu este aceea de a ţine gheaţa pe un grătar încins, ci 
mai degrabă de a topi gheaţa aplicării canoanelor într-un mod dialec- 
tic-cărturăresc şi de a păstra sfinţenia duhului lor. Eu mă abţin a litur- 
ghisi cu dumneavoastră nu pentru că Taina Trupului şi a Sângelui Dom- 
nului nu s-ar înfăptui la slujirea noastră împreună, ci deoarece a ne îm- 
părtăşi din acelaşi Potir al Domnului ne-ar fi amândurora spre judecată 
şi condamnare, de vreme ce starea noastră interioară, tulburată de felul 
diferit în care înţelegem relaţia noastră bisericească, ne-ar lipsi de posi- 
bilitatea de a aduce, cu deplină pace a duhului, mila păcii, jertfa laudei. 

Prin urmare, reținerea mea în totalitate vă are în vedere doar pe 
dumneavoastră şi pe ierarhii în acelaşi cuget cu dumneavoastră, dar nu 
şi pe clericii de rând şi, cu atât mai puţin, pe laici. Printre clericii de 
rând, foarte puţini sunt adepţi conştienţi ai politicii bisericeşti a dum- 
neavoastră... 

Oricât de mult aţi exagera autoritatea canoanelor la care vă referiţi 
când îi acuzaţi pe cei care nu vă ascultă, interpretările voastre nu produc 
prea mare impresie nici asupra celor care nu vă ascultă, nici asupra co- 
munităţii bisericeşti ca întreg, care încetează cu totul de a se mai încrede 
în canonicitatea polemică dezvoltată printre noi în proporţii înfricoşă- 
toare de când cu apariţia renovaţionismului. Amintiţi-vă cum, pe baza 
literalismului canonic, aşa-zisul sinod din 1923 alcătuit din renovaţio- 
nişti l-a condamnat pe patriarh şi nu doar că l-a lipsit de rang, ci şi de 
haina monahală. Prin urmare, vlădica, nu abuzaţi de litera normelor ca- 
nonice, ca să nu transformăm sfintele canoane în simple canoane. Viaţa 
bisericească din ultimii ani este compusă şi împlinită nu după sensul lite- 
ral al canoanelor. Însuşi transferul drepturilor şi obligaţiilor patriarhale 
Mitropolitului Petru s-a făcut într-un mod inedit şi necunoscut în canoa- 
ne, dar conştiinţa bisericească a acceptat această modalitate inedită ca 
mod de păstrare a integrităţii rangului patriarhal, considerând-o pe cea 
din urmă ca fiind garantul principal pentru modul nostru de viaţă orto- 
dox, în special cu privire la negarea renovaţionistă a ideii de patriarhie. 


XXX 

La această scrisoare, Mitropolitul Serghie a răspuns cu epistola din 
20 decembrie/2 ianuarie 1930, apărându-şi „drepturile” cu deplina au- 
toritate pe care ar fi avut-o ca patriarh. La scurt timp după această scri- 
soare, Mitropolitul Serghie şi sinodul său au anunţat că Mitropolitul 
Chiril fusese supus unei judecăţi bisericeşti şi fusese eliberat din admi- 
nistrarea eparhiei sale; cu toate acestea, spre deosebire de Mitropolitul 
Iosif şi de alţi oponenți mai categorici, el nu fusese încă suspendat cu 
desăvârşire şi nici nu a fost declarat ca fiind în afara Bisericii. 

Nu s-a mai făcut nimic de către niciunul dintre ierarhi până în 
1933, când Mitropolitului Chiril i s-a dat o scurtă perioadă de libertate 
(în oraşul Gjaţk) din exilurile şi întemniţările sale. La 15/28 iulie în acel 
an, a adresat o ultimă scrisoare Mitropolitului Serghie, prezentându-şi 
pe scurt situaţia (textul rus în Regelson, pp. 175-179). Începe astfel (refe- 
rindu-se la cel de-al 70-lea an din viaţa sa, pe care tocmai îl împlinise): 

„Ajungând la vârsta care este, după cuvântului sfântului psalmist, 
începutul limitei vieţii omeneşti pe pământ (Psalm 89: 10), stând, ca să 
zic aşa, pe marginea mormântului, îmi recunosc datoria de a le explica 
fraţilor mei — arhipăstorilor, păstorilor şi oamenilor credincioşi — de ce 
vă consider un uzurpator al autorităţii bisericeşti şi refuz să mă supun 
decretelor dumneavoastră administrativ-bisericeşti, precum şi celor ale 
sinodului pe care l-aţi stabilit. Cu toate acestea, nu am nicio posibilitate 
directă de a face mărturisirea mea auzită în Biserică şi, prin urmare, 
sunt obligat să fac aceasta adresând-o dumneavoastră, care cu neruşina- 
re afirmaţi că sunteţi Episcopul Suprem al ţării, poate din sinceră grega- 
lă, şi, în orice caz, cu îngăduinţa tacită a unei părţi dintre fraţii episcopi, 
care sunt acum vinovaţi împreună cu dumneavoastră de încălcarea bu- 
nei ordini canonice a Bisericii Ortodoxe Ruse.” 

Restul acestei epistole detaliază încă o dată motivele Mitropolitului 
Chiril de a refuza acceptarea autorităţii pe care Mitropolitul Serghie o 
pretindea în Biserică. 

În timpul acestei perioade de libertate, Mitropolitul Chiril a intrat 
activ în contact — el însuşi încurajându-i şi organizându-i — cu „cei care 
nu îl pomeneau” pe Mitropolitul Serghie, cei care pomeneau doar nu- 
mele Mitropolitului Petru la sfintele slujbe şi care îşi dezvoltaseră o or- 
ganizaţie bisericească separată, numită mai târziu „Biserica din cata- 
combe”. În două epistole scrise înainte de arestul său din iulie 1934, el 
oferă fundamentul canonic pentru activitatea sa, care continuă să fie pâ- 
nă în ziua de astăzi fundamentul canonic nu doar al Bisericii din cata- 
combe din Rusia „care se află în îngrădire”, ci şi al Bisericii ruse din afa- 
ra Rusiei. Decretul Patriarhului Tihon din 7/20 noiembrie 1920, pe care 
Mitropolitul Chiril îl citează ca fiind baza canonică specifică pentru orga- 
nizarea bisericească, afirmă că cei care au rupt legătura cu centrul biseri- 

cesc de la Moscova ar trebui să se organizeze pe cât este posibil în condi- 
tiile date, alegându-l pe cel mai în vârstă dintre ei ca ierarh conducător. 


EPISTOLA NR. 4: ianuarie 1934 
(Textul în rusă la Regelson, pp. 179- 181) 


Răspuns la opinia cuiva despre faptul că era 
obligatoriu pentru Mitropolitul Chiril să se 
autoproclame locţiitor până la eliberarea Mitropolitului 
Petru 


Consider că dezordinea din Biserica Ortodoxă Rusă nu priveşte în- 
văţătura pe care o ţine, ci priveşte administraţia. Menţinerea unei ordini 
potrivite în administraţia bisericească de la moartea Preafericitului Pa- 
triarh Tihon până la întrunirea unui sinod bisericesc legitim este asigu- 
rată prin testamentul preafericitului părinte patriarh, pe care l-a lăsat 
prin autoritatea dreptului special dat doar lui, şi care nu este transmisi- 
bil nimănui altcuiva, de a numi un înlocuitor pentru sine însuşi. Acest 
testament este norma administraţiei Bisericii ruse până când conţinutul 
acestui document va fi epuizat în întregime. Ierarhul care poartă respon- 
sabilitatea locţiitorului patriarhal îşi menţine autoritatea bisericească 
până la alegerea de către un sinod a unui nou patriarh. Dacă este o întâr- 
ziere în alegerea patriarhului, locţiitorul rămâne în postul său până la 
moartea sa, sau până la renunţarea sa voluntară la el, sau până la înde- 
părtarea sa, în urma unei judecăţi bisericeşti. El nu are nicio autoritate 
de a-şi numi pentru el însuşi un înlocuitor cu drepturi identice cu pro- 
priile sale drepturi ca locţiitor. El poate să aibă doar un înlocuitor tem- 
porar pentru chestiuni curente, care să acţioneze conform instrucţinni- 
lor sale. În acest punct trebuie găsită eroarea Mitropolitului Serghie, de 
vreme ce el s-a recunoscut pe sine, în absenţa Mitropolitului Petru, ca 
având toate drepturile ca locţiitor. Păcatul său constă în depăşirea auto- 
rităţii sale, şi episcopatul ortodox nu ar fi trebuit să recunoască o astfel 
de autoritate, şi, odată convinşi de faptul că Mitropolitul Serghie admi- 
nistra Biserica fără povăţuirea Mitropolitului Petru, ar fi trebuit să fie 
pedepsit prin puterea ukazului patriarhal din 7/20 noiembrie 1920, pre- 
gătindu-se să dea un răspuns cu privire la activitatea sa Mitropolitului 
Petru sau unui sinod. Dacă locţiitorul ar muri înainte de întrunirea unui 
sinod, este esenţial din nou să ne întoarcem la testamentul patriarhal şi 
să recunoaştem ca având drepturi de locţiitor pe unul dintre ierarhii încă 
în viaţă indicaţi în testamentul patriarhal. Dacă niciunul dintre aceştia 
nu este în viaţă, atunci efectul testamentului încetează, iar Biserica trece 
în mod automat la administraţia conformă cu ukazul patriarhal din 7/20 

noiembrie 1920, şi eforturile comune ale episcopatului ar trebui să adu- 
că la realizare întrunirea unui sinod pentru alegerea unui patriarh. 

Prin urmare, doar după moartea Mitropolitului Petru sau după în- 
depărtarea sa legiuită găsesc pentru mine nu doar posibil, ci chiar obli- 
gatoriu, să intervin în mod activ în administraţia generală a Bisericii ru- 
se. Până atunci, ierarhii care îl recunosc drept ierarh conducător doar pe 
Mitropolitul Petru, pomenindu-i numele cu bună rânduială la sfintele 
slujbe şi nerecunoscând administraţia lui Serghie ca succesiune legitimă, 
pot exista paralel cu cei care îl recunosc pe Mitropolitul Serghie, până la 
o judecată sinodală. Cei izgoniți din eparhiile lor ar trebui să-i povăţu- 
iască duhovniceşte pe cei puţini care îi recunosc ca arhipăstori ai lor, iar 
cei care nu au fost izgoniți ar trebui să povăţuiască viaţa duhovnicească a 
întregii eparhii, prin orice mijloace, fiind în legătură unii cu alţii şi susti- 
nând unitatea bisericească. 

Pentru mine personal este imposibil în momentul acesta să ies în 
faţă şi, de vreme ce sunt cu totul nesigur de reacţiile avute de Mitropoli- 
tul Petru, nu pot fi sigur de opiniile sale reale, pentru a mă decide cum 
să acţionez. În orice caz, eu nu pot fi locţiitorul Mitropolitului Petru în 
bună rânduială fără decretul său cu privire la aceasta. Dar, dacă Mitro- 
politul Petru renunţă în mod voluntar la postul său de locţiitor, atunci, 
prin autoritatea testamentului preafericitului părinte patriarh şi a făgă- 
duinţei pe care i-am dat-o, îmi voi împlini îndatorirea şi îmi voi asuma 
greutatea postului de locţiitor, chiar dacă Mitropolitul Petru ar fi numit 
un alt succesor pentru el însuşi, deoarece nu are niciun drept să facă o 
astfel de numire. 


EPISTOLA NR. 5: februarie 1934 
(Textul în rusă la Regelson, pp. 181-184) 
Către un ierarh nenumit 


Hristos în mijlocul nostru! Preasfinţia Voastră, Preasfinţite Stăpâ- 
ne, iubit în Domnul, frate Arhiepiscop! 

Rândurile voastre pline de condescendenţă şi încredere față de mi- 
ne, un păcătos, mi-au oferit consolare adâncă. Domnul să vă mântuias- 
că! Sunteţi îndurerat de încetineala mea şi de ceea ce vă pare precauţie 
excesivă. lertaţi-mă pentru că vă întristez astfel şi mai aveţi puţină răb- 
dare cu mine. Nu oboseala din cauza lungilor peregrinări a provocat a- 
ceasta, ci incompleta clarificare a condiţiilor care mă înconjoară pe mine 
şi pe noi toţi. Imi lipseşte această claritate nu pentru o evaluare a condi- 
ţiilor în sine, ci pentru o înţelegere potrivită a concluziilor provenite din 
ele şi care se dovedesc a fi inevitabile pentru cei care le-au creat. Proba- 
bil nu va dura mult până la punerea în practică a acestor concluzii şi, a- 

tunci, prezenţa faptelor va convinge pe toată lumea de necesitatea unor 
acţiuni hotărâte în conformitate cu nevoile momentului. 

Dar există, într-adevăr, chiar atât de puţine astfel de fapte? — aţi 
putea întreba. Da, nu sunt puţine, dar receptarea lor este reflectată în 
conştiinţa comunităţii bisericeşti într-o astfel de varietate de nuanţe, în- 
cât sub nicio formă nu pot fi reduse la o singură tulpină. Necesitatea 
unui antidot corector este recunoscută, dar nu este niciun fundament 
comun pentru aceasta, iar Mitropolitul Serghie înţelege bine avantajul 
unei astfel de situaţii şi nu încetează să profite de pe urma ei. Într-una 
din cele două scrisori către mine, nu chiar fără temei, el arată diferenţa 
de opinie în rândul celor care i-au adresat reproşuri şi prin urmare, bi- 
neînțeles, nu le ia în considerare. Acuzaţia de erezie, chiar şi cea mai de- 
cisivă, este capabilă de a-i cauza doar un zâmbet pe buze, ca un pretext 
plăcut pentru a consola din nou, prin mijlocirea măiestriei dialecticii sa- 
le canonice, pe cei care menţin comuniunea cu el având certitudinea ire- 
proşabilităţii sale depline cu privire la dogmă. 

Cu toate acestea, printre ei nu puţini sunt cei care văd eroarea mul- 
tora dintre măsurile Mitropolitului Serghie, dar, de vreme ce ei înţeleg în 
acelaşi mod ca şi dânsul sursa şi gradul autorităţii pe care şi-a însuşit-o, 
ei rabdă în mod condescendent aceste erori ca pe un fel de ademenire 
prin putere, iar nu ca pe o însuşire a ei în mod criminal. Reproşându-i 
lui neputinţa de a se fi opus unei erezii, şi prin urmare aparţinând ei, ris- 
căm să îi lipsim de posibilitatea psihologică de a se reuni cu noi şi îi pier- 
dem pentru totdeauna pentru ortodoxie. Până la urmă, recunoaşterea 
apartenenţei la o erezie este mult mai dificilă decât recunoaşterea inco- 
rectitudinii înţelegerii ordinii exterioare a vieţii bisericeşti. Este necesar 
ca pentru unii ca aceştia, care au sufletul nobil, afirmaţiile autoritare ale 
Mitropolitului Serghie să fie explicate ca o invenţie personală a sa, iar nu 
ca un drept care este bazat pe testamentul preafericitului părinte patri- 
arh. Toţi trebuie să realizeze că acest testament nu se aplică sub nicio 
formă Mitropolitului Serghie şi celor ca dânsul. 

Doar cele trei persoane menţionate în testament puteau accepta 
drepturile şi obligaţiile patriarhale şi doar acestora trei le aparţine per- 
sonal dreptul de a se evidenția ca centru bisericesc temporar până la ale- 
gerea unui nou patriarh. Dar ei nu pot să cedeze în întregime acest drept 
oricui după voia lor, deoarece testamentul patriarhului este un docu- 
ment cu o origine cu desăvârşire excepţională, legat prin consfinţire si- 
nodală doar de persoana primului nostru patriarh. Prin urmare, prin 
moartea tuturor celor trei candidaţi indicaţi în testament, testamentul 
Patriarhului Tihon îşi pierde validitatea, iar administraţia bisericească 
se va stabili pe baza ukazului din 7/20 noiembrie 1920. Trebuie să fim 
călăuziţi de acest ukaz şi în cazul imposibilității temporare de a avea 
contact cu persoana care poartă demnitatea centrului bisericesc prin pu- 

terea testamentului. Acest lucru trebuie menţinut şi în momentul istoric 
prin care trece Biserica acum. 

Înțelegerea diferită a testamentului patriarhal, care este afirmată 
de Mitropolitul Serghie, a dus deja la faptul că testamentul care a fost 
lăsat pentru a asigura alegerea rapidă a unui nou patriarh a devenit fun- 
damentul substituirii persoanei patriarhului în administraţia bisericeas- 
că de un anumit „patriarhat” sinodal. Nu îndrăznim să judecăm dacă bi- 
necuvântarea lui Dumnezeu se odihneşte peste această acţiune a Mitro- 
politului Serghie, până când un sinod legitim nu va afirma prin sentinţa 
sa judecata Duhului Sfânt cu privire la el. Cu toate acestea, la fel ca tot 
ceea ce era înrudit cu renovaţionismul, nu putem recunoaşte adminis- 
traţia bisericească renovată de Mitropolitul Serghie ca fiind administra- 
ţia noastră ortodoxă venind prin succesiune de la Preafericirea sa, Patri- 
arhul Tihon. Şi, prin urmare, rămânând în unitatea canonică cu Mitro- 
politul Petru, locţiitorul patriarhal, în cazul prezentei imposibilităţi de a 
lua legătura cu dânsul, noi recunoaştem ca singurul lucru legitim organi- 
zaţia administraţiei bisericeşti pe baza ukazului patriarhal din 7/20 no- 
iembrie 1920. 

Eu cred cu fermitate că episcopatul ortodox, cu unitate frățească şi 
cu susţinere reciprocă, va menţine Biserica rusă, cu ajutorul lui Dumne- 
zeu, în vechea ortodoxie pe toată perioada validității testamentului pa- 
triarhal şi o va conduce spre un sinod legitim... 

Mi se pare că nici dumneavoastră înşivă, nici corespondentul dum- 
neavoastră nu distingeţi între acele acţiuni ale Mitropolitului Serghie şi 
ale partizanilor săi care sunt realizate de ei în mod legiuit, prin puterea 
acelor drepturi date de har, primite prin taina preoţiei, de celelalte acti- 
vităţi, care sunt realizate printr-o depăşire a drepturilor lor sacramenta- 
le şi potrivit vicleniei omeneşti, ca mijloc de protejare şi susţinere a 
drepturilor inventate de ei în Biserică. Aşa sunt acţiunile episcopului Za- 
haria şi ale preotului Patapov despre care vorbiţi. Acestea sunt acte sa- 
cramentale doar în formă, în timp ce în esenţă sunt o uzurpare a activi- 
tăţii sacramentale şi, prin urmare, sunt blasfemiatoare, fără har, non- 
ecleziale. Dar Tainele săvârşite de serghianiştii care sunt hirotoniți co- 
rect şi nu sunt caterisiţi de la slujirea de preot sunt fără îndoială Taine 
mântuitoare pentru cei care le primesc cu credinţă, în simplitate, fără 
discuţii şi îndoieli privind eficienţa lor, şi nici nu suspectează măcar ceva 
incorect în ordinea serghianistă a Bisericii. Dar, în acelaşi timp, ele slu- 
jesc spre judecată şi spre condamnare pentru cei care le săvârşesc şi 
pentru cei care se apropie de ele înțelegând bine neadevărul care există 
în serghianism şi, prin lipsa lor de opoziţie faţă de aceasta, arată o indi- 
ferenţă criminală faţă de batjocorirea Bisericii. De aceea, este esenţial 
pentru un episcop ortodox sau pentru un preot să se reţină de la comu- 
niunea de rugăciune cu serghianiştii. Acelaşi lucru este esenţial pentru 

laicii care au o atitudine conştientă faţă de toate detaliile vieţii biseri- 
ceşti. 


CONCLUZIE 


Epistolele Mitropolitului Chiril care ne-au parvenit tratează una şi 
aceeaşi chestiune: poziţia canonică a Mitropolitului Serghie în Biserica 
Ortodoxă Rusă. Dar semnificaţia lor merge mult dincolo de simpla ches- 
tiune a „corectitudinii” sau „incorectitudinii” canonice. Canoanele au 
fost făcute pentru a face ordine printre creştini, nu pentru a-i pune în că- 
maşa de forţă a legalismului, şi astfel epistolele Mitropolitului Chiril, 
care sunt pline de această stare de conştiinţă, sunt un dreptar pentru noi 
în dificultăţile şi condiţiile canonice adesea fără precedent ale ortodoxiei 
secolului al XX-lea. Apostazia vremurilor noastre, într-un grad unic în 
istoria creştinismului, continuă în primul rând nu prin învățături false 
sau prin deviații canonice, ci mai degrabă printr-o falsă înţelegere a or- 
todoxiei de către cei care pot fi chiar perfect ortodocşi în învăţătura lor 
dogmatică şi în situaţia lor canonică. O „ortodoxie” corectă, lipsită de 
duhul adevăratului creştinism — acesta este sensul serghianismului, şi 
nu poate fi combătut fiind numit „erezie”, ceea ce nu este, nici prin deta- 
lierea neregulilor sale canonice, care sunt secundare față de ceva mult 
mai important. 

Din nefericire, puţini par a fi în stare să înţeleagă aceasta în vre- 
murile noastre de supra-simplificări înşelătoare. Mitropolitul Serghie în- 
suşi, în ciuda reputației sale teologice, nu putea înţelege poziţia Mitro- 
politului Chiril, care nu este nimic altceva decât echilibrata „cale împără- 
tească” a cumpătării ortodoxe între extrema renovaţionismului şi a lega- 
lismului serghianist, pe de o parte, şi acuzaţia prea grăbită de erezie ser- 
ghianistă şi de lipsa harului, pe de altă parte. Poziţia Mitropolitului Chi- 
ril este încă mai importantă prin faptul că situaţia Bisericii Greceşti din 
secolul XX a fost foarte asemănătoare cu cea a Bisericii ruse: reforma 
calendarului nu a fost nici ea o chestiune de erezie sau (în primul rând) 
de încălcare canonică, şi negarea harului fie în Tainele noilor calenda- 
rişti, fie în cele ale vechilor calendarişti nu a servit decât la mărirea du- 
hului de fragmentare şi la împiedicarea oricărei posibile reconcilieri în- 
tre cei care au rămas în tradiţie şi cei care au urmat reformatorilor până 
acum, împotriva voinţei lor. Mitropolitul Chiril şi-a asumat organizarea 
unei organizaţii bisericeşti separate doar cu multă şovăială, şi a făcut 
astfel nu deoarece credea că doar el şi cei care îl urmau constituiau Bi- 
serica adevărată, ci doar pentru a evita dependenţa faţă de aceia a căror 
mărturisire a ortodoxiei fusese compromisă, deşi încă mai erau parte a 
aceleiaşi Biserici. Poziţia de astăzi a Bisericii ruse din afara Rusiei cu pri- 

vire la celelalte jurisdicții ruse este aceeaşi cu cea a Mitropolitului Chiril 
faţă de sinodul serghianist, şi relaţia ei cu celelalte Biserici ortodoxe din 
lumea liberă se îndreaptă în aceeaşi direcţie, deşi comuniunea cu ele în- 
că nu a fost ruptă în mod formal. Mesajul de moderație al Mitropolitului 
Chiril este astfel încă foarte aplicabil în zilele noastre. 

Deosebirea importantă pe care o face Mitropolitul Chiril între Tai- 
nele adevărate ale clerului serghianist şi „uzurparea activităţii sacramen- 
tale” manifestată în acte ca interdicțiile Mitropolitului Serghie şi exco- 
municările celor care nu erau de acord cu „noua sa politică bisericească” 
este de asemenea una importantă pentru vremurile noastre. Aplicarea 
„literală” a canoanelor, pe care Mitropolitul Chiril o condamnă atât de 
aspru, nu poate înţelege această distincţie; şi, astfel, unii oameni se pot 
găsi într-o poziţie care poate fi „corectă din punct de vedere legal”, dar 
care să fie în acelaşi timp profund ne-creştină — ca şi când conştiinţa 
creştină ar fi obligată să asculte orice poruncă a autorităţilor bisericeşti, 
atâta timp cât aceste autorităţi sunt cu totul „canonice”. Acest concept 
obtuz al ascultării de dragul ascultării este una dintre principalele cauze 
ale succesului serghianismului în secolul nostru — atât în interiorul, cât 
şi în exteriorul patriarhiei moscovite. Desigur, conştiinţa creştină nu ac- 
ceptă excomunicările unei autorităţi bisericeşti făcute sub presiune poli- 
tică sau sub orice alt fel de presiune non-ecleziastică (fie din partea sul- 
tanului turc asupra patriarhiei de Constantinopol în secolul al XIX-lea, 
fie din partea autorităţilor comuniste asupra patriarhiei Moscovei în se- 
colul nostru), dar este un fel de legalism ecleziastic să se tragă de aici 
concluzia că toate Tainele unei astfel de autorităţi bisericeşti sunt, prin 
urmare, fără har. 

Poate că epistolele Mitropolitului Chiril prezintă, pe cât de clar 
poate fi afirmat, adevărul că legea şi învăţătura Bisericii lui Hristos nu 
pot fi niciodată o chestiune de simplă „ascultare”, fără suflet. Biserica 
din catacombe din interiorul Rusiei din ziua de astăzi (atât cât cunoaş- 
tem noi) împreună cu Biserica rusă liberă din afara Rusiei nu au negat 
Tainele patriarhiei moscovite, dar nu au nicio comuniune cu ea; astfel, 
nu iau parte la actele necreştine făcute în numele „ortodoxiei” de către 
conducerea moscovită sub presiunea comunistă, dar nu sunt, de aseme- 
nea, nici lipsiţi de solidaritatea cu un mărturisitor, cum ar fi părintele 
Dimitrie Dudko, din cadrul patriarhiei moscovite, cu care comuniunea 
canonică deplină nu este posibilă din cauza conducerii sale dominate de 
politică. 

În cele din urmă, accentul pus de Mitropolitul Chiril pe unitatea de 
cugetare a celor care călătoresc pe calea adevăratei ortodoxii ne arată 
propria noastră cale astăzi. Conducătorii „ortodoxiei lumii” urmează o 
politică dăunătoare de renovaţionism şi apostazie, dar încercarea de a 
defini punctul exact de unde ei, şi în special urmaşii lor neştiutori, vor fi 

părăsit ortodoxia fără speranţă de reîntoarcere este un lucru riscant şi 
zadarnic. Această judecată nu este a noastră. Dar nouă ne este dat să 
stăm neclintiţi în adevărata tradiţie a ortodoxiei transmise nouă de Pă- 
rinţii noştri, să nu avem comuniune cu cei care participă la apostazia de 
la adevăratul creştinism şi să-i căutăm pe cei în acelaşi cuget care sunt 
hotărâți să fie credincioşi ortodoxiei până la moarte. Pe un astfel de fun- 
dament, Biserica din catacombe a rămas neclintită până astăzi în Rusia 
sovietică, aşteptând ziua în care va putea să-şi mărturisească liber şi des- 
chis credincioşia faţă de Hristos. 

16. Arhiepiscopul Varlaam 
FRATELE SĂU, EPISCOPUL GHERMAN, ŞI SCRISORILE LOR 


Pomeniţi la 8 iunie (t1942) 


Slavă milei fără de sfârşit a lui Dumnezeu. 

Viaţa este o luptă şi o suferinţă pentru binele suprem 

şi pentru Domnul. Cu cât suferim mai mult cu umilință, 

cu atât devenim mai curaţi şi devenim transcendenți în duh. 
Arhiepiscopul Varlaam 


Încă nu era mort, în groaznica închisoare Vologda. Arhiepiscopul 
Varlaam, acel uimitor ierarh şi pătimitor al pământului rus, a fost pe 
punctul de a muri de foame în iarna lui 1942. Dezbrăcat de demnitatea 
sa episcopală şi preoțească şi chiar umană, abandonat cu desăvârşire, 
fără cele necesare pentru a supravieţui şi efectiv paralizat (din cauza in- 
flamării severe a venelor), el a fost lăsat acolo să moară ca un „duşman 
al poporului”. Atât el cât şi poporul ştiau foarte bine cine era duşmanul 
pământesc al rasei umane — autoritatea atee, care, ca un parazit, uzurpa- 
se puterea şi extermina fără milă demnitatea umană şi sfinţenia în Rusia 
sfântă mult suferindă. Şi aici, pe un pat de paie murdar, abia acoperit cu 
nişte zdrenţe pline deja de insecte îngheţate, zăcea un om sfânt. Vântul 
urlând afară, cu rafale de ploaie şi zăpadă, îi cânta deja imnele de înmor- 
mântare, răsunând cu putere între pereţii închisorii sau reverberând ți- 
petele şi strigătele abia auzite ale oamenilor executaţi, care, conform sis- 
temului lui Lenin, trebuiau să fie „exterminați ca insectele”, pentru a 
face loc unei alte rase: clasa comunistă în „societatea fără clase”. 

În linişte mormântală, deplină, el zăcea în singurătatea lui, de mul- 
tă, multă vreme, înțelegând misterul solemn al suferinţei omeneşti în 
această „vale a plângerii”, tărâmul nostru pământesc, ascultând pulsul 
vieţii sale, care curând, precum ecourile muribunde ale chinurilor de 
moarte ale fraţilor săi, va ajunge la un capăt... Şi doar pătura aparent 
călduroasă şi moale a zăpezii care cădea, acoperind faptele sângeroase 
ale oamenilor răi, ascundea tot ceea ce era aspru şi rău şi reflecta în al- 
bul ei puritatea veacului ce va să vină. 


I. 
1887-1913 


Tambovul, o provincie patriarhală veche în inima Sfintei Rusii, era 
casa a doi frați, episcopi uimitori, a căror semnificație constă nu doar în 
faptul că şi-au dat viețile ca mărturisitori ai lui Hristos, ci şi în învățătu- 
ra lor patristică privind suferințele ca mijloc sigur de dobândire a cură- 

tiei, a cunoaşterii de sine şi a îndumnezeirii. Într-un timp de schimbare 
epocală şi abruptă, când o filosofie materialistă anti-creştină a fost pro- 
pagată universal ca singurul adevăr, nelăsând loc pentru creştinism nici 
măcar ca opinie minoritară, mulţi oameni s-au găsit la marginea dispe- 
rării. Atunci, învăţători mângâietori de suflete precum aceşti fraţi, bine 
înrădăcinaţi în cunoaşterea patristică a sufletului uman şi a legilor sale 
duhovniceşti, au oferit un ajutor indispensabil în înfruntarea realităţii 
triste a vieţii sovietice de zi cu zi, atât de ostilă şi de nefirească pentru 
experienţa de o mie de ani a Sfintei Rusii. 

Viitorul ierarh Varlaam s-a născut la 8 iunie 1878, în familia de 
negustori înstăriți şi evlavioşi a lui Ştefan Riaşenţev şi, la botez, a fost 
numit Victor. În 1896 a absolvit Gimnaziul Clasic Tambov şi a intrat la 
Academia Teologică din Kazan, în timp ce fratele său mai tânăr, Nicolae, 
viitorul episcop Gherman, evident sub influenţa fratelui său, a mers di- 
rect la Seminarul Teologic din Tambov şi, după absolvire, în 1902, şi-a 
urmat fratele, de asemenea, la Academia din Kazan. 

Când Victor a ajuns la Academie, rectorul Antonie Hrapoviţki toc- 
mai fusese hirotonit episcop, şi atmosfera de la şcoală era la apogeu. Toţi 
studenţii trăiau o viaţă de inspiraţie teologică şi ascetică. Toţi erau în- 
tr-un cuget, dominați de rectorul entuziast, care era atât un educator mi- 
sionar dinamic, cât şi un intelectual în pas cu toate curentele vremii sale. 
Sufletul acestei familii academice erau slujbele bisericeşti în duh mona- 
hal, ţinute în paraclis, unde adesea aveau loc şi tunderile în monahism 
ale studenţilor care doreau să-şi dedice viaţa slujirii Bisericii Ortodoxe. 

Victor s-a cufundat în acest torent de activitate şi a devenit indis- 
pensabil ca paracliser. Conducătorul lor duhovnicesc, un ucenic al stare- 
tului Ambrozie de la Optina, era schiarhimandritul Gavriil de la Mănăs- 
tirea Născătoarei de Dumnezeu a Celor Şapte-Lacuri, din apropiere. Fi- 
ind lipsit de viclenie şi copilăros, acest stareţ era un profund văzător cu 
duhul, în faţa căruia se descoperea viitorul; în perioada formării sale, a 
fost țintuit la pat pentru mult timp, fapt care i-a dat o mare oportunitate 
de a practica rugăciunea lui Iisus, dobândind din ea o experienţă consi- 
derabilă. El era destul de deschis în privinţa aceasta, şi personalitatea sa 
atrăgătoare şi iubitoare pecetluia pe viaţă legătura părinte duhovnicesc 
— fiu duhovnicesc cu cei care au avut şansa de a-l cunoaşte. El a păstrat 
strânse legături cu toţi fiii săi duhovniceşti până la adormirea sa, în 1915. 
Unul dintre colegii de clasă ai lui Victor, arhimandritul Simeon, care a- 
vea să devină preot-mucenic, a scris biografia stareţului, o carte minuna- 
tă, având şi valoare literară, care zugrăveşte imaginea vie a unui om 
sfânt, cu totul cufundat în Dumnezeu. Un alt coleg de-al său a fost viito- 
rul arhiepiscop de Cernigov, Pahomie. 

Rectorul, tânărul episcop Antonie, viitorul principal candidat pa- 
triarhal din 1918 şi primul ierarh conducător al Bisericii ruse de peste 

hotare, a lăsat asupra lui Victor o impresie profundă. La început, datoria 
lui era să slujească în altar în timpul Sfintei Liturghii, ţinând cârja epis- 
copului, fiind profund absorbit de sensul slujbelor — coborârea harului 
lui Dumnezeu asupra vieţii de pe pământ. În 1900 a absolvit şi, în anul 
următor, pe 8 octombrie, a fost tuns în monahism de către rectorul său, 
fiind ţinut sub mantie de stareţul Gavriil. În ziua imediat următoare a 
fost făcut diacon, iar după încă o zi, ieromonah. I s-a dat numele Var- 
laam, sfântul din vechime care l-a convertit pe prinţul Indiei, Ioasaf, şi 
l-a inspirat să devină monah. 

Noul monah era foarte apropiat de episcopul-rector şi când, în 
1903, cel din urmă a fost transferat ca episcop de Ufa, l-a luat pe tânărul 
ucenic cu el şi l-a numit inspector al Seminarului Ufa, încredinţându-i 
toate bisericile „staroverilor” care se alăturaseră Bisericii Ortodoxe. 
Aceasta a fost o sarcină dificilă, ţinând cont de imprevizibilul oamenilor 
cu acea orientare şi de pasiunea lor pentru „corectitudine”. 

Episcopul Antonie a fost, înainte de toate, un apărător neînfricat al 
Bisericii, un apologet agresiv în abordarea sa, direct în afirmaţiile sale, 
iubitor, rapid şi cuceritor. El îşi dorea foarte mult să vadă renaşterea 
conducerii bisericeşti patriarhale şi era entuziasmat de rădăcinile bizan- 
tine ale civilizaţiei ruse, diferite de cele apusene; cu toate acestea, el în- 
suşi rămânea un adevărat om al secolului său. 

Tânărul său ucenic, Varlaam, pe de altă parte, deşi călcându-i pe 
urme, se deosebea prin precauţia în acţiune şi prin blândeţe în relaţiile 
cu oamenii, ceea ce i-a atras un respect considerabil atât din partea co- 
legilor, cât şi a elevilor săi. In 1906, deja arhimandrit, a fost făcut rector 
al Seminarului Poltava, unde şi-a publicat lucrările apologetice, printre 
care Credinţa şi cauza necredinţei, Creşterea creştinească a copiilor, 
Munca precum viaţa, o lucrare împotriva teosofiei etc. Întreaga intenţie 
a învăţăturii sale era să-i tragă pe ascultătorii şi cititorii săi spre acel 
dincolo al creştinismului. Aici este un exemplu din predicile sale; a fost 
publicat în 1911, în periodicul Monahul rus (martie, nr. 6), despre su- 
biectul său preferat: căutarea Cetăţii de sus. 


NOI NU AVEM CETATE STĂTĂTOARE, 
CI CĂUTĂM UNA CARE VA SĂ VINĂ 


Cerul este adevărata noastră patrie, veşnică, sfântă, în siguranță 
faţă de orice duşman, de orice acțiune distrugătoare a naturii, care va 
fi arsă şi distrusă (cf. II Petru 3: 10). Niciun duşman nu se va apropia 
de cer: focul nu îl va mistui, aşa cum se întâmplă adesea cu locuinţele 
noastre pământeşti; apa nu îl va potopi; nu este supus distrugerii, aşa 
cum sunt toate de pe pământ, ci stă neclintit în vecii nesfârşiţi (cf. Evr. 
12: 28). Nici săraci şi nici bogaţi nu sunt acolo, pentru că acolo nimeni 

nu va fi copleşit de lăcomia de avere; acolo nu este boală, întristare sau 
suspin, ci o veşnică stare binecuvântată, bucurie veşnică; bucurie fără 
sfârşit să fie peste capetele lor, spune profetul Isaia, înainte-văzând, 
prin Duhul lui Dumnezeu, binecuvântarea drepţilor (cf. Is. 51: 11). 

Părinţi şi frați în Domnul! Să ne străduim spre locaşurile cele de 
sus printr-o viaţă virtuoasă, că aşa vi se va da cu bogăţie intrarea în veş- 
nica Impărăţie a Domnului nostru şi Mântuitorului Iisus Hristos (II 
Petru 1: 11). 

Niciun om cu inima împietrită sau vreunul care slujeşte patimilor 
sale păcătoase nu se va ridica în împărăția cerurilor. Cum se poate ur- 
ca cineva la cer dacă întreaga sa viaţă a slujit deşertăciunea lumească, 
dacă a fost muncit zilnic de o sete arzătoare pentru plăcerile pămân- 
teşti sau şi-a predat inima acestora şi s-a lipit de ele ca fierul de mag- 
net, în timp ce nu şi-a dezvoltat nici cea mai mică înclinaţie pentru 
bunurile duhovniceşti şi cereşti? (Nu spun că nu a reuşit să-şi dezvolte 
această înclinaţie, ci spun că n-o are deloc.) Du-l doar pe unul ca aces- 
ta, spre exemplu — dacă acest lucru ar fi permis —, în locaşurile cereşti, 
şi se va plictisi acolo, pentru că acolo nu sunt lucruri precum cele de 
aici, de jos: nu este niciunul din obiectele lui preferate, niciuna din co- 
morile sale pământeşti prin care şi-a adormit şi şi-a înşelat inima. Dis- 
poziţiile şi înclinațiile sufletului pe care le-am dobândit aici merg cu noi 
în acea lume, şi ce chin va fi acolo, dincolo de mormânt, pentru toți cei 
care au murit cu înclinațiile lor pământeşti păcătoase, care întotdeau- 
na au înăbuşit şi au sufocat nevoile cereşti ale sufletelor lor, fără a reu- 
şi să ofere o pocăință sinceră pentru aceasta! Pentru aceasta va fi acolo 
un vierme neadormit, aşa cum spune Mântuitorul nostru adesea în 
Evanghelie: acest vierme este reprezentat de înclinațiile noastre păcă- 
toase, care trăiesc şi nu mor nici măcar după moarte, care nu pot fi sa- 
tisfăcute cu nimic. Dar acestui vierme neadormit i se va adăuga şi un 
foc nestins, cel mai cumplit foc; pentru că este spus: Viermele lor nu a 
murit şi focul lor este nestins (Matei 9: 44, 46, 48). 

Şi astfel, dacă nădăjduim la împărăţia cerurilor, pentru care am 
părăsit lumea şi ne-am sălăşluit în pustie, trebuie, de asemenea, să do- 
bândim un mod de viaţă ceresc; dacă ne dorim cu sinceritate să locuim 
după moarte în cer, trebuie să trăim într-un mod ceresc pe pământ. 

Împărăţia cerurilor este deschisă, dreptul Judecător aşteaptă în- 
toarcerea noastră la EI, ne cheamă cu milostivire la El, ne arată deja 
locaşurile pregătite pentru toţi cei care Íl iubesc şi se străduiesc spre El 
şi spune: Veniţi la Mine toţi cei osteniţi şi împovăraţi, şi Eu vă voi odihni 
pe voi (Matei 11: 28). 

Aici toate sunt trecătoare, dar acolo sunt veşnice: Căci nu avem 
aici cetate stătătoare, ci o căutăm pe aceea ce va să fie (Evr. 13: 14). 
Amin. 

II. 
1913-1927 


În 1913, la 13 ianuarie, el a fost făcut episcop vicar de Gomel. Vica- 
riatul său se afla în sud, în umbra, ca să spunem aşa, faimoasei Lavre 
Poceaev. Hirotonia a avut loc în Petersburg, în catedrala Sfânta Treime a 
Lavrei Sfântul Alexandru Nevski. În momentul solemn în care episco- 
pul-ipopsifiu rosteşte prima sa predică, după care urmează să fie hiroto- 
nit, el a rostit următoarele cuvinte: 

Preasfinţiile voastre, preaînțelepți arhipăstori şi părinți! 

Voia lui Dumnezeu, prin sfințiile voastre, mă cheamă pe mine, un 
păcătos, la cea mai înaltă slujire din Biserica lui Hristos — slujirea ar- 
hierească. Nu ştiu ce să rostesc şi ce să spun în acest moment înfrico- 
şător. Un singur lucru nu voi ascunde: înălțimea acestei slujiri cu ade- 
vărat apostoleşti, şi măreţia responsabilității înaintea lui Dumnezeu 
pentru sufletul fiecăruia dintre păstori şi dintre credincioşi îmi umple 
inima de mare nelinişte şi teamă, şi stau ca fără de răspuns. Imi ştiu 
neputințele duhovniceşti, îmi văd dezordinea duhovnicească, dar mai 
ştiu şi că Domnul cheamă adesea fără să se uite la vrednicia omului. El 
alege lucrurile cele nebune ale lumii ca să ruşineze pe cei înţelepţi... pe 
cele slabe... ca să le ruşineze pe cele tari... pe cele ce nu sunt, ca să nimi- 
cească pe cele ce sunt (I Cor. 1: 27-28). Dintr-un prigonitor a făcut 
pentru El însuşi pe primul dintre Apostoli. Prin urmare mă smeresc pe 
mine însumi şi, în nevrednicia mea, mă supun chemării lui Dumnezeu: 
fie ca voia lui Dumnezeu să se facă în smerenia mea. O urmez cu tea- 
mă, dar şi cu bunăvoință, deoarece cred că Domnul rânduieşte toate 
spre binele nostru, căutând mântuirea noastră; cu teamă, dar şi cu bu- 
năvoinţă, iau asupra mea lupta şi crucea, care sunt în mod inseparabil 
legate de slujirea de episcop. 

Această luptă constă, înainte de toate, în renunțarea la viaţa per- 
sonală. Un episcop trebuie să se separe de propriile sale interese şi de 
grija faţă de sine. Trebuie să trăiască nu pentru sine, ci pentru turma 
sa; trebuie să primească în sufletul său şi în atitudinile sale sufletele şi 
atitudinile turmei sale cu toate defectele, necazurile şi suferinţele ei; pe 
propriii săi umeri trebuie în orice chip să ridice crucile tuturor şi în el 
însuşi să trăiască pentru toți lupta chinuitoare dintre bine şi rău: să 
plângă pentru căderi, să-i ridice pe cei căzuţi, să fie (după cum spune 
Apostolul Pavel) în durerile naşterii duhovniceşti (cf. Gal. 4: 19), fiind 
slab şi arzând pentru fiecare suflet creştin (cf. II Cor. 11: 29). 

Dar, pentru a renunţa la viaţa personală, trebuie să mori faţă de 
iubirea de sine, să mori şi faţă de patimi, pentru că amândouă acestea 
ne despart de Hristos şi de aproapele nostru; trebuie să ai atitudinea 

pe care o avea Pavel când a spus: Căci pentru mine viaţă este Hristos, şi 
moartea, un câştig (Filip. 1: 21). 

Această luptă este deosebit de dificilă pentru un om păcătos, dar 
este esenţială. Altfel nu ar exista roade în activitatea pastorală; altfel 
păstorul însuşi ar fi un slujbaş şi va auzi glasul condamnării de la Cel 
care Şi-a pus viața pentru oi şi i-a chemat pe cei care L-au urmat să 
facă la fel. 

La această luptă interioară a păstorului se adaugă întotdeauna şi 
o luptă exterioară, constând în situația exterioară dificilă a lucrării 
pastorale. Lumea şi oamenii se ridică împotriva slujitorilor lui Hristos, 
şi de aici vin tot felul de defăimări, jigniri, supărări şi chiar prigoniri. 
Dacă până şi un simplu păstor se simte doborât de această cruce, cum 
trebuie să sufere un arhipăstor? Cine poate să descrie chinurile sufletu- 
lui său şi lacrimile sale dese, văzute şi nevăzute? Mai mult decât atât, 
au venit acum vremuri cumplite: mulţi se îndepărtează de credinţă, se 
ridică împotriva lui Hristos şi a Sfintei Sale Biserici. Acum, când mulţi 
vorbesc de rău calea adevărului (cf. II Petru 2: 2), păstorul nu mai 
poate să tacă şi să rabde necazurile în tăcere; el trebuie să apere ade- 
vărul şi să dea mărturie despre el cu glas tare, trebuie să fie un fel de 
mărturisitor. Şi să fii mărturisitor înseamnă să fii cleric-mucenic. 
Exact aceasta este calea unui episcop. 

Din nou îmi amintesc de dumnezeiescul Pavel, care descrie astfel 
calea sa de mărturisitor: Pentru Hristos şi pentru lucrarea Lui, am fost 
în dureri peste măsură, am fost adesea în închisoare şi aproape de moar- 
te; de multe ori am fost în pericol din partea celor de un neam cu mine, 
de la păgâni, de la fraţii mincinoşi; de multe ori am fost în chinuri şi în 
trudă, adesea în foame şi în sete, în frig şi în golătate - toate acestea în 
timp ce eram în grijă necontenită pentru biserici (cf. II Cor. 11: 23-28). 

Câtă credinţă şi câtă nădejde în Dumnezeu trebuie să aibă cineva, 
şi câtă curăție a vieţii personale, ce renunțare la sine şi iubire pentru 
turmă, pentru a putea răbda cum se cuvine această luptă: să proclami 
fără teamă adevărul lui Hristos, ca să rabzi necazuri şi suferinţe cu 
bucurie, ca să nu-ţi pierzi curajul nici chiar în prigoniri, ca să arzi de 
râvnă după Dumnezeu, căutând mântuirea fraţilor! În sfârşit, ce bună 
gândire şi experienţă trebuie să aibă cineva ca să conducă în siguranță 
corabia Bisericii în portul mântuirii! Episcopul este comandantul 
corăbiei. 

Un adevărat comandant, spune Sfântul Ioan Scărarul, este cel ca- 
re a primit de la Dumnezeu şi prin propriile sale lupte o astfel de tărie 
înţelegătoare, încât poate salva corabia sufletului nu doar de la furtuni 
violente, ci chiar şi din prăpastie (Omilie către păstori 1: 2). 

Din nou, îmi recunosc neputinta şi îmi văd întreaga nevrednicie, 
dar, în ciuda acestui fapt, cu smerenie, mă supun voii lui Dumnezeu şi 

alung descurajarea de la mine, pentru că Dumnezeu este Cel care lu- 
crează în noi (Filip. 2: 13) şi păstorul nu este singur; cu el şi prin el lu- 
crează atotputernicul har al lui Dumnezeu, tămăduind neputinţele şi 
umplând cele lipsă. Dumnezeu nu ne-a dat duhul temerii, ci duhul pu- 
terii şi al iubirii şi al curăţiei (II Tim. 1: 17). 

In acest har nădăjduiesc eu; am nădejde, de asemenea, şi în sfin- 
tele voastre rugăciuni. Rugaţi-vă, o, ierarhi ai lui Dumnezeu, ca Duhul 
Sfânt să curețe orice necurăție a sufletului meu, ca să-mi dea înțelep- 
ciune şi putere să păstoresc bine turma lui Hristos, spre slava lui Dum- 
nezeu şi spre mântuirea fiilor Bisericii, ca şi eu însumi să fiu încredin- 
tat la Judecata de Apoi că voi sta de-a dreapta Sa şi voi auzi acel glas 
de nespus care îi cheamă pe cei drepţi la moştenirea împărăției ceru- 
rilor. Amin. 

XXX 

La scurt timp după ce şi-a început activitatea arhipastorală, a iz- 
bucnit Primul Război Mondial, fapt care a avut consecinţe nefericite în 
special în partea de sud, care a devenit front de război. Cu toate acestea, 
înainte de război participarea sa la activitatea misionară de la Lavra Po- 
ceaev a fost cea mai fericită perioadă din întreaga sa slujire ca episcop. 
Lavra Sfântul Iov trecea printr-o reînviere datorată obştii de aici, care se 
ocupa cu editarea de cărţi, condusă de unul dintre colegii săi de şcoală — 
arhimandritul Vitalie (mai târziu de Jordanville, N.Y.). Cu zelul său 
apostolic, părintele Vitalie i-a influenţat pe localnici, care timp de ani în- 
tregi fuseseră forţaţi să fie uniaţi, şi a condus mii dintre ei la Biserica 
Ortodoxă. Episcopul Varlaam a participat în mod activ la acest fenomen 
cu adevărat ortodox şi obişnuia să conducă mulţimi mari de pelerini la 
festivitățile de la Poceaev, ţinând predici înflăcărate, îndemnându-i pe 
ortodocşi să fie creştini adevăraţi, silindu-se din timpul vieţii lor pămân- 
teşti către patria cerească. Cu adevărat emoţionante erau momentele 
când o mulţime de o mie de pelerini sau mai mulţi participau la prive- 
gheri de toată noaptea pe terenul mănăstirii, cântând imne cu o singură 
inimă şi cu un singur suflet înaintea icoanei Născătoarei de Dumnezeu 
din Poceaev sau a Sfântului Iov, sau un Tatăl nostru special, „vitalian”, 
în timp ce pe zidurile Catedralei erau proiectate diapozitive, ilustrând 
trecutul ortodox glorios al Lavrei şi întreaga Rusie Sfântă ca un bastion 
de creştinism pur, nealterat. Un episcop, Serafim, mergea pe jos la aces- 
te festivități de la Poceaev, cu întreaga sa turmă, într-o procesiune cu 
prapori, aproximativ o sută şaizeci de kilometri — astfel era râvna orto- 
docşilor pe atunci. Tot monahismul Rusiei în acea vreme se afla la un ni- 
vel foarte înalt: multe mănăstiri aveau sfinţi între zidurile lor, şi mona- 
hii, inspirați de practicile ascetice egiptene şi antiohiene, păstrau disci- 
plina chinovială de dragul experienţei mistice, spre deosebire de orienta- 
rea către politică a Ordinelor rigide catolice din Vest. 

Dar Revoluţia nu era departe. A luat cu asalt poporul ca un vârtej 
de coşmar. Episcopul Varlaam cunoştea foarte bine semnificaţia celor ce 
se petreceau în Rusia; natura satanică a dezrădăcinării creştinismului 
era vizibilă. Sistemul de utilizare a spionajului şi a minciunii şi domnia 
terorii, mai întâi de către GPU şi apoi de NKVD, era în mod evident croit 
după activitatea puterilor demonice, care se află într-o ierarhie servilă de 
dominare şi subordonare, aşa cum este prezentată în literatura patristică 
(a se vedea, de exemplu, în Vieţile Sfinţilor pe 23 iunie descoperirea fă- 
cută lui Teofil cel căzut). Planul blasfemiator al lui Lenin de a schimba 
omenirea prin distrugerea demnităţii omului - chip al lui Dumnezeu era 
destul de clar şi era eficient asupra multora care nu aveau rădăcini în în- 
ţelepciunea patristică. El a înţeles că ceea ce se petrecea era o schimbare 
spirituală şi nu doar politică în Rusia. Aici a dat greş Armata Albă, în 
faptul că nu a recunoscut acest lucru îndeajuns. 

Oriunde putea, el vorbea deschis despre acestea, dar se concentra 
în principal asupra mobilizării puterilor duhovniceşti ale sale şi ale celor 
într-un gând cu el, crescând în înţelepciunea smereniei. 

Din 3 septembrie 1923, episcopul Varlaam a fost mutat la Pskov, 
un oraş drag lui din cauza fratelui său, viitorul episcop Gherman, care, 
după ce a absolvit Academia din Kazan în 1906, s-a implicat administra- 
tiv în cadrul Seminarului din Pskov. Oraşul le amintea, de asemenea, de 
stareţul lor din Kazan, părintele Gavriil, care şi-a petrecut ultimii săi ani 
de viață la Mănăstirea Sfântul Eliazar de lângă Pskov. Dar părintele 
Gavriil s-a dus să moară în Kazan, printre iubiții săi fii duhovniceşti, şi 
Gherman s-a dus acolo ca să participe la înmormântarea lui. E 

Viața lui Gherman nu era cu mult diferită de cea a fratelui său. Ina- 
inte de Revoluţie a fost rector la Seminarul Vladimir şi apoi a fost trans- 
ferat la Seminarul Betania, în vecinătatea Lavrei Sfântul Serghie şi a 
Academiei Teologice din Moscova. Acolo a avut legături cu oamenii cu 
viață sfântă din regiune, care erau de o dârzenie sufletească deosebită, şi 
peste ani, în îndepărtatele câmpii nordice ale Siberiei, amintirea acestei 
întregi regiuni a Sfintei Rusii care dispărea i-a trezit calde sentimente şi 
lacrimi — ca şi când Seminarul Betania fusese pentru el raiul. 

În iarna anului 1924, episcopul Gherman a fost arestat şi exilat la 
Tobolsk, şi apoi a urmat un continuu drum al crucii în lagărele de con- 
centrare din Solovki, Rusia centrală, Sarov şi Kulma, sfârşind în 1937 în 
Nordul îndepărtat. Dar el era bine pregătit pentru a-şi accepta soarta. 

Episcopul Gherman a fost întotdeauna atras de viaţa singuratică de 
asceză. În timp ce se afla în exil în Arzamas, s-a întâlnit cu sfintele femei 
văzătoare cu duhul de la Mănăstirea Diveevo din apropiere, iar una din 
ele i-a profeţit că visul său de viaţă ascetică singuratică se va împlini — 
doar că în exil, în loc de mănăstire. Sufletul său era deosebit de rafinat, 
dăruit cu o perspectivă poetică asupra vieţii. Disertaţia sa de la Acade- 


235 


mie, „Învățătura morală a Sfântului Simeon Noul Teolog”, foarte apreci- 
ată în cercurile academice, fără îndoială avea de-a face mult cu formarea 
perspectivei sale duhovniceşti asupra vieţii. Cu câtă smerenie şi cu cât u- 
mor relatează în scrisorile sale cum curăța toaletele, primind prin aceas- 
ta cinstea de a-l imita pe Sfântul Ioan Damaschin! Împreună cu fratele 
său, el a lăsat o mulţime de scrisori, adresate fiicelor sale duhovniceşti, 
membre ale mănăstirii din catacombe, care sunt în mare parte codate 
din cauza cenzurii poştale foarte stricte. Dar ce bogăţie de rafinament 
duhovnicesc şi înţelepciune se află în aceste scrisori! Ce frumos limbaj 
clasic, vesel şi liric! Cu adevărat, acestea sunt comori provenite din cata- 
combele secolului al XX-lea. 


III. 
1927-1942 


Din decembrie 1924, timp de un an, episcopul Varlaam a fost epis- 
cop de Mogilev, în sud. Cum se schimbase totul până în acel moment! El 
a fost mutat din cauza aresturilor constante de episcopi. La 13 iulie 1927 
era episcop de Perm şi, pe când se afla temporar în Yaroslavl, a apărut 
infama Declaraţie a Mitropolitului Serghie. Acest document nu era o 
surpriză pentru el, dar era cu totul inacceptabil pentru tot sufletul orto- 
dox. Împreună cu ierarhii locali, episcopul Varlaam a semnat acest do- 
cument de protest: 


DIN EPISTOLA EPISCOPILOR DIN YAROSLAVL 
Către Mitropolitul Serghie, 6 februarie 1928 


Înaltpreasfinţia Voastră: 

În apelul dumneavoastră către fiii Bisericii Ortodoxe din 29 iulie 
1927 declaraţi într-o formă categorică un program al conducerii voastre 
viitoare, a cărui realizare ar aduce Bisericii în mod inevitabil noi nenoro- 
ciri şi ar adânci infirmităţile şi suferinţele care sunt asupra ei. Conform 
programului dumneavoastră, principiul duhovnicesc şi dumnezeiesc în 
iconomia Bisericii este întru totul subordonat principiului lumesc şi pă- 
mântesc, a cărui piatră unghiulară nu este grija pentru apărarea cu orice 
preţ a adevăratei credinţe şi a evlaviei creştine, ci o cu totul netrebuin- 
cioasă mulţumire a celor „din exterior”, nelăsând niciun loc pentru cea 
mai importantă condiţie necesară pentru ordonarea vieţii bisericeşti in- 
terne conform poruncilor lui Hristos şi ale Evangheliei — libertatea dată 
Bisericii de către Întemeietorul ei ceresc, care este parte din însăşi natu- 

ra ei. Dumneavoastră îi obligaţi pe fiii Bisericii şi, mai întâi de toate, bi- 
neînțeles, episcopatul, să aibă o atitudine loială faţă de autoritatea civilă. 

Noi primim cu bucurie această cerere şi dăm mărturie că am fost 
întotdeauna, suntem şi vom fi cetăţeni cinstiţi şi conştiincioşi ai patriei 
noastre; dar aceasta, susţinem, nu are nimic în comun cu politica şi in- 
trigile cu care dumneavoastră aţi legat Biserica şi nu îi obligă pe fiii ei să 
refuze voluntar drepturile care le-au fost date de însăşi autoritatea civilă 
(alegerea de către comunităţile credincioşilor a propriilor conducători 
duhovniceşti). 

În locul libertăţii interne a Bisericii, care fusese restabilită, dum- 
neavoastră folosiţi pe larg administrarea arbitrară, de care Biserica a su- 
ferit mult chiar şi mai înainte. Faceţi, după bunul vostru plac, transferuri 
de episcopi fără scop şi nejustificabil, adesea împotriva propriei lor do- 
rinţe şi împotriva celei a turmei lor, numiţi vicari fără ştiinţa episcopilor 
titulari ai eparhiilor, suspendaţi episcopii care nu vă plac etc. 

Toate acestea şi multe altele din felul în care guvernaţi Biserica, 
care este, suntem profund convinşi, o evidentă încălcare a Sinodului a 
toată Rusia din 1917-1918, mărind încă şi mai mult neregulile şi distru- 
gerea în viaţa bisericească, ne obligă să declarăm în faţa Inaltpreasfinţiei 
Voastre: 

Noi, episcopii din regiunea bisericească Yaroslavl, recunoscând 
responsabilitatea pe care o avem înaintea lui Dumnezeu pentru cele care 
au fost încredințate călăuzirii noastre pastorale — puritatea sfintei cre- 
dinţe ortodoxe şi libertatea de organizare a vieţii religioase în interiorul 
Bisericii, pe care Hristos ne-a dat-o ca pe un testament —, pentru a cal- 
ma conştiinţele tulburate ale credincioşilor noştri, neavând nicio altă ca- 
le de ieşire din situaţia fatală care a fost creată pentru Biserică, din acest 
moment ne separăm de dumneavoastră şi refuzăm să recunoaştem, 
dumneavoastr şi sinodului dumneavoastră, dreptul conducerii Bisericii. 

Decizia noastră prezentă va rămâne în vigoare până când veţi recu- 
noaşte incorectitudinea actelor şi măsurilor dumneavoastră ca întâi- 
stătător şi vă veţi căi deschis de greşelile dumneavoastră sau până când 
Înaltpreasfinţia sa, Mitropolitul Petru, se va întoarce la conducere. 

Agatanghel, Mitropolit de Yaroslavl 

Serafim, arhiepiscop de Uglich (vicar al eparhiei Yaroslavl, fost 
înlocuitor al locţiitorului patriarhal) 

Arhiepiscopul Varlaam, fost de Perm, conducător temporar 
vicariatul Liubinsk 

Evghenie, episcop de Rostov (vicar al eparhiei Yaroslavl) 


Ca reacţie la acest protest, Mitropolitul Serghie nu a găsit nimic 
mai potrivit decât să emită un ukaz în care toţi acei ierarhi care nu erau 
de acord cu Declaraţia sa au fost proclamaţi în mod automat „contra-re- 

voluţionari” şi, astfel, pe deplin legitim, aveau să fie arestaţi de agenţii 
GPU ca duşmani ai poporului. Episcopul Varlaam împreună cu alţii au 
scris imediat o altă epistolă, afirmând că ei nu protestează împotriva 
dreptului de administrare a Mitropolitului Serghie, ci că ei nu erau de 
acord cu politica sa. Cu toate acestea, toţi ierarhii care într-un fel sau 
altul nu erau de acord şi nu îl urmau orbeşte pe Mitropolitul Serghie au 
fost într-adevăr arestaţi şi cea mai mare parte dintre ei au dispărut pen- 
tru totdeauna fără urmă. Episcopul Varlaam conducea atunci temporar 
eparhia Liubinsk, un vicariat din Yaroslavl. În noiembrie acelaşi an, el a 
fost eliberat în mod oficial de datoriile sale arhipastorale. În 1930, cu 
toate acestea, din cauza opoziţiei sale faţă de Mitropolitul Serghie, el a 
fost arestat şi întemnițat, şi suferinţele sale au început serios, durând, cu 
scurte intervale de relativă libertate în exil, pentru tot restul vieţii sale 
mult-suferinde. În anii din urmă închisoarea Yaroslavl era considerată 
unul dintre cele mai crude şi sadice locuri din sistemul sovietic, dar nici 
exilul său nu era mult mai uşor. În 1931 se afla în Solovki, iar în 1933 în 
Muntele Urs de lângă Petrozavodsk. 

Starea de profundă deznădejde trăită în acei ani în special de cle- 
rici era atât de intensă, încât puţini distingeau între ea şi moarte. Ştiau 
că fuseseră condamnaţi la execuţie, şi era doar o chestiune de timp până 
când sentinţa avea să fie împlinită. În această privinţă era cea mai feri- 
cită perioadă din viaţa lor — pentru că întâlnirea cu Hristos era aproape. 

Un martor, care mai târziu l-a cunoscut pe părintele Dimitrie Dud- 
ko, a afirmat: „In lagăre îi întâlneam adesea pe fraţii noştri clerici şi slu- 
jeam Liturghia în secret, uneori pe o ladă de lemn, uneori pe spatele cui- 
va; în acele momente nu ne mai gândeam dacă astfel de lucruri erau per- 
mise. Setea de a fi în unire cu Hristos era mai puternică decât orice opre- 
lişte. Uneori oamenii noştri din afară ne trimiteau Sfintele Daruri. Acolo, 
dincolo de gratii şi de gardul ghimpat, ca într-un misionarism ortodox, 
săvârşeam în secret toate Tainele Bisericii. Eu am botezat, am slujit cu- 
nunii şi înmormântări, şi am predicat.” S-a consemnat că un anume 
preot anti-serghianist, părintele Alexandru, în fiecare dimineaţă venea la 
lucru devreme, în zorii zilei, şi pe un butuc de copac, îngenunchind, 
săvârşea Sfânta Liturghie. Mai mulţi oameni au văzut cum o rază de lu- 
mină cobora din cer şi intra în potirul său, transfigurându-l pe el şi pe 
cei din jurul lui (din Memoriile scrise de N. Urusova). 

Fiind un om nevinovat, călugăr umil şi blând, om cu inima blajină 
şi iubitoare, care iubea slujbele lungi după tipicul monahal, arhiepisco- 
pul Varlaam a suferit cumplit din cauza despărțirii de fiii săi duhovni- 
ceşti, care îl priveau ca pe un stareţ şi ca pe un învăţător duhovnicesc de 
neînlocuit. El le scria scrisori de povăţuire oricând era posibil. Pentru cei 
în „libertate”, aceste scrisori erau ca o gură de aer proaspăt în realitatea 
sovietică sufocantă. Se simte în ele duhul adevăratei smerenii creştine. 

Împreună cu scrisorile fratelui său, ele constituie ceea ce astăzi s-ar pu- 
tea numi o învăţătură creştină despre îndurarea suferinţei într-o socie- 
tate care a devenit ostilă şi plină de ură faţă de însăşi fiinţa umană. 


IV. 
SCRISORI DIN EXIL DESPRE VIAŢA DUHOVNICEASCĂ 


Scrisorile care au supravieţuit şi au ajuns în lumea liberă, circulând 
în samizdat, au fost scrise din 1923 până în 1936, după care nu se mai 
cunoaşte nimic despre episcopul Gherman. Există 7 scrisori ale episco- 
pului Varlaam şi 39 ale fratelui său. Ele au fost scrise pentru a-i încuraja 
pe fiii lor duhovniceşti, având ca temă principală sobrietatea şi călăuzi- 
rea în dobândirea virtuţii principale — smerenia înţelepciunii. Ele desco- 
peră, de asemenea, într-o formă mascată, unele frânturi de informaţii 
despre autorii lor: hărţuirea lor permanentă, din închisoare în exil şi iar 
în închisoare, şi lipsa uimitoare de amărăciune. Aici sunt câteva puncte 
principale ale învăţăturii lor: 

1. Scrisorile conţin o analiză lucidă, din punct de vedere patristic, 
duhovnicesc şi psihologic, a tiparelor comportamentale ale firii noastre 
căzute. 

2. Învățăturile pe care le transmit vin din experienţa personală a 
situaţiei profund tragice pe care au fost forţaţi să o suporte: exil, o lipsă 
permanentă a celor necesare traiului, hărţuiri, exil continuu (în cazul 
episcopului Gherman) şi suferinţe fizice (în cazul arhiepiscopului Var- 
laam). 

3. S-a observat în ele o pace deosebită, o inspiraţie poetică interi- 
oară profundă, presărată cu parafraze (din cauza lipsei de cărţi în exil) 
ale scrierilor patristice înflăcărate despre viaţa ascetică sau cu retrageri 
melancolice, lirice, în realitatea trecută sau în frumuseţea ascunsă chiar 
şi a prezentului. Pe scurt, scrisorile oferă o filosofie ascetică a iubirii 
pentru Dumnezeu şi pentru viaţă. 

4. Sensul suferinţei: suferinţă este atunci când duhul nostru sau 
sinele trebuie să separe pe sine de propria lui dreptate şi trebuie să ac- 
cepte dreptatea lui Dumnezeu, care este grea şi care îngrădeşte sufletul 
nostru — cu alte cuvinte, înseamnă să acceptăm voinţa lui Dumnezeu 
mai degrabă decât voinţa noastră, ca să putem deveni instrumente ale 
lui Dumnezeu. 

5. Sensul fericirii duhovniceşti: „Ce fericire şi ce bucurie fără sfârşit 
şi veşnică, să fii măcar în mică măsură părtaş al acelor Răni prin care 
toţi au fost vindecaţi şi să fii măcar o părticică din acea Putere mare şi 
eternă, care arată întregii creaţii veşnic vechea şi veşnic noua cale a In- 
vierii prin dăruire de sine şi iubire” — scrie episcopul Gherman. 

Aici sunt câteva fragmente din învăţătura fraţilor episcopi: 


SCRISORILE EPISCOPULUI VARLAAM 
1. Despre atitudinea duhovnicească corectă 
(Scrisoare a arhiepiscopul Varlaam către stareţa M.) 


Vreţi să vă vedeţi slăbiciunea şi neglijenţa corectate şi astfel să vă 
îndreptăţiţi; dar asta nu este chiar corect. Cercetaţi din nou ceea ce v-am 
scris mai înainte; sufletul dumneavoastră nu a înţeles tot ceea ce am 
spus acolo. Dar, să nu vă miraţi — acest lucru nu se poate face dintr-oda- 
tă; se lămureşte treptat, cu ajutorul lui Dumnezeu. Voi repeta pe scurt: 

1. Nu suntem îndreptăţiţi prin faptul că ne corectăm, nici prin fap- 
tele bune; toate acestea sunt subminate de păcătoşenia noastră obişnui- 
tă şi, în tot cazul, suntem obligaţi să facem acestea prin firea noastră cea 
după Dumnezeu. Dar suntem îndreptăţiţi prin smerenie şi pocăință: 
Jertfa lui Dumnezeu: duhul umilit; inima înfrântă şi smerită Dumne- 
zeu nu o va urgisi. Veţi găsi acestea undeva în scrisorile stareţului Ma- 
carie de la Optina. Prin urmare, este bine că aveţi căderi şi slăbiciuni; cu 
pocăință şi părere de rău vă vor duce în rai. Dar, dacă nu aveţi acestea, 
atunci încrederea în propria dumneavoastră corectitudine vă poate îm- 
piedica foarte mult printr-o preţuire de sine ascunsă şi printr-o încre- 
dere fariseică în nevoinţele şi virtuțile pe care le-aţi zămislit: „E meritul 
meu — plăteşte-mă”. 

2. Mai departe, scrieţi: „Mă tem să primesc Împărtăşania adesea; 
nu mă fac mai bună; păcatele mele sunt aceleaşi mereu”. Bine, dar vă 
spălaţi hainele adesea, şi vă mâniaţi pentru că nu se fac mai bune şi că 
sunt mereu acoperite de acelaşi praf şi de aceeaşi murdărie? Nu este 
dimpotrivă? Deci priviţi în acelaşi fel şi la curăţia sufletului: cu cât un 
om se îngrijeşte mai mult de el, cu atât mai bine; cu cât spală mai adesea 
murdăria, cu atât este mai plăcut Domnului. Şi nu vă necăjiţi dacă mur- 
dăria este mereu aceeaşi — este destul de bine dacă măcar nu se înrău- 
tățeşte. Nu are nicio importanţă ce anume a pătat puritatea sufletului; 
vine vremea când murdăria trebuie curățată şi îndepărtată prin pocăin- 
tă. Şi pentru Domnul un singur păcătos care se pocăieşte este mai plăcut 
decât zece drepţi mulţumiţi de sine. 

3. „Aş vrea să fiu ca M., dar acum mi-e teamă că sunt chiar mai jos 
decât mirenii.” Acest lucru înseamnă, din nou, că vreţi să fiţi inclusă 
printre cei drepţi; nu aveţi smerenie; vă luptaţi întotdeauna pentru înăl- 
timi. Cel rău este cel care prin orice mijloace vrea să vă facă să gândiţi 
despre voi înşivă: „Eu nu sunt ca alţi oameni”. Şi de ce gândiţi aşa prost 
despre mireni, nu ştiţi că mulţi mireni vor fi mai presus decât călugării? 
Mirenii au multa smerenie a vameşului, multă răbdare şi căinţă; în timp 

ce călugării au multă preţuire de sine, învârtoşare a inimii, o dreptate 
fariseică („Am lucrat — plăteşte-mă”). Un om smerit nu se compară pe 
sine cu nimeni; îi vede pe toţi mai buni decât pe sine însuşi şi mai aproa- 
pe de Dumnezeu; în unele privinţe se consideră pe sine mai rău decât 
demonii. Bineînţeles, nu putem ajunge la o astfel de smerenie, dar cel 
puţin ne putem reproşa în inima noastră toate cele făcute (nu doar în 
cuvinte; adesea asta este doar o atitudine trufaşă), nu putem să condam- 
năm pe nimeni şi nu putem să ne ridicăm deasupra nimănui. 

4. „Nu-mi împlinesc canonul, obosesc.” Ei bine, şi ce este cu asta? 
Nu suntem mântuiţi printr-un canon, ci prin smerenie şi suspine înain- 
tea lui Dumnezeu. Păreţi să daţi o mare importanţă cantităţii de metanii 
şi celor citite. Nu! Toate acestea pot fi doar un „chimval răsunător”; dar, 
totul constă în căinţa inimii. Vă este de folos să faceţi un canon nu de 
cantitate, ci de timp; de exemplu: dimineaţa vă puteţi ruga o oră sau 
două. Fără să vă grăbiţi, cu pocăință, din inimă, şi uneori cu întreruperi, 
dacă inima dumneavoastră trăieşte bucurie sau înduioşare — împliniţi 
ceva din canon fără să vă gândiţi să împliniţi totul. Astfel se poate să 
faceţi doar jumătate sau trei sferturi din cât făceaţi până acum, şi timpul 
rânduit s-a scurs, şi apoi vin ascultările (curăţarea sobei etc.). Şi ce este 
cu aceasta? Să nu vă tulburaţi; încheiaţi cât aţi reuşit să faceţi, şi să ştiţi 
că Domnul nu va cere mai mult de la dumneavoastră, căci El nu laudă 
graba. El are nevoie de inima dumneavoastră, nu de un număr de meta- 
nii şi nici de o tehnică de recitare (a rugăciunilor). Se poate ca cineva să 
citească un singur canon sau acatist o oră întreagă, dar cu lacrimi şi în- 
trerupându-l pentru un plâns sincer înaintea lui Dumnezeu — aceasta es- 
te adevărată rugăciune. Se poate, de asemenea, să citească cineva Evan- 
gheliile sau Psaltirea, fără să fie atent la capitole şi planificări, ci după 
puterea şi timpul său, ţinând seama de calitate — să citească totul cu 
concentrare şi nu în pripă. De dragul ascultărilor şi din grijă față de 
aproapele, trebuie întotdeauna să se scurteze timpul rugăciunii, de vre- 
me ce ascultarea este mai presus de post şi rugăciune, şi nu trebuie să fie 
tulburat pentru aceasta, ci să se recunoască importanţa slujirii aproape- 
lui. Cantitatea metaniilor şi o anumită corectitudine a canonului sunt in- 
dispensabile pentru începători, pentru a se obişnui să se roage; dar, 
când s-au obişnuit într-o anumită măsură cu rugăciunea, nu trebuie să 
se lege cu simţirea de un număr de metanii, ci este mai bine a te ruga în 
mod liber, doar în funcţie de cantitatea de timp. 

5. „Certaţi-mă şi arătaţi-mi neajunsurile.” Mai întâi de toate, tre- 
buie să vă laud pentru deschiderea dumneavoastră şi pentru râvna după 
mântuire. Dar trebuie să vă cert pentru dragostea exagerată pentru co- 
rectitudine, pentru că vă numărați faptele bune şi nevoinţele şi vă bizuiţi 
pe ele, fapt pentru care nu vedeţi valoarea nemărginită a smereniei, care 
depăşeşte toate lucrările şi virtuțile noastre care şchiopătează. Aceasta 

este o temelie şubredă, făcută, se poate spune, pe nisip, şi poate fi tole- 
rată doar la începutul vieţii duhovniceşti, dar mai târziu îi vatămă pe cei 
care se luptă. Având o corectitudine exterioară (citirea canoanelor, ține- 
rea posturilor şi fără căderi exterioare, uşor se poate ajunge la prețuirea 
de sine şi la trufie, şi de acolo la „sfinţenie” şi „înainte-vedere” de-a stân- 
ga (demonice). Aruncaţi repede această temelie din minte şi din inimă; 
renunţaţi să mai preţuiţi nevoinţele, corectitudinea canoanelor şi aşa 
mai departe. Faceţi orice lucru bun care vă este accesibil şi suportaţi ori- 
ce nevoinţă ca pe o poruncă de la Dumnezeu, fără a o evalua; pentru că 
valoarea nu stă în ele, ci în dobândirea prin ele a smereniei, a credinţei, 
a curăţiei profunde, a căinţei, a părerii de rău şi, în cele din urmă, a iubi- 
rii de Dumnezeu şi de aproapele. Nimeni nu laudă un elev cât timp el 
mai învaţă, ci atunci când primeşte diploma. Toate nevoinţele sunt doar 
lecţii (proptele), în timp ce diploma constă în smerenie, părere de rău, 
curăţie (atât cât este cu putinţă). Se poate ca cineva să ajungă la acestea 
prin necazuri şi boli, fără nevoinţe deosebite şi canoane, şi nu va fi mai 
prejos decât cei care s-au nevoit. 

Şi astfel, alcătuiţi-vă propria temelie a sufletului, căutând defăima- 
rea de sine, pocăinţa, răbdarea, părerea de rău şi credinţă fermă şi neîn- 
şelată în mila lui Dumnezeu. La Judecata de Apoi, cei drepţi vor fi recu- 
noscuţi doar după smerenia lor şi după faptul că se consideră nevred- 
nici, iar nu după faptele bune, chiar dacă le-au făcut. Aceasta este ade- 
vărata atitudine. 


2. DESPRE SIM ȚĂM INTELE „BUNE” ŞI 
DESPRE PAREREA DE SINE 


Cel care este iubitor de sine nu crede în mila lui Dumnezeu, ci îşi 
întemeiază duhovnicia pe propriile sale realizări ascetice putrede şi pe 
îmbunătăţiri exterioare părelnice; acesta se laudă cu ele şi, fiind copleşit 
de stima de sine, îşi măsoară simţămintele ca şi cu un termometru — vai, 
roadele iubirii de sine! 

Nu te înălța singur deasupra niciunui păcătos, nu îţi pune încre- 
derea în corectitudinea ta, pentru că prețuirea de sine poate nimici toate 
isprăvile şi faptele noastre bune, dacă avem vreunele. Răbdarea cu sme- 
renie a păcatelor celorlalţi oameni, deşi e lucrul cel mai greu, este calea 
care aduce răsplată şi cea mai sigură. 


3. DESPRE RĂBDARE 


Unde este răbdare, este cu siguranţă şi mântuire. O viaţă relativ 
paşnică, petrecută în rugăciune, este totuşi mai prejos decât o viaţă de 
necazuri petrecută în rugăciune, dacă există răbdare faţă de ceilalți. 

4. DESPRE CELE DE CARE TREBUIE SĂ NE FIE TEAMĂ 


Trebuie să ne fie teamă nu de greşeli, ci de răceala inimii, de mul- 
ţumirea de sine, de o atitudine lipsită de căinţă. 


5. DESPRE CORECTITUDINE 


Toţi suntem nesăbuiţi în ceea ce priveşte prețuirea de sine şi, prin 
urmare, când ne corectăm puţin într-o privinţă sau în alta, numaidecât 
ne apreciem pe noi înşine şi pe neobservate devenim farisei rafinaţi: ne 
preţuim pe noi înşine pentru ceea ce a făcut harul, după mila lui Dumne- 
zeu, şi nu datorită realizărilor noastre. Prin urmare, în chestiunile du- 
hovniceşti, corectitudinea poate să ne facă mai mult rău decât incorecti- 
tudinea cu un simțământ de căinţă. Vei spune: „Şi în corectitudine se 
poate căi cineva”. Să ne căim pentru ce, dacă ne vedem pe noi înşine co- 
recţi? Până la înşelare este un singur pas. Corectitudine adevărată nu 
poate să existe. Prin urmare, Sfinţii Părinţi învaţă că nu ne îndreptăţim 
prin fapte, chiar dacă suntem obligaţi să facem fapte bune (prin puterea 
lui Dumnezeu), aşa cum o pasăre este obligată să cânte, deoarece pentru 
asta este creată. Noi suntem creaţi pentru a face fapte bune; astfel este 
firea noastră. Ar fi prostesc să ne mândrim pentru faptul că avem două 
braţe şi două picioare — aşa este firea noastră. Şi, dacă nu facem fapte 
bune, atunci păcătuim greu împotriva firii noastre şi a voii lui Dumne- 
zeu. Prin urmare, este bine să facem faptele bune, dar nu ca să ne mân- 
drim cu luptele şi cu realizările noastre, ci ca să dobândim o şi mai mare 
smerenie şi căinţă. Cel care posteşte şi se roagă nu pentru a dobândi 
smerenia şi pocăinţa, ci pentru a-L mulţumi pe Dumnezeu şi pentru a se 
îndreptăţi pe sine, se află în greşeală. 


6. DESPRE NEPUTINŢE 


Nu te întrista pentru neputinţele tale şi nu le considera duşmanii 
tăi. Ci, dimpotrivă: deşi urâte, ele sunt prietenii noştri duhovniceşti, ele 
sunt „vameşii” noştri. 


7. DESPRE NECAZURI 


Necazurile sunt atât dovezi cât şi indicatoare către bucuriile şi trăi- 
rile veşnice şi nepământeşti, unde se găsesc Domnul nostru, Născătoa- 
rea de Dumnezeu şi sfinţii. A 

Se pare că a venit vremea când Domnul nostru Îşi cheamă oamenii 
şi îi curăţă prin necazuri pentru a-i trece în viaţa cerească; până la urmă, 
acesta este scopul pentru care trăim. Fie ca voia lui Dumnezeu şi mila 

Lui să se facă! Să nădăjduim aceasta şi să ne pregătim în fiecare zi să ne 
întâlnim cu Dumnezeu şi să trăim ca în timpul Săptămânii Patimilor. 


8. DESPRE SMERIREA DE SINE 


Vederea şi evaluarea propriilor realizări şi fapte nu vor face decât 
să mărească prețuirea de sine păcătoasă şi înşelătoare şi să micşoreze 
singura noastră nădejde în mila lui Dumnezeu. Ce este mai de încredere 
pentru noi şi mai plăcut lui Dumnezeu este următorul lucru: „O, Doam- 
ne, nu am nimic şi nu îndrăznesc nici să-mi ridic ochii; ai milă de mine 
după mare mila Ta!” Cu cât va fi mai mare părerea de rău şi încrederea 
în Dumnezeu, şi nu în fapte sau altceva de-al nostru, cu atât va creşte 
mila lui Dumnezeu faţă de noi. 


9. TEMPLUL LĂUNTRIC 


Nu este nevoie să plângem prea mult pentru distrugerea unei bi- 
serici; până la urmă, fiecare dintre noi, din mila lui Dumnezeu, are sau 
ar trebui să aibă propria lui biserică — inima; intră acolo şi roagă-te, atât 
cât ai tărie şi timp. Dacă această biserică nu este bine făcută şi este aban- 
donată (fără rugăciune interioară), atunci biserica vizibilă nu va aduce 
mult folos. 


SCRISORI ALE EPISCOPULUI GHERMAN 
1. Scrisoare din 17/30 mai 1925 


Tu şi eu nu am ajuns la acea stare duhovnicească în care ceea ce 
este pur duhovnicesc sau, mai degrabă, când energia harului nu doar că 
biruieşte slăbiciunea cărnii noastre şi trupul, ci dă şi aripi sufletului nos- 
tru, care este legat de această povară (a cărnii) şi care nu este nici atot- 
puternic, iar fără Dumnezeu nu are aripi. Până acum, prin mijlocirea re- 
surselor naturale fizice şi sufleteşti primite de noi de la natură şi de la 
părinţii noştri, Domnul şi Duhul lui Dumnezeu acţionează prin această 
maleabilitate fizică şi prin această natură psihică dinamică a noastră. 
Dar viaţa cea adevărată în acest moment încă nu ni se descoperă în tota- 
litate; de aceea este atâta vigoare în noi şi, mai mult, atâta pasiune bună, 
idealistă şi de orice fel. 

Dar această etapă, mai devreme sau mai târziu, ajunge la capăt, şi 
vine pentru fiecare Ghetsimaniul său, cu luptele şi ostenelile sale, până 
la sudoare de sânge, şi apoi Golgota. Atât una, cât şi cealaltă, cauzează 
chin şi suferinţă; şi cel mai adesea suferinţă, pentru că duhul nostru 
trebuie să se separe de dreptatea sa proprie (indiferent de cât de curată 

şi ideală poate să ne pară) şi să se împace cu voinţa dreaptă a lui Dum- 
nezeu, voinţă care pentru firea noastră psihică este foarte restrictivă şi 
dificilă. 

Scrii că pe 1 mai „aşa şi aşa” se va întâmpla şi, din această cauză, 
inima ta geme şi spui: „Aceasta este voia lui Dumnezeu, şi în ea nu poate 
fi nimic chinuitor” — şi cu toate acestea eşti chinuit. Aminteşte-ţi de su- 
doarea de sânge din Ghetsimani; aminteşte-ţi de aceste cuvinte perma- 
nente ale Învăţătorului nostru, că cineva poate să Îi urmeze doar prin 
„luarea crucii”. Toate acestea ar trebui să îţi spună că trecerea noastră 
întru voia lui Dumnezeu este întotdeauna chinuitoare, aşa cum este, în 
general, orice trecere de la o formă mai simplă la o formă perfectă şi su- 
perioară, aşa cum este orice naştere fizică şi, cu atât mai mult, o naştere 
duhovnicească. Avem aici, pe pământ, doar începutul întregii renaşteri a 
voinţei noastre în voinţa lui Dumnezeu, a minţii noastre (chiar şi cea a 
unui credincios) în Mintea lui Dumnezeu, a iubirii noastre mici şi nede- 
săvârşite în Iubirea Tri-lpostatică Perfectă şi Atotcuprinzătoare. Când 
omul, pe deplin şi cu adevărat (adică iubindu-L, considerându-L singu- 
rul adevăr în viaţă), trece de partea acestui Adevăr veşnic sau, dimpotri- 
vă, se întoarce deplin de la EI, el nu mai trăieşte şi este obligat să moară. 
El a trecut prin tot ceea ce poate să ofere viaţa aceasta şi a ajuns la ma- 
turitate pentru viitor. 

Sensul Ghetsimaniului personal al fiecăruia este următorul: să su- 
ferim şi să tremurăm lăuntric, pentru a împlini cu răbdare ceea ce ni s-a 
poruncit, fără a ne supăra din cauza motivului pentru care lucrurile sunt 
aşa şi nu altfel; pentru că uneori cineva este adus la Dumnezeu prin şo- 
curile puternice care vin de la o acceptare sinceră a binelui şi prin căderi 
înfricoşătoare. Iuda s-a aflat cu Hristos tot timpul şi L-a trădat; tâlharul 
a fost fără Hristos tot timpul şi a ajuns să creadă în El. Dacă nici în viaţa 
lui Hristos şi nici în istoria credinţei noastre nu ar fi fost indicaţii clare 
ale acestor alternări între lumină şi întuneric şi despre triumful final al 
luminii, atunci bineînţeles că ar fi fost înfricoşător. Dar trebuie să ne în- 
veselim inimile cu cuvintele Apostolului Pavel, rostite cu privire la evrei 
şi la neevrei, şi probabil aplicabile şi la cei care trăiesc acum: Pentru că 
Dumnezeu i-a închis pe toţi în neascultare, pentru ca pe toţi să-i milu- 
iască (Rom. 11: 32). În plus, nu ştim cât de aproape sau departe de noi 
este necazul. 

Vremea noastră este una în care este nevoie de multe şocuri în 
plus, nu doar pentru a trezi minţile oamenilor, ci şi pentru a-l întoarce 
pe om spre esenţa a tot ceea ce este cu adevărat uman — la inima sa. 

Astfel, epuizarea ta trupească şi sufletească este de înţeles. Să pur- 
tăm cu supunere crucea Lui, aşteptând, dacă nu aici, atunci acolo, odih- 
nă de la Domnul şi o descoperire deplină a sensului adânc a tot ceea ce 
ne răneşte şi ne loveşte acum atât de dureros. 

2. Scrisoare din 30 august 1932 


Aici luna august se va sfârşi curând. În mod involuntar, în ciuda 
importantelor şi zilnicelor griji, gânduri şi îngrijorări care împing un- 
deva, în adâncurile sufletului, tot ceea ce s-a petrecut înainte, ne amin- 
tim praznicul de la Ghetsimani (Adormirea Maicii Domnului, 15 august), 
micul schit plin de oameni, slujba lungă şi emoţionantă în jurul mor- 
mântului Preacuratei, procesiunea triumfală cu giulgiul său pe cărările 
schitului, cu frumosul sunet al clopotelor, masa bogată cu varză roşie şi 
cvasul înmiresmat făcut din coacăze, şi Betania, cu minunatul ei paroh, 
şi oraşul plăcut, cu acea căsuţă nu departe de Lavră. În această amintire, 
experienţele pur duhovniceşti se împletesc cu cele lumeşti şi pământeşti, 
şi este greu să le separi pe unele de altele, aşa cum este imposibil să tai 
sufletul de trup şi să strici unitatea lor mistică. 

Toate acestea stăruie într-un fel de dulce melancolie care roade ini- 
ma, ca şi cum s-ar vedea în zare fum albastru într-o zi senină de vară; şi 
tot prezentul, în ciuda avantajelor duhovniceşti faţă de trecut, pare atât 
de crud, de murdar şi de aspru. Va fi vreodată posibil să aducem acest 
trecut, fără păcatele lui, la un loc cu prezentul, fără şocurile şi nenoroci- 
rile sale barbare, într-un singur întreg luminos, unde totul să fie Hristos, 
lumina Sa neapusă şi iubirea reciprocă, fără de care te simţi al nimănui 
şi deznădăjduit în vremurile noastre? Şi în momentul de faţă, sabia Sa îi 
desparte pe cei care au fost cândva apropiaţi şi într-un cuget, şi smerenia 
Lui supusă şi pacea lipsesc chiar şi printre cei care sunt numiţi cu 
numele Lui. 

Dar eu cred că aceasta se va întâmpla, şi că sufletul fiecăruia dintre 
cei care au trecut prin chinul lipsurilor, al căderilor, trădărilor, al laşită- 
ţii şi al negării, li va cânta din nou „Osana”, nu doar cu buzele şi dintr-o 
mişcare trecătoare a sentimentelor, ci cu întreaga viaţă, ca unui Biruitor 
al morţii şi al răului. 


3. Scrisoare din 5/18 octombrie 1933 


Mi se pare că ceea ce se întâmplă acum nu este pur şi simplu dis- 
trugerea unei fortărețe şi a ceea ce pentru mulţi este sfânta sfintelor. Ce 
se petrece este purificarea acestor lucruri sfinte, sfinţirea lor prin focul 
groaznicelor necazuri şi încercări, prin distrugerea formelor care, în fru- 
museţea lor unică, dar în multe privinţe lumească, zdrobesc sensul şi 
conţinutul care sunt legate de ele. Sunt făurite noi forme, care sunt mai 
uşor de pătruns şi de umplut exact cu duhul şi cu viaţa, care sunt adesea 
negate de provocatori şi care adesea, în numele unei lupte admise şi pre- 
meditate împotriva Lui, sunt negate în principiu, pentru ca prin Golgota 
anihilării să fie reînviate în forţă. 

Priviţi şi vedeţi cum viaţa de fapt a devenit ascetică, cum renunța- 
rea la sine, o renunțare la sine nemaiauzită, devine nu o excepţie, ci o 
regulă pentru toată lumea, cât de repede tot ceea ce devenise separat în 
sfere de viaţă cât se poate de diferite ajunge la unitate prin colectivizare 
şi aşa mai departe. 

Vei spune că toate acestea nu sunt făcute în Numele Lui, ci împo- 
triva Lui. Da, este adevărat. Acum tot ceea ce are pecetea Lui se află în 
necazuri, în Ghetsimani şi pe Golgota. Este adevărat. Dar este la fel de 
adevărat că toate eforturile şi toată creativitatea sunt îndreptate înspre 
crearea formelor de viaţă care toate, ca idee, au fost prevăzute de El, şi 
nu pot fi realizate fără El, şi care neabătut duc spre El. „Toate sunt prin 
EI, cu El şi spre EI”, şi doar o mâhnire prea mare sau o reflectare superfi- 
cială la aceste cuvinte minunate ale Apostolului ne pot împiedica de la a 
vedea că toate acestea se împlinesc. Involuntar îţi aminteşti de cuvintele 
Sfântului Ioan Hrisostom: „Dumnezeu lucrează chiar prin acei oameni 
care pun piedici şi se împotrivesc; El Îşi foloseşte duşmanii ca instru- 
ment al slavei Sale, ca să ştii că nimeni nu poate să împiedice hotărârile 
lui Dumnezeu sau să abată braţul Său cel înalt”. 

Vechiul Israel a trebuit să treacă peste ruinele minunatului său 
templu, peste ani lungi în care a fost lipsit de slujbele dumnezeieşti care 
fac inima să se căiască şi printr-o întreagă mare de lacrimi, înainte de a 
ajunge la o altă casă a lui Dumnezeu, în care L-au văzut pe Cel despre 
care vorbeau atât jertfele cât şi profeţiile lor. Maria Magdalena a venit la 
El din cauza posedării de diavoli, Maria Egipteanca, din cuptorul imo- 
ralităţii şi din patima desfrânării, tâlharul, prin chinurile crucii. Acestea, 
mi se pare, sunt indicatorii care ar trebui puşi în faţa fiecărei supărări şi 
în special în faţa amintirilor insuportabile. Tu şi poate majoritatea dintre 
noi am fost lângă El când era plin de mireasma bunătăţii şi când era în- 
conjurat de măreţia minunilor, de lumina veneraţiei; acum nu vă fie 
teamă de dezonoarea Lui, de Ghetsimani şi de Golgota, astfel încât, dacă 
nu împrejurul vostru, cel puţin înăuntrul vostru, să puteţi vedea lumina 
de nebiruit a adevărului Său şi a Învierii. 

Fie ca Domnul să vă ajute în iarna ce se apropie cu toate grijile şi 
îngrijorările ei. Viaţa fiecăruia trece acum prin porţile cele strâmte, iar 
cel care acceptă acestea cu supunere, ca pe inevitabila şi singura cale de 
mântuire, este mult mai fericit decât cel care este supărat, care se plânge 
de neplăceri şi care aşteaptă ca cineva să-l împingă şi să-l îmbrâncească 
prin porţi. 


4. Scrisoare din 2/15 decembrie 1936 


Cred că cele prin care treci tu este trăit într-o anumită măsură de 
foarte mulţi, şi doar zgomotul realităţii prezente şi grandioasa recon- 

strucţie, care cere o concentrare extremă a tuturor puterilor sufletului 
omului, determină aceste gemete tăcute ale sufletului şi îl împiedică pe 
om de la înţelegerea sensului lor profetic. Starea ta este o reflectare a 
bolii comune şi în niciun caz nu este ceva lipsit de speranţă, vreun motiv 
pentru care să devină cineva isteric. Nu fără voia lui Dumnezeu am fost 
puşi în acest vârtej al pătimirilor, al războiului şi a tot felul de acţiuni 
neruşinate şi căderi. El nu ispiteşte niciodată prin cele rele şi, dacă ar fi 
să dăm la o parte din realitatea care ne înconjoară duhul de excesivă 
mândrie şi poftă trupească, în toate am vedea reflexii ale Adevărului Său 
şi ale poruncilor Sale. Legile Sale au fost puse în minţile şi în inimile oa- 
menilor. Ele sunt de neşters, ca firea. Şi, cu toate că cei care construiesc 
(adică sovieticii) ÎI ignoră în orice fel şi vor să-L îndepărteze pe El, chiar 
şi amintirea Lui din viaţă, El tot rămâne piatra din capul unghiului şi 
puterea ideilor fundamentale ale noii societăţi. În aceasta este garanţia 
unor zori şi a unei schimbări şi a unei reînnoiri duhovniceşti, în timp ce 
pentru cei care suferă şi sunt îndureraţi din cauza acestei „apostazii” este 
încurajare, pace şi răbdare. 

Să nu fii dezamăgit. Fără El suntem întotdeauna goi şi lipsiţi de 
putere. El este acelaşi ieri, azi şi mâine. Poate El să nu fie cu noi, când în 
jurul nostru şi în noi se dezlănţuie o astfel de furtună? Şi cu El putem 
îndura orice şi putem întâmpina cu vitejie orice ispită. El are puterea de 
a îndepărta într-o clipă toată durerea din inima ta, dar nu face aceasta, 
pentru că este mai bine să lase durerea să-şi urmeze calea, şi, pentru 
aceasta, este nevoie să cerem de la El doar răbdare. 


V. 
MOARTEA CELOR DREPȚI 


Informațiile pe care le avem despre ultimii ani ai arhiepiscopului 
Varlaam provin din puținele mențiuni prezente în scrisorile fratelui său, 
bazate pe ceea ce i-au scris fiicele lui duhovniceşti, după vizitele rare fă- 
cute arhiepiscopului Varlaam. 

În 1931, episcopul Gherman scrie: „Acum sunt în Marele Ustiug. 
Nicolae (adică el însuşi) a trebuit să îndure şi să vadă în aceste părți o 
mulţime de lucruri dureroase, dar acum trăieşte mai mult sau mai puţin 
în pace. Victor (adică arhiepiscopul Varlaam) de curând a plecat să-şi 
ocupe locul la Zosima” (adică în lagărul de concentrare Sfântul Zosima 
de la Solovki). 

În 1932: „Varlaam este acum la Staţiunea Muntele Ursul, lângă Pe- 
trozavodsk” (un lagăr de concentrare groaznic). 

În 1933: „De curând m-am bucurat că adevăratul porumbel al lui 
Dumnezeu, V. (Varlaam), a fost eliberat din captivitate, dar încă nu ştiu 

detalii. Cu atât mai vesel este lucrul acesta, cu cât erau puţine speranţe 
pentru aceasta şi ei chiar spuseseră că a murit. Şi atât de mulţi, prea 
mulţi dintre fraţii şi colegii mei (episcopi şi clerici), în special de acolo de 
unde Dumnezeu m-a eliberat, s-au dus deja la odihna cea veşnică. Abia 
ieri am primit o scrisoare de acolo, şi era groaznic de citit, din punct de 
vedere omenesc, şi, mai mult decât atât, ca să simţi cum moartea stă 
peste toţi cei cu care tu eşti unit nu numai printr-o cale comună (cea 
clericală), ci şi prin unitatea aşteptării (mântuirea). Dar, dintr-un alt 
punct de vedere, în acest proces al morţii eu simt şi izbăvirea şi în- 
vierea... Transmite-i salutările mele lui Victor”. În decembrie, acelaşi an: 
„Victor este bine în Vologda (exil)”. 

În 1935: „Victor trăieşte ca mai înainte în Vologda”. Şi mai târziu: 
„Victor, se pare, a devenit cu totul neputincios; nu poate să meargă mai 
mult de câteva minute, din cauza epuizării excesive a inimii”. 

În mai 1936: „Ele au mers în Vologda pentru a-l vedea pe bolnav. 
Două dintre cele mai apropiate l-au vizitat. O cămăruţă cu tapet murdar, 
abia separată de camerele de locuit ale proprietarului printr-o perdea, 
care ţinea locul unei uşi. Un pat cu aşternut sărăcăcios, lângă el, o mă- 
suţă şi alte două mese lipite de perete. Şi acesta este tot mobilierul. Imi 
scriu că este slab, palid şi complet cărunt. În toate este privaţiune, după 
cum li s-a părut lor, ceea ce este exact, dar această sărăcie îi face plăcere. 
EI le-a primit foarte iubitor, s-a interesat de viaţa fratelui său şi l-a sfă- 
tuit să-şi petreacă mai mult timp ocupându-se cu lumea lăuntrică, mai 
degrabă, decât cu lucrurile exterioare, chiar dacă ar fi bune. Este mult 
adevăr în aceasta. Apoi le-a dat sfaturi duhovniceşti şi le-a mângâiat 
mult. Fie ca H. (Hristos) să îl mântuiască. El se simte bine în boala sa, 
care l-a țintuit la pat şi l-a făcut aproape invalid. Eu însumi cred profund 
în providenţa acestui fapt: îl salvează de la schimbările epuizante de 
locuri (închisori) şi, fără îndoială, îl ajută să adune mai multă căldură 
duhovnicească, care este atât de indispensabilă în vremurile noastre atât 
de reci. Fratele său (episcopul Gherman) a trăit până acum în aceeaşi 
situaţie. Probabil că ai auzit despre boala (adică arestul — n.ed.) care a 
venit peste rudele lui. Pentru el este o mare mâhnire, deşi s-a petrecut 
nu fără voia lui Dumnezeu, Care ştie mai bine decât noi care este cea mai 
bună cale spre ţinta noastră veşnică”. Iar în decembrie scrie cu regret: 
„Poate este mai bine pentru mine să îl imit pe Victor, care locuieşte ca 
un zăvorât”. Acestea au fost ultimele cuvinte cunoscute ale episcopului 
Gherman. 

Se găsesc chiar şi mai puţine menţiuni despre el în scrisorile arhie- 
piscopului Varlaam; putem doar ghici ceea ce este în inima lui: „Este 
foarte bine pentru mântuirea sufletului să fii ucenic de chilie. Cât despre 
mine, m-aş fi dus la cineva ca ucenic de chilie, dar, vai, nu am tăria şi 
nici posibilitatea. Cu toate acestea, picioarele mele sunt mai bine... Dar 

starea mea generală este mai proastă. Înainte de Săptămâna Brânzei am 
avut un atac. Doctorul m-a văzut de două ori. Acum, slavă lui Dumne- 
zeu, este mai bine. Tot ceea ce este obositor îmi este vătămător, deci a 
trebuit să-mi scurtez canonul de rugăciune. Am nevoie de aer curat, dar 
nu pot ieşi afară decât pentru zece minute... Am citit toată Psaltirea în 
timpul Postului Mare şi scurtez Ceasurile. Psalmistul spune: Adu- 
su-mi-am aminte de zilele cele de demult; cugetat-am la toate lucrurile 
Tale (Psalm 142: 5). Şi pentru tine este de mare folos să îţi aminteşti de 
lucrurile sfinte din viaţa ta. Nu este deşertăciune, ci o uşurare mângâie- 
toare pentru suflet; este un înlocuitor pentru lecturile duhovniceşti”. 

După aceste puţine cuvinte, probabil din 1936, arhiepiscopul Var- 
laam a fost ca şi abandonat. Scrisorile de la fratele său au venit din ce în 
ce mai rar, până când nu au mai fost deloc, indicând fie faptul că fusese 
omorât prin împuşcare, fie că pierise în sistemul de coşmar al lagărului 
de muncă, pe atunci condus de maniacul Ejov. Vizitatorii arhiepiscopu- 
lui Varlaam s-au împuţinat şi ei considerabil, pentru că şi ei au fost pre- 
daţi aceleiaşi sorţi. Durerile de la picioare şi din tot corpul, de altfel, au 
crescut şi avea o răceală permanentă şi pătrunzătoare, care se instala în 
adâncul trupului său imobilizat. Anii agoniei se prelungeau. Inima sa 
bolnavă continua să bată. 

Afară, lumea era acum în război. Speranţa poporului rus de a fi eli- 
berat de jugul ateist devenea mai intensă cu fiecare zi de război şi de pri- 
vaţiune. Suferințele poporului creşteau pe măsură ce autorităţile, din 
teamă, făceau mai multă presiune. Nimeni nu avea timp de arhiepisco- 
pul Varlaam. Şi, în starea sa deznădăjduită, el a înţeles totul şi se ruga 
neîncetat pentru lume, el ştia de cununile slăvite pe care Dumnezeu avea 
să le dea celor care au suferit, celor care au cultivat blândeţea inimii, 
dragostea iertătoare şi o înţelegere profundă a slăbiciunii omeneşti... Şi 
se ruga pentru toţi. 


Încă nu murise în groaznica închisoare Vologda... Ascultând cânta- 
rea măreaţă a viscolului care urla, un sobor pe multe voci care se rotea 
ca norii pe marea schimbătoare a vieţii, nu putea decât să se roage la 
sfântul său, călugărul Varlaam, acel ascet minunat din vechime. Înainte 
ca un om să moară, se spune, sfântul său împreună cu îngerul păzitor 
vin ca să însoţească sufletul în lumea cealaltă. Acest sfânt fusese în India 
şi se întâlnise cu dreptul prinţ Ioasaf, care avea să moştenească toate bo- 
găţiile pământeşti ale unei mari împărăţii. Dar Varlaam, plin de zel 
dumnezeiesc ca să-l facă moştenitor al Împărăției cereşti, l-a convertit la 
Hristos. Şi cerurile i s-au deschis şi a văzut sensul existenţei umane şi ce 
este pregătit pentru cei care Îl iubesc pe Dumnezeu, Dătătorul vieţii. O, 
ce stare plăcută a avut când a ieşit din trupul său şi dus în Împărăţia ce- 
rească a lui Hristos! A văzut ce bucurie de nespus îi aşteaptă pe oamenii 

muritori pentru toate suferinţele îndurate în această vale a plângerii, 
tărâmul nostru pământesc! Viaţa autentică a acestor sfinţi este o adevă- 
rată descoperire a raiului, pe care pătimitorul ierarh Varlaam, acum pe 
jumătate îngheţat de moarte şi acoperit cu zăpadă în adăpostul său jal- 
nic, o citise de atâtea ori în zilele tinereţii sale şi acum nu putea să nu 
şi-o amintească: 


Acum, când se rugase cu lacrimi vreme îndelungată, şi adesea îşi 
plecase genunchii, s-a aruncat la pământ. Apoi, adormind puţin, s-a 
văzut pe sine răpit de nişte bărbați străini, şi trecând prin locuri pe ca- 
re nu le mai văzuse până atunci. Stătea într-o câmpie mare, toată în 
floare, cu flori înmiresmate şi proaspete, unde a văzut tot felul de pomi 
frumoşi, încărcați cu fructe necunoscute şi minunate, plăcute ochiului 
şi chemând să fie atinse. Frunzele copacilor foşneau limpede, din cauza 
unei brize uşoare, şi, cum tremurau, slobozeau un parfum plăcut care 
nu înceta să bucure simţurile. Erau acolo tronuri făcute din cel mai 
curat aur şi din pietre preţioase, răspândind o strălucire nemaipome- 
nit de luminoasă, şi locuitori strălucitori printre paturi minunate, prea 
frumoase pentru a fi descrise. Şi, lângă acestea, erau ape curgătoare 
extraordinar de limpezi şi minunate la vedere. După ce aceşti bărbaţi 
înfricoşați l-au condus prin această câmpie mare şi minunată, l-au 
adus într-o cetate care strălucea cu o lumină de nedescris, ale cărei 
ziduri erau din aur orbitor, cu parapete ridicate la înălţime, făcute din 
nestemate, cum omul nu a mai văzut. Ah, cine ar putea descrie frumu- 
setea şi strălucirea acelei cetăţi? Lumină, țâşnind mereu de sus, umplea 
toate drumurile ei cu raze luminoase; şi cete îngereşti înaripate, fiecare 
din ele fiind ea însăşi o lumină, locuiau în această cetate, alcătuind 
cântari de care urechea muritoare nu a auzit niciodată. Şi a auzit o 
voce strigând: „Aceasta este odihna celor drepți; aceasta este bucuria 
lor, a celor care au plăcut Domnului în viaţa lor...” 

(Sfântul loan Damaschin) 


În cele din urmă, gerul a încetat să mai muşte, şi zăpada albă, or- 
bitoare, ca fulgerul, cu lucire caldă pava calea pe care să se ridice sufletul 
dreptului ierarh Varlaam, acolo unde drepţii se odihnesc. Şi el a plecat 
acolo, sus, să se alăture sfinţilor, în locul pregătit celor drepţi, ca să Il 
slăvească pentru totdeauna pe Dumnezeu. Amin! 

Sfinţilor noi mucenici Varlaam şi Gherman, rugaţi-vă lui Dumne- 
zeu pentru noi! 

F.H. 

III. 


Sfinţii Rusiei din catacombe 


Ce minunată şi glorioasă oştire de noi pătimitori! 
Cine poate să vă slăvească după cuviinţă? 

Cu adevărat, binecuvântat 

este pământul înmuiat de sângele vostru 

şi sfinte sunt locurile care au primit 

trupurile voastre. 


Arhiepiscopul Ioan Maximovici 


Notă introductivă 


Persecutarea sovietică a religiei, care a dat noii mucenici, nu a fost 
nici întâmplare, nici fenomen accidental. În vremurile de demult, perse- 
cuţiile creştinilor erau rezultatul unui plan deliberat din partea împărați- 
lor păgâni, precum Dioclețian şi Iulian Apostatul — un plan de extermi- 
nare a credinţei creştine. In acelaşi fel, planul de a extermina religia, şi 
în special creştinismul ortodox, a fost o parte centrală din politica sovie- 
tică încă de la început, şi măsurile barbare necesare pentru implementa- 
rea acestui plan au fost clar prevăzute şi comandate de guvernul comu- 
nist la cel mai înalt nivel. Următorul fragment dintr-o scrisoare a fonda- 
torului regimului comunist în Rusia poate fi considerat un document 
principal în demonstrarea acestui punct. 


DIRECTIVELE LUI LENIN 


DIN SCRISOAREA LUI V. LENIN CĂTRE MOLOTOV 
10 februarie 1922 


Dacă este necesar ca, pentru împlinirea anumitor scopuri politice, 
să se recurgă la o serie de cruzimi, atunci este imperativ să fie îndeplini- 
te acestea în modul cel mai energic şi în cel mai scurt timp cu putinţă, 
altfel, masele de oameni nu vor îndura o folosire prelungită a cruzimi- 
lor... În această privinţă, cu cât vom reuşi să executăm prin împuşcare 
un număr mai mare de reprezentanţi ai burgheziei şi ai clericilor reac- 
ţionari, cu atât mai bine. 

LENIN 
(Le Messager al Mişcării Studenţilor Rugi Creştini, 
nr. 98; Paris, 1970) 

17. Starețul Anatolie cel Tânăr 


ŞI ULTIMUL CĂLUGĂR MĂRTURISITOR AL MĂNĂSTIRII OPTINA 
Pomeniţi la 30 iulie (11922) 


Cercetaţi-vă pe voi înşivă dacă sunteţi în credinţă 
(II Cor. 13: 5) 


„Cândva, o mândrie a Sfintei Rusii, nu este de mirare că mănăstiri- 
le ei au fost ţintele principale ale distrugerii în campania revoluţionarilor 
atei de eradicare a religiei. Printre cele mai mari tragedii a fost distruge- 
rea faimoasei Mănăstiri Optina, cunoscute pentru stareţii ei purtători de 
Dumnezeu, ucenici direcţi ai marelui Sfânt Părinte, fericitul Paisie Veli- 
cikovski. În secolul al XIX-lea, Optina a ajuns la un nivel înalt de dezvol- 
tare duhovnicească, atrăgând literalmente mii de pelerini, printre care 
erau faimoşii scriitori ruşi şi filosofi: Gogol, Turgheniev, Dostoievski, Ki- 
reievski, Leontiev, Tolstoi, V. Soloviov şi alţii. 

Aceşti stareţi, care erau apropiaţi de oameni, au hrănit în omul rus 
obişnuit un simţământ de devoțiune profundă față de Domnul nostru 
Iisus Hristos. Şi, când a venit încercarea Revoluţiei, mulţi L-au mărturi- 
sit pe Hristos cu vieţile lor. Astfel au fost şi părinţii de la Mănăstirea Op- 
tina. Multe cărţi au fost scrise despre ultimul mare stareţ al Optinei, 
Nectarie, care şi-a sfârşit viaţa ca mucenic mărturisitor. Aici, totuşi, să 
arătăm posterităţii şi puţinele rânduri cu privire la alţi călugări muce- 
nici, mai puţin cunoscuţi sau chiar necunoscuţi. 

Când, în cele din urmă, sovieticii au închis şi au distrus mănăsti- 
rea, în 1925-1927, ei au încercat, de asemenea, să-şi ascundă faptele sân- 
geroase. Astfel, de exemplu, unui călugăr, părintele Pantelimon, i s-a re- 
tezat capul; multe dintre clădiri au fost distruse; faimoasa bibliotecă de 
manuscrise a fost luată şi a fost vândută la licitaţie, în Paris, în anii '30. 
Unele dintre aceste cărţi au fost salvate de călugării îndureraţi de la Op- 
tina şi de către alţii, care le-au păstrat şi sperau să vadă în ele semne 
pentru viitoarea ei restaurare. 

Ajungând la Kozelsk, care se afla nu departe de Mănăstirea Optina, 
am traversat o pajişte frumoasă, acoperită cu o vegetaţie verde luxurian- 
tă. Se întindea înaintea noastră ca un covor minunat, împodobit cu flori 
multicolore. Şi apoi, pe povârnişul unui deal care se ridica deasupra râu- 
lui Jizdra, iată: Mănăstirea Optina, acel minunat pustiu monahicesc, Te- 
baida sau Trans-lordania noastră... Am ajuns la Jizdra. Acolo se găsea 
un feribot gata să ne ducă peste râu. Şi apoi am păşit cu venerație pe pă- 
mântul sfintei mănăstiri, unde totul fusese sfinţit prin nevoinţele asceti- 

ce ale călugărilor, cu lacrimile şi rugăciunile lor neîncetate. Când am in- 
trat în mănăstire, ni s-a spus că, pentru a-l vedea pe stareţul Anatolie, 
trebuie să trecem dincolo de livadă şi apoi să ieşim pe poarta mănăstirii, 
urmând o cărăruie prin pădurea deasă de pin, care duce direct la schit. 
În cele din urmă, am ajuns şi am văzut clopotniţa schitului şi, la dreapta 
ei, o colibă mică în care locuise marele stareţ. Până la urmă, în adâncul 
schitului, într-o mică chilie, l-am văzut pe părintele Anatolie, care ne-a 
primit cu dragoste. Pe măsură ce vorbeam cu el, ni se dezvăluia darul 
înainte-vederii sale. Această primă întâlnire cu el ne-a rămas în amintire 
pentru întreaga viaţă...” (Memoriile misionarului canadian, arhimandri- 
tul Ambrozie Kanavalov). Şi, într-adevăr, era în întreaga personalitate a 
părintelui Anatolie ceva asemănător cu prospeţimea florilor de câmp lu- 
minate de soare, o tinereţe şi o bucurie liniştite. 

Din copilărie, Alexandru Potapov şi-a dorit cu înfocare să devină 
călugăr, dar mama lui nu voia aceasta, chiar dacă el nu era singurul fiu 
în familie. Asemenea Sfântului Serghie de Radonej, el a mers la mănăs- 
tire numai după moartea ei, alăturându-se obştii de la Optina, şi pentru 
mulţi ani a fost ucenicul de chilie al marelui stareţ Ambrozie, absorbind 
într-atât duhul acestui mare dascăl, încât, pe când era încă doar iero- 
diacon, el era recunoscut deja ca stareţ, mai întâi la schit şi apoi ca stareţ 
principal al mănăstirii înseşi, fiind cinstit şi iubit în special de către vizi- 
tatorii şi pelerinii străini. 

Chiar din primele sale zile la Optina, el a absorbit deplin duhul as- 
cezei sale aspre: trezvia încordată a duhului, liniştirea în chilie, care este 
acea „crăpătură în stâncă prin care Domnul i-a vorbit lui Moise” (Sfântul 
Isaac Sirul); şi, pe de altă parte, el a avut atitudinea simplă şi sinceră față 
de toate cele exterioare, față de fraţi, faţă de vizitatori, faţă de natură şi 
faţă de lumea lui Dumnezeu care îl înconjura. Felul de viaţă din mănăs- 
tire, după tipic, cu slujbele bisericeşti, cu bătrânii ei, cu lucrarea ei de lu- 
minare plină de bogăţie duhovnicească, a născut în el un mare ascet. 
Noaptea el nu dormea deloc, dându-se pe sine deplin rugăciunii lui 
lisus. Adesea, din cauza oboselii, aţipea în biserică în timpul citirii Psal- 
tirii, doar pentru a întâlni ochiul critic al vreunuia care nu cunoştea 
nevoinţele lui din timpul nopţii. Această lucrare lăuntrică, cu toate aces- 
tea, genera în el acea pace de nezdruncinat care, în deplină armonie cu 
toţi stareţii care l-au precedat, l-a ajutat să devină un mare binefăcător şi 
al întregii societăţi, educând sufletele a mii de ruşi în adevărata evlavie 
creştină. Este întru totul semnificativ că îl preţuia mult pe Sfântul Tihon 
de Zadonsk, adesea prezentând ca pe un dar preţios cartea sfântului 
Despre adevăratul creştinism. O jumătate de secol mai târziu, unul din 
fiii săi duhovniceşti îşi amintea cu respect: „În 1921, binecuvântându-mă 
pentru lucrarea pastorală de preot, stareţul Anatolie mi-a spus: «Ia car- 

tea Despre adevăratul creştinism şi trăieşte în conformitate cu indica- 
tiile de acolo»”. 

Însuşindu-şi esenţa cârmuirii monahale, stareţul Anatolie condu- 
cea viaţa lăuntrică a monahilor cu deplină putere duhovnicească. De 
exemplu, în timpul mărturisirii monahilor de două ori pe zi, când îi dez- 
văluiau gândurile lor şi cu mult respect şi concentrare veneau la stareţ 
unul câte unul, îngenuncheau în faţa lui, luau binecuvântarea lui şi 
schimbau câteva cuvinte cu el. În acele momente adeseori devenea evi- 
dentă înainte-vederea lui. Asemenea momente erau uneori scurte, alte- 
ori, ceva mai lungi. Era evident că stareţul lucra cu iubire şi putere pă- 
rintească. În blândă pace şi cu un sentiment de mângâiere, ei se retră- 
geau, sufletul lor fiind curăţit din nou. Şi, cu adevărat, viaţa unui călugăr 
la Optina era fără umbră de tulburare sau mâhnire; toţi cei de acolo erau 
profund bucuroşi, într-o concentrare din toată inima. 

Părintele Anatolie avea darul uimitor de a vedea mişcările sufletu- 
lui omului, gândurile şi simţămintele lui: „În 1916 am fost informată că 
stareţul Anatolie era aşteptat în Petersburg şi avea să stea la domnul 
Usov; şi, astfel, trei dintre noi — fratele meu, sora mea şi cu mine — am 
mers acolo. Pe drum, fratele şi sora mea au declarat că tot ceea ce voiau 
de la stareţ era binecuvântarea lui, dar eu am spus că aş vrea foarte mult 
să vorbesc cu dânsul. După câtva timp, el a ieşit afară, în sală, la toţi oa- 
menii care îl aşteptau şi a început să binecuvânteze, spunând câteva cu- 
vinte fiecăruia în parte. La înfăţişare, părintele Anatolie semăna foarte 
mult cu Sfântul Serafim, aşa cum este pictat în icoanele sale: aplecat îna- 
inte, cu un chip iubitor şi smerit. E ceva ce trebuie văzut de fiecare, pen- 
tru că este imposibil de descris. Când a venit rândul nostru, stareţul i-a 
binecuvântat pe fratele şi pe sora mea, dar mie mi-a spus: «Dar tu voiai 
să vorbeşti cu mine, nu-i aşa? Nu pot chiar acum; vino la mine diseară». 
Starețul mi-a citit dorinţa aprinsă, deşi nu o exprimasem în cuvinte” 
(Memoriile Elenei Karţev — acum, doamna Elena Konţevici). 

În ultimii săi ani, părintele Anatolie a trăit nu departe de biserică, 
ci chiar vizavi de ea, între zidurile mănăstirii. Neliniştea oamenilor trezi- 
tă de ateismul revoluţionar i-a condus pe credincioşi la stareţi — Anatolie 
şi Nectarie — pentru sprijin duhovnicesc. Părintele Anatolie, deşi cel mai 
tânăr dintre cei doi şi neavând încă păr alb, era centrul atenţiei, părin- 
tele Nectarie preferând să rămână în umbră. În smerenia lui, stareţul 
Nectarie, când vedea vizitatori care se apropiau de chilia lui, mergea la ei 
şi le spunea: „La cine mergeţi?”, şi îi conducea la părintele Anatolie, fără 
ca ei să bănuiască cine era el. 

Autorităţile sovietice au început persecutarea monahilor în întrea- 
ga Rusie. Optina a devenit proprietate de stat, şi statul necredincios bi- 
neînțeles că nu avea nevoie de mănăstire. Mulțumită eforturilor credin- 
cioşilor laici locali, mănăstirea a obţinut statutul de muzeu de stat, per- 

Starețul Anatolie al Optinei 
în faţa binecunoscutei chilii a Stareţului Ambrozie 


miţându-se funcţionarea unei biserici. Monahii erau teribil de hărţuiţi; 
unii au fost arestaţi, iar unii au plecat pur şi simplu pe unde au putut. 
Dar încă mai mult veneau credincioşii ortodocşi, umplând locul sfânt în 
căutare de mângâiere. A venit în cele din urmă şi rândul stareţului 
Anatolie. Soldaţii Armatei Roşii l-au arestat de mai multe ori, l-au 
bărbierit, l-au torturat şi l-au batjocorit. A suferit mult, dar tot îşi primea 
fiii duhovniceşti oricând putea. Spre seara zilei de 29 iulie 1922, a venit o 
comisie sovietică, l-a interogat mult timp şi trebuia să îl aresteze. Dar 
stareţul, fără a protesta, a cerut cu smerenie alte 24 de ore pentru a se 
pregăti. Ucenicului său de chilie, părintelui Varnava cocoşatul, i s-a spus 
într-un mod ameninţător să-l pregătească pe stareţ pentru plecare, în- 
trucât avea să fie luat în ziua următoare, şi apoi au plecat. 

A venit noaptea şi stareţul a început să se pregătească pentru călă- 
toria sa. În dimineaţa următoare, comisia s-a întors. Lăsându-şi maşini- 
le, l-au întrebat pe ucenicul de chilie: „Este gata?”. „Da”, a răspuns pă- 
rintele Varnava, „stareţul este gata”. Şi, deschizând uşa, i-a condus la ca- 
mera stareţului. Aici li s-a prezentat o imagine tulburătoare privirii lor 
uimite: stareţul, „fiind pregătit” într-adevăr, stătea întins în sicriul său, 
în mijlocul camerei! Domnul nu a îngăduit ca slujitorul Său credincios să 
mai fie batjocorit, ci îl luase la Sine în chiar acea noapte. 

Câteva zile înainte de adormirea stareţului, una dintre fiicele sale 
duhovniceşti (E.G.R.) a primit o scrisoare de la dânsul în care o invita să 
vină şi să stea la mănăstire pentru o vreme. Ea a amânat să meargă şi a 
ajuns abia a noua zi după adormirea sa. Acolo, ea a întâlnit alţi oameni 
care fuseseră, de asemenea, chemaţi de stareţ, fie prin scrisoare, fie în 
vis. Unul dintre ei primise cuvânt de la stareţ despre adormirea sa câteva 
ore înainte ca ea să se petreacă. Trupul său a fost înmormântat lângă 
stareţul Macarie, ale cărui moaşte au fost găsite atunci nestricate. 

Anul următor, chiar înainte de Paşti, mănăstirea a fost definitiv li- 
chidată. Toţi călugării rămaşi au fost arestaţi şi exilați, bisericile au fost 
închise, mormintele stareţilor au fost profanate şi schitul a fost trans- 
format în adăpost pentru „clasa superioară” sovietică. Egumenul Isaac şi 
stareţul Nectarie au fost închişi la Kozelsk; dar cel din urmă a fost cu- 
rând eliberat şi exilat la aproximativ 80 de kilometri de mănăstire, unde, 
în casa unui credincios devotat, a trăit până la sfârşitul vieţii sale, în 
1928, astfel sfârşindu-se epoca glorioasă a stareţilor de la Optina. 

Într-una din multele cărţi populare despre Mănăstirea Optina, care 
a apărut chiar imediat înainte de Revoluţie, Pe malurile râului lui Dum- 
nezeu, este descrierea înduioşătoare a unui copil, fiul de cinci ani al unei 
fiice duhovniceşti a părintelui Anatolie. Când era însărcinată cu el, ea s-a 
rugat fierbinte sfântului ei iubit, Serghie de Radonej, promițând să-i în- 
chine lui copilul. Cu toate acestea, în timp ce asista la canonizarea Sfân- 
tului Serafim la Sarov (1903), a simţit cum a săltat copilul în pântecele ei 

Schiţă făcută în 1925, în timpul unei vizite la Starețul Nectarie al Optinei 
(jos în partea stângă), de către părintele Adrian Rymarenko, mai târziu 
arhiepiscopul Andrei de NovoDiveevo (sus în stânga), a cărui soţie şi fiu, 
Serafim, finul stareţului, primesc binecuvântarea acestuia, în timp ce, lângă 
ei (în dreapta), stă ieromonahul Nicon, care mai târziu, în timpul închiderii 
forţate şi lichidării marii Mănăstiri Optina, a primit cununa muceniciei. 


şi a început să se întrebe dacă nu cumva ar trebui să-l numească pe 
copil Serafim; dar, din cauza unui vis, l-a numit pe copil Serghie 
(Serioja) până la urmă. Cinci ani mai târziu, „când Vera şi Serioja plecau 
din mănăstirea noastră, m-am dus să îi petrec. In acel moment l-am 
văzut pe unul din călugării noştri cei mai respectaţi, părintele A., că 
venea la noi. Ne-am apropiat de el şi ne-am plecat să luăm 
binecuvântare.  Serioja, punându-şi mânuţele înainte, a spus: 
«Binecuvântează-mă, batiuşka». În schimb, bătrânul călugăr s-a plecat 
el însuşi adânc în faţa lui Serioja, atingând pământul cu mâna şi 
spunând: «Nu, tu binecuvântează-mă mai întâi». Şi, spre uimirea 
noastră, copilul şi-a pus degetele în poziţia potrivită şi l-a binecuvântat 
pe bătrânul călugăr cu o binecuvântare de preot. Ce-i rezervă viitorul 
acestui băiat?”, a concluzionat autorul. Şi răspunsul la această întrebare, 
aşa cum a fost cunoscut în calitate de martor de N.V. Urusova, o treime 
de secol mai târziu, vine din Sfânta Rusie din catacombe: 

„Când fiii mei au fost arestaţi în 1937 şi exilați de GPU pentru zece 
ani fără drept de corespondenţă, este de imaginat mâhnirea mea. Am 
vărsat multe, multe lacrimi, dar nici măcar într-un gând trecător nu 
m-am plâns, ci doar am căutat mângâiere la biserică; şi aceasta se putea 
doar în Biserica din catacombe, pe care am căutat-o pretutindeni şi, prin 
mila lui Dumnezeu, am găsit-o întotdeauna foarte repede; şi mi-am văr- 
sat amarul în faţa preoţilor cu adevărat plăcuţi lui Dumnezeu, care să- 
vârşeau slujbe în catacombe. Şi la fel a fost şi atunci când, după arestul 
fiilor mei, am plecat din Siberia în Moscova. Sora mea — care, spre groa- 
za mea, recunoscuse autoritatea Bisericii sovietice — nu fusese arestată, 
în ciuda faptului că făcuse parte din suita împărătesei. Ea m-a îndreptat 
spre o prietenă a noastră din copilărie cu care se contrazicea pe proble- 
me bisericeşti, de vreme ce această prietenă era o participantă înflăcăra- 
tă la slujbele din catacombe. Această femeie şi alţi membri ai acestei 
sfinte biserici din catacombe m-au întâmpinat cu braţele deschise... 
Locuiam la sora mea periodic şi mergeam la toate slujbele, care aveau 
loc în case particulare în diferite părți ale Moscovei. Acolo era un anumit 
părinte Antonie, un bătrân ieromonah, care era preotul şi părintele nos- 
tru duhovnicesc. Îl auzeam mereu spunând: «Aşa cum porunceşte sta- 
rețul», «Orice spune stareţul» şi altele asemenea. L-am întrebat pe pă- 
rintele Antonie unde aş putea să-l văd pe acest stareţ, ca să-mi vărs ama- 
rul înaintea lui şi să primesc mângâiere. Oricând era menţionat, aceasta 
se făcea cu mult respect, şi era numit un om extraordinar şi sfânt. «Nu», 
mi-a spus părintele Antonie, «nici nu se discută; eu îi voi spune tot ce 
vrei de la dânsul». În 1941, am făcut cunoştinţă cu o doamnă în Mojaisk, 
care fusese exilată din Moscova din cauza arestului soţului ei şi unicei 
fiice. Şi ea era membră a Bisericii din catacombe şi fusese fiica duhovni- 
cească a acestui stareţ chiar din primii ani ai preoţiei lui. Ea mi-a spus că 

stareţul (nu i-a dat numele) stătea acum într-un sat, la aproximativ trei 
kilometri depărtare de Mojaisk, şi că ea mergea la slujbele lui în secret. 
La întrebarea mea dacă nu ar putea să-i ceară să mă primească, ea a 
răspuns: «Nu, acest lucru nu este posibil; niciunui credincios nu i s-a 
permis aceasta, de vreme ce GPU-ul îl caută de 25 de ani, şi el călăto- 
reşte prin toată Rusia dintr-un loc într-altul, fiind în mod clar anunţat 
de Duhul Sfânt oricând este necesar să plece». Desigur, m-am întristat la 
auzul acestor cuvinte, dar nu puteam face nimic. Praznicul Sfintei Tre- 
imi era în acel an pe 7 iunie. Aşa cum nimic în viaţă nu este întâmplător, 
tot aşa şi acum: nu puteam merge la Moscova şi cu tristeţe stăteam sin- 
gură în camera mea, în ajunul sărbătorii. Şi apoi am auzit o bătaie uşoa- 
ră în fereastra mea; m-am uitat şi am rămas uimită. O călugăriţă bătrână 
bătea în geam şi era îmbrăcată în maică, deşi era strict interzisă purtarea 
unor astfel de veşminte. Era spre seară. Am deschis uşa şi a intrat la mi- 
ne cu aceste cuvinte: «Starețul, părintele Serafim, vă invită să veniţi la 
dânsul mâine dis-de-dimineaţă şi, dacă vreţi, vă puteţi mărturisi şi să 
primiţi Sfintele Taine». Mi-a arătat pe ce stradă să merg şi mi-a spus să 
am grijă. Înainte de sat era un lan de secară deja în spic şi m-a sfătuit să 
merg aplecată. Drumul prin acest lan ducea direct la bordeiul unde stă- 
tea stareţul, şi vizavi, peste stradă, era postul GPU. Sunt uşor de imagi- 
nat sentimentele mele după ce călugăriţa, atât de afabilă, cu chipul ei 
radios, a plecat. I se spunea maica N. Erau două maici cu stareţul; celei- 
lalte i se spunea maica V. Ele erau întotdeauna cu dânsul. Starețul stătea 
liniştit într-un loc timp de cel mult două luni şi, apoi, cu totul pe neaş- 
teptate, la orice oră din zi sau din noapte, spunea dintr-odată: «Ei bine, 
este timpul să mergem!» Şi el şi maicile îşi puneau rucsacii, care conți- 
neau toate obiectele pentru slujbele bisericeşti, şi imediat plecau în orice 
direcţie, până când stareţul se oprea şi intra într-un bordei sau altul, 
evident prin inspiraţie de Sus. 

Dimineaţa devreme am ieşit, mergând nu pe stradă, ci, aşa cum 
îmi fusese indicat, pe drumul de ţară care ducea la uşa din spate. Inain- 
tea mea era un călugăr minunat, deloc bătrân. Nu am cuvinte să descriu 
înfăţişarea lui sfântă; sentimentul de respect în faţa lui nu poate fi des- 
cris. M-am mărturisit şi a fost minunat. După sfânta slujbă şi după pri- 
mirea de către mine a Sfintelor Taine, m-a invitat să mănânc cu dânsul. 
Pe lângă mine, mai erau doamna pe care o menţionasem mai sus, cele 
două călugăriţe şi o alta dintre fiicele sale duhovniceşti care venise din 
Moscova. O, mila lui Dumnezeu! Nu voi uita niciodată cuvântul de care 
m-a învrednicit şi care a durat mai multe ore. Două zile după această 
bucurie duhovnicească pe care am trăit-o în vizită la părintele Serafim, 
am aflat de la doamna aceea că, în ziua următoare, când stăteau la masă, 
părintele Serafim s-a ridicat în picioare şi le-a spus maicilor: «Ei bine, 
este timpul să mergem!» Ele s-au adunat imediat şi au plecat şi, în ju- 

mătate de oră, nu mai mult, GPU a venit să-l caute; dar Domnul îl as- 
cunsese. Au trecut trei luni; nemţii erau deja în Mojaisk când, dintr-oda- 
tă, am auzit din nou o lovitură uşoară în fereastră, şi aceeaşi maică N. a 
intrat la mine cu următoarele cuvinte: «Părintele Serafim este în oraşul 
Borovsk (la aproximativ 65 km de Moscova) şi m-a trimis să vă dau 
această binecuvântare; şi mi-a poruncit să vă descopăr că el este acel 
Serioja înaintea căruia a făcut închinăciune părintele A.»”. 

Epoca Optinei a trecut, mănăstirea este distrusă. Dar, după o astfel 
de descoperire din catacombele Rusiei înrobite, putem spune că tradiţia 
Optinei este moartă? Cine poate măcar ghici ce taine viitoare ale vieţii 
Sfintei Rusii aşteaptă timpul lui Dumnezeu pentru a fi descoperite unei 
lumi nevrednice? 


UCENICUL DE CHILIE VARNAVA 


După închiderea Mănăstirii Optina, soarta părintelui Varnava, 
menţionat anterior, ucenicul de chilie al stareţului Anatolie, a fost la fel 
ca a tuturor celorlalţi credincioşi din acea vreme. El a fost arestat, umilit, 
chinuit şi trimis în exil. Prin 1932, el a fost hirotonit ieromonah şi a slujit 
într-un paraclis mic din lemn pe teritoriul Sihăstriei Sfântul Serghie, în 
Golful Finlandez, lângă capitală. Mănăstirea fusese până atunci închisă 
mult timp şi fusese vandalizată de prigonitori. Aproape nimic n-a rămas 
astăzi din mănăstirea cândva faimoasă, construită de Sfântul Ignatie 
Briancianinov în tinereţea sa; aici, Sfântul Gherman de Alaska şi-a pe- 
trecut primii ani de monahism înainte de a se muta la Valaam. Părintele 
Varnava s-a întors din închisoare, fără casă şi infirm, la Sihăstria Sfântul 
Serghie, unde a fost primit cu iubire de nişte oameni binevoitori. Rana 
de la piciorul lui amputat nu se vindeca, cauzându-i suferinţă continuă şi 
intensă. El nu avea proteză şi trebuia să folosească un simplu băț de 
lemn, care împiedica rana să se vindece; cu toate acestea, el nu folosea 
nici cârje şi nici măcar un baston. Acolo l-am cunoscut personal şi a de- 
venit părintele meu duhovnic. 

El era cunoscut de credincioşii persecutați ca ultimul purtător al 
duhului de la Optina — un duh de absolută smerenie şi supunere. Când 
slujea, era transpus într-o altă lume. Era, fără îndoială, văzător cu duhul 
şi ştia cum să vindece sufletele bolnave şi chinuite. 

Părintele Varnava provenea din familie de ţărani, dar era bine edu- 
cat. În tinereţe lucrase în mine, unde suferise un accident şi şi-a pierdut 
piciorul. Când stătea în spital, s-a hotărât să devină monah. Dumnezeu 
l-a vindecat şi s-a dus la Optina unde, în cele din urmă, a devenit uce- 
nicul de chilie al stareţului Anatolie şi i s-a oferit şansa să vadă fericita 
adormire a marelui stareţ. Dacă bolşevicii nu ar fi închis Optina cu renu- 

mita ei autoritate stăreţească, părintele Varnava ar fi devenit stareţul 
succesor de drept, având toate însuşirile necesare. El era cu adevărat un 
om cu pătrundere duhovnicească şi cuvintele lui aveau putere. 

Era înalt, avea o barbă mare şi neagră, iar părul negru şi lung ca- 
re-i cădea pe umeri încărunţea. Avea o privire deosebită, pătrunzătoare; 
ochii săi erau negri, blânzi şi străluceau ca şi când ar emana o lumină 
interioară, îndeosebi în timpul slujbelor bisericeşti. Nu zâmbea nicioda- 
tă, dar întreaga lui înfăţişare era veselă. Simţul umorului pe care îl avea 
accentua simplitatea şi supunerea faţă de voia lui Dumnezeu. El învăţa 
renunţarea monahală deplină la voia proprie. 

Îmi amintesc cum m-am simţit în timpul primei mărturisiri la el. Cu 
nelinişte am îngenunchiat în faţa analogului. Pentru prima dată în viaţă, 
sufletul mi s-a deschis automat şi deplin. Am simţit clar apropierea Dom- 
nului. Pe măsură ce stareţul experimentat îmi punea întrebări, în memo- 
ria mea apăreau păcate uitate de mult. Am admis că mai înainte, când 
eram copil în credinţă, nici nu le consideram păcate. Dar aici, dintr-odată, 
au apărut ca păcate grave. Şi sufletul meu, eliberat de povara lor grea, a 
devenit înaripat cu mare veselie şi devoțiune nemărginită faţă de stareţul 
purtător de har. Simţeai că poţi să-i spui orice, pentru că el înţelegea totul 
în lumina înţelepciunii şi iubirii lui Hristos. El nu era doar un martor al 
mărturisirii, ci şi un transmiţător de lumină şi har. Aceasta a fost prima 
mea mărturisire adevărată. Abia atunci am înţeles ce este mărturisirea. 
Întunericul care îmi înfăşura simţurile a început să se risipească şi legile 
vieţii duhovniceşti au început să se descopere de la sine în faţa mea. Pen- 
tru prima dată în viață am început să mă lupt conştient spre lumină. Şi nu 
eram singur. Cât de mulţi alţi oameni a condus spre lumină! 

La sfârşitul anului 1932, părintele Varnava a fost arestat şi doi ani 
mai târziu a fost eliberat. El a mers în catacombe — slujea liturghia şi 
primea oameni pentru mărturisire în mica sa colibă. De atunci înainte, 
adevăratul său sine s-a descoperit în deplinătatea profunzimii. El era 
într-adevăr un autentic stareţ al Optinei. 

În 1938, el a fost arestat încă o dată şi niciodată nu s-a mai auzit 
nimic despre el. Din informaţiile primite cu privire la soarta sa, era clar 
că şi-a împlinit mucenicia atunci, în 1938. 

Sfinte mucenice Varnava, roagă-te lui Dumnezeu pentru noi. 

(Natalia G. von Kieter, manuscris) 


IEROMONAHUL NICON DE LA OPTINA 


Astăzi s-a citit Evanghelia care este rânduită pentru a fi citită la 
prăznuirile sfinţilor cuvioşi: aceasta este Evanghelia Fericirilor. Ultima 


265 


fericire este: Fericiţi veţi fi când oamenii vă vor uri pe voi şi vă vor 
izgoni dintre ei şi vă vor batjocori şi vor lepăda numele voastre ca rău, 
din pricina Fiului Omului. Bucuraţi-vă în ziua aceea şi vă veseliți, că, 
iată, plata voastră multă este în cer (Luca 6: 22-23). 

Citind această Evanghelie, mi-am amintit de un incident la de Mă- 
năstirea Optina. Aceasta este marea mănăstire renumită în vremurile 
recente pentru stareţii ei înainte-văzători. 

Când Revoluţia de tristă amintire a izbucnit în Rusia şi când regimul 
luptător împotriva lui Dumnezeu şi-a început lupta împotriva religiei, o 
aşa-numită „comisie de lichidare” a fost trimisă la această mănăstire. 

În mănăstire era un ieromonah pe nume Nicon. El avea tuberculo- 
ză. El citea şi cânta la strană. Şi când această „comisie de lichidare” şi-a 
început activitatea, când au început să aresteze călugării, a fost arestat şi 
acest ieromonah Nicon. El era cel mai binevoitor om. A fost condamnat, 
bărbierit de tot părul de pe trupul său, batjocorit, scuipat, bârfit şi în cele 
din urmă a fost trimis, deja bolnav, într-un lagăr de concentrare. Acolo a 
murit de tuberculoză. Era deja în ultimele sale zile când a scris o scrisoa- 
re unei maici pe care o cunoştea (această maică era mama noastră şi, 
când ne-a citit scrisoarea, noi, copiii, ne-am aşezat şi am plâns ascul- 
tând). 

Aş vrea să vă împărtăşesc această scrisoare. El scria: „Bucuria mea 
nu are margini”. De ce? Pentru că a venit la mănăstire de dragul lui 
Hristos. Şi necazurile pe care le pătimea, le pătimea pentru Hristos. Şi, 
prin urmare, dacă oamenii vă vor uri şi se vor separa de voi şi vă vor face 
reproşuri din cauza lui Hristos, avem cuvântul Mântuitorului: „Bucura- 
ţi-vă şi săltaţi de bucurie, pentru că plata voastră este infinit de mare în 
ceruri”. „Şi, astfel, eu cred Domnului meu — continuă scrisoarea — că a- 
ceste cuvinte mi se potrivesc şi mie, şi, prin urmare, aştept cu nerăbdare 
acel fericit moment când voi fi dezlegat de acest trup stricăcios şi mă voi 
uni cu Domnul meu”. 

Aceasta mi-a venit în minte ca şi când ne-ar spune cum să privim 
necazurile. Dacă un om îndură pentru Hristos, el va primi plată. Şi a- 
ceasta este o sursă importantă de învăţătură pentru viaţa noastră pă- 
mântească. Prin multe necazuri intrăm în împărăţia cerurilor. Şi, prin 
urmare, dacă cineva are vreo mâhnire şi o poartă de dragul lui Hristos 
cu bucurie, aceasta va fi un pas în împărăţia cerurilor. 

Episcopul Nectarie 


A fost păstrat textul unei alte scrisori pe care noul mucenic Nicon a 
trimis-o de la Mănăstirea Optina în perioada (pe la mijlocul anilor '20) 
când apropierea sfârşitului existenţei acesteia era simțită de către toţi 
fraţii de acolo. Scrisoarea, profundă şi poetică, adresată mamei sale 
mâhnite este tot ceea ce a rămas de la acest mucenic. 

O SCRISOARE A IEROMONAHULUI NICON 
DE LA OPTINA CĂTRE MAMA SA, 1922 


Hristos este în mijlocul nostru, dragă mamă. 

Îţi doresc cu înflăcărare pace şi bucurie în Domnul, şi cer rugăciu- 
nile tale sfinte şi binecuvântarea ta de mamă. 

Despre mine, ce pot scrie? Sunt viu şi sunt bine, nu am nevoi deo- 
sebite, primesc tot ceea ce am nevoie, lucrez puţin ca secretar, sunt foar- 
te ocupat cu diferite lucruri în mănăstire sau, mai degrabă, cu lucruri 
care se referă în general la viaţa noastră comună: cânt la strană şi în cele 
din urmă slujesc, stând înaintea sfântului altar al Domnului. 

Cât despre viaţa mea lăuntrică, chilia şi sufletul meu, nu oricine 
poate şti acestea. Chilia mea are aproximativ cinci metri lungime şi a- 
proape trei metri lăţime, cu o singură fereastră. Această chilie îmi este 
mai dragă decât orice case sau săli somptuoase. 

În ce priveşte condiţiile vieţii noastre obişnuite, aceasta este ceva 
complicat, dar în acelaşi timp este şi foarte simplu; complicat, deoarece 
este dificil să pui pe hârtie cum este acum fosta mănăstire şi tot ceea ce 
trăim şi facem; dar simplu pentru că, de n-ar zidi Domnul casa, în za- 
dar s-ar osteni cei ce o zidesc, în cuvintele psalmului (Psalm 126: 1). Da, 
trebuie să îţi iei măsurile care sunt posibile, cerute de bunul simţ, care 
nu sunt contrare duhului creştin şi vieţii monahale; dar, luându-le, tre- 
buie să aştepţi izbânda doar din mâna Domnului. 

Mândria omenească spune: vom face, vom obţine — şi începem să 
construim un turn Babel, Îi cerem lui Dumnezeu socoteală pentru fap- 
tele Sale, vrem să avem universul la dispoziţia noastră, visăm la tronuri 
dincolo de nori —, dar nimeni şi nimic nu ni se supune, şi lipsa de putere 
a omului este demonstrată cu toată evidenţa în experienţa amară. Ob- 
servând această experienţă atât în istoria vremurilor de mult apuse, de 
mult trecute, cât şi în vremurile recente, am ajuns la concluzia că modu- 
rile proniei lui Dumnezeu sunt descoperite în trecut pentru noi; nu le 
putem înţelege şi, prin urmare, trebuie să ne predăm voii lui Dumnezeu 
cu toată smerenia. 

Apoi, în al doilea rând: nimeni şi nimic nu poate să-l vatăme pe om 
dacă nu se vatămă el însuşi; dimpotrivă, dacă nu eviţi păcatul, o mie de 
moduri de mântuire nu te vor ajuta. Prin urmare, singurul rău este pă- 
catul: Iuda a căzut în timp ce era în prezenţa Mântuitorului, dar dreptul 
Lot a fost mântuit în timp ce trăia în Sodoma. Aceste gânduri şi altele a- 
semenea îmi vin în minte când iau învăţătură din citirea Sfinţilor Părinţi 
şi când privesc cu mintea ceea ce mă înconjoară. 

Ce se va întâmpla? Cum se va întâmpla? Când se va întâmpla? Da- 
că aşa şi aşa se întâmplă, în ce mod ar trebui să te apleci? Dacă se întâm- 
plă aşa şi aşa, unde poţi să găseşti mângâiere duhovnicească şi tărie? O, 

Doamne, Doamne! Şi o perplexitate groaznică pune stăpânire pe suflet 
când vrei să prevezi totul în mintea ta, să pătrunzi în taina viitorului, ca- 
re este necunoscut, dar oarecum înfricoşător. Mintea devine epuizată şi 
planurile şi metodele pe care le-a realizat sunt o fantezie copilărească, 
un vis plăcut. Omul se trezeşte, şi totul a dispărut, împins de realitatea 
dură, şi toate planurile sunt distruse. Unde este speranţa? Speranţa 
noastră este în Dumnezeu. 

Domnul este nădejdea şi scăparea mea. Predându-mă pe mine şi to- 
tul voii lui Dumnezeu, voia lui Dumnezeu se va face în mine, şi este întot- 
deauna bună şi perfectă. Dacă sunt al lui Dumnezeu, atunci Domnul mă 
va apăra şi mă va mângâia. Dacă spre folosul meu îmi este trimisă vreo 
ispită — binecuvântat fie Domnul, Care a rânduit mântuirea mea. Chiar şi 
în mijlocul necazurilor, Domnul este puternic să dea mângâiere mare şi 
cea mai slăvită... Astfel gândesc eu, astfel simt, aşa observ şi cred. 

Din aceasta să nu crezi că am avut multe necazuri şi încercări. Nu, 
mi se pare că încă nu am avut niciun fel de necazuri. Dacă am trecut prin 
lucruri care la o privire superficială au părut să fie întrucâtva întristătoa- 
re, ele nu mi-au cauzat mare durere a inimii, nu mi-au cauzat niciun fel 
de mâhnire şi, prin urmare, nu le pot numi necazuri. Dar nu îmi închid 
ochii la ceea ce se întâmplă şi faţă de un anumit viitor, ca să-mi pregă- 
tesc sufletul pentru ispită, ca să pot spune în cuvintele psalmului: 
„M-am pregătit şi nu m-am tulburat”. 

Ţi-am spus că avem o investigaţie; au revizuit afacerea asociaţiei 
noastre. Această investigaţie încă nu este terminată, şi nu a avut loc ni- 
ciun proces. Când va fi procesul şi cum se va sfârşi — Dumnezeu ştie. 
Dar, fără îndoială, fără voia lui Dumnezeu nimic nu se poate întâmpla, 
nici mie, în particular, şi nici nouă, în general, şi, prin urmare, sunt 
calm. Şi, când sufletul este liniştit, ce poţi să mai cauţi? 

Acum am venit de la privegherea de toată noaptea şi termin aceas- 
tă scrisoare, pe care am început-o înainte de priveghere. O, Doamne, ce 
bucurie! Ce cuvinte minunate ne sunt rostite în biserică! Pacea şi liniş- 
tea, duhul sfinţeniei sunt simţite în mod sensibil în biserică. Sfânta sluj- 
pă se termină, fiecare merge la casa lui şi ies şi eu din biserică. 

O noapte minunată, un ger uşor. Luna inundă, cu razele ei argintii, 
colţişorul nostru liniştit. Merg la mormintele stareţilor adormiţi, mă în- 
chin lor, cer ajutorul lor în rugăciune şi, pentru ei, cer de la Domnul bi- 
necuvântare veşnică în cer. Aceste morminte spun multe minţii şi inimii 
noastre; de la acele inscripţii reci vine o suflare caldă. Am înaintea ochi- 
lor minunatele imagini ale acestor răposaţi, uriaşi ai duhului. 

În aceste zile mi-am amintit de multe ori de părintele Varsanufie. 
Mi-am amintit cuvintele lui, învăţătura pe care mi-a dat-o cândva — şi 
poate nu numai o dată. El îmi spunea: „Apostolul îndeamnă: cerceta- 
ți-vă pe voi înşivă dacă sunteți în credință (II Cor. 13: 5)” şi el continua: 

„Uită-te la ceea ce spune acelaşi Apostol: Lupta cea bună m-am luptat, 
călătoria am săvârşit, credința am păzit; de acum mi s-a gătit cununa 
dreptății (II Tim. 4: 7-8). Da, este mare lucru să ţii, să păstrezi credinţa. 
Prin urmare, şi eu vă zic vouă: cercetaţi-vă pe voi înşivă, dacă sunteţi în 
credinţă. Dacă ţineţi credinţa, puteţi avea o nădejde bună cu privire la 
soarta voastră”. 

Când răposatul stareţ mi-a spus toate acestea (şi vorbea bine, cu 
entuziasm; după cât îmi amintesc, era seara, la lumina liniştită a cande- 
lei de la icoana din chilia dragă şi plăcută a stareţului), am simţit că spu- 
nea ceva minunat, slăvit, duhovnicesc. Mintea şi inima mea au prins 
cuvintele lui cu entuziasm. Mai auzisem acest cuvânt al Apostolului şi 
înainte, dar nu iscase în mine aşa un răspuns, o astfel de impresie. 

Mi se părea că „ţinerea credinţei” era ceva deosebit. Cred, şi cred în 
mod ortodox; nu am nicio îndoială cu privire la cele legate de credinţă. 
Dar aici am simţit că în cuvântul lui era ceva măreț, că într-adevăr este 
un fapt măreț, în ciuda tuturor ispitelor, a tuturor experienţelor vieţii, a 
tuturor lucrurilor jignitoare, să păstrezi nestins în inimă focul sfintei 
credinţe şi nestins chiar şi în moarte, pentru că este spus: călătoria am 
săvârşit, adică întreaga viaţă pământească a fost deja trăită, terminată, 
calea pe care trebuie să călătoreşti a fost deja parcursă, sunt la capătul 
vieţii pământeşti, dincolo de mormânt începe deja o altă viaţă — viaţa 
care a fost pregătită pentru mine de credinţa mea pe care am ţinut-o. 
Călătoria am săvârşit, credința am păzit. Şi stareţul meu minunat mi-a 
lăsat ca testament să mă testez din când în când în adevărurile credinţei 
ortodoxe, ca să nu deviez de la ele, pe neobservate. El m-a sfătuit, prin- 
tre alte lucruri, să citesc catehismul ortodox al Mitropolitului Filaret şi 
să mă familiarizez cu „Mărturisirea credinţei ortodoxe a patriarhilor ră- 
săriteni”. 

Acum, când temeliile Bisericii Ortodoxe Ruse au fost zguduite, văd 
cât de prețioasă este învăţătura stareţului. Acum, se pare, timpul încer- 
cării a venit, ca să vedem dacă suntem în credinţă. Acum trebuie să se 
ştie că credinţa poate fi ţinută de cineva care crede călduros şi sincer, 
pentru care Dumnezeu este mai drag decât orice, şi acest din urmă lucru 
poate fi adevărat doar în cineva care se păzeşte de orice păcat, care îşi 
păzeşte viaţa morală. O, Doamne, ţine-mă în credinţă prin harul Tău! 

Ideea că credinţa poate fi ţinută doar printr-o viaţă morală bună 
nu este a mea; aceasta este atât învăţătura Evangheliei, cât şi a Sfinţilor 
Părinţi. Aici este ceea ce se spune în Evanghelia după Sfântul Ioan, 3: 
19-21: Lumina a venit în lume şi oamenii au iubit întunericul mai mult 
decât lumina. Căci faptele lor erau rele. Că oricine face rele urăşte lu- 
mina şi nu vine la Lumină, pentru ca faptele lui să nu se vădească. Dar 
cel care lucrează adevărul vine la lumină, ca să se arate faptele lui, că 
în Dumnezeu sunt săvârşite. 

Hristos Se numeşte pe Sine aici Lumină. El încearcă să-i convingă 
pe iudeii din vremea Lui să nu mai caute slavă unii de la alţii, căci asta îl 
face pe om incapabil de credinţă; dar ei doar batjocoreau... Cum puteţi 
voi să credeţi, când primiţi slavă unii de la alții, şi slava care vine de la 
unicul Dumnezeu nu o căutaţi? (loan 5: 44). 

Şi episcopul Ignatie Briancianinov, indicând aceste cuvinte ale 
Evangheliei, spune că, precum alte patimi, patima slavei deşarte nimi- 
ceşte credinţa în inima omului: la fel ca acelea, şi aceasta face inima 
omului incapabilă de credinţă în Hristos, de mărturisire a lui Hristos... 
Prin urmare, îţi cer fierbinte sfintele tale rugăciuni, ca Domnul să mă 
păzească de orice rău — adică de păcat în toate formele lui — şi atunci 
nicio situaţie exterioară nu va putea să mă vatăme. 

Nu am vrut decât să-ţi spun pe scurt că sunt viu şi că sunt bine şi, 
peste vrerea mea, am fost împins să scriu aceasta. Scriind această scri- 
soare, cu greu am putut să-mi urmez gândurile şi să înregistrez ceea ce 
mi-au dictat. Toate acestea au ieşit cumva fără voie de sub peniţa mea şi 
reprezintă convingerea mea profundă. 

Fie ca Domnul să ne păzească pe noi pe toţi. 

Cer sfintele rugăciuni ale tuturor, şi eu însumi, după slabele mele 
puteri, îmi voi aminti întotdeauna de toţi în rugăciunile mele. Iartă-mă. 

Fie ca harul Domnului şi Dumnezeului nostru Iisus Hristos, şi iu- 
birea lui Dumnezeu Tatăl, în părtăşia Duhului Sfânt, să fie cu voi cu toţi. 
Amin. 

15-16/28-29 noiembrie 1922, Mănăstirea Optina. 

Este deja ora două noaptea. 


CĂLUGĂRUL MUCENIC VICHENTIE 


Părintele Vichentie s-a născut în Petersburg, într-o familie înstări- 
tă de funcţionari pe nume Nikolski. El a absolvit Dreptul şi a devenit in- 
teresat de filosofie în aşa măsură, încât îi pusese stăpânire pe gânduri şi 
pe sentimente. La acea vreme era departe de Hristos şi de Biserica Lui. 
Chiar atunci unul dintre fraţii lui a murit pe neaşteptate. Aceasta a avut 
un efect profund asupra vieţii lui. Primul lucru care i-a venit în minte a 
fost să se sinucidă. Îl studia pe Nietzsche, care, într-un anumit sens, îi 
şoptea această idee în ureche. Singurul lucru care l-a reţinut a fost 
dragostea față de mama lui. Voia să o pregătească pentru aceasta şi, prin 
urmare, a plecat de acasă în secret şi s-a ascuns la moşia familiei sale, 
unde în timpul iernii nu locuia nimeni. Cu toate acestea, părinţii lui au 
aflat unde se găsea şi au trimis la el pe o rudă în vârstă, o călugăriţă. Ca 
din întâmplare, ea a lăsat pe masa din camera unde se ascundea 
părintele Vichentie o carte a episcopului Teofan Zăvorâtul — Ce este 

viața duhovnicească şi cum se poate dobândi. Părintele Vichentie a citit 
această carte şi cu entuziasm a început să citească şi celelalte scrieri ale 
episcopului Teofan. Curând l-a cunoscut pe arhiepiscopul de Tula şi 
Belyov, Partenie (Leviţki), pe care părintele Vichentie şi-l amintea cu 
deosebită recunoştinţă, considerându-l un ascet şi un călugăr cu 
adevărat smerit. Vlădica Partenie i-a indicat să se ducă la Sihăstria 
Optinei. 

Părintele Vichentie a venit la Optina când arhimandritul Xenofont 
era egumen. Primele sale ascultări monahale au fost munca la bucătărie 
şi citirea canonului monahal arhimandritului Xenofont, care era deja 
bolnav. Călăuzirea vieţii sale duhovniceşti era în mâinile părintelui Nec- 
tarie, care, după adormirea stareţului Iosif, a fost ales să fie părintele du- 
hovnicesc al tuturor fraţilor şi stareţul mănăstirii. Părintele Nectarie era 
un practicant al rugăciunii lui lisus. El fusese învăţat rugăciunea lui Iisus 
de către stareţul Anatolie (Zerţalov). Activitatea mentală a rugăciunii lui 
Iisus — atunci când cineva dobândeşte obiceiul de a purta amintirea Nu- 
melui lui Dumnezeu — a devenit tonul întregii vieţi a părintelui Vichen- 
tie. Această lucrare lăuntrică era factorul determinant în viaţa sa. Toate 
lucrurile exterioare erau privite din perspectiva acestui mod de viaţă cu- 
prinzător şi rafinat duhovnicesc. Nimic altceva din viaţa lui nu îl intere- 
sa. El avea o singură ţintă — să vieţuiască în Numele Domnului. El era 
întotdeauna plin de bucurie. El nu a întâmpinat dificultăţi la ascultările 
mănăstirii, de vreme ce sarcina principală era dobândirea cumpătării. El 
lucra la brutăria unde se făceau prescurile, la birou şi, spre plăcerea lui, 
era adesea trimis să ia corespondenţa. De la mănăstire la oficiul poştal 
din Kozelsk erau aproape şase kilometri şi jumătate. Aceşti treisprezece 
kilometri (până acolo şi înapoi) erau plini de multă bucurie, deoarece în 
acest timp el îşi împlinea ascultarea faţă de stareţul său cu privire la 
cumpătare şi rugăciune. 

În această perioadă din viaţa lui a avut loc Revoluţia. Tânărul mo- 
nah nu voia să plece în acei primi ani dificili ai Revoluţiei, când mănăsti- 
rea era treptat sfâşiată. După cuvintele părintelui Vichentie, tatăl său, 
care era demnitar, nu fusese de acord ca el să intre în mănăstire. El era 
foarte dezamăgit că fiul său renunţase la posibilitatea de a-şi face un ros 
în lume. Dar în anii tulburi ai Revoluţiei tatăl său i-a scris o scrisoare: 

„Părinte Vichentie (astfel i s-a adresat fiului său), câtă dreptate 
aveai! O, cât de mult aş vrea să-mi schimb viaţa deja cheltuită. Mor şi, 
uitându-mă spre mormânt, plâng. Un rob nevrednic al lui Hristos.” 
Această scrisoare a unui tată către fiul său i-a dat putere părintelui Vi- 
chentie într-un moment în care valul Revoluţiei distrugea mănăstiri şi îi 
făcea pe locuitorii lor să-şi caute alt adăpost. Părintele Vichentie nu cău- 
ta nimic. El era ca mai înainte, în ascultare faţă de stareţul său, şi îşi îm- 
plinea lucrarea sa duhovnicească. În această perioadă, Mănăstirea Opti- 

na căuta locuri unde să-şi trimită călugării. Starețul Nectarie l-a trimis 
pe părintele Vichentie la un preot de parohie, părintele Adrian Ryma- 
renko, astfel încât, sub protecţia bisericii de parohie, viaţa călugărului 
ascet să poată fi păstrată. Acest preot, care în America a devenit arhie- 
piscopul Andrei, a scris mai târziu cu privire la părintele Vichentie: 

„Domnul ne-a dat să vedem o candelă arzând înaintea lui Dumne- 
zeu... Este dificil de spus cu ce-şi ocupa timpul acest călugăr. Pot spune 
doar că acum plâng amintindu-mi trecutul. Ştiu că nu am ştiut întotdea- 
una cum să preţuiesc acest vas rafinat şi de calitate al harului lui Dum- 
nezeu... Timp de doi ani, cât a stat cu noi, nu a fost niciodată cu voia sa 
dincolo de gardul bisericii. Niciodată nu a stat la masă la trapeză. Nu a 
impus nimănui ideile lui. Tot timpul cât a stat cu noi puteam simţi în el 
puterea lui Dumnezeu. 

Autorităţile fără Dumnezeu care l-au arestat şi l-au trimis de la mi- 
ne s-au purtat cu el în mod straniu. Parcă se temeau de sfinţenia lui. A 
fost trimis, ca şi mine, în «exil administrativ». Automat mi-a venit gân- 
dul: cum va supravieţui încercărilor care se apropiau? Părintele Vichen- 
tie i-a scris stareţului său o scrisoare în stilul unei persoane sovietice — 
suna ca o absurditate: îi cerea stareţului să-l binecuvânteze să devină 
cerşetor. In Uniunea Sovietică nu era loc pentru un cerşetor. Starețul l-a 
binecuvântat. Ştiu că Domnul nu l-a părăsit pe robul său. Şi nici eno- 
riaşii noştri nu l-au uitat; i-au trimis pachete cu mâncare şi alte lucruri 
necesare.” 

„In 1933 s-a întors din primul său exil şi a ajuns în Kozelsk în timpul 
arestului comun al călugărilor de la Optina. A fost arestat din nou şi exilat 
la Taşkent. Acolo, în prima lună a exilului, conform autorităţilor, a murit 
de o boală necunoscută. Ştiu că, înainte de a fi fost arestat, unul din 
călugării noştri kieveni l-a vizitat pe când se mai afla în Kozelsk şi mi-a 
spus că trăia într-un mic bordei, care amintea de o peşteră. Sărăcie lucie. 
Lipsuri. Totuşi în acel moment el era bogat — doar că bogăţiile lui nu erau 
pământeşti, ci cereşti. El era deja pregătit să moară ca monah mucenic. 

Înainte de ultima împrăştiere a călugărilor, arhimandritul Xeno- 
font l-a întrebat pe părintele Vichentie dacă ar accepta hirotonia. Părin- 
tele Vichentie era ascultător, dar i-a spus părintelui arhimandrit că, dacă 
îl întreabă ce îşi doreşte, atunci el ar răspunde că voia să rămână simplu 
monah. Arhimandritul Xenofont s-a hotărât atunci să-i împlinească do- 
rinţa. Şi, astfel, părintele Vichentie nu a fost niciodată hirotonit; el a 
rămas întreaga viaţă simplu monah. 

Sfinte călugăr mucenic Vichentie, roagă-te lui Dumnezeu pentru 
noi. 

18. Episcopul Arcadie 
PĂSTOR AL FRĂŢIILOR LAICE DIN CATACOMBE 


Pomenit la 26 ianuarie (1938) 


Vulpile au vizuini şi păsările cerului au cuiburi; 
dar Fiul Omului nu are unde să-Şi plece capul. 
Şi a zis către altul: Urmeză-Mi. 

(Luca 9: 59-59) 


Unul din aceşti adevăraţi următori ai lui Hristos în zilele noastre a 
fost un smerit păstor al turmei lui Hristos, purtând numele de Arcadie, 
care în greceşte înseamnă „păstor”. El s-a născut în ianuarie 1888 şi la 
Sfântul Botez i s-a dat numele Sfântului Arcadie, fiul sfinţilor Xenofont 
şi Maria, a căror pomenire se face pe 26 ianuarie. Tatăl său, preotul Iosif 
Ostalski, a fost arestat în 1919 şi, după ce s-a îmbolnăvit de tifos, a fost 
eliberat din închisoare şi curând a murit. Mama sa, Sofia Pavlovna, era o 
femeie evlavioasă care şi-a susţinut duhovniceşte fiul până la sfârşitul 
vieţii ei. 

Pregătindu-se pentru slujirea Bisericii, tânărul Arcadie s-a căsăto- 
rit şi a devenit preot, fiind păstor al bisericii din oraşul Vechiul Constan- 
tinovo. Ca preot, el a sosit în oraşul meu, Jitomir, direct de pe front, în 
1917, şi a primit o mică biserică în centrul oraşului. Acolo a organizat o 
frăţie de laici în duhul primilor creştini. Cu toate acestea, soţia sa, având 
interese lumeşti, l-a părăsit şi s-a căsătorit cu un bolşevic. Părintele 
Arcadie i-a dat în linişte divorţul şi a locuit cu mama sa. Aceasta l-a 
eliberat pe părintele Arcadie de griji lumeşti pentru a se devota în 
întregime lucrării bisericeşti şi turmei sale. Cu zelul şi tăria tinereţii, el 
şi-a îndreptat atenţia spre apărarea credinţei ortodoxe, atrăgând mulţi 
dintre credincioşi prin predici înflăcărate. El săvârşea slujbele bisericeşti 
în fiecare dimineaţă şi seară. Aceste slujbe fervente şi apostoleşti ofereau 
un izvor de bucurie arzătoare şi de credinţă sufletelor creştinilor 
persecutați. El era cu totul înflăcărat. Nu se odihnea niciodată şi nu se 
gândea niciodată la sine. Era într-atât de altruist, încât era în stare să 
dea tot ce avea primului cerşetor. Realitatea sovietică sumbră, cu sărăcia 
ei mereu crescândă şi cu lipsirea copleşitoare de toate cele necesare 
traiului, a dat, bineînţeles, o amplă oportunitate pentru un păstor 
iubitor de Hristos să-şi extindă binefacerea. Văzând într-o noapte rece 
un om sărac cu pantalonii sfâşiaţi, Arcadie nu a ezitat niciun minut 
pentru a-i da pe ai săi. Şi, de vreme ce purta întotdeauna rasa şi 
reverenda, putea să facă aceasta fără să fie observat de alţii. Mama lui, 
cu toate acestea, îi descoperea iscusinţa sa filantropică atunci când îi 

spăla hainele şi adesea le spunea în glumă vecinelor ei: „Noaptea trecută 
Arcaşa a venit din nou acasă fără pantaloni”. 

Părintele Arcadie avea o mare putere de rugăciune. În biserica 
noastră, în timpul slujbelor, nu se vorbea şi nu se mişca nimeni; toată 
lumea se ruga cu atenţie, aşa cum făcea şi batiuşka în altar. Adesea, toţi 
din biserică îngenuncheau spontan. Toată lumea cânta. 

Persecutarea Bisericii creştea în fiecare an şi păstorul devotat în- 
dura mari încercări, trecând dintr-un pericol într-altul. CEKA îi perse- 
cuta pe credincioşi; peste tot bisericile erau închise şi credincioşii erau 
daţi afară de la muncă pur şi simplu din cauza convingerilor religioase. 
Şi părintele Arcadie, arzând permanent de focul ceresc, atrăgea la sine 
din ce în ce mai mulţi credincioşi şi îi unea în evlavie faţă de Dumnezeu. 

El a organizat frăţii de laici pentru a aduce lucrarea creştină prin- 
tre ruşii care sufereau. Eu eram membru al Frăției Sfântul Nicolae. Toţi 
ardeam de zel şi entuziasm. Cei care doreau să se alăture frăţiilor erau 
primiţi în mod solemn prin depunerea făgăduinţei de a duce la împlinire 
scopurile frăţiei, care cerea în primul rând devoțiune faţă de puritatea 
ortodoxiei — să nu renunţe niciodată la ea, nici chiar sub ameninţarea cu 
moartea; în al doilea rând, purtarea de îmbrăcăminte modestă; apoi pos- 
tul şi aşa mai departe. Primirea în frăţie se făcea cu mare solemnitate. 
Toţi trebuiau să facă pregătirile necesare pentru mărturisire şi pentru 
primirea Sfintelor Taine. Apoi toată lumea rămânea în biserică şi, înain- 
te de citirea Evangheliei, trebuia să repetăm cuvintele rostite de părinte- 
le Arcadie — regulile frăţiei — şi să le confirmăm printr-un jurământ. 
Apoi ni se dădeau tuturor lumânări mari aprinse, pe care trebuia să le 
păstrăm până la moarte. După aceea, primeam Sfânta Impărtăşanie. 

În frăţia noastră erau mai multe grupuri: unul era un grup misio- 
nar, condus de părintele Arcadie însuşi, al cărui scop era combaterea 
sectarilor, a ateilor şi a Bisericii Vii; apoi era un grup de cântăreţi; un 
grup care vizita spitalele, având grijă de cei singuri şi bolnavi şi de acei 
oameni săraci care aveau mulţi copii; apoi, un grup pentru înmor- 
mântări, a cărui datorie era nu doar să-i înmormânteze pe credincioşi şi 
să vadă dacă primeau slujbele de înmormântare ale Bisericii, ci şi să 
obţină sicriele şi să le aducă la mormânt; şi, pentru că vremurile erau 
foarte rele, adesea trebuia să ducem sicriele la cimitir cu docarul sau 
sania şi chiar să săpăm mormântul. Să nu se uite ce ani extrem de dificili 
erau aceia! Apoi era şi un grup filosofic. 

La început, părintele Arcadie avea două biserici: una mică, cu hra- 
mul Buneivestiri, şi una mai mare, cu hramul Sfinţilor Trei Ierarhi, care 
fusese înainte o biserică de seminar, celelalte clădiri ale seminarului 
fiind ocupate de autorităţile seculare. Când frăţia a devenit prea uşor de 
remarcat pentru autorităţi, membrii ei au avut şansa de a obţină o bise- 
rică a rascolnicilor, cu hramul Sfântului Ignatie purtătorul de Dumne- 

zeu, unde am reuşit să rămânem până în 1937; dar, în acel an, biserica a 
fost închisă şi membrii frăţiei au început să se adune în jurul bisericii de 
cimitir. Frăția avea doi preoţi: părintele Iulian Krasiţki, care a fost mai 
târziu forţat să fugă, şi părintele Ioan Sirov, care a stat până la sfârşit şi a 
administrat în secret nevoile bisericeşti. Astfel, copilul meu a fost bote- 
zat de el în 1939, chiar dacă pentru săvârşirea de slujbe bisericeşti erai 
imediat exilat. Dar Dumnezeu l-a păzit şi eu am fost în legătură cu pă- 
rintele Ioan până la venirea nemților. 

În 1921 a venit ordinul Patriarhului Tihon care interzicea predarea 
vaselor bisericeşti în mâinile necredincioşilor, în special Sfântul Potir, 
care fusese binecuvântat de harul lui Dumnezeu. Părintele Arcadie, ca 
un fiu credincios al Bisericii, a urmat apelul patriarhului şi nu preda ni- 
mănui obiectele de valoare ale bisericii. Dar autoritatea satanică îşi lucra 
faptele ei rele. Intr-o zi, imediat după Sfânta Liturghie, părintele Arcadie 
a fost arestat de agenţii CEKA. Aceasta a fost în 1922, în timpul Săptă- 
mânii Luminate a Paştelui. Când cekiştii l-au luat, întreaga masă de oa- 
meni s-a mişcat, împreună cu părintele Arcadie arestat, către clădirea 
CEKA. Atunci, soldaţii CEKA şi-au luat puştile şi au strigat cu ură: „Mer- 
geţi toţi acasă sau vom începe să tragem!” Toţi tăceau, ţinându-se unul 
de altul, ţinându-şi respiraţia. Şi atunci, a ieşit în faţă o călugăriţă cu nu- 
mele Serafima şi a spus cu curaj: „Nu! Nu vom pleca până ce nu îl veţi 
elibera pe părintele Arcadie sau ne veţi aresta pe toţi împreună cu el”. 
Atunci soldaţii şi-au lăsat în jos puştile şi nu ne-au mai îndepărtat şi am 
format un zid; astfel au început să ne împingă în clădirea CEKA. Dar, de 
vreme ce mulţimea era enormă, ei au început să închidă uşile şi astfel au 
arestat 35 de femei şi 17 bărbaţi. Ei ne-au pus în subsolul acelei clădiri. 
Conducătorul corului nostru era acolo şi dintr-odată acea clădire întune- 
coasă s-a umplut de cântare pascală. Atunci ne-au scos afară şi ne-au 
împins în curtea de lângă garaj şi au început să ne conducă unul câte 
unul, ca să fim interogaţi; şi, apoi, am fost împinşi în stradă. Ni s-a dat 
să semnăm o declaraţie în care se spunea că părintele Arcadie începuse o 
tulburare, dar nicio persoană nu a semnat. Apoi s-a adăugat o notă la 
declaraţie, indicând că oamenii înşişi au refuzat să-şi părăsească părin- 
tele duhovnic. Şi aceasta a fost semnată de fiecare persoană în parte, 
prin consimţire mutuală. Printre cei închişi au fost şi fete tinere de 16 
ani, inclusiv eu însămi, şi am semnat şi noi. 

Vestea arestării părintelui Arcadie s-a răspândit instantaneu în 
oraş şi clădirea CEKA a fost asediată de o mulţime nesfârşită de pachete 
cu mâncare pentru cei arestaţi. Astfel, toţi cei arestaţi au fost hrăniţi cu 
aceste pachete, precum şi paznicii. 

Între timp, părintele Arcadie era judecat pentru răscoală şi apoi 
pentru refuzul de a preda lucrurile de valoare ale bisericii. La procesul 
deschis au fost chemaţi mulţi martori. Toţi au spus acelaşi lucru, vor- 

bind despre părintele Arcadie ca despre un om bun, neiubitor de arginţi, 
un preot care îşi dedicase întreaga viaţă doar slujirii lui Dumnezeu şi a 
omului. Au fost aduse multe exemple despre bunătatea lui şi jertfirea de 
sine. Nu a fost nicio dovadă împotriva lui. Dar judecătorul, care era tâ- 
năr şi foarte mândru şi sigur pe sine, cu francheţe cinică a declarat că în- 
treaga descriere a părintelui Arcadie făcută de martori nu era o justifica- 
re pentru el, ci mai degrabă constituia o creştere a acuzaţiei care fusese 
făcută împotriva lui; pentru că ideile pe care le predica cu atâta căldură 
şi pe care le punea în practică contraveneau idealurilor regimului sovie- 
tic, şi astfel de oameni nu doar că nu erau necesari guvernului sovietic, ci 
erau extrem de păgubitori. 

La început, părintele Arcadie a fost condamnat la moarte, dar apoi 
i s-au dat zece ani de închisoare. A fost închis cinci ani în oraşul nostru 
Jitomir, ceea ce i-a făcut soarta oarecum mai uşoară, de vreme ce exista 
o legătură permanentă între el şi frăţia noastră. În închisoare a câştigat 
iubirea nu doar a deţinuţilor, ci şi a paznicilor şi gardienilor, şi, mulţu- 
mită acestui fapt, a reuşit de mai multe ori să le dea Sfintele Taine con- 
damnaţilor care erau conduşi afară pentru a fi împuşcaţi. El a salvat 
multe suflete. Şi, bineînţeles, mâncarea care i se dădea de către frăţie îi 
ajuta pe tovarăşii săi deţinuţi. 

După eliberarea sa în 1927, părintele Arcadie a mers la Petrograd 
pentru o întâlnire cu ierarhii noştri (din catacombe) şi de acolo a făcut 
un pelerinaj la Sarov. Acolo, apropierea de Sfântul Serafim l-a făcut să 
decidă să îmbrăţişeze monahismul. El s-a întors la Petrograd, a primit 
tunderea monahală şi, curând, a fost făcut episcop prin mâinile Mitropo- 
litului Iosif însuşi, care era chiar întemeietorul şi conducătorul Bisericii 
din catacombe. A fost făcut vicar al eparhiei Poltava, dar nu şi-a văzut 
niciodată eparhia. Pe drum spre turma sa, ajungând în oraşul Lubin, a 
fost arestat şi trimis în Kazan, de unde a reuşit să fugă, trăind în ascuns 
pentru multă vreme în Petrograd, săvârşind în secret sfintele slujbe la 
metocul Lavrei Pecerska din Kiev şi însufleţind frăţiile din catacombe. 

Apoi a plecat la Moscova, unde a fost arestat şi dus în infama închi- 
soare Butirka, fiind mai târziu exilat în lagărul de concentrare Solovki. 
Un martor îşi aminteşte de slujirea solemnă a Sfintei Liturghii de către 
episcopul Arcadie în Moscova: biserica era plină de lumină şi, în mijlo- 
cul unei mulţimi de credincioşi iubitori şi dornici să asculte, stătea tână- 
rul păstor ierarh, şi pretutindeni era bucurie duhovnicească, frumuseţe 
şi rugăciune înflăcărată. Şi, apoi, dintr-odată, o noapte groaznică la gară, 
exilul său la Solovki. Printr-o mulţime de femei, stând singure, care se 
adunaseră pentru a-şi lua rămas bun, un grup de soldaţi ai Armatei Roşii 
îl conducea pe episcopul Arcadie spre un vagon-închisoare înconjurat cu 
sârmă ghimpată şi apoi a fost ultima privire a iubitului păstor şi el le-a 
binecuvântat de trei ori prin gratiile unei ferestre prost luminate a tre- 

nului care se mişca. Când s-a întors de la Solovki, era deja un bărbat în 
vârstă, aproape de nerecunoscut şi cu părul cărunt. 

Conducătoarea frăţiei noastre, Natalia Ivanova Orzhjevskaia, şi al- 
ţii au mers până la Solovki pentru a cere permisiunea de a-l vedea, dar 
nu li s-a permis nici măcar să primească binecuvântare de la el. Intr-o 
cameră mare erau două rânduri de mese. La unul din rânduri erau 
aşezaţi vizitatorii şi la celălalt, deţinuţii. Între ei, o întreagă mulţime de 
paznici se plimba necontenit, înainte şi înapoi, făcând o astfel de gălăgie, 
încât trebuia literalmente să ţipi ca să te faci auzit. Şi, bineînţeles, nu li 
se permitea să se apropie pentru binecuvântare din cauza „pericolului de 
infectare”. Ani mai târziu, episcopul Arcadie a relatat că i-au propus să 
rămână voluntar la Solovki, ocupând postul de casier, şi chiar i-au 
promis să oprească spionajul şi urmărirea lui permanentă, cu condiţia să 
renunţe la rangul de preot; dar el a preferat viaţa în privaţiune totală, 
păstrându-L în inimă pe Domnul Dumnezeu. 

După ce a fost eliberat de la Solovki, episcopul Arcadie a fost lipsit 
de obişnuitul permis de identitate sovietic, fără de care existenţa oricui 
om devenea ilegală, şi acest lucru l-a condamnat la mutări permanente 
din loc în loc, neavând casă. În secret, cu toate acestea, el a reuşit să 
călătorească şi să-i viziteze pe membrii frăţiilor din catacombe. De mai 
multe ori a vizitat-o pe mama sa în Jitomir, unde sosirile lui erau o mare 
inspiraţie şi susţinere, atât pentru clerici, cât şi pentru noi, păcătoşii. 

De fapt, frăţia noastră, Sfântul Nicolae, a fost lipsită de conducere 
după 1922, dar am reuşit să continuăm până în 1937, când ultima biseri- 
că a fost închisă; şi frăţia, bineînţeles, nu a fost înregistrată, dar membrii 
rămaşi au continuat să se adune în capela cimitirului. În 1934, episcopul 
Arcadie a vizitat în secret Kievul şi l-a văzut pe Episcopul schimonah An- 
tonie. În peregrinările sale, care se petreceau cel mai mult noaptea, pen- 
tru a nu trezi suspiciuni, el avea legături până şi în Georgia şi Siberia; 
dar apoi a fost încă o dată arestat în oraşul Rylsk. Întreaga sa viaţă a fost 
una de suferinţă pentru Hristos. Abia se întorcea dintr-un exil că, într-o 
săptămână, era din nou arestat şi exilat. Nu era mare diferenţă între li- 
bertate şi exil. 

Atunci când şi-a depus voturile monahale de înfrânare, ascultare şi 
sărăcie, i s-a dat ca sfânt ocrotitor Sfântul Arcadie de Viazma şi Novo- 
torjsk (pomenit la 28 ianuarie, 11 iunie şi 14 august). Sfântul Arcadie, un 
nebun pentru Hristos al Sfintei Rusii de demult, a petrecut o viaţă de 
peregrinări, neavând casă, adesea rugându-se pe o piatră mai mare. 
Acum, fiind în peregrinările sale un nou Arcadie fără casă al Rusiei răs- 
tignite, putea el să nu se oprească la locul mănăstirii sfântului său, în 
oraşul Viazma? Şi, închinându-se la piatra pe care sfântul îngenunchea- 
se în rugăciune, mărturisitorul contemporan a trebuit să realizeze că era 

lipsit până şi de o piatră rece pe care ar fi putut sta să se odihnească pu- 
țin şi să se roage. 

Odată, când, din cauza singurătăţii sale permanente, a lipsei unui 
adăpost şi din teama pentru ziua de mâine, i-a slăbit tăria, fiind în secret 
în Moscova, episcopul Arcadie a fost ispitit să-l viziteze pe Mitropolitul 
Serghie. Pentru a-l vedea pe mitropolit, trebuia să treci prin mari greu- 
tăți şi pericole. Şi, când, în cele din urmă, a reuşit să îl vadă pe 
Mitropolitul Serghie şi i-a vorbit despre situaţia sa, cel din urmă, 
neascultându-l, l-a întrebat dintr-odată: „Ai fost înregistrat de GPU? 
Până nu eşti înregistrat acolo, nu voi vorbi cu tine”. Când Vlădica Arca- 
die a ieşit din biroul mitropolitului, el a observat că atât mitropolitul cât 
şi clerul său erau bine hrăniţi şi purtau haine curate, şi, uitându-se în 
jur, la oamenii care aşteptau în afara biroului cu speranţa de a-l vedea pe 
mitropolit pentru a obţine ajutor şi încurajare, fiind ei înşişi săraci şi 
nenorociţi, el a înţeles că drumul său era diferit de cel al mitropolitului şi 
că trebuia să se întoarcă la pribegia sa nenorocită. Şi astfel a plecat... 

Deasupra lui era un cer mare înstelat; în inima sa avea pace. El era 
în starea fericită de a fi lipsit de orice poate avea un om. Dar nimeni nu 
putea lua de la el acel ceva care ardea în inima sa pastorală! Pentru că 
era păstor al turmei lui Hristos din catacombe şi era aprins de zel pentru 
adevărata ortodoxie — şi, plin de curaj, mergea înainte şi înainte, împăr- 
tind Pâinea Vieţii fraţilor săi în Hristos, împrăştiaţi ca stelele de deasu- 
pra lui de-a lungul orizontului pământului rus. Astfel, în cele din urmă, 
în 1938 a fost reperat în teritoriul marelui râu Volga, în oraşul Kostro- 
ma, apoi a fost arestat şi după aceea nu s-a mai auzit de el. Asta s-a 
întâmplat în anii epurării Ejov, când mulţi au pierit fără urmă şi când 
Biserica din catacombe a mers mai adânc în catacombe, ascunzând orice 
urmă a existenţei ei — până la vremea plăcută lui Dumnezeu, când din 
sânul ei va străluci în întreaga lume slava strălucitoare a sfinţilor ruşi 
din catacombe... 

Sfinte noule mucenic Arcadie, roagă-te lui Dumnezeu pentru noi! 

19. Episcopul Andrei de Ufa 
IERARH AL „BISERICII DIN SĂLBĂTICIE” 


Pomenit la 26 decembrie (t1937) 


Şi voi încheia cu aceia legământul păcii... 

încât să trăiască în siguranţă în pustiu şi să doarmă în pădure. 
Şi voi dărui lor şi împrejurimilor muntelui Meu binecuvântare... 
(lezechiel 34: 25-26) 


Episcopul Andrei, în lume Alexandru Ukhtomski (din neamul tătar 
al prinţului Ukhtomski), s-a născut la 26 decembrie 1872. El a primit o 
educaţie superioară împreună cu fratele său, Alexei — care mai târziu a 
devenit un om de ştiinţă renumit — la Academia Seminar din Moscova, 
mai întâi sub conducerea Arhiepiscopului Antonie (Hrapoviţki), viitorul 
Mitropolit şi Intâistătător al Bisericii Ruse din afara Rusiei, şi mai târziu 
sub arhiepiscopul Arsenie (Stradniţki), care a devenit mitropolit de 
Novgorod. Amândoi aceşti ierarhi uimitori au fost avansați la sinodul 
din 1917-18 în calitate de candidaţi la tronul patriarhal. După terminarea 
academiei, tânărul Alexandru, pe atunci în vârstă de 23 de ani, a devenit 
călugăr şi, patru ani mai târziu, a fost hirotonit ieromonah. 

După aceea, în predica de dinaintea hirotoniei, Vlădica Andrei şi-a 
amintit cu ce teamă el, un tânăr ieromonah, şi-a asumat această respon- 
sabilitate: 

„Am suferit chinuri înfricoşătoare de când am auzit pentru prima 
dată aceste cuvinte care se găsesc în slujba hirotoniei întru episcop: Ia 
acest Legământ (Trupul lui Hristos) şi păstrează-l întreg şi nevătămat 
până la ultima ta suflare — Căruia va trebui să-l dai răspuns la cea 
de-a Doua şi înfricoşată a Sa Venire, Lui, Domnului Dumnezeului şi 
Mântuitorului nostru, lisus Hristos. M-am gândit: cum pot să păstrez 
acest mare Legământ, care mi-a fost încredinţat, Trupul lui Hristos, da- 
că nu pot să mă păstrez nici pe mine însumi? Am simţit că Sfânta Taină 
a Împărtăşaniei este, într-adevăr, un foc care îi arde pe cei nevrednici. 
Timp de doi ani nu mi-am găsit pacea, săvârşind Sfânta jertfă cu frică şi 
cutremur din pricina nevredniciei mele, gata să părăsesc acea chemare 
înspăimântătoare şi măreaţă. Dar o întâlnire cu marele părinte Ioan de 
Kronstadt mi-a salvat sufletul de la mai multă amărăciune, chin şi de la 
prelungirea celei mai tulburătoare lupte din sufletul meu. Când i-am 
cerut sfat în această problemă, părintele Ioan a spus: «Da, toţi suntem 
vinovaţi înaintea Sfintelor Taine, dar trebuie să fim credincioşi chemării 
noastre preoţeşti, pentru că suntem în ascultare faţă de Sfânta Biserică. 
Plângând pentru păcatele noastre, trebuie, totuşi, să facem voia Bisericii 

lui Hristos şi să urmăm îndrumările Bisericii, care ne sunt aduse la cu- 
noştinţă prin intermediul ierarhilor noştri». 

Aceste cuvinte ale părintelui Ioan au fost, cu adevărat, un balsam 
mângâietor pentru sufletul meu rănit şi păcătos, care fusese sfâşiat de 
diferite îndoieli; ele mi-au întregit perspectiva asupra vieţii şi mi-au in- 
dicat calea în viaţă; am început să înţeleg aceasta doar ca pe cea mai 
exactă împlinire a ascultării faţă de Biserică, ca pe modul desăvârşit de 
slujire a Sfintei Biserici, un popor al lui Dumnezeu şi oamenii lui Dum- 
nezeu care au fost răscumpăraţi prin Sângele preţios al lui Hristos” (din 
Suplimentul la Church News, 1907, nr. 49). 

In 1899 a fost ridicat la rangul de arhimandrit şi a fost numit in- 
spector al şcolii misionare din Kazan. 

El şi-a început lucrarea de luminare ortodoxă în Kazanul natal ca 
tânăr ieromonah, ocupându-se de o şcoală misionară şi de un seminar 
foarte respectat şi iubit de toţi. El a devenit curând o figură populară 
pentru faptele lui de milostenie faţă de cei săraci şi nevoiaşi şi pentru as- 
ceza sa. Se ştia că îşi petrecea nopţile în rugăciune, folosind pentru scur- 
ta sa odihnă un pat tare, fără pătură şi pernă. În mijlocul lucrării sale 
sociale, el postea întotdeauna, nemâncând niciodată nici măcar peşte. 
Când unele persoane înstărite care îl apreciau au venit la el cu lăzi de 
fructe proaspete, el le-a dat imediat seminariştilor şi copiilor. Oamenii 
erau uimiţi să-l vadă mâncând doar două sau trei prescuri şi câteva pa- 
hare cu ceai pe zi, neplângându-se niciodată de slăbiciune sau lipsă de 
energie, cu toate că activitatea sa era enormă. Când a fost ridicat la ran- 
gul de arhimandrit, el a devenit egumen al vechii Mănăstiri a Schimbării 
la Faţă din Kazan, conducând-o cu pricepere; el ţinea predici înflăcărate, 
a întemeiat o mănăstire pentru fetele tătare, a fost un sfătuitor du- 
hovnicesc iscusit, a publicat o revistă şi broşuri şi a organizat conferinţe 
misionare. 

După mai mult timp a fost hirotonit episcop de Mamadynsk, vica- 
riat al eparhiei Kazan, continuând aceleaşi responsabilităţi. Odată, în 
anul revoluţiei din 1905, muncitorii unei fabrici de praf de puşcă, situate 
la aproximativ 13 km de Kazan, s-au revoltat, ca rezultat al propagandei 
comuniste, şi l-au ucis pe unul dintre cei opt directori ai fabricii. Un 
butoi de explozibil a fost detonat, spărgând toate geamurile caselor din 
apropiere. Episcopul Andrei s-a urcat imediat pe un cal şi, fără frică, 
riscându-şi viaţa, a alergat în galop la fabrică. Acolo s-a urcat într-un loc 
înalt şi a aşteptat în linişte ca mulţimea să se liniştească. Ei au râs de el, 
l-au înjurat, au aruncat în el cu murdărie şi mere stricate; dar el a stat 
liniştit, uitându-se la mulţime şi rugându-se în linişte. Mulțimea, 
văzându-l fără frică şi liniştit, s-a calmat treptat; şi atunci vlădica a 
început să vorbească. Cuvântarea sa a fost scurtă, dar atât de puternică, 
încât întreaga mulţime a venit la pocăință, realizând ce păcat săvârşiseră 


282 


Episcopul Andrei de Ufa, ca arhimandrit în Kazan 


omorând un om nevinovat. Ei i-au eliberat pe ceilalţi directori şi au 
reluat lucrul, după ce l-au însoţit pe episcopul Andrei cu mare respect 
înapoi la mănăstire. 

Episcopul Andrei a fost transferat la Sukhumi, în Caucaz, dar, du- 
pă mai mult timp, s-a întors ca episcop al eparhiei Ufa, la nord-est de 
Kazan, unde se găsea o numeroasă populaţie musulmană. El şi-a făcut 
bine lucrarea misionară, călătorind mult, şi era cunoscut şi iubit în în- 
treaga Rusie. Presimţind apropierea revoluţiei, el i-a chemat pe toţi cre- 
dincioşii ortodocşi să se strângă împreună în spatele unsului lui Dumne- 
zeu, ţarul; dar, în acelaşi timp, el era sincer în opoziţia sa față de bogaţii 
exploatatori ai săracilor şi s-a arătat a fi un ucenic fidel al Mitropolitului 
Antonie în critica adusă sistemului sinodal de conducere bisericească şi 
cerând restaurarea patriarhiei. 

Când a izbucnit revoluţia, el a sperat la schimbări în mai bine chiar 
şi din partea bolşevicilor, dar, curând, înțelegând adevărata lor natură, a 
început să ceară formarea unui „regiment” ortodox din elevii semina- 
rişti. A fost curând arestat şi, deşi a fost eliberat de mai multe ori, el nu a 
mai fost de fapt liber vreodată, fiind pur şi simplu mutat din închisoare 
în închisoare, dintr-un exil într-altul. 

Cu toate acestea, oamenii nu l-au uitat şi mulţi au reuşit să-l vadă 
în închisoare sau să-i trimită pachete cu mâncare; de fiecare dată când 
era eliberat şi se întorcea la turma sa, acest lucru cauza un adevărat 
„eveniment” printre oameni. Poliţia secretă căuta să folosească populari- 
tatea lui ca momeală pentru a-i pescui pe cei mai fervenţi oameni ai Bi- 
sericii, dar episcopul Andrei era atât de precaut şi prudent în comporta- 
mentul său, încât aceste încercări eşuau întotdeauna. 

Lupta episcopului Andrei împotriva falsei „înnoiri” a „Bisericii Vii” 
a fost demnă de atenţie. A adus adevărate cununi de mucenicie câtorva 
dintre colaboratorii şi fiii săi duhovniceşti; povestea unuia dintre aceştia, 
a tinerei studente Valentina, a ajuns în lumea liberă. Dar cea mai mare 
slujire adusă Bisericii a fost lupta sa curajoasă pentru adevăr împotriva 
„serghianismului”, prin proclamarea deschisă a acestuia ca fiind o 
trădare a Bisericii şi o capcană pentru credincioşi; şi în această luptă vo- 
cea lui, mulţumită popularității sale, a fost auzită de mulţi. Când De- 
claraţia Mitropolitului Serghie a fost publicată în 1927, anunțând „con- 
cordatul” cu guvernul sovietic şi promițând diferite libertăţi, Vlădica An- 
drei se afla în exil departe, în regiunea Ashabad; dar, chiar şi de acolo, el 
a sunat alarma pentru credincioşi. El le-a cerut oamenilor să nu îl creadă 
pe Mitropolitul Serghie şi să se separe de el, prevestind că toate „promi- 
siunile” lui vor fi încălcate şi va urma o înrobire şi mai rea. La început, 
aşa acum spunea un fost locuitor în Ufa, realitatea părea să contrazică 
vocea mult respectatului ierarh şi numărul celor care îl urmau a scăzut. 
Dar, în scurt timp, influenţa şi autoritatea lui au fost restaurate şi cei 

care îl urmau au luat conducerea în viaţa bisericească din regiunea Ufa. 
La începutul anilor 1930, în câteva luni au fost închise de două ori mai 
multe biserici decât fuseseră închise în întreaga perioadă de dinaintea 
„legalizării” Bisericii de către Serghie; taxele impuse Bisericii au crescut 
de cinci ori; toţi oamenii Bisericii care fuseseră eliberaţi din închisori 
pentru acceptarea Declaraţiei au fost arestaţi din nou; şi, într-un cuvânt, 
serghianiştii nu au câştigat nimic, în timp ce şi-au pierdut libertatea 
conştiinţei. Acestui grup de serghianişti nefericiţi le-a aparţinut din 
păcate şi succesorul episcopului Andrei în eparhia Ufa, episcopul Ioan, 
pe care Vlădica Andrei îl hirotonise asumându-şi un mare pericol. 
Credincioşii au ajuns acum să vadă clar că episcopul Andrei avea 
dreptate şi el a preluat conducerea Bisericii din catacombe din regiunea 
Ufa, ducând-o în adâncul „sălbăticiei”. Această Biserică a început o viaţă 
şi o activitate care nu pot fi comparate decât cu cele ale străvechii Bise- 
rici din catacombe a primilor creştini. Oamenii se adunau pentru a se 
ruga înainte de ivirea zorilor, în peşteri, în păduri şi în ferme părăsite. 
Între perioadele de arest şi exil, episcopul Andrei întărea Biserica, hiro- 
tonind episcopi şi preoţi şi încurajându-i pe sfinţi să meargă spre un 
martiriu, egal cu cel al marilor mucenici ai Bisericii primare. În special, 
noua muceniţă Lidia a fost primită de Biserica din catacombe ca sfântă 
canonizată. Înainte de moartea Patriarhului Tihon, episcopul Andrei 
unise cu Biserica Ortodoxă mai multe grupuri de credincioşi de rit vechi, 
şi acum şi aceştia se alăturaseră Bisericii din catacombe, care, fiind 
liberă duhovniceşte, a continuat să crească, spre tulburarea duşmanilor 
ei. „Mulţi nu cred că există catacombe”, spunea un martor din Ufa. „Lasă 
să nu creadă! Existenţa lumii spirituale este şi ea negată de cei 
neştiutori, dar din această cauză nu încetează să existe. Se pare că 
persecutarea creştinilor din urmă o depăşeşte pe cea a primilor creştini”. 
Despre ultima perioadă a vieţii episcopului Andrei avem această 
relatare a unui coleg deţinut: „În mai 1932, am fost transferat din închi- 
soarea interioară a GPU la spital, în aripa de izolare, în salonul de scor- 
but, în închisoarea Butirka. În două zile, episcopul Andrei de Ufa, care 
fusese adus în Moscova din exilul în Uzbekistan, unde îşi împlinise ter- 
menul, a fost transferat din salonul de boli venerice în acest salon. Înain- 
te de acest transfer, episcopul Andrei fusese ţinut din februarie până pe 1 
mai 1932 în închisoarea internă GPU, în izolare solitară, şi apoi, pentru 
patru zile, fusese ţinut — se presupune că din cauza faptului că nu mai 
era loc — în al doilea salon al închisorii Butirka, salonul celor bolnavi psi- 
hic; apoi, pentru mai multe zile, fusese ţinut în salonul al cincilea (de 
boli venerice) şi, în cele din urmă, a fost transferat în salonul al patrulea 
(de scorbut), de vreme ce, într-adevăr, era bolnav de scorbut. În 1919 am 
fost cu episcopul Andrei în închisoarea Omsk. Dar acum era de nerecu- 
noscut; îi mai rămăsese doar puţin păr pe cap şi pe faţă, deoarece a- 

proape tot îi căzuse din pricina scorbutului; era cu totul cărunt, decrepit 
şi atât de slab, că nu-l mai recunoşteai; însă era la fel de smerit ca întot- 
deauna, încurajând, bun şi receptiv. În acel moment era acuzat de orga- 
nizarea comunităţilor ortodoxe (din Biserica din catacombe), care erau 
împotriva legii sovietice, şi de agitaţie şi propagandă împotriva bolşevis- 
mului. Seara, în închisoare, Vlădica Andrei obişnuia să atragă atenţia tu- 
turor cu poveştile lui şi se spunea că avea aşa un efect asupra deţinuţilor 
din jurul lui, încât nici criminalii, nici comuniştii căzuţi în dizgraţia 
regimului şi nici alţii nu îndrăzneau niciodată să înjure sau să blesteme 
în prezenţa lui. Episcopul Andrei reacţiona activ şi deschis la toate 
nedreptăţile din închisoare (fapt pentru care de multe ori era lipsit de 
pachetele care îi fuseseră trimise de prietenii de afară). La întâi- 
stătătorul Bisericii Sovietice, conducătorul Bisericii Ortodoxe din 
Moscova, episcopul Andrei se referea ca la un trădător al lui Hristos. In 
închisoare, în exil şi în alte nenorociri, el răspundea calm, rezervat, în 
mod filosofic şi suferea mai mult pentru cei din jurul său decât pentru el 
însuşi. Asupra tovarăşilor săi deţinuţi avea o influenţă încurajatoare. I se 
trimiteau pachete mari imediat ce localnicii aflau de la personalul 
închisorii despre sosirea sa într-un loc de detenţie. Pachetele nu i se 
dădeau întotdeauna, dar cele pe care le primea le împărțea cu cei care nu 
aveau deloc. El a fost executat prin împuşcare în închisoarea de izolare 
de la Yaroslavl, în 1937”. 

Şi astfel s-a sfârşit viaţa pământească a episcopului Andrei, glasul 
său a fost redus la tăcere, mormântul său — o groapă comună, împreună 
cu alte sute de astfel de victime îngropate sub temniţele de coşmar ale 
lumii întunecate a ateismului sovietic. Dar amintirea lui rămâne vie, 
proaspătă şi înmiresmată cu frumuseţea duhovnicească a unui adevărat 
mucenic creştin. Chiar şi în catacombe imaginea unui prinţ tătar care a 
devenit călugăr pentru a predica libertatea duhovnicească în Hristos în- 
sufleţeşte, într-adevăr, şi este vie astăzi mai mult decât oricând. Pe spa- 
tele unui portret oferit în 1912 unei persoane care suferea din cauza unei 
supărări, mâna sa a scris trei cuvinte de încurajare, care au ajuns până la 
noi, astăzi, pline de înţeles, ca venind din lumea mai bună unde este el 
acum: „Plâng, iubesc şi mă rog”. 

20. Noua muceniţă Lidia 
ŞI SOLDAȚII EI, CHIRIL ŞI ALEXIE 


Pomeniţi la 20 iulie (t1928) 


Pentru Tine suntem omorâţi toată ziua, 
socotiți am fost ca nişte oi de junghiere. 
(Rom. 8: 36) 


Lidia, fiica unui preot din oraşul Ufa, s-a născut la 20 martie 1901. 
Din copilărie a fost sensibilă, afectuoasă, iubită de toţi, temându-se de 
păcat şi de tot ceea ce era interzis de Dumnezeu. După absolvirea şcolii 
de fete, la vârsta de nouăsprezece ani, s-a căsătorit. Şi-a pierdut soţul în 
Războiul Civil, la plecarea Armatei Albe. 

Tatăl ei, chiar de la începutul schismei „renovaţioniştilor”, care a 
fost organizată de către bolşevici în 1922, s-a alăturat schismei. Fiica sa, 
căzând la picioarele tatălui ei, a spus: „Binecuvântează-mă, tată, să te 
părăsesc, ca să nu te constrâng la mântuirea sufletului tău”. Bătrânul 
preot îşi cunoştea fiica, la fel cum era conştient de greşeala acţiunii sale. 
El a plâns şi, binecuvântând-o pe Lidia pentru o viaţă independentă, i-a 
spus profetic: „Vezi, fiica mea, când îţi vei câştiga cununa, să îi spui 
Domnului că, deşi eu însumi m-am dovedit a fi prea slab pentru luptă 
(podvig), totuşi nu te-am oprit, ci te-am binecuvântat”. „Aşa voi face, 
tată”, a spus ea, sărutându-i mâna, astfel prevăzându-şi şi ea profetic 
viitorul. 

Lidia a reuşit să intre la departamentul forestier şi în 1926 a fost 
transferată în industria colectivă de cherestea, unde lucrau cei mai prost 
plătiţi muncitori. Aici, ea a intrat imediat în legătură cu ruşii simpli, pe 
care-i iubea călduros şi care îi răspundeau în acelaşi mod. 

Tăietorii de lemne şi şoferii, care fuseseră împietriţi de munca în 
condiţii dificile, au relatat cu uimire că în biroul departamentului de 
cherestea, unde îi întâmpina Lidia, simțeau ceva asemănător cu ceea ce 
simţiseră (şi acum aproape uitaseră) când, înainte de revoluţie, se 
duseseră la o renumită icoană a Maicii Domnului din satul Bogo- 
rodskoie, lângă Ufa. In birou nu se mai auzeau înjurături, insulte şi 
certuri. Patimile rele erau stinse şi oamenii deveneau mai buni unii faţă 
de alţii. 

Acest lucru era uimitor şi a fost observat de toţi, inclusiv de şefii 
partidului. Ei o ţineau sub urmărire pe Lidia, dar nu au descoperit nimic 
suspect: ea nu mergea deloc la bisericile care fuseseră legalizate de către 
bolşevici şi participa la slujbele din catacombe rar şi cu grijă. GPU (poli- 
ţia secretă) ştia că existau în eparhie membri ai Bisericii din catacombe, 
dar nu au putut găsi niciun mod de a-i descoperi şi de a-i aresta. 

Cu scopul de a-i descoperi pe cei care nu fuseseră încă arestaţi, 
GPU-ul l-a adus dintr-odată din exil pe episcopul Andrei (Ukhtomski), 
care era foarte cinstit de oameni şi de toţi membrii Bisericii din cata- 
combe; dar, la indicaţia episcopului, el a fost primit deschis doar de o 
singură biserică din Ufa, deşi în secret întreaga eparhie a venit la el. 
GPU-ul se înşelase: în loc să fie descoperită, biserica din catacombe s-a 
adâncit şi s-a extins, rămânând, ca şi mai înainte, inaccesibilă spionilor. 
GPU-ul, văzând eşecul planului pe care şi-l făcuse, l-a arestat din nou pe 
episcopul Andrei şi l-a trimis în exil. 

Lidia a fost arestată pe 9 iulie 1928. Departamentul de operaţiuni 
secrete căuta de mult timp un dactilograf care le oferise muncitorilor de 
la departamentul forestier broşuri dactilografiate conţinând vieţile sfin- 
ţilor, rugăciuni, predici şi învățături ale ierarhilor vechi şi noi ai Bisericii. 
S-a observat că maşina de scris a acestui dactilograf avea partea de jos a 
literei „k” ruptă şi astfel Lidia a fost descoperită. 

GPU-ul înţelesese că le căzuse în mână un indiciu pentru a demas- 
ca întreaga biserică din catacombe. Zece zile de interogare neîntreruptă 
nu au răpus-o pe muceniţă, ea refuzând pur şi simplu să spună ceva. Pe 
20 iulie, cel care o interoga, pierzându-şi toată răbdarea, a dat-o pe Lidia 
„autorităţii speciale” de interogare. 

Această „autoritate specială” lucra într-un colţ al camerei, în pivniţa 
GPU. Un paznic permanent stătea pe coridorul pivniţei; în acea zi, pazni- 
cul era Chiril Ataev, un soldat de 23 de ani. El a văzut-o pe Lidia când a 
fost adusă în pivniţă. Cele zece zile de interogatoriu care trecuseră slăbise- 
ră puterea muceniţei şi nu putea să coboare pe scări. Soldatul Ataev, la ce- 
rerea şefilor lui, a ţinut-o şi a condus-o jos, în camera interogatoriului. 

„Hristos să te mântuiască”, i-a mulţumit Lidia paznicului, simțind 
în soldatul Armatei Roşii, în delicateţea braţelor lui puternice, o scânteie 
de compasiune pentru ea. 

Şi Hristos l-a mântuit pe Ataev. 

Cuvintele muceniţei, ochii ei plini de durere şi de uimire au pă- 
truns în inima lui. Acum nu mai putea să asculte cu indiferenţă strigătele 
şi ţipetele ei neîntrerupte, aşa cum ascultase mai înainte aceleaşi ţipete 
ale altora care erau interogaţi şi torturați. 

Lidia a fost torturată multă vreme. Torturile GPU erau de obicei fă- 
cute în aşa fel încât să nu lase semne observabile pe trupul celui torturat, 
dar la interogatoriul Lidiei nu s-a dat atenţie la aceasta. 

Strigătele şi ţipetele Lidiei au continuat aproape neîntrerupt pen- 
tru mai bine de o oră şi jumătate. 

„Dar nu simţi durerea? Strigi şi ţipi, aceasta înseamnă că este du- 
reros? — au întrebat epuizați torţionarii într-una din pauze. 

„Dureros! Doamne, cât de dureros!”, a răspuns Lidia cu un geamăt 
întrerupt. 

Lidia, noua muceniţă a Rusiei 


„Atunci, de ce nu vorbeşti? Va fi şi mai dureros!” — au spus torţio- 
narii uimiţi. 

„Nu pot vorbi... nu pot... El nu-mi permite...” — a gemut Lidia. 

„Cine nu-ţi permite?” 

„Dumnezeu nu-mi permite!” 

Torţionarii au născocit ceva nou pentru muceniţă: atacul sexual. 
Erau patru dintre ei — mai era nevoie de unul. L-au chemat pe soldat să 
ajute. 

Când Ataev a intrat în cameră, el a văzut-o pe Lidia şi a înţeles felul 
torturii care urma şi propriul său rol în aceasta — şi s-a înfăptuit în el o 
minune asemenea convertirilor neaşteptate ale torţionarilor de demult. 
Întreg sufletul lui Ataev a fost scârbit de grozăvia satanică şi l-a cuprins 
un sfânt entuziasm. Cu totul inconştient de ceea ce făcea, soldatul 
Armatei Roşii, cu propriul său revolver, i-a omorât pe loc pe cei doi 
torţionari care stăteau în faţa lui. Chiar înainte ca a doua împuşcătură să 
se fi auzit, agentul GPU care stătea în spatele lui l-a lovit pe Chiril cu 
patul armei sale. Ataev a mai avut destulă putere ca să se întoarcă şi să-l 
apuce de gât pe atacatorul său, dar o împuşcătură de la cel de-al patrulea 
l-a pus la pământ. 

Chiril a căzut cu capul spre Lidia, care era legată cu curele. Domnul 
i-a dat posibilitatea de a mai auzi încă o dată cuvinte de speranţă de la 
muceniţă. Şi, uitându-se drept în ochii Lidiei, Chiril, cu sângele şiroind 
din el, suspinând după unirea sa cu Domnul: 

„Sfânto, să mă iei cu tine!” 

„Te voi lua!” — a zâmbit Lidia, radiind. 

Auzirea şi sensul acestei convertiri a fost ca şi când ar fi deschis 
uşa spre o altă lume, şi groaza a întunecat conştiinţa celor doi agenţi 
GPU care au rămas în viaţă. Cu strigăte nebuneşti, au început să împuşte 
victimele neputincioase care îi înspăimântaseră, şi au împuşcat până 
când revolverele lor s-au golit. Cei care au venit alergând la auzul împuş- 
căturilor i-au luat, strigând nebunește, şi ei înşişi au fugit din cameră, 
apucaţi de o groază necunoscută. 

Unul din aceşti doi agenţi GPU a înnebunit de tot. Celălalt a murit 
în curând de şoc nervos. Înaintea morţii sale, acest al doilea agent a 
povestit totul prietenului său, sergentul Alexei Ikonnikov, care s-a întors 
la Dumnezeu şi a adus această relatare la Biserică; pentru răspândirea 
zeloasă a acesteia, el însuşi a suferit o moarte de mucenic. 

Toţi trei — Lidia, Chiril şi Alexei — au fost canonizaţi ca sfinţi în 
conştiinţa religioasă a Bisericii din catacombe. 

Prin rugăciunile sfinţilor Tăi mucenici — Lidia, Chiril şi Alexei —, 
Doamne Iisuse Hristoase, Dumnezeul nostru, mântuieşte poporul rus! 

__21. Tânărul părinte Vladimir 
NOU FĂCĂTOR DE MINUNI AL BISERICII DIN CATACOMBE 


Pomenit la 16 august (t1930) 


Fă cu mine semn spre bine, 
ca să vadă cei ce mă urăsc şi să se ruşineze... 
(Psalm 85: 16) 


Din copilărie am avut o prietenă care era cu doi ani mai mare decât 
mine. S-a măritat cu doi ani înaintea mea. În primul an de căsnicie li s-a 
născut un fiu, care a fost botezat cu numele de Vladimir. Chiar de la naş- 
terea sa, copilul uimea cu ochii săi mari, căprui închis, care aveau o ex- 
presie plină de tristeţe. Copilul era deosebit de tăcut. In al doilea an al 
căsniciei lor, s-a născut un al doilea băiat, care a fost numit Boris. Acest 
copil era opusul fratelui său mai mare. Din prima zi a venirii sale pe lu- 
me, el i-a uimit pe toţi prin caracterul său foarte zgomotos şi plin de 
viaţă. Eu îi iubeam pe amândoi şi veneam să am grijă de ei şi îmi 
petreceam timpul cu ei. Vladimir a crescut şi a rămas exact la fel ca la 
început. Nu voia niciodată să se joace cu alţi copii. Se aşeza şi rămânea 
singur, în linişte, într-un colţ. Acest lucru îi deranja pe părinţii lui. „La ce 
se tot gândeşte acest căpşor?”, m-au întrebat ei. Tatăl şi mama erau 
foarte credincioşi şi îşi creşteau copiii în acest duh. Micuţul Volodea era 
dornic să meargă la biserică şi se ducea adesea împreună cu doica lui, 
atunci când părinţii săi, din oarecare motive, nu puteau merge la sfânta 
slujbă. Cel de-al doilea băieţel, Boris, dimpotrivă, era leneş în privinţa 
mersului la Biserică. 

Când a venit vremea ca Vladimir să meargă la şcoală, mama lui 
mi-a spus: „Nu ştiu cum va fi în stare să înveţe Vovocika. Se pare că nu 
este doar incapabil, dar este şi ceva anormal la el. Nu este interesat de 
nimic altceva în afară de biserică; este întotdeauna tăcut şi absorbit de 
gânduri care nu sunt potrivite cu vârsta lui”. Părinţii lui greşeau; ei nu îşi 
înțelegeau propriul copil. El a parcurs toate clasele până la sfârşit ca pri- 
mul din clasă, uimindu-şi profesorii cu mintea şi talentul său. Iar după 
ce a terminat liceul, a declarat că vrea să intre la Academia Teologică 
pentru a se instrui mai departe, dar şi aici părinţii nu au înţeles calea pe 
care şi-o alesese şi care îi fusese în mod clar indicată chiar de Dumne- 
zeu. Ei au insistat că ar trebui să urmeze cursurile de patru ani ale Uni- 
versităţii, la orice secţie ar fi ales el; iar dacă, după aceea, intenţia sa va 
rămâne neschimbată, atunci ei îi vor da binecuvântarea să intre la Aca- 
demie. „Eşti încă foarte tânăr”, i-au spus ei, „ascultă de părinţii tăi”. Iar 
el i-a ascultat cu supunere. 

Cursurile de patru ani ale departamentului de Drept au fost termi- 
nate în trei ani, după cum se permitea pe atunci, iar apoi a intrat la Aca- 
demie. După ce a terminat Academia, a fost foarte repede hirotonit dia- 
con, iar în 1916 a fost hirotonit preot. El nu îşi dorea să se căsătorească, 
dar, de vreme ce după regulile Bisericii nu avea dreptul să rămână necă- 
sătorit ca preot, priviţi ce mare semn al lui Dumnezeu l-a salvat şi s-a 
împlinit cu el. 

Familia sa era prietenă cu altă familie foarte credincioasă. Ei aveau 
o fiică mai tânără, care era pe moarte din cauza unei tuberculoze avansa- 
te. Medicii au spus că nu va trăi mai mult de o lună. Ea ştia despre do- 
rinţa de neînvins a lui Vladimir de a deveni preot şi de supărarea sa în 
legătură cu necesitatea căsătoririi. Şi, astfel, ea s-a oferit ca o jertfă sfân- 
tă, ştiind că va muri. Ea a acceptat căsătoria cu Vladimir, deşi cu greu se 
putea ţine pe picioare, astfel încât el, rămânând văduv, avea dreptul de a 
deveni preot. Părinţii nu au împiedicat această faptă sfântă pe care ea 
şi-a asumat-o înaintea morţii sale. După nuntă, au condus-o acasă de la 
biserică; nu s-a mai ridicat din pat şi în două săptămâni a murit cu pace. 

Părintele Vladimir, însemnat de Dumnezeu de la naşterea sa, a 
mers pe calea pe care a ales-o. În 1924, el şi părinţii său au fost trimişi 
din Moscova în oraşul Tver, în aşa numitul „exil voluntar”. În ciuda tine- 
reţii sale, părintele Vladimir se bucura de cinstirea şi dragostea enoriaşi- 
lor de la biserica unde săvârşea sfintele slujbe. Nici el şi nici părinţii săi 
nu aveau dreptul să părăsească oraşul, şi se credea că erau sub ob- 
servaţia GPU. 

Predicile părintelui Vladimir se distingeau prin completa lipsă de 
teamă. El le cerea tuturor să nu se supună nici unui fel de amestec al 
bolşevicilor în biserică. El nu asculta niciun avertisment de a fi precaut. 
După o predică extraordinară, el şi-a luat rămas bun de la părinţii săi, 
fiind avertizat în secret de către cineva că avea să fie arestat în acea 
noapte. Cu insistenţă, după ultimul rămas bun pe pământ, el şi-a im- 
plorat tatăl şi mama ca, sub niciun motiv, chiar nici în momentul morţii, 
să nu cheme un preot care a intrat în contact cu regimul sovietic (adică 
niciunul din cei care rămăseseră sub Mitropolitul Serghie după Declara- 
ţia sa din 1927), chiar dacă ar fi să moară fără spovedanie şi fără împăr- 
tăşirea cu Sfintele Taine. În aceeaşi noapte, a fost dus şi executat în în- 
chisoarea Liubanka din Moscova. 

După aceasta, până în 1932, nelocuind în Moscova, nu mai ştiam 
nimic despre familia lui, cu care am fost atât de buni prieteni. În 1935, 
am fost să-mi vizitez mama, care era destul de bătrână şi locuia în Mos- 
cova. Mergând singură pe stradă, l-am văzut pe Boris venind spre mine. 
Ne-am recunoscut imediat, chiar dacă nu ne văzuserăm de foarte mult 
timp. Cu ochi arzători a început să-mi vorbească despre sine. 

Am ajuns în primul bulevard şi ne-am aşezat pe o bancă. Şi acestea 
sunt cele ce mi-a spus despre evidenta minune a milei lui Dumnezeu 
care i se întâmplase: 

„Când au început vremurile tulburi de după Revoluţie, m-am anga- 
jat imediat în propagandă. Am intrat în Organizaţia Tinerilor Comunişti 
imediat ce a apărut şi, curând, spre marea supărare şi groază a părinţilor 
mei, am devenit membru al Ligii ateiste. Fratele meu, Vladimir, a încer- 
cat să mă întoarcă la Dumnezeu, insistând să-mi vin în fire, şi, probabil, 
atât pe parcursul vieţii sale, cât şi după uciderea lui, s-a rugat mult pen- 
tru mântuirea sufletului meu. Dar acest lucru nu m-a făcut să mă îndo- 
iesc. Dimpotrivă, curând după ce a fost împuşcat, eu am devenit capul 
Ligii ateiste dintr-un oraş îndepărtat, unde am plecat în mod voluntar, 
după ce m-am căsătorit cu o fată care era şi ea în Organizaţia Tinerilor 
Comunişti şi care ridiculiza credinţa în Dumnezeu. Părinţii ei, ca şi ai 
mei, erau foarte credincioşi. Atât ai ei, cât şi ai mei, ne-au spus că, dacă 
nu vom primi Taina cununiei ne vor renega. În ciuda diferenţei extreme 
dintre vederile noastre, eu îi iubeam foarte mult pe tatăl meu şi pe ma- 
ma mea. Văzându-le supărarea de nedescris, am convins-o pe mireasa 
mea să împlinim cererea părinţilor noştri, în timp ce în sufletele noastre 
batjocoream taina cununiei; ne-am cununat în secret — în secret, deoa- 
rece altfel am fi fost amândoi împuşcaţi. Înainte de nuntă, mama soţiei 
mele a binecuvântat-o cu o icoană mare a Mântuitorului, nefăcută de 
mâini omeneşti, şi a spus: «Dă-ţi cuvântul că nu o vei arunca; chiar dacă 
nu ai nevoie de ea acum, totuşi nu o distruge». Cu adevărat nu aveam 
nevoie de acea icoană şi o ţineam într-o ladă în magazie, împreună cu 
alte lucruri nefolositoare. 

Un an mai târziu, ni s-a născut un fiu. Amândoi ne doream să avem 
un copil şi eram foarte fericiţi de naşterea lui, dar copilul s-a născut bol- 
nav şi slab, cu tuberculoză spinală. Reuşiserăm să păstrăm ceva din ave- 
rea de dinainte de Revoluţie şi propriul meu salariu era suficient, încât, fă- 
ră a cheltui prea mulţi bani, puteam chema cel mai bun medic. Toţi au 
spus că, în cel mai bun caz, dacă băieţelul ar fi stat întins pe spate într-un 
corset, ar fi putut trăi până la şase ani, dar nu mai mult. Şi astfel am plecat 
într-un loc îndepărtat, sperând să găsim o climă mai bună. Acolo am de- 
venit liderul Ligii ateiste şi în fel şi chip am persecutat Biserica. 

Copilul avea cinci ani şi sănătatea lui se deteriora din ce în ce mai 
mult. Atunci nu locuiam în oraş, ci într-un loc sănătos, la ţară. A venit 
zvonul că un celebru profesor de boli de copii fusese trimis în oraş în 
exil. Era o distanţă de 20 de mile din satul nostru până la cea mai apro- 
piată staţie, iar trenul mergea doar o dată pe zi. Băiatul era foarte bol- 
nav, iar eu am hotărât să-l aduc pe profesor la noi. Când am ajuns în 
staţie, trenul a plecat sub ochii mei. Ce trebuia să fac? Să aştept o zi în- 
treagă, în timp ce soţia mea era acasă şi copilul putea muri pe neaştep- 

Părintele Vladimir cu icoana Mântuitorului cea nefăcută de mâini omeneşti 


tate fără mine? M-am tot gândit, dar ce putea fi făcut? M-am întors. Am 
venit acasă şi am găsit următoarele: mama, plângând, era în genunchi, 
îmbrăţişând picioarele copilului, care începuseră să se răcească. Medicul 
de familie tocmai ieşise şi spusese că acestea erau ultimele minute ale 
copilului. M-am aşezat la masă, lângă fereastră, vizavi de magazie, 
mi-am luat capul în mâini şi m-am predat deznădejdii. Dintr-odată am 
văzut foarte clar cum uşile magaziei se deschideau şi din magazie venea 
răposatul meu frate Vladimir, în veşminte preoţeşti. În braţele sale, cu 
faţa spre mine, ţinea icoana Mântuitorului nefăcută de mâini omeneşti. 
Eram uluit! Vedeam clar cum mergea, acum era cu părul său negru şi 
lung în vânt; i-am auzit paşii apropiindu-se. M-am răcit şi eram înmăr- 
murit. El a intrat în cameră, a venit la mine şi, în linişte, mi-a dat icoana 
în mâini şi apoi a dispărut. Nu pot spune în cuvinte - mi-a spus Boris, cu 
lacrimile curgându-i pe obraji - ceea ce am trăit. L-am trăit pe Dumne- 
zeu! Am alergat la magazie, am căutat icoana în ladă şi am pus-o pe 
copil. În dimineaţa zilei următoare, băiatul nostru era complet sănătos. 
Medicii care îl tratau au ridicat din umeri în cele din urmă. Au îndepăr- 
tat corsetul. Nu mai era nici urmă de tuberculoză! Aici am înţeles totul! 
Am înţeles că există Dumnezeu, Care este milostiv faţă de păcătoşi, şi că, 
prin rugăciunile părintelui Vladimir, El făcuse această minune a 
vindecării copilului şi a soţiei mele şi a mea, mântuirea sufletelor 
noastre. Fără ezitare, am demisionat nu doar din postul de lider al Ligii 
ateiste, ci şi din Partidul Comunist, în care eram deja membru. Soţia 
mea a făcut la fel. Am vorbit deschis şi nu am ascuns minunea care ni se 
întâmplase. Din acel moment am spus tuturor, oriunde mă aflam, 
despre minunea care se întâmplase, şi îi chemam la credinţa în 
Dumnezeu. Prin sfânta Lui voinţă, nu am fost arestat imediat şi, fără a 
mai amâna nicio zi, am venit la părinţii mei lângă Moscova, unde se 
instalaseră după sfârşitul exilului. Am botezat copilul, dându-i numele 
Gheorghe.” 

M-am despărţit de Boris, desigur, sub impresia de nedescris a mi- 
nunii care i se întâmplase prin rugăciunile dreptului părinte Vladimir, şi 
nu l-am mai văzut niciodată. În 1937, când am venit din sud în Moscova, 
am aflat de la părinţii săi că, la o lună după botezul copilului, plecase în 
Caucaz. Boris a continuat să spună tuturor despre greşeala sa de dinain- 
te. Şi iată, în timp ce era perfect sănătos şi, desigur, fiind urmărit în se- 
cret, dintr-odată, într-un singur moment, a murit, dar nu din cauza unui 
infarct. Nu li s-a permis medicilor să determine cauza morţii. Bineînţe- 
les, fusese ucis de bolşevici. 

22. Părinţii Ismail şi Mihail 
FRAŢII PREOŢI DIN CATACOMBE 
pomeniţi la 17 iunie (t1937) 


„.. Şi veţi fi urâţi de toți oamenii 
pentru numele Meu; iar cel ce va răbda 
până la sfârşit, acela se va mântui. 


(Marcu 13: 13) 


Ismail şi fratele său mai tânăr, Mihail Rojdestvenski, erau fiii unui 
preot din Novgorod şi şi-au petrecut anii copilăriei în oraş. Mai târziu, 
Ismail a absolvit Academia Teologică din Petersburg, s-a căsătorit şi a 
devenit preot al Bisericii Schimbarea la Faţă din Petrograd, ducând o 
viaţă de preot foarte serioasă şi conştiincioasă. După Declaraţia din 1927 
a Mitropolitului Serghie, el a devenit un categoric „iozefit”, opunându-se 
puternic „legalizării” Bisericii şi mergând cu paşi fermi pe urmele Sfinți- 
lor Apostoli şi Mărturisitori, ceea ce a condus, desigur, la persecutarea 
sa. Păstorul cel bun îşi pune viaţa pentru oile sale. Odată l-am auzit spu- 
nând: „Eu merg pe Golgota. Cine mă va urma?!” Şi a mers departe, în 
nordul îndepărtat, în regiunea gheţurilor nesfârşite, de unde era aproape 
cu neputinţă pentru cel care fusese trimis în acele vremuri acolo să se 
mai întoarcă. Dar, pentru cei care îl respectă şi îl iubesc, el este viu şi, bi- 
neînțeles, în momente dificile i se cere ajutorul... 

Cu privirea lui sinceră şi pură, părintele Ismail a atras mulţi cre- 
dincioşi. Noi locuiam nu departe de locul unde se afla biserica lui, şi zvo- 
nuri despre păstorul respectat şi impresionant s-au împrăştiat în jurul 
nostru. Noi am mers la biserica lui pentru prima dată în 1926 şi după 
aceea am luat o hotărâre definitivă de a veni la biserica sa în fiecare du- 
minică şi zi de sărbătoare. Ascultându-i cu atenţie predicile şi văzând fe- 
lul său pătrunzător, atent şi conştiincios de a sluji, noi ne-am simţit din 
ce în ce mai bine acolo. 

Mulţi oameni veneau la liturghie şi la privegherea de toată noap- 
tea. Uneori nu puteau toţi să intre în biserică şi stăteau în grădină şi aş- 
teptau până ce batiuşka ieşea afară să-i binecuvânteze. De asemenea, 
erau şi câteva femei demonizate din apropiere şi mai de departe. Ele îl 
iubeau pe părintele Ismail foarte mult, chiar dacă prezenţa lui provoca 
uneori adevărate drame cu ele. Ţipau, amenințau, scuipau şi, adesea, că- 
deau pe podea, făcând spume la gură. Dar părintele Ismail trebuia doar 
să citească rugăciunile, apăsând Sfânta Cruce pe buzele lor, ca să opreas- 
că toate acestea, şi într-un minut deveneau normale, sculându-se în pi- 
cioare şi uitându-se în jur. Am fost martor la aceasta nu doar o dată. Fe- 

meile care pătimeau din această pricină tremurau uneori chiar şi la 
vederea fiilor duhovniceşti devotați şi ascultători. 

Nu vom uita niciodată fenomenul extraordinar pe care l-am obser- 
vat în timpul unei molifte pe care părintele Ismail o slujea în faţa icoanei 
Maicii Domnului — „Potoleşte întristarile noastre”. În timp ce părintele 
Ismail citea Evanghelia, înaintea ochilor noştri a apărut un norişor tran- 
dafiriu, care îi înconjura capul ca o aureolă. Acest lucru s-a întâmplat nu 
cu mult înainte de arestarea sa şi de moartea sa mucenicească în 1937. 

Nu mai puţin uimitor — nu doar pentru noi, ci şi pentru mulţi alţii 
din biserică — a fost cazul unei înainte-vederi a acestui preot remarcabil. 
Un om care locuia la 15 mile depărtare nu venise niciodată la biserica 
noastră, chiar dacă auzise despre acest preot excepţional care atrăgea 
oamenii la el. Într-o duminică s-a hotărât să verifice zvonurile şi a venit. 
La sfârşitul liturghiei, stând în mulţimea de credincioşi, l-a auzit pe pă- 
rintele Ismail spunând: „Ei bine, îți mulţumesc, robule al lui Dumnezeu, 
Petru, că te rogi pentru mine”, şi s-a uitat în direcţia lui. EI era într-ade- 
văr Petru, şi acest lucru l-a uimit atât de mult, încât din acea zi a devenit 
un membru constant al bisericii şi un om apropiat de părintele Ismail. 

Totuşi, bietul nostru părinte Ismail a cunoscut şi mâhnirea, 
provocată chiar de cei apropiaţi ai săi. După ce începuse să slujească în 
secret în biserica din catacombă, odată, la ora 23, el a ciocănit la uşa noas- 
tră, cerând să fie găzduit peste noapte. În acea perioadă nu mai avea 
propria locuinţă lângă biserică, de vreme ce totul îi fusese luat. El mergea 
din casă în casă şi stătea oriunde oamenilor nu le era frică să îl primească. 
De această dată, după ce a mers pe drumul întunecat, neluminat, de la 
fiica lui duhovnicească până la noi, el ne-a spus că în mod neaşteptat ea 
nu îl mai primise. După ce a petrecut noaptea cu noi, el a plecat în drumul 
său; dar nu şi-a schimbat câtuşi de puţin atitudinea faţă de fiica lui 
duhovnicească, ştiind că a fost forţată să facă astfel deoarece poliţia 
secretă îl căuta pentru a-l aresta, iar ea avea o familie pe care trebuia să o 
protejeze. 

Odată, o femeie care nu îi era foarte cunoscută părintelui Ismail a 
venit să se mărturisească. Când s-a întors acasă, probabil pentru a-i face 
plăcere fiicei sale care era căsătorită cu un ateu, ea a declarat că preotul 
o lovise în timp ce o binecuvânta. Părintele Ismail avea obiceiul de a 
apăsa cu putere pe frunte şi pe umeri când făcea semnul crucii. A urmat 
un proces, iar el a fost condamnat la muncă forţată. Când a revenit aca- 
să, după trei ani, a fost din nou arestat şi trimis în exil pentru zece ani, 
care s-au dovedit a fi fatali: nu s-a mai auzit de el. Avea doar 45 de ani şi 
a lăsat în urmă o soţie şi un fiu de trei ani. Când s-au despărţit de el pen- 
tru ultima oară, oamenii au vrut să fugă după tren, dar loviturile de puş- 
că ale soldaţilor Armatei Roşii i-au îndepărtat. Ne vom aminti mereu de 

Părintele Ismail Rojdestvenski 


dragii săi ochi cenuşii şi luminoşi, tot atât de curaţi ca ai unui copil, şi 
puţin naivi; zâmbetul său şi binecuvântarea sa de la fereastră... 

Profesorul I.M. Andreev, care participa la slujbele din catacombă 
ale părintelui Ismail din regiunea Petrograd, ne-a informat că părintele 
Ismail a fost executat prin împuşcare în 1937, în timpul epurării din vre- 
mea lui Ejov. 

Încă şi mai tragică a fost soarta fratelui părintelui Ismail, Mihail, 
care era cu şase ani mai tânăr, şi care a fost hirotonit preot în 1927, sub 
influenţa fratelui său, şi care a slujit la început împreună cu el, în 
biserica lui. Când părintele Ismail a fost arestat, el a încredinţat întreaga 
purtare de grijă pentru turma sa părintelui Mihail. 

Înțelegerea profundă a creştinismului pe care o avea părintele Miha- 
il şi credinţa lui în viaţa de dincolo, pentru care viaţa vremelnică, pămân- 
tească este doar o pregătire, uneori îi uimea pur şi simplu pe oameni. Şi, 
astfel, turma în continuă creştere era atrasă de părintele Mihail, aşa cum 
fusese atrasă şi de fratele său arestat. El săvârşea sfintele slujbe, care la în- 
ceput se făceau încă în biserică, cu mult respect, pătrundere şi atenţie. 
Predicile sale, pe care el le considera indispensabile, erau pătrunse de do- 
rinţa de a-i învăţa pe oameni să Il iubească pe Dumnezeu deplin, cu o iu- 
bire adevărată, plină de jertfire de sine, pregătind sufletul pentru necazu- 
rile imposibil de evitat şi poate şi pentru moartea pentru El. 

Agapele de după Liturghie erau o adevărată bucurie, în ciuda hra- 
nei sărace şi a faptului că eram strict observați! La masă stăteau oamenii 
săraci. Faţă de toţi, părintele Mihail avea aceeaşi atitudine; el încuraja 
pe toată lumea. După ce un astfel de sărac era înmormântat fără cheltu- 
ială, văduva era tratată cu deosebită blândeţe şi i se cerea să mănânce la 
masa comună în timpul următoarelor patruzeci de zile. Aceasta era o fa- 
milie apostolică, toţi erau apropiaţi, fiecare suferind pentru ceilalţi. Nea- 
vând aproape niciun venit, de vreme ce turma lor era foarte săracă, am- 
bii fraţi trăiau cu un singur gând: de a ajuta, mai degrabă, decât de a 
primi. 

În acele vremuri înfricoşătoare, când oamenii erau închişi şi exilați 
fără proces şi fără investigaţii, doar pentru credinţa în Dumnezeu, părin- 
tele Mihail mergea imediat oriunde era solicitat, riscându-şi viaţa, susti- 
nut doar de credinţa sa în atotprezenţa lui Dumnezeu. El mergea chiar şi 
la atei în orele dinaintea morţii, sperând că, prin inspiraţie de Sus, putea 
să le trezească sufletele îngheţate. Iar ateul muribund se uita la faţa care 
se apleca deasupra lui cu dragoste, se înmuia şi... se pocăia de păcatele 
lui. 

În 1924, părintele Mihail a fost arestat cu soţia lui şi au fost trimişi 
în exil în diferite locuri; cei doi copii ai lor au fost luaţi de bunici. După 
trei ani a fost eliberat, şi atunci nu putea sluji decât în secret, neavând 
nici măcar dreptul unui loc unde să stea. Soţia lui nu a putut îndura o 

Părintele Mihail după primul său exil Părintele Mihail cu fiica sa 


Procesiunea de la parohia iosefită a Schimbări: la 
Faţă, 1920, după primul arest al părintelui Ismail 


astfel de viaţă de suferinţă şi, după ce a fost eliberată din închisoare, nu 
s-a mai întors la el, ci şi-a găsit un alt bărbat. Totuşi, părintele Mihail aş- 
tepta să o vadă când ea venea să-şi viziteze copiii. El nu avea o casă unde 
să-şi poată vedea soţia sau copiii şi, desigur, nu se putea întâlni cu ei la 
slujbele din catacombe; se întâlnea cu soţia lui în diferite locuri din ţară, 
iar pe copii îi vedea adesea la noi acasă. Odată, ea a vrut să-i ducă pe 
copii în vizită la casa ei din Alma Ata. Părintele Mihail ne-a cerut să 
venim cu el la staţia de tren, ca să-şi ia rămas bun de la ei. Biletele 
fuseseră deja cumpărate, iar noi stăteam şi aşteptam trenul, când fetiţa a 
declarat dintr-odată că ea nu vrea să mai meargă, ci vrea să rămână cu 
tatăl ei. Cu toate acestea, băiatul a mers, iar când s-a întors era deja des- 
tul de schimbat. 

După Declaraţia serghianistă, părintele Mihail, bineînţeles, a deve- 
nit iozefit ca şi fratele său şi nu ne-a permis să avem nicio legătură cu Bi- 
serica serghianistă. Odată s-a supărat pe mine doar pentru că am intrat 
să mă uit într-o biserică serghianistă în timp ce treceam pe stradă. 

După ce a izbucnit cel de-al Doilea Război Mondial, viaţa a devenit 
chiar şi mai înfricoşătoare. Atunci părintele şi-a înmulţit rugăciunea şi a 
început să-i pregătească pe toţi să accepte o cruce încă şi mai grea. Toţi 
eram deja pregătiţi pentru moarte. Undeva într-un sătuc, într-un bordei 
departe de drumul principal, slujbele începeau la 5 dimineaţa. Când şi 
unde aveau să se ţină slujbele se comunica verbal, iar oamenii se strân- 
geau, dar încercau să vină separat, la momente diferite, pentru a nu a- 
trage atenţia nimănui. După aceea, oamenii plecau tot separat, câte 
unul, pe rând. 

Erau puţini oameni la slujbe. Fiecare persoană era bine cunoscută 
părintelui Mihail, toți „oamenii noştri”. Nicio persoană nouă nu era ac- 
ceptată în Biserica din catacombă până când el, viaţa lui, părerile lui nu 
erau cercetate. Dacă spuneai cuiva din afară, puteai să devii, fără să vrei, 
trădător. 

În locul unei mese de altar, se afla o masă simplă; pe ea se aflau 
Evanghelia, o cruce şi un sfânt potir. Pe pereţi se aflau icoane. Cei care 
urmau să cânte se adunau la intrare. Erau şi multe candele şi luminau 
camera. Se procurau lumânări din ceară de albine, în mod evident de la 
cei care le făceau. Totul era liniştit, ordonat, impunător. La citire şi la 
cântare nu se permitea ca vreo literă să fie adăugată sau eliminată; 
slujbele erau absolut complete. 

Până să înceapă proscomidia, erau adunaţi toţi pentru Liturghie. 
Este ceva ce nu se poate uita! O astfel de rugăciune nu mai fi trăită toată 
viaţa! Părintele Mihail, cu braţele întinse şi cu lacrimi curgându-i pe 
obraji... Toţi plângeam împreună, atât pentru noi, cât şi pentru el, care 
avea, dincolo de orice, astfel de mari încercări în propria lui familie. El 

slujea încet, pătrunzător... Când lătrau câinii afară, inimile noastre în- 
gheţau; dar pentru aceasta eram chemaţi, încercând să ne întărim. 

Starea de spirit de la o astfel de liturghie în catacombă este greu de 
exprimat în cuvinte omeneşti. Nu este deloc ca la liturghiile din Biserica 
rusă liberă din diasporă, deşi este aceeaşi ortodoxie. Mai întâi de toate, 
nu este frică, este pace sufletească, o bucurie cerească, nepământească, 
dorinţa de a nu pleca, de a nu înceta rugăciunea. Nu doreai decât să fii 
cu cei credincioşi; lasă-i să ne ia pe toţi, lasă-i să ne ia viaţa! 

Slujba pascală era nepământească. Părintele Mihail era îmbrăcat 
în veşminte albe, de in. Chipul lui era de neuitat; lumina din interior cu 
un zâmbet ceresc, îngeresc. _ 

Părintele Mihail rămânea întotdeauna calm. În momente care pu- 
teau fi periculoase, când el, neavând un acoperiş pentru sine şi de dragul 
turmei nedorind să fie arestat, îşi petrecea noaptea cu noi, dintr-odată 
toată teama noastră dispărea şi eram gata să mergem cu el oriunde ar fi 
fost trimis. El era şi prieten, şi frate, şi tată, şi mamă. Dacă trebuia să 
slujească la noi în casă, venea în haine civile, cu o valiză în mână, unde 
avea veşmintele, şi, acoperit de zgomotele făcute de aragazul cu petrol 
din bucătăria comună, slujea în linişte şi pace. Iar Dumnezeu îl păzea. 

Cuvintele pe care ni le-a spus părintele Mihail ultima dată când 
l-am văzut au fost remarcabile. Cel de-al Doilea Război Mondial era în 
plină desfăşurare. Duşmanul care se apropia bombarda deja Petrogra- 
dul, când părintele Mihail ne-a vizitat noaptea, fiind în drum spre fiica 
sa duhovnicească din oraş pentru a-i da Sfintele Taine. Toate rugămin- 
tile noastre de a nu mai merge din cauza pericolului, sau să vină cu noi 
în teritoriul ocupat, au fost în zadar şi nimic nu îl putea opri. A stat lângă 
masa noastră, ne-a chemat lângă el şi a spus: „Ascultaţi cu atenţie: acum 
toţi suntem pe punctul de a ne despărţi. Mulţi dintre noi nu vor rămâne 
în viaţă, vor fi omorâţi. Dar ţineţi minte: indiferent unde veţi fi în mo- 
mentul morţii, eu voi veni la voi, vă voi mărturisi şi vă voi da Sfânta 
Împărtăşanie şi eu însumi vă voi conduce în împărăţia cerurilor, la alta- 
rul lui Dumnezeu, dând mărturie pentru voi: pentru că fratele meu, pă- 
rintele Ismail, v-a încredinţat mie, ca să am grijă de voi ca fii 
duhovniceşti, şi eu trebuie să dau răspuns pentru voi.” 

Acestea au fost ultimele sale cuvinte. S-a ridicat, ne-a binecuvântat 
şi a plecat în noaptea plină de arme, de foc şi de moarte. 


„.. Şi veţi fi urâţi de toți oamenii pentru numele Meu; iar cel ce va 
răbda până la urmă, acela se va mântui. (Marcu 13: 13) 

___ 23. Egumena Sofia din Kiev 
EGUMENĂ DIN CATACOMBE A MĂNĂSTIRII ACOPERĂMÂNTULUI 


Pomenită la 22 martie (1928) 


Dar dreptul trebuie să salte de bucurie 
(Prov. 29: 6) 


Poziţia neînfricată faţă de Adevărul lui Hristos a noilor mucenici ai 
Rusiei este de o valoare duhovnicească inestimabilă. Mai ales pentru 
gestul lor curajos de a mărturisi unde se găsea Adevărul într-o perioadă 
în care mulţi nu vedeau aceasta, mărturisitorii iozefiţi din 1927 şi de 
după această dată au păstrat de-a lungul istoriei aroma ortodoxiei 
pentru generaţiile care aveau să vină. Acum, după aproape jumătate de 
secol, istoria a arătat că aceşti „rebeli încăpăţânaţi”, cei care l-au urmat 
pe Mitropolitul Iosif al Petrogradului, aveau dreptate desăvârşită, şi 
însemnătatea lor străluceşte acum asemeni celei a marilor mărturisitori 
din vremurile străvechi. 

O astfel de iozefită a fost egumena Sofia, al cărei curaj de mărturi- 
sire era rezultatul unei înalte vieţuiri duhovniceşti şi al unei perspective 
autentic ortodoxe asupra lumii. Ea a ajuns la maturitate duhovnicească 
în timpul apogeului sfinţeniei în Rusia, când pământul rusesc se pre- 
gătea pentru a se oferi lui Dumnezeu ca jertfă curată şi desăvârşită în 
mâinile pătate de sânge ale comuniştilor urâtori de Dumnezeu. 

Sonia Grineva, care la intrarea în monahism a primit numele Sofia, 
s-a născut în 1873 într-o bogată familie de moşieri. Regiunea Tula şi 
Kaluga, sfinţită de Mănăstirea Optina prin influenţa ei remarcabilă asupra 
tuturor laturilor vieţii religioase, a fost regiunea rurală unde Sofia şi-a 
primit creşterea şi formarea duhovnicească. Când tatăl ei a murit, copiii 
au stat pentru o perioadă în mănăstirea din oraşul natal Belev, care se afla 
sub conducerea strictă a stareţilor de la Optina şi a cărei egumenă era fos- 
ta guvernantă a familiei. Ei vizitau adesea Mănăstirea Optina, unde, oda- 
tă, stareţul Anatolie a numit-o profetic pe Sonia, care avea 12 ani, „egume- 
nă”. S-a văzut că ea avea o voce foarte bună şi a fost trimisă la Conservator 
să studieze, pentru a face carieră în lumea operei. Totuşi, acest lucru nu a 
mulţumit inima celei alese de Dumnezeu, care se lupta pentru lucruri mai 
înalte, iar sufletul ei tânjea după nevoinţa monahală. 

Nu departe de moşia familiei Grinev locuia un proprietar bogat, 
Znamenski, a cărui fiică, Ana, abia terminându-şi educaţia liceală, a aban- 
donat orice gând pentru o carieră aristocrată şi, din zel religios, a preferat 
să devină profesoară la o şcoală de ţară. Fiind înflăcărată de lupta mona- 
hală, ea ţinea prelegeri duhovniceşti, cu citirea acatistului, care ţineau pâ- 

Egumena Sofia — Mănăstirea Sfântul loan Milostivul 


nă noaptea târziu. La acestea luau parte mai mult de patru sute de 
oameni. Ana şi Sofia au devenit prietene apropiate. Odată, într-o seară 
de iarnă, mergând prin pădurea pustie la o prelegere de-a Anei, Sofia a 
dat peste un lup, şi moartea ei părea sigură, de vreme ce aceste fiare, 
care invadaseră zona respectivă, nu omorau doar vite, ci de curând omo- 
râseră chiar un ofiţer înarmat. Atunci ea a făcut făgăduinţa de a deveni 
călugăriţă dacă avea să rămână în viaţă. Ea a făcut semnul crucii asupra 
lupului şi, dintr-odată, acesta a fugit în pădure. Curând, Sofia a răcit 
puternic şi şi-a pierdut vocea, încheindu-şi astfel ocupațiile lumeşti. In- 
tre timp, Ana ceruse şi primise partea de pământ din moştenirea tatălui 
ei şi, împreună cu alte zece tinere, s-a aşezat într-o pădure îndepărtată şi 
pustie şi a început să ducă o viaţă monahală aspră, cu binecuvântarea 
mai multor oameni sfinţi: Sfântul Ioan de Kronstadt, stareţul Ambrozie 
de la Optina, stareţul Varnava de la Schitul Ghetsimani şi alţii. Fetele au 
construit bordeie pentru locuit din crengi şi scânduri, dormeau pe 
pământ cu o piatră în loc de pernă, mâncau pâine uscată şi doar în zilele 
de sărbătoare mâncau o supă caldă şi slabă de ovăz. Curând s-a 
răspândit vestea despre această viaţă de sihăstrie autentică şi Sofia s-a 
alăturat Anei. Ana cu fiicele ei duhovniceşti au doborât copaci, au tăiat 
lemne de foc, au săpat un puț şi au construit o frumoasă biserică cu 
hramul Sfânta Treime, unde săvârşeau întregul ciclu zilnic al slujbelor 
dumnezeieşti. Viaţa era grea, dar aducea mari mulţumiri. Comunitatea 
înflorea, cu peste şase sute de surori, un orfelinat, un azil pentru bătrâni, 
o grădină mare de zarzavaturi şi o livadă, o fabrică de cărămizi şi 
metocuri în Moscova şi Petersburg. Dar Ana, fiind copleşită de succesul 
ei, a suferit o gravă catastrofă duhovnicească: a fost atrasă de spiritism şi 
a părăsit mănăstirea. Neînţelegerile au lovit mănăstirea şi câteva surori 
au plecat. Sofia a plecat la sfântul stareţ Gherasim Kaluga, care tocmai 
deschisese pentru fiicele sale duhovniceşti Mănăstirea Sfântul Nicolae. 
Părintele Gherasim, el însuşi un fiu duhovnicesc al stareţului Am- 
brozie de la Optina, avea un fiu duhovnicesc, Mişa, care mai târziu a pri- 
mit numele stareţului, Gherasim. El a devenit mai târziu văzător cu du- 
hul, ca şi stareţul său, şi a întemeiat Schitul Sfântul Serghie, unde a tă- 
măduit duhovniceşte mulţi suferinzi. Între el şi Sofia s-a legat atunci o 
prietenie duhovnicească profundă, ce a durat întreaga viaţă; mai târziu, 
îşi trimeteau unul altuia oameni invalizi, pentru vindecare. Urmând 
exemplul său, Sofia a părăsit mănăstirea împreună cu o altă soră şi au 
mers să întemeieze o altă comunitate. Pe malul frumosului râu Oka era o 
biserică părăsită a Sfântului Ioan Milostivul. Acolo s-au aşezat tinerele 
surori pentru a continua pe „calea cea strâmtă” a sărăciei, a slujbelor bi- 
sericeşti zilnice şi a nevoinţei. Viaţa lor le-a inspirat pe cele care le-au ur- 
mat, şi o nouă comunitate, cu hramul icoanei Maicii Domnului „Mângâ- 
iere şi alinare”, a crescut repede şi curând a devenit un izvor de ilumina- 

Primele bordeie ale locuitoarelor în pustie de la Mănăstirea Sfânta 
Treime, unde tânăra Sofia şi-a pus începutul vieţii monahale. 


Poarta de la intrarea în Mănăstirea icoanei Maicii lui Dumnezeu, „Mân- 
gâiere şi alinare”. In stânga, în interior: Biserica principală a Sfântului 
loan Milostivul. La dreapta: niște copii de la orfelinatul mănăstirii. 


re duhovnicească şi pentru muncitorii unei fabrici locale, care erau în 
mare parte foşti puşcăriaşi. 

Când autorităţile bisericeşti au observat darurile stareţei Sofia, au 
pus-o responsabilă peste una dintre cele mai mari mănăstiri din Rusia, 
cea a Acoperământului Maicii Domnului din Kiev, un post pe care l-a 
acceptat în speranţa de a putea să-şi ajute financiar propria mănăstire, 
care avea nevoie de fonduri. Mănăstirea orăşenească din Kiev era atât de 
mare, încât deţinea un mare spital orăşenesc, pe lângă alte instituţii de 
caritate. Dar maica Sofia era la fel de simplă şi nevinovată ca înainte. 
Aici a găsit-o Revoluţia. 

Fiind o adevărată fiică a stareţilor de la Optina, cu care se afla per- 
manent în legătură, ea a judecat cu dreaptă socoteală adevărata natură a 
Revoluţiei sovietice şi a ştiut la ce trebuie să se aştepte de la aceasta. 
Astfel, când a izbucnit asaltul „Bisericii Vii”, mănăstirea ei a fost una 
dintre primele care a ripostat, deşi ea însăşi fusese deja arestată. Un 
episcop de stil nou a fost impus în mănăstire de către agenţii GPU, 
pentru a sluji Liturghia. Când femeile care au participat au venit să să- 
rute Crucea la sfârşit, una după alta au scuipat mâna episcopului care ți- 
nea Crucea şi astfel s-a pus capăt „renovaţionismului” în Mănăstirea 
Acoperământului şi episcopul şi-a învăţat lecţia şi s-a pocăit. Auzind 
despre aceasta, episcopul Damaschin Cedrick a exclamat cu amărăciune: 
„Dacă n-ar fi femeile, cine altcineva ar apăra Biserica? Să le lăsăm cel 
puţin să o apere aşa cum pot!” 

Egumena Sofia a fost arestată şi eliberată de mai multe ori în peri- 
oada de dinaintea Declaraţiei Mitropolitului Serghie de trădare a Bi- 
sericii din 1927. Maica Sofia şi clericii care erau împreună cu ea, conduşi 
de părintele Dimitrie Ivanov, au fost primii din Kiev care au respins-o 
deschis. Din nefericire, ei au fost susținuți de prea puţini dintre ceilalţi 
clerici, în timp ce majoritatea episcopilor locali au păstrat tăcerea, 
acceptând de fapt Declaraţia. Mănăstirea era în confuzie şi divizată din 
această cauză, şi egumena Sofia a considerat mai înţelept să părăsească 
mănăstirea, împreună cu părintele Dimitrie şi cu douăzeci de surori care 
erau într-un cuget cu ea. Doamna Babenko, o persoană înstărită, şi-a 
oferit casa de vară din Irpen, suburbie a Kievului, ca adăpost pentru 
mărturisitori; în această perioadă, s-a descoperit în apropiere un izvor 
făcător de minuni. Traiul acolo, bineînţeles, nu era uşor, de vreme ce 
împotriva tuturor iozefiților se ducea o persecuție intensă. In casa unde 
locuiau călugărițele era un hol plin cu tablouri. Noaptea erau date jos şi 
înlocuite cu icoane şi toată noaptea se făceau rugăciuni înflăcărate în 
privegheri speciale. Dimineaţa, tablourile erau puse la loc şi nimeni din 
afară nu putea şti că acolo era o biserică din catacombe, care slujea ca 
centru duhovnicesc pentru adevărații creştini ortodocşi din întreaga 
zonă a Kievului. 

Egumena Sofia 


Există un document anti-serghianist din acest mediu, o scrisoare scrisă 
de o persoană apropiată egumenei Sofia unui prieten de peste hotare în 
1933. Pentru a evita cenzura sovietică, situaţia Bisericii este cu sub- 
tilitate mascată în spatele discuţiei despre „doctori”. Persoana care a 
primit-o a înţeles imediat, bineînţeles, că „doctorul Serghie” este Mitro- 
politul Serghie, „bătrânii Petrov şi Chirilov” sunt ierarhii mai în vârstă, 
Mitropoliţii Petru şi Chiril, care au refuzat să accepte Declaraţia; „clinici- 
le şi depozitele de medicamente” sunt bisericile; şi tratamentul este 
Sfânta Împărtăşanie şi celelalte Sfinte Taine. Aici este documentul: 

„Niciunul dintre oamenii noştri nu are vreo legătură cu doctorii lui 
Serghie şi nu mergem la clinicile lui pentru tratament. El a acţionat cu 
totul ilegal, de vreme ce bătrânul, doctorul Petrov, l-a numit doar să-i ți- 
nă locul pentru problemele curente când el trebuia să plece, dar Serghie, 
fără consultarea tuturor doctorilor, a preluat administraţia, pe care o 
conduce în toate privinţele. Bătrânii Petrov şi Chirilov nu îi recunosc ad- 
ministrarea şi amândoi sunt în persecuții şi necazuri. Soţul meu a fost 
foarte supărat în legătură cu activităţile doctorului Serghie, pentru că 
toţi cei zeloşi pentru adevărata homeopatie (ortodoxia) sunt lipsiţi de 
posibilitatea tratamentului, de vreme ce toate depozitele de medicamen- 
te sunt în mâinile celor care au luat în stăpânire totul. Este greu să îţi ex- 
plic, dar, dacă ştii totul, este inacceptabil. Îţi voi spune un singur lucru: 
am fost în Cernigov în tot acest timp fără niciun doctor şi am călătorit la 
Kiev (la maica Sofia) atunci când era necesar, adică o dată sau de două 
ori pe an. Aici nici copiii nu au mers la tratament.” 

Ierarhul conducător anti-serghianist din zona Kievului era figura 
strălucită a episcopului mărturisitor Damaschin Cedrick, care era du- 
hovniceşte foarte apropiat de egumena Sofia. El a scris apeluri înflăcăra- 
te, arătând dezastrul politicii Mitropolitului Serghie sub fiecare aspect. 
Apelurile sale fierbiţi erau copiate şi recopiate în secret de râvnitorii 
ortodocşi şi unele dintre ele au ajuns în lumea liberă, unde au fost dis- 
tribuite şi, de curând, au fost publicate de secretara sa. Grija sa profundă 
era pentru viitorul adevărului, ortodoxia autentică în Rusia, o grijă 
împărtăşită de prietenul său, Mitropolitul Chiril, şi, bineînţeles, de către 
egumena Sofia. Singurul răspuns la situaţia Bisericii, credea el, era pre- 
gătirea pentru sfârşitul lumii şi oprirea demersurilor de organizare 
bisericească. El era arestat adesea, eliberat pentru scurt timp şi apoi 
exilat iar şi iar. Într-o astfel de vizită, când maica Sofia era de asemenea 
liberă din închisoare pentru o vreme, a tuns-o în marea schimă. Există o 
fotografie rară cu el împreună cu maica Sofia şi cu turma ei, făcută 
probabil în 1934, între ultimele două arestări ale sale; el stă în centru, cu 
maica Sofia la dreapta sa. 

Preotul egumenei Sofia, părintele Dimitrie Ivanov, a fost un adevă- 
rat mărturisitor. El a suferit serios din cauza poziţiei sale eroice pentru 

Egumena Sofia (de la stânga la dreapta) cu 
surorile în trapeză, (aproximativ) 1913 


Maicile Mănăstirii Acoperământului Maicii Domnului, 1919. 
Părintele Dimitrie Ivanov îi dă o scrisoare lui S.A.Nilus 


ortodoxie şi a predicilor sale înflăcărate. A fost în închisoare pentru mult 
timp, apoi a fost eliberat şi arestat pentru a doua oară, fiind bătut cum- 
plit. In cele din urmă, după ce a fost aproape omorât în tortură, a fost 
trimis în exil în nordul îndepărtat, în oraşul Arhanghelsk. Soţia sa a reu- 
şit să-l însoţească, dar el era atât de slăbit, încât nu se putea ţine pe pi- 
cioare. Ei au venit în Arhanghelsk, necunoscând pe nimeni din oraş. Pă- 
rintele Dimitrie a căzut în mijlocul străzii şi stătea acolo, neputând să se 
mişte. Un doctor evreu care trecea pe acolo l-a luat acasă la el şi a avut 
grijă de el; şi, în braţele sale, părintele Dimitrie şi-a dat sufletul lui Dum- 
nezeu. Soţia sa a dat mărturie mai târziu despre aceasta. Intr-o zi, toţi 
membrii comunităţii Irpen au fost, de asemenea, arestaţi şi exilați pe o 
insulă în zona Kamceatka, în estul îndepărtat, unde au fost puşi într-o 
fermă colectivă în care se creşteau reni. Doamna Babenko, care a devenit 
călugăriţă, a trimis cuvânt de acolo, dar apoi nu s-a mai auzit de ea. 
Astfel a luat sfârşit raiul din Irpen al ortodoxiei. 

Egumena Sofia a fost arestată înaintea restului comunităţii şi astfel 
ea nu a fost trimisă împreună cu celelalte surori în estul îndepărtat, ci a 
fost aruncată dintr-o închisoare într-alta, în mare parte în Rusia euro- 
peană. Surorile ei au reuşit să aibă grijă de ea, până când, în cele din ur- 
mă, ca rezultat al condiţiilor inumane din închisoare, ea a contractat un 
astm şi alte boli serioase şi a fost eliberată ca să moară. Dar, chiar şi în 
închisoare fiind, ea nu era inofensivă pentru sovieticii urâtori de Dum- 
nezeu. Judecând după o confruntare mai veche cu un ateu convins, ea 
trebuie să fi fost o provocare pentru credinţele şi prejudecățile materia- 
liştilor din închisori, spărgând în bucăţi inconsistenţele lor filosofice şi 
astfel aducând sufletele lor la Dumnezeu. Odată, înainte de Revoluţie, o 
doamnă care cunoştea înţelegerea profund întemeiată a egumenei Sofia 
cu privire la perspectiva ortodoxă asupra lumii a implorat-o să-l influen- 
teze pe fiul ei, care era un ateu convins. Acest bărbat, extrem de inteli- 
gent şi talentat, îşi construia o carieră de invidiat în inginerie şi nu ceda 
persuasiunii nimănui. Maica Sofia a vorbit cu el despre religie, dar a re- 
zistat cuvintelor ei, deşi a reuşit să-l ia la Mănăstirea Sarov, ea însăşi 
mergând acolo atunci. Duelul dintre călugăriţa sfântă şi ateu nu era unul 
uşor, dar, prin sfintele ei rugăciuni, s-a petrecut o minune, care l-a cu- 
tremurat pe inginer până în adânc. El nu doar că a devenit credincios, 
dar a fost cu adevărat renăscut duhovniceşte. Viaţa sa anterioară l-a dez- 
gustat total şi nu mai putea suporta să o continue. EI şi-a părăsit slujba, 
a abandonat tot ce avea, s-a îmbrăcat cu haine simple de ţăran şi a plecat 
pe jos la Mănăstirea Solovki. Fostul ateu a devenit pelerin, cu rugăciunea 
lui Iisus pe buze. 

Ultima dimineaţă din viaţa plină de suferinţă a egumenei Sofia a 
sosit când se afla în mijlocul fiicelor ei duhovniceşti, într-o fermă colecti- 
vă, lângă Serpuhov, care era o mănăstire de catacombă. Era într-o stare 

de epuizare totală, fără să fi mâncat nimic de mai multe zile. După rugă- 
ciunile de dimineaţă, când camera ei fusese pusă în ordine, maica Sofia a 
cerut să fie lăsată singură şi apoi a început să citească din cartea ei prefe- 
rată, Evanghelia, când surorile au auzit-o tuşind şi luptându-se să respi- 
re. Agonia a durat trei ore, dar ea a fost deplin conştientă şi ochii săi au 
fost limpezi. Apoi şi-a întors privirea spre o icoană, şi-a închis ochii pen- 
tru ultima oară şi a plecat la Domnul. Aceasta s-a întâmplat pe 22 martie 
(4 aprilie) 1941. 

Înaintea ochilor inimii mele va rămâne pentru totdeauna o imagi- 
ne: egumena Sofia stă pe o canapea; pe podea, turceşte, stă tânărul pă- 
rinte Dimitrie (Ivanov). Ei sunt fericiţi, glumesc şi râd. Ea vorbeşte des- 
pre nerăutatea copiilor, orfanii ei... Dar, în ciuda unei astfel de dispoziţii 
fericite, ei ştiau foarte bine că mâine comuniştii nu îi vor cruța şi că tre- 
buie să fie gata pentru orice. Însă credinţa lor în Dumnezeu nu le per- 
mite să cadă în deznădejde şi de aceea sunt atât de bucuroşi şi de fericiţi. 

Fericiţi cei curaţi cu inima, că aceia Îl vor vedea pe Dumnezeu. 
Amin. 

24. Episcopul schimnic Macarie 
ŞI NOAPTEA SFÂNTĂ A MONAHISMULUI RUS 


Pomenit la 1 aprilie (t1944) 


Pentru că nu sunteţi din lume, ci Eu v-am ales pe voi 
din lume, de aceea vă urăşte lumea... dacă 

M-au prigonit pe Mine, şi pe voi vă vor prigoni. 
(loan 15: 19-20) 


Tot ceea ce cunoaştem despre episcopul schimnic Macarie este 
conţinut în puţinele mărturii care urmează; dar puţinul acesta este deja 
suficient pentru a prezenta imaginea unui om sfânt, un nou mucenic al 
catacombelor secolului XX. Aceste mărturii sunt ale ruşilor ortodocşi, 
care au răbdat ei înşişi jugul comunist şi au fugit în Occident după al 
Doilea Război Mondial şi au scris despre experienţa lor. Acestea sunt 
relatări directe; detaliile despre viaţa din catacombe a episcopului Maca- 
rie din a doua relatare au fost auzite chiar din gura episcopului. 


I. MĂNĂSTIREA LUI MACARIE 


În vecinătatea Petrogradului, la începutul anilor 1930, mai rămăse- 
se o mică mănăstire, unde veneau mulţi pelerini — Sihăstria Sfântul 
Macarie Romanul. 

Într-o dimineaţă devreme ne-am urcat într-un tren şi am călătorit 
spre gara Liuban. Eram treizeci care mergeam în pelerinaj. După ce 
ne-am oprit să bem nişte ceai la metocul mănăstirii din oraş, am por- 
nit-o pe jos spre mănăstire. 

La început, calea era printre lanuri. În jurul nostru, spice de secară 
se clătinau la unison, apoi am trecut prin lanuri de ovăz care foşneau, 
apoi lanuri roz de hrişcă, în care vântul făcea valuri colorate violet. Fiind 
orăşeni, ne-am bucurat de spaţiul deschis, de soare, de natură. 

După ce ne-am odihnit într-un sat, am intrat într-o pădure. Părin- 
tele P., care ne conducea, a început să recite din memorie acatistul Mai- 
cii Domnului „Bucuria tuturor celor necăjiţi”. Toţi am reţinut refrenul şi 
mai târziu icoasele canonului. Rugăciunea a durat mult timp; în cele din 
urmă, ultima cântare a luat sfârşit, dar pădurea continua să se întindă 
înainte, la fel de deasă şi de nesfârşită. Toţi eram obosiţi şi am devenit 
tăcuţi. Picioarele au început să ne doară şi să se umfle. Pantofii ne-au ros 
până când au început să ne doară călcâiele. Trupurile ne dureau. 

Am mers şi am tot mers — nu era niciun capăt la pădurea verde şi 
deasă. Deja se însera şi încă nu ştiam cât mai aveam de mers. Dintr-o 

parte a pădurii a apărut luna; razele ei se amestecau cu apusul, în timp 
ce noi continuam să mergem. În cele din urmă am ajuns la un luminiş 
din pădure. De pe deal curgea un pârâiaş şi, mai departe de acolo, a apă- 
rut o biserică lungă. Pe cer se înfăţişa o clopotniţă, sub care era acoperi- 
şul negru al clădirilor mănăstirii. Şi apoi, de la distanţă a venit spre noi 
sunetul subţire al clopotului mănăstirii. Nu mai auziserăm clopotul unei 
mănăstiri de multă vreme şi toţi am înviat şi aproape în fugă am coborât 
panta, sperând să ajungem la timp pentru slujba de priveghere. 

Aici, cu mult timp în urmă, pe o mică insulă de pământ ferm, în- 
conjurată din toate părţile de mlaştini impenetrabile, s-a aşezat şi a dus 
o viaţă de pustnic Sfântul Macarie Romanul. Mormântul închis în care 
erau sfintele sale moaşte se afla în biserica mănăstirii. Pe locul chiliei 
sale se construise un mic paraclis. Călugării asanaseră un spaţiu mare 
din mlaştină pentru biserică şi pentru clădirile mănăstirii, au amenajat 
cărări, au asanat şi au cultivat bucăţi de pământ pentru lanuri şi grădini 
de zarzavat. Bolşevicii au luat recolta, lipsindu-i pe călugări de mijloace- 
le de trai. Credincioşii aduceau din oraşe saci de pâine uscată, cu care 
călugării coceau pâine pentru mesele comune ale călugărilor şi pentru 
pelerini. 

Mulţi săraci şi nebuni pentru Hristos şi-au găsit refugiu în această 
mănăstire. Unul dintre aceştia era Mişa, care era foarte cunoscut în La- 
vra Alexandru Nevski din Petrograd. Vocea sa puternică ne era familia- 
ră, şi noi îl respectam pe acest bătrân cu părul alb, cu ochi negri, plini de 
tinereţe. Imi amintesc cum doctorul făcuse o treabă proastă, extrăgân- 
du-mi unul din dinţi, şi maxilarul mi-a fost umflat pentru mai multe luni 
şi mă durea foarte mult. Trebuia să port un bandaj. Mişa a venit la mine 
odată, în timpul Liturghiei, şi mi-a şoptit la ureche: „Să mergi la Mănăs- 
tirea Novodevici, să iei ulei de la candela de dinaintea icoanei Mucenicu- 
lui Antipa şi să-ţi ungi obrazul cu el. Uită-te la tine: crezi că eşti deştept, 
mergând să fii vindecat de un doctor?” M-am întors, dar el plecase deja. 
Aşa că am mers la Liturghie la Mănăstirea Novodevici, dar călugărițele 
care vindeau lumânări nici măcar nu ştiau unde aveau o icoană a Muce- 
nicului Antipa. Cu greu am reuşit să găsim o mică icoană. Am făcut aşa 
cum îmi spusese Mişa: mi-am uns obrazul cu ulei şi am luat şi cu mine 
nişte ulei de la candelă. Şi curând totul a trecut: inflamaţia a dispărut şi 
maxilarul a încetat să mă mai doară. Acest Mişa fusese înainte un inte- 
lectual ateu, un inginer. Dar, când Domnul i-a atins inima, acest lucru 
l-a şocat atât de mult, încât şi-a luat asupra sa un mod de viaţă aspru şi 
ascetic şi a devenit nebun pentru Hristos. După ce l-am întâlnit în mă- 
năstire, el a dispărut. Am auzit că fusese arestat şi a fost împuşcat din 
capriciul celui care îl interoga. 

Era o perioadă foarte dificilă şi înfricoşătoare atunci când am vizi- 
tat mănăstirea. „Roagă-te la Sfântul Macarie şi icoana din Iviron a Maicii 

Domnului!” — m-a mângâiat părintele N. Icoana din Iviron a Maicii 
Domnului de la mănăstire era una deosebită. Sfânta Fecioară era îm- 
brăcată în întregime în veşminte monahale, cu mantie şi cu metanie în 
mână. 

Întâistătătorul mănăstirii, episcopul Macarie, luase schima mare; 
cu greu îşi părăsea chilia şi rareori conversa cu pelerinii, cu excepţia câ- 
torva dintre fiii săi duhovniceşti. De mai multe ori l-am întâlnit pe cori- 
dor şi în biserică, dar, în cele din urmă, am avut ocazia să-l vizitez şi să 
vorbesc cu el. Fiind închis în sine, serios, trist, el lăsa o impresie adâncă 
asupra pelerinilor; iar dacă cineva se purta gălăgios sau în general nepo- 
trivit, sau lipsea de la slujbele bisericii, vlădica, prin ucenicul său de 
chilie, îi cerea să părăsească mănăstirea. Tinerilor le era mai degrabă 
frică de el şi încercau din greu să nu încalce regulile monahale. 

Slujba de dimineaţă începea la patru dimineaţa, urmată de prima 
Liturghie. Apoi urmau, la ora nouă, o altă Liturghie şi un acatist care se 
terminau între prânz şi ora unu. Apoi era masa. La ora patru era vecer- 
nia şi slujba de priveghere, un acatist şi apoi un parastas. Slujbele se ter- 
minau între opt şi nouă seara. După aceasta era cina şi pe la miezul nop- 
ţii slujba de noapte. 

După ce am stat ceva timp, în cele din urmă a trebuit să mă întorc 
în oraş. În oraş, în biserica metocului, am participat la privegherea de 
toată noaptea. Am stat mult timp în genunchi în faţa icoanei Sfântului 
Macarie. Părea că mă încurajează cu privirea sa. Şi, într-adevăr, totul a 
decurs bine şi m-am întors fără să fiu arestată. Am mai vizitat sihăstria 
de multe ori. Pe un ger puternic, la sfârşitul Postului Naşterii Domnului, 
am ajuns la mănăstire pentru a fi împreună cu monahii la prăznuirea 
Sfântului Macarie. Părintele P. voia să primească Taina Sfântului Maslu 
de la vlădica. Clericii noştri făceau Sfântul Maslu nu doar celor grav bol- 
navi; în acele vremuri înfricoşătoare, toată lumea trăia sub ameninţarea 
unei morţi violente imprevizibile sau în condiţii în care le era imposibil 
să primească Sfintele Taine. Călugării şi unii dintre credincioşii mireni 
se adunau de obicei în Postul Naşterii Domnului sau al Postului Mare 
pentru a primi Sfântul Maslu. 

În acea zi, părintele P. slujea liturghia într-o mică biserică ridicată 
pe locul chiliei din sălbăticie a sfântului. Vlădica Macarie a venit să se 
roage împreună cu noi. La sfatul părintelui P., am venit la vlădica pentru 
binecuvântare şi am spus cererea părintelui P. pentru Sfântul Maslu. 

„De ce îşi doreşte părintele P. maslul atât de mult?” — a întrebat 
episcopul. „Are o mare greutate pe suflet” — am răspuns eu. Vlădica s-a 
uitat la mine cu asprime şi dintr-odată i-au ţâşnit lacrimi din ochi. A în- 
ceput să ofteze necontrolat. „Numai dacă ai şti ce încercări grele ne aş- 
teaptă, câtă suferinţă şi chin! Mănăstirea noastră va fi devastată, lucru- 
rile noastre sfinte pângărite!” 

El a continuat să suspine. Un frate înfricoşat voia să se îndrepte 
spre vlădica, dar părintele P. l-a reţinut. Toţi au plecat în linişte. 

Stăteam în faţa ierarhului care se tânguia, profund cutremurată, 
cuprinsă de presentimentul unei furtuni care se apropie. El vorbea ca lui 
însuşi, uitând de mine. Apoi treptat şi-a venit în sine, a mers la icoana 
sfântului, a sărutat-o, a plecat din biserică şi a pornit-o pe drumul spre 
mănăstire. Silueta sa înaltă şi întunecată contrasta cu albul pur al întin- 
derii de zăpadă, care lucea sub razele strălucitoare ale soarelui de iarnă. 

În decurs de un an, profeția lui s-a împlinit. S-au dezlănţuit arestă- 
rile din „Noaptea Sfântă” (când mii de clerici şi credincioşi au fost ares- 
taţi într-o singură noapte) şi au ras de pe fața pământului toată mănăsti- 
rile şi comunităţile monahale şi laice care mai rămăseseră. În acea noap- 
te am fost şi eu arestată. 

Vlădica a fost trimis într-un lagăr de concentrare din Siberia şi a 
fost paznic de noapte acolo. 

Maica Veronica Kotliarevskaia 


II. CALVARUL EPISCOPULUI-SCHIMNIC MACARIE 


Aceasta este povestea lui, o poveste despre pribegiile fără oprire la 
care a fost condamnat un ierarh mărturisitor din catacombe, a cărui sin- 
gură crimă a fost aceea că era un succesor al apostolilor lui Hristos şi că 
inima lui aparţinea mai întâi de toate lui Hristos. 

Episcopul-schimnic Macarie, în lume Cosma, a fost cel mai mare 
dintre numeroşii copii ai familiei Vasiliev. S-a născut în satul Guba, în 
provincia Tikhvin din Novgorod, în 1871, şi din copilărie a fost atras de 
slujbele bisericii şi de cântarea care părea nepământească. În adolescen- 
tă a mers la Petersburg, unde a vizitat adesea Lavra Sfântul Alexandru 
Nevski şi asculta cu atenţie predicile inspirate ale ieromonahului Arse- 
nie, care era un misionar care lupta împotriva sectarilor şi schismatici- 
lor. Acesta era destul de renumit şi numele său obişnuia să apară adesea 
în presă şi era cunoscut şi respectat de însuşi Pobedonosţev. 

Vrând să vieţuiască într-o mănăstire de orientare misionară după 
tipicul Sfântului Munte, el a reînviat Sihăstria Sfântul Macarie Romanul, 
localizată în sălbăticia mlăştinoasă din regiunea Novgorod, nu prea 
departe de Petersburg. La cumpăna dintre secole, Mănăstirea Sfântul 
Macarie era deja bine aşezată, cu două sute de călugări; avea o biserică 
din piatră şi patru clădiri principale din piatră, un metoc în oraşul din 
apropiere şi o casă de oaspeţi — toate acestea atrăgând şi oferind sprijin 
duhovnicesc multor vizitatori. 

Când tânărul Cosma a ajuns pentru prima dată la mănăstire la vâr- 
sta de 23 de ani, s-a găsit în mijlocul unui grup de alţi tineri aspiranţi la 

viaţa monahală şi misionară. Ca frate, tăia lemne pentru foc şi făcea alte 
munci manuale ca ascultare, aşa cum îşi aminteşte unul din prietenii săi, 
părintele Conon, care a venit acolo împreună cu el. În 1897 a fost călugă- 
rit de către egumenul Arsenie şi i s-a dat numele Chiril. În 1900 era deja 
ieromonah şi conducător al metocului mănăstirii din Luban, unde a stat 
pentru următorii cinci ani. În 1906, părintele Arsenie a plecat la Sfântul 
Munte Athos pentru a combate învăţătura onomatolatrilor şi părintele 
Chiril a fost numit succesorul său ca egumen. Părintele Arsenie a 
acceptat învăţătura pe care s-a dus să o combată şi nu s-a mai întors ni- 
ciodată la mănăstirea sa. Mănăstirea, cu toate acestea, a continuat să 
înflorească şi nici chiar Revoluţia nu a atins-o, datorită mlaştinii de 
nestrăbătut din zonă, pentru că, într-adevăr, era lipsit de sens pentru 
bolşevici să organizeze ceva în acele locuri. 

În 1923, conform decretului Patriarhului Tihon, el a fost hirotonit 
episcop de ierarhii Serafim de Kolpinsk şi Miheea de Arhanghelsk, care 
i-au dat titlul de episcop de Luban, micul oraş unde se aflau metocul mă- 
năstirii sau „podvorie” cu arhondaricul. Din pricina arestărilor perma- 
nente, în acea vreme erau hirotoniți mulţi episcopi noi, ca să rămână 
măcar câţiva care să conducă turma. Cu toate acestea, în acelaşi an, epis- 
copul Macarie a fost arestat. Bolşevicii, dând lovitura cu criza creată arti- 
ficial de ei înşişi, când sute şi mii de oameni mureau de foame, forțau 
acum conducătorii Bisericii să renunţe la obiectele de valoare ale 
bisericii: potire, cruci etc., sub pretextul ajutorării victimelor foametei. 
În realitate, ei vindeau obiectele de valoare (proprietate a bisericii) în 
străinătate, pentru a întări puterea sovietică. Şi mulţi oameni nevinovaţi 
au murit în această perioadă. Pentru presupusa ascundere a obiectelor 
bisericeşti de valoare ale Mănăstirii Sfântul Macarie, egumenul ei a fost 
arestat şi condamnat la cinci ani de închisoare. El a fost trimis la „Cruci” 
— infama închisoare Leningrad, apoi în lagărul de concentrare de la 
Solovki şi în alte închisori, care erau construite după planul lui Lenin 
pur şi simplu pentru lichidarea elementului indezirabil al populaţiei 
obişnuite — „gândirea”. Apoi a fost în colonii de exil forţat, unde avea 
grijă de animale şi făcea şi alte munci umilitoare. După trei ani şi 
jumătate petrecuţi acolo, el a fost eliberat datorită unei amnistii şi s-a 
întors la mănăstirea sa. Acolo, pentru a se dedica deplin rugăciunii şi 
pentru a avea mai puţin contact cu viaţa lumească, el a acceptat marea 
schimă, primind numele iubitului său Macarie, fondatorul mănăstirii 
sale. 

El locuia într-o chilie la etaj; ucenicul său de chilie era ierodiaconul 
Vucol, fost ţăran dintr-un sat vecin. Zilnic slujea Liturghia în altarul la- 
teral, nu ca un arhiereu, ci ca un simplu preot, doar cu omoforul mic 
peste felon. Participa la toate celelalte slujbe stând în strană, purtând în- 
totdeauna gluga brodată de schimnic. EI era întotdeauna profund absor- 

bit în rugăciune şi părea că trăieşte în lumea sfinţilor. Dar, aşa cum era 
de aşteptat, nu a reuşit pentru mult timp să evite contactul cu autorita- 
tea urâtoare de Dumnezeu a comuniştilor. 

Pe 18 februarie 1932, în timpul „Nopţii Sfinte” a patimilor mona- 
hismului rus, a fost arestat din nou, de această dată împreună cu în- 
treaga sa frăţie, şi acesta a fost sfârşitul Mănăstirii Sfântul Macarie Ro- 
manul, care a existat timp de atâtea veacuri. În scurt timp, cea mai mare 
parte din aceşti călugări au pierit. 

Episcopul Macarie a fost trimis din nou la „Cruci”, unde a petrecut 
două luni de detenţie preliminară şi după aceea a primit o sentinţă rela- 
tiv scurtă de trei ani de exil „voluntar” în oraşul Verni (Alma-Ata), pe 
care i-a petrecut în închisoarea oraşului şi abia apoi a fost trimis pentru 
o şedere „voluntară” în satul Gheorghe, lângă oraşul Frunze. Din cauza 
sănătăţii sale şubrede a fost scutit de muncă, dar în timpul nopţilor era 
obligat să păzească fânul. Într-o noapte, a mers la biserică pentru a se 
spovedi, întorcându-se nevătămat. Pentru aceasta a fost din nou arestat 
şi trimis în închisoare, unde a petrecut opt luni în condiţii foarte grele. 

În 1935, împlinindu-şi sentinţa de şedere „voluntară”, episcopul 
Macarie s-a întors acasă, pe locul mănăstirii sale care era în ruine. Ce 
putea face? Ucenicul său de chilie, care avusese o experienţă de închi- 
soare asemănătoare, era prin preajmă. Împreună s-au aşezat în Ciudovo, 
un oraş nu prea departe de Luban. Dar acum a apărut întrebarea cum 
aveau să trăiască. De unde puteau obţine cele necesare traiului? În Uni- 
unea Sovietică, celor care îşi ispăşiseră termenul de condamnare li se 
permitea, conform articolului 58, să-şi primească „autorizaţia de domi- 
ciliu” doar dacă îşi arătau „cardul de lucru” (un fel de card de identitate). 
Episcopul, cu toate acestea, nu îl avea şi, astfel, pentru mai mulţi ani tre- 
buia să trăiască fără acea „autorizaţie de domiciliu”. Dar Dumnezeu l-a 
ajutat şi a locuit ilegal la o familie de credincioşi. 

În această perioadă, slujea în secret ca ierarh din catacombe, 
săvârşind Tainele oriunde era nevoie, botezând, hirotonind preoţi şi 
hirotonind episcopi pentru catacombe. În 1937, arestările în masă ale 
clerului s-au întețit din nou şi el, ascunzându-se de arestul inevitabil, a 
mers în Asia centrală, unde a petrecut un an. Apoi s-a întors în Ciudovo, 
unde, în cele din urmă, a reuşit să obţină „autorizaţia de domiciliu” 
necesară. Acolo a stat până la război şi venirea nemților, moment în care 
s-a găsit în mijlocul frontului. 

Părintele Vucol a fost cu dânsul în toată această perioadă. Războiul 
se dezlănţuia. Înmulţireaa trupelor de gherilă sovietice era extrem de pe- 
riculoasă. Au reuşit să scape într-un sat vecin şi au căutat adăpost 
într-un mic bordei, la mila unor oameni. Şederea lor s-a prelungit; 
foametea era groaznică. Zona nici chiar în vreme de pace nu era bogată 
în mâncare, pentru că solul din regiunea Novgorod este sărac. Într-o 

noapte, bătrâna casei în care stăteau a avut un vis ciudat: la locuinţa ei 
săracă a venit o trăsură de aur şi în ea era o Regină maiestuoasă care a 
spus: „Am un bătrân aici; el este foarte obosit. Trebuie să i se dea 
odihnă”. Astfel a mijlocit însăşi Împărăteasa cerurilor pentru bătrânul 
schimnic suferind. În ziua următoare, un preot catolic a venit şi i-a spus 
bătrânei: „Am auzit că un episcop ortodox şi ucenicul său de chilie 
locuiesc aici”. Auzind aceasta, episcopul a ieşit afară şi preotul i-a spus 
cum puteau scăpa în vest, la Mănăstirea Peşterilor din Pskov. Fi şi-au 
pus imediat rucsacurile în spate, şi-au luat toiege de călătorie şi au 
plecat spre mănăstire. Curând au ajuns cu bine la destinaţie, unde 
călugării i-au primit cu dragoste şi cinste. Această mănăstire, după 
Revoluţie, se găsea pe teritoriul Estoniei libere şi astfel a scăpat de 
soarta comună a altor mii de mănăstiri ale suferindului pământ rus. Era 
într-o stare înfloritoare, plină de pace şi avea de toate din abundență. 
Episcopul a început din nou să liturghisească zilnic în zorii zilei, aşa cum 
era obişnuit să facă şi chiar a început să viseze la întoarcerea acasă, la 
iubitul său Sfânt Macarie, şi să-şi reconstruiască mănăstirea pentru a 
treia oară. Dar Domnul a văzut că acest adevărat mărturisitor al Său era 
pregătit pentru locaşul său veşnic. În timpul groaznicilor ani de viaţă din 
Rusia sovietică, el a fost cinstit de mii de oameni ortodocşi pentru 
sfintele sale rugăciuni, pentru ajutorul şi pentru bunătatea în slujirea 
fraţilor săi. Mulţi oameni îşi riscau vieţile şi libertatea pentru a uşura 
suferinţele acestui episcop în timpul nenumăratelor sale exiluri şi 
persecuții. Faţă de acestea, el era un adevărat râvnitor pentru ortodoxie, 
care păstra predaniile Sfintei Biserici cu preţul propriilor suferințe. 
Bolşevicii nu au putut să-l răpună pe acest drept. Suferințele sale i-au 
adus cununa. Era timpul ca el să meargă la locaşul său ceresc. 

În noaptea dinaintea lui 1 aprilie 1944, oraşul Peciori a fost grav 
bombardat de către sovietici. Fi au bombardat oraşul întreaga noapte, în 
patru atacuri, la intervale de 40 până la 50 de minute. Din fericire pen- 
tru mănăstire, bombele imense de două tone au căzut în afara ei. În mă- 
năstire au căzut câteva zeci de bombe de calibru mic. Una dintre acestea 
a căzut dincolo de trapeză şi a smuls din rădăcini un stejar bătrân. O bu- 
cată din bombă a pătruns prin fereastră în chilia episcopului schimnic 
Macarie şi l-a omorât instantaneu. Pe analogul din faţa sa erau deschise 
o Evanghelie şi o carte de rugăciuni: erau acoperite de sângele episcopu- 
lui. Ceasul se oprise la 9: 47 p.m. Toţi călugării se ascunseseră în adă- 
posturi, dar episcopul Macarie refuzase să se ducă în pivniţă şi rămăsese 
în chilia sa, rugându-se. Bombardamentul a cauzat multe pagube mă- 
năstirii şi multe victime în oraşul învecinat, Peciori. 

Protopop Gherasim Şoreţ 

Trapeza Mănăstirii Peşterilor Pskov, unde sfântul episcop 
a fost omorât într-o chilie de la parterul clădirii 


Astfel s-a întâlnit cu Domnul acest mărturisitor sfânt — în ziua Învi- 
erii Domnului, 1 aprilie. Trupul episcopului Macarie a fost înmormântat 
în peşterile de la care îşi ia numele Mănăstirea Peşterilor Pskov. Şi, 
astfel, bombele sovietice au pus capăt vieţii pământeşti a mărturisitoru- 
lui adevărului lui Dumnezeu, care suferise deja mult în interiorul URSS 
şi care şi-a binemeritat pe drept titlul de nou mucenic al acestei epoci 
mult-suferinde. 


III. NOAPTEA SFÂNTĂ A MONAHISMULUI RUS 


O martoră din Germania, Natalia Gheorghievna Kieter, ne-a îm- 
părtăşit experienţele ei despre groaznicele persecuții ale creştinilor orto- 
docşi din acea perioadă. 

„«Noaptea Sfântă», numită astfel de oameni, a fost noaptea de 
17-18 februarie 1932. Îmi amintesc bine, pentru că pe 16 februarie a mu- 
rit mama mea. De curând, primise tunderea monahală în secret şi era 
călugăriţă în lume. Pe 18 februarie era aşteptat părintele nostru duhov- 
nic, ieromonahul Veniamin: urma să săvârşească slujba înmormântării 
la noi în casă. L-am aşteptat mult timp şi în cele din urmă i-am telefonat 
la apartamentul său. Mi s-a spus: «Nu poate veni; înţelegeţi». A urmat o 
pauză lungă şi am înţeles fără cuvinte că era într-o situaţie periculoasă. 
Am vrut să caut un alt preot, dar niciunul care să nu fie renovaţionist nu 
era disponibil în întregul Petersburg. Nicio biserică nu avea preot în a- 
cea zi. Am fost la metocul din apropiere al Mănăstirii Valaam. Toţi preo- 
ţii de acolo erau arestaţi. Din fericire, mi s-a întâmplat să întâlnesc un 
părinţel cumsecade în cimitir. El nu era renovaţionist, ceea ce era foarte 
neobişnuit, pentru că doar renovaţioniştii nu erau arestaţi.” 

„Curând am aflat despre tragedia care se întâmplase în Mănăstirea 
Sfântul Macarie şi împreună cu un adolescent m-am grăbit acolo, de vre- 
me ce ştiam că nicio persoană nu mai rămăsese acolo. Biserica era blo- 
cată cu scânduri şi era păzită de agenţi NKVD. Era un incident incredibil 
în viaţa noastră sovietică. Cel mai sfânt obiect al mănăstirii erau lanțuri- 
le Sfântului Macarie, care de secole fuseseră expuse spre închinare cre- 
dincioşilor. Trebuiau să fie salvate. 

În drumul nostru spre mănăstire a trebuit să mergem printr-o pă- 
dure deasă şi prin mlaştini groase. Abia am reuşit să scăpăm să nu fim 
înghiţiţi de o mlaştină. Evitând drumurile unde am fi putut fi identifi- 
caţi, am cântat un canon către Sfântul Macarie. După o serie de aventuri, 
am reuşit să ajungem la mănăstire. Spărgând o fereastră, ne-am furişat 
în biserică, unde am văzut o cutie întreagă cu obiecte bisericeşti de va- 
loare care încă mai era acolo. Am luat sfintele lanţuri împreună cu multe 
icoane şi cărţi bisericeşti. Sfântul Macarie ne-a acoperit cu mantia sa de 

ochii agenţilor NKVD şi, în mod miraculos, nu am fost prinşi. Am vrut să 
ţin sfintele lanţuri acasă, până când ar fi venit un moment în care să le 
pot da Bisericii. Dar era periculos până şi pentru mine să le ţin. Prin 
urmare, le-am dat pentru o vreme spre păstrare unei prietene, o tânără 
femeie cu aceleaşi principii ca mine şi o împreună-lucrătoare în via 
Domnului. Fa le-a pus temporar într-un sertar de la masa de noapte. Pe 
neaşteptate, fratele ei, un tânăr student, a fost arestat şi acuzat de 
propagandă religioasă. Agenţii NKVD au dat buzna în casă pentru 
cercetare. Ei au întors totul cu susul în jos; s-au uitat în fiecare cutie şi 
doar sertarul în care erau păstrate lanţurile nu a fost deschis. Minunea a 
fost că, negăsind nimic, fratele ei a fost eliberat. Cu adevărat, Sfântul 
Macarie ne protejase pe noi toţi. Curând după acest incident am adus 
lanţurile la o anumită călugăriţă, care le-a luat la Moscova. Unde sunt 
lanţurile astăzi?” 

Data a fost 18 februarie 1932. Este o dată luminoasă şi totuşi te- 
ribilă, vinerea patimilor monahismului rus — ignorată de toţi şi aproape 
necunoscută întregii lumi —, când, într-o singură noapte, întreg mona- 
hismul rus a dispărut în lagărele de concentrare. Totul s-a făcut în toiul 
nopţii şi cu deplina cunoştinţă a Mitropolitului Alexei, despre care sunt 
destule dovezi. În Leningrad au fost arestaţi: 40 de călugări de la Lavra 
Sfântul Alexandru Nevski; 12 călugări de la Metocul Kiev (ceilalţi călugări 
fuseseră toţi arestaţi în 1930); 10 călugări de la Metocul Valaam; 90 de că- 
lugăriţe de la Mănăstirea Novodevici; 16 călugăriţe de la Metocul Leu- 
şinski al egumenei Taisia; 12 călugări de la Catedrala Sfântul Teodor; 8 
călugări de la „Chinovia” Marele Okhotko al Lavrei Sfântul Alexandru 
Nevski; 100 de monahi de la alte diferite biserici din Leningrad. În total 
erau 318 oameni. În aceeaşi noapte, toţi călugării şi fraţii Mănăstirii 
Sfântul Macarie Romanul au fost arestaţi şi au fost aduşi în Leningrad ca 
nişte criminali înrăiţi, a căror simplă prezenţă era o ameninţare pentru 
societate; au fost trataţi ca nişte insecte ucigaşe, care trebuie eliminate... 

Valul de arestări, ca un tunet, a cuprins întreg pământul rus, lo- 
vindu-i mai ales pe cei din cinul monahal, care până nu demult fuseseră 
apărători ai moralei şi valorilor naţiunii. A lovit, de asemenea, şi pe 
mulţi dintre clericii albi şi dintre laicii care, într-un fel sau altul, erau 
apropiaţi în duh de monahism. De exemplu, cauza arestului preotului de 
parohie Alexandru Medvedski au fost predicile sale înflăcărate. Toţi au 
fost trimişi în regiunea Kazahstan, de unde aproape nimeni nu s-a mai 
întors. 

În acelaşi timp, doar în Leningrad multe biserici au fost închise şi 
distruse. A fost lovită chiar şi biserica de parohie de care era legat cu 
atâta înflăcărare faimosul om de ştiinţă I.P. Pavlov (cel cu experimentele 
făcute pe câini; el a mers personal la Moscova pentru a încerca să salveze 
biserica). Imediat ce el a murit, acest magnific monument arhitectonic 

cu hramul Născătoarei de Dumnezeu a Semnului (Znamenie) a fost di- 
namitat (în 1937) şi nu a mai rămas nicio urmă din el. De această dată, 
toate cele 1400 de mănăstiri ale Rusiei — fără schituri şi comunităţile 
nou formate — au fost închise şi, cu puţine excepţii, au fost distruse. 

„Noi toţi”, îşi aminteşte martorul, „ne-am simţit nenorociţi în a- 
ceastă perioadă înfricoşătoare, aproape până la scârbă. Toţi ne-am 
simţit ca şi când ei (autorităţile) ar fi scuipat cu sadism în sufletele noas- 
tre sau ne-ar fi omorât mama în bătaie sub ochii noştri. Era un senti- 
ment groaznic de durere şi de furie şi, cu toate acestea, eram neputin- 
cioşi. Am trăit această stare înfricoşătoare în timpul acelei primăveri a a- 
nului 1932” (Levitin-Krasnov). Nici nu bănuiau aceşti oameni că, ime- 
diat după această „Noapte Sfântă”, Statele Unite ale Americii, iubitoare 
de libertate, aveau să recunoască tirania sovietică drept guvernare legiti- 
mă. Şi, în tot acest timp, episcopii marionetă ai serghianismului decla- 
rau în întreaga lume că în Rusia creştinii erau liberi. 

25. Părintele Nicolae Zagorovski 
ÎN MONAHISM IEROMONAHUL SERAFIM 


Pomenit la 30 septembrie (1943) 


Sfinţenia nu este simplă dreptate, pentru care 

cel drept merită să se bucure de binecuvântare în 
Împărăţia lui Dumnezeu, ci mai degrabă o astfel de 
înălțime a dreptăţii în care oamenii sunt umpluţi de 
harul lui Dumnezeu în aşa măsură încât curge din ei 
peste cei care se unesc cu ei. Mare este binecuvântarea 
lor; vine din experierea personală a slavei lui Dumnezeu. 
Fiind plini şi de iubire faţă de oameni, care vine din 
iubirea faţă de Dumnezeu, ei sunt receptivi la nevoile 
oamenilor şi, la rugămintea lor, ei se dovedesc şi ca 
mijlocitori şi apărători pentru ei înaintea lui Dumnezeu. 


Fericitul arhiepiscop Ioan Maximovici 


După 1914, I.M. Konţevici (t 1965) a început să urmeze cursurile 
Universităţii Harkov şi închiriase o cameră în casa părintelui Nicolae Za- 
gorovski. El îl slujea adesea pe părintele Nicolae la biserică şi îl însoțea 
atunci când slujea sfeştanii în case particulare, protejându-l de oamenii 
care se înghesuiau întotdeauna în jurul lui. Astfel, tânărul Konţevici era 
cunoscut celor care îl cinsteau pe părintele Nicolae ca un student evla- 
vios, lucru care în acea vreme era o raritate. Aceşti credincioşi care îl 
apreciau pe părintele Nicolae, în timpul Războiului Civil rus, l-au ajutat 
foarte mult şi unul dintre ei chiar i-a salvat viaţa. 

Profesorul Konţevici a ţinut două conferinţe despre părintele Nico- 
lae în San Francisco. Materialul pentru aceste conferinţe a fost luat mai 
întâi de toate din propria lui experienţă, dar şi din informaţii primite de 
la fiica părintelui Nicolae (Lidia N. Bobrişcevaia, care a murit la Paris, în 
1964) şi, în primul rând, de la Ulyaşa Nozdrina, care l-a însoţit pe părin- 
tele Nicolae în exilul său şi a fost tunsă de el în monahism cu numele 
Magdalena (acum călugăriţă în Mănăstirea Lesna din Franţa). Următoa- 
rea relatare a fost compilată din notițele de curs ale autorului de către 
soţia sa, Elena Konţevici, şi astfel are o formă mai degrabă condensată şi 
„atenuată” — prin care, cu toate acestea, caracterul luminos şi sfânt al 
părintelui Nicolae străluceşte neumbrit. Fotografiile sunt din colecţia 
profesorului Konţevici. 

Profesorul Konţevici a remarcat despre chipul părintelui Nicolae că 
amintea de cel al filosofului grec Socrate, dar că expresia feţei sale era 

pur şi simplu incomparabilă: radia blândeţe şi prietenie, strălucind de o 
extraordinară bunătate, atrăgând pe toţi la el. 

Părintele Nicolae se trăgea dintr-o veche familie princiară care să- 
răcise; el şi-a ascultat chemarea religioasă. Tatăl său, diaconul Mihail 
Teoctistovici, locuia în regiunea de graniţă Akhtirka. Era un om cu un 
caracter blând, ca din altă lume. În afară de Biserică nimic altceva nu 
mai exista pentru el. Pe de altă parte, soţia sa, Parascheva Andreevna, 
născută Romenskaia, era o femeie dominantă. Ea avea o minte excepţio- 
nal de dotată şi mari talente. Rămasă văduvă foarte devreme, ea a cres- 
cut trei copii: Mihail, Ana şi Nicolae, care era cel mai mic. Deşi anal- 
fabetă, ea a înţeles semnificaţia educaţiei şi s-a luptat prin toate mij- 
loacele să le dea o educaţie aleasă copiilor ei. Fiul mai mare, Mihail, era 
foarte talentat, a terminat seminarul, a intrat la academie, dar, din cauza 
sărăciei, nu a absolvit-o şi a murit timpuriu de tuberculoză. Fiul mai 
tânăr, Nicolae, a crescut în mijlocul naturii, în satul Gusyniţa, împreună 
cu copiii ţăranilor. Tânărul Kolea Zagorovski era deosebit de vioi, vesel 
şi activ. Din copilărie a iubit cântecele populare şi, de asemenea, 
dialectul său nativ din Mica Rusie. 

După ce a intrat la seminar a început să scrie poezie. Dar nu îi plă- 
cea să înveţe şi în special nu putea suferi matematica. Cu toate acestea, 
Kolea era întotdeauna printre cei mai buni studenţi din seminar, fiind 
dăruit cu talent literar. În clasele mai mari, profesorul de limbă rusă or- 
ganiza piese de teatru. În acest fel a fost descoperit talentul excepţional 
de actor de comedie al tânărului Zagorovski. Nu trebuia decât să apară 
pe scenă pentru a stârni o furtună de râsete în public. Gloria lui Zago- 
rovski s-a răspândit dincolo de seminar. Un binecunoscut promotor de 
actori din Ucraina i-a oferit să devină membru al trupei sale, cu un sa- 
lariu de invidiat. Dar mama sa nu a vrut să audă despre aceasta: „Vreau 
să te văd în veşminte de aur, altfel te voi blestema!” i-a declarat ea fiului 
său. Şi el a trebuit să se supună. 

Soţia părintelui Nicolae, Ecaterina Ivanova, era o femeie educată; 
au avut doi copii. Satul unde a fost el preot se numea Malijino, o regiune 
înapoiată. Acolo părintele Nicolae nu avea posibilitatea să-şi manifeste 
darurile din belşug primite. Sunt uşor de imaginat dificultăţile pe care 
le-a îndurat tânărul preot. Icoana Maicii Domnului pe care o cinstea atât 
de mult era, fără îndoială, o martoră a lacrimilor sale amare şi a 
sufletului său suferind. Într-adevăr, cum putea o fire atât de vioaie să se 
împace să vegeteze într-un loc atât de monoton şi sălbatic? Şi cât de 
adâncă trebuie să fi fost lupta interioară a acestui om, pentru a transfor- 
ma un actor de comedie într-un renumit predicator şi păstor duhovni- 
cesc al oamenilor! Dar o astfel de renaştere s-a petrecut într-adevăr: 
strălucitele talente lumeşti au fost transformate în daruri duhovniceşti. 
Era o minune evidentă. Icoana Maicii Domnului pe care părintele Nico- 

lae o cinstea ca făcătoare de minuni nu era defel o copie a vechii icoane 
numite „Căutarea celui pierdut”, ci părintele Nicolae i-a dat în mod spe- 
cial acest nume! Acesta ne face să ne gândim că tânărul preot fusese pe 
marginea deznădejdii şi Maica Domnului însăşi îl pusese pe calea cea 
bună. Oamenii îl iubeau pe părintele Nicolae, dar, când a venit vremea 
să le dea copiilor o educaţie mai bună, el s-a mutat în Harkov şi a 
devenit preotul bisericii spitalului din oraş. Aici părintele Nicolae a con- 
tinuat, la fel ca în sat, să slujească acatiste în faţa icoanei şi să ţină 
predici. Nu l-a deranjat faptul că la început participau la slujbe doar una 
sau două femei în vârstă, deşi bineînţeles că nu putea fi decât trist 
văzând că oamenii lipseau. Dar această situaţie nu a durat mult; foarte 
curând, biserica devenise plină şi neîncăpătoare. Faima sa, ca a unui alt 
Gură de Aur, s-a răspândit în Harkov. Mica biserică de spital a început 
să fie atât de aglomerată, încât pereţii se umezeau din cauza respirației 
oamenilor. La Liturghie părintele Nicolae ţinea două predici, dintre care 
una era dedicată Evangheliei zilei. Cineva a spus odată: „Batiuşka nu a 
vorbit mult astăzi, doar o oră şi jumătate”. El cu greu pleca din biserică 
înainte de ora trei. Sub conducerea părintelui Nicolae s-a format un so- 
bor special cu care vizita casele private pentru a sluji sfeştanii. După 
sfeştanie, toată lumea mânca şi apoi se cântau „psalmi” — cântece religi- 
oase. Multe din acestea erau scrise de părintele Nicolae însuşi. Uneori pe 
batiuşka îl însoțeau I.M. Konţevici şi un alt tânăr, numit Democika. 

În jurul părintelui Nicolae a început curând să se strângă o obşte 
de maici. Organizarea ei decurgea în ritm alert şi toate pregătirile pentru 
aceasta fuseseră terminate când a izbucnit Revoluţia. Astfel, mănăstirea 
nu a fost niciodată deschisă oficial, dar exista în secret. Una din viitoare- 
le călugăriţe era Ulyaşa Nozdrina. Fa intenţiona să se mărite, dar odată a 
intrat în biserică în momentul în care predica părintele Nicolae. Aceasta 
i-a decis soarta pentru totdeauna; ea a renunţat la mirele său şi a ales 
calea monahală. Părintele Nicolae a ales-o pe Ulyaşa ca tovarăş când a 
venit vremea exilului. 

Părintele Nicolae organiza pelerinaje. La unul dintre ele a luat 
parte şi I.M. Konţevici. La aceste pelerinaje participau mai multe mii de 
oameni. Ei mergeau în grupuri; înaintea fiecărui grup erau purtate o 
cruce, icoane şi prapori. Ei mergeau cântând, dar în aşa fel încât grupul 
care îi urma nu auzea cântarea lor. Fiecare grup cânta altceva. Era o 
mulţime de astfel de procesiuni. Nu cu mult înainte de terminarea 
drumului, părintele Nicolae s-a urcat într-un loc înalt şi le-a vorbit 
oamenilor. El a spus că se vor ruga pentru ploaie, pentru că era atunci o 
secetă groaznică. 

Când au ajuns, oamenii s-au stat în pădurea din jurul Mănăstirii 
Kuryajski. De vreme ce bisericile nu-i puteau cuprinde pe toţi pelerinii, 
privegherea de toată noaptea s-a ţinut în întregime pe un loc înalt din 

pădure. În tot acest timp, până în zorii zilei, ieromonahii i-au spovedit 
pe oameni. Când dimineaţa s-a slujit Liturghia, participanţii au primit 
Sfintele Taine din toate potirele care erau în mănăstire. Aceasta a durat 
jumătate de zi. Când s-a terminat împărtăşirea, părintele Nicolae a spus: 
„Acum vom face o slujbă pentru ploaie. Toţi să îngenuncheze şi să ne 
rugăm lui Dumnezeu până când lacrimile cereşti vor începe să cadă pe 
pământ”. Oamenii au căzut la pământ. Şi, dintr-odată, pe cerul senin au 
început să apară nori şi, într-adevăr, pe pământ au început să cadă, ca 
lacrimile, picături mari de ploaie, ridicând praful pe drum... Când a 
început ploaia, oamenii erau cât pe ce să se arunce ocrotitor asupra 
părintelui Nicolae, dar călugării l-au înconjurat şi l-au condus în 
mănăstire. Fiecare s-a dus să se adăpostească pe unde a putut. Când toţi 
au ajuns la adăpost, au început să se reverse torente înfricoşătoare. 

După masă, cel care suna clopotul a venit la părintele Nicolae şi l-a 
întrebat: „Porunciţi să sun pentru ca oamenii să se adune?” Părintele Ni- 
colae s-a gândit, plecându-şi capul. Apoi a spus: „Sună!” 

Apoi, ploaia a continuat să cadă ca dintr-un vas... Dar de îndată ce 
a sunat clopotul pentru călătoria de întoarcere, ploaia s-a oprit imediat. 
Întorcându-se acasă la Harkov, mulţimea de oameni mergea pe străzi cu 
ramuri în mâini şi cântând cu entuziasm „Hristos a înviat!”. Locuitorii 
şi-au deschis geamurile, şi au rămas uimiţi la vederea unei astfel de bu- 
curii în mulţimea oamenilor în mişcare. 

Popularitatea părintelui Nicolae printre oamenii simpli era extra- 
ordinară. În Harkov, după Războiul Ruso-Japonez, erau mulţi de- 
lincvenţi. Tâlharii stăteau pe Muntele Rece. Uneori se întâmpla ca unul 
dintre ei să ajungă bolnav pe moarte. Erau cazuri în care părintele Nico- 
lae era trimis acolo, şi era condus noaptea pe cărări întunecoase. Citeţul 
tremura de frică. În peştera unde erau duşi, într-un colţ erau puse blă- 
nuri furate. Dar nici unul dintre tâlhari nu l-a jignit pe părintele Nicolae. 
Doar după Revoluţie un tâlhar revoluţionar i-a smuls crucea de aur. 

Pe când încă mai locuia în Harkov, din cauza statului în picioare în 
timpul lungilor slujbe şi rugăciuni, părintele Nicolae a făcut răni la pi- 
cioare. Dar făcea glume pe seama sa, spunând că, dacă picioarele sale nu 
îl vor mai căra, va trebui să le care el. 

În timp, părintele Nicolae şi-a asumat, cu binecuvântarea stareţu- 
lui de la Optina, părintele Anatolie Potapov, lucrarea de stareţ. 

Revoluţia începuse. E uşor de imaginat că mulţimea de oameni 
grupată în jurul părintelui Nicolae nu era de partea Revoluţiei. Influenţa 
părintelui Nicolae era foarte mare şi răspândită pretutindeni. Chiar de la 
început, neluând în seamă toate acestea, bolşevicii l-au chemat pe 
părintele Nicolae şi i-au propus o înţelegere. Nu-i cereau decât un singur 
lucru: să nu predice împotriva comuniştilor. Chiar i-au oferit o subvenție 
în aur pentru activitatea sa caritabilă. La această propunere, părintele 

Nicolae a răspuns că el Îl slujea pe unul Dumnezeu şi pe nimeni 
altcineva. Curând a fost arestat şi băgat în închisoare. Se poate ca 
arestarea părintelui Nicolae să fi fost urmare a apărării, împreună cu o 
mulţime de oameni, a mănăstirii unde îşi avea reşedinţa episcopul de 
Harkov din acea vreme, Mitropolitul Antonie Hrapoviţki. Imediat ce 
vestea arestării părintelui Nicolae s-a răspândit, piaţa din faţa închisorii 
s-a umplut de căruțele ţăranilor, pline de provizii de la ţară. Cât timp pă- 
rintele Nicolae a fost ţinut în închisoare, toţi deţinuţii s-au hrănit din 
proviziile aduse lui. 

Văzând o astfel de mare iubire a oamenilor faţă de părintele Nico- 
lae, autorităţile au hotărât că ar fi mai potrivit să-l trimită în afara ora- 
şului Harkov. (El mai fusese arestat şi altă dată, fiind unul dintre cei 24 
de preoţi care respinseseră Biserica „renovaţionistă”.) I s-a propus să pă- 
răsească oraşul şi să meargă în altă parte. Părintele Nicolae, luând-o pe 
Ulyaşa cu el, a mers în Petersburg. Multe călugăriţe au vrut să-l înso- 
ţească, dar alegerea lui s-a oprit înţelepţeşte asupra Ulyaşei — mai întâi 
de toate, datorită devotamentului ei nelimitat şi datorită sănătăţii puter- 
nice. Glumind, îi spunea: „Tu nu ai cap, ci o oală”. Adevărat, ea nu înţe- 
legea mare lucru, dar era devotată nu în cuvinte, ci în fapte. Cine ar fi 
putut duce tot ce a dus ea? 

Şi, astfel, părintele Nicolae şi Ulyaşa s-au dus în Petersburg. Era 
imediat după apariţia aşa-numitei „Biserici vii”. Umblând prin oraş, pă- 
rintele Nicolae şi Ulyaşa se duceau pretutindeni, evitând bisericile „Bise- 
ricii Vii”. Odată au intrat într-o biserică aproape de locuinţa lor. Aici, o 
femeie posedată s-a aruncat furioasă asupra părintelui Nicolae cu un ți- 
păt: „O, pleşuvule! O, plângăciosule! Ai venit şi aici ca să ne chinuieşti?” 
Oamenii care stăteau în jur nu ştiau ce să creadă, uitându-se la figura 
umilă a părintelui Nicolae, care era îmbrăcat în haine simple de ţăran. 
Dar, curând, oamenii au simţit că nu priveau nicidecum la un om 
simplu, în ciuda faptului că exilaţii se străduiau să rămână în umbră. 
Iată un exemplu: într-o zi părintele Nicolae era în pat, fiind bolnav. S-a 
auzit soneria. Ulyaşa a deschis uşa şi a văzut nişte ţigani stând în prag. 
„Părintele care spune viitorul stă aici?”, au întrebat ei. „Nu”, a răspuns 
Ulyaşa. „Dar ne-au dat această adresă: strada Borovaia nr. 46”, au spus 
ţiganii. „Spuneţi-i părintelui că ne-au furat un cal”. Ulyaşa s-a dus la 
părintele Nicolae şi i-a spus: „Au venit nişte ţigani, dar nu îi puteţi primi. 
Cineva a furat un cal de la ei. Dacă îi primiţi, suntem pierduţi. Nu putem 
primi pe nimeni”. „Bine”, a spus părintele Nicolae, „nu-i putem primi; 
totuşi, spune-le să caute calul la vecin”. Două zile mai târziu, ţiganii au 
apărut din nou, dar de această dată cu saci plini de provizii. Găsiseră ca- 
lul la vecinul lor. 

Iată altă întâmplare. Părintele Nicolae nu se ducea niciodată nică- 
ieri, doar la biserică. Pe neaşteptate, a venit o femeie şi l-a implorat să 

împărtăşească o femeie pe moarte. Împotriva tuturor regulilor sale, pă- 
rintele Nicolae s-a pregătit şi a plecat, luând cu el cinstita icoană a Maicii 
Domnului „Căutarea celui pierdut”. Într-o mansardă, pe un pat, zăcea o 
femeie tânără, în stare de inconştienţă. Din gură îi curgea o spumă de 
sânge. Doi copii plângeau cu amar. „Copii”, a spus părintele Nicolae, 
„rugaţi-vă Maicii Domnului — ea va auzi rugăciunea copiilor”. El a înce- 
put o slujbă cu acatist înaintea icoanei pe care o adusese. Şiroaie de la- 
crimi curgeau pe faţa părintelui Nicolae; era literalmente ud de lacrimi. 
După slujbă i s-a spus: „Dar batiuşka, nu aţi citit rugăciunile de ieşire a 
sufletului!” „Nu este necesar”, a răspuns el. Curând, copiii recunoscători 
au venit la părintele Nicolae şi i-au adus flori şi o curea brodată, aşa cum 
obişnuiau să poarte clericii în Rusia. După aceea a venit şi femeia vinde- 
cată. Deşi fusese inconştientă în timpul slujbei, cu toate acestea simţise 
cum o putere vie intrase în ea. Ea devenit o fiică duhovnicească devotată 
a părintelui Nicolae cât timp el a locuit în Petersburg. 

Iată un alt caz memorabil despre înainte-vederea părintelui Nico- 
lae. Părintele Nicolae şi Ulyaşa căutaseră o altă locuinţă, pentru că înce- 
puseră să vină foarte mulţi oameni la ei. Ei au găsit un loc bun. Ulyaşa 
era entuziasmată şi a spus fericită: „Ce minunat! Aici, batiuşka, vom pu- 
ne patul vostru şi aici masa!” Dar părintele Nicolae stătea palid şi nu 
spunea nimic. În cele din urmă, s-a întors spre proprietăreasă: „Spune- 
ţi-ne ce s-a întâmplat aici”. S-a dovedit că acolo se spânzurase un agent 
al poliţiei secrete. Bineînţeles, nu au închiriat acel loc. 

În 1930, părintele Nicolae a fost arestat pentru că a refuzat să ac- 
cepte Declaraţia Mitropolitului Serghie şi a fost închis în „casa de deten- 
ţie preliminară” din Petersburg. 

Şederea în Petersburg a părintelui Nicolae a luat sfârşit în faimoa- 
sa „Noapte Sfântă”, aşa cum a fost numită de credincioşii din Peters- 
burg, când, într-o singură noapte, în 1932, cinci mii de oameni, cei mai 
devotați Bisericii, au fost arestaţi. 

Inchisoarea unde a fost închis părintele Nicolae era atât de supra- 
aglomerată, încât nefericitul preot al lui Dumnezeu a stat în picioare 
nouă zile, până când unuia dintre delincvenţi i s-a făcut milă de el şi i-a 
dat un loc sub o masă, unde putea să se întindă pe podea. După aceasta, 
părintele Nicolae a fost trimis la Solovki. Matuşka lui, însoţită de credin- 
cioasa Ulyaşa, au pornit într-o lungă călătorie pentru a-l vizita. Când au 
ajuns şi li s-a permis să-l vadă, părintele a venit la ele bărbierit şi slab ca 
un mort. Aceasta se întâmpla în timpul unui post — dar pachetele aduse 
deţinuţilor era obligatoriu să fie din carne. Ulyaşa a gătit cotlete din 
linte, pe care gardienii le-au luat drept carne. 

După şederea sa în Solovki, părintele Nicolae a fost trimis în 
nordul îndepărtat, împreună cu alţi deţinuţi, ca să locuiască acolo. Ei au 
mers pe jos prin tundră, călcând din movilă în movilă. Ţânţarii i-au 

chinuit. Într-un loc călătorii şi-au petrecut noaptea într-un paraclis 
abandonat. Trezindu-se, părintele Nicolae a văzut că dormea în faţa 
icoanei „Căutarea celui pierdut”. Aceasta l-a încurajat foarte mult şi a 
simţit că este sub acoperământul Împărătesei cerurilor. El singur a 
reuşit să ajungă la destinaţie: restul nu au supravieţuit, ci au murit pe 
cale. 

Ulyaşa, devotată ca întotdeauna, nu l-a părăsit pe părintele Nicolae 
nici aici. Ea a venit la el singură într-un vagon, aducând un coş cu provi- 
zii. Ea a călătorit mii de kilometri. Drumul mergea prin taiga. Adesea era 
uimită de spectacolul luminilor nordice licărind pe cer. Dumnezeu 
Însuşi a păzit-o şi a ajuns în siguranţă. Părintele Nicolae era păzit de 
gardieni. Ulyaşa nu şi-a pierdut speranţa. Ea îi numea pe soldaţi „Detka” 
sau „Vanka”, îi bătea pe umăr şi le amintea de propriile lor mame. 
„Acesta este unchiul meu”, le spunea ea; „el m-a luat la sine când eram 
orfană şi m-a crescut. Şi voi aveţi o mamă — amintiţi-vă de ea. Lăsaţi-mă 
să merg să mănânc cu unchiul meu!” I se dădea permisiunea şi părintele 
Nicolae mergea să mănânce cu Ulyaşa. 

În cele din urmă, părintele Nicolae şi-a ispăşit perioada de pedeap- 
să. A fost eliberat şi i s-a permis să trăiască oriunde voia, cu excepţia 
provinciei Harkov. Şi, astfel, au plecat cu trenul şi se apropiau de ţinta 
lor. Ei îşi spuneau unul altuia că odată coborâţi din tren nu aveau nicio 
idee ce vor face mai apoi. Conversaţia lor a fost auzită de o femeie 
îmbrăcată simplu, care călătorea cu ei; ea era soţia unui preot exilat la 
care se ducea în vizită. Uitându-se mai îndeaproape, ea a recunoscut în 
chipul părintelui Nicolae chipul unui preot. Ea i-a informat pe tovărăşii 
ei de călătorie că în Oboyan era o mănăstire secretă. Le-a dat adresa. 
Călătorii au mers acolo şi au sunat. Călugăriţa portăriţă le-a deschis uşa. 
Aflând că ei cereau adăpost pe timp de noapte, călugăriţa le-a declarat 
categoric că acest lucru era imposibil; ele însele se ascundeau şi, dacă ar 
fi început să le permită accesul celor din exterior, ar fi atras imediat 
atenţia asupra lor. „Oricum, spune-i egumenei despre noi”, a cerut 
părintele Nicolae. Egumena nu i-a lăsat să aştepte, ci a venit repede şi 
într-un mod prietenos i-a invitat să ia masa împreună cu maicile. Şi ce 
se întâmplase? În noaptea sosirii lor, Sfântul Serafim i-a apărut 
egumenei în vis şi i-a spus: „Serafim de Harkov vine la tine; primeşte-l”. 
Batiuşka a izbucnit în lacrimi şi a spus: „Eu sunt părintele Nicolae”. Dar, 
de fapt, el fusese călugărit în Solovki cu numele Serafim. El nu s-a 
aşteptat să se întoarcă în lume şi să mai trăiască mult, şi a primit 
tunderea în secret. Pe atunci, Ulyaşa nu ştia acest lucru, dar mai târziu, 
când locuiau în Oboyan, în timp ce părintele Nicolae slujea Liturghia, ea 
l-a auzit, când primea Sfânta Împărtăşanie, numindu-se pe sine 
ieromonahul Serafim. Nu a durat mult până ce au găsit un aparta- 
ment în Oboyan. Părintele Nicolae nu ieşea niciodată în timpul zilei. 

Doar noaptea târziu ieşea afară, ca să respire aer curat. El slujea 
Liturghia în fiecare zi. Proscomidia, cu o pomenire nesfârşită a celor vii 
şi a celor adormiţi, dura două ore. Uneori, călugărițele lui din Harkov 
veneau la dânsul noaptea şi astfel el povăţuia mănăstirea lor secretă. 

Ulyaşa locuia în Oboyan în desăvârşită ascultare faţă de părintele 
Nicolae. Ea a fost tunsă în monahism de către el şi numită Magdalena. 
Ea a găsit de lucru într-un spital, ca infirmieră. Pe neaşteptate a venit un 
decret: toţi cei semi-analfabeţi erau obligaţi să treacă un examen con- 
form programei de zece clase, sau altfel erau concediaţi. Părintele Nico- 
lae a început să-i dea lecţii Ulyaşei. El a scris o compunere cu titlul 
„Dimineaţa în sat” şi i-a spus Ulyaşei să o ia cu sine la examen şi să o co- 
pieze când este anunţată tema. Tema care s-a dat a fost într-adevăr „Di- 
mineaţa în sat”. Pentru examinarea orală, părintele Nicolae i-a reco- 
mandat Ulyaşei să înveţe pe de rost o anumită poezie. „Când vor întreba 
cine o ştie, să ridici mâna”. Şi, într-adevăr, au întrebat despre acea poe- 
zie şi Ulyaşa a fost singura care a ştiut-o pe de rost. Cu matematica a fost 
mai complicat, pentru că părintele Nicolae însuşi era foarte slab la 
matematică. El a deschis un manual de algebră şi a arătat o pagină pe 
care Ulyaşa trebuia să o memoreze. La examinare au întrebat exact des- 
pre acea pagină. Ulyaşa a trecut examenul pentru programa de zece cla- 
se şi din infirmieră a devenit asistentă. 

Al Doilea Război Mondial a venit. Din spitalul din Oboyan un grup 
de personal medical a fost trimis pe front şi Ulyaşa făcea parte din el. 
Părintele Nicolae urma să rămână singur — bătrân, bolnav, nepotrivit 
pentru muncă, chinuit de închisori şi exiluri... Pe peronul gării s-a făcut 
aranjarea personalului medical. Toţi erau chemaţi după nume şi aşezaţi 
în tren. Ulyaşa nu a fost chemată. Trenul a plecat... Ulyaşa s-a întors 
acasă. Şi ce a văzut? Părintele Nicolae stătea la rugăciune. Cârpa pe care 
stătea era toată udă de lacrimi. 

Oraşul Oboyan a fost luat de nemti. Au fost puşi soldaţi în toate ca- 
sele. Căsuţa în care stătea părintele Nicolae a fost de asemenea ocupată. 
I s-a propus să doarmă pe jos. Cu toate acestea, soldaţii nemți au fost 
atât de impresionați de înfăţişarea acestui Bătrân, care rămânea în 
permanenţă la rugăciune, încât nu doar că nu i-au luat patul, ci îşi 
dădeau jos până şi papucii când intrau în camera lui, ca să nu îl 
deranjeze de la rugăciune. 

Curând a fost dus la Harkov, într-o maşină de spital. Aici, părintele 
Nicolae săvârşea sfintele slujbe în casa lui cu un număr mare de oameni 
prezenţi. Războiul era pe sfârşite. Retragerea nemților a început. Părin- 
tele Nicolae se hotărâse să meargă în Vest, pentru că, după cum spunea, 
nu avea putere să-i înfrunte pe bolşevici din nou. Când a trecut graniţa 

Maica Magdalena şi părintele Nicolae Masici cu un alt credincios din Uniunea 
Sovietică după al II-lea Război Mondial, aici cu Elena Konţevici, cea care 
a scris viaţa părintelui Nicolae Zagorovski din mărturia directă a maicii 


patriei sale a plâns cu amar. Dar patria cerească îl aştepta deja. Firul vie- 
ţii sale a fost tăiat când a ajuns în Peremiîşl. El a avut un atac cerebral. A 
fost internat în spital, unde a trăit mai multe zile. El a murit în ajunul 
praznicului Acoperământului Preasfintei Maici a lui Dumnezeu, pe 30 
septembrie (13 octombrie) 1943. 

Totul s-a întâmplat exact în felul în care îşi descrisese propria 
moarte într-o poezie scrisă cu douăzeci de ani înainte, în timp ce era în 
Petersburg, chiar la începutul Revoluţiei. 

În această poezie sunt descrise ultimele zile calde ale toamnei tim- 
purii. Flori nu mai sunt. Frunzele de toamnă cad pe pământ. Natura mu- 
ribundă zâmbeşte stins şi împreună cu ea poetul sfânt însuşi îşi sfârşeşte 
zilele sale pământeşti. Exact aşa cum a descris, aşa s-au întâmplat lucru- 
rile în fapt; exact un astfel de început de toamnă. Părintele Nicolae, care 
nu se distingea printr-o frumuseţe deosebită în viaţă, devenise mai mult 
decât frumos pe patul morţii. Chipul său purta pecetea unei alte lumi, a 
unei frumuseți inexprimabile în cuvinte. Ca şi când s-ar fi deschis o uşă 
în doritul alt pământ, unde „dreptul străluceşte ca luminătorii”. 


(Când Sfântul Arhiepiscop Ioan Maximovici a fost informat, nu cu 
mult înainte de moartea sa, că se pregătea tipărirea biografiei părintelui 
Nicolae, el s-a bucurat mult şi a spus că, în timpul tinereţii sale în 
Harkov, el l-a cunoscut bine pe părintele Nicolae şi îl cinstea mult pe 
acest drept mărturisitor). 

26. Episcopul Onufrie 
UN SFÂNT DIN KOLIMA ŞI MAGADAN 


Pomenit la 12 iunie (11938) 


Atunci mi s-a arătat Domnul din depărtare şi mi-a zis: 
Cu iubire veşnică te-am iubit. 

Ieremia 31: 3 

Fără Mine nu puteţi face nimic. 

Ioan 15: 5 

La Dumnezeu însă toate sunt cu putinţă. 

Matei 19: 26 


În timp ce autorităţile sovietice căutau cu fanatism să dezrădă- 
cineze creştinismul şi să instaleze în locul lui un vis nerealist şi utopic de 
fericire pământească — o idee condamnată de Părinţii Bisericii cu secole 
în urmă sub forma ereziei periculoase a hiliasmului (sau milenarismu- 
lui) —, Dumnezeu a ridicat oameni care au fost capabili să aducă fericirea 
pe care comuniştii doar o promiteau. Acum, după 60 de ani de testare a 
obiectivelor mitice ale comunismului, cu rezultate atât de distructive şi 
negative, a devenit destul de clar pentru orice persoană cu bun simţ că a 
fost o greşeală, o ispită înşelătoare de la diavol, o frumuseţe (npenecre - 
prelest) satanică. De fapt, dacă a existat vreodată o îndoială în privinţa 
existenţei răului pe pământ, experimentul sovietic al comunismului a 
dovedit ştiinţific că răul există într-adevăr, nu ca teorie, ci ca o realitate 
vie. Adevărata fericire, pe de altă parte — starea de profundă fericire şi 
mulţumire liniştită din inima omului, precum şi din societatea sa şi din 
legile şi guvernul ei — nu este şi ea o realitate? Bucuria profundă şi atot- 
cuprinzătoare care se odihneşte în sânul omului, producând bine în fie- 
care aspect al activităţii sale — este Hristos! Sfinţii lui Dumnezeu au găsit 
sursa acestei fericiri. Având picioarele bine înfipte în pământ, nelăsân- 
du-se pradă fanteziei nerăbdătoare, ei posedă în mod realist adevărata 
fericire. Aceasta se găseşte în lanţul neîntrerupt de sfinţenie care se 
trage din Însuşi Hristos şi a fost transmisă de la ucenicii Săi până la noi, 
cei de astăzi. 

Chiar înainte de izbucnirea revoluţiei, Rusia a produs un întreg 
„nor de martori”, care căutau nu doar fericirea lor şi a celorlalţi prin în- 
grădirea protectoare a Sfintei Biserici Ortodoxe, ci au lucrat din greu la 
transfigurarea societăţii prin intermediul principiilor vieţii în Hristos. 
Un astfel de binefăcător al societăţii a fost episcopul Onufrie, care, dân- 
du-şi viaţa lui Hristos, a câştigat adevărata fericire încă din această viață 
şi a împărtăşit-o cu fraţii săi. Oamenii care l-au cunoscut şi au înregis- 

trat pentru posteritate puţine informaţii preţioase despre el, toţi dau 
mărturie despre bucuria duhovnicească profundă pe care au trăit-o în 
apropierea lui — care era cu Hristos — şi aşteaptă răbdători acel dorit 
moment când porţile raiului se vor deschide şi îl vor privi din nou pe iu- 
bitul lor arhipăstor. 

La cumpăna dintre secole, Rusia era plină de sfinte mănăstiri. A- 
proape în fiecare lună răsărea o nouă comunitate monahală, unele din 
ele chiar pline de adevăraţi asceţi râvnitori. Au început să apară un nu- 
măr de reviste religioase de înalt nivel (Strannik, Lectură de suflet folo- 
sitoare, Lectură creştină, Conversaţie de suflet folositoare, Pelerinul 
rus, Monahul rus, Cârma etc. ). Pelerinajele la locurile sfinte şi la mă- 
năstirile şi schiturile îndepărtare erau foarte populare. Într-un cuvânt, 
răspândirea idealului monahal era susţinută cu entuziasm de societatea 
care i-a adus ca jertfe lui Dumnezeu pe cei mai buni fii şi fiice ale sale. Şi 
aceste „jertfe” au îmbrăţişat cu entuziasm calea aleasă şi curând au pro- 
dus o recoltă bogată de virtuţi plăcute lui Dumnezeu pentru întreaga 
Sfântă Rusie. 

Literatura cu privire la bărbaţii şi femeile cu viaţă sfântă din acea 
vreme arată unirea intimă care exista între oameni şi Dumnezeul lor 
iubit, lisus Hristos. Multe relatări din vieţile acestor plăcuţi ai lui 
Dumnezeu au fost publicate în multe părţi şi le-au inspirat tinerilor 
temători de Dumnezeu un ideal realist şi accesibil pentru care să se 
lupte. Un tânăr care a îmbrăţişat acest ideal devreme în viaţă a fost 
viitorul ascet sfânt, episcopul mucenic Onufrie. 


II. TÂNĂRUL EPISCOP 


Episcopul Onufrie s-a născut aproximativ cu zece ani înainte de 
cumpăna dintre secole. El a fost fiul lui Maxim Gagaliuk şi a primit la 
botez numele de Antonie. Evident, Dumnezeu l-a chemat la calea mona- 
hală relativ devreme, judecând după faptul că a devenit episcop curând 
după absolvirea Academiei Teologice din Petersburg. Nu cunoaştem mă- 
năstirea în care a intrat mai întâi, dar, din amintirile episcopului Necta- 
rie (de Seattle), putem presupune că era undeva în sudul Rusiei. Odată, 
într-o vizită la un enoriaş, i s-au oferit nişte struguri. Respingând oferta, 
el a povestit despre un incident din primii ani de mănăstire, care arată 
râvna sa ascetică. Mănăstirea era situată într-o podgorie şi, pentru a 
merge de la biserică la chilie, el trebuia să treacă printre rândurile de vie. 
Intr-o duminică (sau într-o zi de sărbătoare) vara, după ce primise Sfân- 
ta Impărtăşanie la Liturghie, tânărul Onufrie se întorcea de la biserică la 
chilia sa într-o adâncă stare de pioşenie după primirea Sfintelor Taine. 
Abundenţa de struguri copţi şi înmiresmaţi i-a tras atenţia. S-a oprit. 
Era pace şi soare împrejur, o pace blândă i-a umplut inima. „Ce măreţe 

Episcopul Onufrie 


sunt toate cele create de Dumnezeu”, s-a gândit el. S-a gândit să rupă un 
ciorchine de struguri şi să mănânce. Dar, de vreme ce încă era mijlocul 
verii, nu era uşor să rupi ciorchinele. După ce a încercat în zadar să-l 
rupă cu mâinile sale, el s-a lăsat în jos, pentru a-l rupe cu dinţii. În acest 
moment, un gând i-a trecut prin minte: el, care tocmai se împărtăşise cu 
hrana cerească a scumpului Trup şi Sânge al Fiului lui Dumnezeu — 
Creatorul lumii şi al tuturor celor din ea —, îşi umilea demnitatea, ca un 
dobitoc necuvântător, muşcând cu gura sa ciorchinele. Pentru a ţine 
minte aceasta, el s-a hotărât să nu se mai atingă de struguri toată viaţa. 
Acest lucru l-a şi împlinit, imitându-l în acest fel pe Sfântul Sava cel 
Sfinţit, care, după ce în copilăria sa mâncase un măr furat, nu a mai 
mâncat niciodată mere. 

În 1923, a fost hirotonit episcop şi a fost trimis în oraşul Krivoy 
Rog, în regiunea Cherson. Pe când era încă arhimandrit, el obişnuia să 
viziteze regiunea şi acum devenise primul ei episcop. 

Este ţinut minte mai întâi ca tânăr, blând, cu păr lung şi blond, cu 
înfăţişare ascetică, nu foarte înalt, dar impunător şi rezervat. Mama lui a 
povestit mai târziu că „mâncarea lui obişnuită era o prescură, nişte car- 
tofi fără sare şi o bucată de pâine” şi că îşi petrecea nopţile în rugăciune. 
Faţa îi era slabă, palidă, cu trăsături rafinate, ca sculptată în fildeş sau în 
ceară; într-adevăr, avea chipul unui sfânt. 

Cuvântările lui erau impresionante, în special cele ţinute atunci 
când slujea Sfânta Liturghie. Deşi părea atât de coborât pe pământ, atât 
de accesibil, atât de apropiat de oameni, ca şi când ar fi fost o rudă apro- 
piată, totuşi era întotdeauna un pic distant, înstrăinat de deşertăciunile 
vieţii — era un om nu din lumea aceasta. În acelaşi timp, el era plin de 
viaţă, ca şi când ar fi ştiut secretul fericirii profunde, elementare şi 
excepţional de puternice din punct de vedere emoţional. Oamenii îi 
simțeau imediat tăria duhovnicească, erau atraşi de căldura lui şi îl ur- 
mau în acea realitate din altă lume, unde îi conducea prin mijlocirea 
slujbelor bisericeşti, unde Dumnezeu este prezent în Sfintele Taine, prin 
istorisirile despre drepţii plăcuţi lui Dumnezeu care, mulţumită apro- 
pierii lor de Dumnezeu, au făcut fapte minunate în numele Lui, şi prin 
predicile sale înflăcărate, care îi întăreau pe credincioşi cu râvnă arză- 
toare de a-L urma pe Hristos pe Golgota. Propria sa credinţă, atât de 
evidentă în cuvintele şi faptele sale, acţiona ca o scânteie care îi aprindea 
pe credincioşi. Dar curând părea că a sosit timpul ca toată sfinţenia 
dobândită de Sfânta Rusie să fie pusă la încercare din cauza nelegiuirii 
crescânde şi a nebuniei luptătorilor împotriva lui Dumnezeu. 

Catedrala episcopului Onufrie era Biserica Sfântul Nicolae, care 
mai târziu, în 1930, a fost distrusă, aşa cum fusese distrusă Biserica Înăl- 
ţării în 1928. Biserica Acoperământului a rămas în picioare, dar a fost 
transformată în hambar. Relativ scurta perioadă a episcopatului Vlădicăi 

Onufrie în Krivoy Rig a fost o veritabilă biruinţă a ortodoxiei. Oameni de 
toate vârstele umpleau până la refuz biserica în care slujea el. Veneau 
din satele învecinate şi participau la lungile slujbe. Mulţi oameni tineri 
şi-au uitat feluritele distracţii, precum filmele şi dansurile, şi sub influ- 
enţa sa au continuat să fie aproape de Biserică în ciuda propagandei atee 
a Komsomolului (Liga tineretului comunist). 

În vara anului 1924, episcopul Onufrie a fost arestat. Când a venit 
vestea despre plecarea sa, credincioşii din oraş s-au grăbit la calea fera- 
tă. Trenul a plecat încet din gară. Vlădica Onufrie stătea la fereastra cu 
gratii şi îi binecuvânta pe oameni. Ce s-a întâmplat apoi este imposibil 
de descris: cu mare mâhnire, oamenii au căzut în genunchi cu respect 
înaintea iubitului lor arhipăstor. Lacrimile şi strigătele puternice ale tu- 
turor au creat un mare suspin, care a cuprins turma rămasă orfană până 
când, în cele din urmă, trenul a dispărut din vedere. 

În anul următor, episcopul Onufrie a fost numit la Elizabetgrad, 
conducător al eparhiei Odessa. În 1927 el a fost arestat din nou şi exilat 
în Krasnoyarsk. Apoi a slujit în catedrala din Kursk. Era un acuzator în- 
flăcărat al renovaţionismului în regiunea Odessa. Trebuie reţinut faptul 
că frumoasa catedrală din Odessa, care în cele din urmă a fost demolată, 
fusese închisă de comunişti aproximativ în acea perioadă. După obişnui- 
tul proces umilitor de scoatere a crucilor etc., uşile au fost blocate cu 
scânduri şi pentru mult timp a rămas în această stare. O studentă de la 
universitate, care locuia în apropiere, sa observat că uneori, în toiul 
nopţii, o lumină licărea în interior. Ea a cercetat şi a aflat că sataniştii îşi 
făceau groaznica lor „liturghie neagră”. Curajoasele sale cercetări ulteri- 
oare au dovedit că sovieticii comunişti, în timp ce propagau deschis 
minciunile ateismului, în realitate erau anti-teişti şi satanişti practicanți 
(aşa cum s-a făcut public după venirea nemților). Acest lucru este 
evident şi în ura lor faţă de biserici, icoane, cruci, veşminte preoțești şi 
monahale — faţă de tot ceea ce le aminteşte de Dumnezeul pe care îl 
urăsc. 


III. LUPTĂTOR ÎMPOTRIVA RENOVAŢIONISMULUI 


Mama episcopului Nectarie de Seattle a fost fiica duhovnicească a 
starețului Nectarie de la Optina, cu a cărui binecuvântare a fost tunsă 
monahie mai târziu. Deşi forţele anti-creştine operau deja cu putere în 
timpul anilor 1920, încă era posibil, deşi cu mare dificultate, să se men- 
ţină legătura cu sfinţii de la Optina. Ea se afla permanent în legătură cu 
ei în timp ce locuia în Harkov în acea perioadă. Fiul ei Oleg (viitorul 
episcop Nectarie), care era atunci paracliser, îşi aminteşte următoarele: 

„Episcopul Onufrie a ajuns în Harkov în 1924, în toiul luptei dintre 
ortodocşi şi Biserica Vie, şi imediat s-a dovedit a fi un adevărat stâlp al 

ortodoxiei. Prima impresie despre el era a unui om din altă lume. Era 
înalt, foarte slab şi palid, ca şi când ar fi avut tuberculoză. Era un mare 
nevoitor; acest lucru putea fi văzut în fiecare gest al său, precum şi în 
marea sa concentrare, în stăpânirea de sine şi în rugăciunea neîncetată. 
Când intra în altar, simpla sa prezenţă evoca o linişte profundă chiar şi 
printre cei mai gălăgioşi oameni. Era ca şi când ar fi intrat un sfânt. In 
timpul sfintelor slujbe, nimic altceva nu mai conta pentru el în afară de 
rugăciune. De multe ori am avut ocazia de a-l ajuta în altar. El slujea cu 
nemăsurată evlavie. Cu adevărat, el stătea înaintea lui Dumnezeu în tim- 
pul slujirii Sfintei Liturghii, cu totul absorbit de rugăciune. În timpul 
slujbelor, el cerea linişte desăvârşită din partea oamenilor. Odată, în 
timp ce stătea în scaunul său de episcop în timpul Sfintei Liturghii, bi- 
serica fiind plină de oameni, o femeie nebună a urlat tare de mai multe 
ori „Vlădica Onufrie”, strigăt care a făcut ecou în biserică. Oamenii au 
început imediat să o împingă afară din biserică în timp ce ea continua să 
strige încet „V-l-ă-d-i-c-a O-n-u-f-r-i-e”. El a avut o asemenea stăpânire 
de sine, încât nici nu a clipit şi a continuat să stea în poziţia de drepţi 
înaintea lui Dumnezeu Însuşi. Fl slujea ca şi când ar fi fost din altă lume; 
uneori ni se părea că ar fi fost prezent doar trupul său. 

El nu a stat mai mult de doi sau trei ani în Harkov, dar în acel timp 
toţi au ajuns să-l iubească şi să-l respecte foarte mult. Mama mea era 
sub călăuzirea duhovnicească a stareţului Nectarie de la Optina. Dar, de 
vreme ce Optina era foarte departe de Harkov şi vremurile erau atât de 
rele, au apărut multe întrebări pe care nu i le putea pune stareţului Nec- 
tarie. Ea s-a îndreptat spre episcopul Onufrie şi astfel el a început să ne 
viziteze acasă destul de des. El, de asemenea, avea mare respect pentru 
Sfântul Stareţ Nectarie de la Optina şi la întrebările sale a primit multe 
răspunsuri aduse de la stareţ de către mama mea, din vizitele ei acolo. 
Din nefericire, eram prea tânăr pentru a înţelege şi pentru a ţine minte 
totul. 

Nu departe de Harkov era Mănăstirea Sfântul Nicolae; a fost în- 
chisă de către comunişti şi toate călugărițele au fost nevoite să plece. 
Egumena a închiriat mai multe case în Harkov, unde călugărițele locuiau 
şi ţineau rânduiala veche a vieţii monahale. Episcopul Onufrie s-a retras 
şi el acolo. El mergea la trapeză, ţinea cuvântări şi, în general, era o pre- 
zenţă tonică în acele vremuri groaznice de persecuție. 

Sovieticii au folosit Biserica Vie ca pe o armă de-a lor, în întreaga 
Rusie sudică rămânând doar două mici biserici cu adevărat ortodoxe; 
restul au fost fie distruse, închise sau supuse sacrilegiului, fie au fost 
predate Bisericii Vii. Astfel, mica biserică de la periferia Harkovului nu 
era doar plină de cinstitori ortodocşi, dar la un moment dat avea 24 de 
preoţi şi 12 episcopi care slujeau regulat, în acelaşi timp. Bineînţeles, 
aceşti clerici proveneau din biserici închise sau erau transferați dintr-un 

loc într-altul. Astfel, ei nu aveau nici casă, şi episcopul de Harkov, Con- 
stantin, le oferea găzduire. Scaunul episcopal al episcopului Onufrie se 
afla de fapt la Flizabetgrad şi domiciliul său în Harkov era doar tempo- 
rar. 

Următorul incident îl arată pe episcopul Onufrie ca păstor iubitor 
şi care respecta cu stricteţe ortodoxia autentică. Odată a venit la dânsul 
un preot de la o biserică îndepărtată; căindu-se pentru faptul de a fi slu- 
jit împreună cu clerici ai Bisericii Vii, el l-a implorat pe episcopul Onu- 
frie să-l primească din nou în sânul ortodoxiei. La aceasta, episcopul 
Onufrie a răspuns că era dincolo de puterile sale şi l-a sfătuit să meargă 
la Moscova şi să îl vadă pe Patriarhul Tihon (ceea ce plasează incidentul 
înainte de moartea patriarhului, la 25 martie 1925); dar, între timp, a 
chemat-o pe egumenă şi i-a poruncit să-l primească pe bietul preot 
flămând cu cea mai mare iubire, să-l invite la trapeză, să-l aşeze la 
căldură şi să-i ofere toate cele necesare pentru călătoria la Moscova. Dar 
el însuşi nu va fi la trapeză, ca să nu petreacă în niciun fel împreună cu 
un cleric al Bisericii Vii.” 

O fiică duhovnicească a părintelui Onufrie, care a păstrat pentru 
noi unul dintre portretele lui şi o poezie frumoasă dedicată lui, îşi amin- 
teşte de el în modul următor: 

„În anii în care episcopul Onufrie era în Harkov, el a luat parte la o 
anumită întâlnire anti-religioasă la teatrul de operă din strada Rymarsk. 
Episcopul Onufrie, răspunzând unui orator ateu, l-a întrebat: «Hristos a 
fost vândut pentru 30 de arginţi; tu pentru câţi L-ai vândut?» Această 
întrebare a provocat astfel de strigăte încât întâlnirea a fost întreruptă şi 
oamenilor li s-a spus să plece. Chestiunea despre adevăratul motiv al 
ateismului fusese adusă în discuţie! 

Când episcopul Onufrie a fost întemnițat în închisoarea Harkov, 
autorităţile sovietice au plătit un criminal beat ca să-l omoare. Crimi- 
nalul a spart peretele închisorii şi, cu un topor în mână, s-a repezit la 
episcop. «Ce vrei?», l-a întrebat episcopul. «Să te omor.» «Ce ţi-am 
făcut? Ei bine, omoară-mă.» Dar simpla vedere a sfântului a mişcat atât 
de mult conştiinţa criminalului împietrit, încât a fost impresionat până 
la lacrimi. Criminalul şi-a aruncat toporul şi a rămas aşezat la picioarele 
episcopului, plângând, în timp ce episcopul îi vorbea despre Hristos. 
Aceasta a fost imaginea pe care au văzut-o gardienii când au intrat. Şi 
astfel, criminalul a fost închis în aceeaşi celulă cu episcopul.” 

Episcopul Onufrie peste ani 


COPIII MORŢI ÎN INCENDIUL DIN HARKOV 

Când episcopul Onufrie se afla în Harkov, a fost un incendiu în 
noua şcoală de gramatică Baturin de pe strada Maskalov. Mama a trei 
copii care mergeau la acea şcoală a relatat următoarele: 

În ajunul Buneivestiri, 25 martie, administraţia ateistă a prezentat 
în mod deliberat o seară de filme anti-religioase, la care s-au servit gus- 
tări. Toţi copiii de la şcoală au fost invitaţi, precum şi copiii preşcolari. 
În timpul prezentării filmului, care era îndreptat împotriva Maicii lui 
Dumnezeu, s-a auzit un strigăt: „Foc! Copii, salvaţi-vă vieţile!” Întreaga 
cabină de proiecţii era în flăcări. S-a stârnit o panică teribilă; nimeni nu 
era stăpân pe situaţie. Scările de lemn erau deja cuprinse de flăcări şi, în 
teroare şi disperare, copiii au început să sară de la ferestre de la etajul 
patru. Pe stradă, sub ferestre, s-a strâns un morman de trupuri ale 
copiilor. Primii căzuţi erau toţi morţi, dar copiii femeii au rămas în viaţă, 
deoarece au căzut peste ceilalţi copii. Aleea îngustă Baturinsk era plină 
de cadavre şi mulţimea cuprinsă de panică împiedica pompierii să ac- 
ţioneze. Această mamă, când a alergat la şcoală, a văzut-o pe fiica ei cea 
mare ţinând un cearşaf, împreună cu un alt copil, pe care săreau de sus 
copiii. Mama înfricoşată s-a uitat cu nerăbdare după cei doi copii ai săi 
mai mici în tumultul de oameni şi trupuri, şi curând a găsit papucii fetei 
sale celei mai mici, Lucia. Când a scos-o de acolo, plină toată de sânge şi 
de funingine, a văzut că era în viaţă, la fel cum era şi fiul ei cel mai mare, 
Victor. Dumnezeu îi salvase. În două zile a avut loc înmormântarea co- 
mună a victimelor incendiului, bineînţeles, fără participarea clericilor. 
De-a lungul străzii Maskalov, erau deschise aproape toate uşile caselor 
şi, când procesiunea funerară a început să se deplaseze, două, trei sau 
patru sicriaşe ieşeau pe fiecare uşă şi se alăturau procesiunii. Se spune 
că mulţi părinţi care şi-au pierdut copiii în incendiu au suferit căderi 
nervoase. În legătură cu zvonurile care circulau în Harkov cu privire la 
cauzele acestei catastrofe, şeful NKVD a publicat un articol în care 
avertiza că cei care răspândeau veşti false urmau să fie anchetați. 
Numărul total al copiilor care au pierit în acest incendiu nu a fost 
niciodată dat publicităţii în mod oficial. Aceşti pătimitori nevinovaţi au 
fost victime ale nenorocirii comuniste şi sângele lor, precum cel al lui 
Abel şi al pruncilor din Betleem, strigă la cer. 


IV. PĂSTORUL CU DARUL ÎNAINTE-VEDERII 


Pe 12 octombrie 1926, episcopul Onufrie a fost arestat din nou. De 
această dată el a fost exilat în Oskolul Vechi unde, deşi era sub suprave- 
ghere, avea oarecare libertate. Despre faima sa de om sfânt ne-a relatat o 
femeie care acum locuieşte în New Jersey, Maria Mostiko. 

Oskolul Vechi este un vechi oraş de ţară, aflat în vârful unui mic 
deal, care mai demult era remarcat pentru bisericile sale frumoase. 
Aceste biserici au fost toate distruse de bolşevici. Nimic nu se construise 
în locul lor şi în unele locuri se găseau ruinele vechilor ziduri care ame- 
ninţau să se prăbuşească peste oamenii care treceau pe acolo fără băgare 
de seamă. Oraşul era înconjurat de mici cartiere şi cătune, iar cele mai 
multe din biserici au fost închise sau erau folosite ca hambare. 

Iniţial, autorităţile l-au exilat pe episcopul Onufrie în Oskolul 
Vechi, un oraş de provincie insignifiant, pentru a-i limita influenţa prin- 
tre oameni. Inainte de aceasta fusese sub arest şi locuia în exil. 

„La sfârşitul anilor 1920, eu locuiam împreună cu părinţii mei lân- 
gă oraşul Oskolul Vechi, în provincia Kursk. Noi obişnuiam adesea să 
mergem în acest oraş pentru a o vizita pe sora mea mai mare, care a stu- 
diat acolo până în 1929. Vizavi de casa în care locuia sora mea eu aveam 
o prietenă. În timpul uneia dintre vizitele noastre, prietena mea, aflând 
că am sosit, a venit în fugă la sora mea şi a început să mă roage să merg 
cu ea la Biserica Sfântul Nicolae, spunând că în acea zi slujea un ierarh 
sfânt, episcopul Onufrie. Am ajuns la biserică şi am fost imediat uimită 
de înfăţişarea episcopului — era slab, înalt, cu o față palidă, aproape 
transparentă şi semăna foarte mult cu Hristos aşa cum este înfăţişat în 
icoane. El slujea liniştit, fără să se grăbească. Biserica era plină de 
oameni, care se rugau cu mare concentrare. Dar ceea ce m-a uimit cel 
mai mult dintre toate acestea a fost aceasta: când, după sfârşitul 
Liturghiei, am venit împreună cu alţii la episcop pentru a primi 
binecuvântarea lui, el m-a chemat pe nume, fără să mă fi văzut vreodată 
înainte. 

În ziua următoare, am fost martora unei mari minuni: când episco- 
pul a ridicat potirul în timpul sfințirii Sfintelor Daruri, dintr-odată un 
copil a urlat tare. S-a dovedit că acest copil, ţinut în braţe de mama sa 
care stătea în faţa altarului, a văzut prin sfintele uşi că episcopul era cu 
totul în flăcări şi atunci a strigat, lipindu-se de mama sa: „Mamă, uite! 
Preotul va lua foc — este cu totul foc!” Copilul nu s-a putut linişti pentru 
multă vreme, repetând aceleaşi cuvinte în ciuda asigurărilor mamei sale 
că nu era niciun foc. Toată lumea din biserică a auzit ţipetele copilului, 
dar nu a văzut flăcările. Când, după terminarea liturghiei, mama s-a 
apropiat de episcop pentru a primi binecuvântarea lui, ea i-a spus 
episcopului ce se întâmplase, dar episcopul, în smerenia lui, a spus că nu 
a fost decât imaginaţia copilului. 

Ceva mai târziu, la sfârşitul anilor 1930, o femeie evlavioasă, care 
participa în permanenţă la slujbele bisericeşti zilnice, ne-a spus, mie şi 
soacrei mele, despre o vindecare minunată pe care o primise prin mijlo- 
cirea episcopului Onufrie. Această femeie suferea de o eczemă care nu 
doar că îi cauza durere şi mâncărime pe întreg, corpul, ci o obliga şi să 

trăiască absolut izolat, deoarece era extrem de contagioasă. Două călu- 
găriţe care o vizitaseră s-au molipsit şi ele de această eczemă. Niciun tra- 
tament medical nu îi aducea nicio ameliorare. Într-o astfel de stare ea 
nu-şi permitea să-l viziteze pe episcopul Onufrie, temându-se să nu îl in- 
fecteze pe vlădica; dar, auzind despre vindecările care aveau loc prin ru- 
găciunile lui, ea a avut în cele din urmă curajul să-i scrie o scrisoare — ca 
unui sfânt. Într-o zi a îngenunchiat înaintea icoanei Sfintei Treimi care 
se afla într-un colţ deasupra patului ei şi pentru mult timp ea s-a rugat 
cu lacrimi lui Dumnezeu, chemându-l în rugăciune şi pe episcop, ca pe 
un om bineplăcut lui Dumnezeu, ca să-i împlinească vindecarea. Obo- 
sind din cauza îngenunchierii la rugăciune, ea s-a întins pe pat şi a 
adormit. Într-un vis scurt a văzut că episcopul era lângă ea şi împreună 
cu ea se ruga înaintea icoanei; apoi el a luat icoana de pe perete, a 
binecuvântat-o cu ea de trei ori, a agăţat icoana înapoi la locul ei şi a 
dispărut. Atunci ea s-a trezit. Ea a văzut că icoana şi toate celelalte au 
rămas ca mai înainte, dar a simţit imediat că era vindecată desăvârşit de 
boala ei; nu mai simţea nicio mâncărime, cicatricele dispăruseră, şi ea 
era complet sănătoasă. În acelaşi timp fuseseră tămăduite şi cele două 
călugăriţe surori care luaseră eczema. Ea s-a spălat şi imediat a alergat la 
episcop ca să-i mulţumească pentru vindecarea minunată. După această 
minune ea mergea la templul lui Dumnezeu în fiecare zi şi nu lipsea 
niciodată de la slujbe.” 

Iată şi alte cazuri care dau mărturie despre înainte-vederea episco- 
pului Onufrie. 

1. O fată care mergea adesea la biserică şi care iubea foarte mult 
slujbele bisericeşti pe care le ţinea episcopul Onufrie avea un logodnic 
care locuia foarte departe. Periodic, el venea să locuiască în Oskolul 
Vechi; poate că era un student care făcea anumite cursuri acolo. El o cu- 
noscuse pe această fată, se îndrăgostiseră şi tânărul bărbat îi promisese 
că se va întoarce şi o va lua de soţie. Episcopul îl aprecia pe tânărul lo- 
godnic şi i-a spus fetei că, pentru ca el să se întoarcă şi pentru ca ei să fie 
fericiţi în viaţa de familie, era necesar ca ea să continue să meargă la bi- 
serică, să citească acasă în fiecare zi Sfânta Evanghelie şi să primească 
Sfintele Taine în fiecare duminică cu credinţă. Cu trei zile înainte de ziua 
sosirii logodnicului, fata s-a îmbolnăvit; episcopul i-a dat Sfintele Taine 
şi a murit în pace. Mama fetei plângea şi îl acuza pe episcop că nu le 
avertizase despre tragedia care se apropia, dar episcopul i-a răspuns că 
dacă i-ar fi spus tinerei fete, sănătoase şi înfloritoare, că va muri în cu- 
rând, ea ar fi căzut în deznădejde şi ar fi fost lipsită de împărăţia ceru- 
rilor. De vreme ce petrecuse acea perioadă mergând la biserică, mărtu- 
risindu-se şi primind Sfânta Împărtăşanie, ea a fost logodită cu Însuşi 
Mirele ceresc, care a luat-o la El. 

2. În biserica din satul Yamski slujea un preot bătrân, părintele 
Ioan, care era împovărat de prigonirea Bisericii — cu închiderea bise- 
ricilor şi arestul clericilor. Pentru a-l consola, vlădica i-a spus că va sluji 
în acea biserică până la moarte. Batiuşka a crezut cuvintele episcopului 
străvăzător şi toţi enoriaşii erau bucuroşi de aceasta. Cu toate acestea, 
curând părintele Ioan a fost arestat împreună cu alţi preoţi; unii din ei 
au fost împuşcaţi, iar ceilalţi, împreună cu părintele Ioan, au fost urcați 
într-un tren şi trimişi în exil. Preotul bătrân era cu totul epuizat din 
cauza călătoriei, şi după negrăita milă a lui Dumnezeu, administraţia a 
considerat că el era un caz fără speranţă şi l-au scos afară din tren, spu- 
nând: „Să-l lăsăm să moară; de ce ar trebui să transportăm un ca- 
davru?”. S-a întâmplat să treacă pe acolo câţiva ţărani dintr-un sat vecin 
şi, recunoscându-l ca preot din cauza înfăţişării sale, şi descoperind că 
mai era încă în viaţă, au avut grijă de el, spunând că Domnul le trimisese 
pe îngerul Său. Părintele Ioan şi-a revenit, s-a întors în sătucul său 
Yamski şi a continuat să slujească în biserica lui până la venirea armatei 
germane. Când a venit vestea că părintele Ioan murise în Yamski, oame- 
nii care fuseseră sceptici atunci când părintele Ioan fusese arestat şi exi- 
lat s-au convins de autentica înainte-vedere a episcopului Onufrie. 

3. Când am locuit în Oskolul Vechi, în timpul celui de-al Doilea 
Război Mondial, obişnuiam adesea să vizitez o femeie care avea o vacă şi 
ne vindea lapte. Odată când am venit la ea ca de obicei pentru lapte, am 
auzit gemetele fratelui ei bolnav, ale cărui picioare se înnegriseră până la 
genunchi şi îi cauzau dureri teribile. Am fost uimit să o aud pe această 
femeie ţipând şi blestemându-l pe fratele ei suferind. Acest frate avusese 
înainte propriul său apartament, dar îl pierduse şi nu îl acceptau în spi- 
tal, deoarece spitalele erau pline de oameni răniţi. Am început să îi 
vorbesc femeii, amintindu-i că nu este creştineşte să se poarte cu fratele 
ei bolnav în modul acela. Dar ea a continuat să se poarte urât cu el şi l-a 
ameninţat că îl aruncă în stradă ca pe un câine, de vreme ce era vrednic 
de suferinţe şi mai mari. Explicându-mi această atitudine, care după 
toate aparențele era crudă, ea mi-a spus următoarea poveste înfricoşă- 
toare despre fratele ei. El a fost comunist şi a lucrat pe post de călău 
pentru NKVD. El era bine plătit şi se bucura de un apartament minunat. 
Munca sa consta în împuşcarea preoţilor şi a altor oameni condamnaţi. 
E] chiar se lăuda că primea 50 ruble în plus pentru fiecare gât. (Sovieticii 
aveau obiceiul de a-i forţa pe oamenii condamnaţi să se întoarcă cu 
spatele la călău, care îi împuşca în spatele gâtului.) Acest frate spera să îl 
omoare pe episcopul Onufrie, pentru care aştepta să primească 100 de 
ruble, dar episcopul profeţise: „El nu va vedea moartea mea — eu voi 
muri în exil — dar el va fi pedepsit în mod înfricoşător pentru faptele lui 
rele”. Şi astfel au fost împlinite cuvintele lui. 

4. Am văzut adesea un preot care renunţase la demnitatea preo- 
ţească şi devenise ateu, pentru a le fi pe plac bolşevicilor. El chiar obiş- 
nuia să aducă blasfemii lui Dumnezeu şi îl calomnia pe episcopul Onu- 
frie. Vlădica a profeţit că acesta va avea o moarte groaznică dacă nu avea 
să se căiască. Şi ce s-a întâmplat? EI a căzut de pe şirul de trepte dintre 
paliere de la etajul al doilea. Pentru propaganda sa atee i s-a plătit o 
pensie bună. Curând după acest incident, el a căzut din acelaşi loc, 
pentru a doua oară, şi a murit, lăsând în urmă o soţie şi trei copii mici. 

5. Odată, Vlădica Onufrie călătorea foarte încet din cauza unei 
mulţimi care se îngrămădea în jurul vagonului. Un student ateu, auzind 
multe despre episcop, a dorit să vină mai aproape de vagon ca să se uite 
puţin la dânsul. El a fost foarte surprins să vadă că episcopul, observân- 
du-l în mijlocul mulţimii, i-a făcut semn cu dragoste să vină şi i-a dat bi- 
necuvântarea lui Dumnezeu. Mai târziu, acest student a ajuns să creadă 
în Dumnezeu şi şi-a dorit să primească demnitatea de preot. El a fost 
atunci arestat, exilat şi împuşcat, după cum i-au informat pe părinţi 
prietenii săi la întoarcerea lor din exil. 

6. În cartierul Streleţki din oraşul Oskolul Vechi, se găsea o bise- 
rică în cinstea icoanei făcătoare de minuni a Maicii Domnului din Kazan, 
pe care bolşevicii plănuiau să o folosească pe post de grânar. Enoriaşii 
s-au rugat fervent şi au cerut rugăciunile episcopului Onufrie ca biserica 
lor să fie salvată de la pângărire. Ei au ascuns icoana făcătoare de mi- 
nuni şi cu teamă aşteptau ceea ce urma să vină asupra lor. Episcopul s-a 
rugat şi le-a spus enoriaşilor să nu se tânguiască, pentru că biserica nu 
avea să fie folosită ca grânar. Şi, într-adevăr, când şefii sovietici au venit 
să inspecteze biserica, ei au ridicat o parte din scândurile podelei şi li s-a 
părut că sub podea erau milioane de viermi, în timp ce în acelaşi timp 
enoriaşii care erau prezenţi acolo nu vedeau niciun vierme. Oficialii so- 
vietici au întocmit un raport despre starea nepotrivită a bisericii pentru 
a fi folosită ca grânar — în acest fel biserica a fost păstrată, deşi a fost 
închisă. Biserica a rămas închisă şi nefolosită până la venirea nemților, 
după care a fost imediat deschisă şi s-au ţinut în ea slujbele bisericeşti. 

La fel de remarcabilă este şi următoarea minune, care a fost sem- 
nalată de martori. Şefii erau uimiţi de numărul enorm de oameni care 
participau la slujbele Vlădicăi Onufrie în Oskolul Vechi, şi au hotărât să-l 
cheme la biroul lor, ca să-i interzică să-şi desfăşoare activitatea misio- 
nară pe o scară atât de largă. Când episcopul Onufrie a intrat în biroul 
lor, el a fost uimit să vadă că aceşti şefi sovietici, ca şi când ar fi fost miş- 
caţi de curent electric, au sărit de pe scaunele lor, scoţându-şi pălăriile. 
După plecarea episcopului, au început să-şi facă reproşuri unii altora, 
întrebându-se de ce fiecare din ei a sărit în picioare, scoţându-şi pălăria. 
S-au înţeles între ei ca, la următoarea vizită a episcopului, să rămână li- 
niştiţi, cu pălăriile pe cap. Cu toate acestea, nu s-a ales nimic de hotărâ- 

rea lor: când episcopului Onufrie i s-a ordonat din nou să se prezinte la 
birou, s-a întâmplat acelaşi lucru. Episcopul, fiind văzător cu duhul, le-a 
spus să-şi ridice pălăriile de jos şi să rămână aşezaţi. Ei au replicat emo- 
ţionaţi: „Nu, domnule, noi putem sta un pic în picioare şi dumneavoas- 
tră vă puteţi aşeza, să vă odihniţi puţin şi apoi să vă duceţi acasă; când 
vom avea din nou nevoie de dumneavoastră, vă vom chema”. 

Vlădica Onufrie a venit în Oskolul Vechi cu mama sa vârstnică. A- 
colo vlădica se afla sub observaţia NKVD şi îi era interzis să meargă aca- 
să la enoriaşii săi, chiar şi la cei bolnavi, ceea ce îi cauza mare întristare. 
Convingându-se că era imposibil să fie ascunsă lumina sub obroc, chiar 
şi într-o zonă rurală de provincie, şi că oamenii veneau de departe ca să 
îl vadă pe păstorul lor iubit, autoritatea atee l-a arestat din nou pe vlădi- 
ca şi l-a exilat. Mama sa a murit curând după exilarea sa din Oskolul 
Vechi. 

Enoriaşii iubitori au început să-i trimită pachete la închisori, aşa 
cum mai înainte i le aduseseră la apartament. Vlădica împărțea totul ne- 
voiaşilor şi exilaţilor care erau împreună cu el în lagărul de concentrare. 
Deţinuţii îl iubeau foarte mult pe vlădica şi întotdeauna încercau să 
îndeplinească pentru el cele mai grele munci. Episcopul a fost exilat în 
total de doisprezece ori. 

În cele din urmă, pachetele care îi erau trimise au început să fie re- 
turnate de către sistemul poştal, de unde se putea deduce că episcopul 
nu mai era printre cei vii de pe pământ, ci că era acum în locaşurile ce- 
reşti, împreună cu restul noilor mucenici ai Rusiei care au suferit din 
partea comuniştilor luptători împotriva lui Dumnezeu. 


V. DRUMUL SPRE KOLYMA 


Şi astfel, la 9 noiembrie, 1929, episcopul Onufrie a fost din nou ares- 
tat şi s-a comunicat că a fost trimis în Urali. În anii „colectivizării” so- 
vietice barbare şi ai exilării celor mai buni cultivatori de grâu ai Rusiei în 
lagărele de concentrare, clerul a fost şi el lichidat sistematic. Mitropolitul 
de Odessa, Anatolie (Grisiuk), care îl pomenea întotdeauna pe Mitropoli- 
tul Petru în calitate de întâistătător al Bisericii, era arestat în acea peri- 
oadă; sora sa, soţia viitorului Mitropolit Alexei de Vilna (de asemenea ucis 
de spionii sovietici), a murit din cauza şocului în momentul când l-au 
arestat. Au urmat aresturile episcopilor vicari: Partenie Brianskikh şi 
Onufrie, care fusese liber — bineînţeles pentru scurtă vreme. De la 
sfârşitul lui 1934 şi până la cel de-al Doilea Război Mondial, sudul Odessei 
şi Chersonul nu au avut nici păstori şi nici biserici, în ciuda infamei 
trădări serghianiste. Episcopul Onufrie a fost trimis în teribilul lagăr de 
concentrare din estul Siberiei, cunoscut ca magistrala Baikal-Amur. 

A fost nevoie de nouă luni pentru a ajunge în oraşul Chita, în Sibe- 
ria centrală. Deţinuţii au fost îmbarcaţi în vagoane de marfă, ca vitele, 
sub escortă armată. La fiecare popas se făcea o percheziţie amănunţită 
pe acoperişuri şi sub vagoane, pentru descoperirea eventualilor evadați. 
Deţinuţii care au murit în timpul acestei părţi a călătoriei au fost 
aruncaţi de pe poduri în râuri sau au fost azvârliţi din tren în pădure. În 
Chita toţi deţinuţii au fost riguros cercetaţi, verificaţi după liste de mai 
multe ori pe zi, percheziţionaţi şi forţaţi să meargă la baia lagărului, 
unde li se tundea părul şi erau bărbieriţi; clericii nu erau o excepţie: un 
gardian le ţinea mâinile la spate, un al doilea le ţinea capul şi al treilea le 
bărbierea părul. 

În a treia zi, toţi deţinuţii au fost aliniaţi şi forţaţi să meargă în pas 
de marş până la port, unde au post puşi într-o barjă şi duşi mai întâi pe 
râul Şilka şi apoi pe râul Amur la Blagoveşcensk. Acolo s-au oprit peste 
noapte şi a doua zi s-a verificat prezenţa din nou, s-a făcut percheziţia, 
inspecția sanitară şi repartizarea deţinuţilor. Bineînţeles, ca întotdea- 
una, comisia i-a găsit considerat pe toţi apți de muncă. În aceeaşi zi au 
fost forţaţi să meargă la periferia oraşului într-un alt lagăr, în şiruri lungi 
de peste o mie de oameni. Ei erau „armata de lucru”, după cum obiş- 
nuiau şefii sovietici să-şi numească victimele. In timp ce treceam de râul 
Bugunda, ei au văzut într-un loc înalt şi pitoresc, înconjurat de pădure, 
fosta Mănăstire a Adormirii Maicii Domnului (ridicată în 1905); pe 
vârful bisericii, în loc de cruce, atârna un steag roşu cu însemnele 
cabalistice ale ciocanului şi ale secerii. In acest lagăr se găseau deja mai 
multe mii de deţinuţi. Noii deţinuţi au fost mutaţi în barăci făcute din 
scânduri pline de găuri; erau împrejmuiţi cu obişnuitul gard de sârmă 
ghimpată şi de turnuri de veghe în care stăteau paznici cu arme 
automate. Dimineaţa, după o „supă” apoasă de linte, ei au fost duşi din- 
colo de turnurile de veghe, în zona de muncă, pentru a săpa pământul. 
Unora dintre diviziile de lucru li se dădeau lopeţi, altora târnăcoape sau 
căruţe pentru a transporta murdăria. Unii deţinuţi se aflau acolo de ani, 
cărând mizerie pe distanţe de kilometri, înainte şi înapoi. 

În acest lagăr îngrămădit se găseau deja mai mulţi episcopi, unii în 
vârstă de peste şaizeci de ani. În afară de episcopul Onufrie, se mai aflau 
episcopul Antonie Romanovski, Iosif Orekhov şi Varsanufie Luzin. Nici 
unul dintre aceştia nu îşi ascunsese demnitatea clericală; ei le dădeau 
sfaturi celorlalţi deţinuţi şi îi ajutau oricum se putea. Aici, în zilele de 
lucru şi uneori şi nopţile, episcopii îşi aminteau de cuvintele spuse de 
Hristos Sfântului Petru: Adevărat, adevărat zic ţie: când erai mai 
tânăr, te încingeai singur şi umblai unde voiai; dar, când vei îmbătrâ- 
ni, vei întinde mâinile tale şi altul te va încinge şi te va duce unde nu 
voieşti (loan 21: 18). 

Orice slujbă bisericească era, bineînţeles, strict interzisă, dar noi 
avem indicii despre cum se proceda totuşi, în tradiţia catacombelor: se 
săvârşeau înmormântări, se botezau oameni, se hirotoneau preoţi şi 
chiar episcopi (acest lucru era posibil când mai mulţi episcopi erau îm- 
preună). Ca regulă, toţi deţinuţii erau în mod constant mutaţi dintr-un 
lagăr într-altul, astfel încât ierarhii trebuiau să facă hirotoniile repede 
înainte de a fi trimişi mai la nord, în groaznica regiune Kolyma şi în la- 
gărele arctice ale morţii. 

Kolyma este o regiune muntoasă de-a lungul râului Kolyma, aflu- 
enţii săi extinzându-se de la Oceanul Arctic până în sud, la Marea Ohoţk 
— la Magadan. Această zonă a devenit importantă la începutul anilor 
1930 ca viitor loc pentru producţia de aur la scară largă, dar a fost cu- 
noscută de pe la jumătatea anilor 1930 în întreaga lume drept locul unui 
mare sistem de lagăre de muncă, unde liderii statului sovietic erau 
responsabili pentru atrocități de nedescris. Magadan, portul principal 
din această zonă, este locul unui mare lagăr de detenţie tranzitoriu şi 
este folosit adesea pentru a se face legătura cu întreaga parte de nord a 
Siberiei, cu vastul său spaţiu de lagăre ale morţii presărate în interiorul 
muntos. În aceste lagăre ale morţii, „duşmanii poporului” munceau ca 
vitele necuvântătoare, la temperaturi sub zero grade, murind de frig, de 
foame şi de oboseală — de obicei la scurt timp după sosirea lor, din cauza 
lipsei de mâncare, de haine şi de adăpost adecvat. Deşi scopul iniţial al 
acestor lagăre a fost extragerea aurului, folosind ca muncitori deţinuţii 
din închisori, în câţiva ani au devenit locuri pentru exterminarea 
milioanelor de oameni a căror singură crimă era că aveau idei contrare 
regimului ateu. După ce erau căraţi ca vitele prin Siberia şi îmbarcaţi 
mai multe mii o dată din Vladivostok spre Magadan sau spre porturi la 
Marea Arctică, deţinuţii erau trimişi în diferite locuri din interior, unde 
erau forţaţi să muncească până ce cădeau aproape morţi. Singurii care 
au avut vreodată şansa supravieţuirii erau criminalii de rând, care erau 
uneori îndeajuns de puternici pentru a îndura condiţiile aspre. Când 
deveneau inutili din punct de vedere fizic, „contra-revoluţionarii” erau 
pur şi simplu exterminați — câteva sute în fiecare zi. De la sfârşitul anilor 
1930 până la sfârşitul anilor 1950, Kolyma a fost probabil cel mai 
neîndurător lagăr de concentrare din întreaga lume, comparabil cu 
lagărele Tamnikov şi Solovki din anii '20 şi cu lagărele de la canalul 
Marea Baltică — Marea Albă din anii '30; în fiecare dintre acestea au 
pierit anual milioane de oameni, ca rezultat al unui mod de viaţă 
conceput să submineze însăşi existenţa sufletului uman. Kolyma este un 
simbol al realizărilor sovietice, fructul hiliasmului, o pregustare a 
împărăției lui Antihrist pe pământ. 

VI. UN MIEL DUS LA JUNGHIERE 


Pentru a ajunge la Kolyma, deţinuţii au fost îmbarcaţi pe vaporul 
„Sahalin” şi au călătorit de-a lungul râului Amur la Nikolaevsk. De acolo, 
în vapoare americane (aduse din Statele Unite în schimbul aurului 
obţinut din munca sclavilor de la Kolyma), deţinuţii au traversat Marea 
Ohoţk spre pământul Magadan. Poposind în Ohoţk, deţinuţii sclavi au 
fost duşi pe jos kilometri întregi, sub escortă bine înarmată, prin taigaua 
deasă, pe malurile râului Kolyma. În pădure chiar şi ziua, dar mai ales 
noaptea, nori de țânțari agresivi care înţeapă îi transformau pe oamenii 
neprotejaţi, epuizați şi cu totul pierduţi, în umbre zdrenţăroase, 
însângerate, desfigurate şi mişcându-se cu greu. Fiecare îşi folosea 
ultimele puteri pentru a nu se prăbuşi, pentru că altfel paznicii îl 
„înţepau”, adică, îl trăgeau pe nefericit în boschete şi îi înfigeau în 
stomac un ţăruş ascuţit, astfel încât să nu scape. Era bine cunoscut 
faptul că un gardian nu era responsabil de uciderea unui deţinut, dar 
pentru unul evadat îşi risca propriul cap. 

Pentru a confirma astfel de acţiuni inumane, să ne amintim memo- 
riile deţinuţilor din Solovki şi de la canalul Marea Baltică — Marea Albă. 
Pe vremea când torţionarii Dzerjinski şi Bahrman erau responsabili de 
Solovki, erau acolo un preot exilat cu numele de Uspenski şi fiul său. 
Fiul a obţinut în curând slujba de gardian. El escorta grupuri de deţinuţi 
de la un lagăr la altul; se pare că prin cruzimea sa a câştigat încrederea 
NKVD-ului. Într-o iarnă, în timpul unui viscol, el a trebuit să escorteze 
un grup de deţinuţi printre care se afla şi propriul său tată. Deja bătrân 
şi bolnav, tatăl nu putea merge bine prin zăpada mare; el se împiedica 
adesea şi cădea şi se părea că încetineşte defilarea. Atunci, fiul depravat 
i-a ordonat tatălui său să se dea într-o parte în boscheţi şi l-a împuşcat. 
Împuşcăturile au făcut ecou prin pădure şi prin viscolul de la Solovki, 
alături de cântecul vânturilor nordice, îmbrăcând în veşminte albe de ză- 
padă pe noul preot mucenic. În primăvara următoare a fost descoperit 
nestricat trupul protopopului (cu un glonte în spatele gâtului). Erau sfin- 
tele moaşte ale unui sfânt. Dar fiul Uspenski, făcând o astfel grozăvie, a 
fost recompensat de şefii NKVD cu o promovare şi s-a bucurat de o în- 
crederea lor temporară. Pentru următorii ani el a fost şeful lagărului 
Dealul Ursului şi al tuturor lagărelor de concentrare de dincolo de Lacul 
Onega, până când a fost împuşcat în timpul epurării Ejov. În vremea sa, 
un alt nemernic fără milă era asistentul său în regiunea Poveneţki a 
canalului Mării Albe, un fost credincios de rit vechi, Ikonnikov. 

Supraviețuitorii sinistrei expediţii au ajuns în cele din urmă la râu. 
Pe țărm erau mai multe barăci fantomatice şi un doc ruinat pentru va- 
poare. Aici, toţi deţinuţii au fost îmbarcaţi într-o barjă şi într-un vapor 
relativ mic, „Cucul”, cu care au plecat şi au călătorit în josul râului de-a 


353 


lungul malurilor lui aurii şi prin păduri virgine, aducând o nouă recoltă 
de sclavi în minele de aur unde se aflau deja zeci de mii dintre ei, con- 
damnati la o moarte prematură; mişunau ca furnicile, neştiind nici de zi- 
le de iarnă şi nici de nopţi de vară, extrăgând, chiar cu propria respiraţie, 
aur pentru idolatria sovietică atee. 

Lagărul de concentrare Kolyma din teritoriul Magadan era un aşe- 
zământ la fel ca toate lagărele sovietice: cu gardurile de sârmă ghimpată, 
cu turnurile cu gardieni pururea vigilenţi, cu apelurile de seară, mânca- 
rea slabă şi condiţiile de muncă inumane... Singura diferenţă era că de la 
Kolyma nu aveai unde să fugi şi nimeni nu se lăsa pradă animalelor 
sălbatice. Zilele de odihnă erau adesea transformate în zile de muncă în 
onoarea unor realizări sovietice sau în cinstea unuia dintre mulţii tirani 
ca Lenin sau Stalin. De obicei, la începutul lui septembrie navigația se 
oprea şi îmbarcările noilor muncitori sclavi erau amânate până în 
primăvară. Oamenii care mureau în timpul iernii erau înlocuiţi în vară 
cu noi „duşmani ai poporului” şi astfel se continua an după an. Aceasta 
era atmosfera în care episcopul Onufrie avea să-şi încheie călătoria sa 
pământească. 

Un martor, arhiepiscopul Atanasie Saharov, scria: „De neuitat au 
fost mai ales vremurile de cea mai cruntă deznădejde, când plângeam 
după raiul pierdut — posibilitatea de a săvârşi sfintele slujbe ale lui Dum- 
nezeu. Vine Vinerea Mare şi noi suntem în pădure, scufundându-ne în 
noroiul cu muşchi, fiind oricând în primejdia de a cădea într-o aşa nu- 
mită «gaură de lup» acoperită cu zăpadă; oricine cădea în ele era pierdut 
instantaneu. Intr-o astfel de atmosferă ne mărturiseam unii altora, ne 
descopeream unul altuia secretele, cele mai sfinte gânduri...” 

Mulţi credincioşi, recunoscând în cel cu care lucrau împreună un 
preot sau un episcop şi ştiind bine că viitorul nu mai purta nicio speran- 
tă de revenire la viaţa din lume, le cereau acestor episcopi să-i tundă că- 
lugări; în acest fel ei îşi acceptau soarta ca pe o ascultare monahală. 
Aceşti călugări secreţi umpleau golurile în rândurile luptătorilor duhov- 
niceşti văzuţi, combătând prin puritatea suferințelor şi patimilor mân- 
tuitoare forţele rele ale duşmanului mântuirii noastre. Cunoaştem câţiva 
care au fost călugăriţi în acest mod şi ştim că mărturia lor este adevăra- 
tă. Acolo au întâlnit sfinţi adevăraţi. Cine poate înţelege viziunile dulci 
care li se revelau acestor miei nevinovaţi ai lui Hristos pe când erau (şi 
încă sunt şi astăzi) duşi spre junghiere? Cine poate spune ce preţ se plă- 
teşte astăzi pentru păstrarea ortodoxiei în mijlocul acestei generaţii stri- 
cate? Într-adevăr prin rugăciunile şi prin jertfele lor încă mai dăinuie 
lumea. 

Aici a fost ştearsă ultima urmă a existenţei pământeşti a episco- 
pului Onufrie. Sfinţenia sa, fără îndoială, i-a dus pe mulţi în rai. In 1938 
au ajuns zvonuri la turma sa îndepărtată din sudul Rusiei europene des- 

pre faptul că fusese împuşcat în timp ce încerca să evadeze, dar acest 
zvon era nefondat. Aproape nimeni nu se mai întorcea din Kolyma. 

Este de înţeles de ce comuniştii găseau necesar să chinuiască şi să 
distrugă un astfel de om bun: răul dispreţuieşte binele şi lumina, deoare- 
ce acestea Il reflectă pe Dumnezeu. Cei care cred cu adevărat în comu- 
nism ca filosofie idealistă, bineînţeles, nu pot explica de ce, pentru a a- 
duce omului fericirea pe pământ, era necesar să fie chinuit şi distrus un 
astfel de exemplu de bunătate şi virtute ca episcopul Onufrie. Dar putem 
înţelege aceasta pe baza învăţăturii patristice ortodoxe despre orbirea 
duhovnicească: comuniştii cauzează astfel de suferinţe deoarece conşti- 
inţa lor este impură şi murdară; ei sunt într-o stare de înşelare şi visele 
lor măreţe de îmbunătăţire umană sunt doar un miraj care ascunde in- 
tenţia ucigaşă, de fapt, a sistemului lor. 

Fie ca exemplul celor care, precum episcopul Onufrie, au suferit şi 
au câştigat biruinţa asupra slugilor lui Antihrist, să ne salveze de la 
această groaznică înşelare! Amin. 

27. Preotul mucenic Ilie 
ŞI MATUŞKA SA, EVGHENIA CETVERUKHIN 


Pomenit la 16 februarie (t1934) 


Când omul, pe deplin şi cu adevărat (adică 
iubindu-L, considerându-L singurul adevăr 

în viaţă), trece de partea acestui Adevăr veşnic 
sau, dimpotrivă, se întoarce deplin de la El, el 
nu mai trăieşte şi este obligat să moară. El a 
trecut prin tot ceea ce poate să ofere viaţa 
aceasta şi a ajuns la maturitate pentru viitor. 


Sfântul Gherman, Noul Mucenic 


Viaţa părintelui Ilie este strâns legată de dreapta sa soţie dată lui 
de Dumnezeu, care i-a împărtăşit pe deplin suferinţele şi bucuriile. Ev- 
ghenia era o fată foarte evlavioasă, care îşi dorise să devină călugăriţă, 
dar, la sfatul stareţului Varnava de la schitul Gheţimani, a început să-şi 
caute un mire evlavios. Părinţii lui Ilie îşi puseseră mari speranţe în el, 
de vreme ce era un student strălucit la universitate, dar, după ce a cu- 
noscut-o pe Evghenia, cei doi au început să citească cărţi duhovniceşti 
cu seriozitate; el a renunţat la universitate şi la o carieră ispititoare şi a 
intrat la Seminarul Sfântul Serghie de la Lavra Sfânta Treime. 

Familia Evgheniei trăia în ascultare faţă de sfinţii stareţi. Mama sa 
cunoştea mulţi stareţi şi mergea adesea să-i vadă. Văzând aceasta, Ilie 
Nikolaevici şi-a dorit de asemenea să aibă un stareţ care să-i călăuzeas- 
că. Evghenia l-a sfătuit să meargă la Schitul Gheţimani, la stareţul Var- 
nava. În ziua următoare tânărul seminarist a mers la stareţ. Starețul l-a 
primit cu bunătate, l-a aşezat, a adus un samovar de undeva şi a început 
să-i dea să bea ceai; tot timpul a spus, mângâindu-l pe cap: „Tu eşti mu- 
cenicul meu. Tu eşti mărturisitorul meu”. Apoi i-a dat mai multe cuvinte 
de învăţătură şi l-a lăsat să plece. Seminaristul fericit s-a întors la casa 
de oaspeţi. În sfârşit, avea un călăuzitor duhovnicesc căruia putea să-i 
încredinţeze întreaga sa viaţă. Seara s-a dus la biserică şi cu uimire a 
auzit că îl pomeneau pe răposatul de curând ieromonah Varnava! Fapt 
ce a fost cu adevărat o uimire şi o mâhnire când a aflat că, la numai câ- 
teva ore după ce plecase de la el, stareţul Varnava murise. Supărat, s-a 
întors acasă. 

Dar Domnul nu a lăsat neîmplinită cererea sinceră a sufletului său 
credincios. După o vreme, colegii săi de seminar s-au oferit să îl ducă la 
Sihăstria Zosima, care nu era departe de Lavra Sfintei Treimi, ca să-l 
vadă pe stareţul Alexei Sihastrul (cel care avea mai târziu să tragă sorții 

pentru alegerea Patriarhului Tihon). Ilie a acceptat cu bucurie. Starețul 
i-a primit călduros şi curând a devenit îndrumătorul duhovnicesc al lui 
Ilie şi al logodnicei sale. Când i-a văzut prima dată împreună, el a 
strigat: „Ce înalt este el, cât de mică este ea!” Şi într-adevăr, Ilie era 
foarte puternic şi înalt, un adevărat cavaler, în timp ce Evghenia era o 
fată mică şi fragilă. Cu binecuvântarea stareţului Alexei se întâlneau de 
două ori pe lună în casa Evgheniei şi de două ori pe lună îi scria o 
scrisoare, pe care mama Evgheniei o citea înainte întotdeauna; şi astfel 
au trecut mai mulţi ani. Ilie a terminat seminarul cu succes şi a început 
să studieze la Academia teologică. 

În acel moment, Evghenia avea 25 de ani, vârstă care pe atunci nu 
era considerată tânără. Pe atunci era o lege nouă, după care studenţii de 
la Academie se puteau căsători. Un anumit stareţ din Moscova, faţă de 
care familia Evgheniei trăia în ascultare, a încercat să grăbească nunta 
lor. Ilie l-a ascultat pe stareţ şi a mers la părinţii Evgheniei. Dar aici a 
întâmpinat o piedică neaşteptată: tatăl Evgheniei a refuzat categoric să 
i-o dea pe Evghenia în căsătorie, de vreme ce nu avea mijloace să o susţi- 
nă. Ilie s-a enervat şi a plecat, trântind uşa după el. Mama Evgheniei, cu 
toate acestea, l-a convins să-l întrebe pe tatăl ei din nou. Şi el a trebuit să 
repete mereu că aveau să fie capabili să trăiască prin propriile mijloace, 
deşi de fapt toţi banii lor erau o mică sumă pe care Evghenia o câştigase 
dând lecţii de muzică, pe care cu binecuvântarea mamei ei o punea deo- 
parte pentru zestrea ei. În cele din urmă, tatăl a fost de acord. Ei au făcut 
nunta în linişte şi modest şi imediat au plecat în luna de miere la Sihăs- 
tria Zosima, pentru a se pregăti lângă cu iubitul lor stareţ pentru 
primirea Sfintei Împărtăşanii. 

Familia Evgheniei avea mare evlavie pentru părintele Alexei. Una 
din rudele sale, care mai târziu a devenit călugăr, mergea adesea la Si- 
hăstria Zosima şi mereu avea acelaşi vis. Părea să fie o zi de sărbătoare; 
întemeietorul mănăstirii, ascetul Zosima, stătea în mijlocul uşilor împă- 
răteşti şi îi miruia pe toţi cei care veneau; după miruire, în veşmintele lor 
strălucitor de albe, ei intrau direct prin uşile împărăteşti. Acest vis, în 
special pentru faptul că se repeta atât de des şi pentru faptul că şi femei- 
le intrau în altar, era foarte tulburător pentru tânărul bărbat. În cele din 
urmă, când a avut visul pentru a şasea oară, el a mers la părintele Alexei. 
Starețul nu i-a explicat sensul visului, ci a întrebat doar dacă erau mulţi 
oameni. „Erau mulţi, batiuşka, o întreagă mulţime”. „Ei bine, slavă lui 
Dumnezeu, slavă lui Dumnezeu”, a repetat cu bucurie stareţul. 

Tânăra pereche căsătorită a petrecut aproape o lună la mănăstire. 
Apoi s-au întors la Moscova şi au închiriat un apartament în Serghiev 
Posad, lângă Mănăstirea Sfântul Serghie. Fi trăiau în sărăcie extremă, 
dar, exact cum îi promiseseră tatălui Evgheniei, trăiau din proprii lor 
bani. Matiuşka observa adesea că în întreaga lor viaţă nu fuseseră datori 

nimănui cu niciun ban, şi au trăit atât de modest încât Evghenia îşi per- 
mitea să pună în sobă doar şase lemne de foc pe zi pentru a încălzi apar- 
tamentul în care nu era niciodată prea cald. 

Când s-a născut primul lor copil, ei au trimis imediat o telegramă 
surorii Evgheniei. Când a venit, ea le-a spus că ştiuse despre naşterea co- 
pilului înainte ca telegrama să fi ajuns la destinaţie. „Dar, cum?”, au în- 
trebat ei. „Sfântul Serafim mi-a apărut într-un vis şi mi-a spus: «Mergi şi 
îi felicită. Li s-a născut un fiu şi numele lui este Serghie».” Şi, într-ade- 
văr, ei i-au pus primului lor fiu numele Serghie şi celui de-al doilea fiu 
Serafim. 

Părintele Ilie a terminat Academia înainte de izbucnirea Revolu- 
tiei. După ce a fost hirotonit, el a slujit pentru o perioadă scurtă de timp 
într-o biserică sărăcăcioasă şi apoi a fost transferat la Biserica Sfântul 
Nicolae în districtul Tolmacev din Moscova, unde a slujit până la arestul 
său, în 1932. 

Părintele Ilie era un preot înflăcărat. El nu scurta niciodată sluj- 
bele. El citea cu voce tare stihirile care trebuiau cântate şi adesea citea 
canoanele. Matuşka mergea la biserică în fiecare zi şi dirija corul. În acea 
perioadă tristă de după izbucnirea Revoluţiei, Biserica Sfântul Nicolae 
din districtul Tolmacev era o sursă de lumină duhovnicească pentru 
mulţi credincioşi. O enoriaşă a părintelui Ilie îşi aminteşte: „Oh, biserica 
noastră din Tolmacev, strălucind de curăţie! Dar, era atât de frig, încât 
îţi îngheţau picioarele de podea!” Totuşi, în orice circumstanţe, matuşka 
nu-şi pierdea nădejdea în Dumnezeu. 

Astfel, odată, de ziua Sfântului Nicolae, matuşka s-a întors de la bi- 
serică şi, băgându-şi mâna în buzunar, a descoperit că este gol; în aceas- 
tă zi îi adunau de obicei pe enoriaşi acasă la ei pentru o masă modestă. 
Matuşka s-a întors repede la biserică şi l-a întrebat pe batiuşka dacă 
avea ceva bani. Cu o privire vinovată i-a dat doar câteva copeici. Nu se 
putea face nimic şi matuşka s-a dus acasă; pe drum s-a gândit cât de 
bine ar fi dacă ar avea măcar două ruble. Ar cumpăra nişte mazăre, pu- 
ţin ulei şi altceva şi ar fi destul. Cu astfel de gânduri s-a dus acasă. 

Era o zi călduţă de primăvară şi în faţa porticului lor erau bălți 
imense. Pe picioare avea doar cârpe înfăşurate, de vreme ce era imposi- 
bil să ai papuci în acele vremuri; cu aceste încălțări a început să sară 
printre bălți. Deodată a observat nişte ruble înfăşurate cu grijă, care ca 
două mici bărci pluteau pe apă. Ea le-a scos şi a început să-i întrebe pe 
trecători dacă nu pierduseră două ruble; dar toţi au spus că nu. Atunci 
matuşka, mulţumindu-I lui Dumnezeu şi repetându-şi iar: „Căutaţi mai 
întâi Împărăţia lui Dumnezeu şi toate celelalte se vor adăuga vouă”, a 
început să pregătească o masă frugală. 

Altă dată, matuşka şi batiuşka plecau la Sihăstria Zosima. Pe a- 
tunci, mănăstirea nu mai era capabilă să-i hrănească pe cei care veneau, 

de vreme ce abia era suficientă mâncare pentru a-şi hrăni propriii călu- 
gări. Dar chiar în această zi ei nu mai aveau niciun ban. Totuşi, matuşka 
nu şi-a schimbat hotărârea de a merge, ci a mers la un citeţ bătrân să-l 
întrebe dacă putea să aibă grijă de copii în lipsa lor. Pe drum ea a repe- 
tat: „Aruncă grija ta spre Domnul şi El te va hrăni”. Acesta era un lucru 
care o caracteriza pe matuşka; cuvintele Scripturii, care pentru majorita- 
tea oamenilor erau simple cuvinte din cărţi care sunt învăţate mecanic, 
pentru ea erau vii şi reale. Venind acasă, ea a dat pe neaşteptate peste un 
obiect mare, împachetat într-un sac de lână. Matuşka, temându-se să nu 
fie un cadavru, a dat să fugă; dar apoi a văzut că obiectul era prea mic şi 
s-a forţat să se întoarcă. Gândindu-se că probabil era un copil care fuse- 
se abandonat, ea s-a uitat în sac şi literalmente a îngheţat pe loc; era plin 
cu tot felul de mâncăruri — carne, ulei, pâine şi, într-un cuvânt, tot ceea 
ce aveau nevoie pentru călătorie. Probabil cineva de la ţară venise să le 
vândă în oraş, dar, temându-se de poliţie, aruncase sacul în drum. 

Bineînţeles, nu toate se sfârşeau atât de bine pentru matuşka. To- 
tuşi, ea nu îşi pierdea niciodată prezenţa de spirit. Odată a venit o femeie 
necunoscută la ea şi s-a oferit să-i vândă o plasă întreagă cu alimente 
pentru o sumă destul de mică; cu greutate a strâns ban cu ban şi i-a dat 
suma femeii, care a dus-o pe matuşka la gară unde, după spusele femeii, 
se aflau alimentele. Când au ajuns la gară, femeia i-a spus matiuşkăi să o 
aştepte, ca să se ducă în chioşcul gării după alimente. Matuşka a aşteptat 
timp de mai multe ore înainte de a se duce ea însăşi la chioşc, doar pen- 
tru a vedea că uşa era bine închisă şi că nu era nimeni acolo. I-a fost greu 
să se întoarcă acasă, unde batiuşka şi copiii o aşteptau flămânzi cu ne- 
răbdare. Pe drum, matuşka s-a gândit cum ar trebui să se roage pentru 
astfel de oameni; până la urmă, ei ne ajută la mântuire — pe când, cu 
siguranţă, în acelaşi timp îşi distrug propriile suflete. Intrând în cameră 
şi întâlnind privirile uimite ale familiei, matuşka a spus: „Sculaţi-vă 
copii, să ne rugăm; slavă lui Dumnezeu pentru toate! Ne-au furat!” 

Dar toate aceste pierderi erau nesemnificative în comparaţie cu 
durerea pe care a suferit-o matuşka atunci când fiul ei cel mai mic, Va- 
nia, a murit. El se juca împreună cu nişte copii mai mari şi a răcit şi de 
vreme ce matuşka nu putea să aibă grijă mereu de el (ea cânta în fiecare 
zi la biserică), răceala s-a transformat în meningită. Tot atunci, matuşka 
şi-a rupt mâna. Toate s-au îngrămădit peste ea dintr-odată: boala fatală 
a fiului ei, mâna sa ruptă, foamea; dar cu toate acestea a reuşit în fiecare 
zi să fie la slujbele bisericii. Suferințele lui Vania erau atât de insuporta- 
bile, încât el însuşi a spus: „Este adevărat, mamă, că şi eu sunt un muce- 
nic?” El a murit în aceeaşi zi ca şi stareţul Alexei. Părintele Ilie, la predi- 
ca de la înmormântarea sa, a remarcat faptul că în acea zi murise un 
copilaş după ce suferise mai mult decât un adult, deşi nu păcătuise atât 
de mult. Călugăriţa care slujea în altar a venit la matuşka şi i-a spus: 

„Dragă matuşka, vă felicit — aveţi deja un fiu în rai!”. Spre sfârşitul vieţii 
sale, matuşka a uitat de Vania. Ea spunea: „Am avut cinci copii”. Şi apoi, 
cu un zâmbet vinovat, ea adăuga: „Nu îmi amintesc toate câte au fost în 
viaţa mea; Domnul a luat de la mine partea cea mai grea”. 


II 

Părintele Ilie ducea o viaţă ascetică. Doar două săptămâni pe an şi 
le petrecea cu familia la ţară, unde copiii se odihneau, în timp ce biserica 
era reparată şi curățată. În general, el slujea în fiecare zi, fără să omită 
sau să scurteze ceva din slujbe. Seara, după sfintele slujbe, aveau loc 
convorbiri duhovniceşti. 

Matuşka avea grijă în fiecare zi ca batiuşka să reuşească să mă- 
nânce înainte de miezul nopţii. El venea acasă în fiecare zi după ora 
11:00. Dimineaţa batiuşka încă mai dormea când deja unele fiice duhov- 
niceşti alergau să vadă dacă nu s-a sculat (majoritatea parohiei era 
compusă din oameni tineri). Matuşka nu murmura niciodată în aceste 
momente şi spunea doar: „O anumită roabă a lui Dumnezeu a venit; ea 
nu este foarte fericită”. Şi apoi această roabă a lui Dumnezeu era 
chemată la strană pentru o conversaţie. Mai târziu, episcopul Ioan i-a 
spus matiuşkăi (ea a mers la biserica lui după moartea părintelui Ilie): 
„Batiuşka al tău era idealul meu şi tu ai fost ajutorul său de încredere în 
toate”. 

În acele vremuri grele de foamete, ei au fost în stare să păstreze 
frumuseţea şi splendoarea bisericii şi bogăţia veşmintelor de cult. Cât de 
mândri erau de batiuşka lor când slujea în veşminte splendide şi fru- 
moase, sau când le citea şi le explica scrierile Sfinţilor Părinţi. Odată, du- 
pă o predică deosebit de reuşită despre Sfântul Ioan Hrisostom, batiuşka 
a trecut pe lângă strană şi matuşka i-a spus încet: „Înălţimea gândului 
smerit nouă ne-ai arătat” (din troparul sfântului). 

Era anul 1932. Peste tot erau percheziţii, arestări şi exilări. Mai 
mulţi enoriaşi ai bisericii au fost arestaţi împreună cu multe dintre ru- 
dele lor. Batiuşka a fost chemat la NKVD şi i-au promis că dacă ar re- 
nunţa la preoţie nu va păţi nimic. 

Nişte prieteni de-ai săi încercau să obţină pentru el un post bun, ca 
expert de artă la Galeriile Tretiakov. Neştiind ce să facă, batiuşka a venit 
acasă şi matuşka l-a întărit în lupta de mărturisire. 

Curând a fost ziua de nume a părintelui Ilie şi au venit câţiva oas- 
peti. Din anumite motive, batiuşka prinsese viaţă şi era foarte fericit şi 
glumea. Abia seara târziu au plecat oaspeţii; în câteva minute o enoriaşă 
s-a întors şi i-a şoptit matiuşkăi că poliţia o urmărea cu mare grijă. Ma- 
tuşka i-a mulţumit fetei şi a ieşit afară. Un grup de trei bărbaţi a venit la 
ea şi a întrebat unde locuia familia Cetverukin. Matuşka a arătat casa şi 
le-a dat numărul unui apartament, în timp ce ea însăşi a fugit repede a- 

casă. „Batiuşka, au venit după tine!”, a spus ea, intrând în cameră. Ba- 
tiuşka şi-a pus epitrahilul stareţului Alexei şi a citit rugăciunea de 
dinaintea începerii unui lucru bun. El nu a reuşit să termine ultimele 
cuvinte, când s-a auzit o ciocănitură puternică în uşă. Matuşka i-a 
întâmpinat cu o plecăciune adâncă: „Intraţi.” Ei se grăbeau şi au 
întrebat, mai degrabă confuzi: „Nu tu eşti cea care ne-ai arătat calea?” 
„Da.” „Ei bine, pregătiţi-vă”. Bărbaţii au fost amabili şi le-au permis să 
îşi ia la revedere unul de la altul. În timp ce matuşka aduna repede cele 
necesare, ei au făcut o percheziţie superficială. Spre ieşire, unul din ei a 
spus: „Ei bine, matuşka, poţi dormi liniştită; nu te vom mai deranja”. 

„Cum să pot dormi liniştită acum?”, a răspuns matuşka. Întreaga 
noapte a petrecut-o în rugăciuni şi în lacrimi, dar spre dimineaţă, totuşi, 
a aţipit. Şi atunci a văzut o Doamnă extraordinar de slăvită, care i-a 
spus: „Nu te teme. Nu îi vor face nimic lui batiuşka al tău în închisoare. 
Eu voi mijloci pentru el”. 

„Chiar ai autoritate în închisoare?”, a întrebat matuşka uimită. 
„Am autoritate pretutindeni. Nu te teme; nu îi vor face nimic în închi- 
soare; dar să te rogi lui Adrian şi Nataliei”. Şi, cu aceste cuvinte, minu- 
nata Doamnă a dispărut. Matuşka s-a trezit uimită în privinţa motivului 
pentru care Maica Domnului (ea a înţeles că era chiar Preacurata Fe- 
cioară cea care venise la ea) îi poruncise să se roage lui Adrian şi Nata- 
liei. Când a citit viaţa lor (26 august) şi a descoperit că Adrian a fost un 
mucenic şi Natalia suferise din milă faţă de el şi îl întărise, i-a devenit 
clar de ce Preasfânta Născătoare de Dumnezeu îi ceruse să se roage la 
aceşti sfinţi. 

După arestul lui batiuşka, noi nenorociri au venit peste matuşka. 
Ei au fost daţi afară din apartament, şi pentru un timp au umblat dintr- 
un loc în altul, până când au fost găzduiţi de o anumită familie. Copiii au 
fost daţi afară de la şcoală; biblioteca lor imensă a fost furată. Dar cea 
mai mare pierdere a fost moartea singurei lor fiice. Maşenka era ultimul 
copil din familie. Când matuşka era însărcinată cu ea a mers la stareţul 
Alexei, care era încă în viaţă pe atunci. El a întâmpinat-o cu întrebarea: 
„Cine este acolo?” „Păcătoasa Evghenia” a răspuns ea. „Eşti singură?” 
„Nu. Batiuşka. Suntem doi”. Mergând sus să ia binecuvântarea lui, ea a 
întrebat: „Batiuşka, ce voi avea?”. „O fiică, doar că va trebui să-i coşi 
veşmânt de nuntă”. Matuşka a fost surprinsă: „Bineînţeles că dacă este 
fată trebuie să i se coasă veşmânt de nuntă”. Şi abia după moartea 
Maşenkăi ea a înţeles cuvintele stareţului — că fiica ei devenise mireasa 
lui Hristos. 

Fiica a murit de o simplă boală de copii; organismul ei slab (nu a- 
vea decât cinci ani) nu a putut să lupte cu foamea, cu frigul şi cu boala în 
acelaşi timp. În astfel de circumstanţe (în acea perioadă murise, de ase- 
menea, şi mama Evgheniei) ea a fost întărită, după cum ea însăşi a spus, 


361 


doar de un singur lucru: rugăciunea Sfântului Ioan Hrisostom, pe care o 
repeta fără încetare — „Slavă lui Dumnezeu pentru toate”. 


III 


Din cauza tuturor acestor nenorociri, abia după doi ani matuşka a 
putut să meargă la soţul ei, care se afla atunci în exil în districtul Râul 
Krasnaia Vişera. Era dificil de ajuns în acest sat nordic izolat în timpul 
sezonului noroios din primăvară, dar, în cele din urmă, ea a ajuns la des- 
tinaţie. Ea a adus o Evanghelie şi o sticluţă cu agheasmă pentru părin- 
tele Ilie. Evanghelia i-a fost luată imediat, dar ei erau interesaţi de sticlă. 
„Ce este asta?” „Pentru voi este apă simplă, dar pentru mine este sfântă. 
Este medicamentul meu”, a răspuns matuşka. Şi i s-a permis să i-o dea 
părintelui Ilie. 

Batiuşka, după cum a observat imediat matuşka Evghenia, se 
schimbase înfricoşător. El nu a binecuvântat-o, ci dimpotrivă a spus: 
„Aici eu nu mai lucrez ca preot”. El arăta ca şi când ar fi fost torturat, ca 
şi când ar fi fost răvăşit. Această întâlnire a durat mult timp şi batiuşka a 
putut să-i spună totul. 

În închisoarea unde fusese adus după arest, a fost pus într-o celulă 
specială. Camera mică era complet plină, şi la prima vedere părea să nu 
mai fie niciun loc liber. Batiuşka nu ştia ce să facă, dar cineva l-a strigat: 
„Târăşte-te sub pat!” Acest lucru nu era atât de uşor pentru batiuşka, 
care era atât de înalt; dar, în cele din urmă, a reuşit să se bage sub paturi 
şi să se întindă pe podeaua murdară, plină de scuipat. 

Era imposibil să adormi în astfel de circumstanţe şi strigătele şi 
înjurăturile din cameră nu ar fi permis acest lucru oricum. Batiuşka şi-a 
amintit de fiii săi duhovniceşti şi cum îl respectaseră şi a izbucnit în la- 
crimi. El a relatat şi cum a fost dus la Krasnaia Vişera peste zăpada în- 
gheţată. Stratul subţire de gheaţă s-a rupt imediat sub picioarele sale şi 
deţinuţii la fiecare pas cădeau până la brâu în zăpadă. Un bărbat care 
mergea lângă batiuşka a spus: „lubeam pădurea, dar acum o urăsc”, şi 
şi-a scuturat pumnul către pădure. Uzi până la os, neavând ce să mă- 
nânce sau să bea toată ziua, ei au fost siliţi să meargă pentru noapte în- 
tr-un bordei. Oamenii epuizați s-au prăbuşit imediat pe podea şi au 
adormit ca nişte morţi. 

Dar părintele Ilie nu a adormit. În noaptea adâncă un geamăt a iz- 
bucnit din străfundul inimii sale: „O, Doamne, de ce m-ai părăsit? 
Te-am slujit cu credinţă; Ţi-am dat toată viaţa Ţie. Câte acatiste şi ca- 
noane am citit; cu câtă înflăcărare am slujit în biserică. De ce m-ai pără- 
sit şi sufăr astfel? O, Maică a lui Dumnezeu, o, Sfinte Ierarhe Nicolae, o 
Sfinte Părinte Serafim, toţi sfinţii lui Dumnezeu! După toate rugăciunile 
mele către voi, de ce sunt atât de chinuit?” 

Întreaga noapte a strigat astfel către Dumnezeu. Apoi, dintr-odată, 
o vizită dumnezeiască, ca un foc, a atins sufletul pătimitorului cu o mân- 
gâiere nepământească şi lumina credinţei i-a luminat tainic inima şi a 
început să ardă cu o iubire de negrăit şi desăvârşită faţă de Hristos, în 
cuvinte despre care Sfântul Pavel spune că „nu se cuvine omului să le 
rostească” (II Cor. 12: 4). Când a venit dimineaţa, el era un om nou, 
născut din nou, ca şi când ar fi fost „botezat cu foc”. După această 
noapte, el nu a mai putut să trăiască o viaţă obişnuită. El i-a spus 
matiuşkăi: „Să nu crezi că dacă aş ieşi de aici aş mai sluji ca înainte. 
Lumea veche este dusă pentru totdeauna, şi nu mai este întoarcere”. 
Lumea cu care fusese obişnuit dispăruse pentru el pentru totdeauna, 
pentru că o străvedere a lumii de dincolo i se dăduse prin mijlocirea 
Preasfintei Născătoare de Dumnezeu, aşa cum îi promisese Ea 
matiuşkăi, noua Sfântă Natalia. Prin urmare, îi mai rămânea fie să 
cedeze şi să devină un cetăţean-sclav sovietic obişnuit, sau să moară 
desăvârşit pentru lume. Verticalitatea caracterului său nu îi permitea, în 
condiţiile opresiunii ateiste, să poarte „jugul preoţiei”. El a înţeles 
aceasta şi a ales moartea ca unire cu Dătătorul de viaţă — Hristos 
Domnul nostru! 

La despărţire, batiuşka Ilie i-a spus matiuşkăi sale: „Tu ştii cum am 
ajuns să ard intens cu iubire pentru Hristos. Aici am ajuns să înţeleg că 
nu este nimic mai bun, nimic mai minunat decât El. Aş muri pentru EI!” 
Ei şi-au luat la revedere şi din nou matuşka a pornit lunga şi dificila 
călătorie spre casă. Când a ajuns, o telegramă o aştepta. Avusese loc un 
incendiu în clubul lagărului şi părintele Ilie arsese împreună cu alţi 
unsprezece bărbaţi. Cât de potrivit — însuşi numele Ilie înseamnă „în- 
flăcărat”! 

După moartea lui Batiuşka, matuşka a fost mult timp bolnavă, dar 
după aceea a început scrierea memoriilor sale. În acest moment, ea a 
avut un vis: i-a apărut, ca şi când ar fi fost în viaţă, părintele Petru Lagov 
(un preot care fusese împuşcat cu mai mulţi ani în urmă). El i-a spus: 
„Dragă matuşka, ar trebui să te rogi la Sfântul Serghie, la Sfântul 
Serafim şi la preotul mucenic Pamfil. Să ne rugăm împreună: «Sfinte 
părinte Serghie, roagă-te lui Dumnezeu pentru noi! Sfinte părinte 
Serafim, roagă-te lui Dumnezeu pentru noi! Sfinte preot mucenic 
Pamfil, roagă-te lui Dumnezeu pentru noi!»”. Trezindu-se, s-a gândit că 
familia sa îi cinstise întotdeauna pe Sfântul Serghie şi pe Sfântul Serafim 
şi îşi numiseră cei doi fii după aceşti sfinţi; dar nici nu auzise de preotul 
mucenicul Pamfil. Venind la biserică şi deschizând Mineiul, ea a 
descoperit că tocmai în acea zi era pomenirea preotului mucenic Pamfil 
(16 februarie). După ce a citit viaţa acestui sfânt, ea a descoperit că 
Sfântul Pamfil a fost un preot foarte educat, care avea o bibliotecă 

imensă şi murise împreună cu alţi unsprezece mucenici, dintre care unii 
fuseseră arşi de vii într-un foc. 


IV 


Restul vieţii matiuşkăi nu a fost uşor. Ea era singură, fără soţ, cu 
un copil în braţe; dar, cu toate acestea, ca şi mai înainte, în fiecare zi 
cânta şi dirija corul. După moartea părintelui Ilie, matuşka s-a dus să 
cânte în Biserica Sfântul Grigorie de Neocezareea, unde slujea un epis- 
cop pe nume Ioan. El era destul de tânăr, nu avea mai mult de patruzeci 
de ani. Fiind el însuşi un nevoitor aspru, cerea de la cântăreţi să ţină 
Tipicul aşa cum trebuie. Lungile slujbe monahale şi viaţa intensă a paro- 
hiei nu puteau să placă autorităţilor. În 1937, în timpul Postului Mare, 
acestea au venit la vlădica. Cineva l-a avertizat de dinainte şi el era pre- 
gătit pentru arestul său. Când poliţia i-a cerut să iasă pentru câteva 
minute, vlădica s-a dus la matuşka şi i-a spus: „Dragă matuşka, dacă nu 
mă întorc în 15 minute, să începi ceasul nouă fără mine”. Bineînţeles, el 
nu s-a mai întors niciodată. 

Matuşka avea mare respect pentru memoria episcopului loan. Ea 
nu lăsa niciodată din mână metania pe care i-o dăduse el şi care deve- 
nise gri din cauza folosirii permanente. A fost pusă în mormânt cu ea. 

A început cel de-al Doilea Război Mondial. Noi nenorociri s-au în- 
grămădit peste matuşka. Un fiu a fost arestat şi alţi doi au fost trimişi pe 
front, de unde cel mai mare nu s-a mai întors. Ea însăşi a suferit de foa- 
me. Dar a rămas întotdeauna aceeaşi matuşka liniştită, nădăjduind în 
Dumnezeu. Odată, cu toate acestea, a început să se îndoiască, văzând 
astfel de nenorociri venind asupra credincioşilor şi s-a întrebat dacă nu 
cumva venise în Rusia sfârşitul creştinismului. Cu aceste gânduri ea s-a 
întins să doarmă şi a avut un vis: Maica Domnului i-a spus: „Atâta timp 
cât arde candela deasupra raclei Sfântului Serghie, Biserica Rusiei va 
rezista”. Totuşi, matuşka a continuat să se îndoiască şi se ruga: „O, 
Maică a lui Dumnezeu, dacă eşti cu adevărat tu, fă să am acest vis a doua 
oară”. În noaptea următoare a avut din nou acelaşi vis. Povestind 
aceasta, matuşka spunea negreşit: „Şi candela arde încă”. z 

Anii au trecut. Matuşka ducea aceeaşi viață ca şi înainte. Intotdea- 
una erau oameni în jurul ei, pentru că, după moartea lui batiugka, la ce- 
rerea acestuia, ea luase asupra ei călăuzirea fiilor lui duhovniceşti. In 
condiţiile în care mulți, chiar şi dintre clerici, căzuseră din credință, ea a 
păstrat un mare număr de oameni în Biserică. Imediat după sfârşitul 
războiului, matuşka a primit o scrisoare de la fiul ei cel mai mic; el se 
întorcea de pe front. Toate geamurile de la casa ei fuseseră sparte şi 
matuşka voia să le repare înainte de venirea lui. Dar erau necesare 
pentru aceasta cel puţin 100 de ruble şi ea nu avea nicio copeică. Ca 

întotdeauna, matuşka s-a grăbit la rugăciune. Şi apoi, în ziua următoare 
a venit la ea o fată tânără, care i-a oferit 100 de ruble. Bineînţeles, 
matuşka a fost impresionată de un astfel de dar de la o fată care îi era 
necunoscută. Dar fata i-a explicat că în timpul nopţii mama ei, una 
dintre fostele enoriaşe ale părintelui Ilie, care murise cu ceva timp în 
urmă, i-a apărut şi i-a spus: „Nu vrei să-i dai 100 de ruble matiuşkăi 
Evghenia pentru pomenirea sufletului meu?” Şi astfel Domnul a ajutat-o 
încă o dată în mod minunat pe matuşka în nevoile ei. 

Spre sfârşitul vieţii, matuşka a primit de la Dumnezeu darul 
vederii cu duhul. Odată, ea mergea la biserică împreună cu una din 
fiicele sale duhovniceşti. Cu obişnuitul ei mers iute, ea a trecut pe lângă 
doi băieţi de la ţară pe care îi vedea pentru prima dată. Matuşka, fără să 
se oprească, i-a mângâiat pe cap şi le-a spus: „Nicolae şi Serghie”. 
Dintr-odată, însoţitoarea ei s-a hotărât să o verifice pe matuşka. Ea s-a 
oprit şi i-a întrebat pe băieţi numele lor. „Nicolae şi Serghie”, a fost 
răspunsul. 

Se părea că atât de multe ispite şi încercări căzuseră peste soarta 
matiuşkăi, dar în mod evident, Dumnezeu voia să-i încerce credința 
până la sfârşit şi astfel să arate unei lumi înnebunite întreaga dreptate a 
slugii Sale. La vârsta de 80 de ani, matuşka a căzut şi şi-a rupt o coastă 
şi, din cauza tratamentului incorect, muşchii ei s-au atrofiat şi nu s-a 
mai ridicat din pat până când a murit. Astfel a stat timp de zece ani, pe- 
trecându-şi timpul în lecturi, în rugăciune şi hrănindu-i duhovniceşte pe 
mulţi. În al nouăzecilea an de viaţă, din cauza tratamentului neglijent, ea 
a dobândit răni din cauza patului şi trupul ei a putrezit atât de tare, încât 
cei care îi făceau baie puteau vedea oasele de la coloană. Suferinţa ei era 
imensă. Ea locuia cu fiul ei cel mai mic. Nora ei adesea îşi bătea joc de ea 
şi o întreba: „Aici ai dat totul lui Dumnezeu -— atât soţul cât şi copiii — şi 
cum te răsplăteşte?”. Matuşka îi răspundea: „Domnul pe cel pe care îl iu- 
beşte, pe acela îl pedepseşte”. „Şi de ce mă pedepseşte pe mine din cauza 
ta?”. Matuşka zâmbea şi spunea: „Aceasta înseamnă că te iubeşte şi pe 
tine”. 

În ultimii săi ani de viaţă, matuşka s-a ocupat cu grijă să-şi scrie 
memoriile. Ea a înţeles profund întreaga semnificaţie a sorții sale şi a 
celor apropiaţi ei. Fi îi plăcea să-şi aducă aminte că fusese martoră a 
multor canonizări de sfinţi, în special, a celei a Sfântului Serafim de Sa- 
rov şi a Sfântului Ermoghen al Moscovei. Şi adăuga adesea: „Şi voi muri 
când va fi o canonizare”. Ea nu spunea cine va fi canonizat, dar în mod 
evident îi avea în minte pe noii mucenici, de vreme ce la o lună înainte 
de moartea ei a spus: „Şi îl cunoaşteţi pe batiuşka al meu, pe Vlădica 
Ioan şi pe părintele Petru Lagov şi pe toţi aceia — ei toţi sunt sfinţi mu- 
cenici”; şi cu accentuare specială repeta: „Sfinţi mucenici”. 

Cu puţine zile înainte de moartea ei, i s-a cerut unui preot să vină 
să-i dea Sfintele Taine. Şi, după ce a primit Sfânta Impărtăşanie, 
dintr-odată această femeie bătrână, aproape moartă, a spus cu o voce 
clară şi distinctă: „Iubite batiuşka! Hristos să ne mântuiască! Ce 
fericire!”. Preotul stătea în genunchi înaintea ei şi i-a spus: „Dragă 
matuşka, când vei fi cu Dumnezeu, să-ţi aminteşti şi de mine, 
păcătosul”. 

Câteva zile după aceasta, matuşka a murit. Copiii ei şi noi toţi stă- 
team în jurul ei şi vedeam ceva ce nu mai văzuserăm niciodată şi nici nu 
vom mai vedea: faţa ei a început să se schimbe şi dintr-o modestă bătrâ- 
nă obişnuită ea a devenit o femeie extraordinar de măreaţă şi splendidă. 
Unul dintre fiii ei a şoptit: „Probabil tocmai s-a întâlnit cu batiuşka al 
ei”. Un minut mai târziu totul se terminase; sufletul ei a zburat din trup, 
şi matuşka a devenit o persoană moartă obişnuită. 

Matuşka Evghenia a trăit o viaţă lungă şi extraordinar de grea. Ea 
nu a vorbit niciodată tare, nu a dat lecţii nimănui; dar felul tăcut şi umil 
al acestei bătrâne femei era cea mai bună lecţie de evlavie creştină pen- 
tru cei care, în vremurile noastre fără Dumnezeu, vor să trăiască după 
poruncile lui Hristos. La fel ca Sfânta Natalia, care i-a supravieţuit Sfân- 
tului Adrian şi a murit în pace, şi ea a fost o muceniţă împreună cu ba- 
tiuşka martirizat, părintele Ilie. 


Monahia Maria Erastova 


A venit avva Lot la avva Iosif şi i-a spus: „Părinte, după puterea mea 
țin o pravilă modestă de rugăciune şi de post şi de citire şi linişte şi după 
puterea mea îmi ţin cugetul curat. Ce trebuie să fac mai mult?” Bătrânul, 
ridicându-se, şi-a ridicat mâinile spre cer şi degetele sale au devenit ca 
zece făclii de foc şi a spus: „Dacă vrei, trebuie să te faci tot foc”. 

Pateric 

28. Stareţța Agata din Bielorusia 
ŞI SLUJIREA ADUSĂ DE EA BISERICII DIN CATACOMBE 
Pomenită la 5 februarie (t1939) 


Călătoria am săvârşit, 
credința am păzit;de acum 
mi s-a gătit cununa dreptății. 


II Tim. 4: 7-8 


Matuşka Agafia a fost numele dat roabei lui Dumnezeu, Agata, de 
creştinii binecredincioşi, care o cinsteau pentru viaţa ei ascetică plăcută 
lui Dumnezeu. Înainte de a începe descrierea acestei, îndrăznim să 
spunem, vieţi binecuvântate, îi vom descrie pe scurt pe credincioşii care 
o vizitau. 

Când în patria noastră a avut loc îngrozitor de sângeroasa Revolu- 
ţie din octombrie, oamenii credincioşi au simţit imediat duhul anti-creş- 
tin al aşa numitei autorităţi sovietice. Mulţi s-au ridicat la luptă împotri- 
va acestei autorităţi satanice. Dar mai erau şi cei care de fapt nu puteau 
intra în luptă împotriva bolşevicilor; unora ca aceştia le aparţinea şi ma- 
tuşka Agata. Fiind în vârstă de aproape 100 de ani, ea îşi petrecea nopti- 
le în rugăciune cu credincioşii, rugându-se lui Dumnezeu pentru salva- 
rea Rusiei. Nu avea altă posibilitate de a lupta împotriva bolşevicilor de- 
cât prin cuvântul lui Dumnezeu. Răspândindu-l printre oamenii credin- 
cioşi, ea îi învăţa să nu se supună autorităţii sovietice sub nicio formă, 
chiar dacă va trebui să pătimească, cum mai târziu li s-a şi întâmplat 
multora. Înainte de Revoluţie era cunoscută probabil doar de câţiva 
oameni; dar, în timpul Revoluţiei şi după aceea, şi în special în 
groaznicii ani '30, ea a devenit foarte cunoscută locuitorilor din 
apropiere de locul unde trăia. 

Cei care suferiseră terorile Revoluţiei şi persecuția împotriva ade- 
văratei Biserici nu s-au dus la aşa numita „Biserică renovaţionistă”. Este 
caracteristic faptul că tocmai preoţii care s-au supus guvernului sovietic 
îi dispreţuiau pe oamenii care nu făceau compromisuri, spunându-le: 
„Indiferent ce faceţi, în cele din urmă va trebui să veniţi la noi”. 

La început, preoţii adevăraţi — aşa îi numea matuşka Agata, deoa- 
rece nu se supuseseră guvernului sovietic — săvârşeau slujbele dumne- 
zeieşti în biserici; dar, când a început persecuția împotriva lor, ei au ieşit 
în lume şi au slujit în secret, săvârşind slujbele necesare pentru oamenii 
credincioşi. Aceşti preoţi au întemeiat Biserica din catacombe, ale cărei 
locuri de închinare erau cunoscute doar de credincioşi. Aceşti preoţi se 

opreau la matuşka Agata, şi săvârşeau adesea sfintele slujbe acolo. 
Această veste s-a răspândit printre credincioşi; astfel, matuşka Agata a 
devenit cunoscută unui mare grup de oameni care erau credincioşi 
Bisericii din catacombe. În timpul vizitei lor la matuşka Agata, li se 
descoperea înainte-vederea ei, ceea ce atrăgea încă şi mai mulţi oameni 
care căutau adevărata Biserică. 


II 

Stareţa Agata s-a născut în satul Şarilovka, în partea Gomel a pro- 
vinciei Minsk, care este în partea de vest a Sfintei Rusii. Ea s-a născut în 
anii douăzeci ai secolului al XIX-lea. Părinţii ei erau simpli ţărani, foarte 
evlavioşi şi şi-au învăţat singura fiică să se roage cu înflăcărare chiar din 
copilărie. Când s-a născut, era paralizată şi nu putea nici să se ridice şi 
nici să meargă. Părinţii ei, când mergeau dimineaţa devreme la muncă 
pe câmp, o lăsau acasă. O puneau într-un pat de copii sub un păr mare 
din grădină şi plecau pentru toată ziua la muncile câmpului, şi ea 
rămânea acolo tot timpul singură în grădină; singurul lucru pe care 
putea să-l facă era să se roage. Când venea seara, ei se întorceau şi o 
aduceau în casă. 

Într-o zi, pe când avea doisprezece ani, părinţii s-au dus departe pe 
câmp să muncească şi ea stătea liniştită în grădină, când dintr-odată a 
apărut o Doamnă frumoasă, ca în icoanele cu Maica Domnului şi a spus: 
„Roabă a lui Dumnezeu Agata, ridică-te”. „Şi eu”, îşi amintea matuşka 
Agata mai târziu, „am început să plâng cu amar şi am spus: «Nu pot să 
mă ridic, deoarece din copilărie am stat culcată. Sunt deja doisprezece 
ani de când nu mă pot ridica». Dar Doamna a spus: «Ridică-te şi pleacă. 
Mergi în casă!» «Dar cum pot să mă ridic?»”, a întrebat ea. Atunci, 
Doamna a luat-o de mână şi a ridicat-o şi în acel moment picioarele ei 
au devenit ferme, ca şi când nu ar fi fost niciodată bolnave. Apoi, 
Doamna i-a spus: „Ia-ţi aşternuturile şi du-le în casă. Mergi în casă, fă 
curat, pune totul în ordine, până vin părinţii tăi. Aprinde cuptorul şi 
pregăteşte cina pentru părinţii tăi. Mergi în grajd şi hrăneşte animalele. 
După ce ai făcut totul, mergi, aşează-te pe sobă, şi în linişte aşteaptă-i. 
Dar, când părinţii tăi vor veni şi îţi voi cere să iei cina cu ei, să nu cobori; 
să-i laşi să mănânce cina singuri”. După ce a spus acestea, s-a făcut 
nevăzută. Agata a înţeles că aceasta era însăşi Maica lui Dumnezeu. Mai 
târziu, maica Agata a spus că Maica Domnului îi spusese şi alte lucruri, 
dar nu le-a descoperit niciodată. 

Apoi I-a mulţumit lui Dumnezeu din adâncul inimii şi a mers pen- 
tru prima dată în casă pe picioarele ei întărite; ea a făcut curat în casă, a 
spălat podeaua. Şi, când animalele s-au întors la locul lor — oile, porcii şi 
vacile — atunci, pentru prima dată în viaţă, ea le-a mângâiat uşor. Le-a 
dus înăuntru, a muls vacile, a strecurat laptele şi, după ce a pregătit cina, 

a scos cenuşa şi a pus-o în groapă, a pus mâncarea în cuptor pentru a o 
ţine caldă şi apoi s-a aşezat liniştită pe cuptor ca să aştepte. Când au 
sosit părinţii ei, au văzut că animalele nu erau afară, şi temându-se că 
ceva nu era în regulă, ei au alergat repede la grădină şi s-au uitat sub păr 
— dar nu era nimeni acolo. Atunci s-au grăbit în casă şi au văzut că fata 
lor stătea liniştită pe cuptor. Ei au întrebat-o: „Fiica noastră dragă, cine 
te-a ajutat să te urci pe cuptor?” Apoi ea le-a spus părinţilor ce s-a 
întâmplat şi cum a pregătit totul pentru prima dată în viaţa ei. Fa a 
concluzionat: „Mergeţi şi mâncaţi”. Mama s-a dus la cuptor, l-a deschis, 
a pus mâncarea pe masă şi a chemat-o pe fiică să mănânce împreună. 
Dar fata nu a vrut să coboare şi a spus că Doamna îi spusese să nu 
coboare să mănânce împreună cu ei. Dar părinţii au început să plângă şi 
să se lamenteze, implorând-o să se coboare, ca să vadă că ea, după doi- 
sprezece ani, putea cu adevărat să meargă. Şi atunci, mişcată de cererea 
lor, datorită iubirii părinţilor ei, ea s-a coborât de pe cuptor şi a stat în li- 
nişte la masă. Imediat ce s-a terminat masa şi ei au început să se ridice 
de la masă, ea descoperit imediat că genunchii ei deveniseră „lipiţi unul 
de altul” (picioarele îi erau paralizate) şi ea a început să plângă, amin- 
tindu-şi că nu împlinise porunca Maicii Domnului. 

Astfel a rămas pentru tot restul vieţii ei. Apoi au urmat nouă ani de 
plângeri şi rugăciuni permanente ale ei. Ea îşi petrecea întreaga noapte 
pe genunchi în pat, plângând şi de durere şi de supărare. Şi mama ei a 
învăţat să o liniştească dându-i o bucăţică mică de zahăr, după care fata 
înceta să mai suspine pentru un timp. Ea era singura lor fiică. Pe când 
avea 21 de ani, ea, mulţumită lui Dumnezeu, putea încet să se mişte cu 
propria putere, dar nu avea niciun control asupra picioarelor deasupra 
genunchilor. 

Mişcându-se încet, ea a mers chiar de douăsprezece ori în pelerinaj 
la Kiev, la Mănăstirea Peşterilor, care se afla la aproximativ 200 km de 
satul lor, pe afluentul Niprului, râul Soroj. Ea arăta deja semnele unei 
mari ascete şi ale unei femei de rugăciune. Ea trăia în grădina părinţilor 
ei, într-un mic bordei cu o cameră care a fost construit pentru ea. Arăta 
ca o cabană din buşteni. Dar, când părinţii ei au murit, ea a rămas 
singură şi şi-a petrecut viaţa în nevoinţe ascetice şi în rugăciuni. Maica 
Agata ne-a spus că a fost făcută vrednică încă o dată de a o vedea pe 
Maica Domnului, dar din nou nu ne-a spus cum şi unde s-a întâmplat 
aceasta. Ea avea darul înainte-vederii şi mulţi oameni au început să vină 
la ea ca la o stareță. Ei se adunau la ea de obicei pentru a se ruga lui 
Dumnezeu: ei citeau Psaltirea şi cântau acatiste. Şi, după rugăciune, le 
spunea întotdeauna o învăţătură despre legea lui Dumnezeu. 

După moartea părinţilor ei, ea a luat în casă un băieţel orfan, care 
o ajuta la munca din grădină şi la alte treburi. Ea l-a crescut, şi el a deve- 
nit citeţ la biserica din sat. Când era mai tânără, ea obişnuia să meargă 

pe jos la biserică la toate slujbele, fără excepţie; dar, când a îmbătrânit, 
oamenii i-au făcut un mic căruţ şi împingeau acest „scaun cu rotile” şi o 
aduceau la biserică şi ea stătea în el în timpul slujbelor. Veneau la ea de 
la distanţe mari, în număr mare şi cu dragoste o aduceau la biserică. 
Când biserica ei a fost transformată într-o „biserică vie” după Revoluţie, 
ea a încetat să o mai frecventeze. 

Băiatul orfan se numea Andrei. Mai târziu el s-a căsătorit, a con- 
struit o casă şi a trăit cu cei patru băieţei ai săi. Şi matuşka a rămas să 
trăiască în casa părinţilor ei, care în cele din urmă a ars din temelii. 
Atunci au construit pentru ea un alt bordei, cu ajutorul lui Andrei şi al 
unui om bogat, pe nume Kireyev, care locuia la ferma Stolypin. Casa ei a 
fost construită chiar lângă locul unde creştea părul. Acest Kireyev a con- 
struit pentru ea şi un sicriu, care a fost pus în casa ei. Dar şi această casă 
a ars împreună cu sicriul. Atunci au construit pentru ea o alta, de 
asemenea cu un sicriu, şi aceasta a ars din nou. Şi atunci Andrei a luat-o 
în casa lui şi băieţii săi aveau grijă de ea. 


III 

La începutul anilor '30 rămăseseră foarte puţini preoţi adevăraţi, 
pentru că mulţi dintre ei fuseseră trimişi în lagărele de concentrare şi în 
închisoare. Cei care nu fuseseră exilați nu puteau împlini nevoile 
religioase ale tuturor credincioşilor. Au fost cazuri când preoţi care se 
supuseseră guvernului sovietic, în timpul dumnezeieştilor slujbe, în mod 
demonstrativ îşi scoteau veşmintele bisericeşti, le aruncau jos, şi în 
auzul oamenilor renunţau la preoţie şi la credinţa în Dumnezeu. Aceste 
acţiuni produceau agitaţie printre oameni, parte din ei devenind atei; 
dar o altă parte dintre ei se străduiau să găsească Biserica din 
catacombe, care dădea îndrumări în duh ortodox. Propaganda ateistă, 
de asemenea, a corupt mulţi oameni. Dacă unii din ei mai târziu s-au 
întors la Dumnezeu, a fost mulţumită rugăciunilor unora ca matuşka 
Agata. 

Credincioşii care însetau după cuvântul lui Dumnezeu o vizitau pe 
matuşka Agata, cerându-i sfatul şi rugăciunile. Ea le dădea sfaturi tutu- 
ror celor care veneau la ea cu o inimă curată, dar erau cazuri când nu vo- 
ia să primească anumiţi oameni, şi după ceva vreme devenea clar că 
aceia căzuseră într-un anumit păcat. Oamenii care o vizitau primeau în- 
drumări despre modul în care să acţioneze faţă de autoritatea sovietică. 
Ea spunea: „Copilaşii mei (aşa îi numea pe vizitatorii cu adevărat 
ortodocşi), nu vă supuneţi autorităţii sovietice, pentru nu este o autori- 
tate de la Dumnezeu. Nu mergeţi la fermele colective sub niciun pretext. 
Lăsaţi-i să vă ia proprietatea şi drepturile; dar nu vă duceţi la ei, nu 
semnaţi pentru ei”. Înregistrarea fermierilor la colectiv, care, se zice, 
semnau „voluntar” pentru 99 de ani în ferma colectivă, o vedea ca pe 

una dintre formele peceţii lui Antihrist (99 întors formează două cifre 
din „numărul fiarei” în Apoc. 13: 18). Ea spunea că trebuie să se evite 
recensământul — „Ascundeţi-vă de recensământul lui Antihrist”, spunea 
ea; „nu veţi obţine nimic din asta”. În special ea recomanda evitarea 
votării şi aproape toţi cei care au vizitat-o au evitat şi să voteze şi 
recensământul. 

Printre numeroşii ei vizitatori erau mulţi familişti care aveau copii 
de vârstă şcolară. Ea îi sfătuia pe părinţi ca fiii lor care mergeau la şcoală 
să nu intre în grupurile „Octombriştilor”, „pionierilor”, „tinerilor comu- 
nişti” şi aşa mai departe. Fa îi sfătuia, de asemenea, ca fiii lor să nu ac- 
cepte vaccinurile care se făceau periodic şcolarilor. Acest lucru era justi- 
ficat de faptul că o dată copiii au murit din cauză că au fost infectați de 
vaccinuri. 

În privinţa Bisericii sovietice ea spunea: „Aceasta nu este o biserică 
adevărată, a semnat un contract ca să-l slujească pe Antihrist. Nu mer- 
geţi la ea. Nu primiţi Tainele de la slujitorii ei. Nu participaţi la rugă- 
ciuni cu ei, va veni o vreme când bisericile vor fi deschise în Rusia şi ade- 
vărata credinţă ortodoxă va triumfa. Atunci oamenii se vor boteza aşa 
cum la un moment dat au fost botezați sub Sfântul Vladimir. Când bise- 
ricile sunt deschise pentru prima dată, nu mergeţi la ele pentru că aces- 
tea nu vor fi biserici adevărate; dar când vor fi deschise pentru a doua 
oară, atunci să mergeţi — acestea vor fi adevăratele biserici”. (După ce a- 
proape toate bisericile din Rusia au fost închise la sfârşitul anilor '30, 
bisericile au fost „deschise pentru prima dată” sub Stalin — bisericile din 
patriarhia Moscovei; după mult mai multe închideri de atunci, bisericile 
nu au fost încă deschise pentru „a doua oară”.) „Eu nu voi trăi să văd 
aceste vremuri, dar mulţi dintre voi vor trăi să vadă acele vremuri. 
Autoritatea sovietică atee va dispărea, şi toţi slujitorii ei vor pieri”. Toţi 
cei cărora le-a vorbit cred cuvintele ei. Unii dintre ei locuiesc acum în 
străinătate şi aşteaptă împlinirea proorociilor ei, deoarece mare parte 
din spusele ei deja s-a împlinit. Cât despre ceea ce a profeţit fiecăruia 
separat, totul s-a împlinit. 


IV 

O cunoşteam pe stareţa Agata din tinereţe, când locuiam cu părin- 
ţii mei în satul Diatlovka, doar la vreo şase kilometri depărtare de maica 
Agata. Dar în 1914 familia mea s-a mutat în provincia Minsk, la vreo 45 
de kilometri de matuşka. Cu toate acestea, noi, fetele din sat, ne alătu- 
ram femeilor mai în vârstă şi făceam pelerinaje la ea pe jos. Mulţi oa- 
meni o vizitau şi ea ne primea pe toţi cu dragoste, ceea ce stârnea în noi 
un puternic sentiment de cinstire, căinţă a inimii şi adesea, lacrimi de 
pocăință. Întreaga atmosferă din preajma ei năştea respect şi frică de 
Dumnezeu. 

Bordeiul ei de bârne nu era mare, dar încăpeau în el mulţi oameni. 
Era un colţ în care se aflau multe icoane şi sfeşnice mari cu lumânări a- 
prinse. Erau trei candele cu ulei care ardeau permanent. În faţa colţului 
cu icoane era un analog cu Psaltirea, care era citită şi cântată adesea. 

În ce priveşte aspectul fizic, matuşka era foarte scundă, cu totul 
albă, ca şi când ar fi fost făcută din ceară. Ochii ei erau de un cenuşiu 
deschis, plini de lumină şi strălucitori. Ea vorbea foarte încet, moale şi 
într-un fel cântat, în acelaşi timp mergând încet, cu paşi mici, prin 
locuinţa ei umilă. Majoritatea timpului şi-l petrecea torcând in, făcând 
fire cu mâinile ei, în timp ce gura ei rostea rugăciunea lui lisus fără 
încetare. Oamenii îi aduceau în dar pânză de in făcută în casă, însă ea o 
dădea oamenilor săraci şi preoţilor ca să-şi facă reverende. Pe cei care o 
vizitau îi invita să ia prânzul sau cina împreună cu ea, în timp ce ea 
însăşi mânca puţin. Lunea, miercurea şi vinerea erau pentru ea zile de 
post foarte strict. Ea purta haine simple ţărăneşti. 

Nu zâmbea aproape niciodată, dar avea darul de a-i învăţa pe cei- 
lalţi, în timp ce-şi făcea semnul crucii, fără grabă şi foarte solemn. Cu- 
vântările ei erau foarte interesante — aproape toate în parabole, dintre 
care unele erau chiar profeţii. Darul înainte-vederii sale era uimitor, lu- 
cru pentru care suntem toţi martori. S-au întâmplat şi adevărate minuni. 

Odată, mergeam de la Diatlovka spre matuşka împreună cu un 
grup de femei tinere şi una dintre ele, Melania, a spus că matuşka era 
probabil analfabetă şi nu putea citi, de vreme ce nu a mers la şcoală; to- 
tuşi ea ştie atât de multe din Evanghelie şi din Biblie. Când am ajuns şi 
ea s-a odihnit pentru o vreme, matuşka, stând pe canapeaua ei, a spus 
unei fete care o ajuta: „Motia, dă-mi o carte din cufăr”. Ea a luat-o şi i-a 
dat-o matiuşkăi. Cartea era una mare şi în slavonă. Eu m-am aşezat lân- 
gă matuşka pe patul ei, care era din scânduri tari. Ea mi-a pus cartea în 
poale şi a început să indice diferite pasaje spunând: „Ei spun că sunt 
analfabetă şi acum hai să citim partea asta şi asta” şi a început să citeas- 
că cu voce tare. 

Nu cu mult înainte de moartea ei, o oarecare femeie analfabetă de 
la ţară, Eugenia, i-a făcut o vizită şi stătea mai în spate. Matuşka a che- 
mat-o şi i-a cerut să citească Psaltirea. Tulburată, femeia se jena să spu- 
nă că nu putea citi, pentru că nu ştia să citească. Atunci, matuşka i-a 
spus: „Haide, ia cartea! O să deschizi cartea şi o să citeşti”. Eugenia a 
luat cartea şi, spre uimirea tuturor, a început să citească pentru prima 
oară în viaţa ei, şi atât de bine, de parcă ar fi citit de ani de zile. Cu 
adevărat aceasta fusese o minune. 

La matuşka obişnuiau să vină mulţi preoţi şi clerici din catacombe, 
care nu aveau adăpost, precum şi mulţi călugări de la mănăstirile din 
apropiere şi schimonahi care locuiau în adâncul pădurilor. Matuşka le 
povestea despre ei celor care o vizitau. Evident, întreg ciclul al slujbelor 

zilnice se făcea în chilia ei, ceea ce era o mângâiere pentru cei lipsiţi de 
biserici. Ei se adunau la ea ca la o adevărată mamă în Hristos. Pelerinii îi 
aduceau de la locurile sfinte pâine sfinţită, pe care o împărțea fiilor săi 
duhovniceşti în bucățele mici, ca pe o binecuvântare. Îi aduceau, de 
asemenea, şi apă de la Locurile Sfinte, Ierusalim şi Sfântul Munte, şi ea o 
împărțea cu noi. Ea ne spunea să adunăm apa obişnuită în găletuşe la 
miezul nopţii şi să le aducem la ea, şi apoi ea punea în ele picături de apă 
sfinţită. Astfel credincioşii, chiar şi cei care de treizeci de ani nu mai 
mergeau la biserică, aveau întotdeauna apă sfinţită. Când agenţii sovie- 
tici veneau pentru investigaţii şi cercetări, aşa cum făceau adesea, ei ve- 
deau întotdeauna sticle cu apă sfinţită, şi erau curioşi să vadă dacă nu 
era vodcă; şi de obicei, necrezând ce li se spunea, doar pentru a se con- 
vinge, fără excepţie, gustau puţin. 

În anii 1935-37, un schimonah, se pare de la Mănăstirea Gomel din 
apropiere, părintele Evghenie, cu o viaţă sfântă, obişnuia să vină la ma- 
tuşka pentru sfătuire duhovnicească şi apoi dispărea din nou. El era 
căutat de autorităţi. Când a apărut „Biserica Vie” a renovaţioniştilor din 
anii '20, matuşka i-a sfătuit pe toţi să nu meargă acolo, să nu-şi boteze 
copiii acolo şi nici să nu săvârşească cununii acolo. Când a venit infama 
„colectivizare”, ea a spus că nu trebuie să mergem la fermele colective, şi 
au fost mulţi dintre noi care am ascultat-o şi nu ne-am dus. În acea vre- 
me şi mai mulţi oameni au început să o viziteze şi chiar şi oameni de la 
fermele colective; ea ne cerea să nu îi lăsăm pe astfel de oameni să intre 
la ea. Apoi (spre sfârşitul anilor 1930), nu mai rămăseseră clerici 
ortodocşi; toţi fuseseră arestaţi şi exilați şi mulţi dintre ei pieriseră. 

Una dintre tinerele fete care obişnuia să o viziteze pe matuşka, 
Galka, a venit într-o zi ca de obicei. Matuşka a spus în faţa tuturor că 
avusese un vis în care Galka căzuse într-un put adânc. Curând am aflat 
că se dusese la „Biserica Vie” şi se alăturase renovaţioniştilor şi totodată 
se îndepărtase de matuşka. 

Altă dată, trei femei în vârstă au venit la matuşka şi una dintre ele 
era din Diatlovka. Matuşka le-a spus că avusese un vis: cum ea le împăr- 
tea pâine, şi era destulă pentru una, dar nu şi pentru celelalte două. Şi 
s-a dovedit că şi cele două femei au mers la renovaţionişti. 

Colectivizarea era însoţită de chinuirea inumană a ţăranilor nevi- 
novaţi, care puteau fi şi lichidaţi. Dar, chiar înainte de aceasta, în anul 
1937, a fost o recoltă bună de grâu. L-am tăiat şi l-am făcut snopi, dar 
trebuia să fie uscat puţin înainte de a fi treierat. Astfel l-am lăsat în 
grânar pentru a se usca, şi câteva dintre noi ne-am hotărât să o vizităm 
între timp pe matuşka şi să-i ducem nişte făină. Am împrumutat nişte 
făină de la vecina noastră Anastasia şi am plecat. Când am ajuns la 
matuşka şi am început să pregătim cina, ea a spus: „Nu, dragii mei copi- 
laşi, nu vom mânca clătite”. Dar noi am spus: „Am adus nişte făină pen- 

tru tine şi vom coace nişte clătite, pentru că avem acasă o bună recoltă 
de grâu”. Dar ea a repetat de mai multe ori: „Nu, nu, nu vom mânca clă- 
tite, nu clătite”. Când am ajuns acasă am descoperit, spre marea noastră 
mâhnire, că şeful sovietic de la Blumkin Selsoviet (consiliul fermierilor) 
ne luase tot grâul. Şi, pentru a plăti înapoi ceea ce împrumutaserăm de 
la Anastasia, a trebuit să muncim în grădina ei de zarzavaturi. Astfel 
încât, într-adevăr, nu am mâncat clătite. 

Când nu au mai rămas deloc preoţi pe distanţe de sute de kilometri 
şi au venit Paştile, oamenii s-au dus la matuşka să o întrebe: „Unde 
putem binecuvânta pasca şi celelalte mâncăruri pascale?” Ea a dat 
următorul răspuns: „Mergeţi în pădure şi, când va fi miezul nopţii, 
începeţi să cântaţi «Invierea Ta, Hristoase...», «Hristos a Inviat» şi alte 
cântări pascale, care sunt cântate de obicei de către cor, şi puneţi pasca 
pe pământ şi lăsaţi-o să stea acolo până în zori, şi când revărsatul zorilor 
se va coborî peste ele, atunci va trebui să ştiţi că au fost deja 
binecuvântate. Domnul Însuşi le-a binecuvântat!” Şi aşa au şi făcut 
credincioşii. Ei se adunau mai multe familii împreună, şi petreceau 
noaptea pascală în pădure, deoarece era deja periculos să se adune în 
case. Mai târziu chiar şi aceasta era periculos, astfel că ne puneam 
coşurile cu mâncarea pascală în vârful gardului, pe timpul nopţii, pentru 
a fi binecuvântată de Dumnezeu. Şi Dumnezeu ne binecuvânta şi pe noi 
şi mâncarea, prin rugăciunile sfintei noastre maici Agata. 

Imediat după moartea fiului meu de cinci ani, Eusebiu, m-am dus 
la matuşka cu necazul meu, luând o mână de pământ de la mormântul 
lui, deoarece el fusese înmormântat fără preot. Când am ajuns, matuşka 
m-a salutat cu bucurie, ca de obicei, pentru că ea ştia deja de pierderea 
mea. Noi am cântat slujba de înmormântare şi panahida singure şi 
ne-am dus să ne odihnim pentru noapte. Dimineaţa, când ne-am trezit, 
matuşka m-a întrebat: „L-ai văzut pe micuțul tău fiu?”. Eu am răspuns 
negativ. „Dar eu, draga mea, l-am văzut”, a spus ea. „Dacă ai şti cât de fe- 
ricit este acolo, atunci L-ai ruga pe Dumnezeu să-i ia şi pe ceilalţi fii ai 
tăi”. Lumea de dincolo îi era într-adevăr apropiată! 

Cu ani în urmă, în 1922, când am venit odată la ea, mi-a spus că 
Sfântul Teodosie de Cernigov a vizitat-o şi i-a spus că comuniştii voiau 
să-i investigheze sfintele lui moaşte, dar el se ridicase şi venise la ea. Cu- 
rând s-a aflat că moaştele lui, după ce autorităţile sovietice le 
cercetaseră, au fost furate de cineva şi locul lor a rămas necunoscut de 
atunci. 


V 
Soţia mea o vedea pe matuşka adesea, dar eu, deşi îmi doream a- 
ceasta foarte mult, nu aveam ocazia să fac acest lucru. Apoi, într-o zi, 
matuşka a trimis cuvânt că voia să ne vadă pe amândoi. Imi era frică să 

merg, deoarece nu aveam documentele necesare. (Poliţia sovietică locală 
cerea un permis special pentru orice plecare din locul de reşedinţă.) Şi 
atunci am văzut în vis două femei în veşminte albe, cu părul alb 
strălucitor şi cu aureolă în jurul capetelor lor frumoase. Puteam ghici că 
una dintre ele era stareţa Agata, dar pe cealaltă doamnă nu am 
recunoscut-o. Pot doar presupune că era fie mama ei sau — înfricoşător 
pentru mine — Însăşi Preasfânta Maică a lui Dumnezeu. Când m-am 
trezit, eram hotărât să merg şi să o văd în sfârşit pe stareţa Agata, în 
ciuda oricărui pericol. Astfel am plecat şi drumul a decurs bine. Când am 
ajuns şi am intrat în căsuţa ei, am recunoscut-o imediat pe stareţa Agata 
din visul meu. Nu am aflat niciodată cine era cealaltă sfântă. 

Locuinta ei era un bordei țărănesc, de buşteni, cu o singură came- 
ră; pereţii săi erau acoperiţi cu icoane şi erau trei candele care ardeau; 
patul ei era făcut din câteva scânduri puse împreună, acoperite cu o ro- 
gojină simplă, ţărănească; erau mai multe analoage şi sfeşnice cu lumâ- 
nări aprinse. Aici ne-a salutat, stând pe patul ei. Erau oameni care aveau 
grijă de ea. Andrei era încă acolo. 

M-am apropiat de ea şi i-am făcut plecăciune, ca pentru a primi bi- 
necuvântarea ei, dar ea nu mi-a permis să-i sărut mâna, în schimb mi-a 
pus-o pe cap şi a început să-mi sărute capul. Nu voiam ca ea să facă a- 
ceasta, spunând că sunt un om păcătos. Ea mi-a ridicat capul şi a spus: 
„De ce, dragul meu, nu vrei să-ţi sărut capul?”. Desigur ea a văzut dina- 
inte toate suferinţele prin care aveam să trec în viitorul apropiat, care 
într-adevăr au început după 1938, când am fost arestat. 

Ne-am odihnit pentru o vreme, am ascultat cuvântul ei dulce, apoi 
am luat cina şi ne-am rugat lui Dumnezeu împreună. Era bine acolo, îm- 
preună cu ea, destul de plăcut: inima era atinsă şi îţi venea să plângi, nu 
de supărare, ci de umilinţă, acea căldură de nedescris din simţirea blân- 
deţii, când harul lui Dumnezeu îţi atinge inima. Punându-ne la culcare 
pe podea, ne-a cerut să ne întindem împreună sub analog şi icoane, şi ea 
însăşi, stând pe pat în capul oaselor, a rostit rugăciunea lui lisus toată 
noaptea, făcându-şi semnul crucii regulat şi cu calm. 

Dimineaţa, când ne-am trezit, ne-am rugat şi am luat micul dejun, 
i-am spus că aveam o soră în provincia Cernigov, în satul M. Apoi ea 
ne-a binecuvântat să mergem şi a spus: „Mergeţi în siguranţă, copilaşii 
mei, oriunde aveţi nevoie. Mă voi ruga lui Dumnezeu pentru voi”. Şi ast- 
fel am călătorit 65 de kilometri „ilegal”, am văzut-o pe sora mea şi, cu 
ajutorul lui Dumnezeu, ne-am întors acasă în siguranţă. Atunci a fost 
ultima dată când am văzut-o pe stareţa Agata. 

Stareţa avea multe legături cu oameni drepţi, bărbaţi şi femei, din 
vecinătatea noastră; ei înşişi erau adevăraţi sfinţi văzători cu duhul, ca şi 
ea. Erau sau fiii săi duhovniceşti, sau prieteni duhovniceşti cu aceeaşi 
gândire, la care îi trimitea pe oamenii noştri din catacombe pentru in- 

struire duhovnicească sau pentru mângâiere. Îmi plăcea să îi vizitez şi 
eram familiar cu ei, de vreme ce toţi deveniserăm străini de duhul lui 
Antihrist care luase în stăpânire pământul Rusiei noastre, cândva glorios 
şi sfânt, dar acum sărăcit şi nenorocit. 


FEMEIA CEA DREAPTĂ DIN LOEV 


În orăşelul Loev, de pe râul Nipru, trăia o femeie sfântă care era 
bolnavă de treizeci de ani. Ea paralizase imediat după nuntă. Timp de 
cinci ani soţul ei a stat cu ea, dar după aceea a părăsit-o. După ceva vre- 
me, el a văzut că oamenii veneau la ea pentru că devenise renumită pen- 
tru darul înainte-vederii şi s-a întors la ea. Fetele şi femeile evlavioase a- 
veau grijă de ea; putea să-şi folosească doar mâinile. Matuşka Agata o 
cunoştea şi trimitea oameni la ea pentru îndrumare, pentru că şi ea ştia 
cum să mângâie o inimă îndurerată. 

În 1940, împreună cu prietenul meu Atanasie S., am hotărât să 
mergem la Kiev, ca să cumpărăm nişte haine. De vreme ce vaporul spre 
Kiev se oprea în acest oraş, am hotărât să mergem cu acest vapor la Kiev. 
Dar când am ajuns în Loev, Niprul a început să îngheţe şi ne-a fost frică 
să mergem la Kiev, ca să nu rămânem blocaţi pe cale; şi astfel am hotă- 
rât să abandonăm călătoria la Kiev şi în schimb să o vizităm pe X, 
bolnava văzătoare cu duhul, dar nu ştiam unde locuieşte şi se întunecase 
deja. 

În acel moment, sfânta femeie poruncise să se pregătească o masă 
pentru doi oaspeţi, spunând că doi călători, pe nume Tihon şi Atanasie, 
aveau să vină la ea. Apoi i-a spus soţului ei să meargă la un anumit colţ 
pe stradă, unde va întâlni doi tineri care o caută pe ea. Acest bărbat ne-a 
întâmpinat acolo şi ne-a întrebat dacă noi căutam o femeie bolnavă; şi 
când noi, în mare uimire, am răspuns „da”, el ne-a dus la ea. Numai ce 
am deschis uşa, că ea a început să cânte „psalmul” (cântare religioasă) 
pe care îl ştiam bine şi îl iubeam, şi, cu moralul ridicat datorită lucrurilor 
minunate pe care Dumnezeu le făcuse, ne-am alăturat ei în cântare: 

„Mâine, mâine, în casa lui Zaheu, 

Se va sălăşlui un Oaspete mistic, 

Şi fără grai şi palid stă 

acum Zaheu înaintea Lui înăuntru. 

Trupul meu -— o casă întunecoasă şi obscură 

Şi totul în dezordine şi murdar; 

Cu ce pot să-L servesc? 

Ce loc pentru Oaspetele meu neaşteptat?” 

Apoi, după ce ne-am rugat lui Dumnezeu, am servit cina, în timpul 
căreia s-au citit cu voce tare nişte cărţi duhovniceşti. Apoi ne-au dat un 
loc de dormit. Dimineaţa, când am plecat, ea ne-a spus să nu ne ducem 

în Kiev, ci să cumpărăm totul din acest oraş şi în linişte să ne întoarcem 
la familiile noastre. 


DREPTUL MUCENIC PARAMON 


În oraşul Bragil locuia un celibatar, în vârstă de 65 de ani, care 
ducea viaţă curată. Părinţii săi muriseră timpuriu şi el rămăsese să 
locuiască singur în casa lor, timp de mulţi ani, ducând o viaţă de post şi 
rugăciune. Casa lui, aflată la periferia oraşului, nu era mare, şi o livadă 
mare o înconjura. Se găseau două biserici în acest oraş şi, când au 
semnat loialitatea faţă de Biserica sovietică (a Mitropolitului Serghie), el 
a încetat să mai meargă la ele şi îşi făcea slujbele bisericeşti acasă. 

Odată, în luna iunie, am vizitat acest oraş. Eram cu alt prieten al 
meu, pe care îl chema tot Atanasie (altul decât cel pomenit mai sus). Era 
duminică dimineaţă şi noi mergeam la biserică; ajungând mai aproape 
de ea, am văzut că pe vârful bisericii, în locul unei cruci ortodoxe, erau 
ataşate un ciocan şi o seceră şi un steag roşu. Astfel, am mers la cealaltă 
biserică, dar şi aceea avea aceeaşi pecete a lui Antihrist pe ea. Şi astfel 
am decis să nu mai mergem la biserică deloc, în schimb să-i facem o 
vizită lui Paramon, pe care îl cunoşteam. 

El a fost foarte fericit să ne vadă. În ce priveşte înfăţişarea, era des- 
tul de voinic, cu o înălţime puţin sub medie; era chel şi avea o barbă po- 
trivit de lungă, încă neîncărunţită. Ne-a invitat în casă, ai cărei pereţi e- 
rau toţi acoperiţi cu multe icoane; erau multe candele, toate aprinse, 
înaintea sfintelor icoane. El ne-a arătat chiar şi portrete ale țarilor şi ale 
noului mucenic Nicolae al II-lea. Ele erau ascunse într-o cameră mare, 
ai cărei pereţi erau împodobiţi cu multe portrete vechi şi rare. După ce 
am privit tot ceea ce ne-a arătat, am ieşit în grădină. Era o livadă 
luxuriantă, cu mulţi copaci înalţi şi umbroşi plini cu fructe. El a reuşit 
într-un anumit fel să se păzească, aproape până la sfârşit, de fermele 
colective şi de toate ororile şi privaţiunile sistemului sovietic de iad, sub 
care totul era lichidat de către autoritatea comunistă. 

Aici, în grădină, ne-a spus despre o minune pe care o văzuse în 
acea grădină cu o săptămână în urmă. Pe 1 iunie, el văzuse dintr-odată 
în aer nişte păsări mari, neobişnuite, legate cu panglici albastre ca 
seninul cerului. Pe când se uita la ele, au început să planeze deasupra 
grădinii sale. Dintr-odată, a văzut-o pe una din aceste păsări venind di- 
rect în grădina lui şi, când era aproape jos, l-a întrebat: „Ce vezi, Para- 
mon?”. Împietrit, el a spus: „Nu ştiu”. Apoi ea a spus: „Noi mergem spre 
Est, ca să lăsăm cale liberă regilor răsăriteni să meargă în Vest”. Cu aces- 
tea s-a ridicat şi s-a alăturat stolului şi a zburat spre Est. 

Într-o săptămână a izbucnit războiul şi foarte curând gherilele so- 
vietice locale au aflat despre portretele ţarului din chilia lui Paramon şi 

despre viaţa lui ascetică şi în acea grădină l-au torturat mult timp şi apoi 
l-au ucis. El a murit ca mucenic în iulie 1941. 
Noule mucenice Paramon, roagă-te lui Dumnezeu pentru noi! 


IEROSCHIMONAHUL EVGHENIE 


Pe matuşka Agata obişnuiau să o viziteze mulţi oameni minunati, 
locuitori ai pustiei, ascunşi în adâncurile pădurilor, schimonabhi şi clerici 
din catacombe care peregrinau fără a avea casă. Unul dintre aceştia era 
părintele Evghenie, care nu era originar din aceste părţi ale Rusiei. El 
slujea în secret în mai multe sate. Oamenii spuneau că era învăţat şi că 
Dumnezeu îi descoperea multe; el le dădea oamenilor multe sfaturi folo- 
sitoare. 

Era înalt, destul de energic, cu totul încărunţit şi trebuie să fi avut 
80 de ani sau mai mult. El umbla îmbrăcat ca preot, doar uneori îşi as- 
cundea parţial rangul preoţesc, punând pe el nişte haine zdrenţăroase de 
ţăran. Când apărea acest sfânt părinte, oamenii ştiau imediat şi veneau 
la el pentru ajutor duhovnicesc. 

O fată săracă de la sat, pe nume Kulinka, a avut un fel de boală pe- 
riculoasă şi, încrezându-se în Dumnezeu mai mult decât în oameni, a 
vrut să facă o faptă bună, donând ceară de albine pentru lumânările de 
la biserică. Astfel, ea a făgăduit să dea ceva din cele ce avea, dar în afară 
de câţiva metri de țesătură de in pentru prosoape, nu găsea nimic să-i 
aducă acestui sfânt părinte, care bineînţeles nu ştia nimic despre făgădu- 
inţa ei. Când a venit la el, ea a văzut mulţi oameni care stăteau cu răbda- 
re şi aşteptau în casa ţărănească în care stătea el. În momentul în care a 
trecut pragul, stareţul văzător cu duhul s-a întors către ea şi i-a spus: 
„Kulinka, mi-ai adus ce ai promis?”. Cu tristeţe a spus că avea doar lâna, 
dar nu a putut aduce şi ceara. Zâmbind, el i-a acceptat darul şi a spus: 
„Vei aduce altă dată ceara”. 

Odată, a stat două sau trei săptămâni într-un sat pe malul râului 
Nipru, la fermierul Eftimie. Dumnezeu i-a descoperit că autorităţile so- 
vietice locale îl vor lipsi pe acest biet om de tot fânul său, de haina sa tă- 
rănească din piele, de calul său cu căpăstru şi de alte lucruri. Astfel pă- 
rintele Evghenie şi-a pus pe el această haină, spunând că i se potrivea 
foarte bine şi că ar fi bine să meargă să o viziteze pe matuşka purtând-o. 
După ce a mers în jurul casei o vreme îmbrăcat în ea, şi-a dat-o jos şi a 
agăţat-o de perete. Soţia fermierului, Laksuta, a început să se teamă că 
nu i-o va mai da înapoi soţului ei. Eftimie între timp a înhămat calul 
pentru a merge la matuşka Agata. Părintele Evghenie a ieşit afară şi a 
spus: „Vom face o plimbare”, şi, aşezându-se în căruţă, arătând spre că- 
pița de fân, a adăugat: „Să vindem toată căpiţa de fân şi să bem! Nu vom 
avea nevoie de ea!”. Dar Eftimie a spus: „Ce tot spui, batiuşka, din ce 

vom trăi? Nu vom avea nimic!” Apoi, cu o privire tristă şi aspră, stareţul 
a spus: „Exact aşa vom trăi — neavând nimic!”. Dar Eftimie a mers mai 
departe fără să înţeleagă. Au vizitat-o pe matuşka şi s-au întors. În mo- 
mentul în care au intrat în curte, a sosit şeful de la Selsoviet şi a luat 
chiar acea haină din piele şi fânul şi calul înhămat. Şi astfel s-au împlinit 
toate proorociile stareţului. Atunci biata soţie a regretat cu amar că nu îi 
dăduse haina părintelui Evghenie. 

Odată, soţia mea s-a dus cu mai multe femei să o vadă pe matuşka 
Agata, pentru a-i asculta învăţăturile duhovniceşti şi pentru a se ruga lui 
Dumnezeu împreună cu ea. Satul nostru era la o distanţă de 48 de kilo- 
metri. Când au ajuns, după obişnuitul salut, matuşka s-a întors spre so- 
ţia mea şi i-a spus cu îngrijorare: „Copilaşul meu, grăbeşte-te şi mergi 
înapoi. Este nevoie să fii acasă”. Soţia mea ştia bine că ea era văzătoare 
cu duhul şi prin urmare s-a grăbit spre casă. Abia ce a intrat în casă, că 
agenţii NKVD au şi sosit şi m-au arestat. Am avut timp doar să ne luăm 
rămas bun, mulţumită matiuşkăi Agata. 


VI 


În tot acest timp, autorităţile sovietice voiau să o aresteze pe ma- 
tuşka Agata, dar le era frică, ştiind că este văzătoare cu duhul. Când lo- 
cuia la Andrei, au arestat-o pe soţia lui, Motia (Matrona). Atunci o vădu- 
vă din satul Mokovo, care locuia cu fata ei de 14 ani, a luat-o la ea; şi 
astfel sovieticii au arestat-o şi pe această văduvă. Atunci Andrei a luat-o 
din nou la sine şi băieţii lui aveau grijă de ea. Atunci l-au arestat pe An- 
drei cu întreaga lui familie şi i-au exilat. După aceea au venit de două ori 
ca să o aresteze, dar nu au putut. 

Matuşka Agata şi-a cunoscut moartea sa cu mai mult de un an 
înainte: ea ne-a spus despre aceasta şi era pregătită pentru ea. Ea şi-a 
pregătit rochia de înmormântare: era toată de culoare verde strălucitor. 
Ne-a spus că aveau să o înfometeze până la moarte. Noi am spus că sub 
nicio formă nu vom permite acesta, dar ea spunea: „Copilaşii mei, nu 
veţi fi lăsaţi să veniţi la mine. Vor pune gardieni înarmaţi — şi voi muri”. 
Şi s-a petrecut exact aşa cum a spus ea. 

Ceea ce le spunea credincioşilor cu privire la autorităţile sovietice, 
aceleaşi lucruri le spunea şi comuniştilor. Nu îi era frică de ei şi îi numea 
„fără de Dumnezeu - slugi ale lui Satan”. Când li s-a raportat agenţilor 
NKVD că o doamnă în vârstă, pe nume Agata, îi învăţa pe oameni să nu 
asculte de sovietici, numind autoritatea sovietică fără Dumnezeu şi a lui 
Antihrist, ei au trimis patru agenţi NKVD tineri să o aresteze şi să o adu- 
că în oraşul Gomel. Când au ajuns la casa ei, i-a cuprins o frică groazni- 
că, încât au ezitat să o atingă. Îşi spuneau unul altuia: „Tu să o iei”, şi 
celălalt răspundea: „Nu, tu să o iei” şi apoi spunea: „Mi-e frică să o ating, 

pentru că se poate să se lipească de mâinile mele”. Aceasta deoarece era 
cunoscut faptul că picioarele ei erau „lipite unul de altul”, şi astfel ea era 
privită de ei ca un fel de vrăjitoare. Avea atunci 119 ani. Şi astfel, nu 
puteau face nimic cu ea. 

Apoi a venit un ordin de a o înfometa până la moarte. Ei au adus 
gărzi înarmate, în februarie 1939, şi au înconjurat sărăcăcioasa ei 
locuinţă şi nimănui nu i se permitea să se apropie. Gărzile erau acolo 
permanent, zi şi noapte, şi erau schimbate regulat. A durat două-trei 
săptămâni. 

Credincioşii veneau şi vedeau dragul bordeiaş de pe deal şi ştiau că 
acolo un sfânt al lui Dumnezeu murea neputincios, unul care ajutase 
atât de mulţi oameni — şi ei nu puteau face nimic pentru ea. Gărzile erau 
libere să împuşte oricând voiau. 

Apoi a venit strigătul trist, ca un dangăt de clopot funerar: „Mer- 
geţi şi îngropaţi-o pe Agapka”, pentru că ea nu mai era printre ei. Preot 
nu era. Sătenii au înmormântat-o în cimitirul satului. Noi nu eram acolo 
când au înmormântat-o şi era periculos să fii aproape. Noi, oamenii ei, 
ne-am adunat în satul Buriţkoe, la 64 de kilometri depărtare, şi întreaga 
noapte, fără a părăsi casa, am cântat slujba înmormântării şi panahida, 
de vreme ce nu exista absolut nicio posibilitate de a aduce un preot. Noi, 
fetele şi femeile, am împărţit toată Psaltirea între noi, câte o catismă de 
fiecare, astfel încât citirea să se facă timp de patruzeci de zile. Şi astfel 
ne-am rugat lui Dumnezeu pentru ea, nu doar patruzeci de zile, ci timp 
de un an întreg. Noi nu o uităm pe draga noastră matuşka; ea ne-a salvat 
şi ne-a hrănit cu hrană duhovnicească — în timpul groaznicei foamete. 

Sfântă maică Agata, roagă-te lui Dumnezeu pentru noi! 

Tihon şi Tecla T. 

29. Egumena Antonina 
ŞI LOCUITORII PEŞTERILOR DIN MUNȚII CAUCAZULUI 


Pomenită la 1 martie (t1929) 


Atunci vor începe să 

spună munților: „cădeţi peste noi” 
şi dealurilor: „acoperiţi-ne”. 

Luca 23: 30 


Următoarea relatare este o mărturie personală a unui adevărat 
membru al Bisericii din catacombe, Natalia V. Urusova, care ea însăşi a 
îndurat un martiriu fără sânge de la începutul Revoluţiei până la sfârşi- 
tul celui de-al Doilea Război Mondial. Crima sa a fost că era o credin- 
cioasă creştină fermă, aparţinând unei familii aristocratice, era o „iozefi- 
tă” cu aspirații monahale şi mamă a mai multor fii martirizaţi. 

În Vladikavkas, nu departe de gară se afla o mănăstire cu hramul 
icoanei din Iviron a Maicii lui Dumnezeu. Eu obişnuiam să vizitez 
această mănăstire în fiecare zi. M-am apropiat de mai multe călugăriţe, 
dar în special de matuşka binevoitoare, egumena Teofana. Ea nu era 
foarte educată şi în mod evident provenea dintr-o familie de ţărani, dar 
era un minunat suflet smerit. _ 

Era la începutul anului 1922. Într-o zi am venit la ea şi mi-a spus: 
„Vreau să-ţi împărtăşesc un secret, despre care nu ştie nimeni în afară 
de mine, de călugăriţa care este iconomă şi de ucenica mea de chilie (o 
călugăriţă rasoforă). Vino, hai să mergem”. 

Egumena Teofana m-a condus prin mai multe camere şi în ultima 
— din care o scară spiralată ducea spre pod — stătea o altă egumenă. Am 
înţeles imediat că era egumenă, deoarece purta o cruce din aur. Era neo- 
bişnuit de atrăgătoare, nu doar prin faptul că era prietenoasă şi iubitoa- 
re, dar şi prin rara ei frumuseţe exterioară. Era foarte tânără şi nu puteai 
să ghiceşti că avea deja patruzeci de ani. Timp de trei luni, în ciuda frigu- 
lui puternic de iarnă, ele au ascuns-o în pod şi doar arareori o aduceau 
jos, în această cameră, ca să se poată încălzi. Secretul era bine ţinut. 
Doar ucenica de chilie urca în pod când îi aducea mâncare şi alte lucruri 
necesare. Curând şi eu am devenit foarte apropriată de ea, pentru că 
aveam multe în comun şi am fost destul de atrase una de alta. Ea era 
bine educată şi dintr-o familie nobilă bună. 

Nu a trecut mult până când mi-a spus povestea ei. Ea era egumena 
unei mănăstiri de maici din oraşul Kizliar din Caucaz. La începutul Re- 
voluţiei, când jefuirea mănăstirilor era un lucru obişnuit, o mulţime de 
bandiți bolşevici au intrat în mănăstirea lor, distrugând totul, tâlhărind, 
şi împuşcând mortal mai multe maici care se opuseseră jafului. Când, 

pentru o scurtă perioadă, Armata Albă a intrat în oraşul Kizliar, un 
necunoscut le-a indicat persoanele care distruseseră mănăstirea şi 
omorâseră călugărițele. Criminalii au fost împuşcaţi de albi. Când 
Armata Albă s-a retras şi bolşevicii au luat sub control oraşul, au început 
să caute persoana care le spusese albilor. Egumena, cu totul nevinovată, 
a fost acuzată şi condamnată — un act de simplă răzbunare. Cu toate 
acestea, Domnul a ajutat-o să fugă şi noaptea a plecat la Vladikavkas, la 
această mănăstire unde egumena Teofana a ascuns-o. Peste tot în 
Caucaz erau postate afişe şi postere cu cei „căutaţi”: „Cel care va arăta 
locul fostei egumene de la Mănăstirea Kizliar, Antonina, va primi o 
recompensă de 3000 de ruble de aur”. 

Timp de o lună şi jumătate am avut şansa de a o vedea pe egumena 
Antonina aproape în fiecare zi. Odată, într-o noapte geroasă, după ce a 
căzut o cantitate neobişnuită de zăpadă, la ora 1:00 noaptea cineva a cio- 
cănit la fereastra mea. Toată lumea s-a trezit speriată. Cine putea ciocăni 
noaptea în afară de GPU? Am ridicat perdeaua şi nu puteam să-mi cred 
ochilor. Am văzut-o pe egumena Antonina într-o haină albă din piele de 
oaie; de cealaltă parte a ei stătea maica iconomă şi ucenica de chilie An- 
fisa. „Grăbeşte-te, grăbeşte-te. Deschide şi ascunde-o pe matuşka”. Ele 
au intrat. Am închis lumina, pentru a nu atrage atenţia, şi ce am auzit? 
Am auzit următoarea minune evidentă şi incredibilă a lui Dumnezeu. 

Cu puţine zile înainte de aceasta — lucru despre care eu nu aveam 
nici cea mai mică idee —, o oarecare tânără a venit la mănăstire, spunând 
că e o fiică a familiei nobile Trubeţkoi. Cu lacrimi a rugat-o pe egumenă 
să o primească, afirmând că tatăl şi mama ei fuseseră ucişi şi moşia lor 
tâlhărită şi ea rămăsese singură în necazul ei. Ea şi-a jucat rolul atât de 
bine, încât a reuşit să câştige încrederea egumenei care, în simplitatea 
inimii, nu doar că a acceptat-o şi era foarte bună cu fata, dar curând i-a 
încredinţat secretul despre egumena Antonina. Fata a dispărut dintr-o- 
dată — era un agent GPU care o căuta pe matuşka Antonina. În aceeaşi 
noapte, mănăstirea a fost înconjurată de poliţie, astfel încât nimeni să 
nu poată scăpa. Ei au pătruns înăuntru pentru a căuta, cerând ca egu- 
mena să se predea. Când ucenica de chilie a fugit sus pentru a o informa 
pe egumena Antonina despre aceasta, ea a spus: „Ei bine, ce putem face? 
Dacă li este plăcut lui Dumnezeu ca ei să mă găsească, aşa să fie. Dar, 
dacă nu este voia Lui, El va închide ochii oamenilor, iar ei, văzând, nu 
vor vedea. Vino, vom merge afară în faţa lor”. Maicile au pus haina din 
piele de oaie pe ea şi trei dintre ele au mers jos şi au ieşit pur şi simplu 
pe poarta mănăstirii, chiar prin faţa ochilor soldaţilor Armatei Roşii. Ele 
nu merseseră departe când l-au auzit pe comandant strigând, „Cine a 
ieşit pe poartă chiar acum? Cine a fost condus afară?”. Soldaţii Armatei 
Roşii au răspuns, „Nu am văzut pe nimeni”. „Ce vreţi să spuneţi”, a 
răspuns comandantul furios, „cineva tocmai a plecat într-o haina din 

piele albă de oaie însoţit de două maici”. Toată lumea a negat acest lucru 
şi s-au gândit doar că el îşi imagina astfel de lucruri. Ei au căutat peste 
tot, au întors totul cu susul în jos şi au fost obligaţi să plece cu mâinile 
goale. O minune! 

Şi, astfel, ea a fost adusă la mine. Eu, bineînţeles, m-am bucurat că 
o puteam ascunde, chiar dacă până şi la noi era foarte riscant pentru ea, 
de vreme ce noi înşine puteam fi arestaţi în orice moment. Le-am între- 
bat pe maici: „Cu ce să o hrănesc pe matuşka, pentru că mesele noastre 
sunt foarte sărace?” Maicile au răspuns: „li vom aduce hrană de două ori 
pe zi, prânzul şi cina”. Ele au stat cu noi până dimineaţa. Egumena An- 
tonina a rămas cu noi şi ele s-au întors la mănăstire. Curând au adus 
mâncarea, lucru pe care au continuat să-l facă de două ori pe zi, timp de 
două săptămâni, cât a stat la noi. 

Nu puteai să n-o iubeşti. Copiii o adorau pur şi simplu, şi chiar şi 
soţul meu, de obicei indiferent faţă de multe lucruri, o respecta şi con- 
versa cu ea cu plăcere neprefăcută. Pe atunci încă mai era posibil să gă- 
seşti, pentru o anumită sumă, un adăpost secret în munţii din zona lo- 
cală, cunoscută ca Inguş. Mănăstirea voia să facă acest lucru, dar se ce- 
rea o sumă de bani atât de mare, încât chiar dacă toate proprietăţile mă- 
năstirii — puţinul care mai rămăsese după prădarea bolşevică — ar fi pu- 
tut fi vândute, nici atunci nu ar fi fost suficient. Am hotărât să stea cu 
noi şi nu ne-am făcut planuri în legătură cu viitorul apropiat, lăsând-o în 
mâinile lui Dumnezeu, pentru că toţi ajunseserăm să o iubim foarte 
mult. Ea, cu toate acestea, suferea mult gândindu-se că dacă era desco- 
perită, atunci nu doar ea ar fi plătit scump pentru asta, ci şi noi am fi for- 
ţaţi să suferim. Cazul ei era, bineînţeles, o minune şi o adevărată pronie 
a lui Dumnezeu. Până la urmă, chiar din acea noapte a căutării ei în mă- 
năstire, în ciuda tuturor planurilor hidoase ale investigatorilor GPU, ni- 
meni nu detectase unde şi de ce călugărițele mergeau de două ori pe zi 
ducând mese calde. i 

Două săptămâni au trecut. Între timp eu am pus o perdea de tifon, 
separând un loc pentru ea într-un colţ în singura cameră în care mai 
erau deja cinci copii. Era acolo un pat pentru ea şi o candelă atârnată, 
adusă de la mănăstire, care ardea întotdeauna. Odată am observat că 
matuşka petrecea întreaga noapte îngenunchind şi rugându-se în- 
flăcărat, cu lacrimi. Puteam vedea prin perdeaua subţire şi nu puteam 
dormi; nu puteam să nu fiu afectată de supărarea ei. Dimineaţa devreme 
ea s-a întors spre mine şi a spus: „Te rog, fă-mi o favoare. Mergi la 
fericita Anastasia Andreevna şi spune-i atât şi nimic altceva: « Matuşka 
Antonina îţi cere binecuvântarea»”. 

Anastasia Andreevna, o dreaptă nebună pentru Hristos, bine cu- 
noscută în întreaga regiune Vladikavkas pentru darul înainte-vederii, lo- 
cuia într-un mic bordei aflat în curtea din spate a unui bun creştin. Am 

mers la ea. Ea m-a întrebat de ce aveam nevoie şi i-am spus că matuşka 
Antonina îi cerea binecuvântarea. 

„Da, da!” a răspuns ea. „Spune-i că nu trebuie să se teamă de ni- 
mic; ceea ce a hotărât şi lucrul pentru care s-a rugat îl va împlini; da, va 
împlini. Trebuie să meargă la casa guvernamentală roşie şi mare; da, să 
meargă!” 

I-am spus egumenei Antonina răspunsul şi faţa ei s-a luminat... 

„M-am hotărât să mă predau la GPU astăzi. Sufăr teribil pentru că 
va trebui să suferiţi pentru mine, şi, chiar dacă m-am rugat, tot mai a- 
veam temeri şi îndoieli despre ceea ce hotărâsem să fac. Dar, acum, 
după cuvintele fericitei, nimic şi nimeni nu mă poate opri”. 

Copiii au izbucnit în lacrimi. La ce puteam spera? GPU - de ce? A- 
ceasta era o groază de negrăit! Ea a plecat după ce şi-a împărtăşit lacri- 
mile cu noi, dar cu un chip uimitor de liniştit, care devenise mai străluci- 
tor şi mai frumos decât înainte. Ea era îmbrăcată în veşmintele ei mona- 
hale şi purtând crucea de aur de egumenă. În ciuda tuturor piedicilor şi 
a pericolelor, nu îşi dăduse jos niciodată hainele monahale. Trecuse 
puţin mai mult de o oră. Toţi stăteam în linişte, predaţi tristeţii şi 
gândului la soarta ei. Dintr-odată, fiica mea de unsprezece ani, uitân- 
du-se pe fereastră, a strigat: „Vine matuşka Antonina!”. Ea venea cu o 
bucurie atât de extraordinară încât este imposibil de descris. Şi aceasta 
este ceea ce ne-a spus: 

„Am ajuns la sediul GPU. Gardianul de rând m-a întrebat de ce am 
venit. Am răspuns că voi spune şi îmi voi da numele doar şefului. S-au 
alăturat alţii, cerându-mi să mă supun regulilor şi să mă înregistrez. Eu 
am spus: «Spuneţi-i şefului că vreau să-l văd şi nu mă voi supune nimă- 
nui altcuiva». Ei au mers şi i-au raportat aceasta. EI le-a poruncit să mă 
informeze că nimănui nu-i era permis să încalce regulile de intrare. Eu 
am insistat din nou că nu voi vorbi decât cu el. In acel moment s-a des- 
chis o uşă pe coridor şi şeful însuşi a ieşit să se uite. Văzându-mă, el a 
spus: «Intră». Astfel am intrat. «Ce vrei?». «Oferiţi 3000 de ruble 
pentru capul meu. Ei bine, vi l-am adus eu însămi.» El a fost atât de 
uimit, încât s-a ridicat şi a spus: «Tu, tu eşti egumena Antonina şi ai 
venit singură la noi?!!». Am spus că da, şi că mi-am adus propriul cap. A 
luat fotografia mea de pe birou. Am luat din buzunarul meu una exact ca 
aceea. El s-a uitat la mine şi a spus: «Eşti liberă, mergi oriunde vrei!». 
Pe când plecam, el a spus: «Intr-un an, conform legii, voi fi obligat să-ţi 
dau o anumită pedeapsă...». 

Nimeni nu a investigat unde s-a dus după ce a plecat de la GPU şi 
nimeni nu s-a atins de noi. Ea s-a aşezat în mod deschis în mănăstire, 
unde a trăit în pace pentru încă un an. Mai târziu am aflat că i se porun- 
cise să muncească pe post de cameristă la un hotel comunist în oraşul 
Rostov-pe-Don. Dar nici atunci ea nu şi-a dat jos hainele monahale. Cu 

toate acestea, nici măcar un singur comunist nu cerea servicii de la ea; 
toţi se purtau cu ea fără maliţiozitate şi insulte; toţi îi purtau cel mai 
mare respect şi chiar se plecau uşor în faţa ei. În 1923 astfel de lucruri 
încă se mai puteau petrece. 

Vreo doisprezece ani mai târziu, când eu eram în Kazahstan în ora- 
şul Akhtyubinsk, unde locuiam cu fiul meu, care era exilat, l-am întâlnit 
pe arhimandritul Arsenie, care era, de asemenea, exilat acolo. El era un 
prieten apropiat al Mitropolitului Iosif de Petrograd şi prin el am avut 
plăcerea de a-l întâlni pe sfântul ierarh. Am descoperit că părintele 
Arsenie o cunoştea bine pe egumena Antonina şi mi-a spus următoarele 
despre ea: 

Când perioada condamnării ei s-a terminat, un grup de douăspre- 
zece călugăriţe a format o comunitate monahală sub conducerea ei şi au 
mers în oraşul Tuapse, cu scopul de a fonda un schit secret sus în munţi. 
În acele zile, mulţi călugări din mănăstirile distruse fără milă sperau să 
se aşeze în munţi ca pustnici, pentru a evita persecuția din partea bolşe- 
vicilor. Dar minţile celor de la GPU erau viclene; ei au plasat agenţi se- 
creţi deghizați ca paznici de păduri peste tot în munţi, şi unul câte unul 
au descoperit toate schiturile secrete şi locuinţele acestor pustnici — din- 
tre care aproape toţi au fost împuşcaţi pe loc. 

Când egumena Antonina s-a urcat pe vârful unui munte înalt, ea a 
întâlnit un călugăr de la schitul unde locuia părintele Arsenie. În acel 
pustiu stâncos bătut de vânturi, la înălţime şi departe de lume, ea a des- 
coperit o întreagă aşezare monahală cu peşteri şi biserici şi destule pro- 
vizii pentru a trăi şi a sluji Domnului zilnic pentru câtva timp. Monabhii 
de acolo s-au oferit să ajute şi s-au apucat să sape peşteri sub rădăcinile 
unor copaci uriaşi, care au devenit locuinţe pentru călugăriţe. Călugării 
stăteau în locuinţe asemănătoare. În mod asemănător au construit acolo 
o biserică şi cu bucurie le ajutau pe călugăriţe în cele ce aveau nevoie. 
Dar această comunitate ascunsă nu avea să dureze mult. 

Curând, ambele schituri au fost descoperite. Din paisprezece călu- 
gări, doar unul, părintele Arsenie, care era cel mai tânăr, a fost cruțat şi 
nu a fost împuşcat aşa cum au fost ceilalţi; el a fost exilat pentru opt ani 
într-un lagăr de concentrare, departe, tocmai în Siberia şi, la împlinirea 
acestor ani, el a fost trimis într-o aşezare din Alma Ata. În această peri- 
oadă a fost arestată şi egumena Antonina împreună cu toate călugărițele 
ei; ea nu a fost împuşcată pe loc, ci a fost exilată într-un loc necunoscut. 

Şi asta este tot ceea ce spune Natalia V. Urusova despre această 
egumenă sfântă în memoriile ei, în manuscris. Cu toate acestea, protoie- 
reul Mihail Polski, publicând acest material în al doilea volum din Noii 
martiri ai Rusiei, adaugă la povestea ei ceva din propria lui experienţă 
în sudul Rusiei (vol. III, în manuscris, citat mai jos), oferind o imagine 

mai amplă despre suferinţele creştinilor în Caucaz şi aducând lumină 
asupra vieților mucenicilor până acum necunoscuţi. 

„În 1928, sau la începutul anului 1929, un grup de călugări asceţi a 
fost descoperit în Caucaz şi a fost executat prin împuşcare. Fi erau a- 
depţi ai mişcării cunoscute sub numele de «cinstitorii numelui», iniţial 
expulzați din Sfântul Munte în Crimeea prin 1912. Conducătorul lor era 
Paul Dometici Grigorovici, un nobil moşier kievean care, după 20 de ani 
de monahism, a intrat în armată, unde a avut un grad înalt în timpul 
Primului Război Mondial. După Revoluţie, el s-a întors în Caucaz şi era 
cunoscut ca părintele Pantelimon. Cel care a compilat această carte îl 
cunoştea personal, precum şi pe alţi «cinstitori ai numelui», deoarece în 
1918, în timpul Războiului Civil şi al mişcării Armatei Albe în Kuban, un 
grup de ortodocşi misionari au ţinut mai multe conferinţe pentru adepţii 
acestei învățături, cu scopul de a-i aduce înapoi în Biserica Ortodoxă. Ei 
sperau să îndeplinească aceasta prin realizarea unor dezbateri doctrina- 
re privitoare la Numele lui Dumnezeu. Eu am fost unul din aceşti misio- 
nari. O întreagă listă de hotărâri dogmatice au fost dezvoltate şi semnate 
de ambele părţi. Fostul cinstitor al Numelui, călugărul Metodie, a fost în 
mod legitim hirotonit ieromonah pentru cei care respingeau erezia şi a 
fost trimis la ei în munţi. Dar, din nefericire, curând a izbucnit o neînţe- 
legere între ei. Părintele Metodie a rămas credincios ortodoxiei şi a pără- 
sit munţii. Pe calea de întoarcere, la una dintre gări, el a fost împuşcat de 
către bolşevici. Pe parcursul a zece ani, restul locuitorilor în pustie au 
fost şi ei împuşcaţi. Ei au fost descrişi de presa bolşevică drept o organi- 
zaţie periculoasă, contra-revoluţionară. În 1930, scriitorul acestor vieţi 
voia el însuşi să rămână în Rusia şi să locuiască în Caucaz, dar întâlnin- 
du-i pe locuitorii din pustie şi aflând mai multe despre situaţia lor, s-a 
convins că a rămâne acolo ar fi imposibil: toţi erau ţinuţi sub suprave- 
ghere secretă de autorităţile din satul din apropriere.” 

Este adevărat că unii au mers în impenetrabile desişuri ale înălţi- 
milor muntoase şi pentru mult timp nimeni nu a ştiut de locul lor. Dar 
povestea egumenei Antonina ne arată cum se punea capăt până şi vieţii 
acestor asceţi ai pustiei Caucazului. 


MUCENICII NOULUI ATHOS 

Trebuie menţionat faptul că cea mai mare atracţie monahală în a- 
ceastă regiune sudică era faimoasa Mănăstire Sfântul Apostol Simeon 
Canaanitul, mai cunoscută sub numele de Noul Athos. În 1928, a fost 
distrus tot ceea ce mai rămăsese din veritabila lavră cu mai multe sute 
de monahi. În relativ scurta sa perioadă de existenţă de la sfârşitul 
secolului al XIX-lea, mănăstirea dobândise un mare renume şi multe 
posesiuni; era bine organizată şi era un exemplu pentru alte mănăstiri în 

întreaga lume ortodoxă. În acel an, toată proprietatea mănăstirii a fost 
furată, totul a fost distrus şi în cele din urmă un grup de 140 de monahi, 
care reuşiseră să scape primelor arestări ascunzându-se în munţi, a fost 
prins şi dus la închisoarea Novocerkask pe Marea Neagră. Monahii au 
fost interogaţi şi, pe baza refuzului lor de a da o declaraţie prin care să 
recunoască faptul că autoritatea sovietică este benefică pentru umani- 
tate, ei au fost separați în grupuri şi au fost duşi în camerele de tortură 
în pivnita clădirii NKVD. Acolo au fost bătuţi şi torturați groaznic. Noap- 
tea au fost duşi într-un loc în regiunea Kosa, la aproximativ paisprezece 
kilometri în afara oraşului Novocerkask, au fost puşi în faţa unui zid şi 
împuşcaţi. Acel zid era binecunoscut tuturor locuitorilor oraşului. 

Toţi creştinii ortodocşi ar trebui să-şi amintească de aceşti robi cu- 
rajoşi ai lui Hristos, care I-au rămas credincioşi chiar şi într-o moarte 
mucenicească. 


SFÂNTUL PUSTNIC MACARIE 

În timpul persecutării Bisericii şi a clericilor, în 1923, a venit în 
Caucaz un pustnic sfânt. El a apărut în teritoriul Vladikavkas, într-un loc 
pustiu, la 32 de kilometri de o mică gară cu numele Podgorny. Era din 
Rusia Centrală, dar nimeni nu ştie exact de unde. i 

Şi-a ales să locuiască pe dealurile înalte ale Caucazului. Intr-un co- 
dru adânc, printre defileuri şi stânci, el şi-a săpat o peşteră în care locuia 
şi unde avea şi o bisericuţă. Masa de la altar era sculptată în piatră şi a- 
vea şi câteva icoane. Totul era foarte sărăcăcios şi totuşi avea acolo toate 
cele necesare pentru Sfânta Liturghie. Pustnicul, stareţul Macarie, săvâr- 
şea slujbe în această biserică. Localnicii au aflat despre el şi au început 
să vină în număr mare. Acolo se mărturiseau şi primeau Sfânta 
Împărtăşanie, şi stareţul avea grijă şi de celelalte nevoi duhovniceşti ale 
lor. Numărul vizitatorilor săi creştea constant; în scurt timp primea 
pelerini aproape în fiecare zi. 

Starețul Macarie avea 65 de ani; era un adevărat ascet pe care 
Dumnezeu îl cinstea răspunzându-i la rugăciuni şi dându-i darul înain- 
te-vederii: el le spunea oamenilor gândurile şi faptele lor ascunse. Stare- 
tul îi întâmpina totdeauna pe vizitatorii săi la aproape trei kilometri 
depărtare de peştera sa şi apoi îi conducea la locuinţa lui. Nimeni nu îl 
avertiza de venirea lor — el vedea aceasta cu duhul. Au început să aibă 
loc adevărate pelerinaje, oamenii venind din vecinătatea Kubanului şi 
din oraşele locale. Credincioşii găseau acolo odihnă duhovnicească şi 
simțeau că li se purta de grijă. Până la urmă, nu mai erau aproape deloc 
biserici în întreaga regiune şi oamenii erau ca oile în căutarea păstorilor. 

Părintele Macarie a trăit zăvorât până în 1928. În acest an înfrico- 
şător, bolşevicii au hotărât să pună capăt bisericii sale. Ei ştiau de ea de 


389 


ceva vreme, dar, din anumite motive, nu ajunseseră niciodată la ea. În 
cele din urmă, au venit şi l-au arestat pe sfântul zăvorât. Ei au vrut să-l 
ia în secret, dar credincioşii au aflat despre arestul lui şi au alergat să-l 
vadă pentru ultima dată. În timp ce părintele Macarie se îndepărta sub 
pază, el i-a binecuvântat pe oamenii care erau în ambele părți şi şi-a luat 
ultimul rămas bun. Acest sfânt păstor al prigonitei Biserici din 
catacombe a fost în cele din urmă martirizat în nordul îndepărtat. 


SFINŢI ASCUNŞI DE DUMNEZEU 

După cel de-al Doilea Război Mondial, în cercurile imigranţilor 
ruşi circula o broşură intitulată De ce cred şi eu în Dumnezeu. În ea, au- 
torul, iniţial un pilot ateu, descrie cum a fost numit să depisteze un grup 
de călugări şi preoţi care se ascundeau în înălțimile inaccesibile din Cau- 
caz. Trebuie să fi fost pe la începutul războiului. Într-o zi el a identificat 
un grup dintre aceştia îmbrăcaţi în zdrenţe pe un platou înalt. Când au 
văzut avionul, ei au început să fugă. Pilotul a văzut clar cum ei, în apa- 
renţă fugind în direcţia locului în care se ascundeau, se îndreptau de fapt 
spre un hău mare care îi separa de restul platoului muntos. Când au 
ajuns la prăpastie, ei şi-au făcut semnul crucii şi, spre marea uimire a 
pilotului, au continuat să alerge prin aer (!) până când, ajungând în sigu- 
ranţă pe partea cealaltă, ei au dispărut din vedere între stânci. Pilotul 
uimit a fost instantaneu convertit şi a ajuns să creadă în Dumnezeu, 
Care îi ascunsese pe robii Săi credincioşi de ochii oamenilor răi, dar îi 
permisese să fie martor al acestei mari minuni a sfinţilor din catacombe 
ai Rusiei pentru mântuirea sufletului său. 

30. Cei şaizeci de preoţi mucenici 
MASACRUL DIN TAIGAUA KACHUG-NIJNI-UDINSK 
Pomeniţi la 22 iulie (t1933) 


Oricine va mărturisi pentru Mine înaintea 
oamenilor, mărturisi-voi şi Eu pentru el 
înaintea Tatălui Meu, Care este în ceruri. 
Matei 10: 32 


În 1930, 1931 şi 1932 am călătorit prin toată Siberia într-o expedi- 
ţie ştiinţifică — scrie un martor — şi în 1933 călătoriile noastre ne-au dus 
în Irkuţk, Nijni-Udinsk şi Balagansk. Oraşul Kachug este pe malul râului 
Lena, la 224 de kilometri de Irkuţk. Era un drum din Kachug în Nijni-U- 
dinsk şi Balagansk. Întreg drumul trecea prin taiga; nu erau locuitori şi 
doar deţinuţii lucrau în construcţii. În lagărele din jurul Kachugului 
domnea pe atunci o tiranie nemaiauzită. Fără niciun motiv, oamenii 
erau împuşcaţi, bătuţi şi biciuiţi. Condiţiile de vieţuire erau groaznice; 
erau şaizeci sau optzeci de oameni într-o baracă, cu două rânduri de 
scânduri pentru dormit. În cazul în care unul dintre deţinuţi nu îşi 
împlinea norma zilnică, gardienii lagărului aveau dreptul să facă ce 
voiau cu el; ei îi ţineau pe deţinuţii aflaţi în proces timp de o săptămână 
în aer liber. Oamenii mureau de foame şi de frig. 

Din Irkuţk în Nijni-Udinsk am călătorit cu vaporul Buryat. Din 
Nijni-Udinsk am călătorit cu căruţa pe drumul spre Kachug, mergând 
mai bine de 112 kilometri pe malul drept al râului Ager. În acest timp mă 
ocupam cu măsurarea nivelului apei. 

De pe 8 până pe 22 iulie 1933, grupul nostru de cercetare s-a oprit 
pentru mai multe zile nu departe de lagărul de concentrare. În acea re- 
giune solul era mai potrivit pentru agricultură şi deja acolo fuseseră fă- 
cute planuri pentru o fermă colectivă de stat. Vremea devenise destul de 
plăcută. După prânz am stat până noaptea târziu lângă foc. Adesea au- 
zeam un fel de strigăte, care făceau ecou în taiga. Incă nu ştiam ce fel de 
strigăte erau acestea. 

Era o noapte senină şi liniştită; aerul proaspăt siberian degaja o 
mireasmă de flori de taiga de-a lungul văii. Şi cât voi trăi nu voi uita ni- 
ciodată această vale, o să mi-o amintesc întotdeauna! Somnul nostru 
dulce de dimineaţă a fost întrerupt de un fel de geamăt omenesc jalnic. 
Toţi ne-am sculat repede. Conducătorul grupului nostru, originar din Ir- 
kuţk, şi-a luat repede un binoclu, alţii au aranjat două instrumente de 
nivelare şi ne ocupam de treburile noastre, când am început să obser- 
văm o mulţime mişcându-se în direcţia noastră; din cauza desişului era 
greu de înţeles ce se întâmpla. 

Erau şaizeci de deţinuţi şi după ce au ajuns mai aproape am putut 
vedea clar că erau toţi ameţiţi de foame şi din cauza muncii peste măsu- 
ră. Ce am văzut? Fiecare din ei avea o funie pe spate. Ei trăgeau o sanie 
— o sanie în mijlocul lui iulie! Şi pe sanie era un butoi cu excremente 
umane! 

Se pare că gardienii care îi însoțeau nu ştiau că era o expediţie de 
cercetare ştiinţifică în acel teritoriu al lagărului de concentrare. Am auzit 
cuvintele exacte ale ordinului gardienilor: „Întindeţi-vă jos şi nu vă miş- 
caţi”. Unul dintre gardieni a alergat înapoi la lagăr; se pare că ne-au 
considerat suspecți. Unul dintre cei din grupul nostru a înţeles atunci 
situaţia deţinuţilor şi a spus: „Le-am mai prelungit viaţa cu câteva 
minute”. La început nu am înţeles aceste cuvinte. În poate cincisprezece 
sau douăzeci de minute eram înconjurați de un pluton de gardieni ai 
lagărului, care se apropiau ţinând puştile în poziţie de tragere, ca şi când 
urma să ne atace cu baionete. Comandantul plutonului şi comisarul 
politic au venit la noi şi ne-au cerut documentele. După verificarea 
documentelor ne-au explicat că aceşti şaizeci de oameni fuseseră 
condamnaţi să fie împuşcaţi, pentru că erau elemente potrivnice puterii 
sovietice. 

Deja fusese pregătit un şanţ pentru aceşti şaizeci de oameni. 
Comisarul politic ne-a cerut să mergem în corturile noastre, ceea ce am 
şi făcut. Cei şaizeci de mucenici erau preoţi. În dimineaţa liniştită de 
iulie vocile slăbite ale multora dintre preoţi se auzeau cu claritate. Unul 
dintre cei care îi executa i-a întrebat pe preoţii care stăteau lângă şanţ, 
unul câte unul: „Luaţi acum ultima gură de aer; spuneţi-ne, există Dum- 
nezeu sau nu?” Răspunsul sfinţilor mucenici a fost ferm şi încrezător: 
„Da, există Dumnezeu!” 

Prima împuşcătură a răsunat. Stând în corturi, inimile noastre bă- 
teau cu putere... O a doua împuşcătură a răsunat, o a treia şi apoi mai 
multe. Aceşti preoţi au fost duşi, unul câte unul, la şanţ; executorii 
sentinţei, stând lângă şanţ, îl întrebau pe fiecare preot: „Există 
Dumnezeu?”. Răspunsul era acelaşi: „Da, există Dumnezeu!”. Noi 
suntem martori vii, noi am văzut cu ochii noştri şi am auzit cu urechile 
noastre cum acei oameni înainte de moarte îşi mărturiseau credinţa în 
Dumnezeu. 

Probabil că vor mai trece ani, zeci de ani, dar aceste morminte de 
pe drumul Kachug-Nijni-Udinsk trebuie să fie găsite. Niciun creştin 
ortodox, de oriunde ar fi, nu trebuie să îi uite pe aceşti sfinţi mucenici, 
care şi-au dat vieţile pentru credinţa lor. 

31. Grigorie purtătorul de Cruce 
PREGUSTAREA RAIULUI DE CĂTRE NOII MUCENICI 
pomenit la 6 noiembrie (t1936?) 


El mi-a răspuns: aceştia sunt cei ce vin din 
strâmtorarea cea mare şi şi-au spălat veşmintele lor 
şi le-au făcut albe în sângele Mielului. Pentru aceasta 
sunt înaintea tronului lui Dumnezeu, şi Îi slujesc 

ziua şi noaptea, în templul Lui. 

Apoc.7: 14-15 


În lagărele de concentrare de la Temnikov am fost numit într-o 
echipă de tăietori de lemne. Treaba noastră era să tăiem acea pădure, 
care devenise cunoscută în întreaga lume pentru pustnicul ei, Sfântul 
Serafim de Sarov. Trebuie să fi fost în 1934. La un moment dat, tova- 
răşul cu care tăiam la fierăstrău era un cazac din regiunea Kuban, care 
părea să fie de aceeaşi înălțime cu mine, dar un bărbat voinic, puternic. 
El părea sănătos, deşi, ca noi toţi, ceilalţi deţinuţi, era palid. Imi era un 
pic teamă să am un asemenea tovarăş. Având o inimă slabă, îmi era tea- 
mă că nu voi putea ţine pasul cu el şi voi auzi de la el cuvinte de grabă cu 
înjurături şi insulte. Dar, când am pus mâna pe fierăstrău, l-am auzit 
spunând: 

— Frate, să nu ne grăbim, ci să lucrăm într-un ritm potolit. 

— De ce?, am întrebat eu. Nu te simţi bine? Ce categorie ai? 

— Categoria mea este prima, totul e bine. Sunt bine. Cine are ne- 
voie de munca noastră? Doar diavolul are nevoie de ea. Toţi suntem 
făcuţi să muncim pentru el. 

Plăcut surprins, am spus: 

— Hai să muncim puţin şi apoi îmi vei explica cum se face că mun- 
cim pentru diavol. 

Mi-am făcut cruce. Tovarăşul meu a făcut acelaşi lucru, spunând: 

— Hei, este bine că te rogi. Dumnezeu ne va păzi de necazuri, dar 
chiar şi aşa nu ne va permite să ne împlinim norma. 

Am doborât un copac şi, începând să-l tăiem în bucăţi, Grigorie — 
pentru că acesta îi era numele — a început să vorbească: 

— Guvernul sovietic vrea să construiască comunismul fără Dum- 
nezeu, pentru a se mândri mai târziu şi pentru a blasfemia numele lui 
Dumnezeu. Cel care îi ajută pe atei la această construcţie ia parte la răz- 
boiul împotriva lui Dumnezeu şi Îl blasfemiază pe Dumnezeu împreună 
cu ei. Dar noi suntem creştini; trebuie să fim soldaţi ai lui Dumnezeu. 
Dumnezeu a îngăduit să cădem în captivitatea lui Satan. Acum suntem 
prizonierii lui. Dar nu trebuie să-l slujim, nu trebuie să-l ajutăm în răz- 

boiul împotriva lui Dumnezeu. A munci pentru comunişti este păcat — 
un păcat de neiertat. 

Filosofia tânărului cazac m-a atins în adâncul sufletului, până la 
lacrimi. După trei zile de lucru comun, el a refuzat să mai muncim îm- 
preună. Ei l-au pus la izolator şi apoi, împreună cu alţi deţinuţi care, de 
asemenea, au refuzat să muncească, a fost trimis într-un alt lagăr şi ast- 
fel i-am pierdut urma. Ă 

Trecuse un an de când eram în regiunea Altai în Osinavka. Într-o 
seară călduţă de primăvară, imediat după Paşti, în timp ce ne întorceam 
de la muncă la barăcile noastre, am auzit în curte multe voci care cântau 
tare. Ele cântau „Hristos a înviat din morţi”. Eu nu m-am dus la baraca 
mea, ci, la fel ca restul deţinuţilor, am fost atraşi de cântare. Dincolo de 
ultimele barăci era o închidere cu gard de sârmă ghimpată şi acolo era o 
mulţime de aproximativ 150 de deţinuţi, care arătau destul de diferit de 
noi. Aceştia erau „purtătorii de cruce”. Ei erau îmbrăcaţi în civil, dar ca- 
petele lor erau rase. Pe piept sau pe mâneca stângă era cusută o cruce 
albă, de dimensiuni egale. Fi erau de diferite vârste, de la 20 la 60 de 
ani. Frau slabi, vlăguiţi, şi arătau ca nişte schelete. Dar feţele lor palide 
străluceau de fericire. Erau doar bărbaţi în acest grup; femeile erau con- 
centrate într-un alt lagăr. 

Când mi-am croit drum prin mulţime către gardul de sârmă ghim- 
pată, unul dintre ei a alergat spre mine. În chipul său slăbănogit şi palid 
l-am recunoscut pe vechiul meu prieten cazac, Grigorie. Prin sârma 
ghimpată am reuşit să ne dăm sărutarea pascală. Era, la fel ca toţi aceşti 
„purtători de cruce”, excesiv de slab şi de vlăguit, dar faţa lui entuzias- 
mată strălucea literalmente de o frumuseţe nepământească. In grabă 
mi-a spus veşti despre el însuşi. 

— Batiuşka, ţi-am urmat sfatul şi am renunţat la fumat: din lagărul 
Temnikov nu mai am poftă pentru asta. Acolo, mulţumită izolatorului, 
am fost inspirat să mă alătur acestui grup de luptători ai lui Hristos — 
aceşti „purtători de cruce”. Autorităţile lagărului încearcă să ne forţeze 
să muncim, ei ne cer aceasta, dar noi refuzăm. Noi ne petrecem timpul 
în rugăciune, cântând şi citind — ne pregătim pentru moarte... Ei ne iau 
cărţile, dar muncitorii liberi ai lagărului ni le dau înapoi. Dumnezeu ne 
hrăneşte. Autorităţile ne dau 200-300 de grame de pâine pe zi şi puţină 
apă fierbinte — „supă”. Oamenii care lucrează în lagăr ne dau în plus încă 
puţină pâine, terci şi altă mâncare. Suntem în permanenţă transferați 
dintr-un lagăr într-altul şi peste tot încearcă să ne convingă să muncim. 
În timp ce călătorim în maşini, simţim foamea mai puternic; pentru a- 
ceasta ei ne ţin în mod deliberat cât mai mult pe roţi. De la Temnikov 
am fost atât în Solovki, cât şi în Vyşera şi Urali, în Koltlos şi în taigaua 
Tonisk. Acum ne-au adus aici, dar şi aici ne vor ţine doar câteva zile. Şi 
aici sunt „purtători de cruce”. Ei ni se vor alătura şi apoi vom fi luaţi în 

sălbăticia Obdorsk, unde îi trimit pe toţi oamenii religioşi care refuză să 
coopereze cu regimul sovietic. Acolo îi aruncă în sălbăticie. Foamea, 
frigul şi scorbutul — toate îi ajută pe bolşevici să-şi omoare victimele. 
Dar acolo, departe de lume şi mai aproape de Dumnezeu, eşti cu 
adevărat liber să lucrezi la mântuire. Şi Dumnezeu îi întăreşte pe robii 
Săi adevăraţi cu vedenii şi vederi minunate. Acolo, spun ei, străluceşte 
lumină din rai... Alătură-te nouă, părinte. Vino cu noi, ca să câştigi 
cunună mucenicească. Printre noi sunt doi preoţi, se spune că din Tver, 
şi laici din Voronej şi bineînţeles şi din alte părţi. 

Cu mare emoție şi cu o bucurie de negrăit, am ascultat ceea ce spu- 
nea Grigorie. Întreaga mea fiinţă ardea de milă şi compasiune şi de res- 
pect în faţa acestei mişcări sfinte a eroilor duhovniceşti care „îndurau 
suferinţele ca buni soldaţi ai lui Iisus Hristos” (II Tim. 2: 3). Cu toate 
acestea, nu mi s-a dat să iau parte la fapta lor eroică: nu am putut să mă 
eliberez de influenţa minţii mele de contabil... 

Foarte curând această împrejmuire de sârmă ghimpată de lângă 
barăci a fost înconjurată de gardieni înarmaţi şi accesul la aceşti „pur- 
tători de cruce” a fost interzis. Cu toate acestea, am continuat să auzim 
cântarea lor pascală pentru încă trei zile. Apoi au dispărut. Am auzit că 
într-adevăr fuseseră trimişi în taigaua Obdorsk, în tundra pustie, pe 
malul Oceanului Arctic — de unde nu mai este întoarcere. 


Protopop Nicolae MASICI 

IV. 


Serghianismul 
văzut din interiorul 


patriarhiei moscovite 


Vai de păstorii care pierd şi împrăştie 
oile turmei Mele, zice Domnul. 


Ieremia 23: 1 


32. Trezirea conştiinţei în Patriarhia moscovită 


Toate consecinţele groaznice, despre care primii ierarhi ai Bisericii 
din catacombe au prezis că vor urma după „declaraţia” serghianistă din 
1927, s-au împlinit într-adevăr. Guvernul sovietic a folosit Declaraţia 
mai întâi de toate ca mijloc „legal” de persecutare a Bisericii din cata- 
combe; dar „legalizarea” nu le-a adus vreun beneficiu nici ierarhilor ser- 
ghianişti: şi ei au fost, aproape toţi, persecutați, şi pe la sfârşitul anilor 
1930 Biserica Ortodoxă rusă fusese efectiv lichidată ca trup vizibil, doar 
foarte puţine biserici rămânând deschise. Redeschiderea bisericilor din 
timpul celui de-al Doilea Război Mondial a fost inspirată nu de Mitropo- 
litul Serghie, ci de invazia lui Hitler, a cărui combatere cerea un apel la 
sentimentele religioase şi patriotice ale poporului rus. 

După cel de-al Doilea Război Mondial, Patriarhia Moscovei a apă- 
rut pe scena religioasă internaţională exact ca acel tip de organizaţie pe 
care ierarhii din catacombe îl prevăzuseră, adică o purtătoare de cuvânt 
a propagandei pentru guvernul sovietic, neezitând să justifice tirania so- 
vietică prin cele mai sfruntate minciuni. Conform reprezentanţilor patri- 
arhiei Moscovei, care repetă fără ruşine până în ziua de astăzi acest lu- 
cru, nu există acum şi nici nu a existat vreodată vreo persecuție religioa- 
să sub guvernul sovietic; clericii care au suferit de pe urma autorităţilor 
sunt doar „criminali politici”; bisericile sunt închise doar pentru că oa- 
menii doresc aceasta. 

Cu toate acestea, conştiinţa creştină nu va mai putea mult timp să 
accepte aceste minciuni în numele creştinătăţii. Şi astfel se face că în ce- 
le două decade, până şi oamenii cu conştiinţă din patriarhia Moscovei 
(nemaifiind nicio altă organizaţie bisericească ortodoxă vizibilă în Rusia) 
au început să vorbească deschis, la început sub forma protestelor îm- 
potriva noilor persecuții ale perioadei Hruşciov (1959-64) — în care 
ierarhii moscoviți erau în cel mai bun caz spectatori pasivi şi în cel mai 
rău caz colaboratori voluntari — şi, apoi, în forma criticii profunde a în- 
tregii politici serghianiste pe care patriarhia a urmat-o din momentul 
Declaraţiei din 1927. 

Aici prezentăm trei din aceste critici ale serghianismului din inte- 
riorul patriarhiei. Aceştia nu sunt reprezentanţi ai Bisericii din catacom- 
be, şi opiniile lor pot fi criticate ca unele care nu reflectă poziţia exactă a 
separării celor din catacombe de organizaţia bisericească serghianistă. 
Totuşi, criticile lor oferă o confirmare remarcabilă a adevărului poziţiei 
celor din catacombe şi ne dau motiv de speranţă că în cele din urmă — 
cel puţin o dată cu căderea regimului sovietic — partea cea mai bună din 
patriarhia moscovită va reveni la unitatea cu Biserica din catacombe 
exact pe baza principiului creştin al acriviei. 

33. Boris Talantov 
1903-1971 
MĂRTURISITOR ORTODOX ÎNTR-O SOCIETATE ATEE 


Pe 4 ianuarie 1971, în spitalul închisorii din oraşul Kirov (fost Viat- 
ka), Boris Vladimirovici Talantov a murit în al 68-lea an de viaţă, de o 
boală de inimă. Conform sistemului sovietic, el a murit în dizgrație, ca 
un criminal politic, fiind închis din septembrie 1969, pentru că scrisese o 
serie de relatări extrem de sincere şi detaliate ale persecuțiilor suferite 
de credincioşii ortodocşi din partea regimului ateist şi a ierarhilor con- 
ducători ai patriarhiei moscovite — o „crimă” încadrată de Uniunea So- 
vietică la „activităţi anti-sovietice”. 

Viaţa lui Boris Talantov este biografia creştinului „tipic” din peri- 
oada sovietică, culminând, în ultimii săi ani, printr-un curaj „atipic” de a 
spune adevărul despre situaţia religioasă în URSS. El este o confirmare a 
adevărului şocant din afirmaţia făcută de scriitorul Anatolie Kuzneţov, 
care a fugit din Uniunea Sovietică şi a venit în Vest în 1968: „Este impo- 
sibil să fii cetăţean sovietic şi în acelaşi timp sută la sută o fiinţă umană 
decentă”. Boris Talantov a fost un om onest, care a ţinut credinţa orto- 
doxă până la capăt şi conştiinţa sa creştină curată; prin urmare, pur şi 
simplu nu era loc pentru el în sistemul sovietic — cu excepţia închisorii. 

Evenimentele importante ale biografiei le-a descris însuşi Talantov 
în materialul său „Plângere către Procurorul General al Uniunii Sovietice” 
din 26 aprilie 1968 (Textul în limba engleză în Religion in Communist 
Dominated Areas, august 1968). Citatele care urmează sunt din acest 
document, în cuvintele lui Talantov însuşi. 


Boris Talantov s-a născut în 1903, în provincia Kostroma, în fami- 
lia unui preot. În 1922-23, a frecventat Institutul Mejov din Moscova. 
„Atât rudele mele apropiate cât şi eu am suferit mult din cauza domniei 
nelegiuirii şi arbitrariului în serviciile pentru securitatea statului din tim- 
pul lui Stalin. Tatăl meu a fost condamnat de o troika (un comitet format 
din trei reprezentanţi ai poliţiei secrete, care îşi condamna victimele fără 
a le asculta şi fără drept de apel), în 1937, la vârsta de 62 de ani, şi în ciu- 
da vârstei şi a bolii sale, a fost dus în lagărele Temnikovskiye (Mănăsti- 
rea Sarov), unde se află acum scriitorul Yu. M. Daniel. Pe 5 februarie 
1940, am făcut o petiție către procurorul general al RSFSR pentru a-l eli- 
bera mai devreme din închisoare, pe motive de sănătate. După o birocra- 
ţie îndelungată, biroul procurorului general m-a informat abia la 19 de- 
cembrie 1940 că tatăl meu murise în lagăr pe 12 martie 1940. Singurul 
motiv al arestului şi întemniţării sale a fost faptul că era cleric. Fratele 

meu, Serafim Vladimirovici Talantov, care lucra ca tehnician hidraulic, 
în 1930, la vârsta de 22 de ani, în oraşul Vologda, a fost arestat şi întem- 
nițat fără niciun motiv. El s-a stins în lagărul de concentrare de la Cana- 
lul Marea Albă — Marea Baltică. Eu însumi, din 1930 până în 1941, dato- 
rită originii mele, am fost permanent supus amenințărilor din partea 
serviciilor pentru securitatea statului. În 1954, am fost exmatriculat de la 
Institutul Pedagogic pentru convingeri religioase, deşi cauza prezentată 
oficial nu constituia un motiv valid. Deşi toată viaţa am muncit ireproşa- 
bil, aşa cum se vede şi din documente, în fiecare zi mă aşteptam să fiu 
arestat fără motiv — «să putrezesc în închisoare» sau să fiu concediat şi 
trecut pe lista neagră. Prin urmare, am socotit de datoria mea să scriu 
ziarului Pravda o scrisoare de protest împotriva tiraniei şi a nelegiuirii 
serviciilor pentru securitatea statului” (pp. 126-127). 

Această scrisoare, primul dintre mai multe documente care au aţâ- 
tat furia oficialilor sovietici împotriva autorului, a fost trimisă anonim de 
Talantov pe 18 iulie 1957. „Nu ştiu dacă această scrisoare a ajuns la edi- 
torul ziarului Pravda, dar în cele din urmă a ajuns la cartierul general 
KGB (poliţia politică şi de securitate a statului, fostă GPU) din Kirov. 
Aici, prin studierea scrisului de mână, au descoperit că autorul scrisorii 
eram eu. Pe 29 iulie 1958 am fost convocat la centrul KGB, unde am re- 
cunoscut în scris că eram autorul scrisorii şi mi-am exprimat regretul că 
din cauza lipsei de curaj nu o semnasem.” Pe 14 august 1958, am fost 
concediat din postul pe care îl aveam la Institutul Politehnic din Kirov... 
„conform propriei mele dorinţe”. 

Departe de a fi intimidat de astfel de presiuni, Talantov a mai scris 
alte câteva scrisori, acum semnate cu numele său, pe care le descrie du- 
pă cum urmează: 

„I. O scrisoare către revista Ştiinţă şi religie, conţinând o respinge- 
re a unei minciuni de propagandă antireligioasă. A fost trimisă la 31 oc- 
tombrie 1960, şi a rămas, în esenţă, fără răspuns. 

II. O scrisoare către ziarul Izvestia, «Distrugerea în masă a monu- 
mentelor de arhitectură bisericească din zona Kirov», trimisă la 19 fe- 
bruarie 1963. Editorul acestui ziar nu mi-a trimis niciun răspuns la 
această scrisoare, dar, în vara anului 1963, la o întâlnire în oraşul Kirov, 
un conferenţiar moscovit, evident la cererea editorului, a recomandat ca 
eu să fiu supus unui tratament forțat pentru scrisoarea mea rebelă, adică 
să fiu internat într-un spital de boli mintale. 

III. O scrisoare către ziarul Izvestia, „Statul sovietic şi religia creş- 
tină”, primită de editorul ziarului la 19 decembrie 1966.” (p. 127) 

Această ultimă scrisoare a fost o versiune extinsă a unei scrisori 
deschise adresate Patriarhului Alexei, scrise de Talantov şi semnate de 
doisprezece credincioşi din regiunea Kirov. „Scrisoarea conţinea, în ma- 
re, descrierea acţiunilor lipsite de scrupule ale episcopului local, Ioan, cu 

scopul de a produce neorânduială în viaţa bisericească. Prin urmare, cre- 
dincioşii i-au cerut patriarhului să-l îndepărteze imediat pe episcopul 
Ioan. Printre alte chestiuni, scrisoarea semnala că autorităţile civile loca- 
le, din 1960 până în 1964, au închis ilegal şi forţat 40 de biserici în zona 
Kirov (53%), au dat foc icoanelor şi iconostaselor din aceste biserici, au 
tâlhărit bunurile bisericeşti şi au distrus complet un număr de biserici, 
fără să fie nicio necesitate de a face astfel”. 

„Scrisoarea deschisă a credincioşilor din Kirov către Patriarhul 
Alexei” a fost trimisă în străinătate, nu ştim prin ce metodă, şi la 8 de- 
cembrie 1966 BBC a transmis conţinutul ei. 

„Pe 14 februarie 1967, am fost convocat la Centrul KGB din Kirov 
în legătură cu aceste scrisori. În acest punct mi s-a propus să contest în 
mod oficial semnătura mea de pe «Scrisoarea deschisă a credincioşilor 
din Kirov», care devenise bine cunoscută peste hotare. Într-o explicaţie 
scrisă am evidenţiat faptul că, în calitate de autor al unei scrisori deschi- 
se şi al unei scrisori trimise editorului ziarului Izvestia, eu confirm au- 
tenticitatea semnăturii mele din scrisoarea deschisă şi declar că sunt ga- 
ta oricând să susţin cu tărie exactitatea conţinutului ambelor scrisori. În 
aceeaşi zi, oficialul KGB a luat din apartamentul meu dosarele de lucru 
care constau în schiţe la diferite lucrări filosofice cu comentariul meu... 

Mai târziu, pe 25 februarie, am aflat de la ştirile BBC că, în timp ce 
eu confirmam, la sediul KGB din Kirov, autenticitatea semnăturii mele 
din «Scrisoarea deschisă a credincioşilor din Kirov», în Londra Mitropo- 
litul Nicodim declarase această scrisoare anonimă şi, prin urmare, ne- 
demnă de credibilitate. El a declarat că oricând poate jura, pentru ade- 
vărul acestei afirmaţii, pe Cruce şi pe Scriptură... Această declaraţie a 
Mitropolitului Nicodim m-a întristat foarte mult, în calitate de creştin 
ortodox, de vreme ce, din corespondenţa anterioară cu patriarhia Mos- 
covei, eram convins că Mitropolitul Nicodim nu se putea îndoi de auten- 
ticitatea «Scrisorii deschise». Prin urmare, pe 22 martie i-am trimis Pa- 
triarhului Alexei o scrisoare în care infirmam declaraţia Mitropolitului 
Nicodim despre anonimitatea «Scrisorii deschise a credincioşilor din Ki- 
rov» şi am confirmat credibilitatea conţinutului ei. 

În afară de mine, «scrisoarea deschisă» a mai fost semnată de încă 
11 cetăţeni din oraşul Kirov. La începutul lui aprilie, aceştia au fost con- 
vocaţi în mod individual la consiliul oraşului Kirov în legătură cu această 
chestiune. Aici, cercetările au fost făcute de către secretarul consiliului 
din oraş, L. Ostanina, care m-a etichetat drept un «individ periculos cu 
legături externe», şi a ameninţat cu închisoarea pe oricine ar fi semnat 
alte viitoare scrisori de acest fel. În ciuda amenințărilor, toţi au confir- 
mat că semnaseră «scrisoarea deschisă» voluntar şi deplin conştienţi de 
ceea ce făceau... 

În acelaşi timp, oficialii KGB i-au speriat pe câţiva credincioşi care 
cereau să se deschidă o a doua biserică în oraşul Kirov, acuzându-i că au 
legături cu mine, numindu-mă «un criminal politic periculos». În cele 
din urmă, un conferenţiar de la Institutul Politehnic, unde lucrasem în- 
tre anii 1955-1958 ca profesor de matematici superioare, m-a numit în 
public «duşman al poporului», aşa cum se obişnuia în timpul lui Ejov 
(omul lui Stalin, şeful poliţiei secrete în perioada de vârf a celor mai 
crunte «epurări» de la sfârşitul anilor 1930).” 

Un alt rezultat al scrisorilor lui Talantov a fost un articol publicat 
în ziarul sovietic Kirov Pravda din 31 mai 1967, „care conţinea aserţiuni 
calomniatoare, ameninţări grosolane şi insulte nedrepte îndreptate în 
direcţia mea” şi, de asemenea, citate din arhiva personală a lui Talantov, 
pe care KGB-ul o confiscase la 14 februarie 1967 — arătând astfel relaţia 
de strânsă colaborare dintre presa sovietică şi poliţia politică în persecu- 
tarea credincioşilor. Rezultatul tragic a fost că „soţia mea, Nina Agatan- 
ghelovna Talantova, suferind de hipertensiune, nu a putut să reziste la 
amenințările şi la acuzele calomniatoare de care era plin articolul, în sti- 
lul articolelor de intimidare împotriva pseudo-duşmanilor poporului din 
perioada Ejov. Pe 7 septembrie 1967, ca rezultat al experienţelor trauma- 
tizante, ea a suferit un atac de cord şi pe 16 decembrie 1967 a murit. 

În ziua morţii ei, am vrut să i se facă Taina Sfântului Maslu, după 
cum îşi dorise. Dar protopopul singurei biserici ortodoxe rămase deschi- 
se în oraşul Kirov, cea a Sfântului Serafim, mi-a spus că autorităţile loca- 
le interziseseră ca taina maslului să se facă în case. Acest caz deplorabil 
demonstrează că în zilele noastre credincioşii creştini din oraşul Kirov 
sunt lipsiţi chiar şi de acele drepturi care le fuseseră date de I. V. Stalin”. 
Talantov însuşi era grav bolnav atunci. 

Într-o colecţie recentă de documente care detaliază „persecutarea 
Bisericii Ortodoxe Ruse astăzi”, Patriarh şi profeţi (editată de Rev. 
Michael Bordeau, Praeger, N.Y., 1970), mai sunt trei texte ale lui Boris 
Talantov, tipărite în traducerea engleză: „Situaţia de calamitate a Biseri- 
cii Ortodoxe în regiunea Kirov şi rolul patriarhiei Moscovei” (nr. 10, 
1966), care este foarte similar în conţinut cu „Scrisoare deschisă a cre- 
dincioşilor din Kirov”; şi o scurtă selecţie din două articole care au ajuns 
în Occident în 1968, cu privire la trădarea Bisericii de către liderii patri- 
arhiei Moscovei (descrisă mai jos). Mai multe alte articole ale sale, inclu- 
siv unul despre „Societatea rusă în 1965-68”, au apărut în Occident în 
ruseşte în periodicele Posev şi Messenger ale Mişcării studenţilor creş- 
tini ruşi din Paris. 

Ca rezultat al tuturor acestor scrieri, Boris Talantov a fost arestat la 
12 iunie 1969 şi la 3 septembrie a fost condamnat la doi ani de închisoa- 
re pentru „activităţi anti-sovietice”. În cuvântul final de la procesul său, 
el a susţinut adevărul declaraţiilor sale şi credincioşia sa faţă de convin- 


403 


gerile sale religioase şi şi-a luat rămas bun de la prieteni, de vreme ce nu 
se aştepta să se întoarcă viu din închisoare. Şi aşa s-a şi întâmplat. 

Pentru credincioşii din interiorul URSS, Boris Talantov este un 
exemplu care inspiră la curaj creştin împotriva obstacolelor copleşitoare. 
Iată cum l-a descris intelectualul moscovit Anatolie Krasnov-Levitin, ca- 
re a suferit el însuşi detenţie pentru sinceritatea convingerilor expuse în 
articolul intitulat „Dramă în Viatka”, care a fost scris în perioada arestu- 
lui lui Talantov şi care a fost apoi scos în ascuns din URSS şi publicat în 
Posev (1969). 

„L-am văzut numai o dată în toată viaţa mea: un bărbat scund, bă- 
trân, cu o barbă căruntă mică, adus de spate, cu o servietă mică şi ieftină 
în mâini, nevorbăreţ. În aparenţă, tipul omului din zonele mai înapoia- 
te... Când toate ziarele şi revistele erau pline cu calomnii mincinoase îm- 
potriva credincioşilor, şi ierarhii stăteau la locurile lor, fiindu-le teamă 
să rostească un singur cuvânt în apărarea Bisericii — în acea perioadă, 
umilul profesor din Viatka se lupta pentru Biserică. El se lupta cu stiloul, 
scriind scrisori izbitoare către toate fronturile; el se lupta cu cuvântul, 
acuzând arbitrariul autorităţilor locale şi complicitatea criminală a ierar- 
hilor. A fost dificil pentru el, un om în vârstă. Pentru că în provincie era 
complet singur. În provincie oamenii sunt mai timizi decât în Moscova, 
autorităţile sunt mai despotice, arbitrariul este mai cinic... Dar s-a dove- 
dit că acest bătrân mic şi blând avea o voinţă de fier, o energie titanică şi 
o inimă mare. Nu l-au doborât nici bolile, nici necazurile grele pe care le 
avea. El este un erou, dar un erou reticent, modest şi liniştit. El îşi dă 
viaţa simplu, fără emfază, fără poză. El spune adevărul cu voce măsurată 
şi calmă şi cu pas măsurat şi liniştit păşeşte spre Golgota.” 

Astfel a trăit şi a murit Boris Talantov, ca un neînfricat mărturisi- 
tor al sfintei credinţe ortodoxe. Cu aceste proteste curajoase împotriva 
autorităţilor de stat şi ale Bisericii şi a persecutării de către acestea a or- 
todoxiei, el stă în fruntea acelor mulţi credincioşi ale căror apeluri şi 
proteste sincere au ajuns în lumea liberă în ultima decadă: credincioşii 
din Poceaev, cei doi preoţi din Moscova, arhiepiscopul Ermoghen şi alţii. 
Dar în profunzimea analizelor sale el îi depăşeşte pe toţi şi într-adevăr 
adaugă o dimensiune cu totul nouă protestelor lor. 

Boris Talantov este un gânditor filosofic; într-adevăr, el se plânge 
într-o scrisoare că notele şi comentariile sale la numeroase lucrări filoso- 
fice au fost furate de către KGB. Trecând prin mintea sa filosofică expe- 
rienţele tragice ale sale şi ale tovarăşilor săi credincioşi de sub jugul co- 
munist, el a pătruns chiar la rădăcina „bolii” patriarhiei Moscovei de as- 
tăzi. Problema nu sunt doar acele nedreptăţi, persecuții şi minciuni îm- 
potriva cărora credincioşii au protestat curajos în ultima decadă, ci la 
baza principiilor „serghianismului” se află însuşi „concordatul” pe care 
Mitropolitul Serghie l-a făcut cu guvernul sovietic în 1927. Talantov pre- 

zintă aceste perspective într-un articol special intitulat „Serghievşcina 
(adică «afacerea serghianistă», cu o conotaţie peiorativă) sau adoptarea 
ateismului (Aluatul lui Irod)”. 

Respingând în mod decisiv imaginea în general favorabilă a Mitro- 
politului (mai apoi Patriarhului) Serghie care predomină în Vest, Talan- 
tov afirmă că „rădăcinile serioasei crize ecleziale care s-a dezvăluit acum 
au fost plantate chiar de Patriarhul Serghie”. Declaraţia celui din urmă 
în 1927 nu a fost deloc o simplă „declaraţie forţată a administraţiei bise- 
riceşti în scopul de a păstra parohiile bisericeşti”; mai degrabă „această 
adresă şi activităţile Mitropolitului Serghie care au urmat au fost o tră- 
dare a Bisericii”. „Mitropolitul Serghie prin adoptarea declaraţiei şi prin 
minciuni nu a salvat pe nimeni şi nimic, cu excepţia propriei persoane”. 
Serghianismul „nu doar că nu a salvat Biserica Ortodoxă Rusă în timpul 
lui Stalin, ci dimpotrivă, a contribuit direct la pierderea unei libertăţi de 
conştiinţă autentice şi la transformarea administraţiei bisericeşti într-un 
instrument obedient al regimului ateu”. Chiar şi în timpul celui de-al Doi- 
lea Război Mondial, când câteva biserici au fost redeschise, aceasta nu a 
fost nicidecum un rezultat al compromisului „serghianist”. „Deschiderea 
bisericilor între limite înguste nu a fost lucrarea Patriarhului Serghie sau a 
Patriarhului Alexei, ci această deschidere a fost realizată de însuşi regimul 
ateu sub presiunea oamenilor simpli şi pentru liniştirea lor”. 

Într-un articol chiar mai pătrunzător, „Participarea secretă a patri- 
arhiei moscovite în lupta partidului comunist al Uniunii Sovietice împo- 
triva Bisericii Creştin Ortodoxe”, Talantov expune scopurile pentru care 
patriarhia moscovită a devenit „un instrument obedient al regimului a- 
teu”. Acasă, „patriarhia Moscovei şi majoritatea episcopilor participă în 
secret la organizarea activităţilor regimului ateu, îndreptate spre închi- 
derea bisericilor, limitarea răspândirii credinţei şi subminarea ei în ţara 
noastră”. Peste hotare, „prin mijlocirea minciunilor ruşinoase şi prin ca- 
lomnii”, patriarhia încearcă să acopere „închiderea ilegală a bisericilor, 
opresiunea credincioşilor şi a organizaţiilor lor, şi măsurile administrati- 
ve secrete îndreptate spre subminarea credinţei în interiorul URSS... In 
al doilea rând, activitatea patriarhiei are ca scop, prin mijlocirea înşelării 
şi a minciunilor, să direcţioneze dezvoltarea mişcării creştine din întrea- 
ga lume pe o cale cu totul falsă şi prin aceasta să o submineze”. Ca un e- 
xemplu al ultimului punct, el citează cererea delegaţiei moscovite de la 
Sinodul pan-ortodox de la Rhodos din 1961 ca ortodocşii „să respingă 
apologetica creştină şi lupta ideologică împotriva ateismului contempo- 
ran”. În rezumat, Talantov avertizează: „activitatea patriarhiei moscovite 
peste hotare reprezintă o trădare conştientă a Bisericii Ortodoxe Ruse şi 
a credinţei creştine. A păşit în arena mondială ca un agent secret al an- 
ti-creştinismului mondial”. 

Nicio critică a patriarhiei moscovite din diaspora rusă nu a ajuns la 
concluzii mai drastice decât acestea. În URSS, cuvintele lui Talantov 
sunt pe de-a-ntregul după tradiţia episcopilor „iozefiţi” din 1927, şi în- 
tr-adevăr demonstrează că avertizările acestor episcopi asupra consecin- 
telor Declaraţiei lui Serghie au fost pe deplin justificate şi au fost mai 
mult decât împlinite. Cineva s-ar putea întreba, prin urmare, care este 
poziţia lui Talantov faţă de Biserica „iozefită” sau din catacombe de as- 
tăzi din URSS. De fapt, el o menţionează într-una din scrierile sale. „So- 
ţii Slobojanin şi-au crescut copiii în credinţa creştină şi în casa lor pro- 
movau viziunea creştină asupra vieţii printre consătenii lor. În casa lor, 
credincioşii pribegi, care-şi spuneau membri ai Adevăratei Biserici Orto- 
doxe, veneau să se închine, să cânte imne şi să citească Biblia. Singura 
lor diferenţă faţă de alţi creştini ortodocşi era aceea că nu îl recunoşteau 
pe Patriarhul Alexei şi pe ceilalţi episcopi instalaţi de el, considerându-i 
trădători ai Bisericii. În iunie 1961, Tribunalul poporului l-a reţinut pe 
M.L. Slobojanin ca un fiind parazit şi l-a exilat în zone îndepărtate pen- 
tru o perioadă de cinci ani. La sfârşitul anului 1962, aceeaşi curte a lip- 
sit-o pe Tatiana Slobojanina de drepturile parentale şi a exilat-o ca pe un 
parazit în afara districtului său şi copiii au fost plasați în mod forţat în- 
tr-o casă de copii” („Plângere către Magistratură”, p. 131). Este evident 
că Talantov este de partea acestor „adevăraţi creştini ortodocşi” persecu- 
taţi, împotriva tiraniei statului şi a ierarhiei Bisericii oficiale. Aşa cum a 
observat John Dunlop, la nivel popular graniţa dintre Biserica „oficială” 
şi cea din „catacombe” este oarecum fluidă. Scrierile lui Boris Talantov 
certifică prezenţa unei diviziuni profunde astăzi, în interiorul patriarhiei 
moscovite, între ierarhia „serghianistă” cu „creştinismul ei comunist” şi 
credincioşii cu adevărat ortodocşi care resping această necuvioasă „adap- 
tare la ateism”. Cei din Vest, care afirmă posibilitatea de a colabora cu ie- 
rarhia moscovită pentru că este „persecutată”, fără a vedea propria ei 
persecutare a credincioşilor, apar acuzaţi în scrierile lui Boris Talantov 
de trădarea adevăraţilor creştini ortodocşi în Rusia. 

Dumnezeu singur ştie viitorul Bisericii Ortodoxe Ruse, dar noi nu 
putem decât să credem că într-o zi va fi din nou liberă. Scrierile lui Boris 
Talantov arată spre acea zi. Deşi au fost începute cu scopul de a corecta 
violențele de astăzi faţă de ortodoxie, concluziile lor finale sunt atât de 
radicale şi atât de profunde încât transcend deplin condiţiile imediate 
care le-au dat naştere. Fără îndoială ele vor fi folosite ca mărturie la mult 
aşteptatul sinod al întregii Biserici ruse libere, la care vor lua parte in- 
clusiv bisericile din catacombe şi cele din Diaspora, sinod care va judeca 
în cele din urmă situaţia creată de jugul comunist şi de serghianism. 

Boris Talantov nu a fost doar un polemist şi un gânditor filosofic; 
el a fost mai întâi de toate un simplu creştin ortodox. O scrisoare scrisă 
de el în ultima lună a vieţii sale în închisoare (7 decembrie 1970), desco- 

peră o faţetă a caracterului său creştin care poate fi trecut cu vederea cu 
uşurinţă în scrierile sale publice: suferinţa sa răbdătoare, acceptarea vo- 
inţei lui Dumnezeu şi iubirea creştină. 

„Primirea scrisorilor tale a fost o mare bucurie pentru mine, pen- 
tru că, aflând la 2 octombrie 1962 despre marea ta nenorocire, tot timpul 
am fost îngrijorat în privinţa ta şi m-am rugat lui Dumnezeu cu înflăcă- 
rare ca să te izbăvească de nenorocire.” 

„Ţie şi prietenilor tăi vă aduc mulţumirile mele sincere pentru ma- 
rea bunătate pe care mi-aţi arătat-o când am căzut în necaz. Iubirea jert- 
felnică şi sinceră pe care ne-o purtăm noi, creştinii, este dovada faptului 
că suntem ucenici ai lui Hristos. Însăşi conştientizarea acestui fapt ne 
consolează şi ne încurajează, indiferent de condiţiile în care ne putem 
afla. Pentru mine, un bătrân bolnav, bineînţeles nu este uşor să-mi tră- 
iesc detenţia. Dar aici am întâlnit câţiva deţinuţi cu adevărat credincioşi, 
care, fiind mai tineri decât mine, au avut grijă de mine ca de însuşi tatăl 
lor. De asemenea, credincioşii din libertate m-au mângâiat şi ei cu scri- 
sorile lor, în care iubirea lor creştină sinceră este evidentă. 

Din 6 noiembrie am fost în spital din cauza unei boli de inimă. Of- 
talmologul mi-a diagnosticat o cataractă la ambii ochi şi a spus că trebu- 
ie să mă operez, sau altfel va urma orbirea totală. Dar toate aceste neca- 
zuri nu mi-au răpus duhul şi credinţa: încă pot să scriu şi să citesc scri- 
sori, slavă lui Dumnezeu.” 

„Sunt cu moralul ridicat şi cu mulţumire primesc de la Dumnezeu 
toate încercările mele amare.” 

„Mă rog lui Dumnezeu cu înflăcărare pentru sănătatea ta şi pentru 
sănătatea tuturor credincioşilor creştini.” 

„Fie ca Domnul Dumnezeu să te păzească de toate nenorocirile şi 
necazurile şi să vă dea fericirea Sa cea desăvârşită. 

Prietenul tău, Boris Talantov.” 

34. Serghianismul, aluatul lui Irod 
de BORIS TALANTOV 


Cele două texte care urmează — de fapt două părți ale unui singur 
eseu — sunt de o importanţă crucială pentru înțelegerea Bisericii Orto- 
doxe Ruse sub jugul comunist. Ele au fost scrise de un adevărat mărtu- 
risitor al ortodoxiei, care a murit în închisoare în Uniunea Sovietică în 
1971 pentru că a scris aceste texte şi altele similare. Ele sunt prezentate 
aici ca un răspuns direct la cererea autorului însuşi: „Această trăda- 
re... trebuie să fie făcută cunoscută tuturor credincioşilor din Rusia şi 
de peste hotare, pentru că o astfel de activitate a patriarhiei... reprezin- 
tă un mare pericol pentru toți credincioşii”. Textele sunt în principal 
documente care expun cu dovezi directe şi irefutabile trădarea conşti- 
entă a ortodoxiei ruse de proprii ei ierarhi. 

Ortodoxia rusă astăzi — trădată de ierarhii ei în URSS, şi repre- 
zentată doar de episcopii liberi de peste hotare şi de o rămăşiţă de cre- 
dincioşi acasă şi peste hotare — trăieşte în aşteptarea unei restaurări a 
adevăratei şi canonicei ordini bisericeşti. Acest lucru se va petrece, fără 
îndoială, doar la mult aşteptatul sinod a toată ortodoxia rusă după că- 
derea regimului comunist, când celor care au ţinut credinţa li se va fa- 
ce dreptate. Pentru această restaurare a adevăratei ordini, scrierile lui 
Talantov vor fi o mărturie nepreţuită. Deoarece vin de la cineva care a 
experimentat în mod conştient jugul comunist de la începutul său şi 
mărturisesc astfel din interior, nu doar despre faptele vieţii bisericeşti 
ruse din acei ani, dar, mai important, despre atitudinea faţă de ele a 
credincioşilor ortodocşi. Mai înainte, acestea au fost cunoscute într-o 
măsură oarecare prin cei care au evadat din URSS, dar din țară nu se 
auzea decât propaganda monotonă a patriarhie moscovite, care a în- 
cercat să înăbuşe adevărul şi a reuşit într-adevăr să amăgească o în- 
treagă generaţie de figuri bisericeşti naive din Vest. Dar acum, la apo- 
geul unei decade de proteste, adevăratele atitudini ale credincioşilor 
care rămân în Rusia au devenit cunoscute. 

Boris Talantov, aşa cum dezvăluie aceste texte, nu a părăsit co- 
muniunea cu patriarhia Moscovei, chiar dacă a simpatizat cu membrii 
Adevăratei Biserici Ortodoxe (din catacombe) pe care îi cunoştea; to- 
tuşi, el repetă terminologia sovietică standard, numind această Biseri- 
că „sectă”. Aici, desigur, poate fi dezaprobat. Fără a-i judeca pe cei care 
rămân în patriarhie, totuşi noi, cei de peste hotare, nu putem să nu ve- 
dem că soluţia crizei prezente a patriarhiei Moscovei — care este de fapt 
punctul culminant, aşa cum evidențiază Talantov, al trădării din 1927 
— nu poate veni doar din interiorul patriarhiei, ci trebuie să vină şi de 
la întreaga Biserică ortodoxă mărturisitoare a Rusiei: credincioşii din 

catacombe care rămân credincioşi testamentelor Mitropolitului Iosif şi 
ale acelor mulţi episcopi care în 1927 au declarat că Biserica „serghia- 
nistă” este schismatică; adevărații credincioşi care rămân în patriar- 
hie; şi Biserica din afara Rusiei. Despre cea din urmă este puţin proba- 
bil ca Talantov să fi avut vreo informaţie veridică. Trebuie amintit că 
aceste documente oferă nu o imagine completă a stării ortodoxiei ruse 
de astăzi, ci mai degrabă o voce autentică a credinciosului ortodox din 
URSS, şi în special a turmei patriarhiei moscovite. Aceste texte, cu toa- 
te acestea, sunt fără îndoială unele dintre primele documente din care 
va fi cunoscută într-o zi imaginea completă a ortodoxiei ruse din seco- 
lul al XX-lea. Cele două texte sunt prezentate aici complet, fără 
omisiuni sau adaosuri de orice fel, aşa cum sunt traduse din 
manuscrisele ruse obţinute în 1968 dintr-o sursă absolut de încredere 
din Paris de către Rev. Michael Bordeaux de la Centrul de studiu al 
religiei şi comunismului. Cele două titluri şi toate parantezele şi 
accentuările (în italic) din text sunt cele din original; toate notele şi 
comentariile traducătorilor au fost limitate la note de subsol. Textele 
sunt publicate aici cu permisiunea binevoitoare a Rev. Bordeaux. 


I. SERGHIANISMULE, SAU ADAPTAREA LA ATEISM 
(ALUATUL LUI IROD) 


În Anglia a apărut o carte a lui Nichita Struve, Christians in Con- 
temporary Russia” (Creştinii în Rusia contemporană), în care el, ca şi 
alţii în Occident, aprobă în general activitatea Patriarhului Serghie, com- 
parându-l chiar cu Serghie de Radonej şi cu Patriarhul Ermoghen:o. În 
Occident, Patriarhul Serghie este considerat un fel de salvator al Biseri- 
cii Ortodoxe în Rusia. O astfel de evaluare incorectă a activităţii Patriar- 
hului Serghie este bazată pe faptul că cercetătorii occidentali nu sunt fa- 
miliarizaţi cu faptele şi manifestările de culise ale vieţii Bisericii Ortodo- 
xe Ruse. Rădăcinile profundei crize ecleziale care au ieşit acum la iveală 
au fost planificate cu precizie de Patriarhul Serghie. 

În apelul său către credincioşi din 19 august 1927", Mitropolitul 
Serghie a prezentat noi baze pentru activitatea administraţiei bisericeşti, 


8 Serghianism (în limba rusă: Serghievşcina) — cuvânt intraductibil, însemnând 
aproximativ „afacerea (chestiunea) serghianistă”, având o conotaţie peiorativă. 

9 Londra, 1967; ediţia originală în limba franceză: Les Chretiens en URSS, Paris, 
1963. Nikita Struve este un intelectual rus al şcolii de la Paris, actualul editor al 
Vestnik al Mişcării Creştine a Studenţilor Ruşi. 

10 Mari sfinţi ruşi din secolele XIV şi XVI. 

u Declaraţia Mitropolitului Serghie a fost emisă în realitate pe 16-29 iulie 1927, dar a 
apărut pentru prima dată în ziarul sovietic oficial Izvestia din 19 august. 

care la acea vreme au fost numite de către E. Yaroslavski:2 o „adaptare” 
la realitatea atee a URSS-ului. 

„Adaptarea” consta întâi de toate într-o falsă separare a tuturor ne- 
voilor duhovniceşti ale omului în simple nevoi religioase şi altele, so- 
cio-politice. Biserica trebuia să satisfacă nevoile pur religioase ale ce- 
tățenilor URSS, fără a se atinge de cele socio-politice, pe care trebuia să 
le rezolve şi să le satisfacă ideologia oficială a PCUS:3. Activitatea so- 
cio-politică a fiecărui credincios, conform acestui Apel, trebuia să fie în- 
dreptată spre construirea unei societăţi socialiste sub conducerea PCUS. 
În dezvoltarea sa ulterioară, această adaptare a dus la teoria teologilor 
sovietici conform căreia organizarea comunistă a societăţii este singura 
fericită şi dreaptă, şi se presupune că ar fi fost indicată chiar de Evan- 
ghelie. În acelaşi timp, nu era permisă nicio critică la adresa ideologiei 
oficiale, a legilor sau a acţiunilor autorităţilor. Orice acuzaţie împotriva 
acţiunilor autorităţilor civile sau orice îndoială asupra corectitudinii ideo- 
logiei oficiale era considerată o deviere de la activitatea pur religioasă şi 
o contra-revoluţie. Administraţia eclezială condusă de Mitropolitul Ser- 
ghie nu doar că nu îi apăra pe credincioşii şi pe clericii care mergeau în 
lagărele de concentrare din cauza acuzării arbitrariului şi violenţei auto- 
rităţilor civile, ci chiar pleda ea însăşi, cu un servilism de rob, pentru 
condamnarea unor astfel de oameni drept contra-revoluţionari. In esen- 
tă, adaptarea la ateism a reprezentat o unire mecanică a dogmelor şi 
riturilor creştine cu perspectivele socio-politice ale ideologiei oficiale a 
PCUS. În fapt, toate activităţile religioase au fost reduse la rituri exte- 
rioare. Propovăduirea bisericească a acelor clerici care se ţineau strict de 
adaptare era totalmente îndepărtată de viaţă şi prin urmare nu avea ni- 
cio influenţă asupra ascultătorilor. Ca rezultat, viaţa intelectuală, socială 
şi familială a credincioşilor şi educarea generaţiei tinere au rămas în afa- 
ra influenţei Bisericii. În aceasta se ascund mari pericole pentru Biserică 
şi pentru credinţa creştină. Nu se poate să Îl cinsteşti pe Hristos şi în 
acelaşi timp, în viaţa socială şi familială, să spui minciuni, să faci ceea ce 
este nedrept, să foloseşti violenţa şi să visezi la un rai pământesc. Prin 
urmare, adaptarea la ateism a culminat cu învăţătura eretică a lui H. 
Johnson cu privire la o nouă religie, care, în opinia lui, trebuia să înlocu- 
iască religia creştină şi să fie o sinteză între creştinism şi marxism-leni- 
nism (a se vedea H. Johnson, Creştinismul şi comunismul, Moscova, 
1957). Acum absurditatea învăţăturii lui H. Johnson este evidentă. 

Apelul Mitropolitului Serghie din 19 august 1927 a avut un impact 
dureros asupra tuturor credincioşilor, ca un act de servilism în faţa auto- 


12 Conducătorul Asociaţiei Activiştilor Atei, însărcinat cu propaganda anti-religioasă 
şi cu alte activităţi comandate de regimul sovietic. 
13 Partidul Comunist al Uniunii Sovietice. 

rităţilor atee. Unii s-au împăcat cu acest apel, luându-l ca pe un rău ine- 
vitabil, în timp ce alţii l-au condamnat hotărât. O parte dintre episcopi şi 
dintre credincioşi s-au separat de Mitropolitul Serghie. Episcopii care au 
condamnat apelul Mitropolitului Serghie au fost în curând arestaţi şi 
exilați în lagăre de concentrare, unde au murit. Credincioşii de rând care 
s-au separat au format o sectă aparte, numită Adevărata Biserică Ortodo- 
xă, care chiar de la începutul formării şi până în prezent a fost proscrisă. 

Ateii influenţi contemporani privesc Adaptarea ca pe o moderni- 
zare a religiei, care este utilă din punct de vedere politic pentru PCUS şi 
nevătămător pentru ideologia materialistă. „Aceasta (adaptarea — adao- 
sul nostru B.T.) este una dintre căile spre eradicarea religiei” (Jurnal, 
Ştiinţă şi religie, nr. 12, 1966, p.78). 

Mulţi, atât printre noi cât şi în Vest, au privit şi privesc Apelul Mi- 
tropolitului Serghie ca pe o afirmaţie făcută de către administraţia bise- 
ricească sub ameninţări, cu scopul de a păstra parohiile bisericeşti şi cle- 
ricii în timpul perioadei despotismului lui Stalin. Dar acest lucru este in- 
corect. Partidul comunist a văzut în acest apel slăbiciunea Bisericii, 
promptitudinea noii administrații bisericeşti faţă de împlinirea necondi- 
ţionată a oricăror instrucţiuni ale autorităţii civile, o bunăvoință de a-i 
preda autorităţilor, sub masca de contra-revoluţionari, pe acei clerici ca- 
re au îndrăznit să acuze arbitrariul şi violenţa. Iată cum aprecia aceasta 
E. Yaroslavski în 1927: „Cu religia, chiar dacă episcopul Serghie o va fi 
împodobit în orice fel de veşmânt lumesc vreţi, cu influenţa religiei asu- 
pra maselor de muncitori, trebuie să purtăm război, aşa cum purtăm 
război cu fiecare religie, cu fiecare biserică” (E. Yaroslavski, Despre reli- 
gie, Moscova, 1957, p. 155). 

În mod obiectiv, acest apel şi activitatea ulterioară a Mitropolitului 
Serghie au fost o trădare a Bisericii. De la sfârşitul lui 1920 până în iunie 
1941 au avut loc închiderea în masă şi distrugerea cu sălbăticie a biseri- 
cilor, aresturi şi condamnări de către Troika: şi procese secrete aproape 
ale fiecărui cleric, majoritatea lor fiind pur şi simplu exterminați în la- 
găre de concentrare. 

În 1930 papa Pius XI a ieşit în faţa opiniei publice mondiale cu un 
protest împotriva persecutării creştinilor în Uniunea Sovietică. Cum a 
reacţionat Mitropolitul Serghie la toate acestea? În catedrala Teofaniei 
din Moscova, cu o cruce în mâini, el a prezentat o declaraţie precum că 
nu exista nicicum vreo persecuție împotriva credincioşilor şi a organiza- 
ţiilor lor în Uniunea Sovietică, şi nici nu fusese vreodată. Clerici şi cre- 
dincioşi, conform asigurării lui, erau judecaţi nu pentru credinţă, ci pen- 
tru manifestări contra-revoluţionare împotriva regimului sovietic. O ast- 


14 Troika — un comitet format din trei oficiali ai poliţiei secrete, care îşi osândea 
victimele fără ca acestea să aibă drept la apărare sau recurs. 


411 


fel de declaraţie nu era numai o minciună monstruoasă, ci şi o trădare 
josnică a Bisericii şi a credincioşilor. Prin această declaraţie, Mitropoli- 
tul Serghie a acoperit crimele monstruoase ale lui Stalin şi a devenit o 
unealtă obedientă în mâinile lui. 

Trebuie remarcat că deşi în 1927 majoritatea episcopilor îl recu- 
noşteau pe Mitropolitul Serghie ca întâistătător al lor, totuşi nu-şi des- 
făşurau activitatea conform apelului acestuia, iar în predicile lor au acu- 
zat în mod curajos arbitrariul, nelegiuirea şi cruzimea autorităţilor civile, 
cerându-le oamenilor să stea neclintiţi în credinţă şi să-i ajute pe cei 
persecutați. Prin urmare, din cauza predicilor lor au fost repede trimişi 
în lagăre de concentrare şi au pierit acolo. Bineînţeles, mulţi clerici şi 
credincioşi au fost duşi în lagăre de concentrare fără niciun fel de motiv, 
ca fiind elemente potenţial periculoase. In aceste circumstanţe, o afirma- 
ţie curajoasă a Mitropolitului Serghie în apărarea dreptăţii şi a credinţei 
ar fi putut avea o mare semnificaţie pentru soarta Bisericii Ortodoxe 
Ruse, la fel cum lupta curajoasă pentru credinţă şi dreptate a cardina- 
lului Wyszynski a avut o mare semnificaţie pentru Biserica poloneză la 
sfârşitul anilor '40. 

Şi ce a salvat Mitropolitul Serghie prin adaptarea sa şi prin min- 
ciuna sa monstruoasă? La începutul celui de-al Doilea Război Mondial, 
în fiecare regiune, din multe sute de biserici au rămas doar cinci sau 
zece, majoritatea preoţilor şi toți episcopii (cu excepţia câtorva care au 
colaborat cu autorităţile, precum Mitropolitul Serghie) au primit muce- 
nicia în lagărele de concentrare. Astfel, Mitropolitul Serghie, prin pozi- 
tia sa şi prin minciunile sale, nu a salvat pe nimeni şi nimic, cu excepția 
propriei persoane. În ochii credincioşilor el a pierdut toată autoritatea, 
în schimb a dobândit bunăvoința „tatălui popoarelor”, Stalin. 

Majoritatea bisericilor care au rămas nu l-au recunoscut pe Mitro- 
politul Serghie. 

Rolul Mitropolitului Serghie în restaurarea bisericilor în timpul ce- 
lui de-al Doilea Război Mondial este mult exagerat în Occident şi în spe- 
cial în cartea lui N. Struve. Acest lucru vorbeşte în mod evident despre o 
ignorare a multor manifestări şi fapte de culise din viaţa Bisericii în 
URSS. 

Apelul Mitropolitului Serghie către cetăţenii credincioşi din URSS 
din 22 iunie 1941 a fost primit de către adevărații credincioşi ca un nou 
act de servilism în faţa regimului despotic şi o nouă trădare a intereselor 
Bisericii. Toţi credincioşii din Rusia au privit şi privesc al Doilea Război 
Mondial ca pe o mânie a lui Dumnezeu pentru imensa nelegiuire, impi- 
etate şi persecutare a creştinilor care s-a petrecut în Rusia de la înce- 
putul Revoluţiei din octombrie. Prin urmare, faptul de a nu le reaminti 
oamenilor şi guvernului despre aceasta într-un ceas de groaznice încer- 
cări, de a nu-i chema pe oameni la pocăință, de a nu cere imediat restau- 

rarea bisericilor şi reabilitarea tuturor cetăţenilor URSS condamnaţi fără 
vină, a fost un mare păcat, o mare impietate. Mitropolitul Serghie s-a 
dovedit din nou a fi o unealtă obedientă a regimului ateu, care în acel 
moment dorea să folosească pentru propriile scopuri sentimentele religi- 
oase ale cetăţenilor, cu cât se poate mai puţine concesii de la ateism. 

Restaurarea bisericilor — în nişte limite foarte înguste şi bine deli- 
mitate — a fost politica de stat a lui Stalin şi nu rezultatul activităţii Mi- 
tropolitului Serghie. In acea perioadă, şi în popor şi în armată se vorbea 
pe faţă despre schimbările fundamentale în regulamentul intern al ţării. 
Oamenii sperau că imediat după sfârşitul războiului se va declara ieşirea 
de sub ocupaţie şi în special lichidarea fermelor colective, libertatea de 
partid şi libertatea de conştiinţă. Deschiderea bisericilor a fost osul pe 
care Stalin l-a aruncat oamenilor obosiţi de război şi de foamete. Însăşi 
deschiderea bisericilor s-a făcut sub controlul securităţii de stat. Şi aces- 
te organe au căutat preoţi printre cei care rămăseseră în libertate sau îşi 
terminaseră termenul de detenţie. În Ucraina de vest au fost cazuri când 
preoţii au refuzat să slujească în bisericile supuse Mitropolitului Serghie 
şi, mai târziu, Patriarhului Alexei, şi aceleaşi organe i-au dus pe aceşti 
preoţi în lagăre de concentrare. În multe regiuni patriarhia şi episcopii 
nu au participat deloc la deschiderea bisericilor. Au fost cazuri când noi 
episcopi, sub un pretext sau altul, chiar s-au opus deschiderii bisericilor 
şi numirii în parohii a preoţilor care fuseseră în închisoare. Restaurarea 
vieţii bisericeşti a fost incompletă, exterioară şi temporară. Din 1949, 
PCUS a început în mod imperceptibil să se întoarcă la exercitarea unei 
noi presiuni asupra Bisericii. 

Astfel, deschiderea limitată a bisericilor nu a fost făcută de mâna 
Mitropolitului Serghie sau a Patriarhului Alexei, ci mai degrabă aceas- 
tă deschidere a fost făcută chiar de către regimul ateu, sub presiunea 
oamenilor simpli, pentru a-i linişti. 

Patriarhul Serghie, şi mai târziu Patriarhul Alexei, au adunat şi au 
numit noi episcopi, diferiţi de înaintaşii lor (care, de regulă, au pierit în 
lagărele de concentrare — deşi au fost, bineînţeles, şi excepţii), episcopi 
noi care, fiind obedienţi față de patriarh, au asimilat bine aluatul lui 
Irod, adică adaptarea la puterea acestei lumi. Iată, de exemplu, cum şi-a 
exprimat adaptarea episcopul Vladimir de Kirov în predica sa din 28 mai 
1967: „Trebuie să ne adaptăm noilor condiţii şi circumstanţe de viaţă ca 
un mic izvor care, întâlnind o stâncă în calea sa, merge pe lângă ea. 
Trăim împreună cu ateii şi trebuie să îi luăm în considerare şi să nu fa- 
cem nimic care să-i nemulţumească.” 

Este interesant că lui B. V. Talantov i s-a spus aproape acelaşi lu- 
cru la KGB pe 14 februarie 1967: „Tu”, — a spus agentul KGB adresân- 
du-se lui Talantov — „ceri ca toate bisericile închise să fie deschise; dar 

trăieşti împreună cu ateii şi trebuie să iei în considerare dorinţele lor, iar 
ei nu vor ca bisericile să fie deschise”. 

În Biserica Sfântul Serafim din Kirov la 20 ianuarie 1966 — ziua de 
pomenire a Sfântului Ioan Botezătorul — un preot a spus în predica sa: 
„Ioan Botezătorul îi învăţa pe toţi foarte simplu: ascultați de autorităţi în 
toate”. De aici este evident că noul episcop, asimilând adaptarea la ate- 
ism, devenise o unealtă obedientă în mâinile regimului ateu, şi acesta es- 
te un rezultat din cele mai devastatoare pentru Biserică a lungii activităţi 
a Mitropolitului, şi apoi Patriarhului, Serghie. 

Adaptarea la regimul ateist a fost prezentată cu precizie în cartea 
Adevărul despre religie în Rusia, publicată sub îngrijirea editorială a 
Patriarhului Serghie în ultimii ani ai vieţii sale, cu participarea Mitropo- 
litului (acum Patriarh) Alexei şi a Mitropolitului Nicolae:5. În această 
carte, Patriarhul Serghie şi Mitropoliţii Alexei şi Nicolae afirmă categoric 
că nu a existat niciodată persecuție împotriva creştinilor în URSS, că in- 
formaţiile din presa occidentală despre aceste persecuții sunt invenţii 
maliţioase ale duşmanilor regimului sovietic, şi că, în anii 1930-41, preo- 
ţii şi episcopii au fost condamnaţi de curţile sovietice de justiţie exclusiv 
pentru activitatea lor contra-revoluţionară, şi însăşi administraţia biseri- 
cească a vremii era de acord ca ei să fie condamnaţi. Minciuna monstru- 
oasă a acestei afirmaţii este evidentă din faptul că foarte mulţi preoţi ca- 
re au fost executaţi sau au pierit în lagărele de concentrare în timpul lui 
Stalin au fost reabilitaţi în timpul lui Hruşciov. Cei mai curajoşi luptători 
pentru adevăr şi pentru viaţa creştină sunt declaraţi în această carte a fi 
schismatici, „politicieni” şi, practic, eretici. Această carte ar trebui anate- 
mizată; ea va fi o amintire veşnic ruşinoasă a Patriarhului Serghie. Şi 
acum, cu deplină justificare putem numi Adaptarea la regimul ateu cu 
numele Patriarhului Serghie — serghianism. 

A salvat adaptarea (serghianismul) Biserica Ortodoxă Rusă? 

Din ceea ce a fost prezentat este clar: nu doar că nu a salvat Bise- 
rica Ortodoxă Rusă în timpul despotismului lui Stalin, ci dimpotrivă, a 
dus la pierderea autenticei libertăţi de conştiinţă şi la transformarea 
administraţiei bisericeşti într-o unealtă obedientă a regimului ateu. 

Respingerea categorică de către cardinalul Wyszynski a adaptării 
la regimul ateu, precum şi lupta sa ulterioară şi fermă pentru adevărul 
evanghelic şi pentru autentica libertate de conştiinţă au avut ca rezultat 
faptul că astăzi, în Polonia, Biserica catolică este într-adevăr indepen- 
dentă de stat şi se bucură de o libertate considerabilă. 

Astfel, Biserica nu poate fi apărată prin minciună. 


15 Mitropolitul Nicolae a fost un apologet notoriu al Patriarhiei Moscovei şi al 
regimului sovietic, în afara ţării, după cel de-al Doilea Război Mondial. 

Adaptarea înseamnă credinţă puţină, lipsă de credinţă în puterea 
şi pronia lui Dumnezeu. 

Adaptarea este incompatibilă cu adevărul creştin, pentru că la baza 
ei este o minciună, servilism în faţa puterii acestei lumi şi o falsă separa- 
re a nevoilor spirituale în cele religioase şi socio-politice. Potrivit învăţă- 
turii lui Hristos, credinţa trebuie să conducă viaţa intelectuală, familială 
şi socială a fiecărui creştin. Voi sunteţi sarea pământului, voi sunteți lu- 
mina lumii (Mt. 5: 13-14), a spus Hristos, adresându-se celor care ÎI ur- 
mau. În acord cu aceasta, cardinalul Wyszynski spune: „În Polonia, Bise- 
rica trebuie să pătrundă în toate: cărţi, şcoli, educaţie, cultura oameni- 
lor... pictură, sculptură şi arhitectură, teatru, radio şi televiziune... viaţa 
socială şi economică” (citat din Ştiinţă şi religie, nr. 1/1967, p. 63). 


_ II. PARTICIPAREA SECRETĂ A PATRIARHIEI MOSCOVEI 
IN LUPTA PCUS IMPOTRIVA BISERICII CREŞTIN ORTODOXE 
(CRIZA ADMINISTRAȚIEI BISERICEȘTI) 


„Adaptarea” introdusă de Mitropolitul Serghie a avut ca rezultat 
faptul că, începând cu 1960, patriarhia moscovită şi, în mod obiectiv, 
majoritatea episcopilor au participat în secret la toate acţiunile Consiliu- 
lui pentru problemele Bisericii Ortodoxe Ruse — participare constând în 
închiderea bisericilor, limitarea răspândirii credinţei şi subminarea 
acesteia în rândul oamenilor. 

În perioada 1960-64 majoritatea episcopilor s-au retras din lupta 
împotriva închiderii ilegale a bisericilor şi a excluderii ilegale a preoţilor. 
Numeroasele plângeri ale credincioşilor către patriarhia Moscovei împo- 
triva închiderii ilegale a bisericilor şi a excluderii preoţilor au rămas fără 
răspuns. Mai mult decât atât, însăşi patriarhia Moscovei a eliberat o 
circulară cu privire la fuziunea parohiilor care aveau venituri insufi- 
ciente. Ca rezultat al abuzului, multe biserici care nu aveau suficient ve- 
nit au fost închise prin această circulară. Acum, ateii care deţin puterea, 
împreună cu Mitropolitul Nicodim, afirmă, bazându-se pe această circu- 
lară, că toate bisericile închise între 1960-64 nu aveau venituri sufi- 
ciente. Această minciună este repetată într-un articol din Kirov Pravda 
din 31 mai 1967: „Cu o vedere deschisă”. 

Anumiți episcopi, de exemplu episcopul Ioan'5, au închis ei înşişi 
bisericile şi i-au îndepărtat pe preoţii vrednici. Toate acestea au devenit 
cunoscute din scrisorile preoţilor moscoviți N. Eşliman şi G. Yakunin, 
din „Scrisoarea deschisă a credincioşilor din Kirov” şi din multe alte ma- 
teriale. O dovadă irefutabilă că patriarhia Moscovei a participat în se- 


16 Ioan de Kirov, vezi în cele ce urmează. 

cret la închiderea bisericilor este faptul că nici episcopii (cu unele ex- 
cepții, cum ar fi arhiepiscopul Ermoghen, care, oricum, a fost îndepăr- 
tat din scaunul episcopal de către patriarhie) şi nici patriarhia Mosco- 
vei nu au apărut nicăieri cu vreun protest împotriva închiderii ilegale a 
bisericilor în URSS în anii 1960-64. Bisericile, potrivit declarațiilor lor, 
au fost închise din cauza veniturilor insuficiente. 

Cu scopul de a limita răspândirea credinţei şi de a o discredita îna- 
intea oamenilor, episcopii s-au supus necondiţionat tuturor directivelor 
verbale ale autorităţilor, care aveau ca scop limitarea şi discreditarea 
credinţei, şi ei au cerut acelaşi lucru şi din partea preoţilor. Astfel, de 
exemplu, episcopul Ioan de Kirov le-a declarat ferm preoţilor săi că ace- 
luia dintre ei care nu va împlini necondiţionat directivele autorităţilor i 
se va interzice să slujească în calitate de preot. In acelaşi timp, preoții şi 
episcopii, ducând la îndeplinire directivele verbale ale autorităților, 
prezentau aceste directive oamenilor ca şi când ar fi venit din partea 
administraţiei bisericeşti şi nu din partea regimului civil, şi ei chiar au 
demonstrat în mod necanonic legitimitatea şi necesitatea acestora. Pa- 
triarhul însuşi a emis o serie de circulare îndreptate spre limitarea şi 
subminarea credinţei; astfel a fost, de exemplu, circulara nr. 1917, care le 
impunea preoţilor ca obligaţie oficială să coopereze la înregistrarea în 
paşapoarte a slujbelor personale făcute la cerere (botezuri, înmormân- 
tări etc.). Toate acestea sunt prezentate în detaliu în scrisorile preoţilor 
moscoviți, în „Scrisoarea deschisă a credincioşilor din Kirov” şi în alte 
scrisori şi plângeri ale credincioşilor. 

Acestea sunt principalele măsuri pentru limitarea şi subminarea 
credinţei, aduse la îndeplinire de autorităţile Consiliului pentru proble- 
mele Bisericii Ortodoxe Ruse, cu participarea clerului: 

1. Înregistrarea obligatorie în paşapoarte înainte de săvârşirea anu- 
mitor slujbe la cerere:7. 2. Nu se permite copiilor de vârstă şcolară 
spovedania, împărtăşania sau botezul. 3. Gonirea cerşetorilor afară din 
biserici şi din curţile bisericilor. 4. Se interzice credincioşilor să petreacă 
nopţile în pridvorul bisericilor. 5. Instituirea timpului de oficiere a sluj- 
belor la cerere în bisericile de sat din regiunea Kirov, în timpul verii, de 
la 10 p. m. până la 5 a.m. 6. Interzicerea oferirii împărtăşaniei şi a 
maslului celor bolnavi acasă fără aprobare specială:8. 


17 Această regulă importantă este parte a sistemului general de teroare care încă mai 
predomină în URSS pentru credincioşi. Aceste înregistrări sunt transmise de auto- 
rităţile locale către locurile de angajare etc., şi credinciosul care îndrăzneşte să ceară 
un botez, o înmormântare sau oricare alte slujbe religioase este concediat imediat şi 
în general ostracizat din societate. 

18 La câteva luni după ce s-a scris aceasta, regula a fost aplicată şi în cazul soţiei muri- 
bunde a lui Talantov, aşa cum descrie însuşi Talantov în a sa „Plângere către 
procurorul general al Uniunii Sovietice” din 26 aprilie 1968 (textul în engleză în 

Anumiți episcopi, de exemplu episcopul Ioan de Kirov, prin com- 
portamentul lor amoral, prin faptele scandaloase şi prin voinţa lor des- 
potică, au încercat să submineze credinţa printre oameni; şi patriarhia 
Moscovei, ştiind despre comportamentul intolerabil al unor astfel de 
episcopi din numeroasele plângeri ale credincioşilor, nu doar că nu i-a 
adus la judecata bisericească, ci chiar i-a promovat. Aceşti episcopi au 
îndepărtat din parohii preoţi vrednici şi au adus în locul lor persoane 
nevrednice. Toate acestea au dus la corupţia morală a clerului şi la o to- 
tală subminare a credinţei în Biserică. 

În conformitate cu adaptarea la ateism, ca o regulă, predicile din 
biserici au devenit discursuri scolastice, îndepărtate de viaţă, pe teme re- 
ligioase. Din cauza distanţării lor, în timp şi spaţiu, ele nu pot acţiona în 
niciun fel asupra ascultătorilor. Din astfel de predici lipseşte chiar şi 
menţionarea unor vicii elementare, erori şi greşeli din viaţa contempo- 
rană cum ar fi minciuna, linguşirea, stricarea familiilor, corupţia morală, 
educarea atee a copiilor, teama servilă în faţa puterii acestei lumi şi 
nedreptatea. 

Patriarhia Moscovei a făcut din respingerea apologeticii creştine, 
precum şi din respingerea luptei ideologice cu ateismul, principiul de 
bază al activității sale, atât în ţară cât şi peste hotare. 

O astfel de învăţătură religios-morală din partea Bisericii Ortodoxe 
Ruse contemporane nu poate să trezească interesul tinerei generaţii sau 
să acţioneze pozitiv asupra ei. Astfel, învățătura religios-morală a Bise- 
ricii Ortodoxe Ruse este de aşa natură că nu poate să conducă la răs- 
pândirea credinţei printre cei din tânăra generație. Prin chiar acest 
fapt continuitatea existenţei Bisericii este subminată. 

În fiecare eparhie este acut resimţită lipsa preoţilor, chiar şi pentru 
puţinele biserici care sunt deschise. Pentru răspândirea credinţei şi în- 
tărirea ei este esenţial să se lupte pentru creşterea în fiecare eparhie a 
numărului de preoţi vrednici, devotați Bisericii, pregătiţi să răspândeas- 
că credinţa. Dar episcopii au renunţat cu desăvârşire la selectarea, în- 
vățarea şi instruirea cinurilor clericale, subminând astfel definitiv cre- 
dinta şi Biserica. 

Numărul de şcoli teologice şi numărul celor care studiază în ele es- 
te atât de mic, încât nu poate să acopere nici măcar scăderea naturală a 
numărului clericilor. Educaţia şi instruirea în şcolile teologice sunt făcu- 


Religion in Communist Dominated Areas, august 1968): „În ziua morţii ei, am vrut 
să i se facă Taina Sfântului Maslu, după cum îşi dorea. Dar protopopul singurei 
biserici ortodoxe rămase deschise în oraşul Kirov, cea a Sfântului Serafim, mi-a spus 
că autorităţile locale interziseseră ca Taina Maslului să se facă în case. Acest caz 
deplorabil demonstrează că în zilele noastre credincioşii creştini din oraşul Kirov 
sunt lipsiţi chiar şi de acele drepturi care le fuseseră date de I. V. Stalin”. 

te într-un astfel de mod, încât din ele ies nişte birocraţi în reverende ca- 
re sunt gata să se adapteze la circumstanţele exterioare prin orice fel de 
mijloace, de dragul dobândirii unul mod de viaţă sigur, uşor şi liniştit în 
statul ateu. În ei este ucis lucrul principal: idealismul, curajul şi aspiraţia 
la dreptate. Duhul seminariilor (şi al Academiilor teologice) este adap- 
tarea. În şcolile teologice este condusă şi intensificată recrutarea elevilor 
ca agenţi secreţi KGB, în special în diviziile străine ale Academiilor. 

Astfel, în prezent, patriarhia Moscovei şi majoritatea episcopilor 
participă în secret la acțiunile organizate ale regimului ateu (PCUS) 
care sunt îndreptate spre închiderea bisericilor, limitarea răspândirii 
credinţei şi subminarea ei în țara noastră. 

Activitatea patriarhiei moscovite peste hotare este îndreptată, în 
primul rând, spre a acoperi (prin mijloace ca minciuna neruşinată şi ca- 
lomnia) închiderea ilegală în masă a bisericilor, opresiunea credincio- 
şilor şi a organizaţiilor lor şi măsurile administrative secrete îndreptate 
spre subminarea credinţei în URSS. 

În al doilea rând, activitatea patriarhiei este îndreptată spre aba- 
terea, cât mai mult cu putinţă, prin mijloace de înşelare şi minciună, a 
dezvoltării mişcării creştine din întreaga lume pe o cale falsă şi prin 
urmare subminarea ei. 

Astfel a fost, de exemplu, propunerea patriarhiei moscovite la Con- 
ferinţa Bisericilor Ortodoxe de la Rhodos de a renunţa la apologetica 
creştină şi la lupta ideologică împotriva ateismului contemporan: Acti- 
vitatea patriarhiei Moscovei peste hotare este o trădare conştientă a 
Bisericii Ortodoxe Ruse şi a credinţei creştine. Ea intră în arena mondi- 
ală ca agent secret al anti-creştinismului mondial. 

Mitropolitul Nicodim trădează Biserica şi creştinii nu din teamă, ci 
de dragul liniştirii conştiinţei sale; astfel, o demascare completă a activi- 
tăţii de trădare de către el şi cât şi de către patriarhia moscovită va în- 
semna sfârşitul carierei sale întunecate. 

Dar a venit timpul pentru demascarea activităţii de trădare a pa- 
triarhiei moscovite peste hotare, ora judecății Mitropolitului 
Nicodim20. 


19 Acest lucru s-a întâmplat în 1961. Chestiunea ateismului şi a mijloacelor de com- 
batere a lui au fost pe agenda acestei Conferinţe, dar la obiecţia Mitropolitului 
Nicodim (care pe atunci era arhiepiscop), chestiunea a fost abandonată. 

20 Aici Talantov pare să exprime mai degrabă speranţa înflăcărată a multora din un- 
derground-ul ideologic din URSS, decât un eveniment iminent. Acest fapt este 
coroborat cu raportul unui student ortodox rus din America, referitor la o întâlnire a 
membrilor mult răspânditei „Mişcări democratice”, la care a avut rarul privilegiu de a 
asista în Leningrad la începutul anului 1970. Unii dintre cei prezenţi şi-au exprimat 
părerea cu privire la subiectul „autocefaliei”, care fusese de curând acordată 
Mitropoliei Americane de către Patriarhia Moscovei. Atitudinea lor a fost rezumată 

O dovadă indiscutabilă a subminării, a activităţii de trădare peste 
hotare a patriarhiei moscovite este un eveniment care s-a iscat în legătu- 
ră cu „Scrisoarea deschisă a credincioşilor din Kirov către Patriarhul 
Alexei”. 

În august 1966, această scrisoare a fost trimisă Patriarhului Alexei 
de către credincioşi. În ea, credincioşii şi-au exprimat susţinerea faţă de 
scrisoarea preoţilor moscoviți N. Eşliman şi G. Yakunin şi au descris ne- 
norocirile pe care le-au suferit parohiile din regiunea Kirov, ca rezultat 
al faptelor nelegiuite ale autorităţilor Consiliului pentru problemele Bi- 
sericii Ortodoxe Ruse şi ale episcopul Ioan de Kirov. Această scrisoare, 
care acuză arbitrariul şi nelegiuirea autorităţilor civile locale şi ale admi- 
nistraţiei bisericeşti, nu se referă deloc la ordinea socială şi guvernamen- 
tală sovietică şi nu are nicio legătură cu organele securităţii de stat. Scri- 
soarea a fost semnată de către doisprezece credincioşi din regiunea Ki- 
rov (fostă Viatka). Printre acestea a fost şi cea a autorului scrisorii, B.V. 
Talantov, a cărui semnătură şi adresă erau primele. El este bine cunos- 
cut patriarhiei şi Mitropolitului Nicodim. Trei dintre cei care au semnat 
erau din oraşul Nolinsk, şi unul dintre aceştia era elev al Seminarului 
„Nicodim Nikolaevici” din Odessa. Cel de-al doisprezecelea credincios 
care a semnat scrisoarea a fost Agripina Dimitrievna Zitiavnova, o feme- 
ie în vârstă din oraşul Belaya Kholuniţa. Ea a lucrat permanent pentru 
deschiderea bisericii Tuturor Sfinţilor din oraşul Belaya Kholuniţa, care 
fusese închisă ilegal în 1962. 

Această scrisoare a devenit cunoscută în străinătate, şi la 8 decem- 
brie 1966, Radio BBC a dezvăluit pe scurt conţinutul ei. Deşi în esenţă 
scrisoarea nu era o demascare completă a activităţii nevrednice a patri- 
arhiei moscovite, totuşi arunca — peste graniţă — o umbră asupra tuturor 
asigurărilor Mitropolitului Nicodim şi a celorlalţi cu privire la bunăsta- 
rea Bisericii Ortodoxe Ruse. Evident, acest lucru a deranjat foarte mult 
patriarhia şi KGB-ul. Ele au început să acţioneze simultan, conform unui 
plan asupra căruia au căzut de acord. 

Pe 14 februarie 1967, B.V. Talantov a fost chemat la conducerea 
KGB din Kirov. Aici, după ce a fost mai întâi ameninţat cu închisoarea, i 
s-a propus să se dezică de „Scrisoarea deschisă” printr-o declaraţie seri- 
să, care putea fi publicată într-unul din ziare. Bineînţeles că trebuia să 
declare în scris că nu compusese niciodată şi nu semnase „Scrisoarea 
deschisă” care devenise cunoscută peste hotare. El a refuzat categoric să 


de un membru care, menţionând că protestul deschis împotriva patriarhiei devenea 
în sfârşit evident în URSS, i-a criticat pe „americanii nativi” astfel: „Ce faceţi voi, 
americanii? Aici timp de 50 de ani am încercat să micşorăm autoritatea populară a 
tuturor serviciilor guvernamentale de felul patriarhiei moscovite, şi voi, în condiţii de 
libertate, zădărniciţi toată munca noastră, acceptând autoritatea lor!”. 

facă aceasta şi a confirmat în scris că el era autorul acelei scrisori care 
devenise cunoscută peste hotare şi, de asemenea, al scrisorii către ziarul 
Izvestia (primită de ziar pe 19 iulie 1966) şi că era gata să-şi asume res- 
ponsabilitatea pentru conţinutul acelor scrisori. În acel moment, el nu a 
înţeles deloc de ce i se cerea propria semnătură într-o declaraţie scrisă 
care, mai mult decât atât, urma să fie publicată într-unul din ziarele 
centrale. Evenimentele ulterioare au rezolvat această enigmă. 

La 25 februarie 1967, Radio BBC a făcut cunoscute răspunsurile 
Mitropolitului Nicodim la întrebările care i-au fost puse în legătură cu 
„Scrisoarea deschisă a credincioşilor din Kirov”. El a declarat că această 
scrisoare este anonimă şi, prin urmare, nedemnă de încredere. Pentru a 
confirma sinceritatea cuvintelor lui, el a spus că este oricând gata să jure 
pe Cruce şi pe Evanghelie. Numele şi adresa lui B.V. Talantov fără îndo- 
ială îi erau bine cunoscute din scrisorile anterioare ale acestuia. Atunci 
de ce a făcut o afirmaţie atât de riscantă? S-ar putea crede că el se baza 
pe imposibilitatea credincioşilor din Kirov de a contesta în afara ţării în- 
şelăciunea declaraţiei sale. Dar evenimente ulterioare ne obligă să cre- 
dem că el se baza de fapt pe KGB, care, prin ameninţări, avea să-i oblige 
pe credincioşii care semnaseră „Scrisoarea deschisă” să renunţe la sem- 
năturile lor. 

Chiar în perioada în care, în Londra, în grandoarea pompoasă a 
poziţiei sale sociale, Mitropolitul Nicodim se lupta printr-un jurământ 
fals să dovedească anonimitatea şi echivocul „Scrisorii din Kirov”, în Ki- 
rov, la administraţia KGB, i s-a propus lui B.V. Talantov, sub amenin- 
tarea cu închisoarea, să renunţe la semnătura sa din această scrisoare. 
Evident, coincidenţa acestor evenimente nu a fost întâmplătoare. 

B.V. Talantov, indignat de minciuna neruşinată a Mitropolitului 
Nicodim, în 19 martie 1967 i-a trimis Patriarhului Alexei o nouă scrisoa- 
re, în care confirma autenticitatea „Scrisorii deschise a credincioşilor din 
Kirov” şi acuza cu asprime acţiunea lipsită de cucernicie a Mitropolitului 
Nicodim. În acelaşi timp, el a trimis o copie a acestei scrisori adresate 
patriarhului în Odessa, tânărului său prieten N.N. Kamenskikh, care pe 
atunci era elev în anul doi al Seminarului teologic din Odessa. Prin N.N. 
Kamenskikh această scrisoare, şi, de asemenea, declaraţia mincinoasă a 
Mitropolitului Nicodim în Londra, au devenit cunoscute aproape tuturor 
elevilor de la Seminarul teologic din Odessa. Din acest moment au înce- 
put să se petreacă noi evenimente. 

Scrisoarea lui B.V. Talantov către Patriarhul Alexei din 19 martie 
1967 a devenit cunoscută administraţiei KGB din Kirov la sfârşitul lui 
martie sau în primele zile din aprilie, se pare prin episcopul Vladimir de 
Kirov. Imediat după acesta, cei şapte credincioşi din Kirov care semna- 
seră scrisoarea au fost chemaţi pe rând la consiliul din oraşul Kirov pen- 
tru interogatoriu. Aici secretarul consiliului, A. Y. Ostanina, împreună cu 

un agent KGB (cel din urmă nu era prezent în toate cazurile), îi ame- 
ninţa pe fiecare cu închisoarea dacă semnau orice alt document compus 
de „criminalul politic periculos” Talantov. În ciuda tuturor intimidărilor, 
nimeni din cei interogaţi nu a renunţat la semnătura sa din „Scrisoarea 
deschisă”. 

Episcopul Vladimir din Kirov a călătorit la Odessa şi, la 12 aprilie, 
l-a vizitat din anumite motive pe arhiepiscopul Serghie. La 15 aprilie, 
B.V. Talantov l-a informat pe prietenul său N.N. Kamenskikh, printr-o 
scrisoare trimisă la Seminar, despre interogatoriile din Kirov ale credin- 
cioşilor care semnaseră „Scrisoarea deschisă”. Dar N.N. Kamenskikh nu 
a primit această scrisoare. 

La 26 aprilie, inspectorul Seminarului, Alexandru Nicolaevici 
Kravcenko, l-a convocat pe N.N. Kamenskikh, i-a citit scrisoarea lui B.V. 
Talantov din 15 aprilie, şi i-a cerut să renunţe în scris la susţinerea 
„Scrisorii deschise” a lui B.V. Talantov. N.N. Kamenskikh trebuia fie să 
renunţe la autenticitatea propriei semnături (însemnând că numele şi 
adresa lui fuseseră puse fără cunoştinţa sa), fie să declare că B.V. Ta- 
lantov îl înşelase cumva. A.N. Kravchenko l-a avertizat pe N.N. Kamen- 
skikh că dacă nu făcea o astfel de declaraţie avea să fie exmatriculat din 
seminar. Pentru a-l câştiga pe N.N. Kamenskikh de partea sa, A.N. Krav- 
chenko a folosit următoarea tactică vicleană. El a spus: „Scrie această 
declaraţie, şi nu o voi arăta nimănui. Când vei termina Seminarul ţi-o 
voi da înapoi”. Dar N.N. Kamenskikh a înţeles trucul inspectorului şi a 
refuzat categoric să semneze declaraţia care i se cerea. În acelaşi timp, el 
i-a cerut inspectorului să-i dea scrisoarea lui B.V. Talantov, de vreme ce 
îi era adresată. Inspectorul a refuzat să-i dea scrisoarea şi i-a ordonat să 
se gândească la soarta sa. Din acest moment a început o luptă între N.N. 
Kamenskikh şi conducătorul Seminarului, care împlinea voia Mitropoli- 
tului Nicodim şi pe cea a KGB-ului. Timp de o lună întreagă, Seminarul 
a urmărit această luptă cu mare interes. Poate fi numită războiul dintre 
Nicodim cel mic cu Nicodim cel mare. Primul este mic atât ca vârstă (24 
de ani), cât şi ca poziţie în societate. Cel de-al doilea are o vârstă matură 
şi o poziţie înaltă în Biserică şi în societatea sovietică. 

Nicodim Kamenskikh este fiul unui creştin credincios care a fost 
exilat în regiunea Kirov. Nevoi şi foame în copilărie şi adolescenţă, de la 
vârsta de 17 ani răbdarea continuă a amenințărilor, insultelor şi opresiu- 
nilor din cauza mărturisirii deschise a credinţei creştine — şi-au lăsat pe- 
cetea asupra lui N.N. Kamenskikh. El suferea de ulcer stomacal. De la 
vârsta de 17 ani slujise ca paracliser în biserica din satul Bias din distric- 
tul Urjumsk din regiunea Kirov. La această vârstă fragedă, el a apărat cu 
curaj biserica din satul său Bias împotriva închiderii. Din acest motiv, a 
călătorit de două ori la Moscova la Consiliul pentru problemele Bisericii 
Ortodoxe Ruse (a se vedea scrisoarea lui B.V. Talantov din ziarul Izves- 

tia din 19 iulie 1966) şi prin aceasta a atras asupra sa furia autorităţilor 
locale. Când a fost convocat pentru serviciul militar la comitetul militar 
din districtul Urjumsk, la examinarea medicală el a refuzat categoric 
să-şi dea jos crucea de la gât, şi pentru aceasta a fost trimis pentru exa- 
minare medicală la spitalul de psihiatrie din oraşul Kotelnik. După mul- 
te încercări şi abuzuri, el a fost scutit de serviciu militar din motiv de 
boală (ulcer stomacal), dar nu a fost lăsat în pace. La începutul anului 
1963 autorităţile locale l-au scos afară pe „fanaticul” Nicodim din oraşul 
Bias şi el a devenit un muncitor-sobar fără casă, câştigându-şi existenţa 
prin slujbe sporadice. Prin efectuarea unor munci prea grele pentru sta- 
rea sa de sănătate, el câştiga între 30 şi 40 de ruble pe lună. Miliția din 
districtul Urjumsk l-a amendat în acea perioadă, ca „parazit”, cu 30 de 
ruble, lipsindu-l astfel de cele necesare traiului pentru o lună. In cele din 
urmă, cu mare dificultate el şi-a găsit de lucru şi s-a înregistrat?! în ora- 
şul Nolinsk. Dar nevoile, o viaţă de peregrinare şi munca peste măsură 
l-au țintuit în patul de spital pentru multă vreme. După toate aceste 
aventuri, el a reuşit, în 1965, să intre la Seminarul teologic din Odessa. 
Pe întreg parcursul vieţii sale el a văzut în jurul său şi el însuşi a îndurat 
insulte şi opresiuni pentru mărturisirea deschisă a credinţei creştine. 
Prin propria sa experienţă de viaţă el a devenit convins că creştinii cu 
adevărat credincioşi sunt paria societăţii. El a semnat „Scrisoarea des- 
chisă a credincioşilor din Kirov” nu cu cerneală, ci cu propriul său sânge. 
Prin urmare, este de înţeles că nu putea să renunţe la susţinerea acestei 
scrisori şi a început în mod curajos să se lupte pentru dreptate cu Nico- 
dim cel mare, care prin adaptare vicleană îşi obținuse rangul, slava ome- 
nească şi averea, şi intrase pe calea nedreptăţii. În această luptă Nicodim 
cel mic şi-a pus toată nădejdea în Dumnezeu, în timp ce Nicodim cel 
mare şi-a pus speranţa în vizibila şi măreaţa putere şi în tăria ome- 
nească. 

La 7 mai B.V. Talantov, presupunând din tăcerea lui N.N. Kamen- 
skikh că scrisoarea sa din aprilie nu ajunsese la destinaţie, i-a trimis la 
Seminar o nouă scrisoare în care repeta conţinutul scrisorii din 15 apri- 
lie. În acelaşi timp a trimis o scrisoare la Seminar, seminaristului din 
anul trei, Ivan Ilici Naumov, un prieten al lui N.N. Kamenskikh, în care 
îi cerea lui I.I. Naumov să-i comunice lui N.N. Kamenskikh conţinutul 
scrisorilor sale din 15 aprilie şi 7 mai, dacă nu le primise, şi, de aseme- 
nea, să-i transmită salutările sale seminaristului Leonid Mihailovici Be- 
resnev. 


21 Nu există libertate de mişcare în URSS. Fiecare cetăţean trebuie să aibă paşaport, 
oriunde ar locui, şi trebuie să se înregistreze la autorităţile locale când intră sau iese 
din orice oraş — şi această înregistrare poate fi refuzată după toanele autorităţilor 
locale. 

Aceste scrisori au fost primite la Seminar nu mai târziu de 12 sau 
13 mai şi au fost interceptate de inspectorul A.N. Kravchenko, care nici 
măcar nu i-a spus destinatarului despre ele. Din aceste scrisori el a aflat 
că I.I. Naumov şi L. M. Beresnev erau simpatizanți cu Nicodim Kamen- 
skikh. În mod evident, inspectorul A.N. Kravchenko verifica toate seriso- 
rile care veneau la seminarişti, din însărcinarea KGB. Pentru a clarifica 
„libertatea şi intimitatea corespondenţei”, trebuie evidenţiat faptul că 
N.N. Kamenskikh, crezând că scrisorile sale trimise lui Talantov nu 
ajungeau la cel din urmă, i-a trimis în timpul lunii mai două scrisori 
adresate lui D.I. Okulov, portar al Bisericii Sfântul Serafim din Kirov, 
care se cunoştea bine cu B.V. Talantov. D.I. Okulov nu a primit niciuna 
dintre scrisori. Acest lucru înseamnă că cineva care lucra la Biserica 
Sfântul Serafim, din însărcinarea KGB, verifica toate scrisorile care ve- 
neau la această biserică şi le ascundea după bunul său plac. Astfel, agen- 
ţii secreţi de la KGB controlează întreaga corespondenţă care vine de la 
Seminar, de la biserici şi credincioşi „suspecţi”. 

La 17 mai inspectorul A.N. Kravchenko i-a convocat pe I.I. Nau- 
mov şi pe L.M. Beresnev şi le-au cerut să-l convingă pe Nicodim Kamen- 
skikh să scrie o declaraţie prin care să renunţe la susţinerea „Scrisorii 
deschise”. El le-a spus că dacă nu acționau asupra lui Nicodim în di- 
recţia pe care o dorea el, aveau să fie excluşi din Seminar drept complici 
ai lui. 

Pe 19 mai, Nicodim Kamenskikh i-a dat inspectorului Seminaru- 
lui A.N. Kravchenko o declaraţie oficială, unde confirma din nou au- 
tenticitatea semnăturii sale şi a acordului său faţă de conţinutul „Scri- 
sorii deschise a credincioşilor din Kirov”. 

Pe 21 mai inspectorul i-a spus lui Nicodim că trebuie să apară în 
dimineaţa următoare, 22 mai, la KGB, la adresa Babel 43, Biroul de pa- 
şapoarte, Garbus 3. Nicodim Kamenskikh, după ce a notat această adre- 
să, a spus calm că nu va merge la administraţia KGB până când nu va 
primi o notificare oficială. Aceasta l-a făcut pe inspector să-şi piardă 
controlul şi el a început să-i reproşeze lui Nicodim că stătea împotriva 
patriarhului, deoarece îi susţinea pe preoţii moscoviți. El şi-a concluzio- 
nat discursul cu aceste cuvinte mânioase: „Dacă nu părăseşti Seminarul 
voluntar, vei fi forţat să pleci şi îţi va părea rău când te vei duce acasă”. 

Pe 22 mai Nicodim a fost convocat la administraţia eparhială, unde 
un oficial al Consiliului pentru probleme religioase l-a întrebat prin te- 
lefon de ce nu a apărut la administraţia KGB. El a răspuns că nu va mer- 
ge până când nu va primi o notificare oficială. 

Pe 24 mai directorul Seminarului i-a luat lui N.N. Kamenskikh li- 
vretul militar şi paşaportul şi i-a spus că urma să fie expulzat din 
Odessa. El a replicat că întreaga vină pentru aceasta era a directorului şi 
a inspectorului. 

Pe 29 mai directorul şi inspectorul Seminarului i-au propus lui Ni- 
codim Kamenskikh să părăsească Seminarul „de bunăvoie”. El a refuzat 
să facă aceasta. Seara Consiliul seminarului l-a exclus din corpul de 
elevi al Seminarului pentru faptul că nu a reuşit să se conformeze du- 
hului Seminarului. I s-a dat o hârtie în care se afirma că este transferat 
în prima categorie a clasei a treia, şi un certificat de exmatriculare. Pe 19 
iunie el a trimis o declaraţie din oraşul Kirov către patriarh în care îşi 
confirma din nou acordul față de „Scrisoarea deschisă” şi cerea să i se 
permită să înceapă studiile în clasa a treia. 

Pe 20 iunie miliția din oraşul Nolinsk a refuzat să-l înregistreze la 
locul fostei sale reşedinţe, şi din nou a devenit un sărac fără casă. Dar lup- 
ta încă nu era terminată. Pe 20 mai patru dintre persoanele care sem- 
naseră „Scrisoarea deschisă” au trimis o declaraţie către patriarh, în care 
protestau împotriva declaraţiei înşelătoare a Mitropolitului Nicodim. 

În aprilie A. D. Zyryanova din oraşul Belaya Kholuniţa (cel de-al 
şaptelea semnatar al „Scrisorii deschise”) a fost închisă într-un azil de 
bolnavi psihic, din care a scos-o sora ei. 

Pe 31 mai în Kirov Pravda a fost publicat articolul lui S. Lyubo- 
vikov, „Cu o vedere deschisă”, plin de calomnii şi ameninţări împotriva 
autorului „Scrisorii deschise”, B.V. Talantov. 

Toate persoanele care au semnat „Scrisoarea deschisă a credincio- 
şilor din Kirov” au fost supuse amenințărilor şi măsurilor represive, dar 
nu au renunţat la semnăturile lor sau la acordul față de Scrisoare. 

Acum, „Scrisoarea deschisă a credincioşilor din Kirov către Patri- 
arhul Alexei” prezentată la BBC pe 8 decembrie 1966; declarația Mitro- 
politului Nicodim peste hotare cu privire la anonimitatea acestei Scri- 
sori, prezentată la BBC la 25 februarie 1967; presiunea care a fost 
exercitată ulterior de către securitatea de stat (KGB) şi de către condu- 
cerea Seminarului teologic din Odessa asupra persanelor care au sem- 
nat această scrisoare, cu scopul de a le obliga să renunţe la semnăturile 
lor; în cele din urmă, susținerea lor fermă a acestei Scrisori, în ciuda 
amenințărilor şi a măsurilor represive — toate acestea constituie o do- 
vadă irefutabilă a activităţii de trădare de peste hotare a patriarhiei 
moscovite şi a cooperarării ei secrete cu ateii care deţin puterea. 

Documentele care confirmă aceasta sunt: 

1. Înregistrarea emisiunii BBC din 25 februarie 1967. 2. Scrisoarea 
lui B.V. Talantov către patriarh din 19 martie 1967. 3. Declaraţia lui N.N. 
Kamenskikh adresată inspectorului Seminarului teologic din Odessa din 
19 mai 1967 4. O scrisoare a unui grup de credincioşi din Kirov către Pa- 
triarhul Alexei din 20 mai 1967. 5. Declaraţia lui N.N. Kamenskikh adre- 
sată Patriarhului Alexei din 19 iunie 1967. 6. O copie a certificatului de 
exmatriculare a lui N.N. Kamenskikh din corpul de elevi al Seminarului 

teologic din Odessa, din 29 mai 1967, legalizată. 7. Articolul lui O. Lyu- 
bovikov, „Cu o viziune deschisă”, din Kirov Pravda, 31 mai 1967. 

Adaptarea la ateism implantată de către Mitropolitul Serghie s-a fi- 
nalizat prin trădarea Bisericii Ortodoxe Ruse de către Mitropolitul Nico- 
dim şi de alţi reprezentanţi oficiali ai patriarhiei moscovite peste hotare. 
Această trădare, dovedită incontestabil de documentele citate, trebuie să 
fie făcută cunoscută tuturor credincioşilor din Rusia şi de peste hotare, 
pentru că o astfel de activitate a patriarhiei, bazată pe cooperarea cu KGB, 
reprezintă un mare pericol pentru toţi credincioşii. Într-adevăr, liderii 
poporului rus şi prinții Bisericii s-au adunat împotriva Domnului şi a 
Unsului Său. 

Acuzaţia de trădare adusă de întregul popor prinților Bisericii va 
conduce în mod inevitabil la o criză a administraţiei bisericeşti, dar nu 
va duce la nicio schismă bisericească, aşa cum afirmă anumiţi oameni 
care doresc răul Bisericii, precum şi cei care îi urmează în mod incon- 
ştient. 

Credincioşii trebuie să curețe Biserica de fraţii mincinoşi şi de 
păstorii mincinoşi (episcopii şi preoţii trădători) în conformitate cu po- 
runca Sfântului Apostol Pavel: Scoateţi afară dintre voi pe cel rău22. 
Numai după o astfel de curăţire este posibilă o regenerare a Bisericii. 

Mulţi credincioşi adevăraţi din Rusia s-au rugat fervent lui Dum- 
nezeu să le arate fapte care dovedesc în mod indiscutabil trădarea secre- 
tă de către episcopi a Bisericii Ortodoxe Ruse, dacă aceasta există. Acum 
aceste fapte, din mila lui Dumnezeu, sunt descoperite tuturor celor care 
pot auzi şi vedea. 

Acum aproape o sută de ani, Stareţii de la Optina au prezis că va 
veni o vreme când în Rusia vor fi episcopi necuvioşi. Acum acest timp a 
venit. Dar din cauza corupţiei şi trădării episcopilor, credincioşii nu tre- 
buie să se retragă la casele lor şi să organizeze secte separate, ci mai de- 
grabă păstrând unitatea ar trebui să înceapă acuzarea de către întregul 
popor a păstorilor mincinoşi şi corupți şi să curețe Biserica de ei. 


August 1967 
(Semnătură) B.V. Talantov 


22 ] Cor. 5: 13. 

EPILOG 


Calomniile şi amenințările au avut un efect dureros asupra soţiei 
lui B.V. Talantov, Nina Agatanghelovna Talantova. Ca urmare a atâtor 
dureri îndurate, suferind şi de hipertensiune de multă vreme, pe 7 sep- 
tembrie a avut un atac cerebral şi a murit pe 16 decembrie 1967. 

Agripina Dimitrievna Zyryanova, cea de a douăsprezecea semnata- 
ră a „Scrisorii deschise”, a murit în spital la 27 decembrie 1967. Amenin- 
ţările i-au grăbit apropierea morţii. Toţi cei care au semnat „Scrisoarea 
deschisă” au suferit într-o măsură sau alta, dar nu au renunţat la semnă- 
turile lor. 

Prin ukazul Patriarhului Alexei din 6 iunie 1967, inspectorul de la 
Seminarul teologic din Odessa, A. N. Kravchenko, a primit Ordinul prin- 
tul Vladimir, gradul al doilea (a se vedea Jurnalul Patriarhiei Moscovei, 
nr. 8/1967). 

Prin decretul patriarhului şi al Sfântului Sinod din 4 aprilie 1967, 
directorul Seminarului teologic din Odessa, arhimandritul Teodosie, a 
fost ridicat la rangul de episcop. Prin decretul Sfântului Sinod din 7 oc- 
tombrie 1967 (a se vedea JPM, nr. 8, 1967), episcopul Vladimir de Kirov 
a fost numit ca episcop de Berlin şi exarh al Europei Centrale şi prin 
ukazul Patriarhului Alexei din 20 octombrie 1967 a fost ridicat la rangul 
de arhiepiscop (a se vedea JPM, nr. 11, 1967). 


30 martie 1968 
(Semnătură) B.V. Talantov 


CONCLUZIA EDITORILOR: la 12 iunie 1969, Boris Talantov a fost 
arestat, şi la 3 septembrie a fost condamnat la doi ani de închisoare 
pentru „activităţi anti-sovietice”. El a murit în închisoare la 4 ianuarie 
1971. 

Şi astfel s-ar părea, după cum judecă lumea, că răul triumfă. Boris 
Talantov şi curajoşii săi tovarăşi mărturisitori sunt persecutați, suferă, 
şi mor; în timp ce pentru Mitropolitul Nicodim nu doar că „ceasul jude- 
căţii nu a sosit”, dar steaua lui pare că mai creşte încă. Patriarhia mos- 
covită câştigă un nou prestigiu şi un nou aliat prin sponsorizarea auto- 
cefaliei Mitropoliei Americane. Şi creştinii ortodocşi din America nici nu 
bănuiesc că au devenit complici pasivi ai unui program diabolic de tră- 
dare şi anti-creştinism în numele ortodoxiei. 

Dar răul triumfă doar în ochii oamenilor cu puţină credință. „Nu 


se poate apăra Biserica printr-o minciună”. Adevăraţii creştini ortodocşi 

ai acestor zile din urmă sunt învinşi din toate părţile: batjocoriți de lume 
şi de trădătorii ortodoxiei, disprețuiți, persecutați. Şi astfel, aşa cum 
Dumnezeul nostru este adevărat, biruința lor ultimă este sigură. Fie 
doar ca „ceasul judecății” să vină mai curând pentru trădătorii orto- 
doxiei! 

(Mitropolitul Nicodim a murit subit în 1978, la Roma, în timpul u- 
nei întâlniri cu Papa Ioan Paul I, literalmente în braţele papei, şi primele 
rugăciuni pentru adormirea sa au fost făcute de clerul romano-catolic. 
Moartea lui subită printre aceia care sunt străini de ortodoxie şi care în- 
tr-adevăr caută să atragă Biserica Ortodoxă într-o falsă „unire” nu poate 
fi interpretată de creştinii ortodocşi adevăraţi decât ca o dovadă a tră- 
dării ortodoxiei de către Mitropolitul Nicodim.) 

35. Părintele Dimitrie Dudko 


Activitatea părintelui Dimitrie Dudko în ultimii ani a fost în duhul 
Bisericii din catacombe din primii ei ani. Am putea cita „ortodoxia păti- 
mitoare”, conştiinţa sa apocaliptică şi cinstirea adusă Ţarului Mucenic 
Nicolae al II-lea; mai mult, acuzaţiile sale curajoase împotriva trădării 
ortodoxiei de către proprii ei episcopi nu au mai fost auzite în Rusia din 
vremea Mitropolitului Iosif şi a altor întemeietori ai Bisericii din cata- 
combe, de la sfârşitul anilor 1920; şi înflăcărarea ortodoxiei sale sincere 
este atât de departe de legalismul groaznic al patriarhiei moscovite, încât 
nu poate fi comparată decât cu cea a primilor mucenici ai Bisericii din 
catacombe din Rusia. 

Să vedem acum ce a spus însuşi părintele Dimitrie despre Biserica 
din catacombe din Rusia, despre propria lui atitudine faţă de „serghia- 
nismul” patriarhiei Moscovei şi despre opinia sa asupra situaţiei biseri- 
ceşti, în general, în Rusia. 

„Noi toţi îl recunoaştem pe Patriarhul Tihon, iar pe Patriarhul Ser- 
ghie îl vedem ca pe o trădare a intereselor Bisericii pentru a plăcea auto- 
rităţilor. Următorii (patriarhi) — Alexei şi actualul Pimen — nu fac decât 
să meargă pe calea deja deschisă. Nu mai avem altă ierarhie. Biserica din 
catacombe ar fi bună — dar unde este? Adevărata Biserică Ortodoxă — 
aceştia sunt oameni buni, statornici moral; dar nu au aproape deloc pre- 
oţi, pur şi simplu nu îi poţi găsi, în timp ce sunt mulţi care însetează. Şi 
trebuie să fim conduşi de ierarhia pe care o avem. Imediat apare între- 
barea: chiar ne conduc ei? În esenţă, ei sunt marionetele ateilor. Şi o altă 
întrebare: cel puţin, sunt ei credincioşi? Cine va răspunde la această în- 
trebare? Eu mă tem să răspund... 

Ar trebui să spunem câteva cuvinte despre aşa-numiţii tihoniţi, 
adevărații creştini ortodocşi. I-am întâlnit, m-am bucurat de statornicia 
lor morală, m-am bucurat chiar şi de conservatorismul lor, m-am bu- 
curat de curajul şi de ascetismul lor; dar m-am uitat la ei şi am văzut că 
nu au unitate. Şi, ce e mai important, nu au aproape deloc preoţi, con- 
ducerea a fost preluată de femei îmbrăcate în negru ca monahiile, care îi 
consideră pe toţi a fi eretici şi doar pe ei înşişi infailibili. Ar trebui puşi 
într-un muzeu — şi nu spun asta cu ironie —, într-un muzeu în care oa- 
menii ar putea să se uite la ei şi chiar să înveţe câte ceva; dar până la ur- 
mă, viaţa nu este un muzeu. Unii dintre «tihoniţi» au început să predice 
celibatul pentru toată lumea, dar pot toţi să îşi asume aceasta? 

Unii dintre ei suferă de ani de zile fără Sfânta Impărtăşanie. O 
astfel de persoană a venit la mine; am vorbit cu ea şi a primit Sfânta 
Impărtăşanie. Şi ar fi trebuit să fi văzut cum imediat a prins viaţă! 

Şi astfel, fie că vrem sau nu, trebuie să luăm în considerare ierarhia 
pe care o avem. Ce ar trebui să facem? 

Cred că, fiind împreună cu toţi, ar trebui să ne luptăm să reînviem 
viaţa bisericească. Dar, cum? Această întrebare este ca o unghie care ne 
zgârie pe creier. O, Doamne, chiar ne-ai abandonat? 

Este uşor de observat din afară, dar cât de greu este să faci ceva — 
este de nesuportat, imposibil. Dar ceva trebuie făcut. 

Lucrurile stau aşa: trăim sau murim. 

A pieri nu este acelaşi lucru cu a rezolva problema în mod abstract. 

Cei care încercaţi să trageţi o concluzie din toate astea, nu luaţi o singură 
tendinţă drept exemplu. Cred că acum toţi vor să găsească o cale de ieşi- 
re; suntem sătui şi obosiţi de ateism, a devenit respingător chiar şi pen- 
tru atei. 
E Dacă este posibil, susţineţi-ne cu grijă — aici fac apel la Occident. 
Incercaţi doar să nu ne refaceţi într-un fel propriu situaţiei voastre. Ru- 
şii au propria lor cale. Puteţi să-i atrageţi într-o altă cale, dar veţi vedea 
că nu va ieşi nimic bun din aceasta. 

Fiecare merge pe propria sa cale. Noi mergem pe calea Golgotei, 
una dificilă; aşa este voia lui Dumnezeu. Dacă ne ajutaţi în purtarea cru- 
cii, vă mulţumim. Nu avem nevoie de altceva mai mult; trebuie să găsim 
noi înşine calea de ieşire. Dacă facem aceasta, poate vă vom putea spune 
şi vouă ceva nou” (Possev, iulie 1970, pp. 37-38). 

Niciun creştin ortodox deschis la minte din Vest nu poate să citeas- 
că o astfel de afirmaţie — care vine dintr-o inimă ortodoxă plină de sufe- 
rinţă — fără să simtă o mare compasiune faţă de părintele Dimitrie şi faţă 
toţi cei ce, asemenea lui, încearcă să-şi găsească drumul de ieşire din si- 
tuaţia literalmente nemaiîntâlnită şi imposibilă în care se găsesc în pa- 
triarhia Moscovei şi în societatea atee. 

Situaţia părintelui Dimitrie este identică, în multe privinţe, cu si- 
tuaţia preoţilor greci pe stil nou, care sunt conştienţi de calea greşită a 
propriilor lor episcopi, dar nu sunt în stare să se alăture celor „pe stil 
vechi” din cauza confuziei şi extremismului care se găsesc printre ei (bi- 
neînțeles, nu printre toţi cei de stil vechi, dar la destui dintre ei, ceea ce 
face situaţia foarte confuză şi dificilă). Părintele Dimitrie nu are a treia 
alternativă de „a se alătura Sinodului nostru” — deşi este foarte clar, din 
propriile sale afirmaţii, că exact acest lucru l-ar face şi dacă ar avea de a- 
les (adică, dacă ar fi exilat în Vest). Iată, de exemplu, câteva din cuvinte- 
le sale despre Biserica rusă din afara Rusiei, rostite într-una din ultimele 
lui cuvântări înregistrate înainte de arestul său (Grebnovo, noiembrie 
1979): „Ei trebuie să păstreze Tradiţia în Vest. Acest lucru este mai bun 
şi mai potrivit pentru ei. Lasă să fie acolo «bătrânele», ele pot să facă 
multe. Ştim cine este îndurerat cu privire la Rusia, cui îi este dragă 
Rusia, chiar dacă mai sunt şi păreri extreme... 

Voi spune că sunt foarte recunoscător Bisericii sinodale din afara 
Rusiei, pentru că atunci când vin aici oamenii de acolo, în cea mai mare 
parte îi simt că sunt „ai mei”; este atât de plăcut să vorbeşti cu ei... Poate 
că nu toţi din Biserica din afara Rusiei mă înţeleg, dar cei mai mulţi o 
fac. Şi nu sunt jignit! Când au venit oameni din Biserica Americană au- 
tocefală, conversațiile au fost folositoare; dar simt că aceştia au unele 
concepţii oarecum occidentale... 

Ei îmi spun că am o tendinţă slavofilă. Recunosc, bineînţeles, că 
sunt cu adevărat rus, preot şi că am o atitudine rusă, fără să mă separ de 
plinătatea Bisericii. Atât un «preot rus» cât şi o «Biserică rusă» sunt fe- 
nomene parţiale care trebuie să intre într-un întreg. Dar întotdeauna şi 
mai întâi de toate în faţa mea este Biserica. Pe oameni mă străduiesc să 
îi aduc în Biserică” (Vestnik al Eparhiei Europene Occidentale al Bise- 
ricii ruse din afara Rusiei, 1980, nr. 16, p. 17). 

În Uniunea Sovietică, aşa ca nicăieri în lume, este imposibil de 
aplicat etichete „jurisdicţionale” stricte. În patriarhia Moscovei au fost 
episcopi trădători, şi însuşi principiul serghianismului este o trădare a 
ortodoxiei, după cum a spus părintele Dimitrie; de aceea Biserica rusă 
liberă din afara Rusiei nu poate să aibă nicio comuniune cu această ju- 
risdicţie. Dar în aceeaşi patriarhie a Moscovei este în creştere numărul 
de preoţi care, asemeni părintelui Dimitrie Dudko, nu participă la aceas- 
tă trădare, ci vorbesc în duhul Bisericii din catacombe şi al Bisericii ruse 
libere din afara Rusiei. Cunoaştem cel puţin un preot din catacombe (şi 
probabil mai sunt şi alţii) care în mod deliberat a intrat în patriarhia 
Moscovei pentru a aduce harul lui Dumnezeu mai multor oameni decât 
o putea face în celulele mici ale Bisericii din catacombe. 

Oamenii care au întrerupt legăturile cu Biserica din catacombe 
primesc Împărtăşania şi de la preoţii patriarhiei moscovite în care pot 
avea încredere (părintele Dimitrie a descris un astfel de incident), şi nu 
îi putem condamna pentru aceasta. Având în vedere toate acestea, 
Sinodul episcopilor Bisericii ruse din afara Rusiei a decretat pentru toate 
eparhiile pomenirea la Proscomidie a părintelui Dimitrie şi a altor clerici 
şi laici din patriarhia Moscovei care sunt închişi (ukazul nr. 17 din 16/29 
ianuarie 1980; a se vedea The Orthodox Word, 1980, nr. 90,p.2). 

Un ierarh atât de râvnitor ca arhiepiscopul Andrei de Novo-Dive- 
yevo, l-a pomenit public, la ieşirea cu Cinstitele Daruri, pe ierarhul patri- 
arhiei Moscovei de curând răposat, arhiepiscopul Ermoghen, care şi-a 
sfârşit viaţa în dizgraţia autorităţilor bisericeşti, deoarece nu accepta slu- 
jirea sub porunca ateilor. 

Nimic din toate acestea nu schimbă cu ceva atitudinea noastră de 
bază faţă de serghianism ca trădare a Bisericii, nici nu ne îngăduie nouă, 
celor care suntem liberi, să intrăm în comuniune cu patriarhia Moscovei. 
Dar ne conving că, departe de a-l considera pe părintele Dimitrie şi pe 

alţii ca el (cum ar fi Boris Talantov acum zece ani) ca „duşmani” juris- 
dicţionali, deoarece nu se „alătură Bisericii din catacombe”, ar trebui să 
încercăm să înţelegem mai bine situaţia lor extrem de dificilă şi să ne 
bucurăm că un fenomen creştin ortodox atât de autentic vine chiar şi din 
mijlocul patriarhiei compromise a Moscovei — o dovadă că viaţa biseri- 
cească nu este moartă nici chiar acolo şi o promisiune că, odată ce situa- 
ţia politică din Rusia care a produs „serghianismul” se va schimba, va fi 
posibilă o deplină unitate de credinţă cu astfel de luptători curajoşi ca 
părintele Dimitrie. 

Ştim că un episcop din catacombe s-a arătat preocupat, din cea- 
laltă lume, pentru hirotonirea ca preot a părintelui Dimitrie, chiar şi în 
patriarhia Moscovei. Acesta a fost episcopul Partenie, vicar al eparhiei 
Odessa, care a murit într-un lagăr de concentrare în anii '30, fără a-l re- 
cunoaşte pe Mitropolitul Serghie. Odată, în vremurile dificile din anii 
'60, când Dimitrie Dudko îşi pierduse deja nădejdea că va mai fi vreoda- 
tă hirotonit (trecuseră doi ani de la absolvirea academiei teologice, şi el 
încă mai era privit cu suspiciune de către autorităţile bisericeşti ca fost 
deţinut), mama prietenului său Gleb Yakunin a avut un vis: „Scot o păr- 
ticică din prescură pentru Mitra al tău (Dimitrie) — la 7 (20) noiembrie 
va fi diacon — şi o părticică mai mare — pe 8 (21) noiembrie va fi preot”. 
S-a întâmplat aşa cum prezisese episcopul Partenie şi din acel moment 
părintele Dimitrie l-a pomenit mereu pe acest episcop din catacombe la 
Liturghie ca pe unul dintre părinţii săi în credinţă (A. Levitin-Krasnov, 
în Russian Life, ian. 22 1975). 

36. Lev Regelson 


În 1977 s-a făcut prima tentativă de a publica în interiorul Rusiei o 
istorie a Bisericii ruse începând de la Revoluţia din 1917 şi o evaluare a ei 
din punct de vedere strict ortodox (şi nu o simplă apologie a patriarhiei 
moscovite). Scrisă de un tânăr laic din patriarhia Moscovei, Lev Regel- 
son, chiar din titlu priveşte această perioadă ca pe Tragedia Bisericii ru- 
se, 1917-1945 (Paris, YMCA Press) — o perioadă în care principiile de ba- 
ză ale vieţii Bisericii erau sacrificate pentru scopurile politice ale guver- 
nului sovietic, cauzând o divizare profundă în Biserică. 

În timp ce încearcă să fie obiectiv în evaluarea evenimentelor bise- 
riceşti ale acestei perioade, Regelson este împotriva serghianismului şi 
de acord, în principiu, cu poziţia primilor ierarhi din catacombe şi cu 
lupta lor pentru libertatea Bisericii, deşi poziţia lui este mai degrabă o 
încercare de compromis între cele două variante. El pune foarte mult ac- 
centul pe decretul Patriarhului Tihon din 7/20 noiembrie 1920, care 
permitea temporar existenţa independentă a eparhiilor individuale sau a 
unor grupuri de eparhii, în caz că legătura cu centrul bisericesc de con- 
ducere s-ar fi rupt. El consideră că acest decret este fundamentul vieţii 
Bisericii ruse în perioada revoluţionară, care în anumite privinţe a reve- 
nit la viaţa din catacombe de dinaintea lui Constantin cel Mare; şi de 
fapt acest decret este până astăzi baza conducerii Bisericii din catacombe 
din Rusia şi a Bisericii ruse libere din afara Rusiei. Regelson vede încer- 
carea Mitropolitului Serghie de a menţine cu orice preţ un „centru” bise- 
ricesc (chiar dacă este cu totul aservit regimului ateist) ca pe o greşeală 
fatală care a produs în mare parte „tragedia Bisericii ruse” astăzi. 

Această carte are mai multe informaţii despre ierarhi şi documente 
despre Biserica din catacombe decât orice altă carte publicată în Vest, cu 
o singură excepţie: Noii martiri ai Rusiei a părintelui Mihail Polski; 
multe dintre aceste documente au fost folosite în volumul de faţă. Cartea 
conţine informaţii bibliografice de valoare despre 38 din episcopii „care 
nu pomenesc” (cei care s-au separat de Mitropolitul Serghie - Anexa III, 
pp. 559-608), şi o mare parte din ea este dedicată unei „cronologii” a 
evenimentelor bisericeşti din 1917 până în 1945 (Anexa I, pp. 501-521). 
Prezentăm aici câteva fragmente din „cronologie” deoarece se referă la 
începuturile Bisericii din catacombe începând cu anul 1927 (pentru fie- 
care din aceste menţiuni sursele lui Regelson sunt indicate în originalul 
rusesc). 

Cronologie 


1927 


Din iunie până la sfârşitul anului 

Transferuri masive de ierarhi, pensionarea forţată a unor episcopi 
exilați... numirea şi hirotonirea unor adepţi ai Reînnoirii şi a unor per- 
soane care îşi exprimă acordul cu poziţia Mitropolitului Serghie. 

Iulie 16/29 

Epistola (Declaraţia) Mitropolitului Serghie şi Sinodul Patriarhal 
Temporar sub conducerea sa în legătură cu poziţia Bisericii Ortodoxe 
Ruse faţă de autoritatea civilă existentă. 

„Acum Biserica noastră Ortodoxă în Uniune (sovietică) are o admi- 
nistraţie centrală care nu este numai canonică, dar şi deplin legală con- 
form legilor civile; şi sperăm că legislaţia va trece treptat şi către admi- 
nistraţia bisericească inferioară: eparhii etc. Ne dorim să fim ortodocşi şi 
în acelaşi timp să recunoaştem Uniunea Sovietică drept patria noastră 
civilă, ale cărei bucurii şi succese sunt bucuriile şi succesele noastre şi 
ale cărei eşecuri sunt eşecurile noastre. Orice lovitură îndreptată împo- 
triva Uniunii (sovietice)... este o lovitură îndreptată împotriva noastră.” 

Iulie 

Masivă returnare a Declaraţiei de către parohiile ortodoxe Mitro- 
politului Serghie în semn de protest... În unele eparhii (în Urali) 90% 
dintre parohii au trimis înapoi Declaraţia. 

August 

Confirmarea (legalizarea) administraţiei bisericeşti creată de Mi- 
tropolitul Serghie. 

August 

Exilarea Mitropolitului Petru, grav bolnav, într-un sat în nordul în- 
depărtat - 120 de mile distanţă de Obdorsk, în golful Obi. 

31 august/13 septembrie 

Decretul sinodului serghianist care îl transferă pe Mitropolitul Io- 
sif în în scaunul ierarhic din Odessa. 

14/27 septembrie 

Răspunsul episcopilor de la Solovki la Declaraţie: 

a. „Ideea supunerii Bisericii faţă de legile civile este exprimată în- 
tr-un mod atât de categoric şi de necondiţionat, încât poate fi cu uşurin- 
tă înţeleasă în sensul unei depline uniri a Bisericii cu statul.” 

b. „Epistola oferă guvernului «mulţumirea întregului popor pentru 
atenţia acordată nevoilor duhovniceşti ale populaţiei ortodoxe». O astfel 
de exprimare a mulţumirii pe buzele conducătorului Bisericii Ortodoxe 

Ruse nu poate fi sinceră şi prin urmare nu corespunde demnităţii Biseri- 
cii.” 

c. „Epistola Mitropolitului Serghie acceptă fără rezerve versiunea 
oficială şi aruncă asupra Bisericii întreaga vină pentru serioasele con- 
fruntări dintre Biserică şi stat.” 

d. „Amenințarea cu punerea sub interdicţie a clerului emigrant vio- 
lează decretele sinodului din 1917-1918 (3/16 august 1918), care explica 
imposibilitatea canonică a unei astfel de pedepse şi reabilita toate per- 
soanele private de rangul clerical pentru crime politice din trecut.” 

15/28 sept. 

Scrisoarea Mitropolitului Iosif către Mitropolitul Serghie prin care 
declara necanonic transferul său la Marea Odessei. 

20 sept./3 oct. 

Raportul episcopului Nicolae (Yaraşevici) al Petrogradului privind 
tulburările din eparhia Leningrad în legătură cu transferul Mitropolitu- 
lui Iosif. 

29 sept/12 oct. 

Decretul Mitropolitului Serghie şi sinodul care confirmă transferul 
Mitropolitului Iosif în Odessa. Mitropolitul Serghie preia el însuşi admi- 
nistrarea temporară a eparhiei Leningrad. 

8/21 oct. 

Ukazul nr. 549 al Mitropolitului Serghie privind pomenirea autori- 
tăţilor civile şi încetarea pomenirii episcopilor eparhiali aflaţi în exil. 

17/30 oct. 

Scrisoarea Mitropolitului Iosif către Mitropolitul Serghie cuprin- 
zând refuzul său de a părăsi eparhia Leningrad. 

Octombrie 

Telegramă de răspuns a Mitropolitului Iosif către Mitropolitul Mi- 
hail (Ermakov) în legătură cu transferul său în eparhia Odessa: „Trans- 
ferul care este anti-canonic, lipsit de scrupule, servind o intrigă malefică, 
este respins de mine.” 

22 oct/4 nov. 

Scrisoarea unei persoane ortodoxe către prietenul său (nume necu- 
noscute) privind ultimele evenimente din viaţa bisericească: 

„Pentru oricine care are ochi de văzut şi urechi de auzit este clar că, 
în ciuda decretului de separare a Bisericii de stat, Biserica Ortodoxă a in- 
trat într-o uniune intimă şi activă cu statul. Şi cu ce fel de stat?! — un stat 
care nu este condus de un ţar ortodox... ci de o autoritate care îşi propu- 
ne drept ţintă principală anihilarea pe pământ a oricărei religii, şi mai 
întâi de toate a creştinismului...” 

Autorul dezvoltă ideea că evenimentele care au loc sunt o prefigu- 
rare a evenimentelor apocaliptice culminante, pe baza profeţiilor episco- 
pului Teofan Zăvorâtul privind viitorul falsului Hristos „care iubeşte lu- 

mea aceasta”. „Deşi numele de creştin va fi auzit pretutindeni, şi peste 
tot vor fi văzute biserici şi sau ritualuri bisericeşti, toate acestea nu vor fi 
decât o aparenţă, în timp ce în interior va fi o adevărată apostazie. În a- 
cest context va apărea Antihrist şi va creşte în acelaşi duh al înşelării.” 

Autorul scrie despre credincioşii care „nu se grăbesc spre o ruptură 
definitivă de «adulterii» bisericii, în speranţa că au o conştiinţă care nu 
a fost definitiv distrusă, şi că, prin urmare, căinţa şi schimbarea sunt po- 
sibile.” 

Noiembrie 

Separarea de Mitropolitul Serghie şi trecerea la o conducere inde- 
pendentă a eparhiei Votkinsk şi, în parte, a eparhiei Viatka, condusă de 
episcopul Victor. 

Noiembrie 

Apariţia unor parohii în Leningrad care nu pomenesc numele Mi- 
tropolitului Serghie la sfintele slujbe. 

29 nov/12 dec. 

Întrevederea „iozefiţilor” din Leningrad, conduşi de episcopul Di- 
mitrie (Liubimov) cu Mitropolitul Serghie. „Iozefiţii” şi-au făcut apariţia 
în numele şi cu indicaţiile a opt episcopi din eparhia Leningrad şi a cle- 
rului, precum şi a cercurilor academice din Leningrad. 

Proteste împotriva Declaraţiei, împotriva pomenirii autorităţilor 
civile la Liturghie, împotriva menţionării numelui Mitropolitului Serghie 
împreună cu cel al Mitropolitului Petru, împotriva interzicerii rugăciuni- 
lor pentru exilați şi prizonieri, împotriva creării unui „sinod” necanonic, 
precum şi împotriva componenţei acestui „sinod”. 

Decembrie 

Apel către Mitropolitul Serghie din partea clerului şi a laicilor din 
eparhia Leningrad, făcut de protoiereul-profesor Veryujski privind cau- 
zele dezordinii din Biserică. Cererile făcute Mitropolitului Serghie: să re- 
nunţe la programul de înrobire a Bisericii față de stat; să renunţe la 
transferurile şi numirile de episcopi în afara acordului turmei şi a epis- 
copilor implicaţi; ... să îl readucă pe Mitropolitul Iosif în scaunul episco- 
pal al Leningradului; să se renunţe la pomenirea numelui înlocuitorului 
locţiitorului patriarhal (a Mitropolitului Serghie); să înlăture interdicţia 
rugăciunii pentru episcopii exilați şi să înlăture rugăciunea pentru auto- 
rităţile civile. 

Decembrie 

Răspunsul Mitropolitului Serghie către protoiereul-profesor Ve- 
ryujski: refuzul de a schimba cursul „politicii sale bisericeşti”. 

13/26 dec. 

Act de separare de Mitropolitul Serghie, semnat de episcopul Di- 
mitrie al Gdovului şi de către episcopul Serghie al Narvei („Pentru pacea 

conştiinţei noastre noi renegăm persoana şi faptele fostului nostru ie- 
rarh conducător, care şi-a depăşit drepturile fără limită şi necanonic.”) 

Decembrie 

Scrisoarea episcopului Dimitrie al Gdovului către cler, explicând 
bazele separării sale de Mitropolitul Serghie: „Epistola (Declaraţia Mi- 
tropolitului Serghie) începe să manifeste o puternică influenţă asupra 
problemelor pur ecleziale.” 

10/23 dec. 

Decret al sinodului cu privire la episcopul Victor (Ostrovidov): el 
este dat spre judecată episcopilor, i se interzice să slujească şi este depus 
din treaptă. 

16/29 dec. 

A doua scrisoare a episcopului Victor (Ostrovidov) către Mitropoli- 
tul Serghie, în care protestează împotriva noii „politici serghianiste”. 

17/30 dec. 

Decret al Mitropolitului Serghie şi al sinodului serghianist cu un 
apel pentru unitate: „Canoanele Sfintei noastre Biserici justifică separa- 
rea de episcopul legal sau de patriarh doar într-un singur caz: când el a 
fost deja condamnat de un sinod sau atunci când începe să predice o 
erezie cunoscută, care a fost şi ea condamnată de sinod.” 

Decembrie(?) 

Epistola unui „anume episcop” privind motivele care permit sepa- 
rarea de Mitropolitul Serghie: „Despărţindu-se de Mitropolitul Serghie, 
Biserica Ortodoxă poate fi condusă de unul dintre episcopii mai în vârstă 
sau, aşa cum s-a întâmplat în timpul detenţiei Patriarhului Tihon, fieca- 
re eparhie poate fi condusă în mod independent de propriul ei episcop.” 

1927 

Neparticiparea la slujbele serghianiste de către exilatul Platon 
(Rudnev), episcop de Bogorodsk, vicar al eparhiei moscovite. 


1928 

25 dec/7 ian. 

Scrisoare a Mitropolitului Iosif către cei „care nu pomenesc” din 
Leningrad, aprobând acţiunile vicarilor săi. „Pentru a condamna şi a fa- 
ce inofensive ultimele acţiuni ale Mitropolitului Serghie, care sunt opuse 
duhului şi binelui Sfintei Biserici a lui Hristos, nu avem alte mijloace, 
din cauza unor circumstanţe exterioare, afară de o despărţire decisivă de 
el şi ignorare a decretelor sale.” 

30 dec/12 ian. 

Scrisoarea fostului preot al bisericii moscovite Sfântul Nicolae Cru- 
cea mare din strada Sfântul Ilie, protoiereul Valentin Sventiţki, către 
Mitropolitul Serghie, în care spune că rupe comuniunea cu Mitropolitul 

Serghie, cu binecuvântarea episcopului Dimitrie al Gdovului, menţinând 
pomenirea numelui Mitropolitului Petru. 

4/17 ian. 

Scrisoarea episcopului Dimitrie al Gdovului, care guverna tempo- 
rar eparhia Leningrad, către preoţi (din eparhie). 

9/22 ian. 

Epistolă a episcopului Alexei (Bui) din Kozlov, care păstorea (tem- 
porar) eparhia Voronej, către clerul ortodox şi către laicii din eparhia 
Voronej, privind separarea sa de Mitropolitul Serghie. 

12/25 ian.? 

Decret al Mitropolitului Serghie şi al sinodului serghianist privind 
„activitatea de disensiune şi crearea unei schisme şi tulburări” de către 
episcopul Dimitrie (Liubimov) şi de către episcopul Serghie (Drujinin). 
Episcopul Serghie este suspendat din funcţie şi înlăturat, iar suspenda- 
rea episcopului Dimitrie este confirmată. 

13/26 ian. 

Decretul Mitropolitului Serghie şi al sinodului serghianist în legă- 
tură cu „schisma”, cu un apel către episcopii eparhiali de a veni cu idei 
pentru un viitor sinod local. 

13/26 ian. 

Declaraţia unui grup de clerici din oraşul Serpuhov, condus de 
episcopul Alexei (Gotovţev), de separare de Mitropolitul Serghie. 

14/27 ian. 

Decret al Mitropolitului Serghie şi al sinodului serghianist cu privire 
la „activitatea de dezbinare a episcopului Alexei (Bui)”. El este dat epis- 
copilor spre judecată, i se interzice să slujească şi este pensionat forţat. 

17/30 ian. 

Epistola Mitropolitului Serghie către turma din Petrograd în legă- 
tură cu „schisma iozefită”. 

24 ian./6 febr. 

Scrisoarea arhiepiscopului Serafim de Uglich, fost înlocuitor al loc- 
ţiitorului patriarhal, către Mitropolitul Serghie, cu un apel către acesta 
de a se întoarce pe calea adevărului. 

24 ian./6 febr. 

Apel către Mitropolitul Serghie de la cinci episcopi: Mitropolitul 
Iosif, arhiepiscopul Varlaam (Riaşenţev), fost de Perm, episcopul Evghe- 
nie (Kobranov) al Rostovului, informând despre separarea lor de el şi 
despre refuzul lor de a recunoaşte dreptul său şi al sinodului său de a 
conduce administraţia superioară a Bisericii. 

Motivul fundamental al separării lor: „Considerând că este datoria 
noastră sfântă de a păzi puritatea sfintei credinţe ortodoxe şi libertatea 
dată nouă de Hristos în ordonarea vieţii religioase interne a Bisericii, 
pentru a calma conştiinţa tulburată a credincioşilor, neavând vreo altă 

scăpare din această situaţie fatală care s-a creat pentru Biserică, noi ne 
separăm...” 

26 ian./8 febr. 

Epistola Mitropolitului Iosif către episcopii vicari, către păstorii şi 
către credincioşii din Leningrad, în care îi informează că preia conduce- 
rea eparhiei Leningrad. 

28 ian./10 febr. 

Scrisoarea Mitropolitului Serghie către Mitropolitul Agatanghel cu 
o cerere de a menţine unitatea. 

1/14 febr. ? 

Scrisoarea Mitropolitului Serghie către episcopul Dimitrie (Liubi- 
mov) în care se afirmă că 26 de episcopi s-au separat de Mitropolitul 
Serghie. 

Iarna 

Întâlnirea în oraşul Poloi (regiunea Krasnoyarsk) dintre Mitropoli- 
tul Chiril, care mergea în exil, şi episcopul Damaschin (Cedrick). Ei dis- 
cută evenimente bisericeşti şi îşi exprimă prietenia personală. Chiar îna- 
inte de aceasta, episcopul Damaschin scrisese 150 de scrisori private în 
legătură cu Declaraţia Mitropolitului Serghie, trimiţându-le prin supra- 
veghetorul celulei sale. 

Februarie 

Exilul arhiepiscopului Serafim şi a Mitropolitului Iosif din regiu- 
nea Yaroslavl în Mogilev, respectiv Ustiug. 

20 febr./4 mart. 

Separarea de Mitropolitul Serghie, în eparhia Viatka, a episcopului 
Nectarie (Trezvinski) al Yaranskului şi a episcopului Ilarion (Belski). 

28 febr./12 mart. 

Epistolă către păstori a episcopului Victor (Ostrovidov) în legătură 
cu activitatea scandaloasă a Mitropolitului Serghie. 

2 martie? 

Epistola Mitropolitului Iosif către turma din Leningrad, în care se 
afirmă că episcopii Bisericii din regiunea Yaroslavl s-au separat de Mi- 
tropolitul Serghie şi că el, luând parte la această separare, recunoaşte 
prin urmare că decretele Mitropolitului Serghie sunt nule şi fără valoare. 

14/27 martie 

Decret al sinodului serghianist prin care se suspendă opt episcopi: 
Mitropolitul Iosif, Mitropolitul Serafim şi alţii (cu excepţia Mitropolitu- 
lui Agatanghel). 

25 martie/7 aprilie 

Scrisoarea Mitropolitului Agatanghel către Mitropolitul Serghie cu 
privire la acuzaţia celui din urmă de schismă şi cererea de re-examinare 
a deciziei sale de a se separa. Acuzaţiile de schismă sunt respinse, deoa- 
rece „noi nu ne separăm de Înaltpreasfinţia Voastră din cauza unei dife- 

renţe de credinţă, sau în ceea ce priveşte tainele şi rugăciunea, ci doar în 
conducerea administrativă.” Neînţelegere exprimată în legătură cu în- 
cercarea Mitropolitului Iosif de a uni în jurul său toată opoziţia. 

29 martie/11 aprilie 

Decretul nr. 76 al Mitropolitului Serghie şi al sinodului serghianist 
privind „neregulile din eparhiile Leningrad, Yaroslavl, Viatka şi Voro- 
nej”. Următorii episcopi sunt supuşi judecății episcopilor, li se interzice 
să slujească şi sunt forţaţi să se pensioneze: Mitropolitul Iosif, episcopul 
Ierotei (Afonik), episcopul Evghenie (Kobranov), arhiepiscopul Serafim 
(Samoilovici), arhiepiscopul Varlaam (Riaşenţev). Ultima avertizare 
pentru Mitropolitul Agatanghel cu ameninţarea de suspendare. 

Aprilie 

Arestul şi exilarea episcopului Victor (Ostrovidov). 

27 aprilie/10 mai? 

Scrisoarea Mitropolitului Agatanghel, a episcopului Evghenie (Ko- 
branov) al Rostovului şi a arhiepiscopului Varlaam (Riaşenţev), în care 
se afirmă că ei nu rup comuniunea de rugăciune cu Mitropolitul Serghie, 
în principiu nu îi neagă autoritatea de înlocuitor al locţiitorului, nu cau- 
zează o schismă, dar nu ar putea şi nu pot să aplice decrete care tulbură 
conştiinţa religioasă şi, după convingerea celor care scriu, sunt o încălca- 
re a canoanelor; ei nu primeau în comuniune episcopi, clerici şi laici din 
alte eparhii şi îi trimiteau la Mitropolitul Serghie. 

Lipsa aplicării decretelor a fost exprimată mai întâi de toate prin 
faptul că Mitropolitul Varlaam şi episcopul Evghenie au continuat să-şi 
ocupe scaunele, în ciuda îndepărtării lor de către Mitropolitul Serghie. 

Mai 

Scrisoare deschisă a episcopului Pavel (Kratorov) de Yalta: „Despre 
biserica modernă, sau ortodoxia serghianistă.” 

Iunie? 

Epistola arhiepiscopului Serafim (Samoilovici), de la Mănăstirea 
Sfântului Duh Buinici din eparhia Mogilev, în care Mitropolitul Serghie 
este acuzat de păcatul grav de a-i „trage pe fraţii lipsiţi de curaj şi slabi în 
neo-renovaţionism.” 

8/21 iunie 

Scrisoarea arhiepiscopului Ilarion (Troiţki) din Solovki către per- 
soane private, în care se condamnă acţiunile celor care s-au separat de 
Mitropolitul Serghie. 

24 iulie/6 august 

Scrisoarea Mitropolitului Iosif către episcopul Dimitrie (Liubimov) 
privind „reunirea” grupului Yaroslavl cu Mitropolitul Serghie. (Punctul 
fundamental în poziţia grupului Yaroslavl - libertatea de a împlini sau de 
a nu împlini decretele Mitropolitului Serghie - a rămas necunoscut Mi- 

tropolitului Iosif şi partizanilor săi). Exprimări tăioase împotriva episco- 
pilor Yaroslavl: „oponenţi”, „trădători”. 

3/16 oct. 

Moartea Mitropolitului Agatanghel. 

28 nov./11 dec. 

Discuţie prelungită a episcopului Damaschin (Cedrick), revenit din 
exil, cu Mitropolitul Serghie. Episcopul Damaschin a scris despre întâl- 
nire: „Dacă de departe mai bănuiam posibilitatea unor lucruri care ar fi 
putut să-i justifice conduita, acum aceste supoziţii au fost spulberate dis- 
truse”. „Nenumărate şi infinit de problematice sunt consecinţele interi- 
oare ale Declaraţiei — această vânzare a dreptului de întâi-născut al Ade- 
vărului pentru blidul de linte al unor bunuri mincinoase şi irealizabile.” 

1928? 

Scrisoarea „îndrumătorului duhovnicesc”, părintele Vsevolod, pri- 
vind neregulile din Biserică, evocate de opoziţia iozefită: 

„Printre noi a avut loc o divizare în două părţi. Un grup îl susţine 
pe Mitropolitul Serghie şi sinodul său, iar altul este împotrivă. Ambele 
greşesc. Mitropolitul Serghie şi sinodul său au prezentat un apel în care 
amestecă treburile bisericeşti cu politica şi efectuează transferuri de 
episcopi împotriva voinţei lor... 

Cei care au venit cu acuzaţii împotriva Mitropolitului Serghie au 
dreptate; dar profunda şi nejustificabila lor greşeală constă în faptul că 
au rupt comuniunea cu el şi chiar îl declară eretic, iar pe toţi cei care se 
află în comuniune cu el ca fiind lipsiţi de har... prin urmare, interdicțiile 
reciproce care vin dintr-o parte şi din alta nu au nicio putere... Şi voi pu- 
teţi merge în mod liber la bisericile uneia sau celeilalte dintre părţi, ce- 
rându-l lui Dumnezeu să dea corectitudine canonică în relaţiile dintre 
ortodocşi şi să aducă pace în Biserica Sa. Nu trebuie să mergeţi la cei ca- 
re sunt în mod evident schismatici: la renovaţionişti, la gregorieni şi la 
ucraineni. Temeţi-vă de aceştia din urmă: ei sunt fără har.” 


1929 

1929 

Arestarea a cincisprezece episcopi care s-au separat de Mitropoli- 
tul Serghie: 

1. Mitropolitul Iosif al Leningradului - exilat în Ustiug, în provincia 
Novgorod. 

2. Arhiepiscopul Serafim de Uglich - în Solovki. 

3. Arhiepiscopul Varlaam (Riaşenţev), fost al Permului - într-o în- 
chisoare din Yaroslavl. 

4. Episcopul Dimitrie al Gdovului - într-o închisoare din Leningrad. 

5. Episcopul Alexei (Bui) al Urazovului - în Solovki. 

6. Episcopul Victor (Ostrovidov) al Viatkăi - în Solovki. 

7. Episcopul Maxim (Jijilenko) al Serpuhovului - în Solovki. 

8. Episcopul Atanasie (Molceanovski) al Skvirskului - în Solovki. 

9. Episcopul Nectarie (Trezvinski) al Yaranskului - exilat în Kazan. 

10. Episcopul Ilarion (Belski) - în Solovki. 

11. Episcopul Pavel (Kratirov) al Yaltăi - exilat în Harkov. 

12. Episcopul Vasile (Doktorov) al Hargopolului - exilat, locaţie ne- 
cunoscută. 

13. Episcopul Serghie (Nicolski) - exilat, locaţie necunoscută. 

14. Episcopul Iosif (?), fost al Birskului - exilat, locaţie necunoscută. 

15. Episcopul Damaschin (Cedrick) - într-o închisoare din Moscova. 

Arestarea episcopilor a avut loc în următorul mod: agentul GPU ve- 
nea la episcop şi îi punea următoarea întrebare: „Care este atitudinea 
Preasfinţiei Voastre faţă de Declaraţia Mitropolitului Serghie?” Dacă epis- 
copul răspundea că nu o recunoaşte, atunci agentul conchidea: „Acest lu- 
cru înseamnă că sunteţi un contra-revoluţionar”. Şi episcopul era arestat. 

2/15 mai 

Prima epistolă a Mitropolitului Chiril al Kazanului adresată vicaru- 
lui eparhiei Kazan, episcopul Atanasie (Malinin), trimisă din Krasno- 
yarsk pentru a-l informa pe Mitropolitul Serghie. Câteva aspecte funda- 
mentale: „Niciun înlocuitor în exerciţiu nu poate să-l egaleze pe cel pe 
care îl înlocuieşte... O schimbare profundă a sistemului de administraţie 
bisericească, la care s-a angajat Mitropolitul Serghie, depăşeşte compe- 
tenta chiar şi a locţiitorului tronului patriarhal... Până când Mitropolitul 
Serghie nu dizolvă sinodul pe care l-a creat, eu nu pot să recunosc drept 
obligatorii nici unul din decretele sale administrativ-bisericeşti.” 

Mai 

Invitaţia Mitropolitului Serafim (Ciceagov) al Leningradului către 
episcopul Damaschin (Cedrick) de a-i deveni ajutor. Episcopul Damas- 
chin refuză oferta. 

Episcopul Damaschin organizează trimiterea unui curier la Mitro- 
politul Petru în satul Ho. Curierul îl găseşte pe Mitropolitul Petru foarte 
bolnav şi dezinformat în legătură cu evenimentele bisericeşti. „Mitropo- 
litul Petru vorbeşte despre situaţie şi despre unele concluzii care rezultă, 
aproape în propriile mele cuvinte”, a scris episcopul Damaschin. Cu toa- 
te acestea, Mitropolitul Petru nu a dat curierului niciun răspuns scris. 

24 iulie/6 august 

Decretul Mitropolitului Serghie şi al sinodului serghianist privind 
atitudinea lor faţă de tainele săvârşite de clerul „schismatic”. Episcopii 
separați (Mitropolitul Iosif, episcopul Dimitrie Liubimov, episcopul Ale- 
xei Bui) sunt comparaţi cu renovaţioniştii, interzicându-li-se să slujeas- 
că... Tainele săvârşite de ei, în afara Botezului, sunt declarate ineficiente. 

5/18 sept. 
Prima scrisoare a Mitropolitului Serghie către Mitropolitul Chiril 


(în care îşi apără propriile acţiuni): „Înaltpreasfinţia Voastră aţi rupt co- 
muniunea euharistică cu noi şi în acelaşi timp nici nu consideraţi că aţi fi 
cauzat o schismă, nici că noi ne-am afla în afara Bisericii. O astfel de teo- 
rie este totalmente inacceptabilă pentru gândirea bisericească - este o în- 
cercare de a ţine gheaţă pe un grătar încins.” Apel (către Mitropolitul 
Chiril) de a-şi re-examina poziţia; ameninţarea cu sancţiuni canonice. 

28-30 oct./10-12 nov. 

A doua scrisoare („Răspuns”) a Mitropolitului Chiril către Mitro- 
politul Serghie. 

Noiembrie 

Arestarea episcopului Damaschin (Cedrick), care a locuit în Staro- 
dub, la acuzaţia preotului-supraveghetor din Starodub, un zelos partizan 
al Declaraţiei Mitropolitului Serghie. Episcopul Damaschin este trimis în 
Solovki. Înaintea arestării sale el a scris: „Am ajuns la părerea că nici 
măcar un cuvânt decisiv al Mitropolitului Petru nu ar mai schimba situa- 
ţia în mod esenţial.” În această perioadă a vieţii sale în Starodub, el şi-a 
obişnuit prietenii şi pe cei care îl urmau cu ideea că în Rusia creştinis- 
mul va fi forţat să meargă în catacombe. Toate posibilităţile pentru a 
influenţa straturi ample ale societăţii s-au pierdut. 


1930 

20 dec./2 ian. 

A doua scrisoare a Mitropolitului Serghie către Mitropolitul Chiril, 
care se încheie cu o dată-limită (2/15 febr., 1930) pentru ca Mitropolitul 
Chiril să-şi exprime ascultarea canonică şi să refuze comuniunea cu 
„schismaticii”; de la această dată va fi aplicată judecarea Mitropolitului 
Chiril de către sinod şi înlăturarea sa de la conducerea eparhiei Kazan. 

5/18 febr. 

Interviul unor corespondenţi străini cu Mitropolitul Serghie; date 
oferite despre situaţia Bisericii patriarhale: circa 30000 de parohii, mult 
mai mulţi preoţi (de la unul la trei pentru fiecare parohie), 163 de epis- 
copi „în ascultare canonică faţă de patriarh”... (Astfel de „date”, bineînţe- 
les, erau cu totul imaginare, inventate pentru a masca persecutarea Bi- 
sericii, care până acum închisese mii de biserici şi decimase clerul.) 

8/21 febr. 

Arestarea episcopului Alexei (Bui) al Kozlovului. 

Inceputul anului 1930 

Plecarea episcopului Amfilohie (Skvorţov) de Enisei şi Krasno- 
yarsk, sub influenţa discuţiilor cu Mitropolitul Chiril, în pădurile siberie- 
ne, unde a întemeiat un schit. 

Inceputul anului 1930 

Îngrădirea episcopului Sinesius (Zarubin) al Ijevskului de Mitropo- 
litului Serghie. 

1930 

Arestarea episcopului Serghie (Drujinin) al Narvei, care condusese 
opoziţia iozefită. 

13/26 febr. 

Scrisoarea Mitropolitului Petru din satul Ho către Mitropolitul 
Serghie; în scrisoare se afirmă că este continuarea unei scrisori trimise 
mai devreme (care în mod evident nu a ajuns la adresă): 

„Am crezut întotdeauna că ar trebui să fii un refugiu pentru toţi 
drept credincioşii. Recunosc că dintre toate veştile triste pe care a tre- 
buit să le primesc, cele mai triste au fost veştile despre faptul că mulţi 
credincioşi rămân în afara pereţilor bisericilor în care numele Inaltprea- 
sfinţiei Voastre este pomenit. Sunt plin de durere în suflet pentru neîn- 
ţelegerile care se ridică în jurul conducerii Inaltpreasfinţiei voastre, pre- 
cum şi pentru celelalte evenimente triste. Poate că aceste veşti nu sunt 
adevărate; poate că nu cunosc destul caracterul şi aspiraţiile celor care 
îmi scriu. Dar veşti despre tulburări duhovniceşti vin din diferite locuri, 
şi în primul rând din partea clerului şi a laicilor care exercită o puternică 
presiune asupra mea. 

În opinia mea, având în vedere condiţiile extraordinare ale vieţii 
Bisericii, când regulile normale de administraţie sunt supuse la tot felul 
de fluctuații, este esenţial ca viaţa bisericească să fie pusă pe coordona- 
tele pe care a stat în prima perioadă în care aţi fost locţiitor patriarhal. Şi 
astfel, fiţi atât de bun încât să vă întoarceţi la acele vederi care erau res- 
pectate de toţi. Bineînţeles, sunt departe de ideea că veţi decide să re- 
nunţaţi cu totul la împlinirea ascultării care vi s-a cerut - acest lucru nu 
ar servi binelui Bisericii. Repet că sunt foarte supărat că nu mi-aţi scris 
şi nu m-aţi informat despre intenţiile Înaltpreasfinţiei Voastre. Dacă 
ajung la mine scrisori de la alţii, fără îndoială că şi ale Înaltpreasfinţiei 
Voastre ar ajunge. Vă scriu sincer, ca celui mai apropiat arhipăstor, că- 
ruia îi sunt recunoscător pentru cele din trecut, şi din ale cărui arhiereşti 
mâini am primit tunderea şi harul preoţiei.” 

24 mai/4 iun. 

Interdicţia de a mai sluji pentru episcopul Senesius (Zarubin) al 
Ijevskului din cauza ruperii comuniunii canonice cu Mitropolitul Serghie. 

1930 

Întâlniri în exil ale protoiereului M. Polski cu arhiepiscopul Sera- 
fim (Zvezdinski) şi cu alţi „care nu sunt în pomenire”. „Arhiepiscopul Se- 
rafim săvârşea slujbele noaptea într-un sat îndepărtat, iar oamenii cre- 
dincioşi veneau la el chiar şi din locuri foarte îndepărtate... Eu însumi, 
după ce am părăsit exilul, am călătorit prin Rusia ilegal şi mi s-a propus 
din partea prietenilor posibilitatea să devin sticlar sau sobar şi astfel, 

având o astfel de profesie, să pot vizita casele credincioşilor” (adică, pen- 
tru a sluji în secret ca preot). 


1931 

Aprilie 

Închiderea Bisericii Sfinții Mucenici Chir şi Ioan din Moscova; o 
parohie a „celor nepomenitori”, preotul ei fiind părintele Serafim Bi- 
tyugov. 

Începutul lui aprilie 

Închiderea, în ajunul Buneivestiri, a Bisericii Sfântul Nicolae din 
strada Maroseik: parohie a „celor aflați în nepomenire”, preotul fiind pă- 
rintele Serghie Mecev. 

1931 

Apariția primului număr al „Jurnalului Patriarhiei Moscovei”. 
(Conţinea justificări ale poziţiei Mitropolitului Serghie.) 

(În anul 1932 au apărut decrete ale sinodului Mitropolitului Ser- 
ghie, publicate în „Jurnalului Patriarhiei Moscovei”, documente care lă- 
udau demnitatea sa de întâi-stătător al Bisericii ruse sau care menţionau 
ridicarea altor membri ai sinodului la rangul de mitropoliți.) 


1933 

15/28 iulie 

Scrisoarea Mitropolitului Chiril al Kazanului către Mitropolitul 
Serghie, continuându-şi protestul împotriva acţiunilor celui din urmă. 

August 

Reîntoarcerea la Vladimir a episcopului exilat Atanasie (Saharov); 
el rămâne în libertate până la 18 aprilie 1936. 

Septembrie 

Scrisoarea episcopului Atanasie către episcopul Inochentie al Vla- 
dimirului, în care îl acuză pe Mitropolitul Serghie de a-şi fi asumat drep- 
turile unui ierarh conducător şi îşi anunţă propria lui separare de Mitro- 
politul Serghie în acord cu ukazul patriarhal din 7/20 noiembrie 1920. 

1933 

Închiderea ultimei biserici din Moscova „a celor care nu se pome- 
nesc”: biserica metocului sârbesc de pe strada Solyanka. 


1933 


o ue. >» 


te: „Preotul itinerant este o figură destul de obişnuită în multe regiuni. 
Preotul întreprinzător pune într-o legăturică toate obiectele de cult esen- 
tiale şi — din sat în sat, din târg în târg — călătorind călare, efectuează 
servicii religioase la cerere, neîngăduindu-le credincioşilor să uite de 
Dumnezeu. Muncitorii credincioşi, dacă cred în Dumnezeu şi doresc să li 
se slujească sfintele slujbe, înregistrează oficial biserici în acest scop. 

Dar organizaţiile religioase fac aceasta în catacombe... în ultimii ani în- 
tr-o serie întreagă de locaţii, de exemplu în Siberia de vest, în zona Mării 
Negre centrale, în Urali, în Caucazul de nord etc. O casă de rugăciune 
este organizată într-o locuinţă privată, sub pământ, unde intrarea este 
accesibilă doar unui număr limitat de persoane şi nu există niciun con- 
trol din partea autorităţilor.” 


1934 

Ianuarie 

Scrisoarea Mitropolitului Chiril ca răspuns la opinia cuiva cu privi- 
re la necesitatea de a se declara locţiitor până la eliberarea Mitropolitu- 
lui Petru. 

Martie - 16 iulie 

Mitropolitul Chiril rămâne liber în oraşul Gjaţk, angajându-se activ 
în organizarea „celor care nu sunt în pomenire”- adică a celor care nu îl 
recunosc pe Mitropolitul Serghie ca ierarh întâistătător şi se conduc 
după ukazul Patriarhului Tihon din 7/20 noiembrie 1920. 

1934 

Episcopul Damaschin (Cedrick) este eliberat din Solovki şi se im- 
plică în organizarea celor care nu sunt „în pomenire”. 

14/27 aprilie 

Mitropolitului Serghie i se dă, de către sinodul serghianist şi de că- 
tre episcopii care i s-au ataşat (21 de episcopi cu toţii), titlul de „Inalt- 
preasfinţit Mitropolit al Moscovei şi al Kolomenskului”, cu dreptul de a 
purta două „panaghii” (engolpioane cu Maica Domnului). 

1934 

Clerul continuă să slujească sfintele slujbe în secret. O scrisoare a 
unui preot din eparhia Kazan afirmă următoarele: „Mi-am terminat pe- 
rioada de exil şi, întorcându-mă în locurile natale, nu am primit parohie. 
Singurul lucru care îmi rămânea era să merg din sat în sat, unde nu erau 
biserici, şi pentru o bucată de pâine şi o găzduire peste noapte să slujesc 
sfintele slujbe. Mulţi preoţi ca mine, cu boccele în spate, merg din sat în 
sat, pentru a săvârşi sfintele slujbe. Mulţi oameni ne gonesc, ne batjoco- 
resc, dar mulţi ne şi primesc, ne hrănesc, ne găzduiesc, ne cer să slujim. 
Slujim orice slujbă, inclusiv Liturghia. Pentru a sluji aceste slujbe cărăm 
în boccelele noastre un antimis, un vas cu Sfintele Daruri, tămâie, căr- 
buni, vin bisericesc şi cele mai simple veşminte. Şi, astfel, cărăm un în- 
treg altar în spate. Cel mai adesea oamenii ne cer să slujim panahide.” 


1936 
1936 
Inchiderea ultimei biserici din Leningrad a „celor care nu sunt în 
pomenire” — Biserica Maicii Domnului Tikhvin din strada Lesnoi. Înain- 

te de aceasta au fost închise Biserica Învierii, Catedrala Sfântul Nicolae, 
Catedrala Sfântul Vladimir şi altele. 

14/27 dec. 

„Decretul de transferare a drepturilor şi obligaţiilor locţiitorului 
tronului patriarhal al Bisericii Ortodoxe Ruse către substitutul locţiito- 
rului patriarhal, Înaltpreasfinţitul Mitropolit Serghie... în legătură cu 
moartea şi exilul Mitropolitului Petru al Krutiţei, care a avut loc în 29 
aug./11 sept. 1936.” 

(Dar observați acest citat dintr-un articol al Mitropolitului Serghie 
din 1931: „Odată ce locţiitorul îşi părăseşte postul «din motiv de deces, 
demisie etc.», din acel moment autoritatea celui care îl substituie înce- 
tează.”) 


. . A . 1937 

1937 şi mai târziu 

Activitatea secretă a „celor care nu sunt în pomenire” continuă. 
Martori care mai târziu au fugit în străinătate au reuşit să găsească în 
1938 în Moscova Biserica din catacombă a „iozefiţilor”. În apartamentul 
unui anume N.N., se adunau 30 - 40 de oameni. Un preot slujea. Pentru 
a putea intra, trebuia să se ciocănească într-un burlan un anumit sem- 
nal. Oamenii din această biserică secretă aveau legături cu povăţuitori 
duhovniceşti de seamă, cu stareţi, ale căror locuinţe erau foarte bine as- 
cunse. Ei locuiau undeva prin ţară şi îşi schimbau adesea locuinţa... În 
regiunile îndepărtate ale Rusiei sovietice trăiau oameni credincioşi, care 
renunţaseră la bisericile serghianiste. Sfintele Daruri le erau trimise din 
diferite centre în pachete, de exemplu, în cutii de bomboane. 


1939 
Continuarea activităţii secrete a „celor care sunt necomemoraţio- 


nişti”. Aceşti preoţi săvârşeau slujbe pentru credincioşii care nu se sepa- 
raseră de Mitropolitul Serghie, dar rămăseseră fără biserici şi fără cler. 

Revista Ateul, din 21 aprilie 1939, în articolul intitulat „O biserică 
în valiză” spunea: preoţii itineranţi, care au fost exilați din parohii de cà- 
tre NKVD, „au toate instrumentele necesare pentru săvârşirea slujbelor 
într-o valiză. Dacă este nevoie să-i ajute pe oameni la bucătărie, ei o fac; 
cumpără alimente pentru cei bolnavi.” 

V. 


Biserica din catacombe 


în perioada recentă 


Se aduce oare făclia ca să fie pusă 
sub obroc sau sub pat? 

Oare nu ca să fie pusă în sfeşnic? 
Că nu este nimic ascuns ca să nu 
se dea pe faţă; nici n-a fost 

ceva tăinuit, decât ca să vină 

la arătare. Cine are urechi 

de auzit să audă. 


Marcu 4: 21-23. 


37. O epistolă din catacombe din 1962 


DE LA UN MEMBRU AL MULT PĂTIMITOAREI 
BISERICI DIN CATACOMBE A RUSIEI 


Introducerea editorului 


Până în anii '70, toate informaţiile directe despre Biserica din cata- 
combe din Rusia veneau din documentele episcopilor întemeietori (a se 
vedea Partea a II-a mai sus) şi din mărturiile credincioşilor din catacom- 
be care au ieşit din Rusia mai ales în timpul celui de-al Doilea Război 
Mondial (Partea a III-a). Astfel, aceste informaţii sunt restrânse la peri- 
oada din 1927 până la începutul anilor 1940, iar din 1940 până în 1970 
nu se ştia aproape nimic despre Biserica din catacombe. 

În anii '70, cu un nou val de emigranţi şi cu o creştere a comunică- 
rii între Rusia şi lumea din exterior, vălul a fost înlăturat într-o oarecare 
măsură. Următoarele texte, toate de la martori chiar din Rusia, redau în 
cea mai mare parte ceea ce este deja cunoscut public despre Biserica din 
catacombe în anii de după cel de-al Doilea Război Mondial. 

Primul text, deşi datat în 1962, a fost tipărit abia în 1977, în Trage- 
dia Bisericii ruse a lui Lev Regelson şi înainte de aceasta a fost cunoscut 
doar de puţine persoane din Uniunea Sovietică. Autorul ei anonim este 
un apologet conştient (dar moderat) al Bisericii din catacombe, care şi în 
ziua de azi continuă să-şi ducă existenţa separat de patriarhia Moscovei. 


Dragi copii, 

Voi cereţi o clarificare pentru unul şi acelaşi subiect. Ar fi cel mai 
bine pentru toţi să vorbim despre aceasta faţă-n faţă, dar din nefericire, 
va trebui să scriu, cu riscul de a nu răspunde la unele din nedumeririle 
voastre. 


RĂZBOIUL SOVIETIC ÎMPOTRIVA BISERICII 


Când au venit la putere, bolşevicii au declarat imediat război împo- 
triva Bisericii. Acesta a fost, dacă vreţi, singurul act onest din toată acti- 
vitatea lor politică, deoarece orice înţelegere între aceste două tabere era 
de neimaginat, ca o consecinţă a contradicţiilor care le separă (ce comu- 
niune este între Hristos şi Veliar?); şi nu poate fi deloc vorba despre to- 
leranţă din partea bolşevicilor. Dar cu declaraţia de război a luat sfârşit 
şi onestitatea lor, deoarece au prezentat motive false. Ei au început ime- 
diat să acuze Biserica de contra-revoluţie. Aceasta a fost clar o nedrep- 

tate, deoarece din momentul în care bolşevicii s-au stabilit pe întreg teri- 
toriul fostei Rusii, Războiul Civil a luat sfârşit, adică, din momentul în 
care a devenit clar pentru toată lumea cine avea autoritatea guverna- 
mentală, bolşevicii nu au putut să indice niciun singur fapt care să apar- 
ţină acestui concept — conceptul de război politic, conspirație, cu scopul 
anihilării adversarului. Dar ei au început să îi persecute pe creştini toc- 
mai sub acest pretext fals. Şi când a venit rândul meu, la unul dintre in- 
terogatoriile mele, i-am declarat celui care mă interoga: „Da, sunt con- 
tra-revoluţionar, nu neg asta. Oricând spui «da», eu spun «nu»; oricând 
tu spui «alb», eu spun «negru»; oricând tu preţuieşti, eu condamn cu 
asprime. Dar nu ai niciun drept să mă persecuţi pentru aceasta, de vre- 
me ce ai proclamat libertatea religiei. Prin urmare, convingerile mele re- 
ligioase, conform propriilor voastre legi, nu sunt o crimă. Şi nu poţi să 
mă acuzi deloc de război politic cu tine, de fapte care au drept scop să 
determine anihilarea voastră”. Şi, în ciuda faptului că nu a putut să adu- 
că în acuzarea mea niciun singur act contra-revoluţionar, am fost totuşi 
„condamnat” fără judecată la zece ani. 

La început bolşevicii erau destul de naivi. Li se părea că puterea 
principală a Bisericii era de găsit în măreţia ei materială. Sub pretextul 
de a-i ajuta pe cei flămânzi, ei au promovat aşa numita „confiscare a o- 
biectelor de valoare ale Bisericii”, din care nicio simplă copeică nu a 
mers la cei înfometați, şi întregul metal a fost folosit nu pentru cumpăra- 
rea de bunuri, ci pentru fabricarea de monede, pentru a susţine rubla 
sovietică extrem de devalorizată. Dar, în ciuda tuturor aşteptărilor lor, 
Biserica a continuat să reziste şi lumina ei a devenit chiar un pic mai pu- 
ră şi mai clară. Fiind eliberată de o obligaţie străină ei — apărarea şi sus- 
ţinerea ordinii guvernamentale şi sociale, care nici pe departe nu era 
ideală (din punctul ei de vedere), deci trecătoare, Biserica rusă a trecut 
la realizarea scopului ei etern: reînnoirea şi renaşterea dătătoare de har 
a sufletelor omeneşti. 

Apoi au venit câţiva ani pe care toţi cei care i-au experimentat în 
interiorul Bisericii şi-i pot aminti doar cu un sentiment de mare bucurie 
duhovnicească şi mulţumire fierbinte față de Dumnezeu, Care le-a dat să 
trăiască ceea ce au trăit. Au fost mărturisitori, au fost mucenici, au fost 
persecuții, anihilări şi batjocuri. Dar acestea nu au micşorat bucuria, 
pentru că toate acestea au fost îndurate nu în numele atingerii unor sco- 
puri pământeşti, ci doar în Numele lui Hristos — doar în numele Lui. 
Biserica, absolut fără apărare, s-a simţit a fi atât corectă cât şi de neîn- 
vins. În mod clar, viaţa însăşi a dovedit corectitudinea ideii Sfântului 
Ioan Hrisostom că, aşa cum duşmanii nu au putut să facă nimic cu Dom- 
nul Iisus Hristos şi cu ucenicii Săi atâta timp cât nu s-a găsit un trădător 
printre ei, la fel nicio persecuție din exterior nu este înfricoşătoare pen- 

tru Biserică, atâta timp cât nu sunt trădători printre păstori. Şi, iată, s-au 
găsit astfel de trădători. 

Autorităţile sovietice au reuşit să găsească anumiţi ierarhi pentru 
care nu a fost o mârşăvie să intre, unul după altul, în rolul lui Iuda Isca- 
rioteanul. Mai întâi a fost „Biserica Vie”, apoi au fost „renovaţioniştii”, 
apoi „gregorienii”, „Liubenţii” şi mulţi alţii. Încercările lor de a lăsa câr- 
ma administraţiei canonice a Bisericii în mâinile duşmanilor ei declaraţi, 
şi prin urmare de a distorsiona sau chiar de a paraliza complet influenţa 
asupra vieţii duhovniceşti a ţării, nu au fost rodnice până când Mitropo- 
litul Serghie a devenit înlocuitorul locţiitorului patriarhal, după aresta- 
rea unei întregi serii de episcopi care au ocupat această poziţie... 


DECLARAŢIA MITROPOLITULUI SERGHIE 


Şi apoi, se pare că în mai 1927, a fost publicată Declaraţia. Probabil 
că aţi citit-o, prin urmare nu trebuie să o prezint în detaliu. Se poate spu- 
ne doar că în ea Mitropolitul Serghie a împlinit nu acele promisiuni pe ca- 
re le-a făcut fraţilor săi de credinţă, ci pe cele care i-au fost cerute de 
NKVD. S-a iscat o mare tulburare. Pe de o parte, toţi simțeau că un cre- 
dincios creştin ortodox nu putea fi de acord nici cu un singur cuvânt din 
această Declaraţie, care era, dacă nu formal, atunci în esenţă, apostată în 
natura ei, declarând principii care sunt incompatibile cu o conştiinţă creş- 
tină. Dar, pe de altă parte, exact această făţişă călcare în picioare a drep- 
tăţii Bisericii a sfâşiat sufletele cu o îndoială arzătoare. S-a ivit gândul: 
„Nu se poate ca Mitropolitul Serghie să fi hotărât ceva care ne pare atât de 
nevrednic, nu doar pentru un ierarh, ci chiar şi pentru un creştin simplu. 
Probabil că este rigorismul nostru excesiv, mândria noastră, care pictează 
în nişte culori atât de întunecate o acţiune sobră şi înţeleaptă a Mitro- 
politului Serghie, care este respectat de toţi şi este un arhipăstor foarte 
prețuit”. 

Era chinuitor şi dificil de decis. În cele din urmă, o parte dintre ie- 
rarhi şi clerici, cu mare durere a sufletului, au hotărât că... declarația Mi- 
tropolitului Serghie era cu totul inacceptabilă pentru ei, că va aduce ne- 
norociri înfricoşătoare Bisericii Ortodoxe, că acele perspective fericite pe 
care Mitropolitul Serghie le-a promis în cazul în care declaraţia sa va fi 
acceptată — până la deschiderea de şcoli teologice şi permisiunea pentru 
Biserică de a-şi tipări propriile publicaţii — nu vor fi realizate niciodată. 
Şi de vreme ce la sfârşitul declaraţiei Mitropolitul Serghie le-a propus 
celor care nu erau de acord cu el să se „îndepărteze” până când vor de- 
veni convinşi de justeţea şi reuşita direcţiei sale, prin urmare, ei s-au în- 
depărtat, rupând comuniunea cu el şi cu toţi cei supuşi lui. 

În acelaşi timp, cei care s-au îndepărtat nu şi-au pus problema da- 
că cei care l-au urmat pe Mitropolitul Serghie aveau har sau nu; ei nu 

şi-au pus această întrebare şi nu au hotărât. Dar subtilitatea luptei bise- 
riceşti i-a condus pe mulţi dintre oamenii simpli ai Bisericii la declaraţii 
cum că harul fusese luat de la cei care l-au urmat pe Mitropolitul Ser- 
ghie, că tainele lor nu erau taine şi că frecventarea bisericilor lor îl mur- 
dărea pe creştin şi îl făcea apostat. Aceste opinii s-au răspândit mai ales 
când, curând după publicarea Declaraţiei, turma a început imediat să fie 
lipsită de păstorii şi arhipăstorii ei, care au mers în exil, în închisori şi în 
lagăre de concentrare. Dar ierarhii care au călăuzit turma la despărţirea 
de Mitropolitul Serghie, precum şi clericii apropiaţi lor, i-au învăţat pe 
credincioşi că în acest an de mare tulburare şi divizare, era potrivit să se 
frecventeze doar acele biserici unde declaraţia Mitropolitului Serghie nu 
fusese citită şi unde nu era pomenit, ca semn al faptului că respingeau 
faptele necuvioase ale Mitropolitului Serghie şi ale partizanilor săi. 
Aceşti partizani ai săi s-au dovedit a fi mult mai numeroşi decât cei care 
s-au despărţit. Aici, motivele au fost atât marea autoritate a Mitropolitu- 
lui Serghie cât şi laşitatea — teama de represiuni şi speranţa că se putea 
scăpa de ele mergând pe calea pe care i-a chemat Mitropolitul Serghie. 
Curând consecinţele devastatoare ale acestei „direcţii” nu au întâr- 
ziat să devină cunoscute. În lagărele de concentrare, după cei care se „în- 
depărtaseră”, au urmat curând şi toţi cei care au sperat să fie salvaţi sub 
omoforul Mitropolitului Serghie, bisericile şi mănăstirile au fost închise 
repede, una după alta, şi, la zece ani după declaraţia care promisese Bi- 
sericii „o viaţă liniştită şi netulburată”, în întreaga expansiune nelimitată 
a URSS-ului au rămas doar câteva biserici în marile oraşe şi erau numite 
„biserici-spectacol”. Au rămas totuşi Mitropolitul Serghie şi sinodul nele- 
giuit organizat de el — aproape cincisprezece episcopi gata să facă orice, 
printre care era şi viitorul patriarh a toată Rusia, Alexei Simanski33. 


DESCHIDEREA BISERICILOR 


Şi astfel ar fi continuat totul dacă nu venea războiul. În zonele ocu- 
pate de nemți a început imediat construirea de biserici. Bisericile profa- 
nate dar încă întregi au fost deschise, curățate şi sfinţite şi oriunde fu- 
seseră distruse au fost organizate case de rugăciune. În ele, credincioşii 
au adus sfinte antimise, icoane, vase şi tot felul de lucruri pe care le păs- 
traseră cu sfinţenie. Mii şi mii de oameni veneau din nou la biserici, 
auzeau din nou cuvântul lui Dumnezeu, primeau din nou împărtăşirea 
Jertfei nesângeroase. Toate acestea nu puteau să nu se răsfrângă şi în 
zonele aflate încă sub stăpânirea lui Stalin. El a înţeles că o continuare a 
politicii bisericeşti anterioare putea să se dovedească extrem de pericu- 


23 De fapt, în starea cea mai redusă din 1940, patriarhia Moscovei avea doar patru 
episcopi în libertate. Cei cincisprezece episcopi care l-au ales pe Serghie „patriarh” în 
1943 au fost adunaţi în grabă din închisorile şi lagărele de concentrare de atunci. 

loasă pentru el, şi, hotărât să nu rămână mai prejos decât Hitler în evla- 
vie, el i-a poruncit Mitropolitului Serghie, care îi era ascultător în toate, 
să deschidă din nou acele biserici a căror închidere tot el (Mitropolitul 
Serghie) o justificase nu cu mult înainte, de multe ori declarând întregii 
lumi că nu existau deloc persecuții în URSS, şi că bisericile erau închise 
deoarece enoriaşii cereau aceasta, hotărând că nu aveau nevoie de nicio 
biserică. 

Şi, astfel, „noua eră” a început, bisericile au fost deschise, cincispre- 
zece episcopi, cu permisiunea lui Stalin, l-au făcut pe Mitropolitul Serghie 
patriarh, sau „com-patriarh”, aşa cum cu dreptate îl numeau nemţii în 
ziarele lor. Proaspătul patriarh a început fervent să crească numărul de 
episcopi, aducându-i în scurta perioadă în care a fost patriarh la cinci- 
zeci şi mai bine de suflete, bineînţeles toţi gândind exact ca el. Chiar şi 
cele mai îndrăzneţe visuri au fost realizate: au fost deschise mai multe 
seminarii şi două Academii şi s-a dat permisiunea pentru publicarea 
Jurnalului Patriarhiei. Cu toate acestea, motivul pentru toată această 
„înflorire” era, evident, nu Declaraţia Mitropolitului Serghie, ci un fapt 
care pentru existenţa sa nu îi datora nimic Mitropolitului Serghie: inva- 
zia lui Hitler, care în prima etapă părea victorioasă. 

Că această schimbare de politică bisericească nu era sinceră, ci a 
fost făcută doar sub presiune, este dovedit de practica ulterioară a Par- 
tidului care are ca scop lichidarea Bisericii Ortodoxe înainte de sfârşitul 
prezentului plan de şapte ani24. Reacţia Patriarhului Alexei faţă de a- 
ceastă practică nu este cu nimic diferită de reacţia Mitropolitului Serghie 
la distrugerea organizaţiilor bisericeşti din anii '30. Este la fel de ruşinos 
şi de criminal şi nu are nicio justificare. 


POZIŢIA NOASTRĂ ASTĂZI 


Avem dreptate să afirmăm aceasta şi, pe această bază, să continu- 
ăm să rămânem în afara comuniunii cu ierarhia condusă de Patriarhul 
Alexei? 

Avem perfectă dreptate. Nu este Biserica Ortodoxă lăsată pradă 
potopului şi jafului de către duşmanii ei declaraţi? Cine, de fapt, condu- 
ce Biserica prin autoritatea autocrată? Nu oficialii locali şi din districte, 
conduşi de şeful lor, Kuroyedov? Nu intervin ei în detaliile cele mai mici 
ale vieţii bisericeşti, luptând, bineînţeles, nu ca să pună Biserica în ordi- 
ne, ci ca să-i facă pe cât posibil mai mult rău? Nu a fost întregul episco- 
pat transformat într-un paravan decorativ gol, care acoperă cu înfăţişa- 
rea lui splendidă lucrarea întunecată de batjocorire a sfintelor lucruri ale 
credinţei? Nu au mers unii episcopi până acolo încât să închidă ei înşişi 


24 Persecuţia lui Hruşciov, 1959-1964. 

mănăstiri în loc să le apere? (Am văzut asta cu ochii mei.) Nu îndrăznesc 
oficialii să pretindă preoţilor să nu le dea voie copiilor în biserică, să nu 
îi mărturisească şi să nu le dea Împărtăşania? Nu delegaţiile trimise de 
Patriarhul Alexei la toate conferințele bisericeşti posibile condamnă an- 
ti-comunismul ca pe o învăţătură incompatibilă cu creştinismul, în timp 
ce comunismul însuşi, fără nicio ruşine, se declară anti-creştin? Astfel, 
orice lipsă de încuviinţare, orice condamnare şi luptă ideologică împotri- 
va anti-creştinismului, conform doctrinei serghianist-alexiene, este de- 
clarată a fi o lucrare nevrednică de un creştin; şi dimpotrivă, unirea cu 
duşmanii lui, Hristos, participarea şi cooperarea cu ei, şi o aprobare nu 
doar tăcută ci adesea cu voce tare a activităţii lor distructive şi de perse- 
cutare (de exemplu: „Stalin este primul păzitor al ortodoxiei”) — aceasta 
este principala datorie a oricărui creştin. 

Şi Patriarhul Alexei acţionează în deplin acord cu această incredi- 
bilă doctrină a sa. De exemplu, el se grăbeşte să-i reproşeze lui Kennedy 
reînnoirea testelor nucleare, dar cu încăpățânare păstrează tăcerea nu 
doar când Hruşciov face acelaşi lucru, ci chiar şi atunci când acest „fă- 
cător de pace”, fără ruşine călcând în picioare nu doar drepturile omului, 
ci chiar şi propriile sale legi sovietice, distruge Biserica. Chiar şi Mitro- 
politul Nicolae de Krutiţa, un apologet curajos şi energic al „noului plan 
economic” al Bisericii, nu a putut să se abţină, şi a preferat dizgraţierea; 
dar preafericirea sa, la fel ca înainte, ca şi când nimic nu s-ar fi întâm- 
plat, participă la recepții şi congrese, aplaudă şi aşa mai departe. 

„Aşa stau lucrurile”, îmi vor spune oamenii. „Dar nu aţi încălcat ca- 
noanele bisericeşti care interzic clerului să înceteze comuniunea cu mi- 
tropoliţii şi episcopii lor înainte de o judecată sinodală?” Acesta este un 
argument care pare foarte greu. Dar să îl examinăm. Şi mai întâi de toate 
să întrebăm: Avem sinoade periodice (o dată pe an şi o dată la trei ani) la 
care să putem apela? Până la urmă, conform canoanelor, aceste sinoade 
sunt o instituţie bisericească obligatorie. Se dovedeşte că acuzatorii noş- 
tri sunt primii călcători ai canoanelor, şi ne obligă şi pe noi să nu le lu- 
ăm în considerare. Până la urmă, nu se poate să fim acuzaţi că „ne-am se- 
parat înainte de un sinod”, dacă aceste sinoade în general nici măcar nu 
sunt convocate! Ei vor spune: „În ultimii douăzeci de ani au fost sinoade şi 
conferinţe.” Dar ce fel? Acestea au fost conferințe de „oameni-da”, care 
semnau supuşi ordinele, mai întâi ale lui Karpov şi apoi ale lui Kuroye- 
dov. Şi până la urmă, canoanele interzic orice fel de presiune din partea 
autorităţii civile asupra membrilor sinodului, şi toate decretele episcopi- 
lor care au fost obţinute prin asemenea constrângere sunt declarate in- 
valide. 

Din nou, acuzatorii noştri, dându-se drept apărători ai canoanelor, 
se dovedesc a fi călcători ai acestora. Imaginea constantă este aceasta: 
dacă se judecă după realitatea lucrurilor, ei sunt nelegiuiţi şi criminali; 

dacă se judecă formal, ei sunt păstrătorii ordinii canonice în Biserică. 
Dar până şi această consolare jalnică nu rezistă decât la o investigare 
foarte superficială. Insă dacă se priveşte cu mai multă atenţie, se des- 
coperă că ei nu au niciun drept să insiste asupra canonicităţii lor; pentru 
că există un canon conform căruia fiecare cleric, fie el preot sau episcop, 
care şi-a obţinut rangul prin influenţă, insistenţă sau în general prin ori- 
ce fel de presiune sau ajutor al autorităţii civile, trebuie să fie exclus din 
cinul său. Conform acestui canon, nemaivorbind de episcopii de azi, care 
nu pot nici măcar să-şi pună un omofor fără aprobarea lui Kuroyedov, 
patriarhul însuşi ar trebui să fie exclus din cinul său — el, care a fost 
„ales” de un sinod la ordinul direct al guvernului. Priviţi cât de „cano- 
nică” este întreaga ierarhie a Bisericii Ortodoxe Ruse!... 

Mi se va spune: „Este în favoarea Mitropolitului Serghie că s-au în- 
tors la el o serie de episcopi, care mai înainte se îndepărtaseră de el”. Nu, 
dragii mei copii, aceste fapte nu înclină defel balanţa de partea lui. Am 
spus deja ce mare tulburare a făcut Mitropolitul Serghie în minţile şi ini- 
mile noastre, cât de dificil a fost să discernem şi să decidem. Nu vă pu- 
teţi imagina cât de greu a fost, cât am suferit şi cât ne-am chinuit. Nu 
este de mirare că au fost cumpăniri şi schimbări de decizie. Motivele lor 
nu le cunoaştem, dar ar putea fi destul de variate: nu doar concluziile 
logicii, ci pur şi simplu marea oboseală, sau altceva de felul acesta. Un e- 
piscop mi-a spus direct: „ţi voi spune sincer, tot ceea ce face Mitropo- 
litul Serghie este o ticăloşie josnică. Dar aştept să ajung în sfârşit acasă!” 
(Insă nu a rămas mult timp acasă.) 

Toate cele spuse mai sus vă vor convinge, sper, că nu am făcut a- 
ceastă alegere din superficialitate sau din părtinire, iar faptul că nu ne 
răzgândim nu se datorează nici superficialităţii, nici încăpăţânării. Am 
făcut-o cum am putut mai bine, şi suntem gata să stăm pentru asta îna- 
intea lui Dumnezeu. Suntem foarte puţini, dar avem un episcopat orto- 
dox — şi nu doar cel de peste hotare — şi conştiinţa noastră este în pace. 

Credem că dacă va mai fi viaţă omenească pe pământ, atunci la un 
moment dat se va aduna un sinod care va justifica îndrăzneala noastră şi 
va evalua just „politica înţeleaptă” a Mitropolitului Serghie şi a celor care 
l-au urmat, care şi-au dorit să „salveze Biserica” cu preţul purității şi 
adevărului ei. 


CE ESTE DE FĂCUT? 


Acum, întrebarea voastră principală: Ce trebuie să faceţi? Dacă 
vremurile de acum ar fi ca vremurile tulburării serghianiste, v-aş spune 
ceea ce am spus atunci: mergeţi la bisericile care nu au comuniune cu 
Mitropolitul Serghie, dar nu mergeţi la el şi la partizanii săi. Dar vremu- 
rile s-au schimbat. Nu mai avem biserici în URSS acum, şi putem noi, 

care am mers în cămările noastre singuratice şi am găsit acolo tot ceea 
ce ne-au dat bisericile, să le interzicem miilor de credincioşi care nu au o 
astfel de posibilitate să caute mângâiere şi hrană duhovnicească în bise- 
ricile care există, şi putem să îi condamnăm că merg acolo? Nu putem să 
îi imităm pe acei ignoranţi care afirmă prosteşte: „Acelea nu sunt bise- 
rici, sunt temple ale demonilor, cei care intră în ele se întinează şi sunt 
lipsiţi de harul mântuitor”, şi alte asemenea cuvinte nebuneşti. 

Şi astfel vă spun: dacă nu aveţi nicio altă posibilitate de a participa 
la slujbele dumnezeieşti şi de a primi Tainele, dacă însetaţi după unita- 
tea şi rugăciunea bisericii, şi dacă mergând la biserică aveţi acestea — 
atunci mergeţi acolo fără tulburare, şi nu vă temeţi că acesta ar fi un 
păcat. Duhul suflă unde voieşte; şi în negrăita Sa milă, Domnul, chiar şi 
prin slujbaşii Săi cei mai nevrednici, chiar prin necredincioşi, nu îi lip- 
seşte pe creştini de darurile Sale cereşti. Dacă vreţi o comuniune perso- 
nală mai intimă, atunci vă sfătuiesc, după cum v-am spus şi mai înainte, 
să alegeţi pentru aceasta preoţi sinceri şi neipocriţi — şi există astfel de 
preoţi în biserici. Bineînţeles, nu le este uşor, dar încearcă şi ei să se 
strecoare cumva prin gaura acului. Să cauţi astfel de oameni printre 
episcopi este aproape o cauză pierdută: majoritatea lor copleşitoare „ştiu 
ce fac” şi acum sunt deosebit de justificate cuvintele Sfântului Ioan Hri- 
sostom: „Nu mă tem de nimeni în lume. Mă tem doar de episcopi”. 

Şi astfel, aici, se pare, este tot ceea ce a trebuit să vă spun, copii. 
Da, încă un lucru: să nu credeţi că dacă începeţi să frecventaţi bisericile 
şi chiar să vă spovediţi şi să primiţi Impărtăşania de la ei, vă voi con- 
sidera străini. Sufletul meu este întotdeauna deschis pentru voi cât timp 
aveţi dorinţa de a fi în comuniune cu el. 


Cu dragoste în Hristos... 


1962 

38. Rusia şi Biserica astăzi 


DOUĂ DOCUMENTE CONTEMPORANE 
ALE BISERICII DIN CATACOMBE ÎN URSS 


INTRODUCEREA TRADUCĂTORILOR 


Când, în ultimii doi ani, articolele lui Boris Talantov despre serghia- 
nism au devenit cunoscute în Vest, înaintea lumii a fost dezvăluită profunzi- 
mea crizei prin care trece în prezent patriarhia Moscovei. În aceste articole, 
conştiinţa bisericească a unuia dintre cei mai sensibili gânditori din patri- 
arhie a ajuns până la limita „schismei” — adică era la un pas de respingerea 
patriarhiei înseşi şi de recunoaştere a faptului că adevărata Biserică Rusă 
nu este de găsit defel în patriarhie, ci în aşa numita „schismă iozefită” din 
1927, în ceea ce este numit popular „Biserica din catacombe”. După citirea 
reflexiilor lui Talantov asupra serghianismului, unii credincioşi ortodocşi 
din Vest au început să se întrebe şi să spere: ce-ar fi dacă Talantov sau altci- 
neva din patriarhie i-ar urma reflexiile despre serghianism până la conclu- 
zia lor logică? Sau, alternativ, ce-ar fi dacă cineva chiar din Biserica din ca- 
tacombe ar fi să vorbească şi să facă cunoscută vocea autentică a ortodoxiei 
Ruse astăzi, necompromisă nici de cea mai mică urmă de serghianism? 

Această din urmă alternativă, în condiţiile vieţii bisericeşti din Uniu- 
nea Sovietică de astăzi, era aproape de negândit. Prin însăşi natura Bisericii 
din catacombe, membrii ei nu iau parte la mişcarea de protest religios prin 
semnarea de petiţii pentru deschiderea bisericilor şi altele asemenea — pen- 
tru că însăşi existenţa bisericilor lor este ilegală şi secretă. Mai mult, ei nu 
scriu critici despre unul sau altul din aspectele activităţii patriarhiei Mosco- 
vei, aşa cum a făcut Talantov, preoţii din Moscova sau alţii — deoarece ei 
resping complet patriarhia, neavând niciun interes în simpla ei „reformare”. 
Ei nu semnează niciun fel de documente, pentru că aceasta i-ar trăda nu 
doar pe ei, ci şi pe mulţi dintre tovarăşii lor credincioşi în secret. 

Şi totuşi, prin marea milă a lui Dumnezeu, ceea ce era de „necrezut” 
s-a întâmplat acum. Cele două documente tipărite aici sunt documente ne- 
mijlocite ale Bisericii din catacombe, şi pentru prima dată apar astfel de do- 
cumente de la epistolele episcopilor iozefiţi din 1927-1929. Autorii, din ne- 
cesitate, sunt anonimi; dar limbajul şi conţinutul documentelor dovedesc 
faptul că nu au fost scrise de nişte simpli credincioşi, ci mai degrabă de teo- 
logi care sunt foarte probabil preoţi sau episcopi ai Bisericii din catacombe. 
Importanţa documentelor este covârşitoare. Simpla existenţă a Bisericii din 
catacombe de-a lungul anilor, începând cu 1927 până în prezent, poate fi 
documentată atât din surse sovietice, cât şi din cele provenite de la emi- 

granţi; dar acestea sunt primele surse, în mai bine de patru decenii, oferite 
de vocea reală a Bisericii din catacombe din interiorul URSS. 

Punctul teologic-eclezial principal al acestor documente este o repe- 
tare a argumentului Mitropolitului Iosif şi a altor episcopi care au protestat 
împotriva Declaraţiei Mitropolitului Serghie în 1927: că serghianismul, 
chiar dacă nu schimbă dogmele, canoanele şi riturile, a făcut ceva mult mai 
rău, prin afectarea chiar a firii Bisericii, păcătuind astfel împotriva libertăţii 
ei interioare şi plasându-se în afara Bisericii lui Hristos. 

Dar dincolo de punctul principal — care arată că gândirea Bisericii din 
catacombe nu s-a schimbat deloc în 45 de ani —, documentele de faţă oferă 
un comentariu de nepreţuit asupra vieţii bisericeşti de astăzi în Uniunea So- 
vietică. După cum afirmă chiar documentele, ele sunt o „mărturie de la faţa 
locului” a vieţii religioase în Uniunea Sovietică şi ele prezintă unele proble- 
me cruciale arareori discutate — dacă or mai fi fost vreodată discutate în altă 
parte! —, cum ar fi: poziţia ierarhilor moscoviți faţă de credincioşii de rând; 
atitudinea celor din urmă faţă de ierarhi şi faţă de predicile pe care le aud în 
bisericile patriarhiei; declinul conştiinţei bisericeşti printre credincioşii de 
rând, care face uneori ca Tainele să fie văzute ca o „magie”; „convertiţii” la 
ortodoxie şi dificultăţile lor astăzi în URSS; Biserica-organizaţie versus Bi- 
serica-organism, Trup al lui Hristos; „catacomba” ca aspect esenţial al în- 
tregii vieţi religioase autentice în Uniunea Sovietică, fie în interiorul, fie în 
exteriorul patriarhiei; şi pervertirea de către patriarhie a virtuţilor creştine 
precum smerenia, pentru a le folosi în scopuri politice şi pentru a-i zdrobi 
pe credincioşi în numele ortodoxiei. Expunând multe dintre rezultatele tris- 
te ale concordatului serghianist din 1927, aceste documente nu reprezintă 
pur şi simplu încă unul din recentele proteste împotriva patriarhiei; ele a- 
parţin unei dimensiuni diferite şi într-un anumit sens sunt mai obiective 
decât ar putea fi alte proteste din interiorul patriarhiei, şi ele reprezintă vo- 
cea liberă şi independentă a Bisericii ruse autentice, care poate privi întrea- 
ga situaţie bisericească a Rusiei, precum şi pe ierarhii trădători ai patriar- 
hiei cu calm şi fără amărăciune, pentru simplul motiv că nu le priveşte ca 
ortodoxe. În acelaşi timp, în aceste documente nu este nicio notă de menta- 
litate „fanatică” sau „sectară”, care să considere ca fiind patriarhia căzută, 
pervertită şi în afara Bisericii, şi nici fără speranţă de izbăvire şi, după căde- 
rea jugului comunist, pentru restaurarea normalităţii în Biserica rusă pri- 
vesc spre viitorul Sinod a toată Rusia. 

În sfârşit, şi probabil cel mai important pentru creştinii ortodocşi din 
afara Rusiei, autorii privesc situaţia Bisericii ruse nu izolat, ci în contextul 
situaţiei ortodoxiei mondiale. Ei văd jugul comunist ca pe o prefigurare a 
domniei lui Antihrist, şi lupta dintre ortodoxia rusă şi anti-creştinism pur şi 
simplu ca punctul culminant al unei lupte răspândite în întreaga lume. Bo- 
ris Talantov ajunsese la o concluzie asemănătoare când a numit patriarhia 
Moscovei „un agent secret al anti-creştinismului mondial”. Şi într-adevăr, 
niciun observator perspicace nu poate să nu observe că principala poziţie a 
ortodoxiei în URSS, revelată în aceste documente, este diferită de situaţia 

din afara Rusiei — mai mult ca intensitate decât ca tip. Multe dintre proble- 
mele principale sunt la fel: profunda ignorare a ceea ce este ortodoxia, in- 
fluenţele politice şi de alt fel care intră în viaţa bisericească şi încearcă să 
abată Biserica de pe calea ei duhovnicească, slăbirea duhului de mărturisi- 
re; diferenţa principală este doar aceea că Bisericile ortodoxe din lumea li- 
beră urmează voluntar calea apostaziei, care este urmată în Uniunea Sovie- 
tică sub constrângere. Adevăraţii creştini ortodocşi din lumea liberă, în- 
tr-un sens profund, sunt deja o „Biserică din catacombe”, în opoziţie cu bi- 
sericile oficiale apostate care sunt pretutindeni recunoscute ca „ortodoxe”. 

Cele două documente au circulat ilegal (prin samizdat) în Uniunea 
Sovietică în primăvara lui 1971 şi au ajuns peste hotare în mai multe copii 
(cele două documente întotdeauna împreună) care au fost primite de editu- 
ra Possev în Frankfurt pe Main, de către Radio Europa Liberă în Munchen 
şi de patriarhia de Constantinopol. Traducerea prezentată aici a fost făcută 
din textele în rusă care au fost răspândite în aprilie anul acesta de către 
Possev. Cele două titluri şi toate parantezele, sublinierile în italic şi notele 
de subsol sunt ca în original, cu excepţia locului unde este indicată explicit 
„O notă a traducătorului”. 

I. RUSIA ŞI BISERICA ASTĂZI 


Cu timpul credința va decădea în Rusia. Lucirea 
slavei lumeşti va orbi raţiunea: cuvântul adevărului 
va fi în dizgrație. Dar în apărarea credinţei se vor 
ridica dintre oameni aceia care sunt necunoscuţi lumii 
şi vor restaura ceea ce a fost călcat în picioare. 


Această profeție îi aparţine lui Porfirie, ascetul din Mănăstirea 
Glinsk35. A fost publicată în 1914 ca epigraf al uneia dintre cărţile dedi- 
cate cinstirii Numelui lui Dumnezeu26. Editorii, raportând aceste cuvinte 
la propriile lor vremuri căldicele, n-au înţeles adâncimea incomensura- 
bilă a căderii Rusiei în abis, pe care stareţul Porfirie o prevăzuse. Dar, 
curând, la câţiva ani după ce aceste cuvinte au devenit cunoscute, a iz- 
bucnit în Rusia catastrofa uriaşă despre care dă mărturie prima parte a 
profeţiei. Acum, când a trecut deja mai mult de jumătate de secol din 
momentul în care a început o revoltă împotriva lui Dumnezeu fără egal 
în istoria omenirii, şi în mijlocul continuării în Rusia a acestei lupte îm- 
potriva lui Dumnezeu, ni s-a oferit şansa de a încerca să înţelegem desti- 
nul Bisericii ruse, în perspectiva celor cincizeci de ani trecuţi şi a poziţiei 
ei de astăzi. 

Timp de câteva decenii, din momentul faimoasei Declaraţii a Mi- 
tropolitului Serghie (Stragorodski) din 16/29 iulie 1927, şi de la procla- 
marea sa ca locţiitor (nu vom atinge aici problema legalităţii canonice a 
autorităţii sale în Biserică, mai întâi ca locţiitor şi apoi ca patriarh), sin- 
gura voce care a vorbit lumii în numele Bisericii ruse (în Rusia) a fost 
vocea patriarhiei moscovite. Chiar patriarhia Moscovei este cea care dă 
mărturie lumii despre destinul creştinismului în Rusia, şi chiar ea, ca 
singura Biserică ortodoxă rusă recunoscută de guvernul sovietic, are gri- 
jă, în aparenţă, de mântuirea creştinilor ortodocşi şi de luminarea „po- 
poarelor URSS” (adică, în limitele jurisdicției sale). 


25 Părintele Porfirie, mai întâi preot mirean, s-a ridicat împotriva afacerii cu băuturi 
alcoolice nerestricţionate, pentru care a suferit multă nedreptate; el a petrecut o 
vreme în Mănăstirea Valaam şi şi-a sfârşit viaţa de mare asceză ca un om sfânt în 
Mănăstirea Glinsk în 1868 (n. tr.). 

26 Biserica Ortodoxă despre cinstirea Numelui lui Dumnezeu şi despre rugăciunea 
lui Iisus, St. Petersburg, 1914, publicată în Ispovednik (Mărturisitorul). 

Dar care este natura activităţii sale? La ce a ajuns condiţia de creş- 
tin ortodox în Rusia sovietică ca rezultat a doi patriarhi, Serghie şi Ale- 
xei? Şi înaintea a ce stă ea acum, în ajunul alegerii unui nou patriarh? 

Cât priveşte declaraţiile oficiale ale patriarhiei moscovite, care sunt 
orientate spre opinia mondială, nu este nevoie să ne oprim asupra lor în 
detaliu; chiar şi fără aceasta, aceste declaraţii sunt răspândite cu zel şi 
sunt luate drept adevăr, cu toate că este cunoscut tuturor că ele sunt una 
şi aceeaşi minciună permanentă care constă în încercarea de a convinge 
lumea că nu există persecuții religioase în URSS, că libertatea de religie 
există în URSS etc. Este, de asemenea, bine cunoscut că această minciu- 
nă există pentru a acoperi, prin mijlocirea vocii Bisericii, o stare cu totul 
contrarie. 

Dar dimensiunile minciunii şi semnificaţia ei pot fi corect evaluate 
doar de un martor ocular şi de un membru al Bisericii ruse, care poartă 
întreaga povară a vieţii religioase în Rusia contemporană. Şi eseul de fa- 
tă poate fi văzut exact ca o mărturie a unui martor ocular. 

Din acea perioadă în relaţiile patriarhiei moscovite este păstrat un 
status-quo pe baza declaraţiei serghianiste din 1927. Acesta este singurul 
document fundamental, şi cumva simbolic, care defineşte relaţiile cu gu- 
vernul şi întreaga activitate a patriarhiei Moscovei până în prezent. În 
perspectiva importanţei sale excepţionale, ar trebui să facă subiectul 
unei analize speciale, deşi a fost de multe ori supus dezbaterii în anii '30. 
Cu toate acestea, acum putem face doar o observaţie esenţială. 

Ideea de bază a declaraţiei este dezvoltarea vieţii ortodoxe la toate 
nivelele, cu condiţia loialității faţă de noua ordine politică, socială şi eco- 
nomică a guvernului. La prima vedere avem în fața noastră un apel la 
viaţa exclusiv duhovnicească, purificată de simpatiile politice lumeşti ca- 
re au fost introduse în Biserică în trecut. Declaraţia păstrează tăcere asu- 
pra unui singur punct: semnificaţia ideologiei în noul guvern. Cumva, 
Mitropolitul Serghie „nu a observat” rolul îndrumării ideologice a parti- 
dului în noua viaţă guvernamentală, deşi bolşevicii chiar de la început au 
anunţat totala incompatibilitate între ideologia lor şi oricare alta. Dar 
exact în aceasta constă întreaga esenţă a Declaraţiei şi întreaga istorie 
ulterioară a patriarhiei moscovite. Toţi cei care nu erau de acord, con- 
form ideii Declaraţiei, erau „duşmani” nu ideologici, ci mai degrabă poli- 
tici, în timp ce Serghie şi succesorii săi, atât de bine primiţi de bolşevici, 
au legat Biserica de mâini şi de picioare prin intermediul loialității nu 
atât faţă de guvern cât, în primul rând, faţă de ideologia comunistă. 

Nu putem decât să fim convinşi cu amărăciune, potrivit informații- 
lor care ne parvin, că nici Bisericile din Vest şi nici cele din Est nu înţe- 
leg (şi, poate, nici nu doresc să înţeleagă) toată complexitatea nu doar a 
stării exterioare, ci şi a stării interioare a Bisericii ruse. Dar în acelaşi 
timp, cu greu se poate găsi în Rusia sovietică un credincios care să nu fi 

fost într-un conflict interior agonizant cu politica patriarhiei Moscovei. 
Pentru că fiecare credincios creştin, ca membru al Trupului lui Hristos, 
nu poate să nu simtă propria lui responsabilitate personală pentru viaţa 
sa. Este imposibil ca un credincios să nu simtă asta, văzând starea în ca- 
re se află Biserica rusă. Este clar pentru toţi că acest lucru constituie una 
dintre manifestările credinţei. Acest conflict are loc cu o intensitate cres- 
cută în cei proaspăt convertiți — în cei care, prin mila lui Dumnezeu, mai 
vin şi acum la credinţa în Hristos. 

Acest fapt al convertirii în sine pare cu adevărat extraordinar în 
condiţiile sovietice. Fără îndoială, există o afluenţă vizibilă de credincioşi 
în Biserică, în ciuda faptului că aparatul guvernamental, de o putere şi 
amploare fără precedent, este îndreptat spre exterminarea sentimentu- 
lui de credinţă din omul „sovietic”. Orice concepţie şi chiar simpla amin- 
tire a lui Dumnezeu şi a religiei, s-ar părea, au fost izgonite din viaţa 
mulţumită de sine a cetăţeanului sovietic. Biserica, de asemenea, a fost 
vizibil redusă la tăcere — dar o tăcere ipocrită, de vreme ce, pentru a asi- 
gura lumea de starea bună a vieţii bisericeşti în Rusia, gura reprezentan- 
ţilor ei oficiali este deschisă, am putea spune, fără întrerupere. Patriar- 
hia Moscovei nu se prea ocupă de apologetică, dar oare nu ar trebui ca 
tocmai cei care se consideră succesori ai apostolilor să mărturisească 
chiar acum, şi chiar „în faţa regilor şi guvernatorilor”, adevărul credinţei 
creştine? Iată, în patriarhia Moscovei nu răsună glasul apostolic de ilu- 
minare. Cu toate acestea, prin nepătrunsele căi ale lui Dumnezeu, popo- 
rul rus este adus în Casa lui Dumnezeu; pentru că unde în altă parte va 
merge în căutarea adevărului? Iată o mărturie uimitoare a faptului că 
Duhul suflă unde voieşte! Vedem, de asemenea, exemple evidente ale fe- 
lului cum iconomiseşte Dumnezeu pentru om, când dintr-odată i se des- 
chide dinainte o altă lume; ştim şi cum o întâlnire „întâmplătoare”, o 
conversaţie „pe fugă”, mărturia istoriei, chiar şi o broşură despre ateis- 
mul „ştiinţific”, devin, uneori pe neştiute, un punct de cotitură în viaţa 
duhovnicească a omului. Şi apoi, când hotărăşte el, în cele din urmă, 
să-şi schimbe viaţa şi vine la Biserică — aici nu arareori se petrece un 
conflict foarte dramatic. Adesea un nou convertit, simțind adevărul doc- 
trinei creştin ortodoxe, vine la un preot şi îi cere să fie botezat de el. 
Apoi, dobândind în preot un părinte duhovnicesc pentru el însuşi, şi fi- 
ind renăscut prin harul Botezului, credinciosul se întoarce spre viaţa bi- 
sericească cu toată puterea sufletului său înnoit de curând. El vrea să se 
simtă — şi se simte — un copil al Bisericii, copilul părintelui său duhovni- 
cesc. Şi apoi, regăsindu-se în curtea bisericii, fără niciun fel de cunoştin- 
te speciale, ci doar prin forţa unui treaz simţământ religios creştin, el ve- 
de dintr-odată că şcoala creşterii duhovniceşti, după care însetează ini- 
ma lui, nu există! Viaţa bisericească este într-o profundă şi totală dezor- 
dine; nu se poate vorbi despre niciun fel de viaţă de parohie — să nu mai 

menţionăm mănăstirile. El nu are de unde să dobândească experienţă în 
rugăciune; nimeni nu poate să-i răspundă la întrebările care apar atât în 
viaţa sa personală, cât şi în cea publică. Iar la toate nedumeririle noului 
convertit învățătorul răspunde evaziv că este „o situaţie dificilă”, „condi- 
tiile nu sunt prielnice”, există „presiune” şi aşa mai departe. Mai mult 
decât atât, în condiţii confidenţiale el poate să îi explice mai deschis că 
întreaga chestiune este una de presiune din partea autorităţilor, dar că 
potrivit „considerentelor superioare” după care este îndrumată patriar- 
hia, trebuie să fie răbdător, să se umilească, să admită compromisul. Şi 
credinciosul, umplut de profund respect pentru rangul preoţesc, cu res- 
pect faţă de persoana de la care a primit botezul, fiind conştient, în sfâr- 
şit, de propria lipsă de experienţă şi păcătoşenie, acceptă cu încredere 
îndrumările părintelui său duhovnicesc. Şi acum încearcă să zdrobească 
în sufletul său acest sentiment de nemulţumire faţă de situaţia Bisericii 
şi faţă de relaţiile ei cu guvernul: încearcă să se convingă că pur şi sim- 
plu el este cel care nu înţelege situaţia dificilă a episcopatului şi înţelep- 
ciunea lui; şi încearcă să se convingă că în general totul este destul de 
mulţumitor. Ca urmare, el este crescut în duplicitate chiar de la începu- 
tul vieţii sale creştine. Acelaşi lucru se întâmplă şi cu noua generaţie de 
credincioşi din familiile tradiţionale, cu singura diferenţă că în majorita- 
tea cazurilor ei sunt crescuţi chiar din copilărie într-un duh de acceptare 
necondiționată a tuturor acţiunilor patriarhiei. Folosirea aici a poruncii 
smereniei este foarte semnificativă: înţelegerea creştină a smereniei — 
lupta împotriva mândriei — este folosită ca o justificare a lipsei de acţiu- 
ne a Bisericii atunci când este atacată fie extern, fie intern. „Împărăţia 
noastră nu este din această lume” — spun apărătorii patriarhiei, justifi- 
cându-i lipsa de acţiune, în timp ce Biserica este distrusă în Rusia. Dar 
nu este organizaţia bisericească o manifestare a organismului-Biserică, 
şi nu este ea chemată la acţiune în lume? Altfel de ce să încerci din greu 
să păstrezi în mod exact organizaţia, făcând de dragul ei toate concesiile 
posibile? 

Apelul la o falsă smerenie în faţa duşmanilor Bisericii este singura 
formă de „ascultare” care este instalată activ în inimile şi minţile cre- 
dincioşilor din Rusia. O astfel de „educaţie” este realizată prin numeroa- 
se mijloace, unul dintre ele fiind direct din amvon - chiar şi prin acei 
preoţi care sunt consideraţi cei mai buni. Uneori în biserică, chiar în 
timpul predicii, poţi auzi câte un preot spunându-le credincioşilor: „Nu 
este treaba voastră să-i judecaţi pe ierarhi”; sau „Treaba voastră este să 
vă rugaţi — şi atâta tot”; şi aşa mai departe. De unde apare necesitatea 
unor astfel de îndemnuri? Până la urmă, este bine cunoscut faptul că 
Biserica Ortodoxă a pus întotdeauna accent exact pe participarea credin- 
cioşilor Bisericii la destinul Bisericii; exact ei sunt cei care acceptă orice 
decizie. Este suficient să menţionăm, în legătură cu aceasta, Scrisoarea 


463 


enciclică a patriarhilor răsăriteni din 1848. În mod evident, patriarhia 
Moscovei se călăuzeşte acum după altă opinie în practica sa. Credem că 
acest lucru este legat de faptul că oamenii, neştiind nici canoane, nici re- 
guli şi nici istoria Bisericii, şi uneori neştiind nici măcar Sfânta Scriptură 
— aceşti oameni ai Bisericii simt în inimile lor starea nesatisfăcătoare a 
situaţiei Bisericii şi adesea nu îi cred pe ierarhi. „Noi avem un episcop 
bun — el este credincios” — se poate auzi printre oameni. Astfel de apre- 
cieri nu sunt capabile să ne facă să ne simţim mai bine! Astfel infiltrează 
patriarhia în turma sa norme adoptate nu se ştie de unde. 

Conştiinţa generală a bisericii în Rusia sovietică se află, evident, 
într-o contradicţie flagrantă cu declaraţiile patriarhiei privind „liberta- 
tea” şi „înflorirea” Bisericii ruse; este esenţial de remarcat acest fapt, de- 
oarece în fapt ele nu sunt reale, de vreme ce clerul inferior, în virtutea 
supunerii canonice, după cum este bine cunoscut, nu poate pune în dis- 
cuţie deciziile ierarhiei superioare — altfel fiind ameninţat cu interdicţia, 
aşa cum a fost cazul bine cunoscutei scrisori a celor doi preoţi, N. Eşli- 
man şi G. Yakunin?. Laicii sunt, de asemenea, tăcuţi, temându-se să nu 
ajungă victime ale autorităţilor — şi, ceea ce este mai important, având 
încredere în clerici, aşa cum s-a spus deja. Dar în realitate există o si- 
tuaţie paradoxală, în care chiar şi cei mai „cucernici” fii ai patriarhiei, 
luptându-se conştient să urmeze politica ei, în realitate, lăuntric, se ridi- 
că împotriva ei. Încearcă doar, în conversaţie cu un astfel de credincios, 
să spui despre un ierarh respectat: „Ierarhul nostru sovietic Antonie 
Bloom (sau Vasile Krivoşein)” — acesta va provoca o izbucnire de indig- 
nare! Dar de ce? Adevărat că nu sunt cetăţeni sovietici, dar, până la ur- 
mă, aceste persoane respectate sunt sub jurisdicţia Bisericii sovietice, în 
trupul ei duhovnicesc! Potrivit canoanelor ei, participă la glasul ei! (Să 
adăugăm: nu doar potrivit canoanelor; pe lângă aceasta, prin tăcerea lor, 
ei confirmă aserţiunile mincinoase ale patriarhiei.) Expresia „Biserică 
sovietică”, bineînţeles, va provoca o indignare şi mai mare. Dar de ce? 
Intrebarea noastră nu este determinată defel de separarea dintre con- 
ceptele de sovietism şi comunism, aşa cum se face de către unii oameni 
din naivitate sau din ipocrizie, deoarece este clar că istoric aceste două 
forme de ordine guvernamentală şi ideologie sunt inseparabil legate. Nu: 
o Biserică a cărei viaţă e guvernată de un acord cu statul şi cu ordinele 
lui directe (controlul oficialilor guvernului asupra episcopilor este bine 
cunoscut) este, în mod firesc, o biserică de stat. Şi aici nu au niciun folos 
citatele ipocrite ale îngrădirii Bisericii de stat în URSS, pentru că adevă- 
rata stare a lucrurilor este evidentă pentru toţi. Aceasta nu este doar 
Biserica din perioada sovietică, ci Biserica statului sovietic, adică exact 


27 Preoţii moscoviți a căror scrisoare deschisă către patriarhul Alexei din 1965 privind 
condiţiile necanonice din cadrul patriarhiei a sfârşit cu suspendarea lor (n. tr.). 

Biserica sovietică, privitor la care declaraţiile oficiale ale patriarhiei dau, 
de asemenea, suficiente mărturii: să ne amintim, de exemplu, scrisoarea 
de loialitate a Mitropolitului Pimen către Kosighin, după desemnarea lui 
ca locţiitor. 

Cu toate acestea, un credincios sovietic nu vrea şi nu poate să-şi 
numească „sovietică” propria Biserică-mamă, şi chiar dacă nu poate ex- 
plica aceasta, tot simte că există nu doar patriarhia care este legată de 
autoritatea sovietică, nu doar organizaţia bisericească, ci există şi Bise- 
rica sfântă, curată, unică, sobornicească şi apostolească, în care minciu- 
na, înşelarea şi ipocrizia care ies din gurile reprezentanţilor patriarhiei 
Moscovei nu încap. Un credincios sovietic nu poate să-şi forţeze limba să 
îi numească „ierarhi sovietici” — combinaţie de cuvinte cu adevărat 
blasfemiatoare — pe Mitropolitul Antonie sau pe arhiepiscopul Vasile 
sau pe alţi ierarhi respectaţi din Rusia. Conştiinţa bisericească se luptă 
în mod firesc să-şi găsească purtătorii de cuvânt printre cei din clerul 
superior în aceeaşi Biserică sovietică, singura la vedere — un lucru care 
este deosebit de greu de făcut, de vreme ce KGB-ul veghează cu vigilenţă 
la avansarea candidaţilor „potriviţi”. 

Încă de la bun început, autoritatea sovietică a pus o problemă radi- 
cală, privitor la Biserică: „sau voi — sau noi”. Această problemă rămâne 
până acum la fel de ireconciliabilă şi acută. Ţinta autorităţii sovietice nu 
a fost şi nu este deloc supunerea Bisericii, şi nici măcar înrobirea ei, ci 
mai degrabă anihilarea ei totală şi definitivă. Ateismul militant este 
doctrina de stat a URSS-ului. Supunerea, înrobirea Bisericii sunt doar 
momente intermediare, paşi către anihilarea ei totală. Şi fiecare credin- 
cios realizează această situaţie a Bisericii după măsura credinţei sale. 

În timp ce autoritatea guvernamentală anunţă deschis lupta sa îm- 
potriva credinţei şi a Bisericii, patriarhia dă impresia să nu observe a- 
ceasta, şi chiar mai mult, se luptă să convingă pe toată lumea de contra- 
riu. Dintr-un punct de vedere comun al unui om care crede în Hristos şi 
în Biserică, Trupul lui Hristos, cum poate fi numită aceasta dacă nu 
trădare a credinţei creştine? Este de la sine înţeles, şi-apoi, ne-au asigu- 
rat de asta încă din vremea Mitropolitului Serghie, că Biserica este tră- 
dată pentru propriul ei bine, şi cu preţul unor concesii „insignifiante” 
poate fi păstrat (!) (adică, cumpărat) lucrul cel mai important: viaţa Bi- 
sericii. În timp ce aceia care nu sunt de acord cu aceasta (de exemplu, 
autorii acestui eseu) sunt declaraţi, bineînţeles, politicieni care se presu- 
pune că nu se gândesc la Biserică, ci la interese politice, la ordinea socia- 
lă şi aşa mai departe. Tradiţia de a-i acuza pe cei care nu sunt de acord 
cu politica a fost începută de Mitropolitul Serghie în Declaraţia sa din 
1927. Credem că semnificaţia unei astfel de acuzaţii în condiţiile sovie- 
tice, chiar şi sub forma unei aluzii, este evidentă pentru toţi. 

Patriarhia Moscovei repetă argumente similare ori de câte ori are 
ocazia, fără nicio intervenţie din partea autorităţilor. Şi totuşi „dintr-un 
motiv oarecare” nu se poate protesta faţă de ele în mod public în Rusia. 
Şi chiar şi peste hotare aceste „argumente” nu arareori sunt crezute, fie 
din ipocrizie, fie din dorinţă de a crede. Dar ele cer cel mai aspru răs- 
puns. 

Aici vrem să întrebăm patriarhia Moscovei (deşi nu avem nicio 
speranţă de a primi un răspuns): Dacă dezacordul cu voi în problema 
relaţiilor cu guvernul înseamnă politică, atunci ce este acordul vostru cu 
politica religioasă sovietică, al cărei scop — eradicarea întregii credinţe în 
Dumnezeu — este cunoscut tuturor? Nu sunteţi voi înşivă politicieni, şi 
încă unii incomparabil mai răi? Şi în momentul în care duşmanii L-au 
înconjurat iar pe Hristos pentru a-L lua din nou pentru tortură pe Cruce, 
cum sună al vostru „Bucură-Te, Învăţătorule!”? 

Pentru a reuşi să-L trădezi pe Hristos nu e nevoie să te declari duş- 
manul Lui; nu e nevoie nici măcar să Îl batjocoreşti. Un sărut este sufi- 
cient. 

Bineînţeles, toate acestea nu sunt o noutate astăzi. Deja de zeci de 
ani lumea şi creştinii au fost şcoliţi treptat pentru a accepta războiul mi- 
litant împotriva lui Dumnezeu ca pe un fapt real, de zi cu zi şi obişnuit, 
natural. Sorţii au picat pe Rusia ca să fie centrul acestui război, şi falsa 
mărturie a patriarhiei în faţa lumii din această perioadă este absolut cri- 
minală. Pentru că acest război, fără îndoială, are o semnificaţie într-ade- 
văr universal-istorică pentru soarta întregii creştinătăţi, pentru soarta 
întregii lumi. Este evident că reconcilierea cu războiul sovietic împotriva 
lui Dumnezeu în Rusia şi în întreaga lume este o mărturie nu doar a de- 
clinului religiozităţii şi credinţei, ci şi a unei prăbuşiri catastrofice a con- 
cepţiilor morale în general. Cu cât acest proces va dura mai mult, cu atât 
mai mult se va apropia umanitatea de abis! 

Repetăm ceea ce declară în mod deschis propaganda sovietică şi 
despre care patriarhia Moscovei menţine o tăcere ruşinoasă: în Statul 
sovietic ideologia şi politica sunt inseparabile; politica nu este decât o 
unealtă a ideologiei; coexistenţa ideologică este imposibilă; manifestarea 
oricărei idei străine sovietism-comunismului reprezintă deja politică şi 
ostilitate. În această lumină este evident că înseşi pretenţiile foarte tru- 
faşe ale Mitropolitului Serghie şi ale succesorilor săi de a salva (!) Biseri- 
ca în Rusia sunt doar un paravan ipocrit pentru nevrednicie duhovni- 
cească, pentru că este clar că credinţa creştină este menţinută în Rusia 
doar prin puterea Domnului Iisus Hristos. Dar din punct de vedere „cau- 
zal” exterior este evident: comuniştii nu pot lichida în întregime organi- 
zaţia bisericească vizibilă, deoarece se străduiesc să creeze impresia li- 
bertăţii de conştiinţă în Rusia, în lupta lor pentru supremaţia mondială. 
Ei i-ar distruge într-o clipă, cu o răutate drăcească, pe amândoi Mitro- 

poliţii Pimen şi Nicodim, dacă ar putea. Acest lucru înseamnă că împă- 
răţia sovietică este fără îndoială o imagine a viitoarei împărăţii a lui An- 
tihrist; într-un lung, şir de analogii istorice (nu este loc aici să vorbim 
despre ele) cu imaginea Apocalipsei, această analogie este, fără îndoială, 
cea mai apropiată de ziua de astăzi. Ceea ce vedem noi înşine astăzi, pre- 
cum şi în decursul deceniilor, în Rusia, este o avertizarea serioasă a 
omenirii, o chemare la pocăință — pe care, iată, lumea nu o acceptă. 

Intorcându-ne la relaţiile prieteneşti ale patriarhiei Moscovei cu 
regimul sovietic, ar trebui să semnalăm că nu intenţionăm să idealizăm 
nici Biserica sinodală, nici Biserica epocii Rusiei moscovite, sau Biserica 
bizantină. Credem că Biserica şi Statul sunt diferite prin natura lor şi 
sunt întotdeauna străine una de alta într-o anumită măsură, după cum 
sunt Biserica şi lumea. Prin urmare, orice alianţă a Bisericii cu statul es- 
te într-o oarecare măsură nefirească; dar din aceasta este încă şi mai evi- 
dent că alianţa Bisericii cu un Stat militant anti-creştin este anti-natura- 
lă. Din acest motiv ea apare în forme ipocrite, sub înfăţişarea „separării” 
Bisericii de Stat. 

Până la urmă, ce anume salvează patriarhia Moscovei, cu preţul 
supunerii faţă de Stat? La aceasta răspunsul este următorul: Tainele, 
viaţa liturgică pentru binele oamenilor. Să vedem cât de adevărat este 
acest lucru. Sunt câteva zeci de biserici în Moscova, Leningrad, şi câteva 
în alte oraşe mari; dar ce se întâmplă în întreaga Rusie? In regiunea 
Volga? În Karelia? În Urali? În Siberia? În Orientul Îndepărtat? În Cau- 
cazul de nord? In Nord? Ce a „salvat” patriarhia în aceste vaste întinderi, 
unde trăiesc zeci de milioane de oameni? Chiar nu ştim că peste tot în a- 
cele zone bisericile au fost distruse, cu excepţia unui număr neînsemnat? 
Este un fapt obişnuit când muncitorii fermelor colective îi duc pe copii la 
sute (!) de kilometri pentru a fi botezați şi preoţii îi trimit înapoi: până la 
urmă, este obligatoriu să prezinţi paşaport, şi aşa cum este bine cunos- 
cut, paşapoartele nu sunt eliberate pentru a fi păstrate de muncitorii fer- 
melor colective! Chiar nu ştim că în vaste segmente ale populaţiei nu lip- 
seşte doar credinţa, dar nu este nicio posibilitate de a o găsi, de vreme ce 
în realitate în aceste vaste întinderi nu lipsesc doar bisericile, ci şi căr- 
tile. Omul sovietic obişnuit nici măcar nu ştie cine ar putea fi Hristos, şi 
nu a auzit niciodată de Sfânta Treime; văzând din întâmplare reprezen- 
tări de sfinţi în albume de artă sau în biserici închise, el ştie doar că 
aceştia sunt „zei”. Am spus mai sus că se poate observa o afluenţă de 
credincioşi în Biserică; în mod firesc, acest lucru este observat mai mult 
în locurile unde sunt mai multe biserici, mai mulţi oameni şi mai multe 
cărţi — în Moscova, în Leningrad. Vedem în aceasta acţiunea neîndoiel- 
nică a harului, dar trebuie numită blasfemiatoare încercarea de a justifi- 
ca inactivitatea şi neglijenţa ierarhiei prin faptul că credincioşii vin „sin- 
guri” la Biserică, cu atât mai mult cu cât acest lucru se întâmplă într-un 

procent care este insignifiant la scara întregii Rusii. Şi mai mult decât 
atât: pentru multe suflete curate fățărnicia evidentă a patriarhiei consti- 
tuie un obstacol pentru alăturarea lor la Biserică. 

Totuşi, poate că patriarhia a protestat, s-a luptat împotriva închi- 
derii bisericilor? Poate că a încercat să ceară o posibilitate de luminare 
religioasă a oamenilor? Iată, nu cunoaştem nicio singură declaraţie, fie 
ea cât de timidă, a patriarhiei în favoarea posibilităţii unei minime men- 
tineri a vieţii religioase. Credincioşi individuali şi grupurile lor scriu o 
mulţime nesfârşită de plângeri şi cereri pentru deschiderea bisericilor, şi 
unele dintre acestea au ajuns peste hotare; dar a existat măcar un singur 
caz în care patriarhia să fi susţinut astfel de cereri? Noi nu cunoaştem 
astfel de cazuri, şi acest lucru atestă în mod clar prăpastia reală dintre 
oamenii Bisericii şi ierarhie. Cu propriii noştri ochi vedem cum păstorii 
se păstoresc pe ei înşişi. Vedem cum hoţul vine şi tâlhăreşte turma, pen- 
tru că cel plătit nu este păstor şi nu îi pasă de oi. Iată, cuvânt cu cuvânt, 
dezvăluirea Evangheliei! Nu este surprinzător, în lumina a tot ceea ce a 
fost spus mai sus, că Biserica sovietică a renunţat la mucenicii şi mărtu- 
risitorii Bisericii ruse, şirurile fără număr care o împodobesc şi care sunt 
slava ei. Dar credem că adevărații noştri ierarhi — Vladimir, Petru, Chi- 
ril, Iosif, Veniamin — şi cu ei marea mulţime de alţi ştiuţi şi neştiuţi ie- 
rarhi, călugări şi laici conduşi de Patriarhul Tihon stau înaintea Tronului 
lui Dumnezeu, slăvindu-L, pe Dumnezeu şi rugându-se pentru Biserica 
rusă, pentru pământul rus şi pentru întreaga lume; şi nu poate fi pus la 
îndoială faptul că Rusia stă prin dreptele lor rugăciuni, şi prin rugăciu- 
nile altor sfinţi şi mărturisirea de astăzi a acelora care sunt în cea mai 
mare parte necunoscuţi lumii, iar nu prin născociri, cu adevărat min- 
cinoase, pentru a „salva” Biserica prin felurite negocieri cu satana. În 
faţa măreției faptelor muceniceşti ale marilor ierarhi din trecutul recent, 
„meritele” lui Serghie şi Alexei, precum şi disputa cu părintele Serghie 
Bulgakov28 şi alte asemenea sunt ridicole2. 


28 În anii 1930, învățând din eşecul „Bisericii Vii”, Patriarhia Moscovei a încercat să 
se prezinte ca fiind „conservatoare” din punct de vedere teologic şi astfel a 
condamnat „sofiologia” eretică a părintelui S. Bulgakov. Un astfel de „conservato- 
rism” asupra unui anumit punct, bineînţeles, este depăşit cu mult de supunerea 
întregii Bisericii ideologiei şi scopurilor comuniste. 

29 Aici nu ne putem reţine de la citarea unui exemplu al modului în care Biserica rusă 
îşi arată grija faţă de fiii şi fiicele întemniţate şi persecutate ale... poporului grec. 
Patriarhul Alexei a scris în acest sens (Jurnalul Patriarhiei Moscovei, 1968, nr. 3, p. 
1, „Despre situaţia din Grecia şi despre Biserica Greciei”) arhiepiscopului Ieronim al 
Atenei: „În zilele sărbătorii Teofaniei avem necesitatea morală (!) să vă adresăm 
cuvântul nostru de nelinişte sufletească cu privire la acei fii şi fiice ale poporului grec, 
care pentru opiniile lor şi pentru luptele pentru libertate şi democraţie au fost pentru 
mult timp întemnițați. Vă adresăm apelul nostru frăţesc să vă ridicaţi cuvântul 

În Rusia începe acum o revenire înceată şi aproape neobservată 
din marele şoc care a ţinut-o paralizată în decursul deceniilor. Printre 
oameni apar voci individuale de protest, încercări de a sta împotriva 
mişcării mortale a aparatului Partid-Soviet. Care este poziţia Bisericii 
ruse cu privire la aceste voci? 

Acei preoţi care încă mai au conştiinţa necesităţii duc o viaţă du- 
blă. Pe de o parte, un astfel de batiuşka face politica „loială” a patriarhiei 
cu privire la Stat, adică, se limitează în biserică la cerinţele minime de 
ritual. Pe de altă parte, supunându-se fiecărui pericol (dacă este destul 
de onest), el trece peste această linie: el săvârşeşte botezuri în secret (fă- 
ră înregistrare), încearcă să atragă pe cineva la Biserică (ceea ce nu poa- 
te face în mod public), dă spre citire Evanghelia şi cărţi duhovniceşti şi 
aşa mai departe. Astfel, viaţa religioasă autentică are întotdeauna în rea- 
litate un caracter de „catacombă”. Dar posibilităţile pentru dezvoltarea 
lui sunt insignifiante: până la urmă, clerul inferior este în lesa patriarhi- 
ei şi nu poate depăşi limitele concordatului. Nici nu este nevoie să se 
spună că, în esenţă, clerul superior nu are deloc contact cu masele de 
credincioşi. Ierarhii contemporani sunt adevăraţi prinți ai Bisericii, în 
marea majoritate tot atât de departe de popor ca şi, să zicem, secretarii 
comitetelor regionale30. Şi într-adevăr, de ce ar trebui să se apropie de 
oameni? Ce pot spune oamenilor ei, care s-au legat pe sine prin loialitate 
şi supunere faţă de autoritatea anti-creştină? Ierarhia Bisericii sovietice, 
nedorind să devină o Biserică „de catacombă”, a fost transformată într-o 
„Biserică” auto-izolată. Este străină de oameni şi nu încearcă să se apro- 
pie de ei. Omul sovietic contemporan, ameţit de vodcă şi de iluminarea 
politică, se uită la biserici cu o privire indiferent-tâmpă, neaşteptând de 
la ele niciun fel de glas care ar putea să-l încălzească şi să-i descopere 
adevărul. Nu există niciun astfel de glas, dar omul însetează după el, 
pentru că este obosit de minciuna nesfârşită de pretutindeni. Adevărat, 


ierarhic, care ar putea să aibă influenţa sa, pentru eliberarea tuturor din închisori şi 
lagăre, ceea ce fără îndoială ar servi la restaurarea vieţii normale în Grecia şi ar aduce 
bucurie tuturor oamenilor de bună credinţă. Această afirmaţie a voastră ar fi un dar 
primit de Domnul Iisus, Mântuitorul lumii (!), Care a venit să-Şi pună viaţa pentru 
izbăvirea multora, «să propovăduiască robilor dezrobirea şi să slobozească pe cei 
apăsaţi» (Luca 4: 18). Cu frăţească dragoste (semnătură).” Şi sunt o multitudinea de 
astfel de exemple. Nu ştim dacă este necesar să comentăm asupra acestei „necesităţi 
morale” din gura conducătorului unei Biserici care niciodată în cei 25 de ani de 
activitate în rangul de patriarh nici măcar nu a remarcat că fiii şi fiicele propriei sale 
patrii, timp de decenii, au trecut prin astfel de orori ale unui genocid de fapt, fără să 
mai vorbim de închisori şi lagăre de concentrare la care, spre norocul lor, grecii nici 
nu au visat vreodată. Prin urmare, este clar ce poziţie au avut şi au fostul patriarh 
Alexei şi succesorii săi din prezent privitor la orice opoziţie faţă de regimul comunist: 
aceasta nu este o retragere absolut nevinovată din politică! 

30 Conducătorii reali ai Partidului comunist în fiecare regiune (n. tr.). 

formele slujbelor dumnezeieşti sunt fundamental aceleaşi ca şi mai îna- 
inte, riturile pentru moment (pentru moment!) nu sunt schimbate. Da, 
viaţa liturgică există. Dar de ce fel este? Absența oricăror posibilităţi de 
viaţă bisericească autentică îi lipseşte pe credincioşi de pregătirea pentru 
Taine. Împărtăşania este, în esenţă, accesibilă oricui, oricând, deoarece 
credinţa în oamenii din biserică a fost înlocuită în mare parte de 
superstiție, şi acest lucru înseamnă că relaţia cu Taina dobândeşte şi ea 
în mod esenţial, cum s-ar spune, un sens formal magic: neştiind nimic 
despre Taină, credincioşii vin uneori la Potir de mai multe ori fiecare. 
Este uitat cu desăvârşire faptul că aceasta este o Taină mare şi 
înfricoşătoare, înaintea căreia îngerii tremură, după cum spun Sfinţii 
Părinţi. Cu adevărat, profunda neglijenţă care poate fi observată faţă de 
Taina Împărtăşaniei este posibilă doar în absenţa fricii de Dumnezeu. 
Magia este prezentă şi la ierarhii sovietici, întrucât ei înşişi îşi adorm 
propria conştiinţă a demnităţii lor ierarhice. Închişi în propria lor 
inaccesibilitate, ei compensează într-un fel neparticiparea lor la viaţa şi 
suferinţele Bisericii. Acest lucru este însoţit de profitul de pe urma 
respectului profund al credincioşilor faţă de rangul preoţesc. Aici se 
manifestă o convingere despre indispensabilitatea lor exclusivă, adică o 
convingere cum că păstrarea cu orice preţ a poziţiei ierarhiei este exact 
păstrarea Bisericii. 

„Dacă toată lumea merge în catacombe”, spune reprezentantul pa- 
triarhiei, „atunci cine va mai avea grijă de popor?” Dar am arătat deja că 
viaţa religioasă autentică se îndreptă inevitabil spre catacombe: realita- 
tea sovietică însăşi obligă la aceasta. Tot aşa se spune că ierarhii sunt răi, 
bineînţeles, dar că sunt, de asemenea, şi un pod de tranziţie spre viitor, 
când Biserica va fi liberă. Să zicem că este o încântare pentru noi, într-a- 
devăr, să fim siguri că vom vedea credinţă în viitoarea libertate a Biseri- 
cii; dar trebuie şi să credem neclintit că menţinerea succesiunii ierarhice 
în Biserică aparţine Capului ei, Hristos, şi nu zădărniciilor omeneşti; 
dacă sensul ierarhiei superioare contemporane este doar acela de a fi un 
„pod”, este într-adevăr necesar să se caute la autoritatea sovietică susţi- 
nere pentru acest „pod”? Aceasta înseamnă a nu crede în faptul că (Bise- 
rica) porţile iadului nu o vor birui, dacă trebuie să se caute susţinere de 
la porţile iadului! Sau credeţi că Hristos nu va păzi Biserica în mijlocul 
persecuțiilor? Dar unde este credinţa atunci? În ce priveşte soarta Bise- 
ricii în vreme de persecuții, pot fi aplicate cuvintele despre mântuire: 
„ceea ce la om este cu nepuţinţă, este cu putinţă la Dumnezeu”. Iată, cei 
care au legat patriarhia cu regimul sovietic au făcut astfel încât nu este 
nicio nădejde pentru regenerarea ei interioară. Sprijinindu-se de autori- 
tatea sovietică, patriarhia îi va împărtăşi soarta până la sfârşitul regimu- 
lui sovietic. 

Convingerea apologeţilor patriarhiei Moscovei, menţionată mai 
sus, că va fi libertate în viitor pentru Biserică şi pentru Rusia, este re- 
marcabilă în felul ei. Această convingere este răspândită pretutindeni. 
Dar ne întoarcem spre ei din nou cu o întrebare: cu ce intenţionaţi să 
intraţi în această perioadă de libertate? Convingerea despre viitoarea 
eliberare a Bisericii este exact rodul credinţei, care, în consecinţă, este 
vie într-o anumită măsură. Dar cum se poate uni credinţa în eliberarea 
Bisericii noastre de către Hristos cu o convingere despre indispensabili- 
tatea compromisului apostat al ierarhiei cu ateismul sovietic? In acest 
caz Biserica, în mod esenţial, este identificată cu ierarhia, adică, cu orga- 
nizaţia bisericească. 

Toate argumentele în apărarea şi justificarea patriarhiei moscovite 
pe care am încercat să le examinăm sunt contradictorii şi, în ultimă in- 
stanţă, nu sunt serioase. Ele sunt bazate pe dorinţa de a vedea situaţia 
existentă în Biserică drept naturală şi (se presupune) satisfăcătoare din 
punct de vedere duhovnicesc. Contradicţia, aşa cum s-a arătat mai sus, 
este uşor demonstrată: când se vorbeşte despre asaltul extern asupra Bi- 
sericii, se spune că „împărăţia noastră nu este din această lume”; dar 
când vine vorba de compromisul cu prinţul acestei lumi, se răspunde că 
este esenţial pentru menţinerea succesiunii ierarhice, a bisericilor etc. — 
adică organizarea exterioară a Bisericii. Fireşte, o asemenea lipsă de ho- 
tărâre certifică nesiguranța duhovnicească, dezordinea internă (să nu o 
mai menţionăm pe cea externă) a patriarhiei moscovite. O astfel de si- 
tuaţie nu poate continua la nesfârşit. Conştiinţa religioasă trebuie fie să 
devină conştientă de ea însăşi, altfel va dispărea cu totul forma de con- 
ştiinţă religioasă. Rezumând, a doua variantă este foarte posibilă: până 
la urmă, şi cândva înfloritoarea Biserică a Cartaginei a dispărut. Noi, cu 
toate acestea, ne întărim cu credinţa că tot se vor petrece odată şi odată 
şi reînnoirea duhovnicească a Rusiei şi eliberarea Bisericii. Credem că, 
dacă lumea nu va pieri, mai devreme sau mai târziu în Rusia eliberată 
tot va avea loc un Sinod local al Bisericii noastre, la care roadele nevoin- 
telor şi isprăvilor lor din lunga perioadă fără Sinod (pentru că nu pot fi 
numite sinoade acele convocări ale ierarhilor sovietici pe care Consiliul 
pentru probleme religioase le organizează împreună cu patriarhia) vor fi 
prezentate de către patriarhia moscovită şi de către Biserica rusă din 
„Catacombe”, care a fost persecutată, căreia îi aparţin autorii acestui ar- 
ticol, şi despre a cărei existenţă continuă ei consideră a fi o datorie 
sfântă să dea mărturie cu prima ocazie care se va ivi. La acest viitor si- 
nod Biserica din „catacombe” va aduce mărturia curăţiei credinţei, nepă- 
tată de niciun fel de compromisuri cu duşmanii lui Hristos — pentru că 
rugăciunea care a fost adusă până acum nu este curată. Biserica din ca- 
tacombe va aduce, de asemenea, mărturia credinţei sale neclintite în 
Iisus Hristos, singurul prin care s-a întărit şi a trăit deja de zeci de ani, 

păzită de harul dumnezeiesc în mijlocul persecuțiilor şi trădărilor. Pen- 
tru că exact aşa cum împărăţia sovietică este o prefigurare a lui Anti- 
hrist, la fel şi Biserica din catacombe este cea mai apropiată dintre toate 
prefigurările Bisericii din vremea lui Antihrist — Femeia înveşmântată în 
soare care a fugit în pustie. Veşmintele ei sunt ţesute din faptele eroice 
ale sfinţilor. La fel ca în vremea profetului Ilie, Domnul şi-a păstrat pen- 
tru Sine şapte mii de credincioşi, până la vremea ştiută doar de El. 

Biserica noastră are o viaţă grea. Membrii ei sunt exterminați fără 
milă de către autorităţi. Suntem trădaţi de fraţi care se consideră orto- 
docşi. Suntem împrăştiaţi ca grâul, dar credem că, în ceasul când va fi 
necesar, Hristos Îşi va trimite ucenicul credincios, care îşi va întări fraţii. 
Împreună cu Apostolul Pavel îndrăznim să spunem: Noi nu suntem fii ai 
îndoielii spre pieire, ci ai credinţei spre dobândirea sufletului (Evr. 10: 
39). Şi această credinţă a noastră, prin care domniile sunt supuse (Evr. 
11: 33), ne dă puterea de a aştepta ceasul venirii lui Dumnezeu. Dumne- 
zeu este cu noi, înțelegeţi neamuri şi vă plecaţi, căci cu noi este Dum- 
nezeu! 


II. BISERICA ŞI AUTORITATEA 


Nu este stăpânire decât de la Dumnezeu. 
Romani 13: 1 


Doctrina Bisericii cu privire la autoritate se bazează pe cuvântul re- 
velat al Epistolei către Romani a Apostolului Pavel. Orice autoritate exis- 
tentă este stabilită de Dumnezeu. Este dată omului pentru bine, pentru 
că legiuitorul este iconomul lui Dumnezeu, şi binele este de la Dumne- 
zeu. De aceea este nevoie să vă supuneţi pentru conştiinţă, ca să vă su- 
puneţi principiilor binelui. Conştiinţa acuză întotdeauna nedreptatea, 
după cum a mărturisit apostolul Pavel: Spun adevărul în Hristos, nu 
mint, martor fiindu-mi conştiinţa mea în Duhul Sfânt (Rom. 9: 1). Au- 
toritatea este dată de Dumnezeu pentru a păstra şi a împlini legea. Dar 
legea, în învăţătura apostolică, poate fi împlinită doar atunci când este 
împlinită în iubire. Esenţa vieţii este iubirea. Şi iubirea este viaţă. Iubi- 
rea întotdeauna se dezvăluie raportat la ceva anume. În forma ei prima- 
ră firea omenească creată putea să trăiască doar prin iubirea față de 
Creatorul ei. Cel care vrea să trăiască în iubire se întoarce în mod ine- 
vitabil spre Sursa iubirii, spre Domnul nostru Iisus Hristos. Unde nu 
este Dumnezeu, nu este iubire. 

Dar cum ar trebui privită autoritatea sovietică? Urmând învăţătura 
apostolică despre autoritate? Conform învăţăturii apostolice pe care am 


31 Apocalipsa, cap. 12 (n. tr.). 

prezentat-o, trebuie recunoscut faptul că autoritatea sovietică nu este o 
autoritate. Este o anti-autoritate. Nu este o autoritate, deoarece nu este 
rânduită de Dumnezeu, ci este creată cu obrăznicie printr-o conglomera- 
re a faptelor rele ale oamenilor şi este consolidată şi susținută prin aces- 
te acţiuni. Dacă acţiunile rele slăbesc, autoritatea sovietică, reprezentând 
o condensare a răului, slăbeşte şi ea. Răul apare când voia lui Dumnezeu 
este încălcată. Pentru om aceasta este încălcarea poruncilor lui Dumne- 
zeu. Duşmanul neamului omenesc îl învaţă să facă asta. Satan poartă 
război cu Dumnezeu, şi câmpul de luptă este în inimile oamenilor. 
Această autoritate se consolidează pentru a distruge toate religiile, pur şi 
simplu pentru a eradica credinţa în Dumnezeu. Esenţa ei este războiul 
cu Dumnezeu, pentru că rădăcina ei este de la satana. Autoritatea sovie- 
tică nu este autoritate, deoarece prin natura ei nu poate împlini deplin 
legea, pentru că esenţa vieţii ei este rea. 

Se poate spune că autoritatea sovietică, în condamnarea diferitelor 
crime ale oamenilor, încă mai poate fi socotită autoritate. Nu spunem că 
lipseşte pe deplin o anume autoritate de conducere. Afirmăm doar că es- 
te o anti-autoritate. Trebuie ştiut că afirmarea puterii reale este legată de 
anumite acţiuni ale oamenilor, la care instinctul de conservare este natu- 
ral. Şi ei trebuie să ia în considerare legile moralității care au fost moşte- 
nite de omenire din veacuri străvechi. Dar în esenţă această autoritate în 
mod sistematic comite crime, atât din punct de vedere material, cât şi 
spiritual. În realitate, acţionează o putere ostilă, care este numită auto- 
ritate sovietică. Duşmanul se străduieşte prin viclenii să forţeze umani- 
tatea să recunoască această putere ca autoritate. Dar învăţătura apostoli- 
că despre autoritate nu poate fi aplicată aici, tot aşa cum răul nu poate fi 
aplicat lui Dumnezeu şi binelui. Pentru că răul este în afara lui Dumne- 
zeu; dar duşmanii cu ipocrizie se pot refugia în bine cunoscuta zicere că 
toate sunt de la Dumnezeu. 

Această anti-autoritate sovietică este chiar un antihrist colectiv, 
care duce război împotriva lui Dumnezeu. Prin urmare şi Apostolul a 
afirmat de la Duhul Sfânt: Nu este stăpânire decât numai de la Dumne- 
zeu. Evident, este datul nostru să trăim în timpul apropierii vremurilor 
din urmă, când duşmanul printr-o formă de adevăr, cu viclenie îi în- 
curcă pe oameni, în timp ce în esenţă oferă anti-adevăr. 

După apariţia declaraţiei Mitropolitului Serghie, organizaţia bise- 
ricească serghianistă a intrat în mod ireversibil într-o legătură adulteră 
cu statul sovietic. Imediat a fost introdusă la sfintele slujbe pomenirea 
autorităţilor urâtoare de Dumnezeu. Aceasta a fost o lovitură în inima 
creştină, o sinistră călcare în picioare a sufletelor, o batjocură împotriva 
memoriei cetelor noilor mucenici. Istoria Bisericii lui Hristos nu cunos- 
cuse încă o astfel de cădere teribilă a organizaţiei bisericeşti, în fruntea 
căreia stăteau luptătorii împotriva lui Dumnezeu. 

Conştiinţa curată a credincioşilor nu putea să accepte aceasta. Nu 
putea să accepte legătura forţată a unui organism liber şi curat cu răul. 
Nu putea să accepte legătura unui organism al iubirii cu ura pentru acest 
organism. Nu putea fi în iubire euharistică împreună cu iudele. Nu era 
decât o cale de ieşire: să se îndepărteze de rău, pentru a nu săvârşi 
nedreptatea. 

În puritatea principiului ei fundamental, Biserica este întotdeauna 
liberă. Acolo unde este Duhul Sfânt este şi libertate. Iubirea trăieşte în li- 
bertate. Credinciosul cu o conştiinţă curată duce o luptă de neînfrânt 
pentru un astfel de organism, adică pentru Biserica lui Hristos. Într-un 
organism de curăţie şi sfinţenie el primeşte o generoasă absolvire de pă- 
cat. In Biserica lui Hristos, sufletele creştine sunt cuprinse de o inexpli- 
cabilă bucurie a libertăţii, iar lumea este neputincioasă în duhul răutăţii, 
pentru că în inimă triumfă iubirea. Nu poate distruge decât fizic viaţa 
pământească, dar nu îi este dat să distrugă viaţa care a fost răscumpă- 
rată. 

Poate cineva să părăsească Biserica serghianistă? Serghianiştii îi 
înşeală permanent pe oamenii Bisericii, afirmând că în Biserica lor nu 
există pervertire a dogmei. Conştiinţa noastră mărturiseşte că nu dog- 
mele susţinute de Biserică au fost pervertite, ci însăşi firea Bisericii — li- 
bertatea dată ei de Domnul nostru Iisus Hristos a fost călcată în picioa- 
re. Sufletul unui credincios sincer nu poate niciodată să atingă deplina 
libertate în Biserica serghianistă, pentru că păcatul serghianist îl va chi- 
nui permanent. Serghianismul a pervertit doctrina Sfintei Biserici, care 
ne-a fost transmisă de Apostoli şi în scrierile Sfinţilor Părinţi şi Învăţă- 
tori ai Bisericii. Pentru asta stau mărturie faptele eroice ale muceniciei şi 
mărturisirii sfinţilor care au ieşit din organizaţia bisericească serghia- 
nistă. 

În această perioadă teribilă a istoriei omeneşti — căderea lumii în 
prăpastia iadului — lumea creştină zdrobită, dragă inimii noastre, trebu- 
ie să se aprindă de iubire universală. Suferințele mucenicilor ruşi îi chea- 
mă pe toţi să li se alăture în jurul lui Hristos, într-un mare triumf al iu- 
birii. Apoi iubirea lui Dumnezeu îşi va revărsa harul din abundență asu- 
pra Bisericii Sale. Biserica lui Hristos se va recunoaşte pe ea însăşi, de- 
plinătatea ei, şi va întrupa aceasta în ultima dogmă a Bisericii, care în 
chip vădit va arăta că serghianismul este în afara Bisericii. 

39. Mitropolitul Teodosie 
_ IERARH CONDUCĂTOR AL 
ADEVĂRATEI BISERICI ORTODOXE A RUSIEI 


Mulţi creştini cu adevărat ortodocşi din lumea liberă au fost şocaţi 
şi tulburaţi când scriitorul rus de renume mondial Alexander Soljeniţin, 
care acum trăieşte în exil în Elveţia, a scris în scrisoarea sa către al trei- 
lea Sinod A-Toată-Diaspora al Bisericii ruse din afara Rusiei, întrunit la 
Mănăstirea Sfânta Treime, Jordanville, New York, în septembrie anul a- 
cesta, că „nu trebuie substituit în mod imaginar întregul popor rus orto- 
dox cu o Biserică din catacombe”, a negat orice existenţă a unei „organi- 
zaţii bisericeşti secrete” şi i-a avertizat pe ierarhii Bisericii din afara Ru- 
siei că nu ar trebui să „arate solidaritate faţă de o catacombă misteri- 
oasă, fără de păcat, dar şi lipsită de trup”. Duşmanii adevăratei ortodoxii 
şi apărătorii patriarhiei Moscovei serghianiste s-au grăbit să profite de 
aceste expresii pentru propriul lor scop propagandistic, anunţându-le 
sub titluri ca Nicio Biserică „din catacombe”:2. Într-adevăr, ar beneficia 
mult progresul „ortodoxiei” renovaţioniste dacă ar putea fi „dovedit” — 
sau cel puţin strigat destul de tare — că nu există nicio „Biserică din cata- 
combe” în Rusia, că singura ortodoxie în URSS este cea renovată, versiu- 
nea ei serghianistă prezentată lumii de către patriarhia Moscovei — care, 
cum crede Soljeniţin, nu este deloc „căzută”, ci este adevărata Biserică 
ortodoxă în Rusia. Aceste afirmaţii ale lui Soljeniţîn ridică două tipuri de 
probleme importante: cele legate de starea lucrurilor şi de teologie. 

Pentru a fi sigur, la începutul scrisorii sale Soljeniţin scrie: „Înţele- 
gându-mi nepregătirea pentru a prezenta o chestiune eclezială în faţa 
unei adunări de preoţi şi ierarhi care şi-au dedicat întreaga viaţă slujirii 
Bisericii... cer doar condescendenţă faţă de posibilele mele greşeli de ter- 
minologie sau chiar de esenţă a judecăților mele”. Şi la sfârşit îşi cere 
scuze din nou: „Nu mă consider chemat să decid asupra unor chestiuni 
ecleziale”. Prin urmare, nu ar fi nicio supărare pentru Soljeniţin, care 
vorbeşte atât de convingător şi adevărat despre alte chestiuni, să facem 
cunoscute, pentru cei care vor să audă adevărul, atât greşelile lui referi- 
toare la situaţia de fapt, cât şi la înţelegerea teologică a Adevăratei Bise- 
rici Ortodoxe din Rusia. 

Aceste greşeli ale lui Soljeniţin, aşa cum se dovedeşte, au avut o 
consecinţă fericită: ele au determinat mai multe persoane care au infor- 
maţii mai exacte decât el despre viaţa bisericească din Uniunea Sovietică 


32 The Orthodox Church (Biserica Ortodoxă), organul oficial al Mitropoliei Ameri- 
cane, noiembrie 1974, p. 2. 

să spargă tăcerea şi să respingă făţiş afirmaţia lui că nu există nicio „or- 
ganizaţie bisericească secretă”: 

1. O privire revelatoare asupra continuității Bisericii din catacombe 
a Rusiei este conținută în scurta biografie a tânărului Vladimir Osipov, 
redactor timp de patru ani al acum defunctului periodic samizdat Vece, 
cunoscut pentru tendinţa sa puternic naționalistă şi ortodoxă, expri- 
mând poziţia „slavofilă” în Rusia contemporană. Potrivit unui articol al 
lui Alexei Kiselev, bazat pe un interviu cu Anatolie Levitin (Krasnov)3, 
în anii '60, pe când Osipov era într-un lagăr de concentrare, „a întâlnit 
un bătrân ciudat pe care toţi deţinuţii îl numeau «vlădica». Acesta era 
Mihail, un episcop al Adevăratei Biserici Ortodoxe. EI a lăsat o impresie 
puternică asupra lui Osipov şi este posibil ca această întâlnire să fie cea 
care l-a întors la religie”. Această menționare a unui episcop al Adevăra- 
tei Biserici Ortodoxe în Uniunea Sovietică de azi, şi a influenţei sale asu- 
pra tinerei generaţii de căutători religioşi, este deja un semn important 
pentru cei care însetează după fiecare fărâmă de informaţie despre Ade- 
vărata Biserică Ortodoxă; dar, din fericire, de la acelaşi Krasnov şi din 
alte surse, avem acum o idee mult mai bună decât aceasta despre exis- 
tenţa episcopilor din catacombe în Uniunea Sovietică de astăzi. 

2. Buletinul lunar Religie şi ateism în URSS (în rusă), publicat în 
Miinchen de către N. Teodorovici, a tipărit fragmente din trei scrisori 
primite de la persoane de origine germană care au imigrat de curând din 
Uniunea Sovietică şi care, independent una de alta, au reacţionat la afir- 
maţiile lui Soljeniţin despre Biserica din catacombe. Una dintre ele scrie: 

„A.I. Soljeniţin nu s-a întâmplat să întâlnească niciun membru al 
acestei Biserici. Eu am fost cu ei în închisoare şi am muncit împreună cu 
ei într-un lagăr de muncă. Ei sunt oameni profund credincioşi şi foarte 
fermi în credinţă. Ei sunt persecutați pentru că aparţin acestei Biserici 
interzise.” 

Cea de a doua scrie: „Biserica din catacombe sau secretă este nu- 
mele folosit aici (în afara Rusiei). În URSS este numită «Adevărata Bise- 
rică Ortodoxă» sau «Biserica Tihonită». De ea aparţin oameni ortodocşi 
profund credincioşi, care nu recunosc Biserica oficială. Pentru aceasta 
regimul îi persecută. Îi cunosc pe mulţi dintre ei care acum sunt liberi, 
dar nu le voi da numele şi nici locul reşedinţei lor.” 

Cel de-al treilea scriitor oferă o descriere mai completă a vieţii 
Adevăratei Biserici Ortodoxe, ale cărei slujbe sunt uneori ţinute de că- 
lugări, călugăriţe şi mireni: „Adevărata Biserică Ortodoxă are ierarhi, 
dar majoritatea lor sunt în închisoare sau în colonii de pedeapsă. Mem- 
brii Adevăratei Biserici Ortodoxe ţin slujbele după ritualurile Bisericii 
Ortodoxe. Dacă nu au preot, slujbele sunt ţinute de cineva care ştie cel 


33 Textul în rusă în Novoye Russkoye Slovo, aprox. 1 febr. 1975, p. 3. 

mai mult despre ele. Cunosc oameni care nu s-au căsătorit şi s-au 
dedicat lui Dumnezeu din copilărie; şi aceştia fac slujbe. Aceştia sunt, ca 
o regulă, oameni absolut oneşti, care duc o viaţă curată din punct de 
vedere moral. În URSS, membrii Adevăratei Biserici Ortodoxe au în- 
depărtat orice influenţă lumească din viaţa lor şi sunt cu desăvârşire 
dedicați lui Dumnezeu. Cea mai mare parte dintre credincioşii Ade- 
văratei Biserici Ortodoxe ţin slujbele cu preoţi hirotoniți. Presupunerile 
voastre cum că membrii Adevăratei Biserici Ortodoxe sunt doar bătrâni 
rămaşi din perioada schismei din 1927 m-au făcut să zâmbesc. Cei pe 
care i-am cunoscut personal s-au născut după 1927. Bineînţeles, sunt şi 
cei care îşi amintesc de 1927. Fi mai au şi adunări de rugăciune 
non-liturgice, când citesc Sfânta Scriptură şi cărţi duhovniceşti. 
Rugăciunea lor, în cea mai mare parte, se limitează la cereri pentru 
trezirea credinţei în poporul rus. Uneori le permit tinerilor participarea 
la sfintele slujbe, dacă ştiu că aceştia nu-i vor trăda la miliţie sau la KGB. 
Cu cât li se face mai puţină publicitate, cu atât mai bine pentru ei. Dar ar 
trebui să se ştie că au nevoie de cărţi — de Sfânta Scriptură şi literatură 
duhovnicească. 

3. Cea mai izbitoare informaţie despre Adevărata Biserică Ortodo- 
xă a Rusiei care s-a dat în lunile din urmă vine de la bine cunoscutul lup- 
tător pentru „drepturile civile” din Uniunea Sovietică, Anatolie Levitin 
(Krasnov), care a părăsit URSS-ul pentru exilul în Elveţia în septembrie 
anul acesta. În tinereţea sa el a participat activ ca diacon la schisma „Bi- 
sericii Vii”, şi chiar şi astăzi, la mult timp după ce s-a căit şi s-a întors la 
Biserica Ortodoxă, vederile sale pot fi descrise doar ca extrem de „libera- 
le” şi „ecumeniste”. Mărturia sa despre Adevărata Biserică Ortodoxă este 
cu atât mai valoroasă cu cât el nu poate fi acuzat de niciun fel de simpa- 
tie preconcepută faţă de ea; pentru el este o „sectă” şi, prin urmare, me- 
rită la fel de mult respect şi libertate ca şi orice altă „sectă” din Uniunea 
Sovietică de azi. 

Prima afirmaţie a lui Krasnov pe care o vom cita provine din de- 
claraţia sa Samizdat către Comitetul drepturilor omului din Moscova, fă- 
cută la 5 septembrie, cu puţin înainte de plecarea sa din Uniunea So- 
vietică. Aici, împreună cu protestele sale împotriva persecutării uniaţi- 
lor, baptiştilor, adventiştilor, penticostalilor, martorilor lui Iehova, este 
o secţiune şi despre „Persecuţiile împotriva Adevăratei Biserici Ortodoxe 
(ABO)”. Aici el scrie: „Această Biserică a fost supusă persecuțiilor pe 
parcursul a 47 de ani”. El continuă cu o relatare istorică a Declaraţiei 
Mitropolitului Serghie din 1927 şi a protestelor unui număr de episcopi 
împotriva ei; a faptului că toţi episcopii care au luat parte la „schisma” 
din 1927 au murit în anii '30 în lagărele de concentrare; şi a felului în 
care au reuşit să hirotonească în lagăre un număr de episcopi ca succe- 
sori ai lor, din care îşi continuă existenţa prezenta ierarhie a Adevăratei 

Biserici Ortodoxe. El continuă: „numărul membrilor ABO nu poate fi 
cunoscut. Cu toate acestea, potrivit informaţiilor primite de la membrii 
acestei Biserici, are între opt şi zece episcopi, aproximativ două sute de 
preoţi şi mai multe mii de laici. Activitatea ABO este strict persecutată. 
Regimul se teme de răspândirea ei.”34 

4. Informaţii şi mai detaliate despre Adevărata Biserică Ortodoxă 
au fost date de Krasnov după sosirea sa în Occident, unde a descoperit 
că, încă o dată, o parte a intelectualităţii „liberale” ruse se bucura de 
„non-existenţa Bisericii din catacombe”, care de această dată fusese do- 
vedită de Soljeniţin. Iată ce a spus Krasnov într-un interviu în săptămâ- 
nalul rus din Paris Le Pensse Russe (5 decembrie 1974, p. 5): 

„Cât despre Biserica din catacombe — ea există, nu este o invenţie. 
După informaţiile mele, are aproximativ zece episcopi. Aceşti episcopi 
îşi au succesiunea ierarhică de la iozefiţi, episcopii care s-au separat de 
Mitropolitul Serghie în 1927... În prezent sunt, pe cât ştiu, poate doispre- 
zece, poate opt episcopi. Ei au fost toţi hirotoniți în lagăre de către ierar- 
hii care erau acolo, şi toţi îşi desfăşoară propria activitate. Sunt, de ase- 
menea, şi preoţi. Dar, cu toate acestea, acesta este un segment de popu- 
laţie foarte mic. În primul rând, toate acestea sunt atât de profund se- 
crete încât este foarte dificil să se afle ceva cu certitudine. Eu cunosc o 
călugăriţă care a venit la un arhimandrit ortodox pentru a-l convinge să 
treacă la «Adevărata Biserică Ortodoxă». Când a început să îi ceară mai 
multe detalii, ea i-a răspuns: «Când vei veni la noi, îţi vor spune toate». 
Ştiu că este un Mitropolit Teodosie din catacombe — el este conducătorul 
lor şi în legătură cu alegerea Patriarhului Pimen el a publicat (în samiz- 
dat) propria sa proclamaţie care a circulat în Moscova, Peter35 şi Kiev, 
sub semnătura «Mitropolitului Teodosie», unde, în numele Adevăratei 
Biserici Ortodoxe, se declara o atitudine negativă faţă de patriarhie. In 
particular, de obicei spun că cel mai apropiat curent de ei este Biserica 
Ortodoxă Sinodală, aşa numită Biserică de la Karloviţ (Biserica Ortodo- 
xă Rusă din afara Rusiei). Ei spun de obicei: strict vorbind, noi nu sun- 
tem împotriva regimului; noi suntem monarhişti, dar nu suntem împo- 
triva regimului, întrucât orice autoritate este de la Dumnezeu3. Numai 
că ei nu pot să accepte ierarhia, întrucât este dependentă de atei. Bine, ei 
îl consideră pe Patriarhul Tihon ca pe ultimul lor conducător (adică pa- 
triarh), motiv pentru care, de obicei, în lagăre sunt numiţi tihoniţi. Ar 


34 Religia şi ateismul în URSS, decembrie, 1974, p. 2. 

35 Supranume din perioada dinaintea revoluţiei dat oraşului Sankt Petersburg (azi 
„Leningrad”). 

36 Probabil aceasta nu este o afirmaţie exactă despre poziţia Adevăratei Biserici 
Ortodoxe din Rusia asupra acestui aspect. A se vedea documentul samizdat din 
catacombe „Biserica şi Autoritatea”. 


478 


trebui spus că adepţii lor sunt de obicei oameni în vârstă, sau cei elibe- 
raţi din lagăre. Ţin sfintele slujbe de obicei în apartamente particulare şi 
la aceste Liturghii secrete sunt prezenţi trei sau patru oameni... Adevă- 
rata Biserică Ortodoxă se ascunde prea mult în catacombe; are caracte- 
rul a ceva atât de secret, atât de misterios, încât literalmente nimeni nu o 
poate găsi; deşi, cu siguranţă, nu putem refuza să îi respectăm pe aceşti 
oameni care sunt foarte fermi, foarte sinceri.” 

40. Biserica din catacombe, 1976 


(Aşa cum a apărut în publicaţia rusă Nasha Strana, 
Buenos Aires, 26 aprilie, 1977, p. 3 şi Religie şi ateism 
în URSS, iulie 1976, nr. 8, pp. 18-19) 


În Uniunea Sovietică nu este permis să scoţi din ţară ziarele pro- 
vinciale ale „republicilor autonome” sau ale districtelor sau ale judeţelor. 
Dar informaţiile care se găsesc în astfel de ziare locale sunt mult mai in- 
teresante şi semnificative decât ştirile „oficiale” tipărite în ziarele mosco- 
vite Pravda şi Izvestia sau decât declaraţiile senzaţionale ale multora 
dintre „dizidenţii” din capitală. 

Potrivit relatării corespondentului moscovit al Agenţiei de ştiri 
Reuters (13 mai 1976), ziarul Soviet Abhazia (publicat în oraşul Sukhu- 
mi) a prezentat procesul şi sentinţa preotului Adevăratei Biserici Orto- 
doxe (din catacombe) din Rusia, arhimandritul Ghenadie (Grigorie Se- 
kach în lume), în legătură cu descoperirea unei părţi mari şi foarte orga- 
nizate a activităţii Bisericii din catacombe în sudul Rusiei. 

Potrivit relatării ziarului Soviet Abhazia, Grigorie Sekach s-a con- 
vertit la credinţă în timpul celui de-al Doilea Război Mondial. Mai târziu 
el a frecventat şi a absolvit un curs de seminar şi a slujit un timp ca preot 
celib în Patriarhia Moscovei. Cu toate acestea, fiind un preot conştiin- 
cios, el a intrat în mod inevitabil în conflict cu autorităţile bisericeşti, 
care se aflau sub presiunea oficialilor regimului ateist şi în 1962 — 
punctul culminant al persecuției lui Hruşciov — el a fost acuzat de 
violarea legilor sovietice privind „cultele” religioase (mai exact, „de 
atragerea copiilor şi a tinerilor la biserică”) şi i s-a luat parohia, retră- 
gându-i-se şi înregistrarea oficială ca preot. 

După aceasta, părintele Grigorie a „dispărut” din viaţa sovietică şi 
a intrat literalmente în catacombe. A intrat în legătură cu Adevărata Bi- 
serică Ortodoxă, care a continuat să existe ca trup în catacombe încă din 
perioada Mitropolitului Iosif şi a celorlalţi episcopi mărturisitori din 
1927, neavând absolut nicio legătură cu patriarhia Moscovei dominată 
de comunism. În doi ani de activitate în catacombe, părintele Grigorie a 
construit o parohie de catacombă în unul din oraşele Ucrainei, şi tot aici 
a primit tunderea în monahism cu numele de Ghenadie. Un episcop din 
Biserica din Catacombe, Serafim, l-a ridicat pe ieromonahul Ghenadie la 
rangul de arhimandrit şi l-a trimis în Republica Abhază, în oraşul indus- 
trial Tkvarcheli, în regiunea „Noul Athos” pe malul Mării Negre, pe locul 
faimosului metoc al Mănăstirii ruse Sfântul Pantelimon din Muntele 
Athos, care a fost distrus de sovietici în 1924. Soviet Abhazia admite că 

autorităţile sovietice nu au reuşit să descopere nimic despre episcopul 
Serafim, care se pare că îşi continuă activitatea din catacombe. 

Timp de zece ani, din 1966 până în 1976, părintele Ghenadie a reu- 
şit să organizeze mai multe comunităţi secrete ale Bisericii din catacom- 
be, să construiască pentru acestea o întreagă serie de biserici-case secre- 
te în locuinţe private şi să formeze mai multe mănăstiri pentru bărbaţi şi 
pentru femei, precum şi o şcoală teologică secretă. 

Ajutoarele părintelui Ghenadie, după cum relatează ziarul sovietic, 
călătoreau în toată Uniunea Sovietică pentru a se întâlni cu grupuri se- 
crete de credincioşi. Ajutoarele „recrutau” mulţi tineri şi tinere printre ei 
şi îi aduceau înapoi în Abhazia, unde erau aşezaţi în diferite slujbe in- 
dustriale şi în fabrici în Tkvarcheli şi seara participau la cursurile teolo- 
gice din catacombe. Mulţi dintre aceşti tineri au primit tunderea mona- 
hală şi s-au întors în locurile lor natale pentru a desfăşura o activitate re- 
ligioasă printre oamenii de acolo. 

Această activitate a fost descoperită de către autorităţile sovietice 
în 1976; a fost arestat arhimandritului Ghenadie, trădat de un informa- 
tor. Colaboratorii şi ajutoarele lui nu au fost prinse, dar arhimandritul 
Ghenadie a fost condamnat la patru ani de muncă silnică în lagăr. Soviet 
Abhazia atribuie acestor activişti ai Bisericii din catacombe un fanatism 
extrem şi o activitate politică anti-sovietică (manifestată prin distribui- 
rea de manifeste anti-sovietice). 

Toate acestea, bineînţeles, sunt doar relatarea unui articol dintr-un 
ziar sovietic (chiar dacă articolul în sine nu pare să fi fost publicat în 
Uniunea Sovietică: prin urmare, este imposibilă o evaluare exactă a tu- 
turor acestor detalii). Imaginea generală, cu toate acestea, atât din 
această relatare, cât şi din alte raporturi din surse sovietice şi de la noi 
emigranţi în Vest, este clară: activitatea Adevăratei Biserici Ortodoxe din 
catacombe continuă în Rusia, atingând uneori un grad remarcabil de ac- 
tivitate organizată (având în vedere circumstanţele sovietice nemiloase, 
unde este o crimă împotriva statului să mergi la biserică în secret şi nu la 
bisericile tolerate oficial), şi având abilitatea de a-şi feri membrii de a- 
rest, chiar şi atunci când un important centru de activitate a fost desco- 
perit. Cât timp tirania sovietică va continua cu putere, probabil că nu 
vom primi mai mult decât indicii, precum cele din acest articol, despre 
viaţa reală a Bisericii din catacombe în Rusia. Este evident că atunci 
când libertatea se va întoarce în Rusia, se va descoperi mare parte din 
această viaţă secretă, care astăzi este abia sugerată. 

Episcopul Serafim este al doilea membru al ierarhiei actuale a Bi- 
sericii din catacombe cunoscut public în Vest după nume (celălalt fiind 
Mitropolitul Teodosie, actualul ierarh conducător al Bisericii din cata- 
combe). Este interesant că, din istoria recentă a Bisericii din catacombe 
în Rusia (mai bine cunoscută sub numele de era postbelică), avem date 

despre Serafim, care, de fapt, ar fi astăzi episcop dacă ar mai fi încă în 
viaţă (el s-a născut în 1903). Acesta este stareţul văzător cu duhul, iero- 
monahul Serafim, în faţa căruia un călugăr de la Optina s-a plecat în 
mod profetic şi de la care a luat binecuvântare preoțească pe vremea 
când stareţul avea doar cinci ani; ştim despre activitatea din catacombe 
a acestui părinte Serafim în 1941, când a păstorit o turmă chiar în cata- 
combe, mergând din oraş în oraş şi scăpând în chip minunat de poliţia 
secretă, care îl căuta permanent. Poate că într-o zi vom şti dacă acest 
episcop Serafim de astăzi este acel copil al Mănăstirii Optina şi al tradiţi- 
ei ei de stareţi, care ţine vie Sfânta Rusie chiar şi în împărăţia ateismu- 
lui. 

Fără îndoială, părintele Ghenadie, în acord cu practica sovietică, 
este supus la tratamente crude şi la torturi, atât pentru a fi făcut să dez- 
văluie numele altor membri ai Bisericii din catacombe, cât şi în general, 
ca o pedeapsă pentru „crimele” împotriva statului sovietic. Toţi creştinii 
ortodocşi cărora le pasă de fratele lor care suferă ar trebui să facă ru- 
găciuni fierbinţi pentru bunăstarea şi mântuirea lui. 

41. Biserica din catacombe, 1979 
UN INTERVIU CU ALEXANDER ANDREEVICI CERNOV7 


A. A. Cernov, emigrant rus în Bulgaria înainte de cel de-al Doilea 
Război Mondial, licenţiat în teologie şi filosofie al Universităţii din Sofia, a 
fost arestat de trupele sovietice ocupante în timpul războiului pentru 
activităţile sale politice anti-sovietice şi a petrecut 35 de ani în URSS, 15 
dintre ei în lagăre şi 20 literalmente „în catacombe”, înainte de a i se per- 
mite să părăsească ţara — destul de recent. In cei 20 de ani ai săi de 
„ibertate” el a fost în legătură strânsă cu Biserica din catacombe din 
Rusia, şi informaţiile despre ea oferite în acest interviu sunt cele mai 
recente pe care le avem de la un membru real al acestei Biserici. 

Întrebare: Cum aţi intrat în Biserica din catacombe? 

Răspuns: Am cunoscut reprezentanţi ai acestei biserici în lagăr, în 
anii '40. Erau în închisoare pentru credinţa lor, dar conform aceluiaşi 
articol 5838. Cu ajutorul lor, când am plecat din lagăr (în 1955) eram deja 
capabil să iau legătura cu Biserica din catacombe, şi am mers în cata- 
combe. Dacă nu aş fi făcut aceasta, autorităţile nu m-ar fi lăsat în pace, 
dar după cum se vede, timp de douăzeci de ani am putut să fac ceva. 

Când am intrat în Biserica din catacombe, concepţia mea despre 
viaţa în Uniunea Sovietică era total inexistentă. Până la urmă, nu fuse- 
sem niciodată în afara închisorii în Uniunea Sovietică, şi nu aveam idee 
despre cum era viaţa acolo. În Biserica din catacombe eram complet as- 
cuns, şi am trăit literalmente între patru pereţi. Nu am fost niciodată sub 
cerul deschis, şi soarele nu a strălucit niciodată peste mine. Am aflat 
despre viaţa din afară treptat, din relatările altora, şi în timpul când 
eram transferat în noi locuri. Trebuia să fiu transferat adesea: la cea mai 
mică suspiciune de pericol asupra mea eram imediat transferat la mare 
distanţă, de regulă, dintr-o republică într-alta, la câteva mii de kilometri 
de ascunzătoarea mea anterioară. Eram protejat foarte mult din pricina 
educaţiei mele teologice, de vreme ce în Biserica din catacombe astfel de 
oameni sunt întotdeauna foarte puţini. 

Întrebare: Spuneţi-ne, vă rugăm, câteva cuvinte despre cum a 
apărut Biserica din catacombe. 

Răspuns: Biserica din catacombe a apărut împreună cu regimul so- 
vietic, când primii preoţi şi episcopi au fost executaţi fără proces, când au 
început să distrugă bisericile, când creştinii au început să le ofere adăpost 
celor care erau căutaţi de persecutori. Patriarhul Tihon a înţeles că majo- 


37 Tradus din Posev, o revistă lunară publicată în Frankfurt-pe-Main, octombrie, 
1979, pp. 140-146. E Aa 
38 Din Constituţia sovietică: pentru „activităţi anti-sovietice”. 

ritatea episcopilor erau ameninţaţi de moarte; până la urmă, unde puteau 
fi ascunşi mitropoliţii, arhiepiscopii şi episcopii care erau cunoscuţi tutu- 
ror? Prin urmare, recunoscând că Biserica nu mai putea rămâne deplin 
deschisă, Patriarhul Tihon aproape la fiecare slujbă hirotonea episcopi, 
chiar şi în oraşele mici. Se consideră că sub el au fost hirotoniți aproape o 
mie de episcopi39; ei se puteau pierde printre oameni şi puteau pune un 
început Bisericii din catacombe. Când Biserica oficială a început în mod 
deschis să coopereze cu comuniştii (în 1927), atunci pentru Biserica din 
catacombe nu mai era nicio posibilitate de comuniune cu ea. 

Întrebare: Cum este organizată Biserica din catacombe? 

Răspuns: Este mai uşor de imaginat aceasta grafic: este o circumfe- 
rință mare şi centrul ei. Această circumferință este imensa multitudine de 
puncte sau celule ale Bisericii. Între aceste celule nu este nicio legătură, 
dar toate sunt într-o unire de cuget cu „centrul”, într-o formă sau alta. 

Întrebare: Este interesant că aceasta este similară cu structura 
NTS (partid politic) din țară: aceleaşi celule, deşi centrul este peste ho- 
tare. Acest tip de sistem de organizare a obştilor din catacombe într-o 
țară totalitară noi îl numim „molecular”, întemeiat pe apariția 
spontană de puncte de opoziție în țară. 

Răspuns: Probabil că acest lucru se petrece cumva de la sine, când 
cineva decide să acţioneze în catacombe. Celulele din Biserica din cata- 
combe sunt de asemenea formate fără niciun fel de iniţiativă de la cen- 
tru. Un om pur şi simplu ajunge la concluzia că Biserica oficială nu este 
Biserica. Este creată de Partid, penetrată de KGB. Începe să se roage 
acasă. Astfel, apare „o casă-biserică”, exact ca în vremurile apostolice, 
când Biserica lui Hristos era persecutată. Sfântul Apostol Pavel în epis- 
tolele sale scrie exact aceste cuvinte: „biserica din casă” (Rom. 16: 5). Bi- 
serica din catacombe este exact o mare mulţime de „case-biserici”. Fie- 
care din ei se îngrijeşte cel mai mult de felul în care să fie păstrată se- 
cretă şi neobservată. 

Această întreagă masă de celule trăieşte o viaţă variată: sunt unii 
care abia încep, dar sunt şi adevărate schituri de mănăstire, unde slujbe- 
le se fac fără întrerupere, ziua întreagă, an după an. Am putut să fiu în 
câteva adevărate biserici din catacombe. Uneori astfel de biserici sunt 
construite în peşteri. Sunt câteva grupuri în care membrii Bisericii din 
catacombe duc un fel de viaţă monahal, şi regimul însuşi, când îi desco- 
peră din când în când, este uimit de modul în care trăiesc aceşti oameni. 


39 Acest număr pare mare, chiar dacă ar fi să includem toţi episcopii hirotoniți între 
anii 1920 şi 1930. Probabil nu mai mulţi 300 de episcopi ne sunt cunoscuţi cu numele 
din această perioadă, deşi, bineînţeles, nu aveam aproape deloc informaţii despre 
hirotoniile secrete din această perioadă. 

În Biserica din catacombe sunt reguli stricte de securitate. Pe 
scurt, aceasta este o mare organizaţie din catacombe care a acţionat în 
URSS deja de şaizeci de ani. Bineînţeles, nu se poate vorbi despre ea ca 
de un fel de organizaţie neschimbătoare, mereu aceeaşi. Totul se schim- 
bă în decursul timpului. Treptat, membrii ei se schimbă, şi regulile se 
schimbă, de asemenea — ele devin mereu mai drastice. Biserica din cata- 
combe se luptă în aparenţă să nu se manifeste deloc, să se menţină; prin 
urmare nu este atât de uşor de găsit, şi în Vest, cred, se ştie foarte puţin 
despre ea. În orice caz este un grup mare de oameni în care regimul nu 
este capabil să pătrundă. Dar se fac încercări pentru aceasta. Ştiind 
despre lipsa de preoţi în Biserica din catacombe, regimul încearcă să ne 
trimită agenţii săi sub aparenţa preoţilor. De exemplu, au fost cazuri 
când unii din aceştia au încercat să se dea drept inşi care au primit preo- 
ţia de la Mitropolitul Filaret de New York. 

Dar în ciuda lipsei de preoţi, Biserica din catacombe nu moare, aşa 
cum crede părintele Dimitrie Dudko+0. Scheletul ei rămâne acelaşi — şi 
ştiind istoria Bisericii ecumenice, nu ar trebuie subestimată aceasta. 
Când preoţii nu s-au menţinut pe poziţie, atunci monahismul a păstrat 
adevărul. Să nădăjduim în Dumnezeu, toată nădejdea noastră este nu- 
mai la Dumnezeu. Puterea Mea se desăvârşeşte în slăbiciune (II Cor. 
12: 9). În Biserica din catacombe este rămăşiţa Sfintei Rusii, pe care, în 
ciuda tuturor încercărilor lui, regimul sovietic luptător împotriva lui 
Dumnezeu nu a fost capabil să o anihileze până acum. 

Ştim că graniţele Bisericii nu corespund cu graniţele Statului. Şi 
prin urmare, Biserica din catacombe se uită cu nădejde şi speranţă la Bi- 
serica rusă din afara Rusiei. Când auzim o voce care spune că probabil 
nu mai sunt episcopi în Biserica noastră aici, noi le răspundem: Ei bine, 
avem o „rezervă de aur” acolo, în afara Rusiei. 

Intrebare: Totuşi, este vreo legătură între aceste celule care să 
dea cuiva dreptul să vorbească de existența în URSS a unei Biserici din 
catacombe ca o anume unitate? 

Răspuns: Da, fără îndoială. Mai întâi de toate, sunt toate unite prin 
acceptarea şi evaluarea vremurilor noastre ca „vremurile din urmă”. 
URSS este un fenomen spiritual pentru aceste vremuri din urmă, care se 
revelează într-o luptă totalitaristă împotriva lui Dumnezeu. Este de înţe- 
les că URSS şi-a creat propria Biserică, de asemenea, după chipul şi ase- 
mănarea sa. Tipul de „Biserică” sovietică slujeşte doar la înşelare şi nu 
pentru satisfacerea căutărilor religioase ale oamenilor. Când regimul va 
găsi necesar, această Biserică va înceta să existe. 


40 Într-o scrisoare publicată anterior anul acesta în Possev, părintele Dimitrie a scris 
nu că Biserica din catacombe ar muri, ci mai simplu că are prea puţini clerici pentru a 
avea grijă de nevoile populaţiei ortodoxe a Rusiei. 

Întrebare: Cu toate acestea, de curând au avut loc schimbări în 
această biserică, şi acolo sunt oameni respectabili, ca părintele 
Dimitrie Dudko şi zeci de alți oameni asemenea lui. 

Răspuns: Existenţa în Biserica sovietică a părintelui Dimitrie Dudko 
şi altora ca el nu este o apologie a ei. Biserica sovietică nu s-a schimbat în 
esenţă şi rămâne creaţia regimului sovietic. Biserica din catacombe nu 
recunoaşte nici regimul sovietic şi nici Biserica lui. Acestea sunt exact cele 
două condiţii de bază care au dus la apariţia Bisericii din catacombe. 

Intrebare: Care este, în opinia dumneavoastră, numărul membri- 
lor Bisericii din catacombe? 

Răspuns: Nimeni nu ştie exact, dar presupun că sunt milioane. Vă 
voi da cifre din raportul secret al inspectorului Comitetului central al 
Partidului comunist din URSS, E. N. Klimov, care este responsabil de 
verificarea activităţilor ateiste ale preoţilor. (Da, nu este o greşeală: acti- 
vităţile ateiste ale preoţilor!) Acum aproape şase ani, la unul din rapoar- 
tele sale secrete pentru învăţători (intrarea se făcea doar prin permis 
special), el a citat două cifre: 52 de milioane de enoriaşi în Biserica ofi- 
cială şi 48 de milioane în Biserica din catacombe. Cum au fost obţinute 
aceste cifre şi ce se înţelege aici prin Biserica din catacombe, şi dacă re- 
gimul include aici diferite secte de asemenea — aceasta nu pot să o spun. 
Cu toate acestea, cred că o astfel de divizare a enoriaşilor în Biserica din 
catacombe şi Biserica oficială nu este pe deplin corectă. Cunosc un ingi- 
ner moscovit, de exemplu, care merge la slujbele Bisericii oficiale, dar nu 
se împărtăşeşte, şi, când în timpul cererilor se fac rugăciunile pentru gu- 
vern, el citeşte propria lui cerere pentru ceea ce este opus. În viaţa reală 
Biserica din catacombe şi cea oficială se suprapun una peste alta, şi este 
imposibil să faci o limită între ele. 

Partea cea mai extremă a Bisericii din catacombe sunt adevărații 
creştini ortodocşi (ACO). Ei m-au primit deplin ca pe unul de-al lor, de 
vreme ce nu am avut niciun fel de legături cu regimul şi nu aveam nici 
măcar un tichet de muncitor. Dar nu acceptau niciun fel de comunist în 
grupul lor. Pentru mine, această limitare — calitatea de membru de Par- 
tid — nu ar trebui să fie o descalificare. Dacă cineva nu acceptă comuniş- 
tii, acest lucru însemnă că nu le recunoaşte modul de a exista şi este ex- 
clus din partid. Părintele Vasile, un ieroschimonah din catacombe, acum 
trecut la Domnul, a relatat cum printr-un fiu duhovnicesc al său un 
membru de partid dintr-o poziţie înaltă a apelat la el şi i-a cerut să vină 
să-i dea Împărtăşania şi chiar i-a trimis maşina sa noaptea pentru el. În 
casa acestui om erau nişte splendide icoane foarte vechi şi o candelă. Şi 
acest membru de partid a spus: „Te rog, judecă singur: dacă este esenţial 
să părăsesc partidul, voi părăsi partidul mâine. Ştiu ce va însemna a- 
ceasta pentru mine. Dar dacă este posibil — atunci lasă totul aşa cum es- 
te, pentru că în suflet nu sunt absolut deloc comunist”. 

Întrebare: Spuneţi-ne, vă rugăm, câteva cuvinte despre ultimul 
dumneavoastră arest la Kiev (în 1975). 

Răspuns: În câteva cuvinte, am fost arestat pentru publicaţii religi- 
oase samizdat. Nu au găsit nimic la mine, de vreme ce am fost arestat pe 
tren, dar au găsit în casa lui P.P. Saviţki una dintre lucrările mele istori- 
co-religioase. La interogatoriu am spus următoarele: „Aici aveţi esenţa 
crimei mele. Este o lege, şi judecaţi-mă după această lege, dar voi vorbi 
doar despre mine însumi şi nu despre altcineva”. Şi astfel nu au putut să 
scoată nimic de la mine şi am fost din nou trimis în lagăr. 

Dacă ar trebui să compare cineva lagărele sovietice din anii '50 şi 
cele din '70, eu m-am simţit mai bine în primele — şi doar pentru că eram 
mai tânăr atunci. Pentru străini condiţiile din lagăr sunt mai bune decât 
cele obişnuite; dar ruşii sunt necăjiţi toată ziua cu microfoanele: de dimi- 
neaţă până seara, din zi în zi, aceleaşi cântece sovietice. Aceasta te obo- 
seşte foarte mult, de vreme ce nu este niciun loc unde să scapi de ele. 

Întrebare: Cum aţi reuşit să ajungeţi în Vest? 

Răspuns: Mai întâi de toate, aceasta a fost o minune a milei lui 
Dumnezeu. Eu, ca persoană fără cetăţenie, fiind lipsit în Uniunea Sovie- 
tică de cetăţenie străină, m-am luptat mai mult de un an să plec din 
URSS. I-am scris de trei ori lui Brejnev ceva de felul acesta: „Nu sunt «al 
vostru» şi nu voi fi niciodată «al vostru». Îi trimiteţi pe «ai voştri» din 
ţară lipsindu-i de cetăţenia sovietică. Cu mine este mai simplu — nu tre- 
buie să mă lipsiţi de nimic. Pentru voi sunt un fel de corp străin. Daţi-mi 
libertate! Am fost lipsit de libertate deja de 35 de ani. Sunt deja un om 
bătrân şi bolnav. Aici, nu am pe nimeni, dar acolo am rude. Am fost deja 
în lagăre de două ori. Trebuie să aştept o a treia oară?» 

Şi am plecat în primul rând pentru următorul motiv: Ni se părea că 
peste hotare oamenii nu înțelegeau situaţia Bisericii din catacombe în 
URSS. Biserica din catacombe este antipodul Bisericii sovietice. Aş vrea 
să dobândesc acest rezultat: ca în afara Rusiei, cel puţin, să fie acceptată 
un fel de formulare oficială a unei abordări diferite faţă de Biserica ofi- 
cială, pe de o parte, şi faţă de Biserica din catacombe, pe de altă parte. 

Am vorbit cu nişte reprezentanţi sus-puşi ai Bisericii din afara Ru- 
siei, dar din nefericire nu am obţinut o legătură deplină. Dar voi căuta 
înţelegere, o discuţie constructivă, dacă sunt în stare. Sunt un reprezen- 
tant neimportant al Bisericii din catacombe, dar îi sunt foarte îndatorat. 
Şi nu pot renunţa la aceste poziţii — până la urmă, oamenii trăiesc pe 
cont propriu acolo, şi pentru ei atât de mulţi mucenici şi-au vărsat sân- 
gele. Şi îndrăznesc să vă asigur că oamenii din catacombă sunt de ordi- 
nul milioanelor. 

42. Eugen Vagin 
CÂTEVA CUVINTE DESPRE 
BISERICA DIN CATACOMBE ÎN URSS 


Eugen Alexandrovici Vagin a fost unul dintre fondatorii şi membrii 
activi ai „Uniunii creştin-sociale a tuturor ruşilor pentru eliberarea popo- 
rului”, un mic grup de oameni din Leningrad care au încercat să se întoar- 
că la rădăcinile ortodoxe şi naţionale ale poporului rus şi au visat la elibe- 
rarea Rusiei de comunism (dar fără niciun plan practic pentru aceasta). 
În 1967, Uniunea a fost descoperită de KGB şi membrii ei au fost arestaţi şi 
trimişi în lagăre de concentrare. După ispăşirea termenului, Vagin a emi- 
grat în Vest, unde lucrează activ pentru informarea emigranților ruşi şi a 
Vestului despre starea lucrurilor în Uniunea Sovietică. 


Cât de mulţi? Sunt mulţi aceştia? Aceasta este o întrebare constan- 
tă (şi firească) când se vorbeşte despre „dizidenţi”, despre persecutarea 
credincioşilor, despre deţinuţi... 

Eu am cunoscut şi am vorbit cu aproximativ douăzeci de reprezen- 
tanţi ai aşa-numitelor grupuri ale Bisericii din catacombe (vorbesc aici 
exclusiv despre creştin-ortodocşi, fără să mă refer la romano-catolici şi 
uniaţi, care şi ei au „catacombele” lor). Împreună cu ei, dacă se includ 
numele celor pe care i-au menţionat sau despre care au vorbit, numărul 
depăşeşte o sută. 

Aici este ceea ce m-a interesat în mod deosebit în relatările Adevă- 
raţilor Creştin-Ortodocşi Pribegi (unul dintre grupurile ortodoxe din ca- 
tacombe). În cea mai mare parte, conform conceptelor lor religioase, ei 
trăiesc fără documente, nu folosesc bani sovietici (văzând în ambele pe- 
cetea lui antihrist). Atât prin caracterul misiunii lor, precum şi din nece- 
sitate practică, ei sunt obligaţi în permanenţă să rătăcească: să meargă 
din loc în loc, să se ascundă de autorităţi. Şi în permanenţă şi peste tot ei 
găsesc oameni care simpatizează în mod activ cu ei: care îi ajută mate- 
rial, îi ascund în caz de nevoie, participă la rugăciunile comune. Acesta 
este pământul cel bun în care sămânţa predicii este aruncată, care aduce 
roadă însutit pentru fiecare cuvânt. Acest lucru deranjează autorităţile 
sovietice mai mult decât orice altceva. Evident acesta este motivul pen- 
tru care s-a pus în scenă procesul-spectacol de la Alma-Ata la începutul 
anilor 1960 împotriva unui grup de adevăraţi creştini ortodocşi pribegi 
conduşi de Mina Bogatyrev (descris în jurnalul Ştiinţă şi religie, 1964, 
nr. 7, p. 24), pe care l-am întâlnit în lagărul Mordovo în 1968-60. 

A oferi o „panoramă” a situaţiei actuale a Bisericii din catacombe 
în Uniunea Sovietică este dificil din multe motive. Mai întâi de toate, bi- 
neînțeles, am la dispoziţia mea doar o parte din informaţiile legate de 

acest subiect. Mai departe, nu am dreptul nici măcar să numesc toate 
numele cunoscute mie. În lagărele de concentrare, membri ai Adevăratei 
Biserici Ortodoxe desfăşoară o lucrare reuşită şi rodnică în a-i atrage pe 
oameni în rândurile lor; în cea mai mare parte convertiţii (care nu sunt 
întotdeauna şi în mod exclusiv oameni tineri) devin adepţi secreţi ai Bi- 
sericii din catacombe. Şi bineînţeles, ar fi nebunesc şi prematur să fie in- 
dicate regiunile geografice unde se găsesc credincioşii cu adevărat or- 
todocşi cu scopul de a fi aproape unii de alţii. Fără îndoială, unele din 
aceste regiuni sunt cunoscute KGB-ului, dar în niciun caz nu cred că 
toate sunt cunoscute. 

Chestiunea ierarhiei Bisericii din catacombe este una foarte im- 
portantă. De la mai multe persoane, inclusiv răposata A. S. Dubina, care 
a murit în lagăr vara trecută, am auzit relatarea dramatică despre vâr- 
stnicul Vlădică Serafim, care trăia în anii '30 în regiunea Harkov. El a 
trăit literalmente în catacombe -— într-o pivniţă special amenajată a unei 
case de fermă. Aici se ţineau regulat sfintele slujbe ale tihoniţilor (adep- 
ţii Patriarhului Tihon), şi tot aici a murit şi vlădica. Trupul său a rămas 
nestricat pentru mai multe zile, şi vestea despre aceasta s-a răspândit 
atât de mult, încât a ajuns şi la NKVD. Un grup de cekişti au atacat prin 
surprindere şi au făcut o percheziţie; ei au scos trupul Vlădicăi Serafim 
din pivniţă şi l-au dus cu un vagon, nimeni nu ştie unde. 

Prieteni de-ai mei din lagăre mi-au relatat cum în timpul războiu- 
lui un episcop vârstnic i-a binecuvântat să nu pună mâna pe arme şi să 
nu apere „cuceririle din octombrie”. Ei nu i-au menţionat numele. Pen- 
tru acest refuz întregul grup (şapte bărbaţi) a fost condamnat să fie îm- 
puşcat. Şi doar prin abrogarea „măsurii extreme de pedepsire” (înlocuită 
prin 25 de ani de lagăr) au fost salvaţi de la moarte. 

Ieromonahul Mihail Vasilievici Erşov, pe care mulţi îl numeau şi 
„vlădica”, nu era episcop. El a murit într-un spital de lagăr (districtul 
Tenguşev, gara Baraşevo) în 1974, în ziua Sfintei Treimi şi evident a fost 
înmormântat în cimitirul lagărului din apropiere. O informaţie recentă 
din URSS despre ieromonahul Erşov, despre care se presupune că după 
43 de ani de detenţie a fost dus într-un spital de psihiatrie din Kazan, 
este în mod evident bazată pe o înţelegere greşită — în mod evident aces- 
ta era altcineva. Intâmplător, nu ştiu de un alt credincios cu un termen 
de condamnare atât de astronomic într-un lagăr! 

Nu mă îndoiesc că sunt chiar şi acum episcopi în Biserica din cata- 
combe, deşi numărul de opt sau doisprezece menţionat, se pare, de către 
A.E. Levitin-Krasnov într-unul din interviurile sale mi se pare a fi exage- 
rat. Dar există altceva care merită atenţie: ştiu sigur că printre ierarhii 
Patriarhiei Moscovei sunt unii care simpatizează în mod activ cu Adevă- 
rata Biserică Ortodoxă. Această aserţiune poate să pară paradoxală, pen- 
tru că ABO în întregime renunţă la ierarhia „Bisericii sovietice” şi chiar 

le interzice adepților ei să frecventeze sfintele slujbe în bisericile „lor”. 
Cu toate acestea, poziţia individuală a creştinilor din catacombe este 
mai blândă, şi poate că este şi mai înţeleaptă. 

Unde îşi desfăşoară slujbele bisericeşti creştinii din catacombe? 
Din ceea ce mi s-a spus, ştiu că înainte de război ele erau săvârşite, pe 
teritoriul de astăzi al RASS Tătare, în aer liber, lângă izvoare, în păduri. 
Aceste sfinte slujbe adunau o mulţime de credincioşi. Participarea la 
acestea era strict pedepsită: din când în când grupuri de milițieni erau 
postați la locurile de „întrunire”, care deveniseră bine cunoscute. Prin 
urmare, aceste locuri trebuia să fie schimbate. În prezent, cel mai adesea 
se adună în casele oamenilor „lor”, în subsoluri special amenajate ca bi- 
serici-case. Nu sunt rare nici micile mănăstiri, tot de tip catacombă. 

În condiţii de lagăr trebuia să ne gândim la toate mijloacele posibi- 
le de săvârşire a rugăciunii publice. Cel mai adesea ne rugam sub cerul 
liber în grupuri de trei sau patru oameni, ca şi când ne-am fi plimbat, 
pentru a nu atrage nici cea mai mică atenţie. Uneori reuşeam să ne adu- 
năm într-o „zonă de producţie”, într-o baracă mare acoperită după ter- 
minarea lucrului. Acest lucru era posibil doar atunci când se lucra în 
schimbul doi, când controlul era puţin mai slab şi supraveghetorii nu 
apăreau atât de des. Ș 

În ajunul marilor sărbători — în special în ziua luminoasei Învieri a 
lui Hristos — ne adunam în grupuri de câte opt sau nouă în clădiri auxili- 
are, înainte de timpul de trezire, pentru treizeci sau patruzeci de minute, 
nu mai mult. La astfel de întâlniri se citea întotdeauna Evanghelia, de 
obicei pe rând de toţi cei prezenţi; rugăciunile erau de asemenea citite, şi 
era şi o masă comună. 

La rugăciuni îi pomeneam fără greş (aceste mici cărţi de pomenire 
ni se dădeau pentru a scrie „propriile noastre” nume în ele) pe toţi mem- 
brii familiei ţariste asasinate, pe preafericirea sa Patriarhul Tihon, pe 
Mitropolitul Vladimir (Bogoyavlenski) al Kievului, asasinat, şi citeam o 
lungă listă de „tihoniţi” care au murit şi au fost martirizaţi în lagăre şi în- 
chisori. Listele de nume variau, de vreme ce îi pomeneam pe cei pe care 
îi cunoşteam personal. Membrii familiilor noastre şi rudele noastre cele 
mai apropiate erau de asemenea pomenite. În rugăciunile pentru vii era 
sugerat să-i pomenim mai întâi de toate pe părinţii noştri şi pe părintele 
nostru duhovnicesc. Am dat şi peste liste cu pomenirea Mitropolitului 
Filaret al Bisericii ruse din afara Rusiei. Informaţiile despre „karlovi- 
ţişti”4, bineînţeles, sunt incomplete şi nu întotdeauna exacte în lagăre 
(şi în general în Uniunea Sovietică); dar, în ansamblu, atitudinea adevă- 
raţilor ortodocşi faţă de ea este în întregime binevoitoare. 


+ Un nume dat Bisericii ruse din afara Rusiei de către duşmanii ei, luat de la oraşul 
din Iugoslavia care a fost sediul ei între anii 1920 şi 1930. 

Ce influenţă are Biserica din catacombe asupra credincioşilor or- 
todocşi în general? Oamenii ştiu despre ea, dar nu îndeajuns: nu există 
aproape deloc informaţii în presă, şi în programele ruse de radio occi- 
dentale nu este aproape nimic despre această Biserică. Credincioşii din 
rândurile tinerilor educați — şi aceştia au devenit din ce în ce mai mulţi 
în ultimii ani — arată mare interes faţă de subiectul persecuțiilor religi- 
oase; aici se lovesc de chestiunea Adevăratei Biserici Ortodoxe şi vor să 
ştie mai multe despre ea. Ar trebui remarcat că mulţi tineri educați sunt 
dezgustaţi de accentuatul „anti-intelectualism” al adevăraţilor ortodocşi. 

Acest „anti-intelectualism” ia forma unei conştiente nebunii pentru 
Hristos. Accentuez: conştientă. Mi s-a spus despre aceasta de către unul 
din cei mai remarcabili creştini ortodocşi pe care am avut plăcerea să-l 
întâlnesc — mă refer la V.V. Kalinin. El petrecuse deja 25 de ani în deten- 
ţie. Comportamentul său era o negare radicală a întregului stil de viaţă şi 
de gândire legat de regimul politic actual cu adevărat diabolic. Şi această 
formă de conduită nu este în niciun caz un simplu „protest politic”. 

Sentimentele monarhiste, care domină printre membrii Adevăratei 
Biserici Ortodoxe, stârnesc simpatii în cercurile de tineri; tinerii sunt de 
asemenea binevoitori faţă de ei, pentru că şi-au ales de bună voie calea 
suferinţei, cu răbdare purtând de decenii crucea muceniciei. 

Toţii adevărații ortodocşi, într-o măsură sau alta, sunt caracterizați 
de un sentiment de exaltare naţională şi duhovnicească. Acest lucru se 
simte în mod deosebit în „Testamentul” lui M.V. Ejov, publicat în Viaţa 
rusă (7 iulie, 1977). Toţi membrii acestei Biserici, chiar şi cei „needu- 
caţi”, sunt caracterizați de o deosebită durere cu privire la soarta Rusiei, 
care este plasată de ei în centrul tuturor evenimentelor mondiale (acest 
lucru este adesea interpretat într-un mod foarte original, întotdeauna în 
tonalități apocaliptice, eshatologice). „Rusismul” lor nu este dispus în 
mod agresiv împotriva altor naţiuni şi popoare, ci, discret şi în conversa- 
ţii confidenţiale, este acceptat ca semn al unei „alegeri speciale”. Am au- 
zit adesea în mijlocul lor vechiul proverb, aplicat la soarta Rusiei: „Pe ci- 
ne iubeşte mai mult Dumnezeu, pe acel îl pedepseşte mai mult”. 

„Intoleranţa” religioasă a membrilor ABO este specială. Astfel, de 
exemplu, ei sunt absolut intoleranţi faţă de „Biserica sovietică”. Pentru 
ei este imaginea prostituatei din sălbăticie de pe fiara roşie (Apoc. 17: 
2-3). Dar atitudinea lor faţă de catolici — tovarăşii lor de suferinţă — este 
nu numai lipsită de orice fel de ostilitate, ci se distinge printr-o căldură 
sinceră specială şi prin urări de bine. Acest lucru este observabil în spe- 
cial printre bătrânii deţinuţi, care au pătimit multe suferinţe comune 
împreună cu ei. Pentru cei tineri acesta a fost un minunat exemplu. 

VI 
Documente ale 
Bisericii ruse din diasporă 
despre Biserica din catacombe 


Ne înclinăm cu respect în fata îndrăznelii voastre 
şi vă spunem ca fraţi mai mici: Voi sunteţi lumina 
lumii contemporane care a rătăcit 

şi zace în păcat. Voi sunteţi sarea pământului. 
Voi sunteţi acei zece drepţi pentru care 

Domnul rabdă păcatele noastre. 


Epistola Sinodului liber al episcopilor 
Bisericii din diasporă, 1975 


43. Epistola Mitropolitului Filaret către 
episcopii ortodocşi şi către toți cei cărora le pasă 
de soarta Bisericii Ruse 


Zilele trecute, guvernul sovietic din Moscova şi diferite părţi ale lu- 
mii au sărbătorit o nouă aniversare a Revoluţiei din octombrie 1917, care 
l-a adus la putere. 

Noi, pe de altă parte, ne amintim în aceste zile de începutul dru- 
mului crucii pentru Biserica Ortodoxă Rusă, peste care au căzut, din acel 
moment, toate puterile iadului. 

Întâmpinând rezistenţă din partea arhipăstorilor, a păstorilor şi a 
laicilor cu suflet tare, puterea comunistă, în lupta ei cu religia, a început 
chiar din primele zile încercarea de a slăbi Biserica nu doar omorându-i 
pe aceia dintre liderii ei care aveau sufletul mai puternic, dar şi prin in- 
termediul creării în mod artificial a unor schisme. 

Astfel a apărut aşa numita „Biserică vie” şi mişcarea de reînnoire, 
care avea caracterul unei biserici legate de reforma protestant-comu- 
nistă. În ciuda susţinerii guvernului, această schismă a fost zdrobită de 
puterea internă a Bisericii. Era prea clar pentru credincioşi că „Biserica 
reînnoită” nu era canonică şi altera ortodoxia. Din acest motiv oamenii 
nu au urmat-o. 

A doua încercare, după moartea Patriarhului Tihon şi după aresta- 
rea locţiitorului tronului patriarhal, Mitropolitul Petru, a avut un succes 
mai mare. Puterea sovietică a reuşit în 1927 să dezbine în parte unitatea 
internă a Bisericii. Prin închisoare, tortură şi metode speciale, a lovit vo- 
inţa vicarului locţiitorului patriarhal, Mitropolitul Serghie, şi a obţinut 
de la el proclamarea unei declaraţii de loialitate totală a Bisericii faţă de 
puterea sovietică, chiar până acolo încât bucuriile şi succesele Uniunii 
Sovietice erau declarate de mitropolit ca fiind bucuriile şi succesele Bise- 
ricii, iar eşecurile Uniunii, eşecurile ei. Ce poate fi mai blasfemator decât 
o astfel de idee, care a fost cu dreptate categorisită atunci ca o încercare 
de a uni lumina cu întunericul şi pe Hristos cu Veliar. Atât Patriarhul 
Tihon, cât şi Mitropolitul Petru, precum şi alţii care au fost locţiitori ai 
tronului patriarhal, au refuzat — mai înainte — să semneze o astfel de 
declaraţie, fapt pentru care au fost arestaţi, închişi şi exilați. 

Protestând împotriva acestei declaraţii — care a fost proclamată 
doar de Mitropolitul Serghie singur, fără acordul majorităţii oprimate a 


42 Rusia ortodoxă, 1965, nr. 22. 

episcopatului Bisericii ruse, încălcând astfel Canonul apostolic 344% - 
mulţi episcopi care se aflau atunci în câmpul de concentrare la Solovki44 
i-au scris mitropolitului: „Orice conducere poate lua uneori decizii care 
sunt prosteşti, nedrepte, crude, faţă de care Biserica este forţată să se su- 
pună, dar de care ea nu se poate bucura şi pe care nu le poate aproba. 
Una din ţintele guvernului sovietic este extirparea religiei, dar Biserica 
nu poate să-i recunoască succesele şi direcţia ca fiind propriile succese” 
(Scrisoare deschisă din Solovki, 27 sept. 1927). 

Majoritatea curajoasă a fiilor Bisericii ruse nu a acceptat declaraţia 
Mitropolitului Serghie, considerând că o unire a Bisericii cu necredincio- 
sul stat sovietic, care avea ca scop anihilarea creştinismului în general, 
nu putea exista din principiu. 

Dar cu toate acestea, s-a produs o schismă. Minoritatea, acceptând 
declaraţia, a format o administraţie centrală, aşa numita „Patriarhie 
moscovită”, care, în timp ce era aparent recunoscută oficial de către au- 
torităţi, în fapt nu primea niciun drept legal de la ei; deoarece ei conti- 
nuau acum, fără nicio împotrivire, cea mai crudă persecuție a Bisericii. 
În cuvintele lui Iosif, Mitropolitul Petrogradului, Mitropolitul Serghie, 
proclamând declaraţia, a intrat pe calea unui „monstruos arbitrariu, a 
linguşelii, şi a trădării Bisericii pentru interesele ateismului şi pentru 
distrugerea Bisericii.” 

Majoritatea, renunțând la declaraţie, a început o existenţă eclezială 
ilegală. Aproape toţi episcopii au fost torturați şi omorâţi în centre de 
exterminare, printre ei şi Mitropolitul-locţiitor Petru, Mitropolitul Chiril 
al Kazanului, care era respectat de către toţi, şi Mitropolitul Iosif al Pe- 
trogradului, care a fost împuşcat mortal la sfârşitul anului 1938, precum 
şi mulţi alţi episcopi şi mii de preoţi, călugări, călugăriţe şi mireni cu- 
rajoşi. Acei episcopi şi clerici care în mod miraculos au rămas în viaţă au 
început să trăiască ilegal şi să săvârşească sfintele slujbe în secret, 
ascunzându-se de autorităţi, în acest fel luând naştere Biserica din 
catacombe în Uniunea Sovietică. 

Puţine veşti despre această Biserică au ajuns în lumea liberă. Presa 
sovietică a păstrat mult timp tăcerea asupra ei, dorind să dea impresia 


43 Care spune: „Episcopii fiecărui neam se cuvine să-l recunoască pe cel care este 
primul între ei şi să-l accepte în calitate de întâi-stătător şi să nu facă nimic fără 
acordul său... Dar nici cel care este primul să nu facă ceva fără acordul tuturor...”. 

44 Solovki: Insulele Solovetski în Marea Albă, unde se afla una din cele mai mari 
mănăstiri chinoviale. Fondată de Sfinţii Zosima şi Savatie în secolul al XV-lea, 
Mănăstirea Schimbării la Faţă era inima „Tebaidei nordice” şi o sursă de iluminare 
creştină şi de cultură pentru toate regiunile nordice. După Revoluţia din 1917, 
guvernul sovietic a transformat mănăstirea într-un lagăr de concentrare pentru 
muncă silnică, unde au murit mii de clerici şi de laici nevinovaţi, îmbogăţind cu 
sângele lor mucenicesc deja bogata hagiografie a sfintelor insule. 

că toţi credincioşii din URSS stăteau în spatele patriarhiei moscovite. 
Chiar au încercat să nege complet existenţa Bisericii din catacombe. 

Dar atunci, după moartea lui Stalin şi prezentarea activităţii sale, şi 
în special după căderea lui Hruşciov, presa sovietică a început să scrie 
din ce în ce mai des despre Biserica secretă din URSS, numind-o „secta” 
Adevăraţilor creştini ortodocşi. Aparent era imposibil să se mai păstre- 
ze tăcerea despre ea; este prea numeroasă, şi alarmează prea mult auto- 
rităţile. 

În mod neaşteptat în Dicţionarul ateist (apărut la Editura Litera- 
turii Politice de Stat, Moscova, 1964), la pp. 123 şi 124, Biserica din cata- 
combe este discutată în mod deschis. „Adevăraţii creştini ortodocşi”, 
citim în Dicţionar, „reprezintă o sectă ortodoxă, apărută în anii 1922-24. 
A fost organizată în 1927, când Mitropolitul Serghie a proclamat princi- 
piul loialității faţă de puterea sovietică.” „Elemente monarhiste” (am 
spune noi ecleziale) „unindu-se în jurul Mitropolitului Iosif (Petrovici) al 
Leningradului” (Petrogradului) „iozefiţi”, sau, după cum spune acelaşi 
dicţionar, „tihoniţi”, „au format în 1928 un centru de conducere, Adevă- 
rata Biserica Ortodoxă, şi a unit toate grupurile şi elementele care erau 
împotriva ordinii sovietice” (putem adăuga de la noi, ordinii „ateiste”). 
„Adevărata Biserica Ortodoxă a îndreptat spre sate o mulţime de călu- 
gări şi călugăriţe”, în cea mai mare parte preoţi bineînţeles, adăugăm din 
nou, care săvârşeau sfintele slujbe în secret şi „conduceau o propagandă 
împotriva conducerii Bisericii Ortodoxe”, adică, împotriva patriarhiei 
moscovite care capitulase în faţa puterii sovietice, „făcând apel la oa- 
meni ca să nu se supună legilor sovietice”, care sunt direcționate, cât se 
poate de evident, împotriva Bisericii lui Hristos şi a credinţei. 

După mărturia „Dicţionarului ateist”, adevărații creştini ortodocşi 
au organizat şi au continuat să organizeze „case”, adică biserici şi mă- 
năstiri secrete, în catacombe... păstrând deplin doctrina şi cultul ortodo- 
xiei. Ei „nu recunosc autoritatea patriarhului ortodox”, adică, succesorul 
Mitropolitului Serghie, Patriarhul Alexei. 

„Străduindu-se să îi separe” pe adevărații creştini ortodocşi „de 
influenţa realităţii sovietice”, bineînţeles, în mare parte, de propaganda 
ateistă, „liderii lor... fac uz de mitul lui Antihrist, care se presupune că ar 
domni deja în lume din 1917”. Natura anti-creştină a puterii sovietice es- 
te neîndoielnică pentru orice persoană care gândeşte sănătos, şi cu atât 
mai mult pentru creştini. 

Adevăraţii creştini ortodocşi „de obicei refuză să participe la ale- 
geri”, care în Uniunea Sovietică, o ţară privată de libertate, sunt pur şi 
simplul o înscenare, „şi la alte funcţii publice; ei nu acceptă pensii, nu le 
permit copiilor lor să meargă la şcoală mai sus de clasa a patra...”. Aici se 
găseşte o mărturie sovietică neaşteptată despre adevăr, la care nu mai 
este nevoie să se adauge nimic. 

Respect şi preţuire pentru creştinii cu adevărat ortodocşi — eroi ai 
duhului şi mărturisitori, care nu s-au închinat în faţa groaznicei puteri, 
care nu poate să stea decât prin teroare şi forţă şi care s-a obişnuit cu 
linguşeala abjectă a supuşilor ei. Conducătorii sovietici se înfurie din ca- 
uza faptului că există oameni care se tem de Dumnezeu mai mult decât 
de oameni. Ei sunt neputincioşi în faţa milioanelor de creştini cu adevă- 
rat ortodocşi. 

Cu toate acestea, în afară de Adevărata Biserica Ortodoxă din 
Uniunea Sovietică şi de Patriarhia Moscovei, care nu sunt în comuniune 
nici de rugăciune şi nici de vreun alt fel, mai există şi o a treia parte a Bi- 
sericii ruse — liberă de opresiune şi de persecuție din partea ateilor — Bi- 
serica Ortodoxă Rusă din afara Rusiei. Ea nu a rupt niciodată legăturile 
duhovniceşti şi de rugăciune cu Biserica din catacombe de acasă. După 
ultimul război au apărut în străinătate mulţi membri ai acestei Biserici şi 
au intrat în Biserica rusă din afara Rusiei şi astfel legătura dintre aceste 
două Biserici a fost întărită şi mai mult — o legătură care a fost susţinută 
clandestin până în prezent. Odată cu trecerea timpului, devine din ce în 
ce mai puternică şi mai stabilă. 

Acea parte din Biserica rusă care se află în diasporă şi este liberă 
este chemată să vorbească în lumea liberă în numele Bisericii perse- 
cutate din catacombe în Uniunea Sovietică; ea le descoperă tuturor cu 
adevărat tragicele condiţii ale credincioşilor din URSS, pe care puterea 
ateistă încearcă să le ascundă cu atâta grijă, cu ajutorul Patriarhiei Mos- 
covei; ea face apel la cei care nu şi-au pierdut ruşinea şi conştiinţa de a-i 
ajuta pe cei persecutați. 

De aceea este datoria noastră sfântă să veghem asupra existenţei 
Bisericii ruse din afara Rusiei. Domnul, ştiutorul inimilor, îngăduind ca 
Biserica Lui să fie supusă la opresiune, persecuție, şi să fie privată de toate 
drepturile în necredinciosul Stat sovietic, ne-a dat nouă, exilaţilor ruşi, în 
lumea liberă talantul libertăţii, şi El aşteaptă de la noi să înmulţim acest 
talant şi să îl folosim cu îndemânare. Şi nu avem dreptul de a-l ascunde în 
pământ. Fie ca nimeni să nu îndrăznească să ne spună că trebuie să facem 
aceasta, fie ca nimeni să nu ne împingă spre un păcat de moarte. 

Pentru soarta Bisericii noastre ruse, episcopii ruşi sunt responsa- 
bili înaintea lui Dumnezeu, şi nimeni în lumea aceasta nu ne poate eli- 
bera de această obligaţie sfântă. Nimeni nu poate înţelege mai bine decât 
noi ce se întâmplă în patria noastră, lucru despre care nu poate să aibă 
nimeni nicio îndoială. De multe ori străinii, chiar şi ortodocşi şi cei in- 
vestiți cu înalte ranguri bisericeşti, au făcut mari greşeli în legătură cu 
Biserica rusă şi au tras concluzii false privind condiţia ei prezentă. Dum- 
nezeul meu, iartă-le aceasta, de vreme ce nu ştiu ce fac! 

De aceea, fie că ne place sau nu, Biserica Ortodoxă Rusă din afara 
Rusiei va continua să existe şi îşi va ridica vocea în apărarea credinţei. 

Ea nu va tăcea: 

1. Atâta timp cât puterea sovietică va conduce o luptă nemiloasă 
împotriva Bisericii şi a credincioşilor, despre care şi întreaga presă so- 
vietică dă mărturie, cu excepţia Jurnalului Patriarhiei Moscovei. 

2. Atâta timp cât, cum vedem din mărturia aceleiaşi prese, există în 
URSS o Biserică cu adevărat ortodoxă în catacombe, secretă, prin pro- 
pria ei experienţă dând mărturie despre persecuțiile împotriva credinţei 
şi despre lipsa totală a libertăţii religioase. 

3. Atâta timp cât puterea sovietică îi va forţa pe ierarhii patriarhiei 
moscovite să mintă în mod manifest şi să afirme că nu există persecuții 
împotriva Bisericii în URSS şi că Biserica se bucură chipurile de o liber- 
tate deplină în acord cu Constituţia sovietică (Mitropoliţii Pimen, Nico- 
dim, Ioan din New York, arhiepiscopul Alexei şi alţii). 

4. Atâta timp cât Jurnalul Patriarhiei Moscovei, la cererea autori- 
tăţilor, nu menţionează nici măcar o singură biserică închisă şi distrusă, 
în vreme ce ziarele sovietice vorbesc despre sute şi mii. 

5. Atâta timp cât în URSS bisericile vor fi profanate de atei, fiind 
transformate în cinematografe, magazine, muzee, cluburi, apartamente 
etc., lucruri despre care sunt martori în viaţă, în persoanele turiştilor ca- 
re au fost în Uniunea Sovietică. 

6. Până când miile de biserici distruse şi profanate nu vor fi restau- 
rate ca biserici ale lui Dumnezeu. 

7. Până când reprezentanţi în haine preoţeşti ai patriarhiei mosco- 
vite nu vor înceta să se agite în lumea liberă în interesul puterii sovietice 
fără Dumnezeu, în acest fel îmbrăcând lupul în piele de oaie. 

8. Până când ierarhii patriarhiei moscovite nu vor înceta negarea 
răutăcioasă a teribilei şi groaznicei devastări a Lavrei Poceaev şi a altor 
mănăstiri, şi nu va înceta aproape complet lichidarea călugărilor de aco- 
lo şi a teribilei persecutări a pelerinilor, până la ucidere (cum apar în 
scrisori din URSS)5. 

9. Până când preoţii acuzaţi de curţile de judecată sovietice nu vor 
primi dreptul de a se apăra în mod liber prin presa sovietică. 

10. Până când nu va înceta calomnierea şi ridiculizarea credinţei, a 
Bisericii, a preoţilor, a monahilor şi a credincioşilor creştini în presa so- 
vietică. 

11. Până când nu se va da libertate fiecărui credincios din URSS 
să-şi mărturisească deschis credinţa şi să şi-o apere. 

12. Până când nu li se va permite oficial copiilor şi tinerilor să îşi 
cunoască rădăcinile credinţei, să viziteze bisericile lui Dumnezeu, să par- 
ticipe la sfintele slujbe şi să primească Sfintele Taine. 


45 A se vedea The Orthodox Word, vol. 1, nr. 3, p. 105 ş.a.m.d. 
499 


13. Până când nu li se va permite părinţilor care sunt credincioşi 
să-şi boteze fără piedici copiii şi fără a avea consecinţe triste asupra vii- 
toarelor lor cariere şi asupra fericirii personale. 

14. Până când părinţii care îşi cresc copiii în credinţă nu vor înceta 
să fie acuzaţi că îi ologesc, atât părinţii cât şi copiii fiind privaţi de liber- 
tate pentru aceasta şi închişi în spitale de boli nervoase sau în închisori. 

15. Până când libertatea de gândire, de exprimare, de acţiune şi de 
vot nu vor fi date din nou nu doar fiecărui credincios, ci şi fiecărui cetă- 
tean al Uniunii Sovietice, mai întâi de toate scriitorilor şi gânditorilor 
creatori, împotriva cărora puterea fără de Dumnezeu duce acum în mod 
deosebit o luptă amarnică, folosind mijloace intolerabile. 

16. Până când Biserica şi societăţile religioase în general nu vor 
primi în URSS cele mai elementare drepturi, chiar şi numai dreptul de a 
fi o persoană legală în faţa legilor sovietice, dreptul de a deţine o pro- 
prietate, de a-şi conduce propriile afaceri, de a desemna şi de a transfera 
preoţii de parohii, de a deschide şi de a sfinţi noi biserici, de a predica 
creştinismul deschis nu doar în biserici, ci şi în afara lor, în special prin- 
tre tineri etc. Cu alte cuvinte, până când condiţia tuturor societăţilor re- 
ligioase nu va înceta să fie, una şi aceeaşi, fără drepturi. 

Până când toate acestea nu se vor realiza, nu vom înceta să acuzăm 
prigonitorii credinţei fără Dumnezeu şi pe cei care cu răutate cooperează 
cu ei sub înfăţişarea presupuşilor reprezentanţi ai Bisericii. In aceasta, 
Biserica rusă din afara Rusiei a văzut întotdeauna o sarcină importantă. 
Ştiind aceasta, puterea sovietică, prin agenţii ei, duce cu ea o luptă încă- 
păţânată, neezitând de a folosi orice fel de mijloace: minciuni, mituiri, 
daruri şi intimidare. Noi, cu toate acestea, nu ne vom retrage acuzaţiile. 

Declarând acestea în faţa întregii lumi, eu fac un apel către toţi 
fraţii noştri întru Hristos — episcopi ortodocşi — şi către toţi oamenii 
cărora le este dragă soarta Bisericii ruse persecutate, ca parte din Biseri- 
ca Universală a lui Hristos, pentru înţelegere, susţinere, şi pentru sfin- 
tele lor rugăciuni. Cât despre fiii noştri duhovniceşti, le cerem să se ţină 
cu fermitate de adevărul ortodoxiei, dând mărturie atât prin cuvânt, cât 
mai ales printr-o viaţă creştină dedicată, de rugăciune. 

44. Rezoluţia Sinodului Bisericii Ortodoxe 
Ruse din afara Rusiei (1/14 sept. 1971) 


Soborul de episcopi al Bisericii Ortodoxe Ruse din afara Rusiei, 
singura parte liberă din Biserica rusă, priveşte cu tristeţe suferinţele la 
care sunt supuşi credincioşii între graniţele Uniunii Sovietice. La perse- 
cutarea deschisă de către regimul ateist, care are drept scop extermi- 
narea tuturor religiilor, se adaugă ispitirile unei false frăţietăţi. 

În 1927, când Mitropolitul Nijegorodului, Serghie, care s-a autoin- 
titulat patriarh al Moscovei, şi-a prezentat bine cunoscuta Declaraţie, 
episcopii mai în vârstă ai Bisericii ruse, şi printre aceştia cei aleşi de Pa- 
triarhul Tihon în testamentul său pentru conducerea temporară a Biseri- 
cii ruse, nu au fost de acord cu el, văzând distrugerea sufletelor ortodoxe 
pe noul drum pe care avea să conducă Biserica, împotriva instrucţiunilor 
Mitropolitului Petru al Krutiţei. Numele Mitropoliţilor Petru, Chiril, Ar- 
senie, Iosif, al arhiepiscopului Serafim de Uglich şi ale multor alţi ie- 
rarhi, clerici şi laici vor intra în istoria Bisericii la egalitate cu cei mai 
cinstiţi mărturisitori ai ortodoxiei în faţa persecuțiilor, a rătăcirilor şi a 
ereziilor. 

Partea liberă din Biserica Rusiei, care se găseşte în afara graniţelor 
URSS, este trup şi suflet pentru mărturisitorii credinţei, pe care ghiduri- 
le anti-religioase îi numesc „adevărații creştini ortodocşi”, deoarece sunt 
obligaţi să se ascundă de autorităţile civile în acelaşi mod în care se as- 
cundeau credincioşii în catacombe în primele secole ale creştinismului. 
Soborul episcopilor recunoaşte unitatea duhovnicească cu ei, iar Biserica 
Ortodoxă Rusă din afara Rusiei se roagă întotdeauna pentru cei care în 
condiţii de persecuție reuşesc să păstreze adevărul şi nu sunt înjugați în 
mod inegal cu necredincioşii, recunoscând că nu are nimic în comun lu- 
mina cu întunericul şi nicio înţelegere nu este între Hristos şi Veliar 
(II Cor. 6: 14-15). 

Partea liberă a Bisericii ruse, în afară de rugăciune, se luptă să îşi 
ajute fraţii care suferă pentru credinţă în patrie şi prin lupta continuă de 
a descoperi lumii adevărata situaţie a Bisericii în Uniunea Sovietică, de- 
mascând minciuna presupusei ei bunăstări, pe care falşii păstori, călăto- 
rind în străinătate, încearcă să o mediatizeze, glorificând persecutorii şi 
bârfindu-i pe cei persecutați. 

În aceste circumstanţe dureroase, pe care fraţii noştri din Uniunea 
Sovietică trebuie să le pătimească, noi găsim o mângâiere în exemplul 
primelor secole ale creştinismului, când persecutorii lui Hristos încercau 
de asemenea să extermine fizic Sfânta Biserică. Dar noi ne amintim cu- 
vintele încurajatoare ale Mântuitorului, Nu te teme, turmă mică (Luca 

12: 32). Şi ne amintim de asemenea cuvintele de încurajare ale Mântui- 
torului pentru cei pe care Domnul i-a considerat că vor fi pe pământul 
acesta în ultimele zile ale existenţei lui: Ridicaţi capetele voastre, pentru 
că răscumpărarea voastră se apropie (Luca: 21: 28). 

45. Arhimandritul Tavrion 


Publicaţia nr. 96 din Cuvântul ortodox (ian.-febr.1981) conţinea 
viaţa arhimandritului Tavrion, ultimul stareţ al Sihăstriei Glinsk înainte 
de închiderea ei în 1958, care a murit în 1978 ca părinte duhovnicesc al 
călugăriţelor Sihăstriei Schimbarea la Faţă de lângă Riga. Renumit ca 
stareţ printre credincioşi în multe părţi ale Rusiei, părintele Tavrion a- 
minteşte de părintele Dimitrie Dudko (cu care ţinea legătura) în fervoa- 
rea sa ortodoxă şi în sinceritatea sa cu privire la raportarea la autorităţile 
sovietice; viaţa lui ne oferă un indiciu despre Sfânta Rusie supraviețuind 
chiar şi în groaznica realitate sovietică a Rusiei de astăzi. 

Această viaţă a fost trimisă la Cuvântul ortodox pentru publicare 
de către Mitropolitul Filaret, ierarhul conducător al Biserici ruse din afa- 
ra Rusiei, împreună cu o scrisoare care explică faptul că „acest stareţ în- 
țelept şi evlavios a aparţinut mai întâi Bisericii din catacombe; dar, vă- 
zând cum oamenii credincioşi erau împrăştiaţi ca oile fără păstor, el s-a 
alăturat Bisericii oficiale, dar în activitatea sa el a stat absolut departe de 
ea, dându-şi toată tăria îndrumării duhovniceşti a sufletelor credincioa- 
se”. 

Câţiva credincioşi, în special printre non-ruşii din America, au in- 
terpretat o astfel de simpatie arătată faţă de un preot al patriarhiei Mos- 
covei ca o „trădare” a Bisericii din catacombe şi au scris scrisori de pro- 
test către sinodul episcopilor din New York. Sinodul, în răspuns, a pro- 
clamat următoarea „Decizie”, care afirmă clar o politică neschimbată a 
comuniunii doar cu Biserica din catacombe din Rusia, dar simpatie şi 
lipsă de condamnare pentru toţi cei din patriarhia Moscovei care încear- 
că, aşa cum ştiu ei mai bine să fie credincioşi ortodoxiei „chiar şi în teri- 
toriul împărăției lui Antihrist”. Această „Decizie” arată că atitudinea Bi- 
sericii ruse libere din Vest faţă de evenimentele religioase din Rusia nu 
este deloc îngustă şi legalistă, ci este plină de iubire şi compasiune adău- 
gată principiului bisericesc al acriviei. 


DECIZIA EPISCOPILOR 


La 12/25 august 1981, sinodul episcopilor Bisericii Ortodoxe Ruse 
din afara Rusiei a ascultat raportul preşedintelui sinodului episcopilor 
asupra următoarei chestiuni: apariţia unui articol despre arhimandritul 
Tavrion, publicat în numărul 96 al Cuvântului ortodox, a cauzat mare 
consternare printre unii dintre cititori, în special printre cei care nu sunt 
foarte familiari cu condiţiile vieţii bisericeşti în URSS. În adresa mea în- 
soţitoare către editorul revistei (care nu s-a intenţionat să fie publicată 

cu articolul), ei au văzut ceea ce au crezut a fi un fel de aprobare a pozi- 
ţiei duale asumate de răposatul arhimandrit, mai degrabă decât simpla 
prefaţare a unui material interesant, informativ. Arhimandritul Tavrion, 
după lungi ani de detenţie ca membru al Bisericii din catacombe, oare- 
cum a ajuns să se alăture patriarhiei Moscovei în timp ce nu i-a împărtă- 
şit niciodată politica. Niciunul dintre noi nu a avut niciodată niciun fel 
de relaţii cu el. Noi ştim doar că îi sfătuia pe fiii săi duhovniceşti să plece 
din URSS şi să meargă în Vest, să se alăture Bisericii Ortodoxe Ruse din 
afara Rusiei. Este de asemenea cunoscut faptul că, atunci când vorbea cu 
fiii săi duhovniceşti, el condamna servilismul politic al patriarhiei faţă de 
autorităţile ateiste. Metodele sale pastorale şi duhovniceşti erau destul 
de neobişnuite. În descrierea favorabilă a vieţii sale, scrise de fiica sa du- 
hovnicească, unii cititori au găsit nu doar faptul că el aducea oameni în 
Biserică, ci de asemenea ne-au bănuit pe noi de aprobarea atitudinii sale 
compromiţătoare față de Biserică. Acest lucru nu este adevărat. 

Condamnarea de către ierarhia noastră a acordului cu ateii, pro- 
mulgat de patriarhia Moscovei în vremea Mitropolitului Serghie, rămâne 
în mod sigur validă şi nu poate fi schimbată, decât în cazul pocăinţei pa- 
triarhiei Moscovei. Politica aceasta care caută să slujească atât lui Hris- 
tos cât şi lui Veliar este, fără discuţie, o trădare a ortodoxiei. Prin urma- 
re, nu putem avea comuniune liturgică cu niciun episcop sau cleric din 
patriarhia Moscovei. Dar acest lucru nu ne împiedică să studiem cu iubi- 
re şi tristeţe viaţa religioasă din Rusia. In unele cazuri vedem o desăvâr- 
şită prăbuşire, în timp ce, în alte cazuri, unele eforturi de a rămâne în 
afara politicii apostate a liderilor patriarhiei într-o încercare de a obţine 
mântuirea chiar şi în teritoriul împărăției lui Antihrist (ca în cazul men- 
ţionat în canonul al II-lea al Sfântului Atanasie), şi având în minte cu- 
vintele Mântuitorului nostru că printr-o judecată pripită se poate smulge 
grâul împreună cu neghina (Matei 13: 29). În circumstanţe care variază, 
veninul compromisului păcătos otrăveşte sufletele în grade diferite. 

Ca parte liberă a Bisericii ruse, putem aproba deplin doar partea 
Bisericii din Rusia care este numită Biserica din catacombe, şi doar cu ea 
putem avea comuniune deplină. Totuşi, orice depărtare de ateism şi ser- 
ghianism trebuie văzută ca un pas pozitiv către ortodoxia pură, chiar da- 
că încă nu este deschiderea unei căi de unire eclezială cu noi. Pe lângă a- 
ceasta, evaluarea şi judecata noastră de acum nu poate continua din 
cauza lipsei de informaţii. Cu toate acestea, interesul nostru faţă de toate 
aspectele vieţii religioase din Rusia nu poate să ignore niciun eveniment 
pozitiv pe care îl vedem pe fundalul totalei apostazii. Nu ar trebui să ne 
concentrăm atenţia exclusiv asupra acelor aspecte care merită o con- 
damnare necondiționată. 

În lumina acestora, viaţa şi activitatea răposatului arhimandrit Ta- 
vrion a fost un fenomen interesant. Şi din acest motiv am considerat bio- 

grafia sa a fi vrednică de atenţie şi publicare, în timp ce dezaprobăm în 
mod clar apartenenţa sa la organizaţia bisericească serghianistă. Acest 
lucru se pare că a fost înţeles greşit de unii cititori — eu nu ofeream un 
exemplu vrednic de urmat. 

Decizie: Să se ia în considerare raportul preşedintelui Sinodului 
episcopilor şi, împărtăşind opinia lui, să publicăm relatarea sa în presa 
religioasă. În acelaşi timp, sinodul episcopilor consideră necesar să rea- 
mintească turmei sale că, mai întâi de toate, trebuie cu tărie să susţinem 
propria noastră credinţă şi să sporim în râvna în viaţa autentică a Biseri- 
cii, în condiţiile în care Dumnezeu ne-a pus pe fiecare să ne luptăm spre 
mântuirea sufletelor noastre. Datorită informaţiilor insuficiente, delibe- 
rări cu privire la semnificaţia şi calitatea diferitelor evenimente din Ru- 
sia nu oferă pentru moment o călăuzire potrivită pentru credincioşi. În- 
tr-adevăr, în majoritatea cazurilor, aceste deliberări nu pot servi ca învă- 
ţătură, ci trebuie mai degrabă să fie privite ca opinii personale. 

Sinodul episcopilor este mâhnit de reacţia la articolul despre arhi- 
mandritul Tavrion şi de concluziile grăbite pe care le-au tras unii credin- 
cioşi zeloşi, şi chiar unii clerici. Dragostea reciprocă şi grija pentru uni- 
tatea Bisericii, care este deosebit de necesară în vremuri de erezie şi 
schismă, cere de la fiecare dintre noi mare precauţie în ceea ce spunem. 
Dacă nimeni nu trebuie să-şi condamne aproapele în grabă, încă şi mai 
multă grijă este cerută acolo unde este vorba de propriul nostru întâistă- 
tător. Implicații pripite cu privire la predica lui presupus neortodoxă, pre- 
cum şi critica deschisă din predici, revelează o tendinţă către condamnare 
şi diviziune care este nepotrivită pentru creştini. Apostolul a spus: „Cine 
eşti tu să judeci pe sluga altuia?”. Ce lucru mai potrivit ar putea fi spus 
decât: „Cine eşti tu să îl judeci pe mitropolitul tău?”. O astfel de atitudine, 
care poate uşor să se dezvolte în schismă, este puternic dezaprobată de 
canoanele Bisericii, pentru că arată apropriere deliberată de către clerici a 
„judecății care aparţine ierarhilor” (Canonul al XIII-lea al Sinodului Întâi 
şi al Doilea). Fiecare trebuie să fie foarte atent în critica sa, în special 
atunci când şi-o exprimă public, amintindu-şi că „pedeapsa este nedezli- 
pită de pricina ta” (Iov 36: 17). Dacă, contrar învăţăturii apostolice des- 
pre distribuirea ierarhică a datoriilor şi responsabilităţilor, toţi clericii şi 
laicii şi-ar supraveghea ierarhii (I Cor. 12: 28-30), atunci în loc să fie un 
trup ierarhic al lui Hristos, Biserica noastră s-ar transforma într-un fel 
de anarhie democratică, unde oaia îşi asumă funcţia păstorului. Un har 
special le este acordat episcopilor pentru a-i ajuta în lucrarea lor. Celor 
care caută să-şi controleze episcopul ar trebui să li se amintească de ca- 
nonul al LXIV-lea al Sinodului ecumenic al şaselea care citează cuvintele 
Sfântului Grigorie Teologul: 

„Cel ce învaţă să o facă cu supunere şi cel ce dăruieşte să o facă cu 
bucurie şi cel ce slujeşte să o facă cu râvnă. Nu toţi suntem limbă, care 

este cel mai lucrător membru, nu toţi dintre noi suntem apostoli, nu toţi 
suntem profeţi, nu toţi vom tâlcui. (...) De ce te faci păstor, când eşti oa- 
ie? De ce să devii cap când eşti picior? De ce încerci să fii comandant, 
când eşti înrolat în numărul soldaţilor?” 

Canonul se sfârşeşte cu următoarele cuvinte: „Dar dacă cineva mic- 
şorează acest canon, să se afurisească pentru patruzeci de zile.” 

Situaţia Bisericii în Rusia este fără precedent, şi nu pot fi prescrise 
niciun fel de norme de niciunul dintre noi separat. Dacă poziţia Bisericii 
din catacombe s-ar schimba, faţă de poziţia ei din anii din urmă, orice 
schimbare în atitudinea noastră va trebui să fie revizuită nu de clerici 
individuali sau laici, ci doar de către sinodul episcopilor, căruia trebuie 
să i se supună toate problemele pertinente. 

Decizia de mai sus trebuie publicată şi o copie a ei înmânată se- 
cretarului sinodului, în timp ce episcopii eparhiali ar trebui să ofere in- 
strucţiuni, fiecare în eparhia sa, clericilor care şi-au exprimat opinia 
prea în grabă. 

ANEXA I 


Arhiepiscopul Ioan din Letonia 
Pomenit la 12 octombrie (+1934) 


Printre slăviţii noi mucenici ai secolului nostru unii ies în evidenţă 
mai puternic decât ceilalţi prin absoluta claritate a poziţiei lor pentru 
Hristos şi Biserica Sa. Ei nu sunt mucenici „întâmplător”, ca o simplă 
parte a campaniei universale a fenomenului pseudo-religios al comunis- 
mului împotriva Bisericii lui Hristos; mai degrabă, ei sunt deschişi şi 
neînfricaţi mărturisitori ai lui Hristos, a căror viaţă este provocare în- 
drăzneaţă pentru persecutorii moderni, aşa cum a fost viaţa Sfântul An- 
tonie pentru demonii deşertului egiptean. Astfel au fost în Rusia Mitro- 
politul Iosif de Petrograd şi alţi fondatori ai Bisericii din catacombe, şi 
astfel a fost, în afara Rusiei, arhiepiscopul Ioan, supremul mărturisitor şi 
mucenicul mult pătimitoarei Biserici Ortodoxe Letone. 

Arhiepiscopul Ioan, în lume Janis Pommer, s-a născut în 1876 
într-o familie de ţărani în districtul Vendzen, Letonia. Nu exista sânge 
rusesc în neamul său, chiar dacă mai târziu el a arătat o mare iubire pen- 
tru Rusia. Străbunicul său a fost unul dintre primii care au acceptat cre- 
dinţa ortodoxă în acea regiune, pentru care a fost supus unei persecuții 
aspre. Pe vremea aceea apăruse un mare interes pentru ortodoxie prin- 
tre ţăranii din Lituania, mulţumită faptului că începuse să se predice în 
limba letonă. Pastorii luterani, în cea mai mare parte, îi priveau pe lo- 
calnici şi limba lor cu dispreţ şi letonii, care la un moment dat fuseseră 
botezați catolici cu forţa de către invadatorii germani, după Reformă au 
fost făcuţi luterani la fel de automat, urmându-şi suveranii. Cei care tre- 
cuseră la ortodoxie la mijlocul secolului trecut erau priviţi de autorităţile 
locale (de baronii nemti) ca rebeli. Localnicii şi-au arătat susţinerea faţă 
de străbunicul ierarhului, care era considerat de către autorităţi „rebel”, 
făcând un cavou peste locul mormântului său şi ridicând pe el crucea 
ortodoxă cu opt colţuri. Atât cavoul, cât şi crucea au fost mai târziu date 
la o parte de către autorităţile locale. 

În copilăria sa, viitorul arhiepiscop îi ajuta pe părinţii săi la fermă 
şi era păstor. El era un copil serios, evitând jocurile zgomotoase ale altor 
copii. În adolescenţă îi plăcea să meargă în pădure şi să stea acolo mult 
timp. Tatăl său l-a învăţat să citească şi să scrie atât de bine încât, sărind 
peste clasele primare, el a intrat direct la şcoala superioară de stat. Chiar 
din primul an de şcoală el s-a făcut remarcat într-atât, încât profesorii 
săi le-au recomandat fervent părinţilor să fie trimis fie la gimnaziu, fie la 

şcoala preparatorie pentru seminar. La sfatul preotului local, băiatul a 
fost trimis la cea din urmă. După ce a trecut examenul, el a intrat la 
şcoala preparatorie de seminar în 1887; în 1891 el s-a transferat la semi- 
narul de la Riga. Datorită succesului său la studii şi datorită bunei sale 
purtări, el a primit o bursă pe parcursul întregii perioade de studii. El îşi 
petrecea întotdeauna vacanţele de vară acasă, ajutându-şi părinţii la 
muncile gospodăriei. 

El a terminat seminarul în 1897, şi l-a terminat strălucit. Tulbură- 
rile care au venit asupra instituţiilor educaţionale ruseşti în acea vreme 
l-au împiedicat să-şi continue pregătirea imediat. Timp de trei ani a lu- 
crat ca instructor printre letoni, dovedind un mare talent ca învăţător. În 
1900, trecând examenele de intrare în mod strălucit, el a fost acceptat ca 
student la Academia teologică de la Kiev, din nou cu bursă. El era po- 
pular printre studenţi, atât pentru succesul său remarcabil la studii, cât 
şi datorită rezultatelor sportive deosebite. Cu toate acestea, pentru cei 
care îl cunoşteau bine tunderea în monahism a tânărului student, în 
1901, la Mănăstirea Sfântul Arhanghel Mihail din Kiev, nu a fost neaş- 
teptată. Colegii săi, chiar înainte să fi fost tuns, îl numeau „călugărul” 
pentru devotamentul său faţă de ideea de absolută sobrietate şi în gene- 
ral, pentru stăpânirea sa în toate. 

El a terminat cursurile Academiei în 1904 atât de strălucit încât i 
s-a dat să aleagă între o carieră ştiinţifică şi una practică, de profesor. El 
ales-o pe cea din urmă. Ca profesor care preda Sfânta Scriptură la semi- 
narul de la Cernigov, el a fost capabil să-şi inspire elevii în aşa măsură, 
încât mai mulţi dintre ei şi-au dedicat vieţile studiului Sfintei Scripturi şi 
mai târziu au devenit profesori la această disciplină. Autorităţile semina- 
rului au prețuit munca tânărului instructor şi în 1906 l-au promovat în 
postul de inspector al Seminarului Vologda. Şi la Seminarul Vologda vii- 
torul episcop şi-a arătat abilitatea sa de administrator. Buna ordine pe 
care a reuşit să o aducă în scurtă vreme în populatul şi dezordonatul Se- 
minar Vologda a fost într-adevăr excepţională, astfel încât, în ciuda vâr- 
stei sale tinere, i s-a încredinţat în următorul an academic poziţia de răs- 
pundere de director al Seminarului ortodox din Lituania şi de stareţ al 
Mănăstirii Sfânta Treime din Vilna. I s-au încredinţat, de asemenea, şi 
sarcini de responsabilitate în conducerea eparhială. Prin urmare, trans- 
ferul său în 1911 în Minsk, unde arhiepiscopul bolnav Mihail de Minsk 
l-a chemat în postul de episcop vicar, a fost întâmpinat în Vilna cu regret 
de către toţi. In drum spre Minsk el a participat la canonizarea Sfântului 
Ioasaf de Belgorod. 

În 1912 episcopul Ioan a fost transferat la Odessa ca vicar al arhie- 
piscopului de Cherson, Dimitrie, care era atunci foarte bătrân. În noul 
an 1913 i s-a încredinţat sarcina de răspundere de a pune în bună ordine 
de curând deschisa eparhie Priyazovsk. Relaţia sa cu localnicii de aici a 

fost atât de bună, încât această eparhie a devenit singura din Rusia în ca- 
re salariul său şi cel al clericilor a fost asumat de către oamenii locului. 
Erau ocazii în care episcopul era ales ca arbitru când erau conflicte între 
muncitori şi angajatori. Muncitorii îl considerau apărătorul intereselor 
lor şi angajatorii se supuneau deciziilor lui fără discuţie. Când, din prici- 
na războiului, valuri de refugiaţi din Galiţia şi Cehoslovacia au ajuns la 
„Donul liniştit”, ei au găsit în episcopul Ioan pe cineva care avea mare 
grijă de nevoile lor. Au fost organizate multe şcoli pentru refugiaţi şi or- 
felinate cu participarea sa. Sute de galiţieni şi cehi recunoscători au de- 
venit ortodocşi, inclusiv intelectualitatea. 

Revoluţia l-a găsit pe episcopul Ioan în acest post. El era periculos 
pentru liderii revoluționari şi campania împotriva lui a început imediat. 
Agenţi revoluționari, atât pe faţă, cât şi în ascuns, îl urmăreau peste tot. 
Între timp, printre masele de oameni care erau deplin devotați episcopu- 
lui lor, s-a format o atitudine care nu era acceptabilă pentru autorităţile 
revoluţionare. Voluntari dintre muncitori şi soldaţi au organizat o gardă 
care îl supraveghea pe episcop zi şi noapte. Pe drumul spre şi de la sfin- 
tele slujbe el era însoţit de mari mase de oameni, care erau gata să-şi a- 
pere episcopul prin forţă împotriva duşmanilor. Autoritatea revoluţiona- 
ră locală a crezut că a găsit o cale de rezolvare prin aranjarea transferu- 
lui iubitului episcop în eparhia Tver. Dar, după ultima slujbă în catedra- 
lă, oamenii şi-au întors cu forţa episcopul la reşedinţa episcopală şi l-au 
înconjurat cu gărzi care împiedicau plecarea sau îndepărtarea episcopu- 
lui. În astfel de condiţii, autorităţile, fiind umilite, i-au cerut episcopului 
să părăsească oraşul pentru un timp şi să meargă în Moscova. Cu toate 
acestea, împreună cu episcopul Ioan a mers la Moscova o delegaţie din 
popor, cu reprezentanţi dintre clerici, soldaţi, laici şi cazaci, cu intenţia 
de a protesta acolo împotriva acţiunilor autorităţii locale. In Moscova, 
delegaţia şi-a atins scopul printr-o decizie favorabilă atât din partea au- 
torităţii lumești, cât şi a celei duhovniceşti. Dar lovitura bolşevică şi în- 
ceperea Războiului Civil a făcut imposibilă întoarcerea episcopului Ioan 
la Priyazovk. Prin urmare, el a fost numit în poziţia de răspundere de 
arhiepiscop de Penza. 

În Penza, unde arhiepiscopul Ioan a ajuns la începutul lui 1918, 
credincioşii au început imediat organizarea unei apărări a arhipăstorului 
lor, atât faţă de autorităţile seculare, cât şi față de cei din biserica 
renovaţionistă. Din nou a fost formată o gardă voluntară. CEKA locală 
l-a supus imediat pe arhiepiscop percheziţiei şi interogatoriului; dar nici 
una şi nici cealaltă nu au dat niciun motiv de arestare. Atunci agenţii 
CEKA au hotărât să marcheze sărbătorirea Paştelui din 1918 cu uciderea 
arhiepiscopului Ioan. 

În seara de Paşti au apărut la reşedinţa arhiepiscopului Ioan de la 
Mănăstirea Schimbării la Faţă doi agenţi CEKA înarmaţi până în dinţi, 

fostul ofițer Rudakov şi muncitorul Dubovkin, şi au început să ceară ac- 
cesul la el. Garda a sunat alarma pentru a-i avertiza pe oameni şi Du- 
bovkin a fugit, dar Rudakov a spart uşa chiliei şi a tras mai multe focuri 
care au fost, din fericire, departe de ţintă. Arhiepiscopul a reuşit să-l de- 
zarmeze. Oamenii care s-au adunat între timp intenționau să aibă „grijă” 
de criminal prin legea linşării şi doar mijlocirea energică a arhiepisco- 
pului l-a salvat pe Rudakov de la moarte sigură. Şi aici s-a petrecut o mi- 
nune: Rudakov, care tocmai făcuse o tentativă de asasinare a arhiepisco- 
pului, s-a aruncat în braţele sale cu salutul pascal „Hristos a înviat!”. 
Bineînţeles, autorităţile s-au grăbit să nege orice implicare în această 
problemă, în ciuda faptului că Rudakov a primit un ordin scris asupra 
persoanei sale. Nefericitul bărbat a fost arestat şi curând a murit în în- 
chisoare. Săptămâna luminată în Penza şi în toată vasta eparhie a fost 
transformată într-o nemaiauzită demonstraţie de iubire şi devotament 
din partea credincioşilor faţă de păstorul lor. Autorităţile, evaluând si- 
tuaţia, s-au ascuns pentru o vreme şi s-au abținut de la orice acţiuni evi- 
dente. Credincioşii, chiar şi cercurile liberale ale intelectualităţii, s-au 
adunat încă şi mai strâns în jurul arhipăstorului lor. Importantul avocat 
local, V. A. Bezsonov, sfătuitorul legal al arhiepiscopului, a devenit con- 
ducătorul acestor zeloţi şi a fost ipodiaconul său. Viaţa bisericească din 
întreaga eparhie a fost revigorată şi întărită. 

Când în mai, 1918, un regiment de cehoslovaci mergea de la Don 
spre Siberia prin Penza, dintr-odată, fără niciun motiv, bolşevicii au des- 
chis foc de artilerie asupra Mănăstirii Schimbarea la Faţă. Locul unde lo- 
cuia arhiepiscopul a devenit centrul tragerilor. Mai târziu autorităţile au 
explicat acest incident ca o neînțelegere, dar localnicii au receptat aceas- 
ta ca o tentativă de ucidere a arhipăstorului lor şi au protestat. La 7 sep- 
tembrie 1918, CEKA locală a făcut din nou o lungă verificare a chiliei şi a 
biroului arhiepiscopului. Chiar dacă nu s-a găsit nimic incriminatoriu, 
agenţii CEKA l-au luat pe arhiepiscop la închisoare, pentru o confrun- 
tare cu unul dintre deţinuţi. Acest lucru a cauzat întârzierea arhiepisco- 
pului la privegherea de toată noaptea pentru sărbătoarea Naşterii Maicii 
Domnului. Când credincioşii au aflat că arhiepiscopul fusese dus în „ca- 
sa de unde nu era întoarcere”, şi în ziua în care se făceau execuţii, cei 
care veniseră la slujbă au tras concluzia că arhiepiscopul fusese împuşcat 
împreună cu ceilalți condamnaţi. Când vlădica s-a întors, foarte târziu, 
la catedrală, în loc de priveghere el a găsit în desfăşurare o slujbă de po- 
menire pentru el însuşi. 

Pentru următoarea provocare, autorităţile s-au folosit de reprezen- 
tantul local al „Noii Biserici”, V. Putyat-Gruenstein, care la 14 septem- 
brie a apărut la Biserica Sfinţilor Apostoli cu adepţii săi când arhiepisco- 
pul Ioan săvârşea sfânta slujbă. Ei au încercat să intre în biserică, dar 
oamenii au împiedicat acest lucru. Din cauza tulburărilor din jurul bise- 

ricii, arhiepiscopul a fost şi el închis de către CEKA locală ca suspect. El 
a fost ţinut în închisoare timp de o lună întreagă, în ciuda nevinovăţiei 
sale evidente. De la o zi la alta, CEKA locală era asediată de delegaţii de 
credincioşi care cereau eliberarea arhiepiscopului. Se făcea rugăciune în 
întreaga eparhie pentru aceasta. Toate acestea i-au făcut pe cei de la 
CEKA să încheie cazul lor împotriva arhiepiscopului. La 14 octombrie, la 
miezul nopţii, agenţii CEKA au început să-i cheme pe deţinuţi, unul câte 
unul, în sala tribunei pentru a-şi auzi şi semna sentinţele. Era duminică, 
ziua în care aveau loc de obicei execuțiile. Cei care erau chemaţi ieşeau şi 
nu se mai întorceau. Ei erau predaţi imediat executorilor. Pe lunga listă 
a celor condamnaţi, arhiepiscopul Ioan a fost ultimul. Aceasta a fost o 
tortură subtilă: el a trebuit să sufere tot ceea ce suferă cei care sunt con- 
damnaţi la moarte. În jur de ora unu dimineaţa el a fost în cele din urmă 
informat că a fost eliberat. 

La 18 iulie 1919, autorităţile l-au chemat pe arhiepiscop la centrul 
militar, unde a fost examinat şi declarat apt pentru serviciul militar, fi- 
ind numit într-un regiment care nu era în linia întâi. S-a câştigat o amâ- 
nare pentru aceasta, mulţumită doar intervenţiei credincioşilor. Când, la 
sfârşitul lui 1919, trupele albe au început să se apropie de Penza din sud, 
autorităţile au arestat în grabă cei mai importanţi oameni ai Bisericii. La 
11 noiembrie agenţii CEKA au desfăşurat o nouă percheziţie în chilia 
arhiepiscopului, de data aceasta una deosebit de atentă. Deşi nimic nu a 
fost găsit, arhiepiscopul a fost din nou arestat. CEKA a declarat că fusese 
descoperită o organizaţie contra-revoluţionară, ai cărei „membri” au fost 
imediat executaţi. Bezsonov, ipodiaconul vlădicăi, era printre ei. La pro- 
testul categoric al arhiepiscopului, el a fost trimis la Moscova, unde cazul 
său urma să fie cercetat. Cazul său a fost preluat chiar de preşedintele 
Diviziei de operaţiuni secrete de la CEKA, faimosul Laţis (un consătean 
de-al arhiepiscopului, care în cele din urmă s-a sinucis în camerele sub- 
terane pe care le cunoştea atât de bine). De această dată arhiepiscopul a 
fost închis pentru trei luni. Agenţii nu au reuşit să adune sau să fabrice 
niciun material incriminatoriu şi la 11 martie 1920 el a fost eliberat. 

La 3 februarie 1920 arhiepiscopul Ioan a fost ales de către un sinod 
al Bisericii Ortodoxe letone ca arhiepiscop de Riga şi a toată Letonia. Le- 
tonia, care până la Revoluţie fusese parte din Imperiul rus, a suferit mult 
din pricina efectelor Primului Război Mondial şi a tulburărilor din Ru- 
sia. Deja în 1919 (14 ianuarie), arhiepiscopul Platon de Revel murise ca 
mucenic în Estonia vecină, fiind ucis de mâinile bolşevicilor. Deşi ame- 
ninţarea comunistă s-a retras din ţările baltice timp de aproape două de- 
cenii, totuşi credinţa ortodoxă în Letonia de curând independentă era 
privită de guvern ca ceva care îşi trăise traiul şi era acum de prisos. Cate- 
drala din Riga, care sub ocupaţia germană fusese transformată în bise- 
rică luterană, şi a fost atunci avariată de două ori în acţiuni militare, a 


511 


fost redată ortodoxiei, dar de vreme ce era o amintire a stăpânirii ruse, 
stătea acum închisă. Reşedinţa episcopului şi Mănăstirea Sfântul Alexei 
au fost date catolicilor, iar alte proprietăţi bisericeşti au fost confiscate 
de guvern şi transformate în utilităţi lumești. Creştinii ortodocşi nu doar 
în Riga, dar şi în toate oraşele din Letonia, se găseau în condiţii groazni- 
ce, fără păstor, persecutați, fără niciun drept. Se făcea o încercare siste- 
matică de dezrădăcinare a credinţei ortodoxe. În aceste condiţii dureroa- 
se, letonii ortodocşi nu puteau să fi făcut un lucru mai bun decât să-şi fi 
ales drept păstor pe arhiepiscopul Ioan, care era nu doar cea mai emi- 
nentă figură bisericească ortodoxă de sânge leton în acel moment, dar 
era şi un om de mare curaj şi de acţiune. 

La cererea repetată a Bisericii Ortodoxe letone, la 14 aprilie 1921 
Patriarhul Tihon l-a binecuvântat pe arhiepiscopul Ioan să meargă în 
Letonia, dar la 23 mai el şi-a schimbat hotărârea la cererea clericilor şi 
laicilor din Penza. Abia la 19 iulie 1921, „considerând importantă cererea 
Bisericii letone”, patriarhul şi-a dat acordul final pentru ca arhiepiscopul 
Ioan să plece, dându-i un document de recunoştinţă pentru activitatea 
sa jertfitoare şi rodnică pentru binele Bisericii. Inainte de plecarea ar- 
hiepiscopului Ioan, Patriarhul Tihon, în conformitate cu decretul Sfân- 
tului Sinod şi al Consiliului bisericesc superior, i-a oferit arhiepiscopului 
Ioan cea mai mare autonomie canonică în conducerea Bisericii Ortodoxe 
letone. Acest act de încredere a fost pe deplin justificat de activitatea ul- 
terioară a arhiepiscopului Ioan, care în moartea sa mucenicească a mers 
pe urmele patriarhului. 

La 24 iulie 1921, clerul şi laicii ortodocşi cu cruci şi obiecte sfinte 
din toate bisericile ortodoxe l-au întâmpinat triumfător pe arhiepiscopul 
Ioan la gară şi l-au condus la catedrală. Nici în timp ce arhiepiscopul 
săvârşea prima sa slujbă aici (unde nu mai slujise un ierarh ortodox din 
1917), liderii ortodocşi locali nu aveau nicio idee despre unde avea să lo- 
cuiască, de vreme ce reşedinţa episcopală fusese de curând luată de gu- 
vern. Dar, la terminarea slujbei, după ce a dat binecuvântare oamenilor, 
arhiepiscopul Ioan, spre uimirea tuturor celor prezenţi, a mers la sub- 
solul catedralei şi a spus: „Voi locui aici”. Astfel el a mărturisit persecuția 
Bisericii letone şi a făcut din catedrală un centru al luptei sale neîntre- 
rupte de restaurare a drepturilor Bisericii Ortodoxe în Letonia. În cam- 
pania care a urmat, dusă de guvernul şi presa letonă, pentru a demola 
catedrala, faptul că însuşi arhiepiscopul Ioan locuia acolo a fost un factor 
decisiv care a împiedicat realizarea acestui proiect. 

Sosirea arhiepiscopului Ioan a fost începutul unei noi ere în viaţa 
Bisericii Ortodoxe letone. Primul său apel către guvernul leton a fost 
întâmpinat cu răspunsul rece: „Legile Letoniei nu recunosc nici Biserica 
Ortodoxă şi nici organele şi organizaţiile ei şi nu obligă guvernul leton să 
apere Biserica Ortodoxă”. Curând, cu toate acestea, arhiepiscopul Ioan a 

reuşit să obţină promulgarea unei legi cu privire la Biserica Ortodoxă în 
Letonia care reglementa relaţia dintre Biserică şi stat şi garanta pentru 
Biserică un număr de drepturi, în special obţinerea de la guvern a unor 
sume de bani considerabile. S-a pus punct distrugerii fără sens a obiec- 
telor ortodoxe sfinte, cum ar fi îndepărtarea capelei din principala gară 
din Riga. Parohiile ortodoxe au început să fie întărite şi construite, şi bi- 
sericile care fuseseră distruse în război au fost refăcute. De la bun înce- 
put, arhiepiscopul Ioan a fost conducătorul tuturor creştinilor ortodocşi 
din Letonia, atât ruşi cât şi letoni, şi doar datorită autorităţii sale catego- 
rice, a minţii, a experienţei şi tactului subtil s-a evitat teribila divizare 
care domina în toate celelalte state de pe coasta Baltică între ruşi şi 
localnici. Acest leton prin naştere, care avea un suflet rus, a fost ca un 
pod între două popoare şi atât unul cât şi celălalt îl considerau al lor. 

Începând cu 1925 arhiepiscopul Ioan a devenit reprezentantul ru- 
şilor din Letonia în parlament. Din acest moment activitatea sa a cu- 
prins dimensiuni imense: el a deschis un seminar ortodox, s-au redat bi- 
sericilor proprietăţi şi în sfârşit a reuşit să obţină întoarcerea din Uniu- 
nea Sovietică a obiectelor bisericeşti sfinte şi a proprietăţilor pentru su- 
me mari de bani. Letonii ortodocşi, care înainte de venirea arhiepiscopu- 
lui Ioan se ascunseseră „de teama iudeilor”, acum păşeau cu curaj în 
spatele conducătorului lor neînfricat, şi Biserica letonă a trăit cei mai 
buni ani ai scurtei sale existenţe. În câţiva ani, conform statisticilor ofi- 
ciale, populaţia ortodoxă a crescut cu douăzeci la sută; au fost construite 
şi sfinţite treisprezece biserici noi, alte patru erau în construcţie, altele în 
plan, când arhiepiscopul Ioan a primit mucenicia. 

Situaţia Bisericii Ortodoxe letone în primii ani după Primul Război 
Mondial şi după Războiul Civil rus era, bineînţeles, dificilă; dar incom- 
parabil mai dificilă era situaţia credincioşilor ortodocşi din Rusia. Arhie- 
piscopul Ioan a luptat cu succes împotriva duşmanilor săi locali, comu- 
niştii letoni, dar el nu i-a uitat nici pe duşmanii săi principali, duşmanii 
întregului popor rus, bolşevicii. 

Şi astfel a fost începută o adevărată campanie de minciuni şi ca- 
lomnii împotriva arhiepiscopului Ioan. Campania a fost sistematică şi 
bine planificată; când se demasca o minciună, o nouă calomnie era in- 
ventată imediat. Se găseau chiar femei isterice care mărturiseau la tribu- 
nal despre „întâlnirile” lor clandestine cu arhiepiscopul; dar, toate min- 
ciunile lor au fost demascate. Vai! Noi, creştinii ortodocşi din Letonia, 
trebuie să ne asumăm vina că nu l-am protejat suficient pe vlădica. Pu- 
tini au fost cei care au luptat împotriva campaniei de minciuni şi calom- 
nii. Şi, totuşi, puţine au fost acele familii printre ruşii din Letonia pe care 
vlădica nu era gata să le ajute într-un fel sau altul. De asemenea, el era 
binefăcător şi al multor oameni neortodocşi. El era cu adevărat părintele 
turmei sale. 

În ultimii ani arhiepiscopul Ioan a suferit mult din cauza aşa nu- 
mitei mişcări „creştin-ortodoxe”. Arhiepiscopul Ioan iubea copiii şi tine- 
rii foarte mult şi era bucuros să vadă reprezentanţi ai tineretului, şi nu 
erau rare grupurile de tineri, şi chiar clase întregi de elevi, care îl vizitau 
(deoarece în Riga pe atunci erau mai mult de douăzeci de şcoli primare 
ruse şi mai multe gimnazii). La început, arhiepiscopul Ioan a fost foarte 
înţelegător faţă de mişcarea de curând formată; dar, cu timpul, când na- 
tura acestei organizaţii a devenit clară, el nu a mai avut de-a face cu ea. 
Reputația sa printre grupurile religioase „liberale” nu a fost nici ea aju- 
tată de relaţiile sale de prietenie cu Sinodul episcopilor ruşi de peste ho- 
tare, chiar dacă din raţiuni politice nu putea face parte dintre ei. În 1931, 
la a zecea aniversare a episcopatului arhiepiscopului Ioan la Riga, Mi- 
tropolitul Antonie, ierarhul conducător al Bisericii ruse de peste hotare, 
avea să-l numească „un curajos apărător al ortodoxiei”. 

Duşmanii politici ai arhiepiscopului Ioan nu au ezitat nici să tri- 
mită huligani ca să-l atace odată, când se întorcea seara la reşedinţa lui 
de vară din afara oraşului. Ca de obicei, el mergea pe jos spre casă cei 
câţiva kilometri de la terminarea şoselei. Mercenarii trebuiau să îl bată 
fără milă, în schimb, calculând greşit puterea fizică a victimei lor, au fost 
învinşi de el. Pentru început, arhiepiscopul i-a dat cap în cap până ce 
le-au apărut stele în faţa ochilor. Dar apoi el i-a luat acasă, le-a vorbit 
din inimă şi a avut un asemenea efect asupra lor, încât ei s-au căit de 
toate înaintea lui şi au devenit prietenii săi. 

În viaţa arhiepiscopului Ioan au fost anumite circumstanţe care 
pentru o vreme au fost enigmatice. Calomniatorii săi de multă vreme îi 
reproşau faptul că locuia singur, fără vreun ucenic de chilie. „li este tea- 
mă de martori”, spuneau ei, repetând calomniile care erau răspândite 
despre el. Dar când cei care îi voiau binele l-au întrebat despre aceasta, 
el a răspuns că era mai bine pentru el să locuiască singur. Diferiţi oa- 
meni veneau la el şi, în afară de aceasta, el nu voia să supună pericolului 
pe nimeni. Sensul acestor cuvinte a devenit clar doar după moartea sa 
mucenicească. 

Şi într-adevăr, oameni de tot soiul veneau să îl vadă pe arhiepis- 
cop. Veneau prelați străini renumiţi, dar şi oameni săraci şi nişte crea- 
turi în zdrenţe cu înfăţişare suspectă. Spre sfârşit a avut un fel de legă- 
turi secrete cu Rusia şi primea informaţii de acolo prin mijloace proprii. 
Indiferent de cât de mult se străduia regimul comunist să sigileze er- 
metic Rusia, totuşi oamenii în mod evident mergeau acolo şi înapoi, şi 
arhiepiscopul Ioan era un fel de punct de transfer. Dar ştia să păstreze 
tăcerea, şi aproape nimeni nu ştia detaliile acestei dimensiuni a activită- 
ţii sale. 

O altă dimensiune a activităţii arhiepiscopului Ioan era lupta sa 
inspirată, neîncetată şi cu totul deschisă împotriva regimului ateist din 

Rusia. Indiferent de locul unde vorbea (ca membru al Parlamentului, în 
faţa organizaţiilor ruse şi cel mai mult de la amvonul bisericii), peste tot 
vocea sa puternică şi curajoasă răsuna mai departe neînfricată, rugător 
şi tare, ca un clopot de alarmă. El era un predicator inspirat; vorbea sim- 
plu şi pe scurt şi nu îşi cruța limbajul când vorbea despre bolşevici. Mulţi 
îi reproşau şi aceasta, precum şi în general activitatea sa politică. Într-a- 
devăr, acuzaţia sovietică standard împotriva noilor mucenici este că 
mărturisirea adevărului este un act de „politică”. Cred că el ar fi preferat 
o viaţă solitară într-o chilie liniştită a unei mănăstiri, predându-se nevo- 
inţelor duhovniceşti; dar vremurile nu i-au permis aceasta. Oricine l-a 
văzut vreodată pe arhiepiscop în grădina reşedinţei sale de vară, lângă 
stupi, sau lucrând la masa lui de tâmplărie, ştia că astfel de ocupaţii nu îi 
erau străine. 

Un bun exemplu despre exprimarea neînfricată a adevărului de 
către arhiepiscopul Ioan trebuie să fie văzut în predica sa din catedrala 
din Riga în Vinerea Mare, pe 10 aprilie 1931. Pentru el nu este posibil să 
separi Golgota lui Hristos Mântuitorul nostru de Golgota Bisericii Orto- 
doxe contemporane. Stând înaintea sfântului epitaf al lui Hristos, turma 
ierarhului nu „fuge din realitate”, ci este îndrumată să înţeleagă groazni- 
ca realitate a acelor zile şi cum să fie biruitoare în mijlocul ei. (Fragmen- 
te; textul în rusă complet în Rusia ortodoxă, 1953, nr. 5). 

„Despre Iosif din Arimateea se spune că a fost ucenic al lui Hristos, 
dar în secret, «de teama iudeilor». Din acest punct de vedere el nu este 
un exemplu pentru noi. Să-ţi ascunzi credinţa din teamă nu este o faptă 
vrednică de respect. Dacă te temi cu adevărat de Dumnezeu, nu te vei 
mai teme de altcineva. Fii pentru Hristos şi El va fi pentru tine. Starea 
căldicică trebuie alungată din noi şi din alţii. Teama de oameni sunt bu- 
ruienile de pe ogorul duhovnicesc care trebuie smulse. 

Iosif din Arimateea L-a urmat pe Hristos de departe, în secret. O, 
dacă aceasta ar fi o avertizare pentru toţi cei care în vremurile noastre 
ezită, de asemenea, să Îl mărturisească pe Hristos deschis. Lepădaţi sfa- 
turile rele ale lumii şi ale trupului! Înainte pentru adevăr, dreptate şi 
pentru Domnul! 

Dar poate că cineva va spune: vremea când a trăit şi a făptuit Iosif 
este diferită de vremurile noastre. O, prietenii mei contemporani, fie pur 
şi simplu nu vedeţi, fie într-un mod laş vă prefaceţi că nu vedeţi că reali- 
tatea noastră actuală, atât în cuvânt cât şi în faptă, a depăşit cu mult ori- 
ce măsură a faptelor rele care l-au forţat pe Iosif să înceteze să se ascun- 
dă şi să vină în arena mărturisirii deschise a lui Hristos. 

Oricine urmăreşte presa contemporană şi platformele oratorice 
contemporane ştie că batjocura contemporană față de Hristos a depăşit 
incomparabil atât în răutate cât şi în cruzime toate batjocurile pe care 
contemporanii lui Hristos le-au aruncat asupra Sa până la Golgota şi pe 

Golgota. Persoana lui Hristos şi învăţătura lui Hristos şi toate lucrările 
lui Hristos, şi întreaga Sa lucrare în general au fost supuse celor mai cru- 
de şi ruşinoase batjocuri. Dacă duşmanii lui Hristos de astăzi ar putea 
obţine Trupul lui Hristos care a fost răstignit pe Golgota, ar fi din nou 
supus celor mai rafinate torturi, celor mai subtile mijloace de tortură pâ- 
nă la moarte. Dar trupul nu le este accesibil, şi astfel duşmanii lui Hris- 
tos se epuizează în torturi şi în răstignirea Trupului lui Hristos care este 
pe pământ, şi este numit Biserica lui Hristos. Amintiţi-vă ceea ce aţi vă- 
zut, auzit şi citit despre chinuirea Trupului lui Hristos, Biserica, între 
graniţele bolşevismului, şi chiar cu insuficienţa informaţiilor noastre veţi 
înţelege că demonul Golgotei este un copil în comparaţie cu demonul 
sovietic. 

Da, vremurile noastre nu sunt ca vremurile lui Iosif din Arimateea. 
Sunt incomparabil mai rele şi mai crude decât acelea. Dacă Iosif a găsit 
în fapta rea de pe Golgota suficientă inspiraţie pentru a se converti de la 
mărturisirea secretă la mărturisirea deschisă, atunci vremurile noastre 
ar trebuie considerate ca unele care ne cheamă la o mărturisire cu voce 
tare, împreună cu un protest exprimat în mod clar împotriva urcării pe 
Golgota nu doar a lui Dumnezeu, ci şi a omului. La gura de vărsare a 
râului Tamisa, într-unul din punctele care iese în afară şi marchează un 
vad periculos, a fost pus un clopot care sună în timpul furtunilor, averti- 
zându-i pe marinari de pericolul mortal. Cu cât este furtuna mai cum- 
plită, cu atât mai puternic şi mai ascuţit este sunetul lui. Acum, în vreme 
de furtună şi de întuneric, când vadul bolşevismului s-a întins peste toa- 
tă faţa pământului ca o capcană voită, fiecare suflet trebuie să-şi asume 
rolul acestui clopot care avertizează şi salvează. Greşesc profund cei care 
consideră acest pericol ca fiind local. Şi chiar şi un pericol cu caracter 
pur local nu poate fi o chestiune indiferentă pentru un creştin; dar peri- 
colul bolşevic actual despre care vorbim are scopul prioritar de a deveni 
universal. Prin urmare, clopotul de alarmă în momentul de faţă ar trebui 
să fie sunat peste toată faţa pământului, ca să avertizeze pe toţi pretu- 
tindeni. 

Nicio concesie duşmanilor! Dă-i un metru şi el va lua un kilome- 
tru; dă-i un deget şi el îţi va lua toată mâna. 

Când am intrat în Biserica lui Hristos prin poarta Sfântului Botez, 
de la noi s-a cerut mărturisirea credinţei în Dumnezeu potrivit învăţătu- 
rii Sfintei Biserici. Dar, de asemenea, de trei ori suntem întrebaţi: «Te 
lepezi de Satana şi de toate lucrurile lui şi de toţi îngerii lui şi de toată 
slujirea lui şi de mândria lui?». Şi de trei ori am răspuns: «Mă lepăd de 
acestea.». Şi din nou de trei ori suntem întrebaţi: «Te-ai lepădat de Sa- 
tana?”. Şi am răspuns de trei ori: „M-am lepădat de satana». Când mai 
târziu, în viaţă, vine vremea să mărturisim credinţa, adesea această par- 
te a mărturisirii este uitată. Intotdeauna acest lucru este rău, dar într-o 

vreme de luptă intensă între împărăţia lui Dumnezeu şi împărăţia lui 
satan, o astfel de uitare este intolerabilă. 

Pentru conştiinţa omenească bolnavă apare ispita că cineva poate 
să-L mărturisească pe Dumnezeu şi în acelaşi timp să păstreze o poziţie 
neutră, un fel de loialitate şi față de împărăţia lui Satan. Este creată ast- 
fel un fel de cetăţenie dublă. Dar asupra tuturor dintre noi este o dublă 
responsabilitate: pe de o parte, să aprindem în noi înşine şi în alţii o iu- 
bire lucrătoare pentru împărăţia lui Dumnezeu, şi pe de altă parte să a- 
prindem o ură nu mai puţin înflăcărată pentru împărăţia diavolului. 

Domnul este acelaşi ieri şi astăzi şi întotdeauna. Când ruşinea ate- 
ismului şi a impietăţii apasă acum asupra copiilor noului Israel, Sfânta 
Rusie, undeva în câmpiile Rusiei, sau în pădurile Siberiei, sau prin ţări 
ale exilului şi diasporei poporului purtător de Dumnezeu, se pregăteşte 
deja un pământ dăruit prin har care va da un ales al lui Dumnezeu pen- 
tru izbăvirea şi renaşterea poporului purtător de Dumnezeu. Nu mai 
sunt conducători şi păstorii sunt în strâmtorare. Ochiul omenesc nu ve- 
de de unde ar putea veni izbăvirea; dar Atotştiutorul Dumnezeu ştie 
aceasta. Domnul, prin mijloace ştiute doar de El, va ridica oameni potri- 
viţi la momentul potrivit. De aceasta putem şi trebuie să fim convinşi.” 

Probabil ca puţini alţi ne-ruşi, arhiepiscopul Ioan simţea profund 
tragedia Rusiei şi vedea semnificaţia Rusiei pentru întreaga lume. 

Bolşevicii nu omorau degeaba oameni aflaţi peste hotare. Aceasta, 
până la urmă, era un lucru riscant. Mai degrabă, îi distrugeau doar pe a- 
cei oameni care erau periculoşi pentru ei. Uciderea arhiepiscopului Ioan 
a fost cea mai bună evaluare a activităţii sale „de partea cealaltă” a Corti- 
nei de Fier. Evenimentele istorice care au urmat uciderii sale: războiul, 
ocuparea Letoniei şi anexarea ei forţată la Uniunea Sovietică după ale- 
geri frauduloase, au arătat în mod clar pentru cine era necesar şi de ce 
era necesar să fie îndepărtat vlădica. 

Versiunea general acceptată despre moartea arhiepiscopului, care 
a fost confirmată pentru mine personal de fratele răposatului, Anton 
Pommer, este următoarea: arhiepiscopul fusese sunat la telefon de cu 
seară de către Sobinov, faimosul cântăreţ din Rusia, care trecea prin Ri- 
ga; el era un vechi prieten al arhiepiscopului, unul pe care bolşevicii din 
când în când îl lăsau să meargă în străinătate. Se înţeleseseră că avea să 
meargă la arhiepiscop seara. Vlădica i-a deschis uşa şi — i-a lăsat să intre 
pe ucigaşii săi. Sobinov însuşi a murit în condiţii misterioase chiar în 
acelaşi timp. 

Se spunea că pompierii, care fuseseră chemaţi de vecini pe la ora 
două dimineaţa, au găsit o dezordine cumplită la reşedinţa arhiepisco- 
pului: şifoniere şi dulapuri erau răvăşite şi se scotocise prin birou, iar 
mobila fusese răsturnată. Arhiepiscopul în mod evident fusese rănit pe 
hol, la parter, şi pe uşă fusese cărat la mansardă, unde în atelier fusese 


517 


legat de masa de tâmplărie şi, fiind udat cu petrol, i s-a dat foc. O exa- 
minare a plămânilor a revelat că încă era în viaţă în acel moment, pentru 
că avea fum în plămâni. Erau dovezi că fusese torturat. Ambele sobe de 
pe hol ardeau, şi în ele fuseseră arse nişte hârtii. Este cunoscut faptul că 
avea hârtii care dovedeau activitatea de trădare a comuniştilor letoni. 

Această crimă nu a fost niciodată explicată, cel puţin oficial. A fot 
probabil singura crimă de acest fel nerezolvată în toată perioada de exis- 
tenţă independentă a Letoniei. Orice copil din Letonia ştia care erau 
adevărații autori ai acestei crime, nu erau niciun fel de acuzaţii oficiale: 
procesul conducea la Ambasada sovietică. Presa nu a scris despre aceas- 
ta; umbra pe care a aruncat-o vecina puternică şi vicleană asupra micii 
regiuni de două milioane de oameni era prea prevestitoare de rele. Dar 
toată ţara ştia adevărul. Crima a avut loc în noaptea dintre joi şi vineri, 
12 octombrie 1934. Arhiepiscopul era în plină floare a vieţii şi activităţii 
şi încă nu avea şaizeci de ani, şi era cea mai remarcabilă figură din viaţa 
bisericească a ţărilor baltice. 

Îmi amintesc acea zi tristă când s-a răspândit vestea în şcoală că 
arhiepiscopul nu mai era. Am ieşit de pe şosea mergând aceiaşi câţiva 
kilometri pe care răposatul însuşi îi parcursese adesea. Am stat la slujba 
de pomenire în modesta biserică de lemn de lângă casa afumată. Şi 
ne-am uitat la micul sul din pânză de in care conţinea tot ceea ce mai 
rămăsese din măreţul arhiepiscop. 

Îmi amintesc de funeralii şi de înmormântare cu oarecare confuzie. 
Întreg oraşul se tânguia; mai mult de 100 000 de oameni erau pe străzi 
— aproape un sfert din întreaga populaţie a oraşului — însoţind sicriul. În 
catedrală, de la locul episcopului până la altar, erau rânduri de preoţi, 
câte cincizeci de fiecare parte. Toţi urmau sicriul. De la catedrală până la 
cimitirul Sfântului Acoperământ, pe o distanţă de câţiva kilometri, o 
mulţime densă se întindea pe cale. În aceasta era un fel de demonstraţie, 
o provocare pentru ucigaşii nepedepsiţi. Curând s-a ridicat peste mor- 
mânt un mic paraclis, o replică în miniatură a clopotniţei de la catedrală. 
În fosta reşedinţă a arhiepiscopului, la subsolul catedralei, un colţ a fost 
dedicat pomenirii sale, cu masa unde fusese ars. Un vas conţinând câte- 
va picături din sângele său a fost zidit în peretele catedralei şi s-a pus o 
inscripţie pe o placă de marmură. Aici în fiecare joi (ziua uciderii sale) se 
săvârşea o slujbă de pomenire. 

Catedrala din Riga a fost transformată acum într-un „planetariu”, 
dar paraclisul din cimitir este intact, şi slujbe de pomenire se mai cântă 
încă acolo de către credincioşi în ziua martiriului arhiepiscopului, 12 oc- 
tombrie, şi de ziua Sfântului Ioan Botezătorul, 24 iunie. 

Atâta timp cât aceste locuri sfinte sunt în stăpânirea urâtorilor de 
Dumnezeu, nouă ne rămâne doar să ne rugăm ca vremea necazurilor 

noastre să se scurteze şi ca Biserica, curăţită prin sângele mucenicilor ei, 
să fie reînnoită şi să îi slăvească după cuviinţă. 


LIUDMILA KOEHLER 


Autoarea este sora ultimului 
ipodiacon al arhiepiscopului. 

ANEXA II 


__ Arhiepiscopul Leontie de Chile 
MĂRTURISITORUL ORTODOXIEI DIN TOATĂ INIMA 
Pomenit la 19 iunie (t1971) 


În ciuda aparentei slăbiri a puterii creştinismului din civilizaţia 
noastră şi a absenței evidente a eroilor creştini în mijlocul nostru astăzi, 
Dumnezeu nu Şi-a abandonat Biserica persecutată în acest secol şi a ri- 
dicat ierarhi ortodocşi remarcabili, a căror statură eroică creşte cu tim- 
pul la proporţii istorice. Aceşti eroi, din nefericire, scapă atenţiei majori- 
tăţii oamenilor din Biserică. 

Un astfel de ierarh, care a murit cu zece ani în urmă, aproape în ui- 
tare, a fost arhiepiscopul Leontie de Chile, un propovăduitor neînfricat 
al creştinismului ortodox mai întâi în Rusia şi mai târziu în afara ei. Lo- 
cul său istoric este cel al unui adevărat mărturisitor al Creştinismului 
din inimă. 

Când a murit, pe 19 iunie/2 iulie 1971 — exact la a cincea comemo- 
rare a adormirii iubitului său Arhiepiscop Ioan Maximovici, un alt ierarh 
remarcabil al secolului al XX-lea — arhimandritul Constantin de Jordan- 
ville a afirmat: 

„Sunt oameni a căror moarte umple cu lumină locul pe care îl au în 
inimile oamenilor. Aceşti oameni, în toate relaţiile lor, au trăit după ini- 
ma lor mare. Ce înseamnă acest lucru? Înseamnă că pentru ei fiecare 
persoană cu care au avut legătură, chiar dacă doar pentru un moment, a 
fost o personalitate de natură duhovnicească... Se poate spune că, deşi 
ne-a părăsit, el a venit mai aproape de noi, dar nu într-un mod pămân- 
tesc.” 

Arhiepiscopul Leontie s-a născut la 7 august 1907 într-o familie ru- 
să evlavioasă (Filipovici). Ruda sa îndepărtată era Sfântul Atanasie de 
Brest, care a suferit moarte mucenicească din mâna romano-catolicilor 
în secolul al XVII-lea. 

Din copilărie a arătat puternice înclinații spre Biserică şi râvnea să 
i se dedice. Primele clase le-a făcut într-o şcoală particulară, unde imen- 
sul său talent muzical l-a făcut să ajungă solist principal în cor. Îşi amin- 
tea cu mare emoție cum Împăratul Nicolae al II-lea a vizitat oraşul său şi 
cum a văzut atunci privirea nepământească a viitorului ţar-mucenic. 

Când Revoluţia a lovit Kievul, el era deja apropiat duhovniceşte de 
Lavra Peşterilor de la Kiev şi a fost arestat; dar, când s-a descoperit că 
venea dintr-o familie de „proletari”, a fost eliberat, şi, datorită vocii sale 
de tenor, guvernul sovietic i-a oferit o educaţie gratuită şi instruire pen- 

tru operă. Astfel i s-a deschis o minunată carieră muzicală, dar a res- 
pins-o pentru a sluji Sfânta Biserică Ortodoxă 

Şi ce cale nefericită şi-a asumat! — o cale de continuă privaţiune, 
suferinţă, şi trăirea unor nenumărate tragedii personale în timpul anilor 
sovietici până la venirea nemților în 1941. El a devenit frate la Lavră 
chiar în perioada când aceasta era lichidată fără milă. Călugării ei au fost 
chinuiţi şi aruncaţi în tot felul de lipsuri şi mulţi au fost omorâţi. 

El a fost nu numai un pătimitor pentru credinţă, ci şi un mângâie- 
tor al clericilor exilați. A spălat rănile ierarhilor care fuseseră eliberaţi şi 
au căutat refugiu în Lavră. El a salvat viaţa episcopului Partenie pe care 
l-a scos dintr-un şanţ, salvându-l de o haită de câini flămânzi şi apoi 
aducându-l la o femeie bătrână, care a putut să-l îngrijească şi să-l rea- 
ducă la viaţă. 

După lichidarea Lavrei Peşterilor de la Kiev, el a mers la Moscova, 
unde în condiţii groaznice a reuşit să parcurgă cursurile teologice ale 
Academiei; pe atunci cursurile Academiei se desfăşurau în apartamen- 
tele personale ale profesorilor. Aici a întâlnit mulţi episcopi şi a fost o 
sursă de contact între ei şi ceilalţi clerici. 

Având un document care atesta că este un autentic membru al 
„proletariatului”, el a profitat de această oportunitate şi a călătorit la 
multe locuri sfinte şi mănăstiri din Rusia, chiar înainte de lichidarea lor 
sau la scurt timp după aceea. Astfel, el a vizitat Sarovul, Diveeevo, şi 
multe mănăstiri din regiunea Novgorod, precum şi din alte regiuni. A 
văzut marele Rostov vandalizat, moaştele lui necinstite şi clericii umiliţi. 
Tot ceea ce a văzut a notat în jurnalele sale, dintre care o parte a fost 
păstrată în manuscris. 

El a fost martor la durerile de moarte ale Sfintei Rusii. El a auzit 
vocile ierarhilor lamentându-se, sfinţi nebuni proorocind şi mame plân- 
gând; dar toate acestea nu l-au aruncat în disperare, ci dimpotrivă, i-au 
umplut inima de râvnă sfântă, pentru că a înţeles că trăia într-o nouă eră 
a mucenicilor. 

Din cauza legăturilor sale apropiate cu multe personalităţi biseri- 
ceşti, el a putut fi un martor viu al poziţiei lor de mărturisitori pentru 
Hristos, fapt care l-a ajutat mai târziu, în lumea liberă, să certifice suferin- 
tele lor nevinovate, aplicate cu ferocitate bestială de către guvernul sovie- 
tic. Mare parte din lucrarea părintelui Mihail Polski despre noii mucenici 
ai Rusiei se bazează pe materiale trimise de arhiepiscopul Leontie. 

Arhiepiscopul Leontie însuşi nu a scăpat de persecuții aspre în anii 
de dinaintea izbucnirii celui de-al Doilea Război Mondial. EI a fost închis 
de trei ori şi adesea îşi amintea cum mai mulţi episcopi şi preoţi care fu- 
seseră întemnițați cu el, sub stricta supraveghere a gărzilor inumane, au 
reuşit să săvârşească Sfânta Liturghie în timp ce se prefăceau că se jucau 
cărți la o masă. Condiţiile de închisoare din anii '30 erau atât de rele, în- 

cât cei mai mulţi colegi erau pregătiţi să moară în cele mai inumane con- 
diţii. Unii săvârşeau Liturghia pe trupul unui suferind muribund, recu- 
noscut ca mucenic, de vreme ce Sfânta Liturghie este întotdeauna săvâr- 
şită pe moaştele mucenicilor. 

Vlădica a reuşit să iasă din închisoare şi pentru câtva timp a fost 
forţat să se ascundă într-un pod, suspendat într-un hamac ca un sac, 
pentru a nu-şi descoperi prezenţa prin paşi; singurul moment în care se 
putea mişca era în toiul nopţii, când locatarii de dedesubt dormeau. Ast- 
fel de condiţii de trai ale creştinilor persecutați în URSS ni se păreau in- 
credibile în lumea liberă doar din cauza credinţei noastre ortodoxe căl- 
duţe. Dar, dacă am trăi după calendarul ortodox, unde în fiecare zi sunt 
citiri din Scripturi şi pomenirea sfinţilor şi a mucenicilor, am înţelege 
cum stau lucrurile. 

Când nemţii au ajuns în Rusia de vest în 1941, libertatea religioasă 
a fost restabilită şi s-a deschis un mare domeniu de activitate pentru cle- 
ricii supraviețuitori. În acel moment, arhimandritul Leontie se găsea în 
Bielorusia, unde fusese hirotonit de curând episcop în renumita lavră 
Poceaev, care până atunci fusese teritoriu polon şi astfel scăpase de dis- 
trugerea sovieticilor. Între 1941, când a fost hirotonit, şi noiembrie 1943, 
când a plecat în vest, el a fost episcop de Zitomir şi a hirotonit peste trei 
sute de preoţi şi mai mulţi episcopi şi a deschis sute de biserici. Entuzi- 
asmul său şi atitudinea sa profund simţitoare faţă de oameni l-au făcut 
un arhipăstor remarcabil care, când săvârşea sfintele slujbe, era în altă 
lume. Vocea sa înaltă de tenor părea să se ridice dincolo de tumultul pă- 
mântesc, dar mintea sa nu era niciodată detaşată de realitatea omeneas- 
că. După război, el şi-a continuat activitatea bisericească în acelaşi duh 
în Austria şi în Germania de vest, când a fost numit episcop de Paraguay 
şi Chile în America de Sud (Argentina a devenit parte din eparhia sa 
chiar înainte de moartea sa). 

În Chile a fondat o comunitate monahală (unul dintre membrii ei a 
fost răposatul episcop Sava de Edmonton, Canada). Vlădica l-a adus în co- 
munitatea sa monahală, l-a inspirat spre idealul monahal, l-a călugărit şi 
l-a pus ca păstor, care mai târziu, ca episcop râvnitor, a început o mişcare 
de reînnoire duhovnicească în Biserica rusă şi este cunoscut acum drept 
cronicarul vieţii minunate a fericitului arhiepiscop Ioan Maximovici. 

În timpul călătoriilor sale în lumea liberă, arhiepiscopul Leontie a 
făcut un studiu al stării nefericite a fraţilor săi ortodocşi din Grecia, care 
piereau sub influenţele moderniste asupra vieţii ortodoxe, reprezentate 
de noul calendar papist care li se impusese în anii '20. În zelul său muce- 
nicesc, el a mers în Grecia şi a hirotonit episcopi pentru credincioşii care 
urmau vechiul calendar, stabilind astfel o legătură apropiată între ei şi 
Biserica rusă de peste hotare. 

Nu după multă vreme a fost făcut arhiepiscop şi a întemeiat Mă- 
năstirea Adormirii Maicii Domnului, pentru maicile pe care le-a adus de 
la Sfântul Mormânt; în această mănăstire se află acum un orfelinat şi o 
şcoală de parohie în cinstea Sfântului Ioan de Kronstadt. Aceste călugă- 
rite, conduse de cuvioasa egumenă Alexia, au fost la început binecuvân- 
tate în viaţa lor ascetică de stareţul Nectarie de la Optina, acum un sfânt 
canonizat, ale cărui povăţuiri au fost preluate cu fermitate în instruirea 
monahală a obştii. 

Arhiepiscopul Leontie era un apărător înflăcărat al adevărului şi 
s-a ridicat neînfricat în toată statura sa duhovnicească pentru a dobori 
orice manifestare a nedreptăţii. De la prima sa întâlnire cu arhiepiscopul 
Ioan Maximovici la Paris, el a recunoscut imediat în el un sfânt în viaţă, 
exact ca cei pe care îi văzuse şi cu care trăise în mult pătimitoarea Rusie. 
Cu toată inima sa iubitoare el s-a plecat în faţa autorităţii duhovniceşti a 
fericitului Ioan şi l-a susţinut oricând a fost calomniat de către cei cărora 
le lipsea experienţa sa de legătură vie cu adevărații sfinţi ai lui Dumne- 
zeu. Când aceste calomnii au luat o formă gravă şi arhiepiscopul Ioan a 
fost supus judecății în San Francisco, în anii '60 (acuzat de acoperirea 
unor nereguli în finanţele bisericeşti), arhiepiscopul Leontie a fugit ime- 
diat să-l apere şi a stat cu el, împreună cu episcopii Nectarie şi Sava, în 
banca acuzaților. S-a dovedit că arhiepiscopul Ioan era nevinovat şi mo- 
numentul victoriei sale astăzi este minunata catedrală „Bucuria tuturor 
celor necăjiţi” din San Francisco, în care se află osemintele fericitului 
episcop Ioan. 

Când arhiepiscopul Leontie a aflat despre moartea subită a arhie- 
piscopului Ioan, el, împreună cu un alt ierarh drept şi persecutat, arhie- 
piscopul Averchie de Jordanville, au condus de-a lungul întregii Americi 
pentru a fi la înmormântarea sa. Acolo a vărsat lacrimi amare peste tru- 
pul arhiepiscopului Ioan, pe care îl iubea atât de mult, încât dorinţa sa 
era de a fi mai aproape de mormântul său, poate ca arhiepiscop de San 
Francisco. Dumnezeu, cu toate acestea, nu i-a împlinit aceasta, şi exact 
la a cincea comemorare a morţii arhiepiscopului Ioan, după ce s-a rugat 
pentru odihna sufletului său în catedrala sa din Buenos Aires, şi-a dat 
sufletul lui Dumnezeu, alăturându-se iubitului său avva. 

Moartea subită a arhiepiscopului Leontie, care îşi revenise după o 
boală de inimă, a fost o mare tristeţe pentru turma sa. L-au înmormân- 
tat în cimitirul pe care el însuşi îl alesese. Copilul bolnav şi muribund al 
unei localnice a fost pus pe mormântul său şi a fost vindecat în mod mi- 
raculos. Au fost şi alte cazuri de intervenţii cereşti asemănătoare prin 
rugăciunile arhiepiscopului Leontie. Dar cea mai impresionantă relatare 
despre el vine de la un cinstitor al memoriei sale, care a avut mai multe 
viziuni cu el — dintre care oferim aici o parte: 

„Această viziune a avut loc exact în ziua deciziei sinodului epis- 
copilor din 1971 cu privire la începutul pregătirilor pentru canonizarea 
noilor mucenici ai Rusiei. Era într-o duminică. În timpul unui somn 
scurt, părintele meu duhovnicesc (care încă trăieşte în Buenos Aires) 
mi-a apărut în duh, m-a mărturisit şi mi-a dezlegat păcatele. 

La începutul acestui vis m-am văzut într-un mare templu nefăcut de 
mâini omeneşti. În strana dreaptă, la o oarecare distanţă, era o mare 
mulţime de oameni îmbrăcaţi în alb; nu puteam să le disting feţele. In 
jurul meu era o cântare liniştită şi tristă, deşi nu puteam să văd pe nimeni 
acolo. Apoi, ambele uşi laterale ale altarului au fost deschise şi prin ele au 
început să iasă sfinţi ierarhi şi călugări, îmbrăcaţi cu totul în veşminte 
albastru deschis; printre ei am putut să îl recunosc doar pe Sfântul 
Nicolae, făcătorul de minuni din Mira Lichiei. Pe uşa de lângă mine, 
printre episcopii care treceau, a trecut Vlădica Leontie şi s-a oprit lângă 
mine spunând: «Tu, frate Vasile, ai fost chemat şi ai venit. Ştii că avem 
aici o mare sărbătoare astăzi!». «Ce fel de sărbătoare, vlădica?», am în- 
trebat eu. Şi el a continuat: «Canonizarea cerească a ţarului-mucenic!». Şi 
înclinându-se spre mine uşor, şi-a continuat calea spre centrul bisericii. 

În cele din urmă, sfintele uşi ale altarului s-au deschis, şi prin ele a 
ieşit ţarul-mucenic, arătând exact aşa cum apare în portretele sale oficia- 
le în primii ani de domnie — adică foarte tânăr. Era îmbrăcat în mantia 
regală de ţar, ca în timpul încoronării sale, şi purta pe cap coroana de 
împărat. În mâini ţinea o cruce mare şi pe faţa sa palidă am observat o 
mică rană, de la un glonte sau de la o lovitură. A trecut pe lângă mine cu 
pas domol, a trecut de amvon şi a mers în centrul bisericii. Apropiin- 
du-se de centru, cântarea creştea în volum, şi când piciorul său a atins 
chiar centrul, a devenit atât de puternică, încât părea că o întreagă mare 
de oameni se adunase şi cântau într-o singură suflare. 

Aici mi-am revenit în simţiri în patul meu, profund cutremurat, cu 
o mică rană la ochiul drept. Era aproape patru dimineaţa. Pentru mult 
timp am fost sub impresia celor trăite.” 

Acelaşi bărbat l-a văzut pe arhiepiscopul Leonitie într-un vis cu pu- 
ţin înainte de trecerea a patruzeci de zile de la adormirea acestuia: „In a 
37-a zi după adormirea arhiepiscopului Leontie am avut o vedenie în- 
tr-un vis. L-am văzut în veşminte şi cu mitră, slujind o solemnă slujbă 
arhierească. Când m-a văzut, el s-a ridicat imediat şi s-a grăbit să mă sa- 
lute. El m-a îmbrăţişat şi m-a sărutat şi a spus: «Cât de fericit sunt să te 
văd, frate Vasile. Acum sunt destul de bine. Nu simt nicio durere şi aici 
sunt foarte fericit. În câteva zile voi primi noi camere cu tot confortul, 
cum se spune pe pământ; mi s-a promis deja». 

O lună după aceea am avut un alt vis, care mi-a indicat că i se dădu- 
se o locuinţă cerească. Am auzit muzică frumoasă şi am văzut milioane de 
stele scânteietoare şi eram deja într-o barcă care avea să mă aducă pe 

celălalt mal, unde era el. Acestea sunt cele pregătite de Dumnezeu pentru 
slujitorii Săi credincioşi ai ierarhiei din catacombe şi mai târziu ai Bisericii 
noastre din afara Rusiei” (Viaţa ortodoxă, 1971, decembrie, pp. 18-20.) 
Pentru rugăciunile dreptului arhiepiscop Leontie, mărturisitor din 
inimă al ortodoxiei, fie ca Domnul nostru să aibă milă de noi. Amin. 
F.H. 


Arhiepiscopul Leontie de Chile 


În loc de postfață la ediţia în limba română 


O scrisoare a Mitropolitului Filaret Vosnejenski 
către un preot al Bisericii din diasporă 
despre părintele Dimitrie Dudko 
şi Patriarhia Moscovei 


(Ca întâistătător al Bisericii Ruse din Diasporă, Mitropolitul Fila- 
ret Vosnejenski, unul dintre ierarhii cu viaţă sfântă care au trăit în se- 
colul XX, s-a ocupat de canonizarea noilor mucenici din Rusia. Am con- 
siderat potrivită includerea în volumul de faţă a unei scrisori în care şi-a 
prezentat poziţia față de aşa-zisa rezistenţă a unora dintre membrii ei 
Patriarhiei Moscovei față de puterea comunistă — versiunea engleză se 
găseşte aici: http://blessedphilaret.blogspot.ro/ 2008/09/ letter-con- 
cerning-fr-dimitry-dudko-and.html - n.ed.rom.). 


Dragul meu părinte Victor (Potapov), 

A trecut multă vreme de când tot vreau să-ţi scriu câteva cuvinte, 
dar nu m-am învrednicit să o fac până acum. În sfârşit, am reuşit să mă 
adun şi iată că-ţi scriu. 

Aflându-mă încă în Australia, am început să primesc post factum 
veşti din America despre faptul că aici (în New York) au avut loc pro- 
teste, demonstraţii şi s-au făcut chiar şi acatiste în faţa consulatului so- 
vietic, astfel încât m-am alarmat şi mi-a părut rău că nu am fost aici, în- 
trucât m-aş fi opus cu hotărâre multora din cele petrecute. Mai cu seamă 
săvârşirii acatistelor într-un asemenea loc! N-au cântat cântare Domnu- 
lui în pământ străin? Ce motiv au avut să afişeze cele sfinte ale slujbelor 
Bisericii sub privirile scormonitoare ale slugilor turbate ale lui Antihrist? 

Trebuie să recunosc că mă cuprinde spaima ori de câte ori aud de 
proteste, demonstraţii şi altele asemenea. În URSS, viaţa este guvernată 
de el (cel cu coarne) care se teme doar de Hristos şi de Crucea Sa, dar 
care nu se teme de nimic altceva pe lume. De proteste şi demonstraţii 
râde pe înfundate. De opinia publică [de ce s-ar teme]? Regimul anti- 
hristic nu are faţă de aceasta decât un dispreţ suveran. Au vrut să inva- 
deze Afganistanul şi l-au invadat, nedând vreo atenţie protestelor şi 
amenințărilor unor Carter&Co. În aşa-zisa Lume Liberă, toate încercă- 
rile de a îndrepta opinia publică în favoarea celor care suferă de pe urma 
comunismului sunt lipsite de putere şi lipsite de roade, atâta timp cât 

Lumea Liberă îşi închide cu încăpățânare ochii, făcând precum struţul 
care, dacă-şi ascunde capul sub aripă, îşi închipuie că nu-l vede nimeni... 

Am citit cu uluire în presă cum un ziarist citează aprobator cuvin- 
tele sfinţiei tale: Părintele Victor are dreptate să scrie: Rusia învie din 
morţi! Trebuie să credem aceasta, deoarece credem în Hristos Mântui- 
torul Care a înviat din morţi. _ 

Nu pot înţelege legătura dintre una şi cealaltă. In ceea ce mă pri- 
veşte, cred în Învierea lui Hristos, fiind pentru mine lucrul cel mai de 
preţ din lume. Dar nu pot înţelege nicicum de ce ar trebui să cred că Ru- 
sia reînvie. Nădăjduiesc ca ea să reînvie cu adevărat, şi atunci Dumnezeu 
ne va da deplină încredințare despre aceasta. În momentul de faţă însă, 
nu doar că nu vă împărtăşesc entuziasmul, dar sunt chiar profund bă- 
nuitor în ce-i priveşte pe ruşi. Sunt evidente minciuna şi deşertăciunea 
ateismului lor. 

Dar, vai, ceea ce se răspândeşte acolo nu este adevărata Ortodoxie! 
Acolo, sub înfăţişarea Ortodoxiei, poporului rus i se oferă bulgakovia- 
nism, berdiaevism, şi alte asemenea gunoaie aparţinând schismei evlo- 
ghiene. Acolo sectele sunt în floare: baptiştii etc. Biserica oficială în- 
deamnă la colaborarea cu regimul urâtor de Dumnezeu, ridicându-l în 
slăvi pe orice cale. Biserica Ortodoxă Adevărată a trecut în catacombe, 
ascunsă de ochii lumii... 

Este deci aceasta renaşterea Ortodoxiei?... Nu cumva vă hazardaţi 
vestind întregii lumi că Ortodoxia renaşte în Rusia? Să dea Domnul ca 
Adevărul să copleşească toate păcatele şi să le biruiască. Pentru moment 
este însă prematur să vorbim despre asta, pentru că înrâurirea stihiilor 
anti-ortodoxe este încă foarte puternică acolo, ca să nu mai pomenim de 
faptul că atâta vreme cât în Rusia regimul sovietic anticreştin va fi la pu- 
tere, nu va permite triumful Ortodoxiei. Nu degeaba adevărata Biserica 
Ortodoxă s-a ascuns în catacombe şi este prigonită cu sălbăticie. 

Câteva cuvinte acum despre tragedia bietului părinte Dimitrie 
Dudko. 

Încă de la începutul activităţilor sale, când era menţionat din ce în 
ce mai des ca stâlp al Ortodoxiei şi, mai mult decât atât, ierarhii, membri 
ai Sinodului, şi-au unit vocile cu el, eu — autorul acestor rânduri — am 
stat deoparte şi i-am avertizat pe confrații mei ierarhi că se poate întâm- 
pla o nenorocire. Cum? Pentru că, potrivit spuselor Arhimandritului 
Constantin, acum în URSS este satanocraţie. Acolo guvernează acela pe 
care Mântuitorul l-a numit mincinos şi tatăl minciunii. Minciuna aceasta 
domneşte acolo. De aceea nu putem avea încredere în nimic din cele ce 
se petrec acolo. Orice fapt care pare încurajator din punct de vedere spi- 
ritual se poate dovedi a fi o mistificare, un fals, o înşelăciune sau o pro- 
vocare... 

De ce s-a întâmplat necazul acesta cu părintele D.D.? Hai să ale- 
gem să credem binele, să nu-l bănuim de colaborare conştientă cu KGB 
şi de trădarea propriilor convingeri, ci pur şi simplu să remarcăm tristul 
fapt că el nu a rezistat, a cedat. De ce? Părea să arate curaj şi îndrăznea- 
lă; şi deodată, un sfârşit atât de ruşinos! 

De ce? 

Pentru că activitatea lui avea loc în afara Bisericii adevărate... 

Prin urmare, ce este Biserica sovietică? Arhimandritul Constantin 
a susţinut adesea cu stăruinţă că cel mai înfiorător lucru pe care regimul 
urâtor de Dumnezeu l-a făcut în Rusia îl reprezintă crearea bisericii so- 
vietice, pe care bolşevicii au înfăţişat-o oamenilor ca fiind adevărata Bi- 
serică, împingând Biserica Ortodoxă autentică în catacombe şi în lagăre 
de concentrare. 

Această pseudo-biserică a fost dată anatemei de două ori. Prea Fe- 
ricitul Patriarh Tihon şi Soborul Bisericilor a toată Rusia i-au dat anate- 
mei pe comunişti şi pe toţi colaboratorii lor. Această teribilă anatemă nu 
a fost ridicată nici în ziua de azi şi rămâne în vigoare, întrucât ea nu poa- 
te fi ridicată decât tot de un Sobor al Bisericilor a toată Rusia, ca autori- 
tate bisericească supremă [din punct de vedere] canonic. În 1927 s-a în- 
tâmplat ceva înspăimântător: întâistătătorul Bisericii, mitropolitul Ser- 
ghie, prin Declaraţia sa ruşinoasă şi apostată, a subordonat Biserica Ru- 
să bolşevicilor şi a oficializat colaborarea cu aceştia. Astfel, s-au împlinit 
în modul cel mai exact cuvintele rugăciunii de la începutul mărturisirii 
de credinţă: au intrat sub propria lor anatemă! În 1918 Biserica dăduse 
anatemei pe toţi aliaţii [colaboratorii] comuniştilor, pentru ca în 1927 să 
se alăture ea însăşi taberei acestor colaboratori, să aducă laude regi- 
mului roşu urâtor de Dumnezeu şi fiarei roşii descrise în Apocalipsă. 

Şi ca şi cum asta nu era de ajuns, când mitropolitul Serghie şi-a pu- 
blicat Declaraţia criminală, fiii credincioşi ai Bisericii s-au despărţit ime- 
diat de Biserica sovietică, şi astfel a luat naştere Biserica din Catacombe. 
Şi ea, la rândul ei, a anatemizat Biserica oficială pentru trădarea ei faţă 
de Hristos. 

Şi tocmai în această Biserică a celor fărădelege s-au petrecut acţiu- 
nile părintelui Dimitrie Dudko, care a declarat în mod deschis în presă 
că nu are de gând să se despartă de biserica sovietică, ci va rămâne în ea. 
Dacă ochii lui duhovniceşti s-ar fi deschis şi ar fi văzut adevărata fire a 
Bisericii oficiale, atunci ar fi avut curajul să spună: „urât-am adunarea 
celor ce viclenesc şi cu cei necredincioşi nu voi şedea, mă despart de 
vrăjmaşii lui Dumnezeu şi mă retrag din Biserica sovietică”. Şi atunci el 
ar fi devenit pentru noi unul de-al nostru, iar curajul său ar fi nimicit 
îngrădirea care stă definitiv între noi în virtutea faptului că Soborul a a- 
les drept canon călăuzitor Testamentul Mitropolitului Anastasie. Pentru 
că în acest testament ni se porunceşte să nu avem niciun fel de părtăşie 

cu sovieticii, nu doar în rugăciune, ci nici chiar în legături simple de zi cu 
zi. Această îngrădire nu i s-ar mai fi aplicat părintelui Dimitrie dacă şi 
numai dacă el ar fi refuzat să rămână în pseudo-Biserica sovietică, şi s-ar 
fi retras dintre mădularele ei. 

Îmi aduc aminte de o întâmplare minunată care arată ajutorul di- 
rect şi minunat dăruit de Dumnezeu celor care au rămas credincioşi pâ- 
nă la sfârşit. Un grup de călugăriţe din Biserica din Catacombe au fost 
surghiunite la Solovki. Cekiştii le-au spus: „Acum instalaţi-vă şi de mâi- 
ne veţi merge la muncă.” Au primit însă un răspuns neaşteptat: „Nu vom 
merge la muncă.” „Ce, aţi înnebunit? Nu ştiţi ce o să vă facem?”, au răc- 
nit cekiştii. A urmat răspunsul calm al celor care nu se temeau de nimic 
în credincioşia lor: „Ce va fi va fi, şi va fi ceea ce va binevoi Dumnezeu, şi 
nu ce vă convine vouă, călăilor şi criminalilor. Puteţi să ne faceţi ce do- 
riţi: să ne înfometați, să ne chinuiţi, să ne spânzurați, împuşcaţi sau ar- 
deţi cu foc. Însă vă prevenim o dată pentru totdeauna: nu vă recu- 
noaştem pe voi, slugile lui Antihrist, drept autoritate legitimă, şi nu vom 
îndeplini poruncile voastre în nici un fel!...” 

Dimineaţa, cekiştii înfuriaţi le-au târât pe călugăriţe pe dealul mor- 
ţii. Aşa era denumit un deal înalt, unde iarna sufla neîncetat un vânt 
îngheţat. În bătaia acelui vânt, un bărbat murea îngheţat într-un sfert de 
oră. Maicile, înveşmântate în rasele lor ponosite, erau mânate sus pe 
deal de către bărbaţii armatei roşii îmbrăcaţi în cojoace. Bucuroase, 
maicile urcau cântând cu voioşie psalmi şi rugăciuni. Soldaţii le-au lăsat 
pe vârful dealului şi au coborât. Auzeau cum maicile îşi continuau cân- 
tarea. Sunetul ei s-a tot auzit de sus o jumătate de oră, o oră, două, tot 
timpul. S-a lăsat noaptea. Gărzile s-au apropiat de maicile care erau în 
viaţă, nevătămate şi care continuau să îşi cânte rugăciunile. Soldaţii ulu- 
iţi le-au îngăduit să se adăpostească în lagăr. Veştile despre cele petre- 
cute s-au răspândit imediat în tot lagărul. Iar a doua zi, când s-au schim- 
bat gărzile şi s-a petrecut acelaşi lucru, autorităţile lagărului s-au tul- 
burat şi le-au lăsat pe maici în pace... 

Nu este aceasta o biruinţă? Iată ce înseamnă să fii credincios până 
la moarte, aşa cum spun minunatele cuvinte ale Apocalipsei: „Fii credin- 
cios până la moarte şi îţi voi da cununa vieţii”. În această pildă este 
vorba despre o minune vădită, asemenea celor trei tineri în focul Babilo- 
nului, doar că acolo stihia aducătoare de moarte era focul, iar aici este 
vorba despre asasinat şi un ger ucigaş. Iată cum răsplăteşte Dumnezeu 
credincioşia! 

Ascultaţi convingerea mea sinceră: dacă întreaga populaţie de mul- 
te milioane de ruşi ar da dovadă de aceeaşi credincioşie ca a acelor 
maici, şi ar refuza să se supună tâlharilor care au prigonit națiunea rusă, 
comunismul s-ar prăbuşi într-o secundă. Pentru că sprijinul venit de la 
Dumnezeu, care le-a salvat în mod minunat pe maicile care păşeau pe 

drumul morţii, ar veni în acelaşi chip şi asupra poporului rus. Dar, atâta 
vreme cât națiunea recunoaşte regimul şi i se pleacă, chiar dacă în tot 
acest timp îl blestemă în inimile lor, acel regim va sta în picioare. 

Fireşte că maicile au fost întărite de puterea lui Dumnezeu, aseme- 
nea mucenicilor din vechime; fără acest ajutor nu ar fi rezistat. Insă 
nevoinţa lor s-a săvârşit în interiorul Bisericii celei pline de har şi de 
Adevăr. Pentru că adevărata Biserică, potrivit predaniei apostolice, este 
Trupul lui Hristos, iar Domnul Se sălăşluieşte în ea şi o cârmuieşte în 
calitate de Cap al ei dumnezeiesc. 

Va îndrăzni cineva să susţină că Domnul şi harul Său sfinţitor să- 
lăşluiesc în biserica celor ce viclenesc, care-i preamăreşte pe vrăjmaşii 
Lui cei îndrăciţi şi colaborează cu ei, care din aceasta pricină se afla sub 
o îndoită anatemă, aşa cum am arătat mai sus? Poate să posede har sfin- 
titor o biserică după ce s-a unit cu vrăjmaşii lui Dumnezeu?! Răspunsul 
este evident! 

La vremea sa, sfântul Teofan Zăvorâtul ne-a prevenit că se apropie 
vremuri îngrozitoare, când oamenii vor vedea cu ochii lor toată slava de 
suprafaţă a slujbelor bisericeşti, a rânduielilor bisericeşti şi celelalte, în 
timp ce în interior se va afla trădarea deplină a Duhului lui Hristos. Nu 
este ceea ce vedem în Biserica sovietică? Patriarhi, mitropoliți, toate ran- 
gurile preoţeşti şi monahale, şi, în acelaşi timp, o alianţă cu urâtorii-de- 
Dumnezeu, adică o trădare făţişă a lui Hristos. 

Părintele Dimitrie Dudko aparţine acestei tovărăşii. Simţămintele 
sale religioase sincere l-au îndemnat, desigur, să predice despre Dumne- 
zeu şi să nu tolereze multe dintre întâmplările ruşinoase din viaţa popo- 
rului rus. Însă pentru el, Pimen era şi încă este conducătorul lui spi- 
ritual, capul ierarhiei sovietice; în vreme ce pentru noi, lucrurile nu stau 
deloc aşa. Pentru că Soborul nostru a adoptat în 1971 o hotărâre: să con- 
sidere alegerea lui Pimen ca nedreaptă şi nulă în baza canoanelor cutare 
şi cutare şi să socotească toate faptele şi deciziile sale ca fiind fără putere 
sau însemnătate. 

Cât de complicată este acum situaţia părintelui Dimitrie Dudko! 
Ce-ar trebui să facă? Să îşi continue lucrarea pastorală? Şi ce le poate 
spune credincioşilor? Să le zică aceleaşi lucruri pe care le-a zis înainte de 
pocăinţa sa? Dar tocmai s-a lepădat de acestea! Să spună contrariul? De 
ce? L-au crezut înainte, când predica cele prin care a câştigat încrederea 
şi respectul credincioşilor, iar acum, cum le va privi chipurile? A spus bi- 
ne o fată că este o singură cale pentru el: să facă pocăință autentică, pen- 
tru a ispăşi cele ce tocmai le-a săvârşit. În orice caz, în schimb, Biserica 
roşie se va ocupa de el fără îndoială cu o răutate şi o cruzime ieşite din 
comun. Desigur că, trecând pragul adevăratei Biserici, el va pătrunde pe 
tărâmul harului şi puterii dumnezeieşti care îl poate întări aşa cum le-a 

întărit pe acele maici din catacombe. Să dea Dumnezeu să afle calea cea 
adevărată şi mântuitoare. 

Aş dori să mai remarc că Biserica din Catacombe a Rusiei se rapor- 
tează la Biserica din afara graniţelor cu dragoste şi deplină încredere. 
Totuşi, un lucru nu-l înţeleg creştinii din catacombe: de ce Biserica 
noastră, care înţelege fără nicio îndoială că ierarhii sovietici L-au trădat 
pe Hristos şi nu mai au har, îi primeşte totuşi pe clericii Bisericii sovie- 
tice cu hirotoniile pe care le au, fără a-i rehirotoni, ca pe unii care sunt 
deja purtători de har. Dacă clerul şi turma primesc harul de la ierarhi, 
iar aceştia [ierarhii] au trădat Adevărul şi s-au lipsit ei înşişi de har, de 
unde atunci mai are clerul har? Această întrebare o pun creştinii din 
catacombe. _ 

Iar răspunsul la ea este simplu. În anumite cazuri, Biserica are 
autoritatea de a aplica principiul pogorămintelor. Sfântul Ierarh Vasile 
cel Mare spunea că, pentru a nu îndepărta oamenii de Biserică, uneori 
trebuie să se îngăduie pogorăminte şi să nu se aplice canoanele în toată 
asprimea lor. (...) Noi aplicăm principiul iconomiei la primirea clericilor 
sovietici. Îi primim pe clericii Moscovei nu ca pe unii care posedă har, ci 
ca pe unii care-l dobândesc chiar prin actul unirii cu noi. Dar a recu- 
noaşte biserica celor fărădelege ca purtătoare şi deţinătoare a harului 
sfinţitor, aceasta fireşte că nu o putem face. Pentru că nu există har în 
afara Ortodoxiei; iar Biserica sovietică s-a lipsit ea însăşi de har. 

La finalul epistolei mele cam lungi, aş dori să vă atrag atenţia asu- 
pra câtorva aspecte, părinte. Soborul de episcopi a hotărât să se lase că- 
lăuzit şi să ducă la îndeplinire testamentul mitropolitului Anastasie în 
care întâiul ierarh ne-a poruncit să nu avem nici un fel de părtăşie cu 
Biserica sovietică, nu doar în ce priveşte rugăciunea, dar nici în relaţii 
obişnuite. Pe ce se bazează atunci relaţiile pe care sfinţia voastră şi alţi 
clerici le aveţi cu părintele Dudko, scrisorile pe care i le-aţi scris etc.? 
Oricât de sincer aţi considera pe cineva, părerea dumneavoastră perso- 
nală poate să desființeze o hotărâre luată de Biserică? Acum, dacă pă- 
rintele Dudko ar fi zis: „Mă rup de Biserica oficială şi o părăsesc”, abia 
atunci aţi fi putut intra într-o legătură vie cu el. În lipsa acestui fapt însă, 
acţiunile voastre constituie o încălcare a disciplinei bisericeşti. Dudko 
mi-a scris personal, dar nu i-am răspuns, deşi aş fi avut multe de spus. 
Fiindcă veni vorba, înainte de toate, pe ce temei vi s-a năzărit să pome- 
niţi un arhiepiscop al Bisericii sovietice în momentul Ieşirii cu Sfintele 
Daruri? Cine v-a dat dreptul s-o faceţi, care ierarh, cine, cum, unde, 
când?... Fiţi cu mare băgare de seamă, dragul meu împreună slujitor 
zelos, dar vai, mult prea pripit! 

Pace ţie şi milă de la Domnul. Preotesei şi copiilor, asemenea. 

Sfinţilor Noi Mucenici ai Rusiei, 
rugaţi-vă lui Dumnezeu pentru noi 


Lista alfabetică a Noilor Mucenici 
menţionaţi în această carte 


Averchie, Arhiepiscop de Jitomir, 15 mai (11927) 

Agata, Stareţă din Bielorusia 5 febr. (1939) 
Agatanghel, Mitropolit de Yaroslavl 3 oct. (t1928) 
Alexandru Medvedski, Preot, 18 febr. (t1932) 
Alexandru Filipenko, Protopop 

Alexandru, Preot, 8 iun. 

Alexandru Jacobson, 8 sept. (t1930) 

C.A. Alexeev 

Alexei Ikonnikov, 20 iul. (t1928) 

Alexei Bui, Episcop de Voronej, 12 febr. (t1936) 

Alexei, Mitropolit de Vilna 

Amfilohie Skvorţon, Episcop de Enisei (1946) 
Anastasia Andreevna cea nebună pentru Hristos, 1 mart. 
Anatolie, Arhiepiscop de Irkuţk, 24 ian. (1921) 
Anatolie, Stareţ de la Optina, 30 iul. (t1922) 

Anatolie Grisiuk, Mitropolit de Odessa, 10 febr. (t1938) 
Andrei Uktomski, Episcop de Ufa, 29 dec. (t1937) 
Antonie Romanovski, Episcop, 12 iun. (t1937?) 
Antonina, Egumenă, 1 mart. (t1929) 

Arcadie, Episcop, 29 ian. (t1938) 

Arsenie, Arhimandrit, 23 sept. (t1937) 

Arsenie Stradniţki, Mitropolit de Novgorod, aprilie (t1936) 
Atanasie, Arhiepiscop de Kiev 

Boris, Nou Mucenic, 16 aug. (1937) 

Chiril, Mitropolit de Kazan, 26 ian. (t1937?) 

Chiril Ataev, 20 iul. (t1928) 

Damaschin Cedrik, Episcop de Glukhov, 4 dec. (t1935) 
Dimitrie Liubimov, Arhiepiscop de Gdov, 6 aug. (t1938) 
Dimitrie, Arhimandrit 

Dimitrie Ivanov, Preot, 22 mart. (t1934) 

Dositei, Stareţ de la Optina, 6 nov. 

Evghenie, Ieroschimonah, 5 febr. (t1934) 

Grigorie, purtătorul de cruce, 6 nov. (t1936) 

Gurie, Episcop (t1937) 

Gherman Riaşenţev, Episcop, 8 iun. (t1937) 

Ierotei Afonok, Episcop de Nikolsk, 31 mai (t1928) 
Ilarion Troiţki, Arhiepiscop, 15 dec. (t1929) 

Ilarion Belski, Episcop (t1937) 

Ilie, Preot, şi Evghenia Cetverukhin, Preoteasă, 16 febr. (t1934) 
Irinarh, Episcop de Mare, Ustiug 

Ismail Rojdestvenski, Preot, 17 iun. 

Ioan Pommer, Arhiepiscop de Letonia, 12 oct. (t1934) 
Ioan Andreevski, Protopop 

Ioan Steblin-Kamenski, Protopop (t1930) 

Iosif Orekhov, Episcop, 12 iun. 

Iosif, Mitropolit de Petrograd, 15 dec. (1938) 

Lidia, Nouă Muceniţă, 20 iul. (t1928) 

Macarie, Episcop cu schimă, 1 apr. (t1944) 

Maria, matuşka din Gatchina, 26 ian. (t1930) 

Maxim Zizilenko, Episcop de Serpuhov, 23 iun. (t1931) 
Metodie, leromonah, 1 mart. (t1920) 

Mihail (Mişa) cel nebun pentru Hristos (t1931) 
Mihail cel nebun pentru Hristos din Cernigov 15 mai (t1922) 
Mitrofan, Protopop, 12 febr. (t1931) 

Nectarie Trezvinski, Episcop de Yaransk, 23 iul. 
Nectarie, Stareţ de la Optina, 29 apr. (t1928) 
Nectarie Ivanov, ieromonahul 

Nicandru, Părinte 

Nicolae Piscanovski, Protopop (t1932) 

Nicolae Cedrik, Preot, 4 dec. (t1917) 

Nicolae Kedrov, Preot, 15 mai (11936?) 

Nicolae Prozorov, Preot, 6 aug. (t1930) 

Nicolae Zagorovski, Preot, 30 sept. (t1943) 

Nicolae al II-lea, Ţarul Mucenic, 4 iul. (t1918) 

Nicon, leromonah de la Optina, 6 nov. 

Onufrie, Episcop, 12 iun. (t1938) 

Pahomie, Arhiepiscop de Cernigov, 15 mai (t1938) 
Pantelimon, Arhimandrit de la Optina, 6 nov. (t1918) 

Paramon, Nou Mucenic, 5 febr. (t1941) 

Partenie Brianskikh, Episcop 19 iun. (1937) 

Pavel Kratirov, Episcop de Yalta (t1933-5) 

Petru Zverev, Arhiepiscop, 27 ian. (t1929) 

Petru, Mitropolit de Krutiţa, 29 aug. (1936) 

Petru Lagov, Preot, 16 febr. (îc.1931) 

Platon, Arhiepiscop de Revel, 14 ian. (1919) 

Platon Ridnev, Episcop de Bogorodsk (t1933) 

Serafim Zvezdinski, Arhiepiscop de Dimitriov 

Serafim Samoilovici, Arhiepiscop de Uglich, 12 dec. (îc.1935) 
Serafim, leroschimonah, 31 mai (1923) 

Serghie Drujinin, Episcop de Narva 

Serghie Şukin, Preotul 

Sofia, Egumenă din Kiev, 22 mart. (t1941) 

Ştefan, Episcop 13 apr. (t1933) 

Simeon, Arhimandrit din Eleazar 

Teodor Pozdeev, Arhiepiscop, 21 mart. (t1938) 

Teodor (prof. K. Andreev), Protopop apr. (1929) 
Teodosie arhimandritul de la Lavra Peşterilor de la Kiev 
Teoctista Mihailovna cea nebună pentru Hristos 22 febr. (t1936) 
Tihon Patriarhul 25 mart. (t1925) 

Valentina, tânără studentă 26 dec. (t1937) 

Valentin Sventiţki preotul 26 ian. (t1936) 

Varlaam Riaşenţev, Arhiepiscop, 8 iun. (t1942) 
Varnava, ucenicul de chilie al Stareţului Anatolie, 12 nov. (t1938) 
Varsanufie Lujin, Episcop, 12 iun. 

Veniamin Essen, leromonah, 18 febr. (t1938) 
Veniamin, Mitropolit de Petrograd, 14 aug. (t1922) 
Victor, Episcop de Glazov 19 iul. (t1934) 

Victorin Dobronravov, Protopop 

Vichentie, Monah de la Optina, 12 nov. 

Vladimir, Mitropolit de Kiev, 25 ian. (t1918) 

Vladimir Zagarski, Preot, 15 mai (t1937) 

Surse 


(SURSE DE INFORMARE DESPRE BISERICA DIN CATACOMBE) 


Până acum s-a scris foarte puţin în engleză despre sursele de infor- 
mare sigure privind Biserica din catacombe. În cercurile academice, nu- 
mai o singură carte a încercat să abordeze acest subiect (William C. 
Fletcher, Biserica Ortodoxă Rusă clandestină, Oxford University Press, 
London, 1971), dar este afectată de o prea mare încredere în sursele gu- 
vernului sovietic care sunt departe de „obiectivitatea” pe care o susţin. 

În cazul Bisericii din catacombe, „obiectivitatea” însăşi (chiar dacă 
acest ideal mitic ar putea fi atins) nu este suficientă. Biserica din cata- 
combe este un organism viu, şi unul care este persecutat şi arareori apa- 
re la suprafaţa vieţii „obiective”. Imaginea ei exactă poate fi prezentată 
doar de către cei care participă la viaţa ei, şi comentariile asupra ei din 
presa sovietică şi din lumea academică (adesea mult distorsionate, fie 
intenţionat pentru scopuri de propagandă, sau pur şi simplu din 
ignoranță) trebuie să fie evaluate prin imaginea care este prezentată de 
martorii oculari şi de participanţi. 

Sursele principale pentru viaţa Bisericii din catacombe se găsesc în 
trei mari categorii: 

(1) Afirmațiile oficiale şi scrisorile neoficiale ale ierarhilor şi preoți- 
lor din catacombe care s-au separat de Mitropolitul Serghie în 1927 şi în 
primii ani care au urmat. 

(2) Relatările personale ale credincioşilor care au aparţinut Biseri- 
cii din catacombe în perioada dinaintea celui de-al Doilea Război Mon- 
dial şi care au venit în Vest. 

(3) Scrisorile şi relatările despre viaţa Bisericii din catacombe care 
au început să apară în anii '70, care descriu starea Bisericii din cata- 
combe după al Doilea Război Mondial. Relatările din ştirile sovietice, 
care descriu descoperirea de celule ilegale ale credincioşilor din cata- 
combe, sunt, de asemenea, un fel de surse primare, dacă se ia în 
considerare exagerările lor evidente. 

Aproape toate aceste surse sunt în limba rusă. Până acum, colecţia 
principală a acestora a fost cartea protoprezbiterului Mihail Polski, Noii 
Martiri ai Rusiei (două volume, Jordanville, 1948 şi 1957), iar recent a 
apărut şi Tragedia Bisericii ruse a lui Lev Regelson (Paris, 1977), care se 

axează în principal pe documentele oficiale. Dar sunt şi multe alte surse, 
atât în manuscris cât şi în mici relatări accesibile publicate. 

Următoarea listă a fost folosită la compilarea cărţii de faţă. Cu ma- 
joritatea autorilor cei care au făcut compilaţia au avut legături personale 
(indicaţi prin *) şi o parte din material a fost solicitat direct de la ei. 
Acolo unde se găsesc influenţe pronunţate „serghianiste” sau „anti-ser- 
ghianiste”, acest lucru este indicat în relatările descriptive ale surselor 
de mai jos, pentru o perspectivă echilibrată asupra acestor surse. Cei ca- 
re au făcut compilaţia nu au nicio îndoială despre faptul că aceşti autori 
spun adevărul aşa cum şi-l amintesc şi îl cunosc mai bine. 


ANASTASIE, * Arhimandritul Z. (1915), o rudă a Sfinţilor arhiepiscopi 
Pahomie şi Averchie şi un membru al familiei noilor mucenici. El a 
trăit viaţa bisericească în Uniunea Sovietică înainte de cel de-al Doi- 
lea Război Mondial, după care a devenit ucenicul de chilie al arhiepis- 
copului Ioasaf de Canada, care a murit în braţele lui. Retras şi locuind 
astăzi în California. 

ANDREI, * Arhiepiscopul Mănăstirii Novo-Diveevo (t1979), părintele 
Adrian Rymarenko înainte de monahism. Un ucenic al stareţilor de la 
Optina Anatolie şi Nectarie şi un propagator avid al duhului de la 
Optina, fiind el însuşi preot de mir. El a pătimit mult pentru credinţa 
sa, a fost închis, batjocorit şi timp de mai mulţi ani a liturghisit zilnic 
în secret, ascuns într-o cămăruţă unde practica rugăciunea lui Iisus şi 
oferea sfătuire duhovnicească. El i-a adăpostit pe Vichentie, monahul 
mucenic de la Optina, şi pe alţii. Împreună cu soţia sa, Evghenia Gre- 
gorievna, el ne-a lăsat amintiri nepreţuite despre renumita instituţie a 
stăreţiei de la Optina. După ce a fugit din Uniunea Sovietică, el şi-a 
dedicat restul vieţii „restaurării modului ortodox de viaţă” (titlul cărţii 
sale). El a întemeiat Mănăstirea Novo-Diveevo în statul New York şi 
şi-a sfârşit viaţa ca arhiepiscop. 

ANDREEV, * Ghenadie (Homiakov), scriitor de nuvele contemporan. El 
a fost deţinut al lagărului de concentrare de la Solovki şi al altor cum- 
plite instituţii gulag, pe care le descrie în cartea sa Drumuri grele 
(Munchen, 1959). 

ANDREEV, * Ivan M. 

ANFISA, * Maica (t1974), ucenica de chilie a egumenei Iuliana de Calis- 
toga, California. Ea a fost martoră la mucenicia episcopului Teofan de 
Solikam (t1919) şi a multor altora, mai întâi în regiunea Novgorod. 
Episcopul Teofan a fost târât de o mulţime furioasă de revoluționari 
care, chicotind şi râzând satanic, l-au legat de un stâlp de lângă râul 
îngheţat Kama. A fost făcută o gaură în gheaţă şi episcopul Teofan a 
fost scufundat încet în apa îngheţată şi ţinut sub apă timp de mai 
multe minute. El a fost apoi scos şi un strat subţire de gheaţă s-a for- 

mat în jurul său. Acest lucru a fost repetat de mai multe ori şi astfel 
şi-a primit moartea de mucenic. Creştinii ortodocşi îngroziţi stăteau 
neputincioşi în faţa mulţimii înnebunite, care fusese instigată de 
ideile lui Lenin. (Această relatare apare de asemenea într-o versiune 
scurtă a vieţii egumenei Rufina din Harbin.) 

ARENSBURGER, * d-nul şi d-na., profesori în Monterey, California. Ei 
au oferit mărturii ale persecuțiilor din regiunea estoniană. Ei au scris 
o scurtă relatare a unui nou mucenic, Nichifor-Volgin, un tânăr scrii- 
tor talentat care, întâlnind un pelerin rătăcitor din Biserica din cata- 
combe, a fost atât de influenţat de nesfârşitele sale descrieri ale expe- 
rienţelor mistice ale Bisericii din catacombe, încât şi-a consacrat în- 
treaga viaţă prezentării literare a acelui fenomen, pentru care a fost 
arestat în 1940, exilat şi în cele din urmă s-a alăturat soborului noilor 
mucenici. Principalele sale două cărţi, Toiagul unui pelerin şi Ziua de 
nume a unei patrii, sunt astăzi două dintre cele mai populare texte în 
publicaţiile ortodoxe Samizdat, care reaprind în inimile creştinilor 
persecutați un dor veşnic după patria cerească. 

ARIADNA, * Egumena Mănăstirii Doamna noastră din Vladimir, San 
Francisco, succesoare a sfintei egumene Rufina din Harbin (t1925). 
Venind din Harbin, Manciuria şi Shanghai, atât ea cât şi egumena Ru- 
fina au dat mărturii bogate despre noii mucenici. 

ASSUR, * Ivan, fiul noului mucenic Vladimir Assur, care a fost un educa- 
tor ortodox şi autor al uneia dintre primele cărţi despre ortodoxie în 
limba germană (Berlin, 1928). Când a fost arestat a luat cu el doar 
Evanghelia şi a mers la moarte ca un mucenic. 

CONSTANTIN, * (Zaiţev), Arhimandritul de Jordanville (t1975), cunos- 
cut gânditor bisericesc şi scriitor de origine evreiască. El a fost editor 
pentru P. B. Struve în Paris şi în Shanghai sub arhiepiscopul Ioan Ma- 
ximovici, care l-a botezat în credinţa ortodoxă. În ultimii săi 25 de ani 
de viaţă, a redactat toate publicaţiile din Jordanville care, până la 
adormirea sa, depăşeau toate celelalte periodice în ceea ce priveşte 
chestiunea noilor mucenici. Tăcerea artificială păstrată de către teolo- 
gii liberali asupra profundei sale contribuţii la răspândirea ortodoxiei 
în Lumea liberă a împiedicat mult răspândirea cultului noilor muce- 
nici. 

CONUS, * Serghie, un mirean evlavios din Boston, Mass., apropiat de 
Biserică şi de cercurile monahale. El a fost în legătură cu bărbaţi şi fe- 
mei drepte din Crimeea şi în Noul Athos şi a adunat o mulţime de in- 
formaţii despre noii mucenici. 

DEPUTATOV, * Protopopul Nicolae. El a obţinut un atestat în teologie 
de la şcoala teologică din Harbin şi şi-a scris teza despre Episcopul 
Teofan Zăvorâtul. Din tinereţe şi-a făcut o pasiune din a colecţiona 
cărţi duhovniceşti vechi, ceea ce l-a făcut să caute scumpătatea şi 

autenticitatea vieţii duhovniceşti care, la rândul lor, i-au modelat gus- 
tul şi simţirea pentru oamenii cu adevărat duhovniceşti. El şi-a dedi- 
cat restul vieţii culegerii mărturiilor despre lucrarea lui Dumnezeu în 
oamenii pe care îi cunoştea personal şi prin alţii. Printre alte informa- 
ţii, el a oferit o descriere a dreptului mărturisitor episcopul Anatolie, 
un sfânt al Americii. Trăind acum în Australia, el continuă să scrie 
pentru reviste bisericeşti. Autor al cărţii Cunoaşterea lui Dumnezeu, 
Frăția Sfântul Gherman de Alaska, 1975. 

ERASTOVA, * Sora Maria, o convertită recentă la ortodoxie în Uniunea 
Sovietică. Viaţa ei a fost schimbată prin contactul cu mărturisitori 
contemporani precum matuşka Evghenia Cetverukhin şi stareţul Ta- 
vrion. 

FLETCHER, William C., autorul cărţii Biserica Ortodoxă Rusă clandes- 
tină. Această lucrare este semnificativă în literatura ortodoxă, deoa- 
rece demonstrează lumii academice existenţa Bisericii din catacombe 
şi veridicitatea noilor mucenici. Sunt, cu toate acestea, scăderi se- 
rioase în abordarea şi „obiectivitatea” faţă de subiect. Fletcher nu este 
bine ancorat în ortodoxie sau în istoria Bisericii, şi ocazional face 
erori destul de elementare. De exemplu, el crede că tradiționalul ca- 
lendar ortodox (care datează anii începând cu creaţia lumii) este o no- 
uă invenţie sectară (a se vedea p. 244 a acestei cărţi). De asemenea, el 
împrumută masiv din sursele sovietice, şi distorsiunile lor deliberate 
fac cartea să fie părtinitoare şi neechilibrată. Astfel autorul înţelege 
greşit opoziţia faţă de Declaraţia Mitropolitului Serghie din 1927, ur- 
mând orbeşte sursele sovietice atunci când atribuie motive politice 
„schismei”. Mai mult decât atât, el desparte în mod nedrept diferitele 
manifestări locale ale opoziţiei în grupuri izolate. Cu toate acestea, es- 
te meritul său de a fi citat surse ale emigraţilor, cu toate că şi aici îi 
lipseşte discernământul şi simpatiile lui sunt faţă de sursele sovietice 
„Ştiinţifice”. Ortodoxia în URSS astăzi pur şi simplu nu poate fi înţe- 
leasă de un scolastic raţionalist, care este străin duhului ortodoxiei. 
Cu toate acestea, această carte are totuşi o valoare considerabilă 
pentru sursele ei şi o persoană ortodoxă informată poate face mult 
pentru a corecta unilateralul prezentării sale. Folosite cu pricepere, 
sursele sovietice înseşi certifică în mod clar existenţa continuă a 
Bisericii din catacombe şi curajul mucenicesc al membrilor ei. 

GAVRIILA, * Monahia de la Mănăstirea Novo-Diveevo care a fost o fiică 
duhovnicească a episcopului Andrei de Ufa în vremea în care acesta 
se afla în Kazan. Fa a fost martoră la distrugerea Mănăstirii Zylontov 
din Kazan şi a unei comunităţi monahale de femei întemeiată de epis- 
copul Andrei pentru fetele tătare din zonă. 

GHERASIM, * (malt), Arhimandritul de Alaska (t1969), un călugăr rus 
din tradiţia de la Optina, care a avut legături strânse cu mulţi clerici 

care mai târziu au devenit victime ale comunismului. El a venit în 
Alaska în 1916 ca misionar şi pentru tot restul vieţii a suferit mult 
ştiind ceea ce se petrecea în patria sa iubită. Din corespondenţa cu 
sora sa (mai târziu monahia Platonida) el primea informaţii despre 
distrugerea unor mănăstiri din Rusia. Astfel avem o descriere a noilor 
mucenici din Mănăstirea sa, Sfântul Tihon Kaluga. Apărarea sa 
neclintită a conştiinţei persecutate a Bisericii Ortodoxe tradiţionale în 
America a inspirat creşterea adevăratei ortodoxii în această ţară şi a 
promovat canonizarea Sfântului Gherman de Alaska. 

GROTOV, * Profesorul Serghie, de la Universitatea din Roma, cunoscut 
de asemenea sub pseudonimele Nestorov şi Alexei Rostov; co-editor 
la Nuestro Pais (Nasha Strana) şi la Calendarul Vladimir. Ca tânăr 
credincios el a trecut prin necazurile obişnuite ale arestărilor, ale exi- 
lului şi ale lagărelor de concentrare pentru opoziţia sa faţă de serghia- 
nism. Acolo a cunoscut conducători bisericeşti. El a fost un prieten 
apropiat al lui I. M. Andreev, cu care a colaborat la multe proiecte. 
După ce a ieşit din Uniunea Sovietică, el a scris prolific despre proce- 
sele credincioşilor sub jugul comunist. 

GURIE, * Ieromonahul de Jordanville. Rămas orfan de copil în Uniunea 
Sovietică, el este astăzi părinte duhovnicesc al frăţiei de la Mănăstirea 
Sfânta Treime din Jordanville. EI a crescut într-o familie evlavioasă 
care a fost persecutată pentru credinţa ei. Intensitatea sinistrului vie- 
ţii sovietice de zi cu zi a unui credincios sub comunism a fost prea 
mult pentru acest tânăr şi într-o zi I-a făgăduit lui Dumnezeu să nu 
mai mănânce până ce Dumnezeu Însuşi nu-l va izbăvi din tristeţea sa 
mistuitoare. El a suferit foamea timp de mai multe săptămâni, până 
când, dintr-odată, a fost salvat de venirea armatei germane. Ca mul- 
ţumire pentru această salvare minunată, el i-a făgăduit lui Dumnezeu 
să devină monah. El a oferit material pentru cartea părintelui Mihail 
Polski. 

IRTEL, * Serghie (Episcopul schimnic Teodor). În timp ce era frate înce- 
pător la Mănăstirile Valaam şi Peşterile Pskov, el a dobândit o expe- 
rienţă vie a creştinismului persecutat. El a păstrat legătura cu monahi 
şi mireni persecutați şi a păstrat multe amintiri legate de aceşti 
oameni. 

IVANOV, * Gali, fiica duhovnicească a episcopului Arcadie. Ea s-a mutat 
la Atena, în Grecia. Părintele Arcadie a insistat ca Gali şi familia ei să 
plece din Rusia, profeţind la începutul anilor 1920 rezultatul înfrico- 
şător al naturii satanice a comunismului militant. Ea a păstrat portre- 
tul episcopului Arcadie şi poezia lui frumoasă despre suferinţele cum- 
plite şi despre răspândirea bunăvoinţei faţă de omenirea suferindă 
din lipsa iubirii lui Hristos. 

IULIANA, * Egumena (Varvara în schimă), fostă de Calistoga, Califor- 
nia. (t1971). În timpul cumplitelor persecuții din anii *20 ea a devenit 
fiica duhovnicească a arhiepiscopului Teodor de la Mănăstirea Danii- 
lov şi a luat parte activă la ajutarea clericilor persecutați. Ea a fost 
membră conducătoare a comunităţii de surori Purtătoarele de mir de 
la Biserica Hristos Mântuitorul din Moscova. Responsabilităţile ei 
principale erau să aprovizioneze episcopii exilați şi arestaţi cu mân- 
care şi pachete de îmbrăcăminte. Ea lucra direct sub supravegherea 
Mitropolitului Chiril de Kazan, care primea fonduri de la o organiza- 
ţie de ajutorare americană pentru a-i ajuta pe clericii înfometați şi 
abandonaţi. Aceste femei au format o reţea în Uniunea Sovietică şi 
erau capabile să-i ţină informaţi pe episcopii conducători despre locul 
altor episcopi conducători. În anii '30 ea a fost condamnată la moarte, 
dar în ultimul minut această sentinţă a fost comutată în 5 ani de 
muncă silnică. Ea nu a uitat niciodată această experienţă din apropie- 
rea morţii. În lagărul de concentrare Solovki ea a reuşit să fie în legă- 
tură cu mulţi episcopi şi să îi ajute în secret, păstrând pentru noi o 
imagine completă a chinurilor inumane pe care aceşti urmaşi ai apos- 
tolilor le-au avut de îndurat. După al Doilea Război Mondial, ea a ve- 
nit în Statele Unite, dar nu a putut să-şi găsească pacea. Inima ei a ră- 
mas cu poporul ortodox persecutat în Rusia. Ea a criticat cu asprime 
tonul primelor două volume ale părintelui Mihail Polski, deoarece 
propria ei experienţă cu clerul serghianist în Rusia fusese favorabilă. 
Ea a oferit materiale pentru câteva relatări impresionante despre noii 
mucenici care au fost publicate în anii '50 într-un periodic din Ber- 
keley, Mergând pe urmele lui Hristos, editat de părintele Nicolae 
Vieglas. 

KIETER, * Natalia Gheorghievna, Von. Fiind de origine germană şi ini- 
ţial indiferentă faţă de Biserică, Natalia a trecut printr-o experienţă 
de convertire prin rugăciunile noului mucenic episcopul Ştefan. Ea a 
devenit fiica duhovnicească a episcopului rătăcitor şi nou mucenic 
Petru Zverev, care a crescut sub lumina duhovnicească a Sfântului 
Ioan de Kronstadt. Ţinând legătura cu clerici persecutați, ea a devenit 
o nevoitoare înflăcărată pentru Hristos, ajutând oriunde putea. Sub 
influenţa ei, mama sa a fost tunsă monabhie şi a avut o moarte sfântă. 
A luat parte la frăţiile bisericii şi şi-a consacrat întreaga viaţă slujirii 
clericilor ortodocşi credincioşi, fiind o aprigă oponentă a renovaţio- 
nismului. A lăsat multe relatări despre noii mucenici, printre care des- 
pre episcopul Ştefan, episcopul Petru, ieromonahul Varnava şi episco- 
pul schimnic Macarie. A murit în Germania în iulie 1981 şi a lăsat 
toate hârtiile ei Frăției Sfântul Gherman de Alaska. 

KOEHLER, * Ludmila, sora ucenicului de chilie şi ipodiacon al Arhiepis- 
copul Ioan de Letonia, Noul Mucenic. Este o martoră în viaţă a muce- 

niciei multor creştini ortodocşi din statele baltice. Vizitele ei recente 
în Uniunea Sovietică indică faptul că credinţa în Dumnezeu în Rusia 
este mai puternică decât niciodată, şi doar starea căldicică a oameni- 
lor ortodocşi din Vest îi împiedică să vadă puterea noilor mucenici. 

KONŢEVICI, * Elena, Scriitor bisericesc. Ea a fost nepoata scriitorului 
bisericesc Serghei Nilus, care a descoperit conversaţia Sfântului Sera- 
fim cu N. A. Motovilov. Şi-a păstrat de-a lungul întregii vieţi râvna sa 
pentru literatura ortodoxă. Ea a fost în legătură cu stareţii de la 
Optina şi tradiţia autentică de la Optina, şi mai târziu a devenit o co- 
laboratoare înflăcărată în lucrarea soţului ei (I. M. Konţevici). În tine- 
reţe a vrut să se alăture mănăstirii schiegumenei Sofia de la Kiev, des- 
pre care a publicat o carte. Până astăzi, la o vârstă înaintată, ea îşi 
continuă activitatea literară, înregistrând informaţii despre noi 
mucenici, precum preotul mucenic Mitrofan, episcopul Ierotei şi alţii. 

KONŢEVICI, * Profesorul I.M. (1965). A fost un ucenic al stareţilor de 
la Optina şi unul dintre cei mai importanţi scriitori bisericeşti ai se- 
colului al XX-lea care a ajutat la transmiterea înţelegerii ortodoxe au- 
tentice a sfinţeniei. El a scris lucrarea monumentală Mănăstirea Op- 
tina şi epoca ei, care revelează atmosfera duhovnicească ce i-a hrănit 
pe noii mucenici ai Rusiei. Această lucrare intenţiona să fie a treia 
parte a unei trilogii: prima parte este Dobândirea Duhului Sfânt în 
Vechea Rusie; a doua urma să fie o lucrare despre ucenicii stareţului 
Paisie Velicikovski. Deosebit de importantă este „Definiţia stăreţiei” 
(a se vedea Cuvântul ortodox, nr. 95, nov-dec. 1980), în care defineş- 
te teologic stăreţia ortodoxă, care este atât de rară astăzi. 

KOVALENKO, * Alexandra, fiica preotului mucenic Gabriel şi autoarea 
relatării despre episcopul Vasile, vicar de Poltava, un remarcabil ie- 
rarh iozefit ale cărui numeroase epistole împotriva Declaraţiei Mitro- 
politului Serghie au supravieţuit. Episcopul Vasile a fost foarte apre- 
ciat de arhiepiscopul Andrei de Novo-Diveevo. 

KRAVCHIN, * Părintele Grigorie, rudă îndepărtată a arhiepiscopului 
Andrei de Novo-Diveevo, care a slujit ulterior la o parohie din Monte- 
rey, California. În Lavra Poceaev, Polonia, şi în timpul anilor de răz- 
boi în Germania, a fost martor la multe evenimente minunate din vie- 
tile creştinilor persecutați. Un fermier, sub influenţa propagandei co- 
muniste, a refuzat să meargă la biserică şi să se abţină de la muncă în 
ziua prăznuirii Sfântului Ilie, spunându-şi: „Dacă Dumnezeu există, 
să-mi dovedească aceasta tunetul trăsurii Sfântului Ilie”. Abia ce a 
terminat să încarce fânul în căruţa sa, că, în timp ce traversa şinele 
unei căi ferate, un tren venit pe neaşteptate i-a tăiat capul, care s-a 
rostogolit ca o minge de pe linia ferată. Părintele Grigorie are şi o a- 
mintire vie a Lavrei Poceaev din vremea când egumenul ei era arhi- 

mandritul Vitalie, care mai târziu a ajuns arhiepiscop de Jordanville 
(11960). 

LEONID, * (Gess), Egumenul de la Lethbridge, Canada, (t1981), monah 
din Kiev, de la Mănăstirea Sfânta Treime, care a fost întemeiată de 
dreptul stareţ Iona. Părintele Leonid a lăsat mai multe scrisori care 
descriu atât mucenicia călugărilor mănăstirii sale, cât şi atrocitățile 
comise împotriva lor. Unii dintre ei au fost aruncaţi de pe pod în râul 
Nipru, fiind împuşcaţi în timp ce cădeau. Alţii au fost dezbrăcaţi şi 
batjocoriţi de soldaţii comunişti fanatici. În acelaşi timp, Dumnezeu a 
făcut mari minuni în regiunea Kiev. În faţa a mii de oameni, inclusiv 
necredincioşi şi evrei, domurile bisericilor au devenit din aur prin mi- 
nune, frescele străluceau în culori minunat reînnoite, raze de lumină 
se jucau în domuri, coruri invizibile se auzeau cântând. Într-un caz, o 
fântână reflecta în mod suprafiresc viitorul celor care se uitau în ea. 

LEONTIE, * Arhiepiscopul de Santiago. 

LEVITIN-KRASNOV, * Anatolie. A fost diacon al Bisericii Vii în anii '30, 
acum ortodox, dar cu vederi liberale, exilat din Uniunea Sovietică în 
anii '70. Autor al următoarelor cărţi, în care a dat mărturie despre 
realitatea uluitoare a noilor mucenici: Likhie Godi, Paris, 1977; Ruk 
Tvoih, Israel, 1980. 

LOPEŞANSKAIA, * Elena Nikolaevna (Lope) (t1972). A fost secretară a 
episcopului Damaschin, pentru a cărui memorie şi-a dedicat întreaga 
viaţă. Remarcabilă scriitoare bisericească, a fost cunoscută în primul 
rând pentru lucrările ei: Episcopi mărturisitori; Femei mironosiţe 
din Rusia, publicată în „Rusia ortodoxă”, 1949, şi Ultimii episcopi 
kieveni, în manuscris. Primind o educaţie excelentă în Rusia, ea şi-a 
dedicat viaţa carierei literare. A considerat de datoria ei solemnă să 
păstreze pentru posteritate şi pentru tinerii din lumea liberă înțelege- 
rea eclezială corectă despre chestiunile bisericeşti în modul în care 
marii părinţi ai vremurilor recente, precum episcopul Damaschin, 
le-au înţeles. Şi-a publicat relatările remarcabile despre Biserica rusă 
persecutată oricând a putut, dar din nefericire, spre marea ei conster- 
nare, din cauza certurilor politice dintre jurnalele bisericeşti, vocea ei 
a fost mult înăbuşită. Ea şi-a pus speranţa în arhiepiscopul Leontie. 
Nepreţuitele ei relatări în manuscris despre Biserica rusă persecutată 
respiră duhul primelor catacombe şi merită să fie publicate în engle- 
ză. Ea a fost foarte supărată când oamenii au tratat situaţia Bisericii 
ruse persecutate într-un mod categoric şi legalist. 

LYOVIN, * Valentina Valerianovna, fost profesor la Universitatea din 
Hawaii. Ea a fost fata preotului mucenic Valerian, care a fost în legă- 
tură cu Sfântul Ioan de Kronstadt. Acum locuieşte în Sacramento, 
California. 

MAKOWSKAIA, * Olimpiada Anatolievna (t1976), fiică duhovnicească a 
episcopului schimnic Antonie de Kiev şi prietenă a multor noi mu- 
cenici şi personalităţi bisericeşti din Uniunea Sovietică. Ea a fost o 
poetă care scris despre idealurile Sfintei Rusii şi i-a împărtăşit expe- 
rienţele, în special cu privire la regiunea Kiev. I-a încurajat pe mulţi 
convertiți la ortodoxie şi a fost o prietenă apropiată a Elenei Lope- 
şanskaia. 

MAKUŞINSKI, * Ipodiaconul Alexei (1977) şi Zenaida, fii duhovniceşti 
ai fraţilor preoţi Ismail şi Mihail Rojdestvenski. În copilăria sa, ipo- 
diaconul Alexei a fost în corul Catedralei din Kronstadt cu hramul 
Sfântului Andrei şi unul dintre apropiații Sfântului Ioan de Kron- 
stadt. Ei erau membri fideli ai bisericii iozefite din catacombe, şi până 
la venirea nemților au fost în legătură permanentă cu clerul din cata- 
combe, ajutându-i să-şi păstreze discreţia totală. 

MARIA, * (Stakhovici) Monahia. Ea a fost tunsă în secret de ultimul sta- 
reţ de la Valaam, ieroschimonahul Mihail (1936). Este o martoră în 
viaţă a persecuției cumplite pe care călugării de la Valaam au îndu- 
rat-o pentru păstrarea neclintită a vechiului calendar şi pentru refuzul 
de a accepta sau de a se pleca duhului renovaţionismului, pe care îl 
priveau aproape la fel ca pe jugul ateu în Rusia. Ruda apropiată a mo- 
nahiei Maria, egumenul Rafael, un călugăr de la Valaam, împreună cu 
un grup de alţi călugări au fost închişi într-o închisoare GPU din Vo- 
ronej. 

MASICI, * Părintele Nicolae (t1973). În tinereţe a suferit persecuția şi 
hărţuirea pentru credinţa sa. A fost închis în lanţul lagărelor de con- 
centrare de la Sarov, Sanaxar şi Temnikov. A fost forţat să taie şi să 
dezrădăcineze chiar pădurea în care s-a nevoit Sfântul Serafim de 
Sarov. Cunoştea mulţi bărbaţi şi femei drepte, din care toţi şi-au 
sfârşit viaţa ca noi mucenici. A lăsat o relatare despre drepţii Iosif cel 
tăcut din Kuban (Blagovestnik, nr. 20, 1968) şi Grigorie, purtătorul 
de cruce. 

MAŞIN, * Irina, fostă fiică duhovnicească a episcopului Arcadie şi a 
Episcopului Nou Mucenic Averchie de Jitomir. Locuieşte acum în 
Mănăstirea Novo-Diveevo din New York. Amintirile ei despre viaţa 
frăţiilor secrete din catacombe sunt o rară contribuţie la întregul do- 
meniu de literatură cu privire la noii mucenici. Fiul ei este de aseme- 
nea în viaţă şi nu ar fi supravieţuit dacă nu ar fi fost unanimitatea şi 
iubirea membrilor Bisericii din catacombe, care l-au păzit în secret. 

MIHAELA, * (Kudinova), Monahia. A fost ultima supraviețuitoare tunsă 
în monahism la Mănăstirea Optina în 1918. Având şaisprezece ani în 
timpul Primului Război Mondial, ea a intrat ca soldat în trupele de 
femei, pentru a apăra Rusia. Şi-a pierdut braţul stâng şi a fost readusă 
la viaţă, într-un spital, de către membri ai familiei regale. Când a 

izbucnit Revoluţia, a reuşit să se alăture fratelui ei, părintele 
Inochentie, la Mănăstirea Optina, unde stareţii, cu acordul egumenei 
de la Mănăstirea Şamordino, au tuns-o monahie, dându-i numele con- 
ducătorului oştilor cereşti pentru nevoinţele ei curajoase ca soldat. Ina- 
inte de apleca din Rusia, ea l-a văzut pe stareţul mirean Gheorghe de 
Cevriak, cel care a fost martirizat curând după aceea, în 1919. La retra- 
gerea Armatei Albe, ea a fost evacuată în partea de vest şi în cele din 
urmă s-a stabilit în Brazilia, unde a dus o viaţă monahală împreună 
cu fratele ei, părintele Inochentie. Ea locuieşte acum în Mănăstirea 
Noul Şamordino din Australia, şi păstrează în inima ei o mare iubire 
şi venerație pentru noii mucenici; cu mulţi dintre aceştia a fost în le- 
gături personale. 

MITROFAN, * Arhimandritul de San Francisco. Fiind fiul unui preot 
mucenic, el a trăit în regiunea Voronej, unde a fost în legătură duhov- 
nicească cu dreapta Teoctista Mihailovna şi cu alţi asceţi. S-a căsătorit 
cu o fiică a sfântului preot mucenic Mitrofan, care a fost ucenicul du- 
hovnicesc preferat al stareţului Nectarie de la Optina. Ca slujitor cre- 
dincios al lui Hristos, a îndurat persecuții aspre din mâinile celor 
necredincioşi. A fost foarte mult consolat şi întărit, cu toate acestea, 
prin legăturile sale cu oameni ai lui Dumnezeu. Tocmai această 
calitate a autenticităţii duhovniceşti a recunoscut-o mai târziu la 
arhiepiscopul Ioan Maximovici, care pe atunci era episcop de Paris şi 
Europa de Vest, şi l-a inspirat să-şi dedice restul vieţii sale slujirii 
acestui arhipăstor binecuvântat. Părintele Mitrofan este autorul unei 
vieţi complete a preotului mucenic Mitrofan de Voronej, precum şi al 
relatării despre fericita Teoctista, cea nebună pentru Hristos. 

MOSTIKO, * Nicolae şi Maria. Ei au fost în legătură cu episcopul Onufrie 
şi cu alţi robi drepţi ai lui Dumnezeu din Uniunea Sovietică. După ce au 
plecat din URSS, au fost angajaţi de Biblioteca Congresului din 
Washington D.C., unde locuiesc astăzi. Domnul Mostiko este ipodiacon 
şi, împreună cu soţia sa, păstrează cinstirea noilor mucenici. 

NABOK-Vasilkova (t1963), un apărător înflăcărat al conştiinţei biseri- 
ceşti în Uniunea Sovietică. A fost în legătură cu mulţi noi mucenici şi 
a oferit multe informaţii pentru părintele Mihail Polski. A lăsat, de 
asemenea, un manuscris intitulat Profesorul Plantonov. A murit în 
Germania. A se vedea „Părintele Ghenadie” (Rusia ortodoxă, nr. 4, 
1971, în rusă). 

NECTARIE, * Arhimandritul, fost membru al Bisericii din catacombe, a 
devenit călugăr în Jordanville, unde personal a tipărit şi a editat am- 
bele volume Noii martiri ai Rusiei ale părintelui Mihail Polski. El le-a 
îmbogăţit cu multe materiale din propria sa experienţă, pentru că 
îndurase el însuşi un martiriu viu pentru credinţa sa. Părintele său 
duhovnicesc, egumenul nou mucenic Varsanufie, a fost un întemeie- 

tor al Bisericii din catacombe din Rusia de sud, care în lagărul de con- 
centrare de la Sarov a îndurat bătăi crunte, care l-au schilodit şi l-au 
desfigurat pe viaţă. Aici Sfântul Serafim l-a vizitat din cealaltă lume şi 
i-a dat atâta mângâiere, încât pentru tot restul vieţii sale a simţit o fe- 
ricire nepământească şi a fost umplut de dragoste înflăcărată pentru 
duşmanii săi. 

NECTARIE, * (Konţevici), Episcopul de Seattle, fratele lui I.M. Konţe- 
vici. Din copilărie a fost fiul duhovnicesc al stareţului Nectarie de la 
Optina, care a profeţit că „ne va fi de folos nouă”, cerându-i în acelaşi 
timp mamei lui să-l păstreze pentru o astfel de vocaţie. În timpul 
cumplitelor persecuții ale creştinilor, el a fost încredinţat grijii duhov- 
niceşti a unui alt ucenic al Optinei, arhiepiscopul Andrei de Novo-Di- 
veevo, sub a cărui îndrumare el s-a maturizat ca păstor în via lui Hris- 
tos. Mama sa (Nectaria în monahism) a fost în legătură permanentă 
cu stareţii de la Optina şi i-a ajutat pe mulţi să ia legătura cu ei. Ea a 
fost martoră la distrugerea Mănăstirii Optina şi la multe alte orori ale 
sistemului sovietic. Atât ea cât şi episcopul Nectarie au oferit relatări 
directe şi detaliate ale legăturilor lor cu o întreagă serie de noi 
mucenici, în special din regiunea Harkov. Episcopul Nectarie este as- 
tăzi episcop vicar al Eparhiei de Vest din Statele Unite. 

NESTOROV, * (a se vedea Grotov). 

NICANDRU, * Arhimandritul (1979), un stareţ de la Valaam care a mu- 
rit ca părinte duhovnicesc al Mănăstirii Lesna din Franţa. EI a oferit 
informaţii nepreţuite despre mucenicii Mănăstirii Valaam care au fost 
prinşi la metocurile Mănăstirii Valaam din Petersburg şi Moscova. El 
a răspândit duhul de la Valaam până la ultima lui suflare, transmiţân- 
du-l fiicelor sale duhovniceşti din Franţa. 

NICON, * Arhiepiscopul de Washington şi Florida (t1979). El a fost au- 
torul biografiei voluminoase a Mitropolitului Antonie Hrapoviţki, în 
care oferă o relatare veridică şi foarte detaliată a modului în care au- 
toritatea atee a pus stăpânire pe Sfânta Rusie. Această carte menţio- 
nează sute de figuri bisericeşti şi oferă informaţii abundente despre 
noii mucenici. Arhiepiscopul Nicon a inspirat frăţia Sfântul Gherman 
din Alaska şi a răspândit menţinerea idealurilor Sfintei Rusii. El a 
oferit informaţii despre arhiepiscopul Pahomie, episcopul Andrei de 
Ufa, Mitropolitul Chiril şi despre episcopul Ierotei. 

OVERT, * Serghie. El a adunat amintiri şi informaţii despre noii muce- 
nici de la emigranții ruşi în vârstă, în special despre „teodorovţi”, care 
purtau cruci albe şi refuzau să muncească pentru autoritatea atee. 

PAWLIUSIK, Matuşka Alexandra, soţia părintelui Gheorghe, care a avut 
legături strânse cu noii mucenici din Uniunea Sovietică înainte de a 
fugi în lumea liberă în timpul celui de-al Doilea Război Mondial. Fi au 
contribuit cu mărturia lor despre episcopul Onufrie. 

POLSKI, Părintele Mihail (t1960). Autor al cărţii Noii martiri ai Rusiei, 
3 vol., în rusă. Părintele Mihail a fost un preot neînfricat din Uniunea 
Sovietică, persecutat şi exilat în diferite lagăre de concentrare, inclu- 
siv la Solovki, unde, împreună cu mulţi episcopi, a semnat faimosul 
protest al clericilor de la Solovki. El cunoştea mulţi episcopi drepţi, 
despre care a compilat mai târziu cele trei volume ale sale. Convin- 
gându-se că politica serghianistă va prevala în Uniunea Sovietică, el a 
mers în sud, cu speranţa că va scăpa de acolo, pentru a lucra pentru 
Biserica rusă din afara Rusiei. El a reuşit să scape din iadul roşu la 
începutul anilor '30 prin Ierusalim, unde Mitropolitul Anastasie l-a 
numit preot conducător în Londra, ca apărător al poziţiei canonice a 
Bisericii ruse din afara Rusiei. După al Doilea Război Mondial, el a 
fost preot la catedrala din San Francisco sub arhiepiscopul Tihon, 
unde şi-a alcătuit martirologiul împreună cu editorii săi, monahii de 
la Jordanville. Al treilea volum al său conţine mult material dedicat 
„operaţiunii Keelhaul” (repatrierea forţată a ruşilor la sfârşitul celui 
de-al Doilea Război Mondial); publicarea lui a fost temporar suspen- 
dată în speranţa separării celor două tendinţe manifestate în 
atitudinea față de noii mucenici. Răposarea părintelui Mihail în 1960 
a împiedicat publicarea acestui al treilea volum. Când cele două 
volume au apărut, mai mulţi martori ai condiţiilor sovietice din 
biserică au criticat graba sa de a încadra tot clerul doar în două grupe, 
când de fapt unii episcopi sperau că serghianismul nu va supravieţui, 
şi astfel ei nu s-au separat niciodată oficial de Mitropolitul Serghie. 
Mai mulţi oameni care, de asemenea, au suferit pentru Hristos sub 
jugul comunist în Rusia credeau că părintele Mihail s-a grăbit să pună 
în categoria serghianistă pe cei care ezitau să-şi exprime protestul 
împotriva Declaraţiei. Pe lângă aceasta, pe mulţi ierarhi remarcabili 
care erau categoric împotriva serghianismului părintele Mihail fie îi 
desconsideră, îi menţionează pe scurt, sau aruncă o umbră de 
îndoială asupra lor. Unii, ca episcopul Petru de Voronej, ale cărui 
scrisori au fost păstrate şi publicate, sunt categorisiţi de părintele 
Mihail ca episcopi iozefiţi, dar nu există nicio dovadă în acest sens. 
Putem spune cu certitudine, aşa cum afirmă aceşti martori 
(arhiepiscopul Andrei, monahia Xenia, Natalia Kieter, egumena 
Iuliana, monahia Veronica şi arhiepiscopul Leontie), că clerul rus, ca 
întreg, a respins categoric duhul serghianismului. A fost un mic grup 
al admiratorilor personali ai Mitropolitului Serghie (în special Alexei 
şi Nicolae) care au semnat Declaraţia sa şi astfel au format nucleul 
patriarhiei moscovite de astăzi. Din acest motiv Biserica rusă liberă, 
Sinodul episcopilor din afara Rusiei, nu are comuniune cu Patriarhia 
Moscovei, deşi rămâne unită în duh cu credincioşii din Uniunea 
Sovietică. 

REGELSON, Lev. 

ROSTOV* (a se vedea Grotov). 

SAMOILOVICI, * Doamna, vieţuitoare în Mănăstirea Doamna noastră 
din Vladimir, San Francisco. Din tinereţe a fost credincioasă. Trăia în 
regiunea Poltava, locul multor poveşti ale lui Nikolai Gogol, unde a 
fost martoră la închiderea de către sovietici a unei biserici din 
Mănăstirea Sfânta Matroana. Se anunţase că la o anumită dată 
biserica avea să fie distrusă. Uşile şi ferestrele au fost blocate cu 
scânduri şi nu se permiteau niciun fel de slujbe. Într-o noapte în- 
treaga frăţie a văzut o lumină care ardea în interiorul bisericii, ca şi 
când ar fi fost un foc, dar, de vreme ce era strict interzis cetăţenilor să 
se apropie, ei au privit de afară. S-a petrecut o minune care a fost 
văzută de mulţi. Perechi de sfinţi erau văzuţi plecând din biserică. 
Oamenii i-au văzut clar pe Sfântul Vladimir şi Olga, Boris şi Gleb, 
Antonie şi Teodosie, Dimitrie şi Gheorghe şi alţii, care ieşeau cu 
măreție prin uşile principale ale bisericii şi dispăreau în întuneric. 
După ce sute de astfel de perechi de sfinţi au ieşit din biserică, lumina 
s-a stins înăuntru şi a fost lăsată goală de sfinţenie. În dimineaţa 
următoare, când autorităţile au dinamitat biserica, oamenii au ştiut 
că sfinţii renunţaseră să mai ocrotească acea biserică. 

SERAFIM, * (Filimonov), Egumenul Schitului Sfintei Adormiri în 
Northville, Alberta, Canada. De vreme ce provenea dintr-o familie 
credincioasă de rit vechi, i-a fost greu să devină călugăr ortodox. 
Acest lucru, împreună cu suferinţele pe care le-a îndurat sub ateismul 
sovietic şi detenţia sa ulterioară, i-au dat posibilitatea de a percepe şi 
recunoaşte care sunt adevărații mărturisitori ai lui Hristos. 

SERAFIM, (Verbin), Arhimandritul (t1962). El a intrat în Sihăstria 
Glinsk la o vârstă foarte fragedă şi acolo a devenit călugăr. El a lăsat 
un întreg volum cu privire la distrugerea marii Sihăstrii Glinsk, 
precum şi scurte informaţii despre persecutarea creştinilor şi despre 
noii mucenici, în special în legătură cu un nou sfânt, arhimandritul 
Ghenadie, care a murit în Kolyma. 

ŞATILOV, Monahia Maria (t1975) de la Novo-Diveevo, o fiică duhovni- 
cească a noului mucenic Andrei de Ufa, care a corespondat cu arhie- 
piscopul Teofan de Poltava. Dă mărturie despre modul în care episco- 
pul Andrei a fost batjocorit de gărzi în timpul detenţiei sale în 
Turkestan şi în Kirghizia. Ei îl forţau de asemenea să stea cu capul 
descoperit în soare în timpul căldurii groaznice, pentru a-i provoca 
insolaţii. În astfel de condiţii de închisoare, într-o singură zi şi-a 
pierdut tot părul. 

ŞOREŢ, * Protopopul Gherasim (t1968). El a emigrat în timpul celui 
de-al Doilea Război Mondial din Lituania şi apoi a luat parte la viaţa 
bisericească din lumea liberă şi a înregistrat informaţiile din presa 

liberă despre persecuțiile credincioşilor şi despre noii mucenici. 
ŞUKIN, * Părintele Serghie (t1978), un preot care a murit în Canada. 
Când era tânăr, a călătorit la Mănăstirea Optina, pentru a lua sfat de 
la stareţul Nectarie cu privire la modul în care ar trebui să trăiască o 
viaţă creştină într-o societate anticreştină. Născocind planuri elabora- 
te în mintea sa despre cum să înceapă frăţii laice secrete în catacom- 
be, el s-a apropiat de stareţ şi l-a întrebat ce să facă. Starețul Nectarie 
a răspuns calm: „Pas cu pas”. Părintele Serghie a plecat umilit, totuşi 
a urmat sfatul stareţului şi, după ce a suferit mai mulţi ani, a fost hi- 
rotesit citeţ de către însuşi Patriarhul Tihon şi în cele din urmă a de- 
venit preot, emigrând mai târziu în Vest. A oferit o descriere fasci- 
nantă a vieţii Bisericii din catacombe (în care se descrie pe sine la per- 
soana a treia ca „Pavel”). A încercat să fie la curent cu informaţiile 
despre ortodoxie în Uniunea Sovietică şi l-a intervievat personal pe 
Serghie Kurdakov, moment în care a descoperit că fusese creştin 
ortodox. 

SKLIAROV, * Protopopul Alexandru şi Matuşka Ripsimia. Martori ai 
distrugerii locurilor sfinte din Belgorod. El a fost un fiu duhovnicesc 
al noului mucenic episcopul Nicodim şi al părintelui Nicolae Zago- 
rovski. Ei sunt una dintre sursele principale pentru cartea Noii mar- 
tirii ai Rusiei a părintelui Mihail Polski. 

STEPANOV, * Părintele Nicolae (t1964). Este un martor al noilor muce- 
nici, în special în regiunea Kuban. El a ales să fie chirurg în lume, de- 
oarece dacă ar fi fost seminarist i-ar fi fost împiedicat drumul în viaţă 
datorită naturii antireligioase a regimului sovietic. Deoarece era cre- 
dincios, el nu a scăpat de persecuție şi a fost în numeroase lagăre de 
concentrare, inclusiv la Solovki, unde în timp ce a lucrat ca chirurg a 
fost de fapt şi preot în secret... Ultimii săi ani şi i-a petrecut predând 
la seminar şi mărturisind despre noii mucenici. 

TAVITA, * Monabhia de la Mănăstirea Lesna (11976). Ea a oferit informa- 
ţii despre distrugerea Mănăstirii Rait din Kazan şi a fost una dintre 
surorile începătoare din comunitatea monahală de maici întemeiată 
de noul mucenic episcopul Andrei. Ea a lăsat informaţii biografice 
despre episcopul Andrei de pe vremea când acesta era arhimandrit. 

TIMOFIEVICI, * doctorul Anatolie P. (1976), medic de la Mănăstirea 
Novo-Diveevo. El a fost hrănit duhovniceşte în Lavra Peşterilor de la 
Kiev şi a fost un martor al groaznicei ei distrugeri. Fiind un scriitor 
foarte talentat, a lăsat un volum cu relatări directe despre vieţile drep- 
ţilor şi ale noilor mucenici pe care i-a întâlnit în viaţa sa. Aceste rela- 
tări sunt aproape vieţi de sfinţi ai secolului al XX-lea, care descriu 
Sfânta Rusie în plină glorie. A vizitat Mănăstirile Sarov şi Diveevo 
chiar înainte de distrugerea lor în 1927, simultan cu arhiepiscopul 
Leontie, când acesta era tânăr monah. A avut relaţii strânse cu oa- 

meni din Sarov şi Diveevo, care i-au încredinţat icoana-portret făcă- 
toare de minuni a Sfântului Serafim, pictată pe când acesta era încă în 
viaţă. Această icoană a ajuns în siguranţă în America prin osteneala 
doctorului Anatolie şi a arhiepiscopului Andrei şi este acum păstrată 
la Mănăstirea Novo-Diveevo. 

TKACEV, * Tihon şi Tecla. Creştini din Detroit, Michigan. Ei au fost fii 
duhovniceşti ai Stareţei Agata din Bielorusia, prin ale cărei rugăciuni 
au fost salvaţi şi li s-a dat libertatea de a fi martori ai acelei sfinte a 
zilelor noastre. 

TOLSTOI, Alexandra Lvovna. Fiica marelui scriitor rus Lev Tolstoi şi 
întemeietoarea Fundaţiei Tolstoi din New York. Intr-o scrisoare către 
Brejnev în apărarea scriitorilor întemnițați Sinyavski şi Yuly Daniel, 
ea a descris modul în care la ferma Tolstoi un fost soldat aflat pe patul 
său de moarte a descris următoarele: ca soldat în Armata Roşie în ti- 
nereţea sa el, împreună cu mulţi alţii, păzeau o clădire în care Lenin 
era pe moarte. Aria avea mai mulţi kilometri în circumferință, o cir- 
cumstanţă necesară din cauza ţipetelor groaznice ale muribundului 
Lenin. Ei trebuiau să protejeze aria şi li se ordonase să împuşte de 
moarte pe oricine s-ar fi apropiat de zonă. Aceste ţipete de reală dis- 
perare în faţa morţii erau atât de oribile încât şi le-a amintit tot restul 
vieţii sale tremurând, fiind deplin convins că aceste ţipete veneau din- 
tr-un suflet care pregusta chinurile iadului. 

URUSOVA, * Natalia, prinţesa (t1964). Din copilărie a dus o viaţă foarte 
duhovnicească, un lucru rar pentru cineva din înalta societate pe vre- 
mea ei. După al Doilea Război Mondial, pierzându-şi toţi cei şase co- 
pii (trei dintre fiii ei au fost martirizaţi pentru Hristos), ea a scris o 
biografie completă, care nu a fost niciodată publicată în totalitate. 
Cartea ei este o mărturie foarte impresionantă cu privire la preţul pe 
care creştinii ortodocşi trebuia să-l plătească pentru a fi sub pavăza 
mântuitoare a Adevăratei Biserici Ortodoxe. Datorită instruirii sale 
duhovniceşti, ea a fost în stare să discearnă destul de uşor greşeala 
poziţiei serghianiste, şi în cartea ei oferă o relatare directă a modului 
în care Mitropolitul Serghie personal, fără presiuni din partea auto- 
rităţilor, a sugerat care dintre biserici trebuiau închise sau dinamita- 
te, şi care dintre clerici trebuiau arestaţi. Prin urmare, nu este ciudat 
faptul că lucrarea ei nu a fost niciodată publicată. Este plângerea unei 
mame pentru moartea copiilor ei din catacombe. Ea a oferit infor- 
maţii despre următorii noi mucenici prezentaţi în această carte: 
Mitropolitul Iosif, copilul Serghie şi stareţul Anatolie, preotul 
Vladimir, egumena Antonina, preotul Alexandru care a coborât foc 
din cer în timpul săvârşirii liturghiei pe un butuc în mijlocul unei 
păduri, şi arhiepiscopul Varlaam. În ultimele zile ale vieţii sale ea a 
scris o poezie profundă, care reflecta lipsa de nădejde a creştinilor 

ortodocşi din lumea liberă, pur şi simplu deoarece îi era clar că ei 
pierdeau gustul adevăratului creştinism — ortodoxia. Arhiepiscopul 
Averchie, părintele său duhovnicesc, a încredinţat memoriile ei 
Frăției Sfântul Gherman din Alaska pentru a fi publicate, expri- 
mându-şi speranţa că această carte va vedea lumina zilei în limba 
engleză pentru pregătirea neofiţilor şi convertiţilor noştri pentru 
martiriu. 

VAGIN, * Eugen. 

VARVARA, * (Ţvetkova), Egumenă a Mănăstirii Gheţimani din Ierusa- 
lim. Înainte de expulzarea sa din Rusia sovietică în anii '20 împreună 
cu un grup de intelectuali teologi, cum ar fi Berdiaev, ea cunoştea 
multe figuri bisericeşti, stareţi şi oameni drepţi care profeţeau cu 
privire la viitorul Rusiei ortodoxe şi au murit în timpul persecuției. 

VARVARA, * Monabhie din Mănăstirea Lesna (11972). Ea a contribuit cu 
bogate informaţii despre noii mucenici din Rusia prin faptul că a în- 
registrat din presa bisericească diferite mărturii care descriu grozăvia 
vieţii sub regimul comunist. Din peniţa ei au ieşit relatări ale noului 
mucenic episcopul Andrei de Ufa şi suferinţele noilor mucenici de la 
Mănăstirea Rait. 

VERONICA, Monabhia (Kotlarevski) (t1952). Actriţă în lume, a fost con- 
vertită la ortodoxie prin mişcarea artistică de respect faţă de trecutul 
cultural al Rusiei din timpul Revoluţiei. A devenit apropiată de cre- 
dincioşii ortodocşi proeminenţi, şi din cauza apropierii de aceşti băr- 
baţi şi femei sfinte din Lavra Sfântul Alexandru Nevski, ea însăşi a 
fost arestată în timpul Nopţii Sfinte şi a suferit timp de mai mulţi ani 
în diferite închisori, în lagărele de concentrare Sarov-Sanaxar-Tem- 
nikov. În timpul celui de-al Doilea Război Mondial ea a fugit în 
Europa şi şi-a petrecut ultimii ani ca monahie la Paris, unde Elena 
Konţevici, împrietenindu-se cu ea datorită interesului lor comun 
pentru patristică, a convins-o să-şi scrie memoriile despre Biserica 
rusă. Aceste memorii au fost publicate de Viaţa rusă în 1954 la San 
Francisco; cu toate acestea, o bună parte din ele, din cauza politicii 
bisericeşti jurisdicţionale, a fost pierdută şi doar fragmente din ele au 
fost publicate separat, în mare parte de către I. M. Andreev în Calen- 
darul Vladimir. Din nefericire, mărturia sa despre modul în care 
Patriarhul Alexei (pe atunci Mitropolit) a avut o responsabilitate 
directă pentru finalitatea Nopţii Sfinte a fost omisă din cauza duhului 
serghianismului din lumea liberă. În timp ce era în Uniunea Sovietică 
ea a fost într-un grup cu episcopii Grigorie şi Ştefan care nu îl 
recunoşteau oficial pe Mitropolitul Serghie, dar refuzau să se separe 
de clerul său. Abia când a ajuns la Paris şi s-a confruntat cu realitatea 
poziţiei evloghiene a înţeles că iozefiţii au făcut ceea ce era bine. 


550 


VON MECK, * Galina. O femeie laică din înalta societate. Ea a îndurat 
persecuția şi şi-a relatat experienţele în cartea sa Aşa cum mi-i amin- 
tesc. Deosebit de impresionantă este relatarea execuţiei unui sfânt 
episcop necunoscut. 

WELSH, * Alexander Damianovici (1968). Profesor în Monterey, Ca. A 
fost martor la multe atrocități săvârşite în regiunea Harkov. Timp de 
mai mulţi ani a lucrat într-un laborator chimic pe care sovieticii l-au 
instalat în biserica închisă a Sfântului Ilie din Harkov. Iniţial, această 
biserică a fost construită de un evreu bogat care, după ce a trăit marea 
minune prin care i-a fost salvată viaţa, a construit această biserică 
drept mulţumire. Alexander a mărturisit că indiferent la ce fel de gaze 
ar fi fost supusă biserica, în fiecare dimineaţă chimiştii miroseau cele 
mai aromate miresme de tămâie atunci când ajungeau, ca şi când 
toată noaptea ar fi fost săvârşite slujbe îngereşti. Această minune era 
cunoscută nu doar lucrătorilor din laborator, ci şi tuturor în întregul 
oraş, şi acest lucru a durat ani întregi. 

XENIA, Monahia de la Mănăstirea Doamna noastră din Vladimir, San 
Francisco. A fost o fiică duhovnicească a episcopului nou mucenic Pe- 
tru Zverev din Voronej. A fost martoră la atrocitățile săvârşite în Vo- 
ronej, şi împreună cu sora ei a păstrat pentru posteritate o întreagă 
serie de scrisori decodate de ea, pe care episcopul Petru şi alţi deţinuţi 
de la Solovki le-au scris în limbajul criptic. În acest fel a păstrat un 
întreg, acatist poetic al Sfântului Gherman din Solovki, scris de către 
episcopul Petru în timpul în care a suferit în locul în care s-a nevoit 
sfântul şi unde au fost profanate moaştele sfântului. El a scris acatis- 
tul pe un număr de cărţi poştale pe care le-a amestecat cu alte in- 
formaţii pentru a ascunde de oficialii atei conţinutul real al scrisorilor 
sale. Episcopul Petru a primit moartea de mucenic acolo, la Schitul 
Golgota. 

Iubite cititorule, 


Ai primit această carte pentru ca, 
citind despre pătimirea sfinţilor din Bi- 
serica din Catacombe, să te orientezi 
corect în hăţțişul vieţii duhovniceşti, în 
care înşelarea este uneori foarte greu de 
identificat ca atare. E nevoie doar să 
citeşti cu luare-aminte, cu sinceritate şi 
cu evlavie, şi Dumnezeu te va lumina. Ai 
să înţelegi de ce citirea şi înţelegerea ei 
presupune curaj. 

Dacă te-ai folosit de cele citite aici, fă 
un efort şi dăruieşte cartea mai departe, 
pentru ca să se folosească de ea cât mai 
mulţi oameni. În vremurile noastre se 
găsesc puţine materiale de acest gen, 
care să arate diferenţa dintre ortodoxia 
pătimitoare şi ortodoxia lumească, care 
poartă în chip mincinos numele de 
ortodoxie. De aceea, încearcă să fii, la 
rândul tău, un apostol al sfințeniei 
noilor mucenici ai Rusiei însângerate, 
precum şi al mesajului lor, atât de 
necesar în perioada de apostazie în care 
trăim... 


„Slavă lui Dumnezeu pentru toate...” 


